
LOCALIZAREA ŞI NATURA TRIBURILOR ARABE 

Fără îndoială, biografia profetului Muhammed - Allah să-1 binecuvânteze 
şi să-1 miluiască - reprezintă o personificare completă a Mesajului Divin 
sublim, pe care el 1-a exprimat cu scopul de a salva rasa umană din 
mlaştina întunericului şi politeismului şi de-a o îndrepta către un paradis de 
lumină şi monoteism. Drept urmare, o imagine autentică şi comprehensivă a 
acestui Mesaj se poate obţine doar printr-un studiu atent şi o analiză 
profundă atât a problemelor de fond, cât şi a concluziilor ce pot fi trase din 
consultarea unei asemenea biografii. Pentru a ilustra aceasta, a fost 
introdus un întreg capitol referitor la natura şi dezvoltarea triburilor arabe 
anterioare islamului, precum şi la circumstanţele în care s-a derulat 
misiunea Profetului. 

Localizarea arabilor 

Din punct de vedere etimologic, cuvântul "arab" înseamnă "deşert" 
sau "pământ pustiu, neroditor, fără apă sau vegetaţie". încă din zorii istoriei, 
Peninsula Arabică şi locuitorii săi erau descrişi într-o asemenea manieră. 

Peninsula Arabică este mărginită la vest de Marea Roşie şi de 
Muntele Sinai, la est de Golful Arabic şi la sud de Marea Arabiei, care este 
de fapt o prelungire a Oceanului Indian. La graniţa de nord se învecinează 
cu vechea Sirie şi, doar parţial, cu Irakul. Suprafaţa totală este estimată a fi 
între 385.000 km 2 şi 480.000 km 2 . 

Datorită aşezării sale geografice, peninsula şi-a menţinut întotdeauna 
o poziţie importantă. Peisajul geografic, alcătuit în majoritate din deşert şi 
locuri nisipoase, a făcut-o, în ciuda faptului că se învecina cu două mari 
imperii, inaccesibilă străinilor şi invadatorilor şi a permis locuitorilor o 
libertate şi independenţă completă de-a lungul secolelor. 

Pe de altă parte, această poziţie plasa peninsula ca pion central al 
lumii vechi, furnizându-i acesteia legături maritime şi terestre cu majoritatea 
popoarelor de la acea vreme. Datorită acestei poziţii strategice,' 11 Peninsula 



[1] Partea nord-vestică este o poartă spre continentul african, cea 
nord-estică spre Europa, iar cea estică spre India şi China. 



Biografia nobilului profet 



Arabă devine centru comercial, cultural, religios şi artistic. 

Triburile arabe 

Din punct de vedere al descendenţilor, triburile arabe au fost divizate 
în trei grupe: 

1. Vechii arabi - despre istoria cărora se cunoaşte relativ puţin. 
Dintre aceştia amintim neamurile: 'Ad, Thamud, Tasam, Jadis, Emlaq şi 
altele. 

2. Arabii puri - urmaşi ai lui Ya'rub bin Iaşjub bin Qahtan. Mai erau 
numiţi şi Arabii Qahtanieni. 

3. Arabii arabizaţi - urmaşii lui Ismail. De asemenea, mai erau 
numiţi şi Arabii Adnanieni. 

Arabii puri - poporul din Qahtan - locuiau iniţial în Yemen şi erau 
divizaţi în numeroase triburi, dintre care două foarte cunoscute: 

a) Tribul Himiar - cele mai cunoscute clanuri erau: Zaid Al-Jamhur, 
Quda'a şi Sakasic. 

b) Tribul Kahlan - cu renumitele neamuri: Hamdan, Anmar, Tai', 
Muzhij, Kinda, Lakhm, Judham, Azd, Aus, Khazraj, precum şi cu 
descendenţii clanului Jafna - regii vechii Sirii.' 11 

Din cauza degradării comerţului sub presiunea romanilor, care 
dominau atât rutele comerciale maritime, cât şi pe cele de uscat din Egipt 
şi Siria, tribul Kahlan a emigrat din Yemen, înainte de Marele Potop 
(Sail Al-'Arim) pentru a se stabili în diferite părţi ale Peninsulei Arabice. 

în mod firesc, confruntarea dintre triburile Kahlan şi Himiar a condus 
la evacuarea primilor şi stabilirea celorlalţi în Yemen. 

Triburile migratoare ale Kahlan-ului s-au divizat la rândul lor în patru 
grupe: 

1. Tribul AZD - sunt cei care sub conducerea lui 'Imran bin 'Amr 
Muzaiqaba au rătăcit prin Yemen şi au trimis pionieri, îndreptându-se în 
final spre nord. S-ar putea prezenta un rezumat al emigrării lor, după cum 
urmează: 

Tha'laba bin 'Amr şi-a părăsit propriul trib, Al-Azd, la Hijaz şi s-a 
stabilit între Tha'labiia şi Zi Qar. După ce s-a mai întremat, el s-a îndreptat 
spre Medina, unde a şi rămas. Din seminţia sa fac parte Aus şi Khazraj, fiii 



[1] Vechea Sirie includea: Siria, Libanul, Iordania şi Palestina de astăzi. 

lui Haritsa bin Tha'laba. 

Haritsa bin 'Amr, cunoscut şi sub numele de Khuza'a, a rătăcit 
împreună cu ai săi prin Hijaz, până când a ajuns la Mar Az-Zahran. Mai 
târziu, ei au cucerit clanul Haram şi s-au stabilit în Mekka, după ce i-au 
gonit pe locuitori, tribul Jurhum. 

'Imran bin 'Amr şi oamenii lui au mers în 'Oman unde au întemeiat 
tribul Azd, ai cărui urmaşi au populat Tihama, fiind cunoscuţi sub numele de 
Azd-de-Şanu'a. 

Jafna bin 'Amr şi familia sa s-au îndreptat spre Siria unde s-au şi 
stabilit şi au pus bazele Regatului Ghassan, numit după un izvor de apă din 
Hijaz, unde se opriseră în drumul lor. 

2. Triburile LAKHM şi JUZAM - din care se trăgea Nasr bin Rabi'a, 
tatăl lui Manadhira, regele Hirei. 

3. Tribul TAI' - a emigrat de asemenea spre nord pentru a se stabili 
în zona aşa-numiţilor Munţi Aja şi Salma, numiţi, ulterior, Munţii Tai'. 

4. Tribul KINDA - sălăşluia în Bahrain, dar a fost alungat spre 
Hadramout şi Najd, unde a instituit un guvern puternic, dar de scurtă 
durată, deoarece întregul trib a pierit la scurtă vreme. 

O altă ramură a tribului Himiar, cunoscută sub denumirea de Quda'a, 
a părăsit de asemenea Yemenul şi s-a stabilit în semideşertul Samaua, la 
graniţa cu Irakul. 

"Arabii arabizaţi" îşi trag rădăcinile din vremuri străvechi, prin 
străbunicul lor Avraam, dintr-un oraş din Irak, numit Ar, în apropiere de 
Kufa, aşezat pe malul vestic al Eufratului. Săpăturile arheologice au scos la 
lumină detalii importante referitoare la oraş, la familia lui Avraam, precum şi 
la circumstanţele religioase şi sociale preponderente.' 11 

Este cunoscut faptul că Avraam a părăsit Ar-ul în favoarea Harran-ului 
şi apoi a Palestinei, declarând acest loc cartier general pentru Mesajul său. 
El a colindat apoi prin toată regiunea. Când a ajuns în Egipt, faraonul a 
încercat să-i facă rău soţiei sale, Sara, dar Allah a salvat-o şi planul hain al 
faraonului s-a întors împotriva lui. Astfel, el şi-a putut da seama de 
puternicul ei devotament faţă de Allah şi, în semn de recunoaştere a 
virtuţilor sale, şi-a pus propria fiică, Hagar, la dispoziţia Sarei. Sara, însă, a 
oferit-o pe Hagar de soţie lui Avraam.' 21 



[1] Tafhim-ul-Qur'an, 1/553 
[2] Sahih Al-Bukhari, 1/474 

Avraam s-a întors în Palestina, unde Hagar 1-a născut pe Ismail. Sara 
a devenit atât de geloasă pe Hagar, încât 1-a obligat pe Avraam să îi trimită 
pe Hagar şi pe fiul ei într-o vale pustie, la poalele unui mic deal din Hijaz, 
în vecinătatea Casei Sfinte, în bătaia puhoaielor ce veneau din ambele părţi. 
El le-a ales un loc sub un copac falnic, în sus de Zamzam-ul de azi, în 
apropierea părţii de sus a moscheei din Mekka, unde nu ajungeau nici 
oamenii, nici apa şi apoi s-a întors în Palestina, lăsându-şi soţia şi copilul 
doar cu o taşcă din piele, câteva curmale şi un vas cu apă. La scurt timp, 
aceştia au rămas fără mâncare şi apă, dar mulţumită lui Allah apa a ţâşnit 
din pământ, ajutându-i să supravieţuiască şi în continuare. 

întreaga poveste a izvorului Zamzam este deja renumită în întreaga 
lume.' 1 ' 

Un alt trib yemenit, Jurhum al II-lea, a venit, cu permisiunea lui Hagar, 
să locuiască în Mekka, după ce, aşa cum se povesteşte, ar fi trăit în văile 
din jurul Mekkăi. în culegerea de tradiţii profetice "Sahih Al-Bukhari" se 
menţionează că acest trib a venit la Mekka pe când Ismail era încă un 
copil, traversând valea cu mult înainte de această întâmplare. 

Avraam obişnuia să meargă din când în când la Mekka pentru a-şi 
vedea nevasta şi fiul. Numărul acestor călătorii nu este cunoscut cu 
exactitate, dar surse istorice autentice menţionează un număr de patru. 

Allah Preaînaltul afirmă în nobilul Coran că El 1-a îndemnat în vis pe 
Avraam să-şi omoare fiul, pe Ismail, şi, imediat după aceea, Avraam s-a 
ridicat să-i împlinească porunca:' 2 ' 

"Şi când s-au supus amândoi şi 1-a întins pe el pe o tâmplă, 

Am strigat Noi la el: "O, Avraam! 

Tu ai împlinit vedenia! Astfel îi răsplătim noi pe cei care săvârşesc bine!" 

Aceasta a fost, neîndoielnic, o încercare răzvedită 

Şi l-am răscumpărat pe el printr-o jertfă minunată" [37:103-107] 

în "Geneză" se menţionează că Ismail era cu treisprezece ani mai în 
vârstă decât fratele său, Isaac. Fragmentul care relatează sacrificarea lui 
Ismail arată că aceasta s-a întâmplat într-adevăr înainte de naşterea lui 
Isaac şi că promisiunea lui Allah de a-i dărui lui Avraam încă un fiu, pe 
Isaac, a fost făcută după derularea întregii întâmplări. 

în această povestire se vorbeşte despre cel puţin o călătorie, făcută 



[1] Sahih Al-Bukhari, 1/475 

[2] Pentru a-şi încerca supunerea şi credinţa faţă de Allah. 

pe vremea când Ismail era încă un copil. 

Al-Bukhari, după relatarea lui Ibn 'Abbas, amintea de celelalte trei 
călătorii. Prezentăm în continuare un rezumat al acestora: 

Când Ismail a ajuns la vârsta bărbăţiei, a învăţat limba arabă de la cei 
din tribul Jurhum, care-1 iubeau, îl admirau şi care i-au dat de soţie pe una 
dintre femeile lor, la scurt timp după moartea mamei lui. 

Dorind să-şi vadă din nou soţia şi fiul, după căsătoria lui Ismail, 
Avraam a venit la Mekka, dar nu 1-a găsit acasă. El a întrebat-o pe soţia lui 
Ismail despre soţul ei şi despre viaţa lor împreună. Ea s-a plâns de sărăcie 
şi atunci el a rugat-o să-i transmită lui Ismail să-şi schimbe pragul uşii. 
Ismail a înţeles mesajul, a divorţat de soţia lui şi s-a căsătorit apoi cu fiica 
lui Mudad bin 'Amr, şeful tribului Jurhum. I 1 ' 

încă o dată, Avraam a venit să-şi viziteze fiul şi din nou nu 1-a găsit 
acasă. El i-a pus şi noii soţii aceeaşi întrebare, însă ea a răspuns cu 
mulţumiri faţă de Allah. Avraam a rugat-o atunci să-i transmită lui Ismail să 
îşi păstreze pragul uşii (adică să o păstreze de soţie) şi s-a întors în 
Palestina. 

A treia oară, Avraam a venit la Mekka şi 1-a găsit pe Ismail ascuţind o 
săgeată sub un copac în apropiere de Zamzam. întâlnirea, după o perioadă 
atât de lungă de despărţire, a fost foarte emoţionantă atât pentru Avraam, 
care era un tată iubitor, cât şi pentru Ismail, care era un fiu devotat şi 
îndatoritor. 

De data aceasta, tatăl şi fiul au construit Al-Ka'ba şi i-au înălţat 
pilonii. Avraam, în asentiment cu porunca lui Allah, i-a chemat pe oameni 
să facă pelerinaj la acest lăcaş. 

Din mila lui Allah, Ismail a avut doisprezece fii de la fiica lui, Mudad, 
iar aceştia erau: Nabet, Qidar, Edbael, Mebşam, Mişma', Duma, Misa, 
Hudud, Yetma, Yetour, Nafis şi Qidman. Mai târziu, ei au format 
douăsprezece triburi ce locuiau la Mekka şi făceau comerţ în Yemen, Siria 
veche şi Egipt. Mai apoi, aceste triburi s-au răspândit peste tot, chiar şi în 
afară graniţelor peninsulei. Toţi aceştia au fost daţi uitării, excepţie făcând 
descendenţii lui Nabet şi Qidar. 

Nabetanii - fiii lui Nabet - au dat naştere unei civilizaţii înfloritoare la 
nord de Hijaz, au instituit o puternică guvernare ce şi-a extins dominaţia 
peste toate triburile învecinate şi apoi şi-au declarat capitala la Petra. 



[1] Qalb Jazirat Al-Arab, p. 203 

Nimeni n-a avut îndrăzneala de a se îndoi de puterea lor, până când au 
venit romanii şi au reuşit să le distrugă regatul. în urma unor cercetări 
detaliate, domnul Sulaiman An-Nadui a ajuns la concluzia că regii 
ghassanizi împreună cu cei ai triburilor Aus şi Khazraj nu erau Qahtanieni, 
ci mai degrabă Nabetani.' 1 ' 

Descendenţii lui Qidar, fiul lui Ismail, au trăit multă vreme în Mekka, 
înmulţindu-se ca număr. Dintre aceştia s-au născut 'Adnan şi fiul său, 
Ma'ad, care sunt strămoşii arabilor Adnanieni. Adnan este cel de-al 
douăzeci şi unu-lea din seria strămoşilor profetici. Se povesteşte că ori de 
câte ori profetul Muhammed - Allah să-1 binecuvânteze şi să-1 miluiască! - 
vorbea despre strămoşii lui se oprea la 'Adnan şi spunea: "Genealogii mint", 
iar despre ceilalţi nu mai amintea. Oricum, un grup de savanţi genealogi a 
încercat să schiţeze arborele genealogic al lui 'Adnan. Ei au afirmat chiar 
că între 'Adnan şi Avraam erau exact patruzeci de strămoşi.' 2 ' 

Nizar, unicul fiu al lui Ma'ad, a avut patru fii care au pus bazele a 
patru mari triburi: Eiad, Anmar, Rabi'a şi Mudar. Ultimii doi au dat naştere 
mai multor clanuri. Rabi'a i-a născut pe Asad, 'Anaza şi 'Abdul Qais, Ua'il 
i-a născut pe Bakr şi Taghlib, Hanifa şi mulţi alţii. 

Triburile Mudar s-au ramificat în două mari clanuri: Qais'Ailan bin 
Mudar şi cele ale lui Elias bin Mudar. 

Din clanul Qais 'Ailan făceau parte neamurile: Salim, Hauazin şi 
Ghatafan, din care au descins: 'Abs, Zubian, Aşja' şi Ghani bin A'sur. Din 
clanul Elias bin Mudar erau: Tamim bin Murra, Hudhail bin Mudrika, neamul 
Asad bin Khuzaima şi neamul Kinana bin Khuzaima din care au provenit 
Quraişii, descendenţii lui Fahr bin Malik bin An-Nadr bin Kinana. 

Quraişii s-au ramificat în numeroase triburi, dintre care cele mai 
cunoscute erau: Juma, Sahm, 'Udai, Makhzum, Taiim, Zahra şi cele trei 
clanuri ale lui Qusai bin Kilab: 'Abd Ad-Dar bin Qusai, Asad bin 'Abdul 
'Uzza bin Qusai şi 'Abd Manaf bin Qusai. 'Abd Manaf s-a extins în patru 
triburi: 'Abd Şams, Naufal, Muttalib şi Haşim. Oricum, din familia lui Haşim, 
Allah 1-a ales pe Profetul nostru al tuturor - Allah să-1 binecuvânteze şi să-1 
miluiască!, Muhammed bin 'Abdullah bin 'Abdul-Muttalib bin Haşim. 

Profetul Muhammed - Allah să-1 binecuvânteze si să-1 miluiască! - 



[1] Tarikh Ard Al-Qur'an, 2/78-86 
[2] Rahmat-ul-lil'alamin, 2/7-17 

a spus: "Allah 1-a ales pe Ismail dintre fiii lui Avraam, pe Kinana dintre fiii 
lui Ismail, pe neamul Quraiş dintre fiii lui Kinana, pe neamul Haşim dintre fiii 
Quraişilor şi El m-a ales pe mine dintre fiii lui Haşim".' 1 ' 

Al-'Abbas bin 'Abdul-Muttalib 1-a citat pe Mesagerul lui Allah - Allah 
să-1 binecuvânteze şi să-1 miluiască, spunând: "Allah a creat lumea şi m-a 
ales pe mine din tot ce era mai bun. El a ales triburile şi m-a ales pe mine 
din tot ce era mai bun. El a ales familiile şi m-a ales pe mine din tot ce era 
mai bun. Eu reprezint tot ce este mai bun atât ca persoană, cât şi ca 
familie".' 2 ' 

înmulţindu-se, copiii lui 'Adnan au pornit să caute păşuni şi apă, 
împrăştiindu-se în diferite părţi ale Arabiei. 

Tribul lui 'Abdul Qais împreună cu câteva clanuri ale lui Bakr bin Ua'il 
şi Tamim au emigrat în Bahrain, unde s-au şi stabilit. 

Neamul Hanifa bin Sa'b bin Aii bin Bakr a mers să locuiască în Hijr, 
capitala Yamamei. Toate triburile lui Bakr bin Ua'il au trăit într-un teritoriu 
care includea Yamama, Bahrain, Saif Kazima, malul mării şi graniţele 
exterioare cu Irakul, Abia şi Hait. 

Cea mai mare parte a tribului lui Taghlib a trăit în regiunea Eufratului, 
în timp ce unii dintre ei au trăit alături de Bakr. 

Tribul Tamim a trăit în semideşertul Basra. 

Tribul Salim a trăit în apropiere de Medina pe teritoriul ce se întindea 
de la Uadi Al-Qura până la Khaibar şi mai departe spre est, până la munţii 
de la Harra. 

Tribul Thaqif a sălăşluit în Ta'if, iar tribul Hauazin, la est de Mekka, în 
apropiere de Autas, pe drumul dintre Mekka şi Basra. 

Tribul Asad a trăit pe pământurile de la est de Taima' şi vest de Kufa, 
în timp ce familia lui Tai' a locuit între aşezarea tribului Asad şi Taima'. Ei 
se aflau cam la cinci zile distanţă (de mers pe jos) de Kufa. 

Zubianii au populat regiunea dintre Taima' şi Hauran 

Unele neamuri din tribul Kinana au trăit în Tihama, în timp ce unele 
neamuri din tribul Quraiş au locuit în Mekka şi împrejurimile ei. Quraişii au 
rămas complet dezorganizaţi până în momentul în care Qusai bin Kilab a 
reuşit să grupeze rangurile lor sociale în termeni onorabili, adăugând o 
importanţă deosebită statutului lor.' 3 ' 



[1] Sahih Muslim, 2/245; Tirmidhi, 2/201 

[2] Tirmidhi, 2/201 

[3] Muhadrat Tarikh Al-Umam Al-Islamiia, 1/15,16 

AUTORITATEA SI REGALITATEA LA ARABI 

> 

Dacă vorbim de arabii de dinaintea islamului, credem că, pentru a 
facilita înţelegerea circumstanţelor emergente din perioada apariţiei 
islamului, este necesar să schiţăm anumite trăsături istorice ce 
caracterizau autoritatea, regalitatea, sectarismul şi dominaţiile religioase ale 
arabilor. 

Când a răsărit soarele islamului, cârmuitorii Arabiei erau de două 
tipuri: regi încoronaţi, care nu aveau un statut independent, şi şefi de triburi 
şi clanuri, care se bucurau de aceleaşi puteri şi privilegii ca şi regii 
încoronaţi, dar erau mult mai independenţi, deşi unii dintre ei afişau o 
oarecare supunere faţă de aceştia. 

Regi încoronaţi erau doar în Yemen, Hira şi în familiile din tribul 
Ghassan. Toţi ceilalţi stăpânitori ai Arabiei erau neîncoranaţi. 

Autoritatea în Yemen 

Locuitorii din Saba reprezentau una dintre cele mai străvechi naţiuni 
de arabi puri care au trăit în Yemen. Săpăturile arheologice de la Or au 
scos la lumină dovezi ale existenţei lor cu douăzeci şi cinci de secole 
înaintea erei noastre. Civilizaţia lor era înfloritoare şi dominaţia lor s-a 
manifestat timp de unsprezece secole î.e.n. 

Era lor se poate delimita în funcţie de următoarele momente: 

1. Secolele dinainte de anul 650 î.e.n., când regii lor erau numiţi 
"Makrib Saba". Capitala lor era Sarua, cunoscută şi sub numele de Khriba, 
ale cărei ruine se găsesc pe un loc aflat la o zi distanţă de aripa vestică a 
Ma'rib-ului. în această perioadă, ei au început să construiască "Barajul de 
la Ma'rib", care a jucat un rol important în istoria Yemenului. Se spune de 
asemenea că Saba era atât de puternică, încât avea colonii şi în interiorul 
şi în exteriorul Arabiei. 

2. Anii 650 - 115 î.e.n. în această perioadă, ei au renunţat la numele 
"Makrib" şi şi-au însuşit denumirea de "Regii din Saba". De asemenea, 
şi-au transferat capitala de la Sarua la Ma'rib. Ruinele Ma'rib-ului se aflau la 
o distantă de circa 28 km est de San'a. 

3. Anii 115 î.e.n. - 300 e.n. în acest timp, tribul Himiar a cucerit 
regatul Saba şi a mutat capitala de la Ma'rib la Redan. Mai târziu, Redan 
s-a numit Zifar. Ruinele sale se pot vedea încă pe Muntele Mudauuar, în 
apropierea oraşului Yarim. în această perioadă a început declinul lor. 
Comerţul s-a degradat într-o mare măsură, mai întâi din cauza dominării 
nabetanilor în nordul Hijaz-ului şi mai apoi datorită superiorităţii comerţului 
naval al romanilor, după ce aceştia au cucerit Egiptul, Siria şi nordul 
Hijaz-ului şi, în ultima instanţă, din cauza ostilităţilor inter-tribale. Datorită 
celor trei factori mai sus menţionaţi, familiile din Qahtan au fost dezbinate. 

4. Din 300 e.n. - până când islamul s-a instalat în Yemen. 
Această perioadă a fost tulbure şi agitată. Numeroasele războaie civile au 
contribuit la înrobirea poporului yemenit de către străini şi de aici a rezultat 
pierderea independenţei. în această perioadă, romanii au cucerit 'Adn şi 
chiar i-au ajutat pe abisinieni (etiopieni) să ocupe pentru prima dată 
Yemenul în anul 340 e.n., folosindu-se de conflictul inter-tribal existent, 
dintre Hamdan şi Himiar. Ocupaţia etiopiana a Yemenului a durat până 
în anul 378 e.n., când Yemenul şi-a recâştigat independenţa. 

Mai târziu, au început să apară crăpături în Barajul Ma'rib, care au 
condus la Marea Inundaţie (din 450 sau 451 e.n.), menţionată în nobilul 
Coran. Acesta a fost un eveniment important, ce a determinat căderea 
întregii civilizaţii yemenite şi dispersarea naţiunilor ce trăiau în acel teritoriu. 

în anul 523 e.n., evreul Zu Nauas a condus o campanie puternică 
împotriva creştinilor din Najran, pentru a-i obliga să treacă la iudaism. 
Creştinii au refuzat să se convertească şi atunci au fost aruncaţi de vii 
într-un şanţ adânc unde fusese aprins un foc puternic. în Coran se 
aminteşte despre această întâmplare: 

"Blestemaţi să fie cei [care] au săpat şanţul adânc". [85:4] 

Această atrocitate a stârnit o mânie puternică în rândurile creştinilor 
şi mai ales împăraţilor romani, care nu numai că i-au instigat pe abisinieni 
(etiopieni) împotriva arabilor, dar au şi adunat o flotă numeroasă, de 
şaptezeci de mii de războinici, cu care au ajutat armata abisiniană 
(etiopiana) să cucerească Yemenul pentru a două oară, în anul 525 e.n. 
Armata a fost condusă de Eriat, căruia i s-a conferit autoritate asupra 
Yemenului, poziţie pe care a păstrat-o până când a fost asasinat de unul 
dintre comandanţii armatei sale, Abraha, care, după reconcilierea cu regele 
Abisiniei, a preluat autoritatea asupra Yemenului. 

Mai târziu, el a ordonat soldaţilor să demoleze Al-Ka'ba, iar de atunci 
el şi soldaţii lui au devenit cunoscuţi sub numele de "oamenii elefantului". 

După "evenimentul cu elefantul", poporul din Yemen, sub conducerea 
lui Ma'dikarib bin Saif Zu Yazin Al-Himiari şi cu ajutorul persanilor, s-a 
răsculat împotriva invadatorilor abisinieni (etiopieni), şi-a recâştigat 
independenţa şi 1-a numit rege pe Ma'dikarib. Acesta a fost asasinat de 
către un abisinian (etiopian) pe care-1 folosea în serviciul său personal şi 
pentru protecţie. Familiei lui Zu Yazin i-a fost astfel răpit dreptul la tron 
pentru totdeauna. Kisra (Chosroes), regele persan, a numit un conducător 
persan peste San'a şi a transformat astfel Yemenul în colonie persană. 
Persanii şi-au menţinut autoritatea în Yemen, până când Badhan, ultimul 
dintre conducători, a îmbrăţişat islamul în anul 638 e.n., încheindu-se astfel 
şi dominaţia persană asupra Yemenului. 

Autoritatea în Hira 

încă de pe vremea când Koroş cel Mare (557 - 529 î.e.n.) a unificat 
triburile persane, acestea stăpâneau Irakul şi împrejurimile sale. Nimeni nu 
le-a putut clătina autoritatea, până ce Alexandru cel Mare 1-a învins pe 
regele lor, Darius I, subjugându-i astfel pe persani în anul 326 î.e.n. Din 
acest moment, pământurile persane au început să fie divizate şi conduse de 
regi, numiţi "regii sectelor", etapă care a durat până în anul 230 e.n. între 
timp, qahtanienii au ocupat câteva teritorii irakiene, fiind urmaţi mai târziu 
de unii adnanieni, care au reuşit să împartă cu ei unele zone ale 
Mesopotamiei. 

Persanii, sub conducerea lui Ardaşir, care a pus bazele statului 
sasanian în anul 226 e.n., au recâştigat suficientă unitate şi putere pentru 
a-i putea subjuga pe arabii ce trăiau în vecinătatea regatului lor şi i-au forţat 
pe cei din tribul Quda'a să plece în Siria, lăsându-i pe locuitorii din Hira şi 
Anbar sub dominaţie persană. 

în timpul lui Ardaşir, Juzaima Aluaddah şi-a exercitat autoritatea 
asupra Hirei, Rabi'a-ei şi Mudar-ului, precum şi asupra Mesopotamiei. 
Ardaşir şi-a dat seama că îi era imposibil să-i conducă pe arabi în mod 
direct şi să-i împiedice să atace graniţele dacă nu îl desemna drept rege pe 
unul dintre ei, care să se bucure de sprijinul şi puterea propriului trib. 
De asemenea, a înţeles că-i putea folosi împotriva regilor bizantini, care 

obişnuiau să-1 hărţuiască tot timpul. în acelaşi timp, arabii din Irak îi puteau 
înfrunta pe arabii din Siria, care erau sub stăpânirea regilor bizantini, 
în orice caz, el a considerat de cuviinţă să păstreze un batalion persan sub 
comanda regelui din Hira, pentru a-1 putea folosi contra acelor arabi care 
s-ar fi răsculat împotriva lor. 

După moartea lui Juzaima, în jurul anului 268 e.n., 'Amr bin 'Udai bin 
Nasr Al-Lakhmi a fost numit rege de către regele persan, Sabur bin Ardaşir. 
'Amr a fost primul dintre regii Lakhmi care a domnit în Hira, pînă când 
persanii l-au numit rege pe Qabaz bin Fairuz. 

în timpul domniei lui Qabaz, a apărut cineva cu numele de Mazdak, 
care "propovăduia" desfrâul societăţii. Qabaz şi mulţi dintre supuşii săi au 
aderat la religia lui Mazdak şi l-au îndemnat chiar pe regele din Hira, 
Al-Munzir bin Ma' As-Sama', să-i urmeze. Când acesta din urmă le-a 
respins ordinele, din mândrie şi respect de sine, Qabaz 1-a înlăturat de la 
putere şi 1-a numit în locul său pe Harith bin 'Amr bin Hajar Al-Kindi, care 
acceptase deja doctrina mazdakiană. 

La scurtă vreme după izbânda lui Qabaz, Chosroes (Kisra), care ura 
filozofia mazdakiană, 1-a ucis pe Mazdak şi pe mulţi dintre adepţii acestuia 
şi 1-a reinstaurat pe Munzir pe tronul Hirei, dând ordin de arestare a lui 
Harith, care se refugiase însă la tribul Al-Kalb, unde îşi va petrece, de 
altfel, restul zilelor. 

Fiii lui Al-Munzir bin Ma' As-Sama' s-au menţinut la putere mult timp, 
până când tronul a fost preluat de An-Nu'man bin Al-Munzir. Datorită unei 
calomnii răspândite de Zaid bin 'Udai Al-'Abbadi, regele persan s-a înfuriat 
pe An-Nu'man şi 1-a convocat la palatul său. 

An-Nu'man a plecat în secret la Hani bin Mas'ud, şeful tribului Şaiban, 
şi şi-a lăsat averea şi familia sub protecţia acestuia, prezentându-se apoi în 
faţa regelui persan, care 1-a aruncat imediat în închisoare, unde a şi murit. 
Atunci, Kisra 1-a numit rege în Hira pe Eias bin Qubaisa At-Ta'i. Lui Eias i 
s-a poruncit să-i transmită lui Hani bin Mas'ud să predea averea lui An 
Nu'man în mâinile lui Kisra (Chosroes). Şeful arab a refuzat fanatic, astfel 
încât regele persan a declarat imediat război tribului Şaiban. Şi-a mobilizat 
trupele şi războinicii aflaţi sub conducerea regelui Eias, spre un loc numit 
Zi Qar, unde a avut loc o luptă crâncenă, în urma căreia, pentru prima dată 
în istorie, persanii au suferit o puternică înfrângere din partea arabilor. 

Acest eveniment a avut loc la foarte scurt timp de la naşterea profetului 
Muhammed - Allah să-1 binecuvânteze şi să-1 miluiască!, la opt luni după 
instalarea lui Eias bin Qubaisa pe tronul Hirei. 

După Eias, în Hira a fost numit un conducător persan, dar în anul 632 
e.n., puterea a fost preluată din nou de familia lui Lukhm, iar Al-Munzir 
Al Ma'rur a fost numit conducător. Domnia acestuia a durat numai opt luni, 
până când Khalid bin Al-Ualid a venit asupra lui cu soldaţi musulmani.' 1 ' 

Autoritatea în vechea Sirie 

în perioada emigrărilor tribale, câteva clanuri Quda'a au ajuns până la 
graniţele cu Siria, unde s-au şi stabilit. Ei aparţineau familiei Sulaih bin 
Haluan, din a cărei spiţă erau fiii lui Duj'am bin Sulaih, cunoscuţi sub 
numele de Ad-Duja'ima. Aceste clanuri Quda'a erau folosite de bizantini 
pentru apărarea graniţelor bizantine atât împotriva arabilor beduini, cât şi 
împotriva persanilor, şi s-au bucurat de autonomie o perioadă lungă de timp. 
Unul dintre cei mai cunoscuţi regi ai acestora a fost Ziiad bin Al-Habila. 

în orice caz, autoritatea acestora s-a sfârşit prin înfrângerea lor de 
către ghassanizi, cărora li s-a oferit în semn de recunoştinţă mandatul de 
autoritate asupra arabilor din Siria. Aceştia şi-au stabilit cartierul general 
la Dumat Al-Jandal, unde au stăpânit până la bătălia de la Yarmuk, 
în anul 13 d.H. 

Ultimul lor rege, Jabala bin Al-Aihum, a îmbrăţişat islamul în timpul 
domniei lui 'Omar bin Al-Khattab, "Conducătorul Credincioşilor"' 2 ' - Allah să 
fie mulţumit de el. 

Autoritatea în Hijaz 

Ismail - Pacea să fie cu el - a avut autoritatea administrării Mekkăi, 
fiind şi custodele Sfântului Sanctuar pe tot parcursul vieţii sale. După 
moartea sa, la vârsta de 137 ani, i-au urmat doi dintre fiii săi, Nabet şi 
Qidar. Mai târziu, conducerea a fost preluată de bunicul lor matern, Mudad 
bin 'Amr Al-Jurhumi, transferând astfel conducerea Mekkăi tribului Jurhum. 



[1] Muhadrat Tarikh Al-Umam Al-Islamiia, 1/29-32. 

[2] Muhadrat Tarikh Al-Umam Al-Islamiia, 1/34; Tarikh Ard Al-Qur'an, 2/80-82 

Au menţinut în acest mod o poziţie venerabilă, deşi fiilor lui Ismail li s-a 
conferit foarte puţină autoritate, datorită faptelor vitejeşti ale tatălui lor, în 
timpul construcţiei Sfântului Sanctuar. Ei şi-au menţinut statutul până la 
declinul tribului Jurhum, instalat cu puţin înainte de urcarea pe tron a lui 
Nabucodonosor.' 1 ' 

Rolul politic al adnanizilor în Mekka a început să crească simţitor, 
lucru atestat în mod cert de faptul că la prima invazie a lui Nabucodonosor 
asupra arabilor în 'Zati'Irq', conducătorul arabilor nu era din Jurhum.' 2 ' 

La a doua invazie a lui Nabucodonosor, în anul 587 î.e.n., adnanienii 
au fost alungaţi din Yemen, în timp ce Burmia An-Nabi a fugit în vechea 
Sirie cu Ma'ad. în momentul în care presiunea lui Nabucodonosor a mai 
slăbit, Ma'ad s-a întors la Mekka, unde n-a mai găsit pe nimeni din tribul 
Jurhum, cu excepţia lui Jurşam bin Jalhama, a cărui fiică, Mu'ana, fusese 
dată de soţie lui Ma'ad şi care, mai târziu, a avut de la acesta un fiu, pe 
nume Nizar.' 3 ' 

Din cauza condiţiilor de viaţă dificile şi a sărăciei care stăruia în 
Mekka, tribul Jurhum a început să-i trateze rău pe pelerinii Sfântului 
Sanctuar şi să abuzeze de fondurile acestuia. Acest fapt a trezit 
resentimentele şi ura adnanizilor (fiii lui Bakr bin 'Abd Munaf bin Kinana) 
care, cu ajutorul tribului Khuza'a ce venise să se stabilească într-o zonă 
învecinată, i-au chemat pe cei din tribul Marr Az-Zahran, i-au invadat pe cei 
din tribul Jurhum şi i-au alungat din Mekka, începând cu mijlocul secolului 
al doilea e.n., lăsând astfel conducerea tribului Quda'a. 

Când au părăsit Mekka, cei din tribul Jurhum au umplut fântâna 
Zamzam-ului, au nivelat locul şi au îngropat acolo o mulţime de lucruri. 
Renumitul istoric Ibn Ishaq afirmă că 'Amr bin Al-Harith bin Mudad 
Al-Juhumi ar fi îngropat în Zamzam doi cerbi de aur împreună cu Piatra 
Neagră şi o mulţime de alte bijuterii şi săbii, înainte de fuga lor dureroasă în 
Yemen.' 4 ' 

Se estimează că epoca lui Ismail ar fi durat douăzeci de secole î.e.n., 
ceea ce înseamnă că tribul Jurhum a stat în Mekka douăzeci şi unu de 
secole, menţinând, deci, puterea în jur de douăzeci de secole. 



[1] IbnHişam, 1/111 
[2] Qalb Jazirat Al-Arab, p.230 
[3] Rahmat-ul-lil'alamun, 2/48 
[4] IbnHişam, 1/114,115 

Odată cu înfrângerea tribului Jurhum, tribul Khuza'a a monopolizat 
puterea în Mekka. Oricum, triburile Mudar se bucurau de trei privilegii: 

1. Conducerea pelerinilor de la 'Arafat la Muzdalifa şi apoi de la Mina 
la Pilonii de Piatră ai Al-'Aqaba. Acesta era dreptul familiei lui Al-Ghauth 
bin Murra, unul dintre clanurile lui Elias bin Mudar, care se mai numea şi 
clanul Sofa. Acest privilegiu se referea la faptul că pelerinilor nu le era 
permis să arunce pietre la Al-'Aqaba, decât după ce unul dintre bărbaţii din 
clanul Sofa arunca mai întâi. După ce terminau cu aruncatul pietrelor şi 
voiau să părăsească valea Minei, bărbaţii clanului Sofa se înşiruiau pe cele 
două laturi ale Al-'Aqaba şi nimeni nu-i putea depăşi până când aceştia nu 
treceau şi eliberau calea pentru pelerini. După ce cei din clanul Sofa au 
pierit, au fost înlocuiţi de familia lui Sa'd bin Zaid Mânat, din tribul Tamim. 

2. Al-Ifada (plecarea spre Mina după Muzdalifa) în dimineaţa 
sacrificiului. Această responsabilitate revenea familiei lui Aduan. 

3. Amânarea lunilor sfinte. Aceasta era responsabilitatea familiei lui 
Tamim bin 'Udai din neamul Kinana. 

Domnia tribului Khuza'a în Mekka a durat trei sute de ani, perioadă în 
care adnanizii s-au răspândit în tot Najd-ul, spre graniţele Bahrain-ului şi 
Irakului, în timp ce micile clanuri Quraiş (Halul, Harum şi câteva familii 
Kinana) au rămas la graniţele Mekkăi. Ei nu s-au bucurat de nici un 
privilegiu nici în Mekka, nici în Casa Sfântă până la apariţia lui Qusai bin 
Kilab, al cărui tată se spune că ar fi murit când el era încă prunc şi a cărui 
mamă se căsătorise ulterior cu Rabi'a bin Haram din tribul 'Udhra. Rabi'a 
şi-a dus soţia şi copilul la lăcaşul lui de la graniţele Siriei. 

Când Qusai a devenit tânăr bărbat, s-a întors la Mekka. Aceasta era 
condusă de Halii bin Habşa din tribul Khuza'a, care i-a dat-o de soţie lui 
Qusai pe fiica sa, Hobba. După moartea lui Halii, între Khuza'a şi Quraiş a 
izbucnit un război, care i-a permis apoi lui Qusai să preia conducerea 
Mekkăi şi a Casei Sfinte.' 11 

Motivele acestui război au fost ilustrate în trei versiuni: 

1. Observând răspândirea spiţei sale, dezvoltarea proprietăţii şi 
înălţarea poziţiei sale după moartea lui Halii, Qusai s-a considerat mai 
îndreptăţit să-şi asume responsabilitatea de a conduce Mekka şi de a 
prelua custodia Casei Sfinte, decât tribul Khuza'a şi neamul Bakr. El a 
argumentat că aceia din tribul Quraiş erau şefii descendenţilor lui Ismail. De 



[1] Ibn Hişam, 1/117 

aceea, el s-a sfătuit cu câţiva oameni din triburile Quraiş şi Kinana, în 
legătură cu dorinţa sa de a-i evacua pe cei din tribul Khuza'a şi pe cei din 
neamul Bakr din Mekka. Aceştia au aderat la opinia lui şi l-au sprijinit.' 1 ' 

2. Cei din tribul Khuza'a au pretins că Halii i-a cerut lui Qusai să ţină 
custodia Al-Ka'ba şi să conducă Mekka după moartea sa. 

3. Halii i-a acordat fiicei sale, Hobba, dreptul de a sluji la Al-Ka'ba şi 
1-a numit pe Abu Ghabşan Al-Khuza'i să o reprezinte pretutindeni. La 
moartea lui Halii, Qusai a cumpărat acest drept în schimbul unui burduf de 
piele plin cu vin, ceea ce a stârnit nemulţumirea celor din tribul Khuza'a, 
care au încercat să-1 împiedice pe Qusai să obţină custodia Casei Sfinte. 
Oricum, acesta din urmă, cu ajutorul triburilor Quraiş şi Kinana, a reuşit să 
preia puterea şi chiar să-i expulzeze complet din Mekka' 2 ' pe cei din tribul 
Khuza'a. 

Oricare ar fi fost adevărul, întreaga afacere a avut ca rezultat 
deposedarea oamenilor Sofa de drepturile lor menţionate anterior, evacuarea 
triburilor Khuza'a şi Bakr din Mekka şi transferarea autorităţii asupra Mekkăi 
şi custodia Sfântului Sanctuar lui Qusai. Pe aceste considerente au avut loc 
războaie aprige între Qusai şi Khuza'a, cu pierderi grave de ambele părţi, 
reconcilieri şi apoi arbitraj din partea lui Ya'mur bin 'Auf din tribul Bakr, a 
cărui judecată a determinat alegerea lui Qusai la conducerea Mekkăi şi i-a 
conferit dreptul de custode al Casei Sfinte. A fost recunoscută însă 
iresponsabilitatea lui Qusai pentru vărsarea de sânge a celor din tribul 
Khuza'a, precum şi pentru impunerea banilor mânjiţi de sânge asupra celor 
din tribul Khuza'a. Domnia lui Qusai asupra Mekkăi şi a Casei Sfinte a 
început în anul 440 e.n. şi i-a permis acestuia, şi apoi tribului Quraiş, să 
deţină autoritatea absolută asupra Mekkăi şi custodia necondiţionată a 
Casei Sfinte, unde locuitorii din întreaga Arabie veneau să-şi aducă omagiul. 

Qusai şi-a adus neamurile la Mekka şi le-a împărţit-o lor, permiţând 
astfel Quraişilor să-şi construiască locuinţe acolo. 

An-Nus'a, familiile lui Safuan, Aduan şi Murra bin 'Auf şi-au păstrat 
aceleaşi drepturi de care se bucurau şi înainte de venirea lui.' 3 ' 

O realizare semnificativă atribuită lui Qusai a fost construirea Casei 
An-Nadua (o casă de consiliu) în partea de nord a moscheei Al-Ka'ba, 



[1] Ibn Hişam, 1/117 

[2] Rahmat-ul-lil'alamin, 2/55 

[3] Ibn Hişam, 1/124 

pentru a servi ca loc de întâlnire pentru Quraişi. 

Casa însăşi a adus imense beneficii Quraişilor, asigurându-le unitatea 
de opinie şi soluţii cordiale la problemele pe care le aveau.' 1 ' 

Datorită poziţiei sale de conducător, Qusai s-a bucurat de următoarele 
privilegii: 

1. Prezidarea întâlnirilor de la Casa An-Nadua, unde se ţineau întruniri 
privind probleme serioase şi unde se anunţau contractele de căsătorie. 

2. Stindardul: monopoliza discuţiile legate de declaraţiile de război. 

3. Portarul Al-Ka'ba: el era singurul în măsură să deschidă poarta şi 
era responsabil de serviciul şi protecţia acestui aşezământ. 

4. Furnizarea apei pentru pelerini: el obişnuia să umple bazinele cu 
apă îndulcită cu stafide şi curmale pentru a potoli setea pelerinilor. 

5. Hrănirea pelerinilor: pregătirea hranei pentru pelerinii care nu şi-o 
puteau permite. Qusai a impus chiar o taxă anuală pe pământ, care se 
plătea în sezonul de pelerinaj pentru hrană.' 2 ' 

Este demn de menţionat că el 1-a ales pe 'Abd Manaf, unul dintre fiii 
lui, pentru onoruri şi prestigiu, deşi acesta nu era fiul cel mai vârstnic, ci 
'Abd Ad-Dar, şi i-a încredinţat responsabilităţi precum: prezidarea Casei 
An-Nadua, stindardul, monopolizarea discuţiilor, serviciul de portar la 
Al-Ka'ba, furnizarea apei şi a hranei pelerinilor. Datorită faptului că acţiunile 
lui Qusai erau indiscutabile şi ordinele sale inviolabile, moartea sa nu a 
generat conflicte între fiii săi. Neînţelegeri au apărut mai târziu între nepoţii 
lui, pentru că imediat după moartea lui 'Abd Munaf, fiii acestuia au început 
să se certe cu verii lor - fiii lui 'Abd Ad Dar. Acest lucru ar fi stârnit 
disensiuni şi lupte în interiorul tribului Quraiş dacă nu ar fi existat un tratat 
de pace, potrivit căruia atribuţiile să fie redistribuite astfel încât fiii lui 'Abd 
Munaf să păstreze serviciile de furnizare a apei şi hrănirea pelerinilor, iar fiii 
lui 'Abd Ad-Dar să păstreze steagul şi serviciul de portar la Al-Ka'ba. 

Fiii lui 'Abd Munaf au tras la sorţi pentru îndatoririle lor, lăsând în 
consecinţă sarcina furnizării hranei şi a apei pe umerii lui Haşim bin 'Abd 
Munaf, după a cărui moarte sarcina a fost preluată de unul dintre fraţii săi, 
Al-Muttalib bin 'Abd Munaf, şi, mai apoi, de 'Abd Al-Muttalib bin Haşim, 
bunicul Profetului. Fiii săi au ocupat această poziţie până la apariţia 
islamului, când îndatorirea a revenit lui 'Abbas bin 'Abdul-Muttalib.' 3 ' 



[1] Ibn Hişam, 1/130 

[2] Ibn Hişam, 1/129 - 179 

[3] Ibn Hişam, 1/129 - 179 

Numeroase alte funcţii au fost distribuite celor din tribul Quraiş, pentru 
stabilirea bazelor unui nou stătuleţ democratic cu oficii guvernamentale şi 
consilii similare celor din prezent. 

Iată câteva dintre aceste funcţii: 

1. Tragerea la sorţi pentru idoli a fost atribuită fiilor lui Juma. 

2. înregistrarea ofrandelor şi a sacrificiilor, clarificarea disputelor şi a 
problemelor importante reveneau fiilor lui Sahm. 

3. Consultanţa revenea fiilor lui Asad. 

4. Administrarea banilor şi a amenzilor aparţinea fiilor lui Taiim. 

5. Purtătorii stindardului naţional erau fiii lui Omaiia. 

6. Institutul militar, infanteriştii şi cavaleria erau în responsabilitatea 
fiilor lui Makhzum. 

7. Fiii lui 'Udai aveau funcţia de mediatori externi.' 1 ' 

Autoritatea în întreaga Arabie 

Am amintit anterior despre emigrările qahtanizilor şi adnanizilor, 
precum şi despre divizarea Arabiei între aceste două triburi. Triburile care 
sălăşluiau în apropierea Hirei erau subordonate regelui arab al Hirei, iar cele 
care locuiau în semideşertul sirian se aflau sub dominaţia regelui arab 
ghassanid. Aceasta era o formă de dependenţă mai degrabă formală decât 
reală. Oricum, cei care locuiau în zonele de deşert din interiorul ţării se 
bucurau de o autonomie totală. 

Aceste triburi aveau, de fapt, conducători aleşi de întregul trib, care 
era un semi-guvern bazat pe solidaritatea tribală şi interesele colective 
pentru apărarea pământului şi a proprietăţii. 

Şefii de trib aveau privilegii dictatoriale similare cu cele ale regilor şi 
pretindeau ascultare şi supunere atât pe timp de război, cât şi pe timp de 
pace. Rivalitatea dintre veri pentru autoritate îi determina adesea să se 
întreacă unul pe altul în întreţinerea oaspeţilor, etalarea generozităţii, 
înţelepciunii şi spiritului cavaleresc, pentru unicul motiv de a-şi întrece rivalii 
şi de a-şi câştiga un renume printre oameni, mai ales printre poeţi, care 
formau oficial purtătorii de cuvânt ai acelui timp. 

Şefii de trib aveau pretenţii speciale referitoare la prăzile de război. Ei 
solicitau cam un sfert din pradă, indiferent de ce ar fi ales pentru sine sau 



[1] Tarikh Ard Al-Qur'an, 2/104 - 106 

ar fi găsit pe drumul de întoarcere, putând chiar să-şi revendice pentru sine 
capturile rămase care nu se puteau împărţi. 

Situaţia politică 

Cele trei regiuni arabe adiacente graniţelor cu străinii au suferit mari 
pierderi şi au fost puse în poziţie de inferioritate. 

Oamenii de acolo erau fie stăpâni sau sclavi, fie conducători sau 
subordonaţi. Stăpânii, în general străini, aveau toate drepturile, în timp ce 
sclavii nu aveau decât responsabilităţi pe umeri. Altfel spus, conducerea 
autocratică arbitrară a condus la încălcarea drepturilor supuşilor, la 
ignoranţă, opresiune, imoralitate, nedreptate şi la alte diverse neplăceri, 
transformându-i astfel într-un popor care bâjbâia în întuneric şi ignoranţă, 
asemenea unui pământ fertil care şi-a cedat conducătorilor şi celor aflaţi la 
putere fructele, spre a le irosi cu extravaganţă, pentru bucuriile, plăcerile, 
poftele şi dorinţele lor tiranice şi agresive. Triburile care locuiau în 
apropierea acestor regiuni fluctuau între Siria şi Irak, iar cei care locuiau în 
interiorul Arabiei erau dezbinaţi şi dominaţi de conflicte tribale, precum şi de 
dispute rasiale şi religioase. 

Ei nu aveau nici un rege care să le susţină independenţa, nici măcar 
un partizan de la care să primească sfaturi sau pe care să poată conta în 
timpurile grele. 

Conducătorii din Hijaz erau foarte stimaţi şi respectaţi de arabi, fiind 
consideraţi stăpânii şi servitorii centrului religios. Autoritatea în Hijaz era de 
fapt un amestec de precedenţă seculară şi oficială şi comandă religioasă. 
Ei stăpâneau printre arabi în numele religiei şi au monopolizat întotdeauna 
custodia Sfântului Sanctuar şi vecinătăţile sale. Ei se ocupau de interesele 
pelerinilor la Al-Ka'ba şi aveau obligaţia de a pune în practică legile lui 
Avraam. Aveau chiar şi oficii şi departamente asemănătoare cu cele ale 
parlamentelor de astăzi. Cu toate acestea, erau prea slabi pentru a putea 
purta o misiune grea şi acest fapt a fost clar evidenţiat în timpul invaziei 
abisiniene (etiopiene). 

RELIGIILE ARABILOR 

Majoritatea arabilor a consimţit la chemarea lui Ismail - Pacea să fie 
cu el - şi a mărturisit religia tatălui acestuia, Avraam. Ei l-au slăvit pe Allah, 
l-au mărturisit Unicitatea şi l-au urmat religia multă vreme, până când au 
uitat o parte din ceea ce li se făcuse cunoscut. Cu toate acestea, ei au 
menţinut unele convingeri fundamentale, cum ar fi monoteismul, precum şi 
alte aspecte ale religiei lui Avraam. Aceasta până când un şef al tribului 
Khuza'a, pe nume 'Amr bin Luhai, renumit pentru spiritul de dreptate, 
milostenie, veneraţie şi grijă pentru religie, iubit fără rezerve şi ascultat de 
cei din tribul său, s-a întors dintr-o călătorie în Siria, unde i-a văzut pe 
oameni venerând idoli, fenomen pe care el 1-a aprobat şi 1-a considerat 
îndreptăţit, din moment ce Siria era lăcaşul Mesagerilor şi Scripturilor. El 
chiar a adus cu el un idol, Hubal, pe care 1-a aşezat în mijlocul Al-Ka'ba, 
chemându-i pe oameni să-1 venereze. Destul de repede, păgânismul s-a 
răspândit în toată Mekka şi de aici şi în Hijaz, poporul din Mekka având în 
custodie nu numai Casa Sfântă, ci şi întregul teritoriu sfânt. Astfel, în 
regiune au fost introduşi o mulţime de idoli, cu diferite denumiri.' 11 

De pildă, unul dintre idoli, pe nume Mânat, era adorat într-un loc 
cunoscut sub numele de Al-Muşallal, în apropiere de Qadid, la Marea 
Roşie. Altul, Al-Lat, la Ta'if, iar un al treilea, Al 'Uzza, în Valea Nakhla. 
Politeismul predomina şi numărul idolilor a crescut în tot Hijaz-ul. S-a 
amintit chiar că 'Amr bin Luhai, cu ajutorul unui djinn, care i-a spus că idolii 
poporului lui Noe - Uadd, Suua', Yaguth, Ya'uk şi Nasr - erau îngropaţi în 
Jedda, i-a dezgropat şi i-a dus la Tihama. în perioada pelerinajului, idolii 
erau împărţiţi între triburi şi duşi acasă.' 2 ' Fiecare trib şi fiecare casă avea 
idolul său, iar Casa Sfântă era împânzită de astfel de idoli. 

Când Profetul a cucerit Mekka, la Al-Ka'ba au fost găsiţi 360 de idoli. 
El i-a distrus, i-a înlăturat şi le-a dat foc.' 3 ' 

Politeismul şi adorarea idolilor devenise una dintre trăsăturile cele mai 
proeminente ale religiei arabilor preislamici, în ciuda pretinsei mărturisiri a 



[1] Mukhtasar Sirat-ar-Rasul, p.12 

[2] Sahih Al-Bukhari, 1/222 

[3] Mukhtasar Sirat-ar-Rasul, p. 13-54 

religiei lui Avraam. 

Tradiţiile şi ceremoniile venerării idolilor au fost create în majoritate de 
'Amr bin Luhai, ele fiind considerate inovaţii binevenite şi nicidecum devieri 
de la religia lui Avraam. 

Iată câteva trăsături ale adorării idolilor lor: 

1. Devotamentul faţă de idoli, căutarea refugiului în aclamarea numelui 
lor, chemarea lor în ajutor în timpurile grele şi implorarea lor pentru 
împlinirea dorinţelor, sperând că idolii (zei păgâni) vor mijloci la Allah pentru 
împlinirea dorinţelor oamenilor. 

2. Pelerinajul la idoli, înconjurul lor, îngenunchierea şi închinăciunea 
în faţa lor. 

3. încercarea de a stârni bunăvoinţa idolilor prin diferite sacrificii şi 
jertfe, menţionată în Coran în versetele: 

"... ca şi vitele junghiate pe pietrele înălţate [ale idolilor]". [5:3] 
Allah mai spune: 

"Şi nu mâncaţi din cel peste care nu s-a pomenit numele lui Allah." 
[6:121] 

4. Oferirea anumitor porţii din mâncare, băutură, animale şi cereale, 
idolilor. Destul de surprinzător, porţiile erau oferite şi lui Allah însuşi, 
oamenii găsind, însă, motive de a transfera o parte din porţia lui Allah, 
idolilor şi niciodată invers. Referitor la acestea, versetele Coranice spun: 

"Ei l-au hotărât lui Allah o parte din recoltele şi din dobitoacele pe care 
El le-a izvodit şi au zis: 'Aceasta este pentru Allah - după pretenţia lor 
mincinoasă! - iar asta este pentru asociaţii noştri!" Dar ceea ce a fost pentru 
asociaţii lor nu a ajuns la Allah, pe când ceea ce a fost pentru Allah a ajuns 
la asociaţii lor. Şi cât de prost au judecat ei!" [6:136] 

5. Căutarea bunăvoinţei acestor idoli prin ofrande de cereale şi 
animale, referitor la care Coranul spune: 

"Şi au zis ei: 'Acestea sunt vite şi recolte oprite. Nu mănâncă din ele 
decât aceia care voim noi!" După pretenţia lor mincinoasă! Sunt şi vite ale căror 
spinări au fost oprite şi vite peste care nu rostesc ei numele lui Allah, 
născocind şi punând pe seama Lui!" [6:138] 

6. Dedicarea unor animale (cum ar fi: Bahira, Sa'iba, Uasila şi Hami) 
idolilor, ceea ce înseamnă scutirea acestor animale de la muncile utile, de 
dragul acestor zei păgâni. După spusele renumitului istoric Ibn Ishaq, 
Bahira, fiica Sa'ibei, o cămilă femelă ce fătase în mod succesiv zece cămile 

femele, dar nici un mascul, a fost pusă în libertate şi s-a interzis ca ea să fie 
înjunghiată, împovărată, tunsă de lână sau mulsă, numai oaspeţii putând să 
bea din laptele ei. După ce li s-au crestat urechile, toate cămilele-femele 
născute de ea au purtat tot denumirea de Bahira. Uasila era o oaie care a 
fătat în mod succesiv zece femele, din cinci sarcini. Fiecare nou-născut al 
Uasilei era atribuit doar bărbaţilor. Hami era o cămilă-mascul care 
produsese zece femele succesiv şi a fost astfel prohibit în mod similar. 
Referitor la acestea, versetele Coranului spun: 

"N-a statornicit Allah nimic despre Bahira, nici despre Sa'iba, nici despre 
Uasila şi nici despre Ham. Insă cei care nu cred au născocit minciuni împotriva 
lui Allah şi cei mai mulţi dintre ei nu au judecată." [5:103] 

Allah mai spune: 

"Şi au mai spus ei: "Ceea ce se află în pântecul acestor uite este 
menit numai bărbaţilor noştri şi este oprit soaţelor noastre!" Dacă, însă, acesta 
[se naşte] mort, atunci sunt ei părtaşi." [6:139] 

Există afirmaţii autentice conform cărora asemenea superstiţii au fost 
inventate pentru prima dată de 'Amr bin Luhai.' 1 ' 

Arabii aveau credinţa că aceşti idoli sau zei păgâni îi vor aduce mai 
aproape de Allah, îi vor conduce la El şi vor mijloci la El, de dragul lor. 
Referitor la cele de mai sus, Coranul spune: 

"Noi nu-i adorăm pe ei decât pentru ca ei să ne apropie de Allah" [39:3] 
şi "Ei adoră în locul lui Allah ceea ce nu le face lor nici rău şi nu le aduce lor 
nici folos şi zic ei: "Aceştia sunt mijlocitorii noştri la Allah!" [10:18] 

O altă formă de divinizare tradiţională la arabii preislamici era 
aruncarea "Azlam"-ului (săgeţi fără pene, care aveau două semnificaţii 
diferite: una semnifica "da", iar cealaltă, "nu"). Această practică era 
desfăşurată în cazul unor situaţii serioase cum ar fi: călătoria, căsătoria şi 
altele similare acestora. Dacă sorţii indicau "da", procedau ca atare, iar 
dacă indicau "nu", amânau pentru anul viitor. 

Existau şi alte feluri de "Azlam", care erau aruncate pentru apă, 
pentru bani ori pentru a arăta "de la tine", "nu de la tine" sau "asociere". 

Dacă existau dubii asupra paternităţii recurgeau la idolul Hubal, cu un 
dar de o sută de cămile pentru cel care arunca săgeţile. Doar săgeţile 
puteau hotărî atunci tipul legăturii. Dacă săgeata indica "de la tine", atunci 



[1] Sahih Al-Bukhari, 1/499 

27 



Biografia nobilului profet 



rezulta că pruncul aparţinea tribului; dacă indica "de la alţii", pruncul era 
atunci considerat ca un aliat, iar în cazul în care apărea "asociere", 
persoana putea să-şi menţină poziţia, dar fără obârşie sau contract de 
alianţă.' 11 

Aceasta semăna foarte mult cu jocul de noroc sau cu practica 
aruncării săgeţilor cu ajutorul cărora, potrivit acestei tradiţii, obişnuiau să 
împartă carnea cămilelor pe care le înjunghiau. 

în plus, ei aveau o încredere deplină în veştile ghicitorilor, divinatorilor 
şi astrologilor. Un ghicitor putea să facă o adevărată afacere din prevestirea 
evenimentelor viitoare, pretinzând că el cunoaşte secretele personale ale 
fiecărui om în parte, datorită supuşilor săi, djinnii, care-i comunicau veştile. 
Unii ghicitori pretindeau că pot descoperi necunoscutul prin intermediul unei 
puteri dăruite, în timp ce divinatorii se lăudau că pot divulga secretele 
printr-un proces inductiv, de tip cauză - efect, care-i putea conduce la 
descoperirea unui bun furat, ascunzătoarea unui hoţ, recuperarea unui 
animal rătăcit şi multe altele. Astrologul aparţinea celei de-a treia categorii, 
care cerceta stelele şi calcula mişcările lor pe orbite, prin intermediul 
cărora putea prevesti viitorul.' 2 ' A da crezare acestor veşti reprezenta cheia 
convingerii lor, conferind o semnificaţie specială mişcării anumitor stele, în 
ceea ce privea căderea ploii.' 3 ' 

Credinţa în semne ce puteau prevesti evenimente viitoare era, desigur, 
larg răspândită printre arabi. Unele zile şi luni, precum şi anumite animale 
erau considerate de rău augur. Ei mai credeau că sufletul unei persoane 
ucise ar zbura în sălbăticie şi nu şi-ar găsi odihna până când nu ar fi 
răzbunat. Superstiţia era de nestăpânit. Dacă un cerb sau o pasăre 
eliberată din captivitate se întorcea spre dreapta, lucrul pe care doreau să-1 
facă era considerat sub auspicii bune. în caz contrar, ei deveneau 
neîncrezători şi amânau ceea ce îşi propuseseră să facă.' 4 ' 

Oamenii din perioada preislamică, deşi credeau în superstiţii, 
reţinuseră totuşi unele tradiţii avraamice, cum ar fi: devotamentul faţă de 
Sfântul Sanctuar, înconjurul acestuia, respectarea pelerinajului, şederea pe 
Muntele Arafa în timpul pelerinajului şi oferirea de sacrificii. Toate acestea 
erau respectate pe deplin, în ciuda unor inovaţii menite să altereze aceste 



[1] Muhadat Tarikh Al-Umam Al-Işamiia, 1/56; Ibn Hişam, 1/152,153 

[2] Mirzat Al-Mafatu, 2/2,3 

[3] Sahih Muslim cu An-Nauaui, 1/59 

[4] Sahih Al-Bukhari cu note de subsol de Ahmad Aii Saharonpuri, 2/851,857 

ritualuri sfinte. Tribul Quraiş, de exemplu, din aroganţă, din spirit de 
superioritate faţă de alte triburi şi din mândrie pentru că deţinea custodia 
Casei Sfinte, nu mergea la 'Arafa împreună cu mulţimea, ci se oprea pentru 
scurt timp la Muzdalifa. Nobilul Coran i-a mustrat şi le-a spus: 

"Apoi grăbiţi de unde oamenii pornesc" [2:199]' ' 

O altă erezie adânc înrădăcinată în tradiţia lor socială le interzicea să 
mănânce "iaurt uscat" sau grăsime prăjită, să intre într-un cort făcut din 
piele de cămilă sau să caute umbra într-o casă care nu era făcută din 
chirpici, atâta timp cât aveau intenţia să facă pelerinaj. De asemenea, 
dintr-o concepţie greşită bine împământenită, respingeau pelerinii care nu 
erau din Mekka şi le refuzau accesul la hrana pe care o aduceau când 
voiau să facă pelerinajul cel mare sau pelerinajul cel mic. 

Ei au poruncit pelerinilor care veneau din afara Mekkăi să facă ocolul 
Al-Ka'ba în uniforme Quraiş. Totuşi, dacă nu şi le puteau permite, bărbaţii 
trebuiau să facă acest lucru complet dezbrăcaţi, iar femeile fiind acoperite 
doar cu o bucată de material care să le acopere vintrele. Allah spune în 
acest sens: 

"O, fii ai lui Adam! Puneţi-vă veşmintele voastre la toate locurile de 
Rugăciune!" [7:31] 

Dacă bărbaţii sau femeile erau destul de bogaţi pentru a putea face 
înconjurul Al-Ka'ba în hainele lor, după ocol, ei trebuiau să renunţe la ele 
pentru totdeauna.' 21 

Când locuitorii din Mekka se aflau în starea binecuvântată de 
pelerinaj, ei nu intrau în casele lor pe uşă, ci prin nişte găuri pe care le 
scobeau în pereţii din spatele caselor. Ei considerau un asemenea 
comportament drept o dovadă de pietate. Această practică a fost interzisă 
de Coran prin versetul: 

"Evlavia nu stă în a intra în casele voastre prin spatele lor, ci evlavia stă 
în a fi cu frică de Allah! Şi intraţi în case prin uşile lor! Poate că voi veţi 
izbândi!" [2:189] 

Aşa se prezenta viaţa religioasă în Arabia acelor vremuri: politeism, 
idolatrie şi superstiţie. 

Astfel, în Arabia îşi puteau croi calea cu uşurinţă iudaismul, 
creştinismul, magicismul şi sabianismul. 



[2] Ibn Hişam, 1/199; Sahih Al-Bukhari, 1/226 
[3] Sahih Al-Bukhari, 1/226; Ibn Hişam, 1/202 

Migrarea evreilor din Palestina în Arabia s-a desfăşurat în două etape. 
Prima a avut loc ca rezultat al presiunii la care erau expuşi evreii, prin 
distrugerea templului lor şi luarea ca robi în Babilon, la discreţia regelui 
Nabucodonosor. în anul 587 î.e.n., unii evrei au părăsit Palestina pentru 
Hijaz şi s-au stabilit în regiunile nordice de aici. Cea de-a doua etapă a 
început cu ocupaţia romană a Palestinei sub conducerea lui Roman Buts, 
în anul 70 e.n. 

Aceasta a dat naştere unui val puternic de emigrare a evreilor spre 
Hijaz, Yath'rib şi Khaibar şi, mai ales, spre Taima'. Aici şi-au făcut prozeliţi 
în numeroase triburi, au construit forturi şi castele şi au trăit în sate. 
Iudaismul a jucat un rol important în viaţa politică preislamică. Când islamul 
a apărut pe acel teritoriu, existau deja numeroase triburi evreieşti renumite: 
Khabir, Al-Mustaliq, An-Nadir, Quraiza şi Qainuqa. Conform unor relatări, 
triburile evreieşti erau în număr de douăzeci.' 1 ' 

în Yemen, iudaismul a fost introdus de un oarecare As'ad Abu Karb. 
El a plecat să lupte în Yathrib şi acolo a îmbrăţişat iudaismul, apoi s-a 
întors, luând cu el doi rabini dintre fiii lui Quraiza pentru a instrui populaţia 
din Yemen în spiritul acestei noi religii. Aici, iudaismul a găsit teren fertil 
pentru a se propaga şi a câştiga noi aderenţi. După moartea sa, fiul său, 
Yusuf Zu Nauas, a preluat puterea, a atacat comunitatea creştină din Najran 
şi le-a poruncit să treacă la iudaism. Când ei au refuzat, el a ordonat să fie 
săpată o groapă de foc şi toţi creştinii, fără discriminare de sex sau vârstă, 
să fie aruncaţi şi să fie arşi de vii. După unele estimări, în acel masacru 
uman au fost ucişi între douăzeci şi patruzeci de mii de creştini. Coranul a 
relatat parţial acea întâmplare în "Capitolul Al-Buruj".' 2 ' 

Creştinismul şi-a făcut apariţia pentru prima dată în Arabia ca urmare 
a pătrunderii coloniştilor abisinieni (etiopeni) şi romani în această ţară. 
Forţele colonizatoare abisiniene (etiopiene) împreună cu misiunile creştine 
au pătruns în Yemen ca o reacţie represivă la nedreptăţile lui Zu Nauas şi 
au început să-şi propage credinţa cu vehemenţă. Ei au construit chiar şi o 
biserică şi au numit-o "Ka'ba"-ul Yemenului, în scopul îndreptării 
caravanelor arabe de pelerinaj spre Yemen, încercând apoi să demoleze 
Casa Sfântă din Mekka. Allah Atotputernicul, însă, i-a pedepsit şi a făcut 



[1] Qalb Jazirat Al-Arab, p.151 

[2] Tafhim-ul-Qur'an, 6/297; Ibn Hişam, 1/20-36 

din ei un exemplu - atunci şi pentru totdeauna.' 1 ' 

Fimion, un misionar creştin, cunoscut pentru comportamentul său 
ascetic şi pentru minunile pe care le făcea, s-a infiltrat, de asemenea, în 
Najran. Aici, el a îndemnat lumea la creştinism şi, datorită cinstei şi 
devotamentului său adevărat, a reuşit să-i convingă să răspundă afirmativ la 
invitaţia sa de a îmbrăţişa creştinismul. 

Principalele triburi care au îmbrăţişat creştinismul au fost: Ghassan, 
Taghlib, Tai' şi unii regi hiiariţi, precum şi alte triburi ce locuiau la graniţele 
imperiului roman. 

Magianismul era, de asemenea, popular printre arabii ce trăiau în 
vecinătatea graniţelor cu Persia, Irak, Bahrain, Al-Ahsa' şi în unele zone de 
pe coasta Golfului Arabic. Se spune chiar că, în perioada ocupaţiei 
persane, unii yemeniţi au mărturisit credinţa în magianism. 

în ceea ce priveşte sabianismul, săpăturile din Irak au revelat faptul că 
acesta fusese popular printre kaldanieni, sirieni şi yemeniţi. Odată cu 
venirea iudaismului şi creştinismului, sabianismul a început să facă loc 
noilor religii, deşi şi-a menţinut câţiva adepţi apropiaţi magienilor din Irak şi 
Golful Arabic.' 21 

Situaţia religioasă 

Astfel era viaţa religioasă a arabilor înainte de venirea islamului. Rolul 
pe care l-au jucat religiile preponderente a fost atât de mic, încât se poate 
spune că a fost aproape inexistent. Politeiştii care au falsificat religia lui 
Avraam erau total îndepărtaţi de preceptele sale, uitând întru totul de bunele 
obiceiuri ale acestei religii. Ei au căzut în nesupunere şi răutate şi au 
dezvoltat unele superstiţii religioase ciudate, cu un puternic impact asupra 
vieţii religioase şi socio-politice din întreaga Arabie. 

Iudaismul s-a transformat într-o ipocrizie abominabilă, combinată cu 
hegemonia. Rabinii au devenit stăpâni fără a ţine seamă de Adevăratul 
Stăpân. Ei s-au implicat în practica stăpânirii dictatoriale a poporului, 
chemându-şi supuşii să dea socoteală fie şi pentru cel mai neînsemnat 
cuvânt sau pentru cea mai firavă idee. Unica lor ţintă a devenit acumularea 
averilor şi a puterii, chiar şi cu riscul pierderii religiei sau cu pericolul 



[1] Tafhim-ul-Qur'an, 6/297; Ibn Hişam, 1/20-36 
[2]Tarikh Ard Al-Qur'an, 2/193-208 

ateismului şi necredinţei. 

în mod similar, creştinismul a deschis larg porţile politeismului şi a 
devenit mult prea greu de înţeles pentru o religie divină. Ca practică 
religioasă, a creat un fel de amestec curios al omului cu Dumnezeu. 
Creştinismul nu a avut nici un fel de influenţă asupra sufletelor arabilor, 
pentru simplul motiv că era străin stilului lor de viaţă şi nu avea nici cea 
mai mică legătură cu viaţa lor de zi cu zi. 

Oamenii care aparţineau celorlalte religii se asemănau cu politeiştii în 
ceea ce priveşte înclinaţiile, dogmele, obiceiurile şi tradiţiile lor. 

ASPECTELE SOCIETĂŢII ARABE PREISLAMICE 

în urma cercetărilor pe care le-am făcut asupra vieţii religioase şi 
politice a Arabiei, se cuvine să ne oprim puţin asupra condiţiilor sociale, 
economice şi etice predominante. 

Viata socială a arabilor 

Societatea arabă reprezenta un amestec format din straturi sociale 
diferite şi eterogene. Statutul femeii din clasa nobilimii presupunea un nivel 
avansat al respectului. Femeia se bucura de o doză considerabilă de 
libertate de decizie, iar hotărârile ei erau cel mai adesea puse în practică. 
Ea era atât de îndrăgită încât foarte uşor se putea vărsa sânge pentru 
apărarea onoarei sale. De fapt, ea reprezenta motivul principal al luptei 
sângeroase sau al păcii prieteneşti. Sistemul familial în Arabia era însă în 
întregime patriarhal, aceste privilegii acordate femeilor nefiind considerate 
potrivnice. Contractul de căsătorie era în întregime în puterea custodelui 
legal al femeii şi opinia acestuia cu privire la statutul ei marital nu putea fi 
contestată niciodată. 

Pe de altă parte, mai existau şi celelalte straturi sociale unde 
prostituţia şi indecenţa erau de nestăpânit şi se aflau în plină desfăşurare. 

Abu Da'ud, aşa cum reiese din relatarea 'A'işei - Allah să fie mulţumit 
de ea, a amintit că existau patru tipuri de căsătorii în Arabia preislamică. 
Primul tip era similar procedurilor moderne de căsătorie, caz în care un 
bărbat îşi dădea fiica de soţie altui bărbat după ce mai înainte se stabilise 
o anumită dotă. în al doilea caz, soţul îşi trimitea soţia să stea cu un alt 
bărbat pentru a rămâne însărcinată. Soţul lua această hotărâre fie din 
cauză că nu putea avea copii, fie din cauză că dorea ca fătul să semene cu 
acea persoană. După concepţie, dacă dorea, soţul ei era liber să întreţină 
relaţii sexuale cu ea. în a treia variantă, un grup de mai puţin de zece 
bărbaţi putea avea relaţii sexuale cu o femeie. Dacă aceasta rămânea 
însărcinată şi năştea un copil, ea îi chema pe aceşti bărbaţi, nimeni 
neavând voie să lipsească. Ei trebuia să vină împreună la casa ei. Atunci, 
ea spunea, adresându-se numai unuia dintre aceştia: "Ştii ce ai de făcut. 

Am născut un copil şi acesta este copilul tău." Bărbatul numit trebuia să 
accepte. 

în cel din urmă caz, o mulţime de bărbaţi întreţineau relaţii sexuale cu 
o anumită femeie cu moravuri uşoare. Ea nu respingea pe nimeni. 
Asemenea femei obişnuiau să-şi pună un steag la poartă, invitând astfel 
înăuntru pe oricine dorea. 

în cazul în care ea rămânea gravidă şi dădea naştere unui copil, îi 
aduna pe toţi acei bărbaţi şi o vizionară spunea al cui era copilul. Tatăl ales 
lua copilul cu sine şi îl declara ca fiind al său. Când profetul Muhammed 
- Allah să-1 binecuvânteze şi să-1 miluiască - a adus islamul în Arabia, el a 
anulat toate celelalte forme de relaţii sexuale, cu excepţia celor desfăşurate 
în cadrul căsătoriei islamice actuale.' 1 ' 

Femeile îşi însoţeau întotdeauna bărbaţii în războaie. învingătorii 
puteau avea contact sexual neîngrădit cu asemenea femei, însă, dizgraţia îi 
urmărea pe copiii concepuţi în acest mod, pe tot parcursul vieţii lor. 

Arabii preislamici aveau un număr nelimitat de neveste. Ei se puteau 
căsători cu două surori în acelaşi timp sau chiar cu nevestele taţilor lor, 
dacă acestea erau divorţate sau văduve. Divorţul era într-o foarte mare 
măsură în puterea soţului.' 2 ' 

Adulterul era larg răspândit în aproape toate clasele sociale, cu 
excepţia câtorva bărbaţi şi femei al căror respect de sine îi împiedica să 
comită un asemenea act. 

Femeile libere trăiau în condiţii mult mai bune decât sclavele. Se pare 
că marea majoritate a arabilor preislamici nu avea nici o ruşine în comiterea 
adulterului. Abu Da'ud povestea: "Un bărbat s-a oprit în faţa profetului 
Muhammed - Allah să-1 binecuvânteze şi să-1 miluiască - şi a spus: "O, Profet 
al lui Allah! Băiatul acela este fiul meu. Am avut o relaţie sexuală cu mama 
lui în perioada preislamică". 

Profetul a răspuns: "Nici o pretenţie în islam pentru legăturile 
preislamice. Copilul aparţine celui în patul căruia s-a născut şi bătaia cu 
pietre este soarta păcătosului."' 3 ' 

Aruncând o privire asupra relaţiei arabului preislamic cu stirpea sa, ne 
dăm seama că viaţa în Arabia era paradoxală şi se prezenta ca un tablou 
întunecat de contraste. în timp ce unii arabi îşi iubeau din toată inima copiii 



[1] Abu Da'ud - Cartea căsătoriei 
[2] Abu Da'ud - Cartea căsătoriei 
[3] Abu Da'ud - Capitolul "Copilul aparţine celui în patul căruia s-a născut" 

şi îi răsfăţau nespus, alţii îşi îngropau fetiţele de vii, în virtutea unui 
sentiment iluzoriu de teamă faţă de sărăcie şi ruşinea îi acoperea puternic. 
Infanticidul însă nu poate fi considerat o practică exagerată la modul 
irevocabil, datorită nevoii lor stringente de băieţi care să se poată apăra 
împotriva duşmanilor. 

Un alt aspect al vieţii arabilor care merită să fie menţionat este 
ataşamentul emoţional bine înrădăcinat al beduinilor faţă de clanul acestora. 
Familia sau poate mândria tribală era una din cele mai puternice pasiuni 
ale lor. Doctrina unităţii de sânge ca principiu care realiza unitatea socială 
a tuturor arabilor era construită şi fondată pe mândria tribală. Motto-ul lor de 
necontestat era: "Sprijină-ţi fratele, indiferent dacă este un opresor sau un 
oprimat." Ei desconsiderau amendamentul islamic care afirma că a-ţi ajuta 
un frate opresor înseamnă a-1 împiedica să păcătuiască. 

Lăcomia pentru autoritate şi sentimentul pătrunzător al concurenţei 
dădeau naştere adeseori unor dispute tribale amare, în ciuda descendenţei 
dintr-un strămoş comun. 

în acest sens, conflictele sângeroase continue dintre triburile Aus şi 
Khazraj, 'Abs şi Zubian, Bakr şi Taghlib, etc. constituie exemple uimitoare. 

Relaţiile inter-tribale erau fragile şi slabe din cauza războaielor 
permanente dintre triburi. Totuşi, devotamentul adânc faţă de superstiţiile 
religioase şi faţă de unele tradiţii pe care le venerau, le mai înfrâna dorinţa 
impetuoasă de a-şi potoli setea de sânge. In alte cazuri, acţiona cu succes 
motivaţia sau respectul pentru alianţă, loialitate şi subordonare care 
conduceau cu succes la păstrarea simţului proporţiei şi la abandonarea 
motivelor nefondate de dispută. Obiceiul, apreciat de-a lungul timpului, de 
suspendare a ostilităţilor pe timpul lunilor interzise' 11 (Muharram, Regeb, 
Zul-qi'de şi Zul-Hijje) a funcţionat favorabil şi le-a dat ocazia să-şi câştige 
existenţa şi să coabiteze în pace. 

Dacă ar fi să concluzionăm cu privire la viaţa socială din Arabia, am 
putea spune că arabii din perioada preislamică bâjbâiau în întuneric şi 
ignoranţă, încâlciţi într-o plasă de superstiţii care le paraliza mintea şi-i 
obliga să ducă o viaţă animalică. Femeia era un bun care se putea 
comercializa şi era privită ca o proprietate neînsufleţită. 

Legăturile inter-tribale erau fragile. Lăcomia pentru avere şi implicarea 
în războaie inutile erau principalele obiective care generau politica 
egocentrică a şefilor lor. 

[1] în calendarul islamic sunt patru luni sfinte (Hurum). Trei dintre acestea sunt 
consecutive (Zul-qi'de, Zul-Hijje şi Muharram), iar cealaltă este luna Regeb. 

Situaţia economică 

9 

Situaţia economică se afla în directă legătură cu starea societăţii. 

Modul de trai al arabilor ilustra acest fenomen cu claritate. Comerţul 
era modalitatea cea mai comună de a le furniza cele necesare vieţii de zi cu 
zi. Călătoriile comerciale nu puteau avea loc dacă drumurile caravanelor şi 
pacea co-existenţei inter-tribale nu erau asigurate. Aceste două cerinţe 
imperative, din nefericire, nu existau în Arabia, excepţie făcând perioada 
lunilor prohibite, în care arabii îşi ţineau adunările de 'Ukaz, Zil-Majaz, 
Mijanna şi altele. 

Industria era străină psihologiei arabe. în Arabia, majoritatea 
industriilor disponibile, cum ar fi cele de tricotat şi tăbăcit, erau susţinute 
de populaţia ce venea din Yemen, Hira şi de la graniţele Siriei. în interiorul 
Arabiei se practica un fel de agricultură şi creşterea animalelor. Aproape 
toate femeile arabe se ocupau cu toarcerea firelor de tort, dar chiar şi 
această practică era ameninţată de războaiele care nu se mai terminau. 

în linii mari, sărăcia, foametea şi îmbrăcămintea insuficientă 
caracterizau economia Arabiei. 

Etica 

Nu putem nega faptul că arabii preislamici aveau o mulţime de 
trăsături negative. în mod sigur, viciile şi păcatele îi caracterizau pe arabii 
preislamici, însă trebuie să recunoaştem că erau în acelaşi timp posesorii 
unora dintre cele mai înalte virtuţi, cum ar fi: 

1. Ospitalitatea. Se întreceau unul pe celălalt în ospitalitate şi erau 
foarte mândri de aceasta. Aproape jumătate din moştenirea lor poetică a 
fost dedicată meritelor şi nobleţii cu care-şi întreţineau oaspeţii. Erau 
generoşi şi ospitalieri până la extrem. Şi-ar fi sacrificat şi ultima porţie de 
mâncare pentru un oaspete flămând şi îngheţat. N-ar fi ezitat să cheltuie o 
mulţime de bani sau să preia sarcini grele pentru a impiedica vărsarea de 
sânge, pentru a-şi putea atrage astfel laude şi slăvire. 

în contextul ospitalităţii, se evidenţiază şi obiceiul lor de a bea vin, 
care era privit ca o sursă de generozitate şi un mod de a-şi arăta 
ospitalitatea. Băutul vinului era o adevărată mândrie pentru arabii din 

perioada preislamică. Marii poeţi ai acelor timpuri nu uitau niciodată să 
includă în poemele lor versuri rafinate, încărcate de metafore şi slavă la 
adresa orgiilor bahice. Chiar şi cuvântul "strugure" (kerem) în limba arabă 
este similar cu "generozitate" atât la pronunţie, cât şi la scris. Jocurile de 
noroc erau o altă practică de-a lor strâns legată de generozitate, dat fiind 
că sumele încasate erau întotdeauna folosite pentru milostenii. Nici chiar 
Nobilul Coran nu neglijează beneficiile care derivă din băutul vinului şi 
jocurile de noroc, dar, în acelaşi timp, spune: 

"... păcatul este mai mare decât folosul" [2:219] 

2. Respectarea unui legământ. Pentru un arab, a face o promisiune 
înseamnă a-şi face datorii. El nu şi-ar răzbuna niciodată moartea copiilor 
sau distrugerea gospodăriei pentru a susţine înrădăcinata tradiţie de 
respectare a legământului. Scrierile acelui timp sunt bogate în povestiri care 
scot în evidenţă acest merit. 

3. Simţul onoarei şi respingerea nedreptăţii. Acest atribut era 
fundamentat pe excesul de curaj, pe sentimentul acut al autostimei şi pe 
impetuozitate. Arabul se revolta întotdeauna împotriva chiar şi a celei mai 
mici aluzii umilitoare ori neglijente. El n-ar fi ezitat niciodată să se sacrifice 
pentru a-şi menţine în permanenţă sentimentul de respect faţă de propria 
persoană. 

4. Voinţa fermă şi atitudinea hotărâtă. Un arab nu ar ocoli 
niciodată un drum la capătul căruia îl aşteaptă un prilej de mândrie sau o 
poziţie onorabilă, chiar dacă pentru aceasta ar trebui cu preţul vieţii sale să 
plătească. 

5. Toleranţă, perseverenţă şi bunătate. Arabii priveau aceste 
trăsături cu mare admiraţie, dar, nu este de mirare, deoarece viaţa lor 
impetuoasă şi plină de curaj era săracă în asemenea sentimente. 

6. Viaţa de beduin, pur şi simplu. Viaţa de beduin nu era încă 
influenţată de aparenţele înşelătoare ale civilizaţiei şi constituia fundamentul 
esenţial al naturii sale adevărate şi sincere, ţinându-1 departe de intrigă şi 
trădare. 

Asemenea etici nepreţuite, corelate cu poziţia geografică favorabilă a 
Arabiei, au stat la baza alegerii arabilor ca purtători ai Mesajului islamic şi 
călăuzitori ai omenirii spre un nou stil de viaţă. 

Din acest punct de vedere, eticile în sine, deşi deficitare în anumite 

domenii şi cu o necesitate de rectificare a anumitor aspecte, erau nepreţuite 
pentru bunăstarea absolută a comunităţii umane, iar islamul le-a completat. 
Cele mai nepreţuite etici, pe lângă respectarea legământului, erau, 
fără îndoială, simţul respectului de sine şi puternica determinare, 
două caracteristici umane indispensabile atât în combaterea răului şi 
eliminarea concepţiilor imorale, cât şi pentru consolidarea unei societăţi mai 
bune şi mai drepte. De fapt, modul de viaţă al arabilor din perioada 
preislamică era bogat în nenumărate alte virtuţi, pe care momentan nu este 
necesar să le enumerăm. 

OBÂRŞIA ŞI FAMILIA LUI MUHAMMED 

în ceea ce priveşte obârşia profetului Muhammed - Allah să-1 
binecuvânteze şi să-1 miluiască - există trei versiuni. Prima a fost 
autentificată de biografi şi genealogi şi schiţează arborele genealogic al lui 
Muhammed până la 'Adnan. A două versiune este controversată şi pusă sub 
semnul întrebării şi îi schiţează obârşia dincolo de 'Adnan, până la Avraam. 
A treia versiune, cu unele părţi categoric incorecte, îi urmăreşte obârşia 
dincolo de Avraam, până la Adam. 

După această rapidă trecere în revistă, credem că sunt necesare 
detalii mai ample. 

1. Prima versiune. Muhammed bin 'Abdullah bin 'Abdul-Muttalib (care 
era numit Şaiba) bin Haşim (numit 'Amr) bin 'Abd Munaf (numit Al-Mughira) 
bin Qusai (numit şi Zaid) bin Kilab bin Murra bin Ka'b bin Lo'i bin Ghalib 
bin Fahr (care se numea Quraiş şi al cărui trib a luat numele lui) bin Malik 
bin An-Nadr (numit Qais) bin Kinana bin Khuzaiman bin Mudrikah (care era 
numit 'Amir) bin Elias bin Mudar bin Nizar bin Ma'ad bin 'Adnan.' 1 ' 

2. A doua versiune. 'Adnan bin Add bin Humaisi 'bin Salaman bin 
Aus bin Buz bin Qamual bin Obai bin 'Auuam bin Naşid bin Haza bin Bildas 
bin Yadlaf bin Tabikh bin Jahim bin Nahiş bin Makhi bin Aid bin 'Abqar bin 
'Ubaid bin Ad-Da'a bin Hamdan bin Sanbir bin Yathrabi bin Yahzin bin 
Yalhan bin Ar'aui bin Aid bin Deşan bin Aisar bin Afnad bin Aiham bin 
Muksar bin Nahith bin Zarih bin Sami bin Mazzi bin 'Audă bin Aram bin 
Qaidar bin Ismail, fiul lui Avraam - Allah să fie mulţumit de ei.' 2 ' 

3. A treia versiune. Dincolo de Avraam - Pacea să fie cu el - Ibn 
Tarih (Azar) bin Nahur bin Saru' bin Ra'u bin Falikh bin Abir bin Şalikh bin 
Arfakhşad bin Sam bin Noah - Pacea să fie cu el, bin Lamik bin Mutuaşlack 
bin Akhnukh [care se spunea a fi profetul Idris (Enoch)] bin Yarid bin 
Mahla'il bin Qainan bin Anuşa bin Şith bin Adam - Allah să fie mulţumit de 
ei.' 3 ' 



[1] Ibn Hişam, 1/1,2; Talqih Fuhum Ahl Al-Athar, p.5,6; Rahmat-ul-lil'alamin, 
2/11-14,52 

[2] Rahmat-ul-lil'alamin, 2/14-17. 

[3] Ibn Hişam, 1/2-4; Rahmat-ul-lil'alamin, 2/18; Khulasat As-Siiar, p.6. 

Familia Profetului 

Familia profetului Muhammed - Allah să-1 binecuvânteze şi să-1 
miluiască - este numită familia haşimită, după numele bunicului său, Haşim 
bin 'Abd Munaf. 

Să vorbim acum puţin despre Haşim şi despre descendenţii săi: 

1. HAŞIM. Aşa cum am menţionat anterior, el avea responsabilitatea 
de a da mâncare şi apă pelerinilor. Aceasta era sarcina lui, atunci când fiii 
lui 'Abd Munaf şi cei ai lui 'Abd Ad-Dar s-au înţeles să împartă sarcinile 
între ei. Haşim era bogat şi cinstit. El a fost primul care a oferit pelerinilor 
pâine înmuiată în supă. Primul său nume era 'Amr, dar era chemat Haşim, 
deoarece avea obiceiul de a fărâmiţa pâinea (pentru pelerini). El a fost de 
asemenea primul bărbat care a iniţiat cele două călătorii, de vară şi de 
iarnă, ale quraişilor. Se povesteşte despre el că a plecat în Siria pentru a 
face comerţ. în Medina, s-a căsătorit cu Salma, fiica lui 'Amr din neamul 
'Udai bin An-Najjar. A petrecut câtva timp cu ea în Medina, apoi a plecat 
din nou spre Siria, în timp ce ea era gravidă. El a murit în Gaza, Palestina, 
în anul 497 e.n. Mai târziu, soţia sa a dat naştere lui Abdul-Muttalib, care a 
fost crescut în casa tatălui ei din Medina şi a fost numit Şaiba din cauza 
firului de păr alb de pe cap.' 11 Nimeni din familia sa din Medina n-a aflat de 
naşterea acestuia. Haşim a avut patru fiii: Asad, Abu Saifi, Nadla şi 
Abdul-Muttalib şi cinci fiice: Aş-Şifa, Khalida, Da'ifa, Ruqia şi Janna.' 2 ' 

2. 'ABDUL-MUTTALIB. Am aflat deja că după moartea lui Haşim 
sarcina de a furniza hrană şi apă pelerinilor a revenit fratelui său, 
Al-Muttalib bin 'Abd Munaf, care era generos, cinstit şi demn de încredere. 
Când 'Abdul-Muttalib a ajuns la vârsta adolescenţei, unchiul său, 
Al-Muttalib, a aflat despre el şi a mers la Medina ca să-1 aducă la Mekka. 
Când 1-a văzut, ochii i s-au umplut de lacrimi care au început să-i curgă pe 
obraji, apoi 1-a îmbrăţişat şi 1-a urcat pe cămila sa. Băiatul, însă, până nu a 
obţinut consimţământul mamei sale, nu a plecat cu el la Mekka. Al-Muttalib 
a rugat-o să-i permită băiatului să plece cu el la Mekka, dar ea a refuzat. 
El a reuşit totuşi s-o convingă, spunându-i: "Fiul tău merge la Mekka pentru 
a restabili autoritatea tatălui său şi pentru a locui în vecinătatea Casei 
Sfinte". 

La Mekka, oamenii s-au mirat când l-au văzut pe Abdul-Muttalib şi au 



[1] Ibn Hişam, 1/137; Rahmat-ul-lil'alamin, 1/26, 2/24 
[2] Ibn Hişam, 1/107 

crezut că era sclavul lui Muttalib. Al-Muttalib a spus: "El este nepotul meu, 
fiul fratelui meu, Haşim". Băiatul a fost crescut în casa lui Al-Muttalib, dar, 
mai târziu, după ce Al-Muttalib a murit în Bardman, Yemen, 'Abdul-Muttalib 
a preluat conducerea şi a reuşit să menţină prestigiul poporului său şi să-şi 
întreacă strămoşii prin comportamentul său onorabil, câştigând astfel 
dragostea profundă şi înalta stimă a celor din Mekka.' 1 ' 

Când Al-Muttalib a murit, Naufal a uzurpat drepturile lui 
'Abdul-Muttalib, care a cerut ajutor tribului Quraiş, dar aceştia n-au vrut să 
sprijine pe nici unul dintre ei. în consecinţă, el a scris unchilor săi din 
neamul An-Najjar (fraţii mamei sale) să-i vină în ajutor. Unchiul său, Abu 
Sa'd bin 'Udai, fratele mamei sale, a mărşăluit spre Mekka în fruntea a 
optzeci de călăreţi şi şi-a aşezat tabăra la Abta, în Mekka. 'Abdul-Muttalib 
i-a întâmpinat şi i-a rugat să meargă la el acasă, dar Abu Sa'd a spus: "Nu 
înainte de a-1 întâlni pe Naufal." El 1-a găsit pe Naufal şezând împreună cu 
nişte bătrâni din tribul Quraiş, la umbra Ka'bei. Abu Sa'd şi-a scos sabia şi 
a spus: "Jur pe Allah că, dacă nu înapoiezi nepotului meu ceea ce ai luat 
de la el, te voi ucide cu această sabie". Naufal a fost astfel obligat să 
renunţe la ceea ce uzurpase şi notabilii membrii ai tribului Quraiş au fost 
martori la cuvintele lui. Abu Sa'd a mers atunci acasă la 'Abdul-Muttalib, 
unde a stat trei nopţi, a făcut micul pelerinaj şi s-a întors apoi la Medina. 

Mai târziu, Naufal s-a aliat cu fiii lui 'Abd Şams bin 'Abd Munaf 
împotriva fiilor lui Haşim. Când tribul Khuza'a a văzut că fiii lui An-Najjar îl 
sprijină pe 'Abdul-Muttalib, ei au spus: "El este fiul nostru, aşa cum este şi 
al vostru. Noi avem mai multe motive să-1 ajutăm decât voi". Mama lui 'Abd 
Munaf fusese una dintre ai lor. Ei au mers în Casa An-Nadua şi s-au aliat 
cu fiii lui Haşim împotriva lui Naufal şi a fiilor lui 'Abd Şams. Aceasta a fost 
o alianţă care, mai târziu, a constituit motivul principal pentru a cuceri 
Mekka. în timpul vieţii sale, 'Abdul-Muttalib a fost martor la două 
evenimente importante: săparea fântânii Zamzam şi invazia Elefantului.' 2 ' 

Pe scurt, 'Abdul-Muttalib a primit, în vis, poruncă să sape fântâna 
Zamzam într-un anumit loc. El s-a supus şi a găsit lucrurile pe care cei din 
tribul Jurhum le îngropaseră acolo când fuseseră obligaţi să evacueze 
Mekka. El a găsit săbiile, armurile şi cei doi cerbi de aur. Poarta Al-Ka'ba a 
fost marcată de săbiile de aur si de cei doi cerbi. Tot atunci a fost 



[1] Ibn Hişam, 1/137, 138 

[2] Mukhtasar Sirat Ar-Rasul, pp.41, 42; Ibn Hişam, 1/142 - 147 

instaurată tradiţia alimentării pelerinilor cu apă din Zamzam. 

Când din fântâna izvorului Zamzam a început să izvorască apa, tribul 
Quraiş a avut pretenţia să devină partener în afacere. 'Abdul-Muttalib le-a 
refuzat această cerere, motivând că Allah 1-a ales doar pe el pentru această 
onorabilă slujbă. Pentru a încheia disputa, ei au căzut de acord să-1 
consulte pe ghicitorul celor din neamul Sa'd. în calea lor, Allah le-a arătat 
Semnele Sale, care confirmau prerogativa lui 'Abdul-Muttalib cu privire la 
izvorul sacru. în acel moment, 'Abdul-Muttalib a făcut un jurământ sfânt, 
spunând că, dacă va avea zece copii, va sacrifica la Al-Ka'ba pe unul dintre 
ei, când acesta va fi adult. 

Al doilea eveniment 1-a avut în centrul său pe Abraha As-Saba 
Al-Habaşi, vice-regele abisinian (etiopian) în Yemen. El observase că arabii 
îşi făceau pelerinajul la Al-Ka'ba, aşa că a decis să construiască un mare 
lăcaş de cult la San'a pentru a atrage pelerinii arabi la el, lăsând astfel 
Mekka de-o parte. Un bărbat din tribul Kinana a înţeles această mişcare şi 
de aceea, în toiul nopţii, s-a furişat în acest lăcaş şi a mânjit zidul frontal 
cu excremente. Când Abraha a aflat acest lucru, s-a înfuriat atât de tare, 
încât a adunat o armată uriaşă, de şaizeci de mii de războinici, pentru a 
dărâma Al-Ka'ba. El a ales pentru sine cel mai mare elefant. Armata sa 
includea nouă sau treisprezece elefanţi. Ei au mărşăluit până au ajuns într- 
un loc numit Al-Magmas. Acolo el şi-a mobilizat armata, a pregătit elefanţii 
şi întreaga armată era pregătită să intre în Mekka. Când a ajuns în Valea 
Muhassar, situată între Muzdalifa şi Mina, elefantul a îngenunchiat şi a 
refuzat să meargă mai departe. De fiecare dată când îl îndrepta spre nord, 
sud sau est, elefantul se mişca, însă când îl îndrepta spre vest, către 
Al-Ka'ba, acesta îngenunchia. în acest timp, Allah a îndreptat spre ei stoluri 
de păsări care aruncau asupra lor cu bucăţi de lut ars. Aceste păsări 
semănau foarte mult cu rândunicile şi vrăbiile şi fiecare pasăre căra câte 
trei pietre: una în cioc şi două în gheare. Pietrele i-au lovit pe oamenii lui 
Abraha, le-au retezat mădularele şi i-au omorât. O mulţime de soldaţi ai lui 
Abraha au fost omorâţi în acest fel, iar ceilalţi au fugit la întâmplare şi au 
murit împrăştiaţi. Abraha însuşi a fost lovit atât de rău încât a fost nevoie să 
i se amputeze vârfurile degetelor. Când a ajuns la San'a, el se afla într-o 
stare groaznică şi a şi murit curând. 

în ceea ce-i priveşte pe cei din tribul Quraiş, aceştia au fugit în munţi 
şi pe dealuri pentru a-şi salva viaţa. După ce duşmanul a fost astfel pus pe 



42 



Biografia nobilului profet 



fugă, ei s-au întors acasă, în siguranţă.' 1 ' 

"Evenimentul elefantului" a avut loc în luna Muharram, cu cincizeci 
sau cincizeci şi cinci de zile înainte de naşterea profetului Muhammed 
- Allah să-1 binecuvânteze şi să-1 miluiască, adică spre sfârşitul lunii 
februarie - începutul lunii martie, anul 571 e.n. A fost un dar de la Allah 
pentru Profetul Său şi familia acestuia. Ar putea fi considerat, de fapt, ca 
un favorabil vestitor divin al luminii ce stă să vină şi să însoţească sosirea 
Profetului şi a familiei sale. Prin contrast, Ierusalimul a suferit sub povara 
atrocităţilor duşmanilor lui Allah. Aici putem să amintim de Nabucodonosor, 
în anul 587 î.e.n., şi de romani în anul 70 e.n. Prin graţia divină, Al-Ka'ba 
n-a ajuns niciodată în mâna creştinilor - musulmanii acelui timp' 2 ' - deşi 
Mekka era populată de politeişti. Veştile despre "evenimentul elefantului" au 
ajuns până şi în cele mai îndepărtate colţuri ale lumii civilizate de atunci. 

Abisinia (Etiopia) menţinea legături strânse cu romanii, în timp ce, de 
cealaltă parte, persanii erau atenţi la orice schimbare de strategie care se 
ivea în orizontul socio-politic, drept pentru care au şi reuşit în scurt timp să 
ocupe Yemenul. întâmplător, imperiile romane şi persane reprezentau lumea 
civilizată, puternică, a acelui timp. 

Evenimentul "invaziei elefantului" a atras atenţia lumii asupra 
inviolabilităţii Casei lui Allah şi a arătat că această Casă a fost aleasă de 
Allah pentru sfinţenia ei. 

'Abdul-Muttalib a avut zece fii: Al-Harith, Az-Zubair, Abu Talib, 
'Abdullah, Hamza, Abu Lahab, Ghidaq, Maquam, Safar şi Al-'Abbas. 

El a mai avut şase fiice: Umm Al-Hakim (singura albă), Barra, 'Atika, 
Safiia Arua şi Omaima.' 3 ' 

3. 'ABDULLAH. Tatăl profetului Muhammed - Allah să-1 binecuvânteze 
şi să-1 miluiască. Mama lui era Fatima, fiica lui 'Amr bin 'A'idh bin 'Imran bin 
Makhzum bin Yaqdha bin Murra. 'Abdullah era cel mai deştept dintre fiii lui 
'Abdul-Muttalib, cel mai cast şi cel mai iubit. El a fost de asemenea fiul pe 
care săgeţile de divinaţie l-au ales să fie sacrificat la Al-Ka'ba. Când 
'Abdul-Muttalib a ajuns să aibă zece fii şi aceştia au atins vârsta 
maturităţii, el le-a dezvăluit secretul jurământului său şi ei au consimţit în 



[1] Ibn Hişam, 1/43-56, Tafhimul - Qur'an, 6/462-469 

[2] In religia islamică sg consideră că toţi profeţii sunt veniţi de la acelaşi 
Dumnezeu Unic, Allah, iar creştinii din acea perioadă care urmau învăţăturile lui Isus, 
Profet al lui Allah din punct de vedere al islamului, puteau fi consideraţi musulmani, 
adică "supuşi ai lui Allah". 

[3] Rahmat-ul-lil'alamin, 2/56, 66; Talqih Fuhum Ahl Al-Athar pp.8,9 

tăcere şi cu supunere. 

Numele lor au fost scrise pe săgeţi de divinaţie şi înmânate custodelui 
celei mai iubite zeiţe a lor, Hubal. Săgeţile au fost aruncate. Una dintre 
săgeţi a arătat că acela care trebuia sacrificat era 'Abdullah. 'Abdul-Muttalib 
a dus atunci băiatul la Al-Ka'ba, luând şi un brici pentru a-1 sacrifica. 

Tribul Quraiş, unchii săi din tribul Makhzum şi fratele său, Abu Talib, 
au încercat să-1 descurajeze în a-şi îndeplini scopul. Ei i-au sugerat să 
caute o divinitoare care să judece circumstanţele. Ea a poruncit ca săgeţile 
de divinaţie să fie aruncate atât pentru 'Abdullah, cît şi pentru zece cămile. 
Ea a adăugat ca aruncarea săgeţilor să fie repetată cu încă zece cămile, 
ori de câte ori săgeata indica: "Abdullah". Operaţia a fost repetată până 
când numărul cămilelor a ajuns la o sută. în acest moment, săgeata a 
indicat cămilele, care au fost sacrificate toate în locul fiului său. Cămilele 
sacrificate au fost lăsate la discreţia tuturor, om sau animal. Acest incident 
a produs o schimbare în ceea ce priveşte "răscumpărarea sângelui", 
practică acceptată în mod obişnuit în Arabia. înainte fusese stabilit un 
număr de zece cămile, însă, după acest eveniment, numărul lor a crescut la 
o sută. Ulterior, islamul a aprobat această modificare. Un alt lucru care 
relevă în mod clar cele povestite mai sus este acela că Profetul a spus 
odată: "Eu sunt din stirpea celor doi sacrificaţi", adică Ismail şi 'Abdullah J 1 ' 
'Abdul-Muttalib a ales-o pe Amina, fiica lui Uahab bin 'Abd Munaf bin Zahra 
bin Kilab, ca soţie pentru fiul său, 'Abdullah. 

Astfel, ea, în lumina acestei obârşii străvechi, a avut o poziţie 
eminentă, ca nobleţe şi descendenţă. Tatăl ei a fost şeful tribului Zahra, 
căruia i-a fost atribuită o mare cinste. Ei s-au căsătorit în Mekka şi, la 
scurt timp după aceea, 'Abdullah a fost trimis de tatăl său să cumpere 
curmale din Medina, unde a şi murit. 

într-o altă versiune, 'Abdullah a plecat în Siria într-o călătorie de 
comerţ şi a murit în Medina, pe când se întorcea acasă. El a fost îngropat 
în casa An-Nabigha Al-Ju'di. Avea douăzeci şi cinci de ani când a murit. 
Mulţi istorici afirmă că moartea lui s-a petrecut înainte de naşterea lui 
Muhammed - Allah să-1 binecuvânteze şi să-1 miluiască. Alţii au spus că el a 
murit la două luni după naşterea Profetului. 'Abdullah a lăsat o avere foarte 
mică, şi anume: cinci cămile, câteva oi şi o servitoare, numită Baraka 
- Umm Aiman, care mai târziu a fost doica Profetului.' 21 



[1] Ibn Hişam, 1/151-155; Rahmat-ul-lil'alamin, 2/89,90 
[2] Sahih Muslim, 2/96; Talqih Fuhum Ahl Al-Athar, p.4; Mukhtasar Sirat 
Ar-Rasul, p.12 

NAŞTEREA LUI MUHAMMED SI CEI 40 DE ANI 
DE DINAINTEA REVELAŢIEI 

Naşterea sa 

9 

Conducătorul Profeţilor, Muhammed - Allah să-1 binecuvânteze şi să-1 
miluiască, s-a născut în sânul familiei Haşim din Mekka, într-o dimineaţă de 
luni, nouă Rabi'ul Auual, în acelaşi an cu "evenimentul elefantului" şi în al 
patruzecilea an de domnie al lui Chosroes (Kisra), adică pe 22 aprilie 571 
e.n., potrivit învăţatului Muhammed Sulaiman Al-Mansourpuri şi astrologului 
Mahmud Paşa. 111 

Ibn Sa'd a relatat că mama lui Muhammed a spus: "Când el s-a 
născut, o lumină s-a ivit din vintrele mele şi a luminat palatele din vechea 
Sirie." Ahmad a relatat că Arbadh bin Sariia a spus un lucru similar cu 
acesta.' 21 

S-a mai relatat, dar, în mod controversat, că semne prevestitoare 
însemnate i-au însoţit naşterea: paisprezece galerii din palatul lui Chosroes 
(Kisra) s-au crăpat şi s-au dărâmat, focul sacru al magienilor s-a stins şi 
câteva biserici de lângă lacul Şaua au cedat din temelii şi s-au prăbuşit. 131 

Mama sa a trimis imediat pe cineva să-1 anunţe pe bunicul lui, 
'Abdul-Muttalib, despre fericitul eveniment. El a venit fericit la ea, a purtat 
copilul la Al-Ka'ba, s-a rugat lui Allah şi I-a mulţumit. 'Abdul-Muttalib 1-a 
numit pe copil Muhammed, un nume care pe atunci nu era obişnuit printre 
arabi. I-a făcut circumcizie în a şaptea zi, după obiceiul arabilor. 14 ' 

Prima femeie care 1-a alăptat, după mama lui, a fost Thuieba, roaba 
lui Abu Lahab, simultan cu fiul ei, Masru. 

Ea îi alăptase mai înainte pe Hamza bin 'Abdul-Muttalib şi mai târziu 
pe Abu Salama bin 'Abd Al-Asad Al-Makhzumi. 151 



[1] Muhadarat Tarikh Al-Umam Al-Islamiia, 1/62; Rahmat-ul-lil'alamin, 1/38,39 
[2] Mukhtasar Sirat-ur-Rasul, p.12; Tabaqat Ibn Sa'd 1/63 
[3] Relatat de Al-Baihaqi, dar Al-Ghazali nu a aprobat - vezi Fiqh-us-Sira, p.46 
[4] Ibn Hişam, 1/159, 160; Zad Al-Ma'ad, 1/18; Muhadarat Tarikh Al-Umam 
Al-Islamiia 

[5] Talqih Fuhum Ahl-Athar, p.4; Mukhtasar Sirat-ur-Rasul, pl3 

Copilăria 

Era un obicei general printre arabii care trăiau în oraşe să-şi trimită 
copiii la doicile beduine, pentru ca ei să poată creşte în împrejurimile libere 
şi sănătoase ale deşertului, unde-şi puteau dezvolta un organism robust şi 
puteau dobândi limbajul şi manierele alese ale beduinilor, care erau 
cunoscuţi pentru puritatea limbajului şi pentru faptul că nu aveau acele vicii 
care apar de obicei în societăţile sedentare. 

Profetul - Allah să-1 binecuvânteze şi să-1 miluiască - a fost mai târziu 
încredinţat Halimei, fiica lui Abu Zuaib din neamul Sa'd bin Bakr. Soţul ei 
era Al-Harith bin 'Abdul 'Uzza, numit şi Abu Kabşa, din acelaşi trib. 

Muhammed - Allah să-1 binecuvânteze şi să-1 miluiască - a avut 
numeroşi fraţi şi surori de lapte: 'Abdullah bin Al-Harith; Anisa, fiica lui 
Harith; Hudhafa sau Judhama, fiica lui Al-Harith (cunoscută ca Aş-Şaima şi 
care avea grijă de Profet - Allah să-1 binecuvânteze şi să-1 miluiască); Abu 
Sufian bin Al-Harith bin 'Abdul-Muttalib, vărul Profetului. Hamza bin 'Abdul- 
Muttalib, unchiul Profetului, a fost alăptat tot de cele două doici, Thuieba şi 
Halima As-Sa'diia, care l-au alăptat şi pe Profet - Allah să-1 binecuvânteze şi 
să-1 miluiască. 

Tradiţiile relatează într-un mod încântător cum Halima şi întreaga ei 
familie au fost favorizate de noroc pe toată perioada cât copilul Muhammed 
- Allah să-1 binecuvânteze şi să-1 miluiască - s-a aflat în grija ei. 

Ibn Ishaq afirmă că Halima povestea cum ea împreună cu soţul ei şi 
cu un copil sugar au plecat din satul ei, întovărăşiţi de câteva femei din 
acelaşi clan, în căutare de copii pentru alăptat. 

Ea spunea: "Era un an de secetă şi foamete şi nu aveam ce mânca. 
Eu călăream pe o măgăriţă maronie. Mai aveam cu noi şi o cămilă-femelă 
bătrână. Pe Allah, nu puteam obţine nici un strop de lapte. Nu am putut 
închide ochii toată noaptea din cauza copilului care plângea încontinuu de 
foame. Nu aveam destul lapte la sân şi nici cămila nu avea cu ce să-1 
hrănească. Ne rugam încontinuu să plouă şi să fim uşuraţi de griji. 

După un drum lung am ajuns la Mekka şi am început să căutăm copii 
de alăptat. Nici una dintre femeile care erau cu mine nu 1-a acceptat pe 
Mesagerul lui Allah - Allah să-1 binecuvânteze şi să-1 miluiască. De îndată ce 
li se spunea că era orfan, ele îl refuzau. Noi aveam o idee fixă despre 

recompensa pe care am primi-o de la tatăl copilului. Un orfan! Ce ar putea 
bunicul şi mama lui să facă? Aşa că l-am dispreţuit din această cauză. 
Fiecare femeie care venise cu mine a primit un sugar şi, când eram pe 
punct de plecare, eu i-am spus soţului meu: "Pe Allah, nu-mi place să mă 
întorc cu celelalte femei, fără nici un copil. Ar trebui să merg la orfanul 
acela şi să-1 iau." El a spus: "Nu văd nici un rău în asta şi poate că Allah 
ne va binecuvânta prin el." Aşa că am mers şi l-am luat fiindcă nu mai era 
practic nici o alternativă pentru mine, decât să-1 iau. 

Când l-am luat în braţe şi m-am întors la locul meu, l-am pus la sân 
şi, spre marea mea surpriză, laptele a curs din abundenţă. El a supt după 
pofta inimii şi la fel a făcut şi fratele lui de lapte, după care au adormit 
amândoi, deşi copilul meu nu putuse să adoarmă cu o noapte înainte. 

Soţul meu s-a dus atunci să mulgă cămila şi, spre uimirea lui, a găsit 
mult lapte în ugerul ei. El a muls-o şi am băut pe săturate, apoi ne-am 
bucurat de un somn adânc pe tot parcursul nopţii. în dimineaţa următoare, 
soţul meu a spus: "Pe Allah! Halima, trebuie să înţelegi că ai avut şansa să 
găseşti un copil binecuvântat." Şi eu am răspuns: "Din mila lui Allah, sper 
că aşa este." 

Tradiţia explică detaliat că pe drumul călătoriei de întoarcere a Halimei 
şi pe toată perioada cât Profetul - Allah să-1 binecuvânteze şi să-1 miluiască - 
a stat cu ea, viaţa ei a fost înconjurată de o aureolă norocoasă. Măgăriţa pe 
care ea o călărea când a mers la Mekka era slabă şi aproape deşelată, 
dar, cu toate acestea, ea s-a înzdrăvenit şi au putut călători mai repede, 
spre marea uimire a tovarăşilor de călătorie ai Halimei. Când au ajuns la 
taberele de pe teritoriul clanului Sa'd, ei au descoperit că roata norocului se 
întorsese în favoarea lor. Pe pământul pustiu a răsărit o vegetaţie luxuriantă 
şi animalele s-au întors la ei mulţumite şi pline de lapte. Muhammed - Allah 
să-1 binecuvânteze şi să-1 miluiască - a stat cu Halima timp de doi ani până a 
fost înţărcat, după cum povestea Halima: 

"Atunci l-am dus înapoi la mama lui, dar am rugat-o cinstit să-1 mai 
lase să stea cu noi, ca să putem beneficia de norocul şi de binecuvântările 
pe care el ni le adusese. Am insistat în rugămintea noastră, susţinând-o şi 
prin faptul că eram îngrijoraţi că pruncul ar putea lua un anumit microb care 
se răspândea în Mekka.' 1 ' într-un sfârşit, dorinţa ne-a fost îndeplinită şi 
Profetul - Allah să-1 binecuvânteze si să-1 miluiască - a mai rămas cu noi, 



[1] Ibn Hişam, 1/162-164 

până la vârsta de patru-cinci ani." 

După relatările lui Anas în "Sahih Muslim", atunci a coborât îngerul 
Gavriil, i-a deschis pieptul şi i-a scos inima. Din ea a extras un cheag de 
sânge şi a spus: "Aceasta a fost partea lui Satan din tine." Şi atunci i-a 
spălat inima cu apă din Zamzam, dintr-un vas de aur. După aceea, inima a 
fost închisă şi pusă la locul ei. Băieţii şi prietenii lui de joacă au alergat 
spre mama lui, de fapt la doica sa, şi au spus: "într-adevăr, Muhammed a 
fost omorât". Ei au alergat cu toţii spre el şi l-au găsit sănătos, doar că era 
palid la faţă. 111 

înapoi la iubitoarea sa mamă 

După această întâmplare, Halima era îngrijorată pentru băiat şi 1-a 
înapoiat mamei lui, cu care el a rămas până la vârsta de şase ani. 121 

Din respect pentru memoria soţului ei mort, Amina a hotărât să-i 
viziteze mormântul în Yathrib (Medina). Ea a planificat să facă un drum de 
500 de kilometri, împreună cu copilul ei orfan, o servitoare, Umm Aiman, şi 
socrul ei, 'Abdul-Muttalib. Ea a petrecut acolo o lună de zile după care s-a 
hotărât să se întoarcă la Mekka. Pe drumul dintre Mekka şi Medina, în 
Abua, ea s-a îmbolnăvit grav şi a murit. 131 

La milostivul său bunic 

'Abdul-Muttalib a adus băiatul la Mekka. El avea sentimente calde faţă 
de nepotul său orfan, al cărui necaz recent (moartea mamei) se adăugase 
la durerile trecutului. 'Abdul-Muttalib era mai iubitor cu nepotul său decât cu 
proprii săi copii. El nu a lăsat niciodată băiatul pradă singurătăţii, 
preferându-1 propriilor săi copii. Ibn Hişam a povestit că la umbra Al-Ka'ba 
a fost pusă o saltea pentru 'Abdul-Muttalib. Din respect faţă de tatăl lor, 
copiii săi şedeau în jurul acestei saltele, în timp ce Muhammed - Allah să-1 
binecuvânteze şi să-1 miluiască - şedea pe ea. Unchii săi îl luau de acolo, dar 
'Abdul-Muttalib le spunea: "Lăsaţi-mi nepotul. Jur pe Allah, că acest băiat 
va avea o poziţie însemnată." El îl aşeza pe băiat pe salteaua lui, îl 



[1] Sahih Muslim, 1/92 

[2] Talqih Fuhum Ahl-al-Athar, p.7; Ibn Hişam, 1/168 

[3] Ibn Hişam, 1/168; Talqih Fuhum Ahl-al-Athar, p.7 

mângâia pe spate şi era întotdeauna mulţumit de ceea ce făcea acesta.' 11 

Când Muhammed - Allah să-1 binecuvânteze şi să-1 miluiască - a împlinit 
opt ani, două luni şi zece zile, bunicul său, 'Abdul-Muttalib, a murit în 
Mekka. 

Sarcina de a avea grijă de Profet a revenit unchiului său, Abu Talib, 
fratele tatălui Profetului. 

Abu Talib şi-a făcut datoria faţă de nepotul său în cel mai bun mod 
posibil. L-a crescut împreună cu copiii săi şi a fost preferatul lui. Băiatul 
era singurul pe care Abu Talib l-a tratat cu mare respect şi cu o înaltă 
stimă. 

Timp de patruzeci de ani, Abu Talib şi-a iubit nepotul şi i-a acordat 
toată protecţia şi sprijinul său. Relaţiile lui cu ceilalţi erau determinate de 
modul în care aceştia îl tratau pe Profet - Allah să-1 binecuvânteze şi să-1 
miluiască. 

Ibn 'Asakir a relatat, cu consimţământul lui Jalhama bin 'Arfuta: "Am 
venit la Mekka într-un an secetos şi atunci tribul Quraiş a spus: "O Abu 
Talib, vegetaţia de pe vale s-a uscat şi copiii sunt flămânzi. Să ne rugăm 
pentru ploaie!" Abu Talib a mers la Al-Ka'ba, însoţit de un băieţel frumos ca 
soarele. Abu Talib şi băiatul au stat lângă zidul Al-Ka'ba şi s-au rugat 
pentru ploaie. Imediat, norii s-au îngrămădit din toate părţile şi ploaia a 
început să cadă torenţial, pâraiele să curgă, iar plantele au crescut atât în 
oraş, cât şi în afara acestuia.' 2 ' 

Bahira, călugărul 

Când Mesagerul lui Allah - Allah să-1 binecuvânteze şi să-1 miluiască - a 
împlinit doisprezece ani, a plecat cu unchiul său, Abu Talib, într-o călătorie 
de afaceri în vechea Sirie. Când au ajuns la Busra (localitate din 
vecinătatea Huran-ului care în timpul dominaţiei romane a făcut parte din 
vechea Sirie) au întâlnit un călugăr numit Bahira (pe numele său adevărat 
Georges), care le-a arătat multă bunătate şi i-a ospeţit cu dărnicie, cu toate 
că până în acel moment nu avusese obiceiul de a primi ospeţi. L-a 
recunoscut destul de repede pe Profet - Allah să-1 binecuvânteze şi să-1 
miluiască - şi, în timp ce-i lua mâna, a spus: "Acesta este cel mai nobil 



[1] Ibn Hişam, 1/168 

[2] Mukhtasar Sirat-ur-Rasul, p.15,16 

dintre oameni. Allah îl va trimite cu un Mesaj, care va fi o milostenie pentru 
toate fiinţele". Abu Talib 1-a întrebat: "Cum de ştii lucrul acesta?" 

El a răspuns: "Când aţi apărut dinspre Aqaba, toate pietrele şi copacii 
s-au închinat şi ele nu fac asta niciodată, decât în faţa unui Profet. îl mai 
pot recunoaşte şi după sigiliul Profeţiei, aflat mai jos de umărul lui, având 
forma unui măr. Am învăţat aceasta din cărţile noastre." De frica evreilor, 
călugărul i-a mai cerut lui Abu Talib să trimită băiatul înapoi la Mekka şi să 
nu-1 ducă în Siria. Abu Talib 1-a ascultat şi 1-a trimis la Mekka, împreună 
cu câţiva dintre servitorii săi.' 11 

Războaiele "sacre" 

Muhammed - Allah să-1 binecuvânteze şi să-1 miluiască - abia împlinise 
cincisprezece ani, când războaiele "sacre", desfăşurate ani buni, cu mari 
cheltuieli şi pierderi considerabile de vieţi omeneşti, au izbucnit între tribul 
Quraiş şi neamul Kinana, pe de o parte, şi tribul Qais 'Ailan, pe de altă 
parte. S-au numit astfel pentru că inviolabilul a devenit violabil, lupta în 
lunile interzise producându-se şi ea conform aceleiaşi tendinţe. Hârb bin 
Omaiia, în virtutea poziţiei sale deosebite şi a descendenţei onorabile, era 
conducătorul Quraişilor şi al aliaţilor lor. într-una dintre aceste bătălii, 
Profetul şi-a asistat unchii, dar nu şi-a ridicat braţele împotriva duşmanilor 
lor. Eforturile lui s-au concentrat pentru culegerea săgeţilor care cădeau de 
la inamic şi pe care le preda apoi unchilor săi.' 2 ' 

Confederaţia Al-Fudul 

9 

La capătul acestor războaie, când pacea a fost instaurată, oamenii au 
simţit nevoia să formeze la Mekka o confederaţie pentru reprimarea violenţei 
şi nedreptăţii şi pentru revendicarea drepturilor celor slabi şi nevoiaşi. 
Reprezentanţi din neamurile Haşim, Al-Muttalib, Asad bin 'Abd Al-'Uzza, 
Zahra bin Kilab şi Taim bin Murra au fost chemaţi să se întâlnească în 
locuinţa unui bătrân onorabil, 'Abdullah bin Jada'an At-Taimi, pentru a intra 
într-o confederaţie care să asigure cele mai sus-menţionate. Mesagerul lui 
Allah - Allah să-1 binecuvânteze şi să-1 miluiască, la scurt timp după ce 



[1] Ibn Hişam, 1/180-183; Zad Al-Ma'ad, 1/17 

[2] Ibn Hişam, 1/184-187; Qalb Jazirat Al-Arab, p.260 

fusese onorat cu mesajul Profeţiei, a fost martorul întrunirilor acestei ligi 
despre care a vorbit cu multă apreciere: "Am fost martor al confederaţiei din 
casa lui 'Abdullah bin Jada'an. A fost mai atrăgător pentru mine decât 
cămilele roşii.' 11 Chiar şi acum, în perioada islamului, aş fi de acord să 
asist la o asemenea întâlnire dacă aş fi invitat".' 21 

De fapt, spiritul acestei confederaţii şi cursul deliberărilor care au avut 
loc acolo au marcat o separare completă de mândria tribală preislamică. 
Povestea care a dus la întrunirea ei spune că un om din clanul Zubaid a 
venit la Mekka unde i-a vândut nişte mărfuri lui Al-'As bin Ua'il As-Sami. Cel 
din urmă, a încercat, folosindu-se de trucuri, să nu-i plătească pentru 
bunurile cumpărate. Vânzătorul a căutat ajutor la diferitele clanuri Quraiş, 
dar aceştia n-au acordat nici o atenţie cererilor lui îndreptăţite. Atunci, el 
s-a retras pe un vârf de munte şi a început, cu tonalitatea cea mai ridicată 
a vocii sale, să recite versuri în care se plângea de nedreptăţile suferite. 

Az-Zubair bin 'Abdul-Muttalib a auzit de el şi a făcut cercetări asupra 
celor întâmplate. în consecinţă, părţile implicate în confederaţia menţionată 
anterior s-au adunat şi au reuşit să-1 forţeze pe Al-'As bin Ua'il să-i 
plătească lui Az-Zubaidi, banii datoraţi.' 31 

Ocupaţia timpurie a lui Muhammed 

Muhammed - Allah să-1 binecuvânteze şi să-1 miluiască - n-a avut nici o 
ocupaţie anume în adolescenţă, dar se spune că a fost păstor pentru 
neamul Sa'd din Mekka. La 25 de ani a plecat în Siria ca negustor în 
serviciul Khadijei. Ibn Ishaq a relatat că fiica lui Khuailid, Khadija, era o 
femeie de afaceri bogată şi de mare onoare. Ea obişnuia, în schimbul unui 
anumit procentaj din profit, să angajeze oameni pentru a-i face afacerile. 

Poporul Quraiş se ocupa mai mult de negustorie, astfel că în 
momentul în care Khadija a aflat despre Muhammed - Allah să-1 
binecuvânteze şi să-1 miluiască, de cuvintele sale pline de adevăr, de cinstea 
şi de bunele sale maniere, a trimis după el. Ea i-a oferit bani să plece în 
Siria şi să facă afaceri pentru ea şi i-a promis lui un procent mai mare. Ea 
1-a trimis cu el şi pe Maisara, simbriaşul ei. Muhammed a consimţit şi a 



[1] Expresie des întâlnită pentru a evidenţia valoarea sau importanţa acelui 
lucru 

[2] Mukthasar Surat Ar-Rasul, p. 30,31. 
[3] IbnHişam, 1/113, 135 

plecat cu robul Khadijei în Siria, pentru negoţ.' 1 ' 
Căsătoria Profetului cu Khadija 

Când el s-a întors la Mekka, Khadija a observat, prin suma de bani 
oferită, că avea mai mult profit şi mai mult spor decât de obicei. 

De asemenea, Maisara i-a povestit de bunele maniere ale lui 
Muhammed, de cinstea, înţelepciunea, sinceritatea şi credinţa lui. Ea şi-a 
dat seama că şi-a atins ţinta. Mulţi bărbaţi de seamă o ceruseră în 
căsătorie, dar ea le refuzase întotdeauna avansurile. Ea şi-a mărturisit 
dorinţa prietenei sale Nafisa, fiica lui Maniia, care a mers imediat la 
Muhammed - Allah să-1 binecuvânteze şi să-1 miluiască. El a consimţit şi a 
cerut unchilor săi să meargă la unchiul Khadijei să vorbească despre 
această chestiune. La scurt timp, ei s-au căsătorit. La întocmirea 
contractului de căsătorie au fost martori cei din neamul Haşim şi şefii 
tribului Mudar. Aceasta a avut loc la două luni de la întoarcerea Profetului 
din Siria. Ca dar de nuntă, el i-a oferit douăzeci de cămile. Ea avea atunci 
patruzeci de ani şi era considerată cea mai bună femeie din familia ei atât 
ca obârşie şi avere, cât şi ca înţelepciune. Ea a fost prima femeie cu care 
s-a căsătorit Mesagerul lui Allah - Allah să-1 binecuvânteze şi să-1 miluiască. 
Până la moartea ei, el nu s-a mai căsătorit cu nimeni altcineva.' 2 ' 

Khadija a purtat, cu excepţia lui Ibrahim, toţi copiii lui: Al-Qasim, 
Zeinab, Ruqaiia, Umm Kulthum, Fatima şi 'Abdullah, care mai era numit şi 
Taiiib sau Tahir. Toţi fiii lui au murit în perioada copilăriei. Fiicele sale au 
mărturisit şi îmbrăţişat islamul, emigrând mai apoi la Medina. Toate au 
decedat în timpul vieţii Profetului, excepţie făcând Fatima, care nu a murit 
în timpul vieţii sale. Ea a murit la şase luni după moartea Profetului - Allah 
să-1 binecuvânteze şi să-1 miluiască.' 3 ' 

Reconstrucţia Al-Ka'ba şi controversa arbitrajului 

Când Mesagerul lui Allah - Allah să-1 binecuvânteze şi să-1 miluiască - 
a împlinit treizeci şi cinci de ani, tribul Quraiş a început să reconstruiască 



[1] IbnHişam, 1/187,189 

[2] Ibn Hişam, 1/189; Fiqh As-Sira, p.59; Talqih Fuhum Ahl-al-Athnar, p. 7 

[3] Ibn Hişam, 1/190, 191; Fath Al-Bari, 7/507. 

Al-Ka'ba. Aceasta era o clădire joasă, din piatră albă, care nu avea mai mult 
de 6,30 m înălţime, şi era construită încă de pe vremea lui Ismail. Nu avea 
nici măcar acoperiş, ceea ce oferea hoţilor cale liberă spre comorile aflate 
înăuntru. Fiind construită cu mult timp în urmă, era de asemenea expusă 
intemperiilor naturii, care-i slăbiseră şi crăpaseră zidurile. Cu cinci ani 
înaintea Profeţiei, în Mekka a fost o mare inundaţie care a afectat 
Al-Ka'ba, aproape până la demolare. Tribul Quraiş a fost astfel obligat să o 
reconstruiască, pentru a-i asigura sanctitatea şi poziţia. 

Şefii Quraişilor au hotărât să folosească doar banii obţinuţi cinstit 
pentru reconstruirea Al-Ka'ba, iar banii rezultaţi din prostituţie, camătă şi 
alte practici necinstite au fost excluşi. La început le-a fost teamă să 
dărâme zidul, dar Al-Ualid bin Al-Mughira Al-Mukhzumi a început lucrul. 
Văzând că nu i se întâmplă nimic, au început şi ceilalţi să ajute la 
dărâmarea zidurilor, până când au ajuns la fundaţia turnată de Avraam. 
Când au început reconstruirea zidurilor, ei şi-au împărţit munca între triburi. 

Fiecare trib era responsabil pentru reconstruirea unei anumite părţi. 
Triburile au adunat pietre şi au început lucrul. Cel care zidea pietrele era un 
zidar roman, pe nume Baqum. Lucrarea a decurs în armonie până când a 
venit timpul ca Piatra Neagră sacră să fie reaşezată la locul ei. Atunci, a 
izbucnit o ceartă între şefii de trib, care a durat patru-cinci zile, fiecare 
revendicând onoarea de a aşeza piatra la locul ei. 

Pumnalele erau pe punctul de a fi scoase din teacă şi vărsarea de 
sânge părea iminentă. Din fericire, cel mai în vârstă dintre şefi, Abu Omaiia 
bin Mughira Al-Makhzumi, a făcut o propunere care a fost acceptată de toţi 
ceilalţi. 

El a spus: "Cel care intră primul în Sanctuar va lua o decizie în 
privinţa acestei probleme." Dorinţa lui Allah a fost ca Mesagerul Său - Allah 
să-1 binecuvânteze şi să-1 miluiască - să intre primul în Moschee. Când l-au 
văzut, oamenii care erau de faţă au strigat într-un singur glas: "Al-Amin" 
("Cel demn de încredere") a sosit. Suntem fericiţi să ne supunem hotărârii 
lui." Calm şi stăpân pe sine, Muhammed - Allah să-1 binecuvânteze şi să-1 
miluiască - a primit însărcinarea şi imediat a găsit o soluţie care să-i 
mulţumească pe toţi. A cerut o mantie pe care a aşternut-o pe pământ şi a 
aşezat piatra în mijlocul ei. Le-a cerut apoi reprezentanţilor diferitelor 
clanuri care erau printre ei să ridice împreună şi în acelaşi timp piatra. 
Când au ajuns cu piatra la locul potrivit, Muhammed - Allah să-1 
binecuvânteze şi să-1 miluiască - a aşezat-o cu mâna sa în poziţia potrivită. 

Astfel, prin înţelepciunea Profetului - Allah să-1 binecuvânteze şi să-1 miluiască, 
a fost domolită o situaţie foarte tensionată şi îndepărtat un conflict grav. 

După ce au terminat banii cinstiţi pe care-i adunaseră, cei din tribul 
Quraiş s-au văzut nevoiţi să elimine un areal de 5,5 m din partea de nord a 
Al-Ka'ba, numit Al-Hijr sau Al-Hatim. Ei i-au ridicat uşile cu doi metri 
deasupra nivelului solului, permiţând astfel intrarea doar oamenilor pe care 
ei îi doreau. 

Când structura a atins 13,7 m înălţime, au ridicat acoperişul care se 
sprijinea pe şase coloane. Când a fost încheiată construcţia Al-Ka'ba, 
aceasta avea o formă pătrată şi cincisprezece metri înălţime. Latura care 
includea Piatra Neagră şi latura opusă acesteia măsurau fiecare zece metri 
lungime. Piatra Neagră era aşezată la o înălţime de 1,50 m deasupra 
nivelului solului. Celelalte două laturi măsurau fiecare doisprezece metri 
lungime. Uşa avea doi metri înălţime deasupra nivelului solului. O structură 
de construcţie de 0,25 m înălţime şi 0,30 m lăţime, în medie, înconjura 
Al-Ka'ba. 

Aceasta a fost numită Aş-Şadheruan şi era iniţial parte integrantă a 
Sfântului Sanctuar, însă Quraisii au lăsat-o în afara acestuia.' 11 



[1] Sahih Al-Bukhari, 1/215; Fiqh As-Sirah, pp. 62,63; Ibn Hişam, 2/192-197. 

O ANALIZA SUCCINTA A BIOGRAFIEI PROFETULUI 
ÎNAINTE DE PRIMIREA PROFEŢIEI 

în tinereţe, profetul Muhammed - Allah să-1 binecuvânteze şi să-1 
miluiască - era o întrupare a celor mai bune atribute sociale. El era un om 
exemplar, având o minte înţeleaptă şi o intuiţie fără de greşeală. Profetul a 
fost dăruit cu inteligenţă, originalitate în gândire şi cu o capacitate de 
alegere meticuloasă a mijloacelor care conduceau spre ţeluri precise. 

Lunga sa tăcere 1-a ajutat în mod favorabil în practica meditaţiei şi a 
căutării profunde a adevărului. Mintea sa vioaie şi caracterul său pur au 
constituit instrumente ajutătoare în asimilarea şi înţelegerea căilor vieţii şi a 
oamenilor atât a indivizilor, cât şi a comunităţii. El a evitat practicile 
superstiţioase, dar a luat parte activă la dezbaterile constructive şi utile sau 
a recurs la solitudinea autoconsacrării. El se ferea să bea vin, să mănânce 
carne sacrificată pe altare de piatră sau să asiste la sărbătorile idolatre. 
Avea un dezgust total şi o aversiune extremă faţă de idoli. Nu putea tolera 
pe cineva care jura pe Al-Lat şi Al-'Uzza. Fără îndoială, vrerea lui Allah 1-a 
ţinut departe de toate practicile păcătoase şi abominabile. Chiar şi atunci 
când el avea tendinţa de a ceda instinctului său, de a se bucura de unele 
plăceri ale vieţii sau de a urma unele tradiţii nerespectabile, providenţa lui 
Allah intervenea pentru a împiedica asemenea lucruri. Ibn Al-Athir povestea 
că Muhammed - Allah să-1 binecuvânteze şi să-1 miluiască - a spus: 
"Exceptând două cazuri, n-am încercat niciodată să fac ceea ce face 
poporul meu. De fiecare dată, Allah a intervenit şi m-a împiedicat să fac 
aceste lucruri şi de atunci n-am mai încercat niciodată. Odată, când eram 
în partea de sus a Mekkăi, l-am rugat pe tovarăşul meu păstor să aibă grijă 
de oile mele. Voiam să cobor în Mekka şi să mă distrez, aşa cum făceau 
tinerii. Am coborât în prima casă din Mekka, unde am auzit muzică. Am 
intrat şi am întrebat: "Ce se întâmplă aici?" Cineva a răspuns: "Este o 
petrecere de nuntă". Am stat jos şi am ascultat, dar curând am căzut 
într-un somn adânc. Am fost trezit de căldura soarelui. M-am întors la 
tovarăşul meu păstor şi i-am povestit ce mi se întâmplase. De atunci 
înainte, n-am mai încercat niciodată să fac asta". 

Al-Bukhari a relatat cu acordul lui Jabir bin 'Abdullah că el a spus: 
"Pe când oamenii reconstruiau Al-Ka'ba, profetul Muhammed - Allah să-1 
binecuvânteze şi să-1 miluiască - a mers cu 'Abbas să care nişte pietre. 'Abbas 

a spus: "Pune-ţi pânza din jurul coapselor în jurul gâtului ca să te aperi de 
pietre." în timp ce făcea acest lucru, Profetul - Allah să-1 binecuvânteze şi să-1 
miluiască - a căzut la pământ şi ochii i s-au îndreptat spre cer. Mai târziu, s- 
a trezit şi a ţipat: "Pânza mea din jurul coapselor...?! Pânza mea din jurul 
coapselor...?!" S-a înfăşurat apoi cu pânză în jurul coapselor". într-o altă 
relatare, se spune: "Coapsele lui n-au mai fost văzute după aceea, 
niciodată".' 11 

Specialiştii sunt de acord în a atribui tânărului Muhammed - Allah să-1 
binecuvânteze şi să-1 miluiască - un comportament plin de modestie şi virtuţi, 
precum şi de maniere pline de graţie. El s-a dovedit a fi un ideal masculin 
şi posesor al unui caracter nepătat. Era cel mai îndatoritor faţă de 
compatrioţii săi, cel mai onest în discuţii şi cel mai blând ca fire. El avea 
sentimentele cele mai delicate, era pur şi ospitalier şi impresiona 
întotdeauna oamenii prin fizionomia sa care inspira pietate. El era cel mai 
cinstit şi cel mai bun în a-şi ţine întotdeauna promisiunile. De comun acord, 
concetăţenii săi i-au atribuit titlul de Al-'Amin ("Cel demn de încredere"). 
Mama credincioşilor, Khadija - Allah să fie mulţumit de ea, a spus odată: "El 
îşi ajută rudele de sânge, îi ajută pe cei săraci şi nevoiaşi, întreţine oaspeţii 
şi îndură multe greutăţi pe calea Adevărului."' 2 ' 

In umbra mesajului din peştera de la Hira 

în jurul vârstei de 40 de ani, profetul Muhammed - Allah să-1 
binecuvânteze şi să-1 miluiască - îşi făcuse un obicei din a-şi petrece ore 
lungi în singurătate, meditând asupra tuturor aspectelor creaţiei din jurul lui. 
Această înclinaţie spre meditaţie 1-a ajutat să se diferenţieze în gândire faţă 
de compatrioţii lui. El obişnuia să se hrănească doar cu fiertură de orz 
(Sauiq) şi apă şi apoi se îndrepta direct spre dealurile şi văgăunile din 
apropierea Mekkăi. 

Una dintre acestea constituia, în mod particular, refugiul lui preferat: 
peştera Hira', din muntele An-Nur. 

La o distanţă de numai 3 km de Mekka se afla o văgăună mică de 
3,6 m lungime şi 1,5 m lăţime. îi plăcea întotdeauna să meargă acolo şi să 



[1] Sahih Al-Bukhari, Capitolul "Construirea Al-Ka'ba", 1/540. în islam, bărbaţilor 
nu le este permis să-şi arate unii altora regiunea dintre buric şi genunchi. 
[2] Sahih Al-Bukhari, 1/3. 

invite drumeţii să împartă cu el modestele sale provizii. El obişnuia să-şi 
dedice cea mai mare parte a timpului, mai ales în luna Ramadan, rugăciunii 
şi meditaţiei asupra universului din jurul său. Inima sa era neliniştită din 
cauza păcatelor morale şi a idolatriei care făcea ravagii printre semenii săi 
şi se simţea încă neajutorat, fiindcă nu avea la îndemână nici o învăţătură 
sau o metodă anume care să-1 ajute să corecteze practicile păgâne din 
jurul lui. Solitudinea însoţită de acest fel de contemplaţie trebuie înţeleasă 
prin perspectiva ei divină. Era o etapă preliminară perioadei marilor 
responsabilităţi pe care, foarte curând, avea să le poarte pe umerii săi.' 11 

Intimitatea şi detaşarea de impurităţile vieţii erau două premise 
indispensabile posibilităţi sufletului Profetului de a se afla în strânsă 
comuniune cu Puterea Nevăzută, aflată în spatele tuturor aspectelor 
existenţei, în acest univers infinit. A fost o perioada bogată în intimitate 
care a durat trei ani şi a pregătit calea unei noi ere, de contact indisolubil 
cu Allah.' 21 

îngerul Gavriil aduce Revelaţia 

Când el a împlinit patruzeci de ani, vârsta desăvârşirii perfecţiunii, la 
care li se poruncea întotdeauna Profeţilor să-şi dezvăluie Mesajul, semnele 
Profeţiei au început să apară şi să licărească la orizontul vieţii sale. Erau 
viziuni adevărate pe care el le-a avut timp de şase luni. Perioada revelaţiei a 
durat douăzeci şi trei de ani. Aşadar, aceste şase luni de viziuni adevărate 
reprezintă o parte integrantă a celor patruzeci şi şase de părţi ale 
Revelaţiei. 

în luna Ramadan, în cel de-al treilea an de solitudine în peştera de la 
Hira', Voinţa lui Allah a făcut ca îndurarea Sa să se coboare pe pământ şi, 
astfel, Muhammed - Allah să-1 binecuvânteze şi să-1 miluiască! - să primească 
Profeţia. Lumina Revelaţiei s-a revărsat asupra lui cu primele versete ale 
Nobilului Coran.' 31 

în ceea ce priveşte data exactă a revelării acestora, investigaţia atentă 
a dovezilor circumstanţiale şi a reperelor relevante indică noaptea de luni, a 
douăzeci şi una zi a Ramadanului, adică 10 august 610 e.n., când profetul 



[1] Rahmat Al-lil-'alamin, 1/47; Ibn Hişam, 1/235,236; Fi Zilal Al-Qur'an, 29/166. 
[2] Fi Zilal Al-Qur'an, 29/166,167. 
[3] Fath Al-Bari, 1/27. 

Muhammed avea 40 de ani, 6 luni şi 12 zile, adică 39 de ani gregorieni, 
3 luni şi 22 zile. 111 

'A'işa - Allah să fie mulţumit de ea - a povestit despre cel mai 
semnificativ eveniment, care a adus lumina divină ce avea să risipească 
întunericul necredinţei şi ignoranţei, dând vieţii un nou curs şi înfăptuind una 
dintre cele mai serioase modificări din istoria omenirii. 

Prevestitorii Revelaţiei şi-au asumat forma viziunilor reale care se 
puteau transforma oricând într-o realitate frapantă. 

După asta, Profetului a început să-i placă tot mai mult această 
solitudine şi mergea mereu la peştera Hira' pentru a se cufunda în 
rugăciune în anumite nopţi, înainte de a se întoarce la familia sa. După 
aceea, revenea pentru o şedere similară. 

Deodată, pe neaşteptate, îngerul Gavriil a venit la el şi i-a spus: 
"Citeşte!" "Nu ştiu să citesc", a răspuns el (Muhammed - Allah să-1 
binecuvânteze şi să-1 miluiască). Profetul - Allah să-1 binecuvânteze şi să-1 
miluiască - a descris această întâmplare astfel: "Atunci, el m-a apucat şi 
m-a scuturat puternic şi mi-a poruncit din nou: "Citeşte!" I-am repetat că nu 
ştiu să citesc, dar m-a strâns din nou şi a zis: "Citeşte!" 

"Citeşte! In numele Domnului Tău care a creat, 

Care 1-a creat pe om din sânge închegat! 

Citeşte! Domnul tău este cel mai Nobil" [96:1-3] 

Profetul a repetat aceste versete, tremurând de frică. El s-a întors la 

nevasta lui, Khadija, şi i-a spus: "Acoperă-mă acoperă-mă". Ea 1-a 

acoperit până ce s-a simţit din nou în siguranţă. El a informat-o pe Khadija 
despre incidentul din peşteră şi a adăugat că era înspăimântat. Soţia lui a 
încercat să-1 liniştească şi 1-a asigurat, spunându-i: "Allah nu te va face de 
ruşine niciodată. Tu îţi ajuţi neamurile, tu porţi povara celor slabi, tu îi ajuţi 
pe cei săraci şi nevoiaşi, tu întâmpini oaspeţii şi tot tu înduri multe greutăţi 
pe calea Adevărului". 

Ea a plecat atunci cu Profetul - Allah să-1 binecuvânteze şi să-1 
miluiască - la vărul ei, Uaraqa bin Naufal bin Asad bin 'Abd Al-'Uzza, care 
îmbrăţişase creştinismul în perioada preislamică şi transcria acum Biblia în 
limba ebraică. El era bătrân şi orb. Khadija a spus: "Vere al meu! 



[1] Există anumite divergenţe între savanţii musulmani în ceea ce priveşte data 
exactă a pogorârii primei Revelaţii. Eu am însemnat-o însă pe cea care pare a fi 
corectă. Pentru detalii, consultaţi Sahih Muslim, Musnad Ahmad, Rahmat 
Al-lil'alamin, Al-Hakim şi Al-Baihaqi etc. 

Ascultă-1 pe nepotul tău!" Uaraqa a spus: "O, nepoate! Ce ai văzut?" 
Mesagerul lui Allah - Allah să-1 binecuvânteze şi să-1 miluiască - i-a povestit 
ce i se întâmplase. 

Uaraqa a răspuns: "Acesta este Namus' 1 ', îngerul pe care Allah 1-a 
trimis la Moise. Aş vrea să fi fost mai tânăr. Aş vrea să pot trăi până în 
ziua în care poporul tău se va lepăda de tine". Muhammed - Allah să-1 
binecuvânteze şi să-1 miluiască - 1-a întrebat: "Mă vor alunga ei?" Uaraqa a 
răspuns afirmativ şi a spus: "Oricine a venit cu un asemenea Mesaj a fost 
tratat cu duşmănie şi, dacă aş mai trăi până în ziua aceea, atunci te-aş 
sprijini cu putere". 

At-Tabari şi Ibn Hişam au relatat că Mesagerul Lui Allah - Allah să-1 
binecuvânteze şi să-1 miluiască - a părăsit peştera de la Hira' după ce a fost 
surprins de Revelaţie, dar mai târziu s-a întors la peşteră şi şi-a continuat 
izolarea. După aceea, s-a întors la Mekka. At-Tabari a relatat despre acest 
incident, spunând: 

"După ce a povestit despre apariţia Revelaţiei, Mesagerul lui Allah 
- Allah să-1 binecuvânteze şi să-1 miluiască - a spus: "N-am fost niciodată mai 
dezgustat decât de un poet sau de un nebun. Nu suport să mă uit la nici 
unul dintre ei. Niciodată nu voi povesti cuiva din tribul Quraiş despre 
Revelaţia mea. Voi urca pe un munte şi mă voi arunca de acolo ca să mor. 
Asta îmi va aduce uşurare. Am pornit să fac acest lucru, dar, la jumătatea 
urcuşului pe munte, am auzit o voce din cer, spunând: "O, Muhammed! Tu 
eşti Mesagerul lui Allah şi eu sunt Gavriil." Am privit în sus şi l-am văzut 
pe Gavriil sub forma unui om cu picioarele întinse pe orizont. El a spus: 
"O, Muhammed! Tu eşti Mesagerul lui Allah şi eu sunt Gavriil." M-am oprit 
şi l-am privit. Vederea lui mi-a abătut atenţia de la ceea ce voiam să fac. 
Am rămas pe loc, transfigurat. Am încercat să-mi mut privirea de la el, însă, 
în orice direcţie priveam, îl vedeam. M-am oprit în loc, înmărmurit, până ce 
Khadija a trimis pe cineva să mă caute. El a coborât la Mekka şi s-a 
întors, în timp ce eu am rămas tot în acelaşi loc. 

Atunci, Gavriil a plecat şi eu m-am întors acasă. Am găsit-o pe 
Khadija acasă şi m-am aşezat foarte aproape de ea. Ea a întrebat: "Tată al 
lui Qasim! Unde ai fost? Am trimis pe cineva să te caute. El a mers la 
Mekka şi apoi s-a întors la mine." I-am povestit ceea ce văzusem. Ea a 



[1] Namus este îngerul căruia i-au fost încredinţate Mesajele Divine. Este 
vorba despre îngerul Gavriil. 

răspuns: "Este un semn prielnic, soţul meu. Adună-te! Jur pe Allah că tu eşti 
Mesagerul acestei naţiuni". Atunci ea s-a ridicat şi a mers la Uaraqa să-i 
povestească. Uaraqa a spus: "Jur pe Allah că el s-a întâlnit cu acelaşi înger 
care i-a fost trimis şi lui Moise. El este Profetul acestei naţiuni. Spune-i să 
aibă răbdare." Ea s-a întors la el şi i-a transmis cuvintele lui Uaraqa. Când 
Mesagerul lui Allah - Allah să-1 binecuvânteze şi să-1 miluiască - şi-a încheiat 
perioada de izolare şi a coborât la Mekka, a mers la Uaraqa, care i-a spus: 
"Tu eşti Profetul acestei naţiuni. Jur pe Allah că l-ai privit pe acelaşi înger 
care i-a fost trimis şi lui Moise."' 11 

Câteva zile mai târziu, Uaraqa a murit şi revelaţia s-a întrerupt.' 2 ' 

întreruperea Revelaţiei 

Ibn Sa'd a relatat de la Ibn 'Abbas că Revelaţia a dispărut timp de 
câteva zile' 3 '. în urma unui studiu atent, acest lucru pare a fi foarte 
probabil. 

între timp, Profetul - Allah să-1 binecuvânteze şi să-1 miluiască - a fost 
afectat de un fel de depresie combinată cu uimire şi perplexitate. 
Al-Bukhari a povestit: "Revelaţia divină s-a oprit pentru o vreme şi Profetul 
s-a întristat atât de tare, încât, după cum am auzit, a încercat de mai multe 
ori să se arunce de pe vârful muntelui, dar, ori de câte ori ajungea pe vârful 
unui munte cu intenţia de a se arunca, îngerul Gavriil îi apărea înainte şi îi 
spunea: "O, Muhammed! Tu eşti fără îndoială Mesagerul lui Allah întru 
adevăr". în acel moment, inima lui se liniştea, el devenea calm şi se 
întorcea acasă. 

El proceda astfel ori de câte ori Revelaţia întârzia să apară, însă, tot 
de atâtea ori, Gavriil apărea în faţa sa, repetându-i ceea ce-i spusese mai 
înainte.' 4 ' 



[1] At-Tabari, 2/207; Ibn Hişam, 1/237, 238. 
[2] Sahih Al-Bukhari, 1/2,3 
[3] Fath Al-Bari, 1/27, 12/360. 
[4] Sahih Al-Bukhari, 2/340. 

încă o dată, îngerul Gavriil aduce Revelaţia lui Allah 

Ibn Hajar a spus: "Aceasta (dispariţia revelaţiei lui Allah pentru câteva 
zile) a fost pentru a-1 elibera pe Mesagerul lui Allah - Allah să-1 
binecuvânteze şi să-1 miluiască - de frica pe care o simţea şi pentru a-1 face 
să dorească Revelaţia. Când umbrele nedumeririi s-au retras, flamurile 
Adevărului au fost ridicate. Mesagerul lui Allah - Allah să-1 binecuvânteze şi 
să-1 miluiască - a ştiut atunci cu siguranţă că el devenise Mesagerul Marelui 
Stăpân." 

El credea că, în mod cert, cel care venise la el nu era altcineva decât 
vestitorul Revelaţiei. Aşteptarea şi tânjirea lui după Revelaţie a constituit o 
motivaţie puternică pentru statornicia şi autocontrolul său în momentul 
apariţiei Revelaţiei de la Allah. 

Al-Bukhari a relatat de la Jabir bin 'Abdullah că-1 auzise pe Mesagerul 
lui Allah vorbind despre perioada de pauză, astfel: "In timp ce mă plimbam 
am auzit o voce din cer. Am privit în sus şi, mai mult ca sigur, era acelaşi 
înger care mă vizitase în peştera de la Hira'. El şedea între pământ şi cer 
pe un scaun. Mi-a fost foarte frică de el şi am îngenunchiat pe pământ. Am 
mers apoi acasă, spunând: "Acoperă-mă...! Acoperă-mă...!" Allah mi-a 
dezvăluit aceste versuri: 

"O, tu cel acoperit! 

Ridică-te şi îndeamnă! 

Pe Domnul tău preamăreşte-L, 

Veşmintele tale curăţeşte-le 

Şi de nelegiuire stai departe". [74:1-5] 

Din acest moment, revelaţia a început să vină cu putere, frecvent şi 
periodic. [1] 

Detalii pertinente referitoare la formele Revelaţiei 

înainte de a intra în detalii referitoare la perioada Revelaţiei, am dori 
să ne familiarizăm cu etapele ei, care au constituit sursa principală a 
Mesajului şi subiectul-cheie al Chemării. în legătură cu perioada Revelaţiei, 
Ibn Al-Qaiiim a enumerat următoarele etape: 



[1] Sahih Al-Bukhari, Cartea Tafsir, 2/733 

1. Perioada viziunilor reale. Aceasta a reprezentat punctul de plecare 
a Revelaţiei spre Mesagerul lui Allah - Allah să-1 binecuvânteze şi să-1 
miluiască!. 

2. Ceea ce îngerul a plasat în mod nevăzut în mintea şi inima 
Profetului. Mesagerul lui Allah - Allah să-1 binecuvânteze şi să-1 miluiască! - a 
spus: "Sfântul Spirit mi-a dezvăluit: "Nici un suflet nu va pieri până nu 
primeşte ceea ce-i revine. Temeţi-vă de Allah şi cereţi-I cum ştiţi voi mai 
frumos. Nu cumva să credeţi că păcătuind veţi primi ceea ce are Allah, 
pentru că ceea ce este la El nu se poate obţine decât supunându-vă Lui". 

3. îngerul îl vizita pe Mesagerul lui Allah - Allah să-1 binecuvânteze şi 
să-1 miluiască - sub chip de fiinţă omenească şi îi vorbea direct. Aceasta i-a 
permis să înţeleagă pe deplin ce spunea acesta. îngerul a fost uneori văzut 
sub acest chip şi de companionii Profetului. 

4. îngerul venea la el ca un "dangăt de clopot" şi aceasta era cea 
mai dificilă formă. îl apuca strâns pe Profet, iar sudoarea îi şiroia pe frunte, 
chiar şi în cele mai răcoroase dintre zile. Dacă Profetul - Allah să-1 
binecuvânteze şi să-1 miluiască! - era călare pe cămila lui, aceasta, 
neputându-i suporta greutatea, îngenunchia imediat la pământ. Odată, 
Mesagerul lui Allah - Allah să-1 binecuvânteze şi să-1 miluiască! - a avut o 
asemenea revelaţie în timp ce şedea alături de Zaid, coapsa sa atingând-o 
pe a acestuia din urmă. în acel moment, Zaid a simţit o presiune care 
aproape că i-a rănit coapsa. 

5. Profetul 1-a văzut pe înger în forma lui adevărată. îngerul i-a 
dezvăluit ceea ce Allah îi poruncise să-i dezvăluie. Aceasta, după cum se 
menţionează în Coran (în "Capitolul An-Najm"), s-a întâmplat de două ori. 

6. Ceea ce Allah însuşi i-a dezvăluit în ceruri, când el s-a înălţat la 
cer şi a primit porunca lui Allah pentru rugăciune. 

7. Cuvintele lui Allah către Mesagerul Său - Allah să-1 binecuvânteze şi 
să-1 miluiască! - în mod direct, fără medierea unui înger. Acesta a fost un 
privilegiu acordat lui Moise - Pacea să fie cu el, fapt menţionat cu claritate în 
Coran, aşa cum, de asemenea, este menţionat şi în ceea ce-1 priveşte pe 
Profetul nostru - Allah să-1 binecuvânteze şi să-1 miluiască, însă despre acest 
lucru vom vorbi pe larg în capitolul "Călătoria nocturnă şi înălţarea". 

Unii învăţaţi teologi au adăugat încă o etapă, a opta, care este însă 
controversată şi în care ei afirmă că Allah a vorbit Profetului - Allah să-1 
binecuvânteze şi să-1 miluiască! - direct, fără nici o cortină interpusă. Această 

presupunere rămâne însă neconfirmată.' 1 ' 

îndemnul la religia lui Allah Cel Preaînalt 

Prima revelaţie cuprindea numeroase porunci, simple ca formă, dar de 
mare utilitate şi cu ramificaţii extinse, şi i-a fost trimisă Profetului - Allah 
să-1 binecuvânteze şi să-1 miluiască - prin următoarele versete: 

0. tu cel acoperit! / Ridică-te şi îndeamnă! / Pe Domnul tău 
preamăreşte-L, / Veşmintele tale curăţeşte-le / Şi de nelegiuire stai departe / 
Şi nu dărui, căutând să dobândeşti mai mult, /Şi pentru Domnul tău îndură! 
[74:1-7] 

Pentru a înlesni înţelegerea Mesajului îl vom împărţi în elementele sale 
cele mai simple: 

1. îndemnarea are ca obiectiv înştiinţarea tuturor celor care 
nesocotesc poruncile lui Allah asupra consecinţelor grave pe care le implică 
un asemenea comportament, creând, totodată, un impact fără precedent în 
mintea şi în inima lor. 

2. Preamărirea Domnului înseamnă că singura măreţie care trebuie 
proslăvită pe pământ este exclusiv cea a lui Allah, celelalte vanităţi fiind 
menite să dispară, deoarece numai Allah merită să fie preamărit. 

3. Curăţirea veşmintelor şi ocolirea tuturor aspectelor abominabile 
subliniază clar necesitatea indispensabilă de a păstra atât exteriorul, cît şi 
interiorul curate şi pure, curăţind şi păzind în acelaşi timp sufletul împotriva 
diferitelor ispite. Numai pe această cale, sufletul Profetului - Allah să-1 
binecuvânteze şi să-1 miluiască - putea atinge starea ideală pentru a fi ales şi 
pentru a se bucura de Mila, Protecţia, Siguranţa, Călăuzirea şi Lumina lui 
Allah etern strălucitoare. Astfel, el va reprezenta cel mai bun exemplu 
pentru umanitate, atrăgând inimile curate şi inspirând frică şi respect 
inimilor rătăcite, aşa încât toată lumea, cu voie sau fără voie, se va îndrepta 
spre el şi îl va considera drept piatra de temelie a bunăstării ei, sub toate 
aspectele. 

4. Profetul - Allah să-1 binecuvânteze şi să-1 miluiască - să nu-şi 
considere lupta pe calea lui Allah ca pe o faptă de laudă, care-1 
îndreptăţeşte la o mare recompensă. Din contră, el trebuie să se 
străduiască din răsputeri, să-şi dedice toate eforturile şi să fie gata să facă 



[1] Zad Al-Ma'ad, 1/18 

63 



Biografia nobilului profet 



orice sacrificiu, într-un spirit de uitare de sine, învăluit permanent de 
conştiinţa prezenţei lui Allah, fără a avea nici cel mai mic sentiment de 
mândrie pentru faptele sau sacrificiile sale. 

5. Ultimul verset face aluzie la atitudinea ostilă a necredincioşilor, 
care îl vor batjocori atât pe el, cât şi pe adepţii săi. Ei ar putea să-1 
defăimeze şi răutatea lor ar putea atinge punctul culminant prin încercările 
de a atenta la viaţa sa şi a tuturor credincioşilor din jurul său. în acest caz, 
el trebuie să aibă răbdare, să persevereze şi să dea dovadă de un curaj 
desăvârşit pentru unicul ţel de a fi pe placul lui Allah. 

Acestea erau condiţiile de bază pe care Profetul trebuia să le 
respecte: porunci foarte simple în aparenţă, fascinante prin ritmul lor calm, 
dar extrem de eficace în practică. Ele au constituit vârtejul care a ridicat în 
toate colţurile lumii o furtună de dimensiuni uriaşe. 

Versetele includ componentele unei noi chemări şi a propagării unui 
nou mesaj. Un avertisment implică în mod logic existenţa unor practici 
păcătoase, cu consecinţe dureroase pentru făptuitori şi, din moment ce viaţa 
prezentă nu este singurul loc unde oamenii sunt chemaţi să dea socoteală 
pentru toate faptele lor rele sau măcar pentru unele dintre acestea, atunci 
avertismentul ar trebui să includă în mod necesar şi chemarea oamenilor de 
a da socoteală într-o anumită zi, adică Ziua învierii, care sugerează 
existenţa şi a unei alte vieţii decât cea pe care o trăim. 

Toate versetele îndeamnă oamenii să mărturisească răspicat 
Unicitatea lui Allah, să lase toate problemele lor în grija lui Allah 
Preaînaltul şi să-şi subordoneze propriile dorinţe pentru slujirea lui Allah. 

Componentele chemării islamice ar putea fi schiţate astfel: 

A. Unicitatea lui Allah. 

B. Credinţa în Viaţa de Apoi. 

C. Sfinţirea şi înălţarea sufletului deasupra păcatelor şi faptelor 
abominabile care atrag după ele consecinţe teribile şi, pe lângă acestea, 
nevoia stringentă de a dezvolta virtuţi şi maniere asociate obiceiului de a 
face fapte bune. 

D. încredinţarea tuturor problemelor în Mâinile lui Allah, Cel Preaînalt. 

E. Toate cele de dinainte să acţioneze ca un corolar natural al 
credinţei neştirbite în Mesajul lui Muhammed şi supunerea faţă de nobila sa 
autoritate şi dreapta călăuzire. 

Versetele au fost prefaţate, prin vocea Celui Preaînalt, de o chemare 

cerească, prin care se poruncea Profetului - Allah să-1 binecuvânteze şi să-1 
miluiască - să-şi asume această responsabilitate (de a chema oamenii la 
Allah), înfricoşătoare prin măreţia sa. Versetele au avut menirea de a-1 
obliga să-şi părăsească "somnul", de a-1 scoate din carapacea sa şi de a-1 
despărţi de viaţa caldă şi liniştită, conducându-1 astfel pe o nouă cale 
presărată de nenumărate greutăţi, calea lui Allah, pentru care este 
necesară o mare străduinţă: 

"O, tu cel acoperit, 

Ridică-te şi îndeamnă!". [74:1-2] 

Ceea ce sugerează că: "A trăi doar pentru sine este foarte uşor, dar 
s-a hotărât ca tu (Muhammed) să porţi pe umeri această grea sarcină. în 
consecinţă, somnul, confortul sau patul cald vor deveni plăceri străine ţie. 
Aşadar, O, Muhammed, scoală-te repede şi fii gata pentru lupta şi truda ce 
te aşteaptă. Nu e timp pentru somn şi alte plăceri. Domnul a făcut ca 
responsabilităţi grave să cadă la sorţii tăi şi să te conducă în tumultul vieţii." 

Profetul - Allah să-1 binecuvânteze şi să-1 miluiască - a reuşit cu succes 
să se pună pe picioare şi să înfrunte această sarcină. El a înaintat într-un 
spirit de completă abnegaţie, străduindu-se fără încetare şi fără a refuza 
vreodată să poarte această sarcină de mare încredere de a "trezi" omenirea 
şi marea greutate a noii credinţe, precum şi strădania de peste douăzeci de 
ani, fără ca nimic să-i abată atenţia de la impresionanta îndatorire. 

Fie ca Allah să-1 răsplătească atât pentru noi, cât şi pentru întreaga 
omenire. Următorul studiu aflat la îndemână ne dă o mică idee despre lunga 
sa strădanie şi despre lupta neîncetată pe care el le-a depus după ce a 
primit sarcina de Mesager şi Profet.' 1 ' 



[1] Fi Zilal Al-Qur'an, 29/168-171,182 

ETAPELE CHEMĂRII 

Chemarea lui Muhammed ar putea fi divizată în două perioade 
distincte: 

1. Perioada mekkană: aproape treisprezece ani. 

2. Perioada medinită: zece ani. 

Fiecare dintre cele două perioade are trăsături distincte, uşor 
reperabile în urma unor cercetări meticuloase a circumstanţelor ce au 
caracterizat fiecare perioadă în parte. 

Perioada mekkană poate fi divizată în trei etape: 

1. Etapa Chemării în secret: trei ani. 

2. Etapa proclamării Chemării în Mekka: de la începutul celui de-al 
patrulea an al Profeţiei, până aproape de sfârşitul celui de-al zecelea an al 
Profeţiei. 

3. Etapa chemării la islam şi propagarea ei dincolo de Mekka. 
Aceasta a durat de la sfârşitul celui de-al zecelea an al Profeţiei, până 
când Muhammed - Allah să-1 binecuvânteze şi să-1 miluiască - a emigrat la 
Medina. 

Etapa medinită va fi discutată într-un alt capitol, la timpul potrivit. 

PRIMA ETAPA 
STRĂDANIA PE CALEA CHEMĂRII 

Trei ani de chemare în secret 

Este bine cunoscut faptul că Mekka a fost centrul cultural, social şi 
religios al arabilor şi că acolo au locuit cei care aveau custodia Al-Ka'ba. 
Protecţia şi paza idolilor şi a chipurilor cioplite în piatră, care erau venerate 
de toţi arabii, erau în sarcina locuitorilor din Mekka. De aici şi dificultatea 
de a atinge ţinta reformei şi a corectitudinii într-un loc considerat "cuibarul 
idolatriei". A propovădui într-o asemenea atmosferă implica fără îndoială o 
voinţă şi o hotărâre de neclintit. Iată de ce chemarea la islam a îmbrăcat o 
formă clandestină, astfel încât mekkanii să nu se înfurie la această 
neaşteptată surpriză. 

Primii musulmani 

Profetul - Allah să-1 binecuvânteze şi să-1 miluiască - şi-a început, în 
mod natural, chiar din propria casă, sacra misiune, îndreptându-se apoi spre 
oamenii aflaţi în strânsă legătură cu el. El i-a chemat la islam pe toţi cei pe 
care i-a considerat pregătiţi pentru a primi Adevărul care venise de la 
Domnul său. De altfel, câţiva oameni care nu se îndoiseră nici măcar o 
clipă că Muhammed este adevăratul profet au răspuns imediat chemării sale 
şi au îmbrăţişat cu mare bucurie adevărata credinţă. Ei sunt cunoscuţi în 
literatura islamică drept primii musulmani. 

Khadija, soţia Profetului, "mama credincioşilor", a fost prima care a 
aderat la comunitatea islamică, fiind apoi urmată de sclavul eliberat al 
acestuia, Zaid bin Haritsa, de vărul său, 'Aii bin Abu Talib, care locuise cu 
el încă din copilărie, şi de prietenul său intim, Abu Bakr As-Siddiq. Toţi 
aceştia au mărturisit islamul încă din prima zi a chemării.' 1 ' Chiar din prima 
clipă în care a îmbrăţişat islamul, Abu Bakr s-a dovedit a fi un adept 
energic şi foarte zelos. El era îndatoritor, blând şi drept. Oamenii obişnuiau 
să-i frecventeze casa, căutând să-i fie alături pentru înţelepciunea şi 
prietenia sa, precum şi pentru afaceri şi plăcerea de a fi împreună. El îi 



[1] Rahmat-ul-liralamin, 1/50 

chema la islam pe toţi cei în care avea încredere şi, prin eforturile sale 
personale, un număr mare de oameni s-a convertit la islam, printre care: 
'Uthman bin 'Affan Al-Umaui, Az-Zubair bin 'Auuam Al-Asadi, 'Abdur 
Rahman bin 'Auf, Sa'd bin Abu Uaqqas, Az-Zuhri şi Talha bin 'Ubaidullah 
At-Tammi. Aceşti opt bărbaţi au fost înaintaşii sau, mai exact, "avangarda" 
noii credinţe în Arabia. 

Printre primii musulmani s-au numărat şi: Bilal bin Raba (abisinianul), 
Abu 'Ubaidah bin Al-Jarra din neamul Harith bin Fahr (cei mai demni de 
încredere din naţiunea musulmană), Abu Salama bin 'Abd Al-Asad, Al-Arqam 
bin Abu Al-Arqam din tribul Makhzum, 'Uthman bin Maz'un şi cei doi fraţi ai 
lui, Qudama şi 'Abdullah, 'Ubaidah bin Al-Harith bin Al-Muttalib bin 'Abd 
Munaf, Sa'id bin Zaid Al-'Adaui şi soţia lui, Fatima, fiica lui Al-Khattab (sora 
lui 'Omar bin Al-Khattab), Khabbab bin Al-Aratt, 'Abdullah bin Mas'ud 
Al-Hadhali şi mulţi alţii. Aceştia erau predecesorii musulmani. Ei aparţineau 
diferitelor clanuri ale tribului Quraiş. Ibn Hişam, unul dintre biografi, 
a apreciat că erau mai mult de patruzeci de persoane. [1] 

Ibn Ishaq a spus: "Atunci oamenii au intrat în rândurile islamului în 
cete, bărbaţi sau femei, şi noua credinţă n-a mai putut fi ascunsă".' 21 

Profetul - Allah să-1 binecuvânteze şi să-1 miluiască - se întâlnea cu 
noii adepţi în intimitate şi îi învăţa despre noua credinţă, deoarece chemarea 
la islam se desfăşura încă pe baze individuale şi secrete. Revelaţia a 
devenit mai puternică şi a continuat după primele versete: "O, tu, cel 
acoperit!" Versetele şi fragmentele de capitole erau dezvăluite în acel 
moment cu pauze minunate şi puternice şi cu ritmuri fascinante, în strânsă 
armonie cu acel cadru delicat. Tema lor principală se referea la purificarea 
sufletului şi la împiedicarea musulmanilor de a cădea pradă strălucirii 
înşelătoare a vieţii lumeşti. Primele versete au prezentat o imagine fidelă a 
Iadului şi a Raiului, conducând credincioşii pe o cale diametral opusă 
practicilor păcătoase, care abundau printre compatrioţii lor. 



[1] Ibn Hişam, 1/245-262 
[2] Ibn Hişam, 1/262 

As-Salat (Rugăciunea) 

Muqatil bin Sulaiman a spus: "Rugăciunea a fost stabilită ca un ritual 
obligatoriu, într-o fază incipientă a chemării islamice, presupunând două 
Raka'h (unităţi de rugăciune) dimineaţa, şi la fel după-amiaza. 

"... şi preamăreşte-L pe Domnul tău cu laudă, atât spre seară cât şi spre 
dimineaţă!" [40:55] 

Ibn Hager a spus: "Cu siguranţă, Profetul - Allah să-1 binecuvânteze şi 
să-1 miluiască - se ruga înainte de "călătoria de noapte", dar rămâne încă o 
problemă controversată dacă rugăciunea era sau nu un ritual obligatoriu 
înainte de a se instala regula celor cinci rugăciuni pe zi. Se povesteşte că 
rugăciunea obligatorie a fost stabilită de două ori pe zi, dimineaţa înainte 
de răsărit şi seara înainte de apus. Numeroşi povestitori spun că, atunci 
când Profetul - Allah să-1 binecuvânteze şi să-1 miluiască - a primit prima 
Revelaţie, îngerul Gavriil a continuat şi 1-a învăţat cum să facă spălarea 
rituală (Uudu). Când Profetul - Allah să-1 binecuvânteze şi să-1 miluiască - 
a terminat, el a luat o mână de apă şi i-a stropit şalele.' 1 ' 

Ibn Hişam a relatat că, atunci când era timpul de rugăciune, 
Mesagerul lui Allah - Allah să-1 binecuvânteze şi să-1 miluiască - şi tovarăşii 
săi mergeau într-o vale muntoasă pentru a se ruga în secret. Abu Talib i-a 
văzut odată rugându-se pe Mesagerul lui Allah - Allah să-1 binecuvânteze şi 
să-1 miluiască - şi pe Aii şi i-a întrebat ce puneau la cale. Când a aflat că 
aceea era o rugăciune obligatorie, i-a îndemnat să continue ceea ce 
făceau' 2 '. 

Tribul Quraiş aude despre Chemare 

Vestea despre Chemare, chiar dacă această etapă se desfăşura în 
mod clandestin şi pe baze individuale, s-a răspândit şi a acaparat interesul 
public în toată Mekka. La început, mekkanilor nu le prea păsa de 
Muhammed şi nu ţineau cont de învăţăturile sale. 

Iniţial, ei au crezut că Muhammed - Allah să-1 binecuvânteze si să-1 



[1] Mukhtasar Sirat-ur-Rasul, p.l 
[2] Ibn Hişam, 1/247 

miluiască - era doar un filosof religios, la fel ca Omaiia bin Abu As-Salt, 
Quss bin Sa'ida 'Amr bin Nufail şi alţii asemenea lor, care filozofau despre 
dumnezeire şi despre obligaţiile religioase. Curând însă această atitudine de 
indiferenţă s-a transformat într-una de adevărată înţelegere. 

Politeiştii din tribul Quraiş au început să urmărească mişcările lui 
Muhammed, neliniştiţi de posibilitatea răspândirii Chemării lui şi a schimbării 
mentalităţii majoritare.' 1 ' 

După trei ani de activitate secretă, a ieşit la iveală un grup dintre 
credincioşi, marcaţi de spiritul fraternităţii şi cooperării, având un obiectiv 
bine definit în mintea lor: propagarea şi înrădăcinarea chemării la islam. 
Timp de trei ani, Muhammed s-a mulţumit să propovăduiască într-un cerc 
îngust de oameni. Venise însă timpul să predice credinţa Domnului "la 
câmp deschis". 

îngerul Gavriil i-a adus Revelaţia Voinţei lui Allah de a-şi înfrunta 
poporul, de a le anula falsitatea şi de a le zdrobi practicile idolatre. 



[1] Fiqh As-Sirah, Ibn Al-Athir, p. 77-78 

A DOUA ETAPA 
PROPOVĂDUIREA DESCHISĂ 

Prima revelaţie privitoare la propovăduire 

"Şi să-i previi tu pe oamenii care-ţi sunt cei mai apropiaţi!" [26:214] 

Acesta a fost primul verset dezvăluit în acest sens. Este inclus în 
"Capitolul Aş-Su'ara", din Coran, care relatează povestea lui Moise - Pacea 
să fie cu el, de la primele zile ale Profeţiei sale, la migrarea fiilor lui Israel, 
fuga lor de faraon şi de oamenii lui şi până la înnecarea faraonului şi a 
gloatei sale. De fapt, acest capitol relatează diferitele etape prin care a 
trecut Moise - Pacea fie cu el - în lupta sa cu faraonul şi întru îndeplinirea 
misiunii sale de a-şi chema poporul la Allah. 

Mai mult, include povestiri în care se vorbeşte despre groaznicul 
sfârşit care-i aşteaptă pe cei ce i-au defăimat pe Mesageri, aşa cum au 
făcut şi compatrioţii lui Noe, 'Ad, Thamud, Avraam, Lot şi Ahlul-Aikah. 

Cronologic, acest capitol aparţine perioadei mekkane de mijloc, când 
mediul cultural păgân din Mekka a luat contact cu lumina Profeţiei, care i-a 
dezvăluit pe mekkani în dispoziţia lor cea mai arogantă. Pe scurt, mesajul 
pe care acest capitol îl comunică este: "Adevărul este insurmontabil. Când 
spiritul Profeţiei a ajuns la Mekka, a fost blocat de adepţii păcatului. însă, 
Adevărul, spre deosebire de minciună, este menit să dăinuiască veşnic, în 
timp ce minciuna este sortită cu siguranţă pieirii". 

Chemarea celor mai apropiate rude 

în ascultarea Poruncilor lui Allah, Muhammed - Allah să-1 
binecuvânteze şi să-1 miluiască - a reunit atât rudele din neamul Haşim, cât şi 
un grup din neamul Al-Muttalib bin 'Abd Munaf. Adunarea număra patruzeci 
şi cinci de oameni. 

Abu Lahab a luat iniţiativă şi s-a adresat Profetului, astfel: "Aceştia 
sunt unchii şi verii tăi, aşadar vorbeşte la obiect, dar mai întâi de toate 
trebuie să ştii că rudele tale nu sunt în poziţia de a opune rezistenţă 
împotriva tuturor arabilor. Un alt lucru pe care trebuie să-1 ai în vedere este 
că rudele tale îţi sunt de ajuns. Va fi mai uşor pentru ei dacă le urmezi 

Tradiţia decât dacă ai de-a face cu celelalte clanuri Quraişe, sprijinite de 
alţi arabi. N-am mai auzit de nimeni până acum care să atragă asupra 
rudelor sale mai mult rău decât tine". Mesagerul lui Allah - Allah să-1 
binecuvânteze şi să-1 miluiască - a tăcut şi nu a mai spus nimic la acea 
adunare. 

El i-a invitat apoi la o altă întâlnire şi mulţi au fost cei care au venit. 
Apoi s-a ridicat şi a ţinut o scurtă cuvântare în care a explicat foarte 
convingător despre ce era vorba. 

El a spus: "Eu preamăresc Slava lui Allah, îi caut ajutorul, cred în El, 
îmi pun încrederea în El, şi mărturisesc că nu există alt zeu în afară de 
Allah. O călăuză nu-şi minte niciodată oamenii. Jur pe Allah, că nu există 
alt zeu în afară de El şi că am fost trimis ca Mesager atât vouă, cât şi 
întregii lumi. Jur pe Allah, că veţi muri aşa cum dormiţi şi veţi învia aşa cum 
vă treziţi. Veţi fi chemaţi să daţi socoteală pentru faptele voastre. Şi atunci 
veţi avea ori Iadul pentru totdeauna, ori Grădina Paradisului pentru 
totdeauna". 

Abu Talib a răspuns: "Dorim să te ajutăm, acceptăm sfaturile tale şi 
credem în cuvintele tale. Aceştia pe care i-ai adunat sunt rudele tale şi eu 
sunt unul dintre ei, dar sunt cel mai nerăbdător să mă supun dorinţei tale. 
Fă ce ţi s-a poruncit. Eu te voi proteja şi te voi apăra, dar nu pot părăsi 
religia lui 'Abdul-Muttalib". 

Abu Lahab i-a spus atunci lui Abu Talib: "Jur pe Allah, că acesta este 
un lucru rău. Trebuie să-1 opreşti înainte s-o facă alţii". Abu Talib, însă, a 
răspuns: "Jur pe Allah, că îl voi apăra atâta timp cât trăiesc".' 1 ' 

Pe Muntele As-Safa 

După ce Mesagerul lui Allah - Allah să-1 binecuvânteze şi să-1 
miluiască - s-a asigurat că Abu Talib îşi respectă promisiunea de a-1 apăra, 
în timp ce el îi chema pe oameni la Allah, s-a urcat într-o zi pe Muntele As- 
Safa şi a strigat cu glas tare: "O, Sabaha!" Clanurile Quraiş au venit atunci 
la el. El i-a chemat să mărturisească Unicitatea lui Allah şi să creadă în 
Solia lui şi în Ziua învierii. 

Citându-1 pe Ibn 'Abbas, Al-Bukhari - Dumnezeu să fie mulţumit de el - 
a relatat o parte a acestei întâmplări, când următoarele versete au fost 



[1] Fiqh As-Sirah, p. 77-78 

dezvăluite: 

"Şi să-i previi tu pe oamenii care-ţi sunt cei mai apropiaţi!" [26:214] 

Acesta a spus: "Mesagerul lui Allah - Allah să-1 binecuvânteze şi să-1 
miluiască - a urcat pe Muntele As-Safa şi a început să strige: "O, neam 
Fahr! O, neam 'Udai", acestea fiind două clanuri Quraiş. 

Mulţi oameni s-au adunat acolo, iar cei care n-au putut veni, au trimis 
pe alţii care să le poată povesti. Abu Lahab a fost şi el prezent. Profetul 
- Allah să-1 binecuvânteze şi să-1 miluiască - a spus: "Vedeţi, dacă v-aş spune 
că în vale sunt nişte călăreţi care pun la cale să vă cotropească, m-aţi 
crede?" Ei au răspuns: "Da, tu nu ne-ai minţit niciodată". El a spus: "Eu vă 
avertizez înainte să înceapă o furtună puternică". Abu Lahab a zis de 
îndată: "Piei din ochii mei! Ne-ai adunat aici pentru atâta lucru?" Atunci au 
fost revelate versetele"' 1 ': 

"Să piară mâinile lui Abu Lahab" [111:1] 

Cu acceptul lui Abu Huraira, Muslim - Allah să fie mulţumit de el - a 
relatat un alt fragment al acestei întâmplări. El a spus: "Când următoarele 
versete au fost dezvăluite: 

"Şi să-i previi tu pe oamenii care-ţi sunt cei mai apropiaţi!" [26:214], 
Mesagerul lui Allah - Allah să-1 binecuvânteze şi să-1 miluiască - i-a chemat 
pe toţi cei din tribul Quraiş. Aşa că ei s-au adunat, iar el le-a atras atenţia, 
vorbind la modul general. S-a referit apoi în special la anumite triburi şi a 
spus: 

"O, trib Quraiş, salvaţi-vă de Foc! O, voi cei din neamul Ka'b, salvaţi-vă 
de Foc! O, Fatima, fiică a lui Muhammed, salvează-te de Foc, fiindcă eu nu 
am nici o putere să te apăr de Allah cu nimic, decât voi întări legătura cu 
tine".' 2 ' 

A fost într-adevăr o Chemare concisă şi răspicată care declara fără 
echivoc celor mai apropiate rude că numai credinţa în Mesajul lui Allah 
poate constitui piatra de hotar pentru orice legătură viitoare dintre el şi ei şi 
că legătura de sânge pe care se baza întreaga viaţă arabă încetase să mai 
existe în lumina acelui ultimatum divin. 



[1] Sahih Al-Bukhari, 2/207; Sahih Muslim, 1/114 

[2] Sahih Muslim 1/114; Sahih Al-Bukhari, 1/385, 2/702 

Strigarea Adevărului şi reacţia politeiştilor 

Vocea Profetului a continuat să răsune în Mekka până când următorul 
verset a fost dezvăluit: "Vesteşte, dară, limpede ceea ce ţi se porunceşte şi 
nu-i băga în seamă pe po/iteişti"[15:94]. El a început atunci să discrediteze 
practicile superstiţioase ale idolatriei, dezvăluind realitatea inutilă şi 
neputinţa absolută a acesteia, prin dovezi concrete că idolatria în sine sau 
ca modalitate prin care un idolatru vine în contact cu Allah este o falsitate 
evidentă. 

Mekkanii s-au manifestat cu furie şi dezaprobare. Cuvintele lui 
Muhammed - Allah să-1 binecuvânteze şi să-1 miluiască - au fost ca o lovitură 
de trăznet care a zdruncinat până la temelie viaţa ideologică îndelung 
respectată a mekkanilor. Cu mare greutate suportau să audă pe cineva 
atacându-i pe politeişti sau pe idolatrii, ori criticându-i pe cei rătăciţi. Ei au 
început să-şi unească forţele pentru a-şi rezolva problema, adică pentru a 
înăbuşi revoluţia care se extindea cu paşi repezi şi pentru a da o lovitură 
decisivă adepţilor ei, înainte ca aceasta să le devoreze şi să le zdrobească 
tradiţiile consacrate şi moştenirea străveche. Mekkanii aveau convingerea că 
negarea oricărei divinităţii, cu excepţia lui Allah şi credinţa în Mesajul divin 
şi în Viaţa de Apoi, sunt interpretate în termeni de supunere completă şi 
angajament absolut, ceea ce nu le dă nici cea mai mică posibilitate de a 
pretinde autoritate asupra lor şi asupra averilor lor, fără a mai aminti de 
autoritatea asupra supuşilor lor. Pe scurt, se pretindea ca supremaţia 
religioasă şi liberul arbitru să nu se mai practice, plăcerile lor fiind de acum 
subordonate plăcerilor lui Allah şi ale Mesagerului Său şi, în ultima 
instanţă, ei vor trebui să se abţină de la a-i mai nedreptăţi pe cei acuzaţi de 
slăbiciune şi de a mai săvârşi păcate grave în viaţa lor cotidiană. Ei erau 
deja conştienţi de aceste semnificaţii şi de aceea sufletele lor nu 
consimţeau să accepte această poziţie "umilitoare", nu atât din motive 
legate de demnitate şi onoare, cât mai degrabă întrucât ar fi simţit că se 
atentează la demnitatea şi onorea lor: "Insă omul voieşte mai degrabă să 
păcătuiască înainte." [75:5] 

Ei erau conştienţi de toate aceste consecinţe, dar nu îşi puteau 
permite să ia atitudine faţă de omul cinstit şi corect care reprezenta un 

model de bune maniere şi valori umane. Nu mai cunoscuseră un asemenea 
exemplu în toată istoria poporului şi a strămoşilor lor. Ce puteau să facă? 
Erau dezorientaţi şi aveau toate motivele să fie aşa. 

După deliberări îndelungi, au ajuns la singura soluţie disponibilă şi 
anume, să ia legătură cu unchiul Mesagerului, Abu Talib, căruia să-i ceară 
să intervină, sfătuindu-1 pe nepotul său să-şi înceteze activităţile. Pentru a 
da o mai mare notă de seriozitate şi onestitate cererilor, au hotărât să 
atingă cea mai sensibilă coardă a vieţii arabe: mândria strămoşească. Ei 
s-au adresat lui Abu Talib în felul următor: "O, Abu Talib! Nepotul tău 
blestemă zeii, caută greşeli în felul nostru de viaţă, îşi bate joc de religia 
noastră şi-i umileşte pe strămoşii noştri. Ori îl opreşti tu, ori ne laşi pe noi 
să punem mâna pe el, pentru că nici tu, nici noi nu ne înţelegem cu el, şi 
noi te vom scăpa de el." Abu Talib a încercat printr-un răspuns politicos să 
le potolească mânia. Oricum, Profetul - Allah să-1 binecuvânteze şi să-1 
miluiască - şi-a continuat calea, propovăduind religia lui Allah şi 
chemându-i pe oameni să i se alăture, nepăsător faţă de toate încercările 
lor disperate şi de intenţiile lor răuvoitoare.' 1 ' 

Un consiliu consultativ pentru a-i priva pe pelerini de 
Chemarea lui Muhammed 

în acele zile, tribul Quraiş avea o altă preocupare serioasă. 
Proclamarea Chemării data doar de câteva luni şi sezonul Pelerinajului era 
foarte aproape. Quraişii ştiau că delegaţii arabi trebuiau să sosească în 
scurt timp. Ei au căzut de acord că trebuia găsită o modalitate care să-i 
împiedice pe arabii pelerini să afle despre noua credinţă propovăduită de 
Muhammed - Allah să-1 binecuvânteze şi să-1 miluiască! Atunci au mers să-1 
caute pe Al-Ualid bin Al-Mughira pentru a se consulta în această problemă. 
Al-Ualid i-a invitat să adopte o decizie care să se bucure de aprobarea 
tuturor. Ei erau însă nehotărâţi. Unii au sugerat ca Profetul să fie descris ca 
un ghicitor, dar această sugestie a fost respinsă pe motiv că vorbele lui 
erau înţelese. Alţii au propus să fie denumit nebun, posedat de demoni, dar 
şi această idee a fost respinsă, pentru că nu fuseseră descoperite 
manifestări caracteristice acestei stări de spirit, după cum pretindeau ei. 
"De ce nu spunem despre el că este poet?", au spus unii. Nici aici nu au 



[1] Ibn Hişam, 1/265. 

ajuns la un punct comun, sub pretextul că vocabularul său era total în afara 
lexiconului poetic. "Bine, atunci, hai să-1 acuzăm că practică vrăjitoria", a 
sunat a patra sugestie. Şi de data asta, Al-Ualid s-a împotrivit, spunând că 
era ştiut faptul că Profetul - Allah să-1 binecuvânteze şi să-1 miluiască - 
nu s-a implicat niciodată în practica suflatului în pumni şi a admis că 
vorbirea lui era plăcută. Totuşi, el a considerat că vrăjitoria era cea mai 
plauzibilă acuzaţie pe care i-o puteau aduce lui Muhammed. Păcătoasa 
adunare a aprobat această opinie şi a consimţit la propagarea unei formule 
unanime, în sensul că Muhammed - Allah să-1 binecuvânteze şi să-1 miluiască 
- era un magician atât de puternic şi de stăpân pe arta sa, încât putea 
despărţi cu uşurinţă pe tată de fiu, pe frate de soră, pe soţ de soţia lui şi 
pe un ins de clanul său.' 11 

în acest sens, este demn de menţionat faptul că Allah a revelat 
şaisprezece versete cu privire la Al-Ualid şi la metoda perfidă cu care avea 
de gând să-i manipuleze pe oamenii ce erau aşteptaţi să sosească la 
Mekka pentru pelerinaj. Allah spune: 

"£/ a cugetat şi a hotărât! 

Şi omorât să fie! După cum el a hotărât! 

Omorât să fie! După cum el a hotărât! 

Apoi el a mai cugetat, 

Apoi s-a posomorât şi s-a încruntat, 

Apoi s-a întors şi s-a arătat trufaş 

Şi a zis: 'Aceasta nu este decât vrăjitorie care se învaţă! 

Aceasta nu este decât vorbă a unui om!" [74:18-25] 

Abu Lahab, cel mai ticălos dintre ei, era duşmanul declarat al 
islamului şi al lui Muhammed - Allah să-1 binecuvânteze şi să-1 miluiască. El 
păşea în urma Profetului şi striga: "O, oameni, nu-1 ascultaţi fiindcă este un 
mincinos, este un nelegiuit". în pofida acestor lucruri, Muhammed - Allah 
să-1 binecuvânteze şi să-1 miluiască - a reuşit să creeze agitaţie în întreaga 
regiune şi chiar să convingă câţiva oameni să-i accepte Chemarea.' 2 ' 

Tentative de a împiedica evoluţia islamului 

Quraişii erau conştienţii de faptul că Muhammed nu putea fi împiedicat 
să-şi propage chemarea. Astfel, în încercarea disperată de a înăbuşi valul 



[1] Ibn Hişam, 1/271; Fi Zilal Al-Qur'an, 29/188 
[2] At-Tirmidhi, Musnad Ahmad, 3/492, 4/341. 

copleşitor al mişcării, au recurs la diverse mijloace meschine: 

1. Umilirea, ridiculizarea, minciuna şi batjocura erau modalităţi ieftine 
care îi vizau pe noii convertiţi în general, şi pe Muhammed - Allah să-1 
binecuvânteze şi să-1 miluiască - în particular, cu scopul de a le atrage 
disperarea şi de a le slăbi avântul arzător al credinţei. 

Ei îl învinuiau pe Mesagerul lui Allah ori că era posedat de djinni' 1 ', ori 
că era nebun: 

Şi zic ei [mekkanii]: „O, tu cel căruia i-a fost pogorât Coranul, tu eşti 
apucat [15:6] sau un mincinos care practică vrăjitoria: 

"S-au mirat ei că le-a venit un prevenitor chiar dintre ei, iar necredincioşii 
au zis: "Acesta este un vrăjitor mincinos." [38:4] 

încercând să-i tulbure starea de echilibru şi fermitate, ochii lor îl 
priveau pe omul de bine ca şi cum l-ar fi mâncat sau l-ar fi sfâşiat în bucăţi. 
Ei foloseau tot felul de termeni abuzivi, cum ar fi "nebunul", "cel posedat de 
spiritul rău" şi aşa mai departe. 

"Aceia care nu cred aproape că te doboară cu privirile lor, când aud 
îndemnarea, şi zic ei: "El este smintit!" [68:51] 

Printre primii convertiţi exista un grup de oameni care din nefericire nu 
aveau în spate nici un clan puternic care să-i sprijine. Aceste suflete 
nevinovate erau ridiculizate şi batjocorite tot timpul. Referindu-se la aceşti 
oameni, îngâmfaţii aristocraţi quraişi îl întrebau mereu pe Profet - Allah să-1 
binecuvânteze şi să-1 miluiască, cu ironie şi dispreţ: 

"Aceştia sunt cei pe care i-a binecuvântat Allah cu harul Său dintre 
noi?" [6:53] 

Şi Allah a spus: 

"Oare nu este Allah cel care-i cunoaşte cel mai bine pe cei mul- 
ţumitori?" [6:53] 

Ticăloşii râdeau de cei drepţi în numeroase feluri: 

a. râdeau pe ascuns de credinţa lor, simţindu-se mult superiori 
acestora. 

b. râdeau de ei în locurile publice, insultându-i sau făcându-le cu 
ochiul. 

c. îi atacau în propriile lor case. 

d. oriunde şi oricând îi vedeau, îi hărţuiau şi îi numeau: "proştii care 
au rătăcit drumul". 



[1] Duhuri, spirite nevăzute. 

în Viaţa de Apoi toate aceste şiretlicuri şi minciuni vor fi demascate şi 
locurile se vor inversa. Allah a spus: 

"Cei ce sunt nelegiuiţi au râs de cei care cred, 
Iar când au trecut pe lângă ei, şi-au făcut semne, 
Iar când s-au întors la familiile lor, s-au întors ei batjocorind, 
Iar când i-au văzut pe ei, au zis: "Aceştia sunt în rătăcire!" 
Or ei nu au fost trimişi ca păzitori asupra lor!" [83:29-33] 
2. Denaturarea învăţăturilor lui Muhammed, provocarea de ambiguităţi, 
vehicularea propagandei mincinoase, măsluirea de declaraţii nefondate 
legate de doctrina, persoana şi caracterul său şi exagerarea în aşa mod 
încât să descurajeze orice intenţie de reflecţie logică a publicului. Referitor 
la Coran ei spuneau că: 

"... Legende ale înaintaşilor sunt cele care le-au fost scrise şi ele îi 
sunt dictate lui dimineaţa şi seara" [25:5] 

Nedreptatea a continuat fără încetare, întipărind în mintea oamenilor 
ideea că nu Coranul era Revelaţie adevărată: 

"Aceasta nu este decât o minciună pe care el a născocit-o şi în care 
1-a ajutat şi un alt neam" [25:4] 

în asemenea circumstanţe, păcătoşii atribuiau musulmanilor tocmai 
acele intenţii şi acţiuni de care ei înşişi se făceau vinovaţi. Păgânii şi cei 
care erau ostili revelaţiei lui Allah şi islamului nu puteau înţelege cum de 
asemenea versete minunate curgeau din gura Profetului - Allah să-1 
binecuvânteze şi să-1 miluiască - fără să fi fost învăţat de cineva şi susţineau 
că: 

"// învaţă pe el [Coranul] un om" [16:103] 
Ei au mai ridicat şi altă obiecţie nefondată şi superficială: 
"Ce este cu acest Trimis care mănâncă bucate şi merge prin târguri?" 
[25:7] 

Ei erau de o tristă ignoranţă şi greşeau în mod dureros, neputând 
pricepe cum de un învăţător al omenirii (aşa cum Muhammed pretindea a fi) 
le poate împărtăşi felul de a fi, se amestecă în viaţa lor, este la curent cu 
faptele lor şi împarte cu ei bucuriile şi tristeţile. Nobilul Coran a negat cu 
vehemenţă acuzaţiile şi afirmaţiile lor şi a explicat că vorbele Profetului 
- Allah să-1 binecuvânteze şi să-1 miluiască - sunt Revelaţii ale Domnului. 
Natura şi conţinutul lor reprezintă o provocare îndrăzneaţă pentru cei care 
atribuie exprimărilor lui profetice o origine comună sau similară spasmelor 
mintale ale unui reformator visător, efuziunilor unui poet frenetic ori 

pălăvrăgelii incoerente a unui om nebun. 

3. Compararea Coranului cu mitologia anticilor, cu scopul de a 
distrage atenţia oamenilor de la Cuvintele lui Allah. Odată, An-Nadr bin 
Harith s-a adresat quraişilor, astfel: 

"O, trib Quraiş! Sunteţi martorii unui fenomen nemaiîntâlnit, faţă de 
care până acum v-aţi arătat neajutoraţi. Muhammed a crescut aici printre 
noi şi s-a dovedit a fi întotdeauna foarte îndatoritor, fiind tânărul cel mai 
cinstit şi mai demn de încredere. Oricum, mai târziu, când a ajuns la 
maturitate, a început să predice despre o nouă credinţă, străină societăţii 
voastre, şi s-a împotrivit plăcerilor voastre. Astfel, de la un timp aţi început 
să-1 acuzaţi că ar fi vrăjitor sau ghicitor, poet sau chiar nebun. Jur pe Allah, 
că el nu este nimic din toate acestea. El nu este interesat să sufle în 
pumni ca magicienii, iar cuvintele lui nu sunt ale unui ghicitor. Nu este nici 
poet fiindcă mentalitatea sa nu e cea a unui palavragiu şi, cu siguranţă, 
nu-i nici nebun, deoarece nu s-a aflat niciodată că ar fi avut halucinaţii de 
vreun fel sau alte manifestări caracteristice nebunilor. O, popor Quraiş! Este 
într-adevăr o problemă serioasă şi vă sfătuiesc să vă revizuiţi atitudinea." 

Se povesteşte că într-o etapă ulterioară, An-Nadr a plecat la Hira, 
unde s-a familiarizat cu tradiţiile regilor Persiei şi cu raţiunile unor oameni 
ca Rustum şi Asphandir, şi apoi s-a reîntors la Mekka. Aici stătea 
întotdeauna în umbra Profetului, la toate adunările pe care acesta le ţinea 
pentru a predica despre noua credinţă şi îi atenţiona pe oameni asupra 
mâniei lui Allah. An-Nadr îl urma făţiş pe Profet - Allah să-1 binecuvânteze şi 
să-1 miluiască - şi, la aceleaşi adunări, povestea lungi istorii despre oamenii 
aceia din Persia. Apoi îşi încheia întotdeauna discursul, întrebând perfid 
dacă nu cumva 1-a întrecut pe Muhammed.' 11 

Ibn 'Abbas relata că An-Nadr angaja cântăreţe, care prin melodiile şi 
farmecele lor fizice distrăgeau de la islam pe oricine se ataşa câtuşi de 
puţin de Profet. în acest sens, Allah spune: 

"Dar printre oameni sunt şi [unii] care cumpără poveştile deşarte pentru a 
rătăci cu ele de la calea lui Allah" [31 :6]' 2 ' 

4. într-o nouă încercare de a-1 abate pe Muhammed - Allah să-1 
binecuvânteze şi să-1 miluiască - de la principiile lui, Quraişii l-au invitat să 
ajungă la un compromis şi i-au propus să cadă la învoială cu practicile lor 



[1] Ibn Hişam, 1/290, 300, 358; Tafhim-Qur'an, 4/8, 
[2] Tafhim-ul-Qur'an, 4/9. 

preislamice, astfel încât el să renunţe parţial la religia lui şi politeiştii să 
facă acelaşi lucru. 

Allah Preaînaltul spune: 

"£i ar dori ca tu să fii binevoitor şi să fie şi ei binevoitori" [68:9] 

în relatarea lui Ibn Jarir şi At-Tabarani, idolatrii au propus ca timp de 
un an Muhammed - Allah să-1 binecuvânteze şi să-1 miluiască - să se închine 
la zeii lor şi ei să se închine Stăpânului lui, tot un an. într-o altă relatare, 
ei au spus: "Dacă-i accepţi pe zeii noştri, ne vom închina şi noi la al tău." 
Ibn Ishaq relata că Al-Asuad bin Al-Muttalib, Al-Ualid bin Al-Mughira, 
Omaiia bin Khalaf şi Al-'As bin Ua'il As-Sahmi, un grup de politeişti 
influenţi, l-au prins pe Profet - Allah să-1 binecuvânteze şi să-1 miluiască - în 
timp ce făcea ocolul Sfântului Sanctuar şi i-au propus să se închine la ceea 
ce se închinau şi ei, astfel încât, după părerea lor, ambele părţi să ajungă la 
un numitor comun. Ei au adăugat: "Dacă Domnul pe care-1 venerezi tu se va 
dovedi a fi mai bun decât ai noştri, atunci va fi cu atât mai bine pentru noi, 
dar dacă zeii noştri se dovedesc a fi mai buni decât Dumnezeul tău atunci 
tu vei avea de câştigat din asta." 

Allah Preaînaltul a revelat următorul capitol: 

"Spune: "O, voi, necredincioşi! 

Eu nu ador ceea ce adoraţi 

Şi nici voi nu adoraţi ceea ce ador eu. 

Nici adorarea mea nu este asemeni adorării voastre, 

Şi nici adorarea voastră nu este asemenea adorării mele! 

Voi aveţi religia voastră, iar eu am religia mea!" [109]' 1 ' 

Persecuţiile 

9 

La începutul celui de-al patrulea an al Chemării, pentru o perioadă de 
câteva luni, politeiştii şi-au limitat tacticile de hărţuire, numai la cele mai 
sus menţionate. Când şi-au dat seama de inutilitatea acestor proceduri, ei 
au decis să realizeze o campanie completă de opoziţie. Ei au organizat o 
adunare generală şi au ales un comitet de douăzeci şi cinci de oameni 
dintre notabilii Quraiş, avându-1 pe Abu Lahab, unchiul Profetului, ca 
preşedinte. După îndelungi deliberări, au ajuns la concluzia că trebuiau luate 
măsuri menite să oprească pe mai multe direcţii puternicul val islamic. 



[1] Ibn Hişam, 1/362 

80 



Biografia nobilului profet 



Erau hotărâţi să nu precupeţească nici un efort pentru combaterea noii 
credinţe. Ei au decis să-1 calomnieze pe Mesagerul lui Allah şi să-i supună 
pe noii convertiţi la diverse torturi, utilizând toate resursele disponibile. în 
ceea ce-i priveşte pe noii musulmani, aceste idei erau uşor de pus în 
practică, ei fiind de fapt slabi. Cât despre Profet - Allah să-1 binecuvânteze 
şi să-1 miluiască, acesta nu era uşor de calomniat, deoarece avea o 
asemenea gravitate, măreţie şi perfecţiune a caracterului, încât acestea îi 
reţineau până şi pe duşmanii lui să comită vreun act nebunesc împotriva sa. 
îl avea, de asemenea, pentru a-1 ajuta, pe unchiul său, Abu Talib, care avea 
o descendenţă nobilă şi un clan ce inspira spaimă. Această situaţie 
reprezenta o sursă de mare îngrijorare pentru necredincioşii care simţeau 
totuşi că nu mai puteau arăta răbdare sau toleranţă în faţa unei puteri 
formidabile, care înainta constant spre a le anula practicile religioase şi a le 
desfiinţa autoritatea. 

însuşi Abu Lahab a luat iniţiativa unei noi serii de persecuţii şi a 
început să cântărească nenumărate aspecte referitoare la acţiunile 
dăunătoare, ura şi răutatea îndreptate împotriva lui Muhammed. A început 
cu aruncatul pietrelor asupra Profetului, obligându-i pe cei doi fii ai săi să 
divorţeze de nevestele lor, Ruqaiia şi Umm Kulthum, fiicele Profetului.' 1 ' S-a 
bucurat cu răutate de moartea celui de-al doilea fiu al lui, numindu-1: "omul 
separat de vlăstarul său". L-a urmat pe Muhammed - Allah să-1 binecuvânteze 
şi să-1 miluiască - pe parcursul pelerinajului şi al predicilor, pentru a-i 
dezminţi spusele şi a-i instiga pe beduini împotriva sa şi a Chemării sale.' 2 ' 
Soţia lui, Umm Jamil bint Hârb, sora lui Abu Sufian, a contribuit şi ea la 
această campanie brutală. Ea a dovedit că nu era mai prejos decât soţul ei 
în ura şi duşmănia pe care le nutrea faţă de Profet - Allah să-1 binecuvânteze 
şi să-1 miluiască. împletea fibre de frunze de palmieri cu buchete de spini şi 
le presăra pe potecile pe care trecea Profetul - Allah să-1 binecuvânteze şi 
să-1 miluiască, pentru a-1 răni astfel fizic. Era o adevărată scorpie, irascibilă 
şi cu limbaj abuziv, maestră în a ţese intrigi şi în a aţâţa focul discordiei şi 
al răzvrătirii. A fost pe drept etichetată în Sfântul Coran: "cărăuşa de lemn 
de foc"' 3 '. După ce a primit această veste, ea a mers direct la Moschee, 
având în mână pietre pentru a-1 lovi pe Profet. Allah Cel Mare i-a luat 



[1] Fi Zilal Al-Qur-an, 30/282; Tafhim-ul-Qur'an, 6/522 
[2] At-Tirmidhi 

[3] "Cărăuşa de lemn de foc" - "persoana care în Iad cară lemne pentru a 
aţâţa focul în care ard păcătoşii" 

vederea şi ea 1-a văzut doar pe Abu Bakr care şedea chiar lângă Profet 
- Allah să-1 binecuvânteze şi să-1 miluiască. Atunci, cu mare impertinenţă, s-a 
adresat lui Abu Bakr, ameninţând că va zdrobi cu pietre gura Tovarăşului lui, 
şi a recitat un vers plin de sfidare neruşinată: "Noi nu ne-am supus celui 
dispreţuit, i-am respins Chemarea şi ne-am îndepărtat de religia lui". 

După ce ea a plecat, Abu Bakr s-a întors spre Profet - Allah să-1 
binecuvânteze şi să-1 miluiască - şi a cerut lămuriri despre cele întâmplate. 
Profetul - Allah să-1 binecuvânteze şi să-1 miluiască - 1-a asigurat că ea nu-1 
văzuse, fiindcă Allah îi întunecase vederea.' 11 

Abu Lahab şi familia lui dădeau acele exemple ruşinoase de tortură 
şi hărţuială, în ciuda legăturii de sânge care-i apropia de Profet, fiind unchiul 
acestuia şi locuind în case învecinate. De altfel, mai toţi vecinii Profetului 
încercau să-1 defăimeze. Ei au aruncat până şi cu măruntaie de capră în el, 
în timp ce-şi făcea rugăciunile. El se plângea întotdeauna de acea 
vecinătate nepotrivită, dar fără nici un rezultat, fiindcă aceştia erau prea 
orbiţi în nelegiuirea lor. 

Al-Bukhari, cu acordul lui Ibn Mas'ud, a povestit că, odată când 
Profetul - Allah să-1 binecuvânteze şi să-1 miluiască - se prosterna în timpul 
rugăciunii în Al-Ka'ba, Abu Jahl a cerut tovarăşilor lui să aducă fătul murdar 
al unei cămile şi să i-1 pună pe spate. 'Uqba bin Abu Mu'ait a fost 
nefericitul care s-a grăbit să ducă la îndeplinire această faptă ruşinoasă. Toţi 
necredincioşii au început să râdă. Tot atunci s-a întâmplat ca Fatima, fiica 
Profetului - Allah să-1 binecuvânteze şi să-1 miluiască, să treacă pe acolo. Ea 
a luat murdăria de pe spatele tatălui ei. Profetul - Allah să-1 binecuvânteze şi 
să-1 miluiască - a chemat mânia lui Allah asupra lor, mai ales asupra lui 
Abu Jahl, 'Utba bin Rabi'a, Şaiba bin Rabi'a, Al-Ualid bin 'Utba, Omaiia bin 
Khalaf şi 'Uqba bin Mu'ait. Este bine ştiut faptul că toţi aceştia au murit în 
bătălia de la Badr' 2 '. 

Mijloacele de oprimare asupra cărora şefii din Mekka, în special 
Omaiia bin Khalaf, se opriseră în intenţia lor de a-1 defăima pe Profet, erau 
cleveteala şi provocarea scandalului. 

în acest sens, Allah spune: 

"l/ai pentru tot clevetitorul şi defăimătorul" [104:1] 



[1] Ibn Hişam, 1/335 

[2] Sahih Âl-Bukhari, 1/37. 

'Uqba bin Al-Mu'ait asista odată la o adunare a Profetului - Allah să-1 
binecuvânteze şi să-1 miluiască - şi îl asculta propăvăduind islamul. Un 
prieten apropiat de-al său, Ubai bin Khalaf, a aflat despre acest lucru. El nu 
putea tolera aceasta, astfel că 1-a certat pe 'Uqba şi i-a poruncit să scuipe 
obrazul sfânt al Profetului. Acesta a făcut acest lucru fără ruşine. Ubai nu 
rata nici o ocazie ivită de a-1 calomnia pe Profet. A măcinat chiar oase 
vechi, descompuse şi a suflat praful rezultat pe el. De asemenea, 
Al-Akhnas bin Şuraique Ath-Thaqafi ponegrea caracterul Profetului ori de 
câte ori avea ocazia. Sfântul Coran, cu referire directă la faptele mârşave 
ale acestui om, i-a atribuit nouă trăsături abominabile: 

u Nu da ascultare celui care juruieşte întruna şi e vrednic de dispreţ, 

Defăimător, care umblă cu clevetiri, 

Care împiedică binele, e nelegiuit, păcătos, 

Crud, şi, după toate astea, şi bastard" [âSilO-lS]' 1 '. 

Aroganţa şi trufia lui Abu Jahl au blocat toate căile care ar fi putut 
induce fie şi cea mai mică sclipire de credinţă în inima lui: 

"insă el nici nu a crezut, nici nu a făcut Rugăciunea" [75:31]. 

Mai mult, el a vrut chiar să-i interzică Profetului - Allah să-1 
binecuvânteze şi să-1 miluiască - să intre în Sfântul Sanctuar. Odată, în timp 
ce Profetul - Allah să-1 binecuvânteze şi să-1 miluiască - se ruga în incinta 
Casei Sfinte, Abu Jahl a intrat ameninţător, rostind cuvinte jignitoare. 
Profetul - Allah să-1 binecuvânteze şi să-1 miluiască - 1-a certat cu asprime, 
însă Abu Jahl i-a răspuns cu obrăznicie că el era cel mai puternic în 
Mekka. Allah a dezvăluit apoi: 

"Să-i cheme el pe cei din preajma lui" [96:17] 

într-o altă versiune a aceluiaşi incident, Profetul - Allah să-1 
binecuvânteze şi să-1 miluiască - 1-a luat pe Abu Jahl de gât şi 1-a scuturat 
puternic, spunând: 

"Vai ţie, vai! 

Şi încă o dată: Vai ţie, vai!" [75:34,35]. 

Abu Jahl n-a ţinut cont de acest reproş şi nici nu şi-a dat seama de 
faptele sale prosteşti. Dimpotrivă, era hotărât să meargă până la extremă şi 
a jurat că-1 va arunca pe Mesager cu faţa în ţărână şi-i va pune piciorul pe 
grumaz. 

Nici n-a apucat bine să-şi ducă la îndeplinire intenţia mişelească, 



[1] Ibn Hişam, 1/356 

pentru că de îndată a fost văzut întorcându-se şi apărându-se cu mâinile (ca 
şi când l-ar fi urmărit ceva groaznic). Camarazii lui l-au întrebat ce se 
întâmplase. El a spus: "Am observat un şanţ de foc arzând şi nişte aripi în 
zbor". Mai târziu, Mesagerul a explicat: "Dacă ar fi continuat, îngerii i-ar fi 
smuls mădularele, unul câte unul".' 11 

Acesta a fost tratamentul umilitor la care a fost supus Profetul - Allah 
să-1 binecuvânteze şi să-1 miluiască, un mare om, respectat de compatrioţii 
săi şi care-1 avea în spate pe unchiul său, Abu Talib, un om influent care 
putea să-1 sprijine. Dacă aşa stăteau lucrurile cu Profetul - Allah să-1 
binecuvânteze şi să-1 miluiască, ce să mai spunem despre acei oameni 
consideraţi slabi, care nu aveau nici un clan care să-i sprijine? în 
continuare, vom prezenta detalii referitoare la situaţia lor. Ori de câte ori 
Abu Jahl afla despre convertirea la islam a unui om de viţă nobilă, care 
avea prieteni puternici, începea să-i umilească înţelepciunea şi intelectul şi 
să-i submineze judecata. Dacă se întâmpla ca acesta să fie negustor, 
începea să-1 ameninţe cu consecinţe cumplite. Dacă noul convertit avea o 
poziţie socială umilă, Abu Jahl îl bătea fără milă şi îl supunea la torturi 
inimaginabile.' 21 

Unchiul lui 'Uthman bin 'Affan îl înfăşură pe 'Uthman în frunze de 
palmier şi aprindea focul sub el. 

Când Umm Mus'ab bin 'Umair a aflat de convertirea fiului ei, ea nu i-a 
mai dat de mâncare, dându-1 apoi afară din casă. 

El se bucura de o viaţă luxoasă şi uşoară, dar în urma torturilor 
îndurate, pielea i s-a zbârcit şi a început să arate oribil.' 31 

Bilal, sclavul lui Omaiia bin Khalaf, a fost bătut până la sânge de 
stăpânul lui, când acesta a aflat despre convertirea sa la islam. 

Uneori i se punea o funie de gât şi era târât de vagabonzi pe străzile 
şi chiar pe dealurile din Mekka. Alteori era privat mult timp de mâncare şi 
apă sau era legat fedeleş şi pus să se întindă pe nisipul arzător, cu un 
bolovan peste el. Multe alte asemenea măsuri au fost luate împotriva sa 
pentru a-1 sili să renunţe. Toate acestea însă au fost în zadar. El a persistat 
în credinţa lui privind Unicitatea lui Allah. 

într-un astfel de moment, s-a întâmplat ca Abu Bakr să treacă pe 
acolo. Făcându-i-se milă de el, 1-a cumpărat şi 1-a eliberat de sclavie.' 41 

[1] Fi Zilal Al-Qur'an, 29/312; Sahih Muslim 

[2] Ibn Hişam, 1/320 

[3] Rahmat-ul-lil'alamin, 1/57; Talqih Fuhum Ahl-at-Athar, p.60 

[4] Ibn Hişam, 1/317-318; Rahmat-ul-lil'alamin, 1/57 

O altă victimă a arbitrarului Quraiş-ilor a fost 'Ammar bin Yasir, un 
sclav eliberat din neamul Makhzum. El împreună cu mama şi tatăl său au 
îmbrăţişat islamul încă din faza incipientă. Au fost forţaţi în mod repetat să 
se întindă pe nisipul arzător şi au fost grav bătuţi. Uneori, 'Ammar era 
împins pe cenuşă fierbinte. Profetul - Allah să-1 binecuvânteze şi să-1 
miluiască - a fost adânc mişcat de atrocităţile la care erau supuşi 'Ammar şi 
familia sa. El îi consola întotdeauna şi îşi ridica mâinile în rugăciune, 
spunând: "Fiţi răbdători, voi într-adevăr vă veţi găsi locul în Paradis". Yasir 
tatăl a murit din cauza torturilor repetate. Sumaiia, mama lui 'Ammar, a fost 
străpunsă mortal cu baioneta de către Abu Jahl, meritând astfel titlul de 
prima femeie martiră a islamului. 'Ammar însuşi a fost supus la diferite 
metode de tortură şi era ameninţat tot timpul că va suferi şi mai mult dacă 
nu-1 ponegrea pe Muhammed şi nu îi preamărea pe Al-Lat şi 'Uzza. într-un 
moment de slăbiciune, el a murmurat un cuvânt desluşit ca retractare, deşi 
inima lui n-a tremurat niciodată, şi, când s-a întors la Profet - Allah să-1 
binecuvânteze şi să-1 miluiască, acesta 1-a consolat pentru durerea lui şi i-a 
întărit credinţa. Imediat după aceea a fost revelat următorul verset: 

" Aceia care nu cred în Allah, după ce au crezut - afară de acela care 
este silit [să nu creadă], dar inima lui este netulburată întru credinţă"[16:106] 

Aflah Abu Fakih, un sclav eliberat din neamul 'Abd Ad-Dar, a fost al 
treilea dintre aceste victime neajutorate. Tiranii îl legau de picioare cu o 
funie şi îl târau pe străzile din Mekka.' 11 

Khabbab bin Al-Aratt a fost şi el o victimă şi de fiecare dată când se 
ivea o ocazie, era supus la nelegiuiri asemănătoare. Politeiştii mekkani îi 
smulgeau părul din cap, îi răsuceau gâtul şi îl forţau să se întindă pe 
cărbuni încinşi, punându-i, ca să nu fugă, o piatră mare pe piept. 

Unii musulmani cu rang şi poziţie au fost înfăşuraţi în piei crude de 
cămilă şi aruncaţi, iar alţii au fost îmbrăcaţi în armuri şi azvârliţi pe nisipul 
arzător, în bătaia fierbinte a soarelui Arabiei.' 21 

Nici chiar femeile convertite nu erau scutite de astfel de tratamente 
chinuitoare şi lista este mult prea lungă pentru a le putea menţiona pe 
toate. 

Zanira, An-Nahdiia şi fiica ei, Umm 'Ubais, precum şi multe altele, 
au avut parte de persecuţie în mâinile asupritorilor, printre aceştia 



[1] Eijaz At-Tanzil, p.33 

[2] Talqih Fuhum Ahl-al-Athar, p.60; Rahmat-ul-liralamin, 1/57 



85 



Biografia nobilului profet 



numărându-se şi 'Omar bin Al-Khattab - desigur, înainte de convertirea sa la 
islam.' 1 ' 

Abu Bakr, un om credincios şi bogat, a cumpărat şi a eliberat câteva 
dintre aceste sclave, aşa cum a făcut şi cu Bilal şi cu 'Amir bin Fuheira. 

Casa Al-Arqam 

Din cauza acestor persecuţii inumane, Profetul - Allah să-1 
binecuvânteze şi să-1 miluiască - a considerat înţelept să-i sfătuiască pe 
adepţii săi să ţină secretă convertirea atât în vorbă, cât şi în fapt. De teamă 
să nu afle Quraişii despre proiectele lui şi să ia astfel măsuri care să-i 
dejoace planurile, el a hotărât să-i întâlnească în secret pe adepţii lui. 

De asemenea, se gândea să evite orice fel de confruntare deschisă 
cu politeiştii, întrucât într-o fază atât de timpurie a islamului aceasta nu era 
în interesul Chemării abia născute, vulnerabilă încă şi nematurizată deplin. 
Odată, în al patrulea an al Profeţiei, musulmanii se îndreptau spre colinele 
din Mekka pentru a se întâlni în secret cu Profetul - Allah să-1 binecuvânteze 
şi să-1 miluiască, însă un grup de politeişti a observat mişcarea lor suspectă 
şi a început să-i insulte şi să se bată cu ei. Sa'd bin Abu Uaqqas a bătut 
un politeist şi 1-a umplut de sânge, înregistrându-se astfel prima vărsare de 
sânge din istoria islamului.' 2 ' 

Pe de altă parte, Profetul - Allah să-1 binecuvânteze şi să-1 miluiască - 
îşi declara Credinţa islamică şi o propăvăduia deschis, cu mare devotament. 
Pentru bunăstarea generală a noilor convertiţi şi luând în considerare 
interesul strategic al islamului, el a stabilit, în cel de-al cincilea an al 
misiunii sale, Casa "Al-Arqam" din muntele As-Safa drept centru temporar 
de întâlnire secretă cu adepţii săi. Aici îi învăţa Coranul şi înţelepciunea 
islamică. 

Prima migrare spre Abisinia (Etiopia) 

Seria de persecuţii a început spre sfârşitul celui de-al patrulea an al 
Profeţiei, la început mai încet, dar s-a accelerat constant şi s-a înrăutăţit zi 
de zi şi lună de lună, până când, spre mijlocul celui de-al cincilea an, 



[1] Ibn Hişam, 1/319 
[2] Ibn Hişam, 1/263 

situaţia s-a agravat atât de tare, încât nu a mai putut fi tolerată şi 
musulmanii au început să se gândească serios la o soluţie concretă şi 
realizabilă care să-i scutească de torturile dureroase la care erau supuşi. în 
acele timpuri întunecate şi pline de disperare a fost revelat "Capitolul 
Al-Khaf" al Coranului, ce conţinea răspunsuri răspicate la întrebările cu care 
politeiştii din Mekka îl cicăleau continuu pe Profet - Allah să-1 
binecuvânteze şi să-1 miluiască. în acest capitol al Coranului sunt incluse 
trei povestiri ce cuprind parabole foarte sugestive pentru adevăraţii 
credincioşi. "Pilda tovarăşilor din peşteră" reprezintă o sugestie implicită 
pentru credincioşi de a părăsi locurile fierbinţi ale necredinţei şi agresiunii 
impregnate de pericolul îndepărtării de adevărata religie: 

"De vă depărtaţi voi de la ei şi de aceia la care ei se închină, afară 
de Allah, adăpostiţi-vă în peşteră! Domnul vostru va întinde mila Sa asupra 
voastră şi vă va orândui lucrurile voastre în linişte şi tihnă" [18:16] 

A doua povestire ne spune despre Al-Khidr şi Moise - Pacea fie 
asupra lui! - şi are referinţe clare şi delicate la vicisitudinile vieţii. 
Circumstanţele viitoare ale vieţii nu sunt în mod necesar produsele 
condiţiilor preponderente, ele putând reprezenta, în mod categoric, opusul. 
Cu alte cuvinte, în viitor, războiul dus împotriva musulmanilor va lua o 
turnură diferită, şi într-o zi asupritorii vor avea de suferit şi vor fi supuşi la 
aceleaşi torturi la care ei i-au supus pe musulmani. în plus, mai este pilda 
lui Zu-1-Qarnain ("Cel cu două coarne"), puternicul conducător al Apusului şi 
Răsăritului. Această pildă spune clar că Allah îi va pune pe adevăraţii Săi 
slujitori moştenitori peste pământ cu tot ce este pe el. Se povesteşte, de 
asemenea, că Allah trimite din când în când câte un om virtuos pentru a-i 
apăra pe cei slabi de cei puternici. 

Apoi a fost pogorât "Capitolul Az-Zumar", care se referea direct la 
migrare şi afirma că pământul este destul de încăpător şi credincioşii nu 
trebuie să se considere constrânşi de forţele răului şi tiraniei: 

"Cei care fac bine în această lume vor avea parte de bine. Pământul 
lui Allah este întins. Cei statornici vor primi răsplata lor fără măsură!" . 
[39:10] 

Profetul - Allah să-1 binecuvânteze şi să-1 miluiască - aflase deja că 
Aşama Negus, regele Abisiniei (Etiopia), era un conducător cinstit, care 
nu-şi nedreptăţea supuşii, aşa că a permis unora dintre adepţii lui să caute 

adăpost în Abisinia (Etiopia). 

în luna Regeb a celui de-al cincilea an al Profeţiei, un grup de 
doisprezece bărbaţi şi patru femei a plecat spre Abisinia (Etiopia). Printre 
emigranţi se aflau şi 'Uthman bin 'Affan şi soţia sa, Ruqaia, fiica Profetului 
- Allah să-1 binecuvânteze şi să-1 miluiască. Referitor la cei doi emigranţi, 
Profetul - Allah să-1 binecuvânteze şi să-1 miluiască - a spus: "După Avraam 
şi Lot, ei formează primul cuplu ce emigrează pentru cauza lui Allah". 

într-o noapte întunecoasă, ei s-au strecurat afară din Mekka şi s-au 
îndreptat spre mare, unde se aflau două bărci ce navigau întâmplător spre 
Abisinia (Etiopia), destinaţia lor. Vestea despre plecarea lor a ajuns la 
urechile Quraişilor, care au şi trimis câţiva oameni în urmărirea lor, dar 
credincioşii părăsiseră deja Portul Şuaiba şi se îndreptau spre un refugiu 
sigur, unde au fost primiţi cu căldură şi li s-a oferit ospitalitatea cuvenită. 

în luna Ramadan a aceluiaşi an, Profetul - Allah să-1 binecuvânteze şi 
să-1 miluiască - a intrat în Sfântul Sanctuar, unde se afla un grup de 
politeişti Quraişi, printre care unii erau nobili sau bogaţi. El a început brusc 
să recite "Capitolul An-Najm". Cuvintele pline de înfricoşare ale lui Allah au 
coborât pe neaşteptate asupra lor şi ei au înlemnit. 

Pentru prima dată, erau zguduiţi de adevărul Revelaţiei. Trucul favorit 
al acelor oameni doritori de a dezonora Revelaţia fusese nu numai că ei 
înşişi nu ascultau, ci mai şi vorbeau cu glas tare şi insolent când aceasta 
era citită, pentru ca nici cei care voiau cu adevărat să asculte, să nu poată 
auzi. Ei credeau că puteau să înăbuşe Vocea lui Allah. De fapt, atrăgeau 
asupra lor nenorocirea, fiindcă Vocea lui Allah nu poate fi nicicând oprită: 
u Nu plecaţi urechea la acest Coran, ci faceţi zarvă pentru ca voi să biruiţi!" 
[41:26] 

Atunci când Cuvintele lui Allah, neînchipuit de fascinante, au venit în 
contact direct cu inimile lor, au fost vrăjiţi şi au uitat de prezenţele materiale 
din jurul lor, fiind prinşi într-o stare de atenţie totală faţă de Cuvintele divine, 
în aşa măsură încât, atunci când Profetul - Allah să-1 binecuvânteze şi să-1 
miluiască - a ajuns la finalul furtunos şi înfricoşător: "Prosternaţi-vă înaintea 
lui Allah şi adoraţi-L" [53:62], idolatrii, în mod inconştient şi cu supunere 
totală, s-au prosternat cu o frică divină absolută şi cu un devotament 
nepătat. A fost, de fapt, momentul minunat al Adevărului, care a pătruns 
prin sufletele îndărătnice ale trufaşilor şi batjocoritorilor. Ei au rămas uimiţi 
când au realizat că Vorbele lui Allah le-au cucerit inimile şi au făcut tocmai 
acel lucru pe care ei încercaseră din răsputeri să-1 anihileze şi să-1 
extermine. Ceilalţi politeişti care nu au fost prezenţi la această scenă i-au 

certat şi i-au condamnat cu severitate. Ei au început astfel să fabrice 
minciuni şi să-1 calomnieze pe Profet, declarând că el arătase o mare 
veneraţie idolilor lor şi le-a atribuit puterea de mijlocire dezirabilă. Toate 
acestea erau încercări disperate de a găsi o justificare credibilă a faptului 
că se prosternaseră cu toţii în acea zi. Cu siguranţă că această comportare 
prostească şi defăimătoare era în asentiment cu statornicul lor obicei de a 
spune minciuni şi de a complota. 

Veştile despre acesta întâmplare au fost transmise greşit 
musulmanilor emigranţi în Abisinia (Etiopia). Ei au fost informaţi că întregul 
trib Quraiş a îmbrăţişat islamul, hotărând astfel să se întoarcă acasă. Au 
ajuns la Mekka în luna Şauual a aceluiaşi an. Când mai aveau doar o oră 
de mers până la Mekka, realitatea situaţiei a ieşit la iveală. Ei n-au 
încercat să se ascundă şi nici n-au intrat în secret în oraş, ci au intrat sub 
tutela unui nobil local. Oricum, din cauza veştilor că musulmanii au fost 
primiţi cu căldură şi li s-a oferit o bună ospitalitate în Abisinia (Etiopia), 
politeiştii din Mekka s-au înfuriat teribil şi au început să născocească 
maltratări şi torturi mai grave şi mai oribile, pe care să le aplice acestora. 
De aici încolo, Mesagerul lui Allah a considerat absolut necesar să permită 
pentru a doua oară celor neajutoraţi să caute adăpost în Abisinia (Etiopia). 
De această dată, migraţia nu a fost la fel de uşoară ca prima dată, 
deoarece Quraişii erau în alertă chiar şi la cele mai mici mişcări ale 
musulmanilor, care li se păreau cât de cât suspecte. 

într-un timp prea scurt încât Quraişii să aibă posibilitatea zădărnicirii 
încercării de evadare, musulmanii au reuşit să-şi atingă ţelul, însă, la timpul 
cuvenit. Grupul de emigranţi era format de această dată din optzeci şi trei 
de bărbaţi şi optsprezece sau nouăsprezece femei. Nu se poate spune cu 
siguranţă dacă 'Ammar era sau nu printre ei.' 1 ' 

Complotul quraişilor împotriva emigranţilor 

Quraişii nu puteau tolera ideea unui refugiu sigur pentru musulmani în 
Abisinia (Etiopia), aşa încât au trimis doi mesageri pentru a cere extrădarea 
lor. Aceştia erau Amr bin Al-As şi Abdullah bin Abu Rabi'a, înainte ca ei să 
îmbrăţişeze islamul. Ei au luat cu ei cadouri valoroase pentru rege şi clerul 
său şi au reuşit să câştige şi câţiva curteni de partea lor. 



[1] Tafhim-ul-Qur'an, 5/188; Zad Al-Ma'ad, 1/24; Ibn Hişam, 1/364; 
Rahmat-ul-lil'alamin, 1/61. 

Trimişii păgâni au pretins ca refugiaţii musulmani să fie alungaţi din 
Abisinia (Etiopia) şi daţi în grija lor, pe motiv că îşi abandonează religia 
strămoşilor, iar conducătorul lor predică o religie diferită de a lor şi de cea 
a regelui. 

Regele i-a chemat pe musulmani la curte şi le-a cerut să explice 
învăţăturile religiei lor. Emigranţii musulmani au hotărât să spună întregul 
adevăr, indiferent care ar fi fost consecinţele. Ja'far bin Abu Talib s-a ridicat 
şi a adresat regelui următoarele cuvinte: "O, rege! Am fost împinşi în 
adâncurile ignoranţei şi ale barbariei. Am adorat idoli, am trăit în 
necurăţenie, am mâncat mortăciuni şi am vorbit lucruri păcătoase. Am 
nesocotit orice simţământ de omenie şi îndatoririle ospitalităţii şi bunei 
vecinătăţi au fost neglijate. Nu cunoşteam altă lege, afară de legea celui 
mai puternic, când Allah a ridicat dintre noi un om de a cărui naştere, 
bună-credinţă, cinste şi puritate nu ne îndoiam. El ne-a chemat la Unicitatea 
lui Allah şi ne-a învăţat să nu-I asociem nimic Lui. Ne-a interzis să mai 
venerăm idoli şi ne-a poruncit să spunem adevărul, să fim credincioşi 
îndatoririlor noastre, să fim milostivi şi să respectăm drepturile vecinilor, ale 
cunoştinţelor şi ale rudelor noastre. Ne-a interzis să vorbim urât despre 
femei sau să mâncăm hrana orfanilor, ne-a poruncit să ne lepădăm de 
păcate şi să ne abţinem de la rău, să facem rugăciuni, să dăm de pomană 
şi să ţinem post. Noi am crezut în el, i-am acceptat învăţăturile şi porunca 
de a-1 venera pe Allah şi de a nu asocia nimic altceva cu El. Am permis 
ceea ce El a permis şi am interzis ceea ce El a interzis. Din acest motiv 
poporul nostru s-a ridicat împotriva noastră şi ne-a persecutat pentru a ne 
face să renunţăm la credinţa în Allah şi să ne întoarcem la idoli şi la alte 
lucruri necurate. Ne-au torturat şi ne-au bătut până când n-am mai avut nici 
o siguranţă printre ei şi am venit în ţara ta, unde sperăm că ne vei apăra de 
tiranie." 

Regele a fost foarte impresionat de aceste cuvinte şi a cerut 
musulmanilor să recite ceva din Revelaţia lui Allah. Ja'far a recitat versetele 
de deschidere din "Capitolul Mariam", unde se povesteşte despre naşterea 
lui Ioan şi al lui Isus Cristos şi despre cum a fost hrănită Măria, printr-o 
minune. Şi de această dată, regele, împreună cu sfetnicii regatului său, a 
fost atât de mişcat, încât lacrimile i s-au rostogolit pe obraji şi i-au udat 
barba. în acest moment, Negus a exclamat: "Se pare că aceste cuvinte ca 
şi cele care i-au fost revelate lui Isus sunt raze de lumină care provin de la 

aceiaşi sursă". întorcându-se spre trimişii quraişi abătuţi, el a spus: "Mă tem 
că nu vă pot înapoia aceşti refugiaţi. în regatul meu, ei sunt liberi să 
trăiască şi să venereze ce vor, după bunul lor plac." 

A doua zi, cei doi mesageri au mers din nou la rege şi au spus că 
Muhammed şi adepţii săi l-au hulit pe Isus. Musulmanii au fost chemaţi 
iarăşi şi întrebaţi ce credeau despre Isus. Ja'far s-a ridicat din nou şi a 
răspuns: "Vorbim despre Isus aşa cum am fost învăţaţi de Profetul nostru 
- Allah să-1 binecuvânteze şi să-1 miluiască. Isus este slujitorul lui Allah, 
Mesagerul Său, Spiritul şi Cuvântul Său, insuflat în Fecioara Măria". Regele 
a remarcat de îndată: "Şi noi tot aşa credem. Binecuvântat să fii tu şi 
binecuvântat să fie învăţătorul tău". Atunci s-a întors spre mesagerii 
încruntaţi şi spre sfetnicii săi care erau fricoşi şi a spus: "Puteţi să vă 
frământaţi şi să fumegaţi cât vreţi! Isus nu este altceva decât ceea ce Ja'far 
a spus despre el". După aceasta, el i-a asigurat pe musulmani de întreaga 
lui protecţie. A înapoiat mesagerilor Quraiş darurile pe care le aduseseră şi 
le-a dat drumul să plece. Musulmanii au trăit liniştiţi în Abisinia (Etiopia) 
timp de mai mulţi ani, după care s-au întors la Medina.' 1 ' 

în acest fel, intenţiile răuvoitoare ale Quraişilor s-au întors asupra lor 
şi complotul lor a eşuat. Ei au realizat pe deplin că ura pe care o nutreau 
împotriva musulmanilor nu avea efect decât pe tărâmul Mekkăi. 

în consecinţă, ei au început să cultive îngrozitoarea idee de a-1 
reduce, odată pentru totdeauna, la tăcere pe susţinătorul noii Chemări, prin 
intermediul numeroaselor acte de brutalitate sau chiar prin crimă. însă, 
orice mişcare în această direcţie era împiedicată cu încăpăţânare de unchiul 
Profetului, Abu Talib, prin puternica poziţie socială pe care acesta o 
deţinea, precum şi prin întreaga protecţie şi sprijinul pe care i le acorda 
nepotului său. Din această cauză, păgânii din Mekka au decis să-1 
abordeze pentru a doua oară pe Abu Talib, insistând pe lângă acesta să 
pună capăt activităţilor nepotului său, care, aşa cum susţineau ei, dacă nu 
erau controlate, l-ar fi putut implica într-o animozitate gravă. Abu Talib a fost 
puternic afectat de această ameninţare directă şi de ruptura produsă între 
sine şi poporul său, precum şi de duşmănia acestora, dar nu-şi putea 
permite nici să-1 părăsească pe Mesager. El a trimis după nepotul său, i-a 
povestit ce spuseseră oamenii şi i-a zis: "Cruţă-mă şi cruţă-te şi pe tine şi 



[1] Ibn Hişam, 1/334-338 

nu mă îngreuna cu o povară pe care nu o pot purta". 

Profetul - Allah să-1 binecuvânteze şi să-1 miluiască, gândindu-se că 
unchiul său îl va abandona şi nu-1 va mai sprijini, a spus: "O, unchiule! Jur 
pe Allah, că dacă ei mi-ar pune Soarele în mâna dreaptă şi Luna în cea 
stângă, cerându-mi însă să părăsesc această cauză, eu nu aş părăsi-o 
până ce Allah nu-mi va arătă calea Sa. Dacă nu, eu îmi voi da viaţa pentru 
credinţa mea". 

Profetul - Allah să-1 binecuvânteze şi să-1 miluiască - s-a ridicat şi 
s-a întors, dar unchiul său 1-a strigat, spunându-i: "Vino înapoi, nepoate!", 
iar când Muhammed a venit, el i-a spus: "Mergi şi propovăduieşte tot ce vrei 
fiindcă, jur pe Allah că nu te voi abandona niciodată". 

încă o dată quraişii încearcă să trateze cu Abu Talib 

După ce au văzut că Mesagerul lui Allah - Allah să-1 binecuvânteze şi 
să-1 miluiască - era în continuare absorbit de Chemarea lui, quraişii şi-au 
dat seama că Abu Talib nu-1 va părăsi niciodată pe nepotul său, chiar dacă 
prin asta îşi atrăgea duşmănia lor. Câţiva dintre ei au mers atunci încă o 
dată să îl vadă, luând cu ei un tânăr, pe nume Amara bin Al-Ualid bin 
Al-Mughira, şi au spus: "O, Abu Talib! Ţi-am adus un băiat isteţ, încă în 
floarea tinereţii sale, ca să-1 foloseşti pentru mintea şi puterea lui şi să-1 
consideri ca pe fiul tău, în schimbul nepotului tău care s-a întors împotriva 
religiei tale, a generat discordie socială, a considerat că trăieşti o viaţa de 
păcat şi pe care vrem să-1 omoram şi să te eliberăm de necazurile lui fără 
capăt. Om pentru om". Abu Talib le-a răspuns: "Ăsta chiar că-i un târg 
necinstit. Voi mi-1 daţi pe fiul vostru ca să-1 cresc, iar eu să vi-1 dau pe fiul 
meu ca să-1 omorâţi?! Pe Allah, că-i de necrezut!" Al-Mut'im bin 'Udai, un 
membru al delegaţiei, 1-a întrerupt, spunând: "Quraişii sunt cinstiţi cu acest 
târg, pentru că ei doresc să te scape de izvorul acesta de necazuri, dar, 
după cum văd eu, eşti hotărât să le refuzi serviciile". Desigur, Abu Talib le-a 
respins oferta şi i-a sfidat.' 1 ' Sursele istorice nu oferă data exactă a acestor 
două întâlniri cu Abu Talib. Este foarte posibil însă ca ele să fi avut loc în al 
şaselea an al Profeţiei, la scurt timp una de alta. 



[1] Ibn Hişam, 1/266 

Decizia tiranilor de a-1 ucide pe Profet 

Din moment ce toate planurile şi conspiraţiile quraişilor eşuaseră, ei 
s-au întors la vechile lor practici de persecuţie şi tortură a musulmanilor, 
într-o manieră mult mai brutală decât cea de dinainte. Au început totodată 
să nutrescă ideea de a-1 ucide pe Profet. De fapt, contrar aşteptărilor lor, 
acest plan a servit indirect la consolidarea Chemării islamice, prin 
îmbrăţişarea islamului de către doi puternici eroi din Mekka: Hamza bin 
'Abdul-Muttalib şi Omar bin Al-Khattab - Allah să fie mulţumit de ei. 

Utaiba bin Abu Lahab 1-a abordat odată pe Profet - Allah să-1 
binecuvânteze şi să-1 miluiască, strigându-i sfidător şi cu mare obrăznicie: 
"Nu cred în "Pe steaua care apune" [53:1] şi în "Apoi s-a apropiat şi a 
coborât mai jos" [53:8], cu alte cuvinte "Nu cred în nimic din ceea ce scrie 
în Coran". A început apoi să-1 lovească pe Profet la întâmplare şi, cu mare 
violenţă, i-a rupt cămaşa şi 1-a scuipat în faţă, dar saliva nu a atins faţa 
sfântă a Profetului - Allah să-1 binecuvânteze şi să-1 miluiască. Atunci, 
Profetul - Allah să-1 binecuvânteze şi să-1 miluiască - a invocat mânia lui 
Allah asupra lui Utaiba şi a implorat: "O, Allah! Pune-1 pe unul dintre câinii 
Tăi pe el". 

Allah a ascultat rugămintea lui Muhammed - Allah să-1 binecuvânteze 
şi să-1 miluiască - şi s-a întâmplat astfel: Odată, Utaiba şi câţiva din 
compatrioţii săi au călătorit în vechea Sirie şi s-au oprit la Az-Zarqa. Acolo, 
un leu s-a apropiat de grup, spre spaima lui Utaiba care imediat şi-a adus 
aminte de cuvintele de implorare ale lui Muhammed - Allah să-1 
binecuvânteze şi să-1 miluiască, şi a spus: "Vai de fratele meu! Leul ăsta cu 
siguranţă mă va sfâşia precum a implorat Muhammed. într-adevăr, m-a ucis 
aici, în timp ce el este în Mekka". Chiar atunci, leul a ţâşnit ca un fulger, 
1-a înşfăcat pe 'Utba dintre oamenii săi şi i-a zdrobit capul.' 1 ' 

Se mai povesteşte că un idolatru din tribul Quraiş, 'Uqba bin 'Abu 
Mu'ait, a călcat cu piciorul gâtul Profetului în timp ce acesta se prosterna 
în rugăciune, până ce acestuia i-au ieşit ochii din cap.' 2 ' 

Ibn Ishaq relatează mai multe detalii ce atestă intenţiile bine 
înrădăcinate ale tiranilor de a-1 ucide pe Profet - Allah să-1 binecuvânteze şi 



[1] Tafhim-ul-Qur'an, 6/522; citat din Al-Isaba, Dala'il An-Nubuuah etc. 
[2] Mukthasar Sirat Ar-Rasul, p. 113. 

să-1 miluiască. Abu Jahl, vechiul duşman al islamului, s-a adresat odată 
câtorva dintre complicii săi: "O, oameni din tribul Quraiş! Se pare că 
Muhammed este hotărât să ne învinovăţească pentru religia noastră, 
umilindu-ne strămoşii, discreditându-ne felul de viaţă şi înmulţindu-ne zeii. îl 
am ca martor pe zeul nostru că voi lua o piatră foarte grea şi o voi arunca 
în capul lui Muhammed când acesta se prosternează în rugăciune, ca să vă 
scap de el odată pentru totdeauna. Nu mi-e frică de ce ar putea să-mi facă 
neamul 'Abd Munaf". Nefericita adunare i-a susţinut planul şi 1-a încurajat 
să-şi ducă fapta la îndeplinire. 

în dimineaţa zilei următoare, Abu Jahl pândea întins pe pământ, 
aşteptând ca Mesagerul lui Allah să vină la rugăciune. Cei din tribul Quraiş 
erau în sala de adunare şi aşteptau veştile. Când Profetul - Allah să-1 
binecuvânteze şi să-1 miluiască - s-a prosternat în rugăciune, Abu Jahl a 
pornit spre el cu o piatră mare, pentru a-şi duce la îndeplinire intenţia 
păcătoasă. Nici nu s-a apropiat bine de Profet - Allah să-1 binecuvânteze şi 
să-1 miluiască, pentru că de îndată s-a retras, cu faţa palidă, tremurând, cu 
mâinile întinse şi piatra rostogolindu-se într-o parte. Atunci, oamenii care 
priveau scena s-au repezit la el, întrebându-1 ce se întâmplase. El a 
răspuns: "Când m-am apropiat, o cămilă uriaşă cu trăsături neobişnuite şi 
dinţi înfricoşători m-a împiedicat să înaintez şi aproape că m-a sfâşiat". Ibn 
Ishaq a relatat că Profetul - Allah să-1 binecuvânteze şi să-1 miluiască, 
referindu-se la această întâmplare, a spus: "Era îngerul Gavriil - Pacea să 
fie cu el, iar dacă Abu Jahl s-ar fi apropiat mai mult, acesta l-ar fi omorât"' 1 '. 
Chiar şi aşa, tiranii quraişi nu s-au lăsat convinşi. Dimpotrivă, ideea de a-1 
ucide pe Profet - Allah să-1 binecuvânteze şi să-1 miluiască - stăruia încă în 
inimile lor nelegiuite. Sub conducerea lui Abdullah bin Amr bin Al-As, câţiva 
quraişi stăteau într-un loc numit Al-Hijr şi se plângeau că fuseseră prea 
răbdători cu Profetul - Allah să-1 binecuvânteze şi să-1 miluiască - când 
acesta a apărut pe neaşteptate ca să-şi facă ocolul obişnuit. Ei au început 
să murmure cuvinte sarcastice, făcându-i cu ochiul, însă el a păstrat 
tăcerea în primele două ture ale ocolului. La a treia tură s-a oprit şi s-a 
adresat necredincioşilor, spunând: "O, popor Quraiş! Fiţi atenţi! Jur pe Allah, 
în a cărui Mână îmi este sufletul, că într-o zi veţi fi măcelăriţi în bucăţi". De 
îndată ce Profetul - Allah să-1 binecuvânteze si să-1 miluiască - si-a 



[1] Ibn Hişam 1/298 

terminat vorba, ei toţi s-au ridicat înfricoşaţi şi au trecut la un nou stil de 
exprimare, din care răzbătea frica şi chiar spaima, încercând să-i 
potolească mânia şi să-1 consoleze, spunând: "Poţi să pleci, Abu Qasim, 
fiindcă niciodată n-ai dat dovadă de prostie!"' 1 ' 

Urua bin Az-Zubair povestea: "L-am rugat pe Abdullah bin Amr bin 
Al-'As să-mi spună care a fost cel mai urât lucru pe care păgânii l-au făcut 
Profetului". El a spus: "în timp ce Profetul - Allah să-1 binecuvânteze şi să-1 
miluiască - se ruga în Al-Hijr din Al-Ka'ba, Uqba bin Al-Mu'ait a venit şi 
şi-a înfăşurat veşmântul în jurul gâtului Profetului, strângându-1 cu violenţă. 
Abu Bakr a venit şi 1-a apucat de umăr, împingându-1 de lângă Profet - Allah 
să-1 binecuvânteze şi să-1 miluiască - şi i-a spus: "Vrei să omori un om doar 
pentru că spune: "Domnul meu este Allah?"' 2 ' 

Hamza bin 'Abdul-Muttalib trece la islam 

într-o atmosferă mohorâtă, înţesată de norii întunecoşi ai tiraniei şi 
nedreptăţii, la orizont a început să strălucească o lumină promiţătoare 
pentru cei oprimaţi - convertirea lui Hamza bin 'Abdul-Muttalib, în luna Zul 
Hijje, în al şaselea an al Profeţiei. Se povesteşte că Profetul - Allah să-1 
binecuvânteze şi să-1 miluiască - şedea într-o zi pe colina Safa, când Abu 
Jahl s-a întâmplat să treacă pe acolo şi a început să-1 învinovăţească pentru 
religia pe care o predica. Muhammed - Allah să-1 binecuvânteze şi să-1 
miluiască - a tăcut şi nu a scos nici un cuvânt. Fără să se mai controleze, 
Abu Jahl a luat o piatră şi i-a spart Profetului capul, care a început să 
sângereze. Agresorul a mers apoi să se alăture quraişilor la locul lor de 
adunare. S-a întâmplat astfel ca, la scurtă vreme după aceea, Hamza, 
întorcându-se de la vânătoare, să treacă prin acelaşi loc cu arcul 
atârnându-i pe umăr. O sclavă care aparţinea lui Abdullah bin Jada'an şi 
care observase obrăznicia lui Abu Jahl, i-a povestit cum fusese atacat 
Profetul - Allah să-1 binecuvânteze şi să-1 miluiască. Auzind acestea, 
Hamza s-a simţit foarte ofensat şi s-a grăbit spre Al-Ka'ba, iar acolo, în 
curtea Sfântului Sanctuar, 1-a găsit pe Abu Jahl, şezând în compania 
quraişilor. Hamza s-a repezit la el şi 1-a izbit violent cu arcul în cap, zicând: 



[1] Ibn Hişam 1/298 

[2] Sahih Al-Bukhari, 1/544. 

"Ah! Tu l-ai insultat pe Muhammed, iar eu urmez religia lui şi practic ce 
propăvăduieşte el". Bărbaţii din neamul Makhzum i-au sărit în ajutor. Şi cei 
din neamul Haşim au vrut să ofere ajutor, dar Abu Jahl i-a îndepărtat, 
spunând: "Lăsaţi-1 în pace pe Abu 'Ummara. Jur pe Allah, l-am insultat 
într-adevăr pe nepotul lui, fără ruşine.' 1 '" De fapt, convertirea lui Hamza s-a 
datorat iniţial mândriei unui om care nu poate accepta ideea că alţii i-au 
umilit ruda. Mai târziu însă Allah i-a purificat spiritul şi el şi-a dat seama 
care este cel mai important lucru în viaţă - credinţa în Allah. El s-a dovedit 
a fi un sprijin foarte puternic pentru credinţa islamică şi pentru adepţii ei.' 2 ' 

Omar bin Al-Khattab se face musulman 

Un sprijin semnificativ în consolidarea puterii islamice a fost 
convertirea lui Omar bin Al-Khattab, în Zul-Hijje, al şaselea an al Profeţiei, 
la trei zile după convertirea lui Hamza.' 3 ' El era un om curajos şi hotărât, 
temut şi respectat în Mekka şi care până atunci fusese un oponent puternic 
al noii religii. Relatările spun că Profetul - Allah să-1 binecuvânteze şi să-1 
miluiască - şi-a ridicat odată mâinile în rugăciune şi a spus: "O, Allah! Dă 
putere islamului, mai cu seamă printr-unul dintre aceşti doi oameni, Omar 
bin Al-Khattab sau Abu Jahl bin Hişam, pe care-1 iubeşti mai mult." 

în mod evident, Omar a fost cel care a meritat acest privilegiu.' 4 ' 
Dacă analizăm numeroasele relatări referitoare la convertirea lui Omar, 
putem trage concluzia că existau numeroase sentimente contradictorii în 
sufletul lui. Pe de o parte, el respecta foarte mult tradiţiile poporului său şi 
era obişnuit să participe la orgiile bahice, iar pe de altă parte, avea o mare 
admiraţie pentru curajul musulmanilor şi dedicarea lor faţă de credinţă. 
Aceste vederi extreme l-au făcut destul de sceptic, uneori având chiar 
tendinţa să creadă că doctrina islamică purta în sine seminţele cele mai 
bune şi mai sfinte al vieţii. De aceea, el avea întotdeauna unele accese de 
furie, urmate imediat de o slăbiciune neaşteptată.' 5 ' Povestea convertirii sale 
este foarte interesantă. 



[1] Ibn Hişam, 1/291; Rahmat-ul-lil'alamin, 1/68; Mukthasar Sirat 
Ar-Rasul, p. 66. 

[2] Mukthasar Sirat Ar-Rasul, p. 113. 
[3] Tarikh 'Umăr bin Al-Khattab, p. 11. 
[4] At-Tirmidhi, 2/209. 
[5] Fiqh As-Sirah, p.92.93 

într-o zi, Omar bin Al-Khattab a ieşit din casă şi s-a îndreptat spre 
Sfântul Sanctuar unde 1-a văzut pe Profet - Allah să-1 binecuvânteze şi să-1 
miluiască - rugându-se şi 1-a auzit recitând "Capitolul Al-Haqqah", din 
Nobilul Coran. Cuvintele lui Allah i-au plăcut şi l-au atins până în adâncul 
inimii. El a simţit că acestea aveau un sens neobişnuit şi a început să pună 
la îndoială acuzaţiile poporului său privitoare la Nobilul Coran, care spunea 
că era vorba de poeme compuse de om sau că erau cuvintele unui ghicitor. 
Profetul - Allah să-1 binecuvânteze şi să-1 miluiască - a continuat să recite: 

"Că el este Cuvântul unui Trimis cinstit 

Şi nu este cuvântul unui poet! Insă voi nu credeţi decât prea puţin! 

Şi nu este cuvântul unui ghicitor! Insă voi nu vă lăsaţi îndemnaţi decât 
prea puţin! 

Este o revelaţie de la Stăpânul lumilor!" [69:40-43] 

Chiar în acea clipă, islamul a pătruns în inima lui Omar.' 11 Atunci, 
însă, perdeaua întunecoasă a înclinaţiilor sale preislamice, fanatismul 
tradiţional adânc înrădăcinat, precum şi mândria oarbă faţă de străbunii săi, 
au umbrit esenţa marelui Adevăr care începuse cu şovăială să se facă simţit 
în inima sa. De aceea, el a persistat în atrocităţile îndreptate împotriva 
islamului şi a adepţilor săi, nepăsător la sentimentul pur şi adevărat al 
naturii umane care zăcea în spatele acestui paravan fragil de ignoranţă şi 
mentalitate preislamică. Firea sa iute şi duşmănia excesivă împotriva 
Profetului - Allah să-1 binecuvânteze şi să-1 miluiască - l-au făcut într-o zi 
să iasă din casă cu sabia în mână, având intenţia de a-1 ucide pe Profet. 
Se afla într-o stare de furie, se agita şi spumega. Nu'aim bin Abdullah, un 
prieten de al lui Omar, 1-a întâlnit întâmplător, pe la jumătatea drumului. El 
1-a întrebat care era cauza agitaţiei sale şi împotriva cui se îndrepta furia 
sa. Omar a răspuns mânios: "Să-1 distrug pe omul Muhammed, acest 
impostor care a spulberat unitatea tribului Quraiş, a săpat gropi în religia 
lui, a găsit nebunia la înţelepţii lui şi i-a hulit zeii." 

"Omar, sunt convins că sufletul tău te-a înşelat. Crezi tu că neamul 
Abd Munaf te va mai lăsa în viaţă dacă îl omori pe Muhammed? De ce nu ai 
mai întâi grijă de cei din propria ta familie şi să-i îndrepţi pe ei?" 

Supărat, Omar a întrebat: "La care dintre rudele mele te referi?" 
"Cumnatul şi sora ta s-au lepădat de religia ta." 

Omar şi-a îndreptat paşii spre casa surorii sale. în timp ce se 



[1] Tarikh Omar bin Al-Khattab, p.6. 

apropia, a auzit vocea lui Khabbab bin Aratt, care citea "Capitolul Ta-Ha". 
Khabbab, auzind zgomotul paşilor lui, s-a ascuns. Fatima, sora lui Omar, a 
luat foaia şi a ascuns-o, dar Omar auzise deja vocea. "Ce a fost sunetul pe 
care tocmai l-am auzit?", a strigat fiul lui Khattab, intrând furios. Sora lui şi 
soţul ei au răspuns deodată: "Nu ai auzit nimic." - "Ba da", a spus el, 
înjurând furios. "Am auzit că v-aţi lepădat de credinţă!" El s-a repezit la 
cumnatul lui şi 1-a lovit, dar Fatima s-a grăbit în apărarea soţului ei. Atunci, 
Omar i-a tras şi ei o palmă. Soţul şi soţia nu s-au mai putut abţine şi au 
strigat cu glas tare: "Da, suntem musulmani, credem în Allah şi Mesagerul 
Lui, Muhammed - Allah să-1 binecuvânteze şi să-1 miluiască, aşa că fă ce 
vrei tu". Când Omar a văzut faţa surorii lui iubite plină de sânge, s-a înmuiat 
şi a spus: "Lăsaţi-mă să văd ce citeaţi ca să ştiu ce a adus Muhammed". 
Fatima s-a mulţumit cu această asigurare, dar a spus: "O, frate, eşti 
necurat din cauza idolatriei tale. Numai cei puri o pot atinge. Mergi întâi şi 
te spală". El a ascultat-o, s-a îmbăiat, apoi a luat pagina şi a citit versetul 
de deschidere din "Capitolul Ta-Ha", până a ajuns la: "Eu sunt Allah şi nu 
este alt dumnezeu afară de Mine! Aşadar, venerează-Mă şi împlineşte 
rugăciunea, pentru pomenirea Mea!" [20:14] 

Omar a citit versetele cu mare interes, a fost foarte pătruns de ele şi 
a zis: "Ce minunat şi plin de graţie este totul! Vă rog să mă conduceţi la 
Muhammed." Când a auzit asta, Khabbab a ieşit din ascunzătoare şi a 
spus: "O, Omar, sper că Allah a răspuns rugăciunilor Profetului - Allah să-1 
binecuvânteze şi să-1 miluiască, fiindcă l-am auzit, spunând: "O, Allah! 
întăreşte islamul prin Omar bin Al-Khattab sau prin Abu Jahl bin Hişam." 
Omar a plecat atunci spre o casă din Safa, unde Muhammed - Allah să-1 
binecuvânteze şi să-1 miluiască - îşi ţinea întâlnirile secrete cu tovarăşii săi. 
Omar a ajuns în acel loc, având încă sabia în mână. El a bătut la uşă. 
Tovarăşii Profetului - Allah să-1 binecuvânteze şi să-1 miluiască - s-au întors 
să vadă cine era intrusul. Unul dintre ei s-a uitat printr-o crăpătură a uşii şi 
s-a întors, clătinându-se şi exclamând: "Este Omar cu sabia lui!". Hamza, 
risipind temerile prietenilor lui, a spus: "Lăsaţi-1 să intre. Ca prieten, este 
bine venit. Ca duşman, i se va tăia capul cu propria lui sabie." Profetul 
- Allah să-1 binecuvânteze şi să-1 miluiască - a cerut tovarăşilor lui să 
deschidă uşa. Fiul lui Khattab a intrat înăuntru. Profetul - Allah să-1 
binecuvânteze şi să-1 miluiască - a înaintat să-1 întâmpine pe "firavul" 
vizitator, 1-a apucat de veşmânt şi de teacă şi i-a spus: "O, Omar! Tu nu te 

vei lăsa până când Allah nu te va umili şi nu te va pedepsi aşa cum a făcut 
şi cu Al Ualid bin Al Mughira." Omar a răspuns: "O, Mesager a lui Allah! Vin 
la tine ca să cred în Allah şi în Mesagerul Său şi în ceea ce a adus de la 
Domnul său". Plin de bucurie, Muhammed - Allah să-1 binecuvânteze şi să-1 
miluiască - şi tovarăşii lui au strigat cu glas tare: "Allahu Akbar" (Allah este 
Mai Mare). 111 

Convertirea lui Omar a fost un adevărat triumf pentru cauza islamului. 
Efectul convertirii lui asupra situaţiei a fost atât de puternic şi de spontan, 
încât credincioşii care până atunci îl venerau pe Allah în secret, între cei 
patru pereţi ai casei lor, se adunau şi îşi făceau ritualurile de adorare, fără 
a se mai ascunde, chiar în Sfântul Sanctuar. Aceasta i-a făcut mai 
încrezători, în timp ce Quraişii au început să fie cuprinşi de teamă şi 
nelinişte. 

Ibn Ishaq a povestit cu acordul lui Omar - Allah să fie mulţumit de el: 
"Când am îmbrăţişat islamul, mi-am adus aminte de Abu Jahl, vechiul 
duşman a lui Muhammed - Allah să-1 binecuvânteze şi să-1 miluiască. Am 
mers şi am ciocănit la uşa lui. Când a ieşit afară să mă vadă, i-am spus 
direct că am îmbrăţişat islamul. El a trântit imediat uşa cu repulsie, 
acuzând că fapta mea era josnică şi că faţa mea era hidoasă". De fapt, 
convertirea lui Omar a creat o mare agitaţie în Mekka, unii oameni 
acuzându-1 că a devenit apostol. El a rămas totuşi neclintit în Credinţă şi a 
insistat în atitudinea lui, punându-şi chiar viaţa în pericol. Politeiştii quraişi 
s-au îndreptat spre casa lui cu intenţia de a-1 omorî. Abdullah bin Omar 
- Dumnezeu să fie mulţumit de el - povestea: "în timp ce Omar stătea acasă 
înfricoşat, Al-As bin Ua'il As-Sahmi Abu'Amr a venit purtând o pelerină 
brodată şi o cămaşă cu ornamente de mătase. El provenea din tribul Sahm, 
care în perioada preislamică era aliatul nostru. Al-As i-a spus lui Omar: "Ce 
se întâmplă cu tine?" El a răspuns: "Oamenii tăi pretind că mă vor ucide 
dacă devin musulman". Al-As a spus: "Nimeni nu îţi va face nici un rău după 
ce ţi-am oferit protecţia mea." Aşa că Al-As a ieşit afară şi i-a întâmpinat pe 
oamenii care se întindeau în toată valea. El a spus: "Unde mergeţi?", iar ei 
au răspuns: "îl vrem pe fiul lui Al-Khattab care a îmbrăţişat islamul". Al-As a 

[1] Tarikh 'Omar bin Al-Khattab, p. 7-11; Ibn Hişam, 1/343. 

spus: "Nimeni nu are voie să-1 atingă.", aşa că oamenii s-au retras.' 1 ' 

Convertirea lui Omar a avut un imens impact, dar de factură diferită, 
şi asupra musulmanilor din Mekka. Mujahid, cu acceptul lui Ibn Al-'Abbas 
- Allah să fie mulţumit de el, a relatat că îl întrebase pe Omar bin 
Al-Khattab de ce i se dădu-se epitetul "Al-Farouque" ("cel care deosebeşte 
adevărul de minciună"). El a răspuns: "După ce am îmbrăţişat islamul, l-am 
întrebat pe Profet - Allah să-1 binecuvânteze şi să-1 miluiască: "Nu e aşa că 
urmărim calea dreaptă şi aici, şi în Viaţa de Apoi?" Profetul - Allah să-1 
binecuvânteze şi să-1 miluiască - a răspuns: "Sigur că da! Jur pe Allah, în 
mâinile căruia mi-am pus sufletul, că urmez Adevărul, aici şi în Viaţa de 
Apoi!" De aceea, l-am întrebat pe Profet - Allah să-1 binecuvânteze şi să-1 
miluiască: "De ce a trebuit atunci să activăm în secret? Jur pe Allah, Care 
te-a trimis cu Adevărul, că ne vom părăsi ascunzătoarea şi vom proclama 
nobila nostră cauză în mod public!" Atunci am ieşit afară în două grupuri: 
Hamza conducând unul, iar eu pe celălalt. Ne-am îndreptat spre Moschee, 
ziua în amiaza mare, iar când politeiştii ne-au văzut, s-au făcut albi la faţă 
şi s-au amărât foarte tare. Chiar în ziua aceea, Profetul - Allah să-1 
binecuvânteze şi să-1 miluiască - mi-a atribuit epitetul "Al-Farouque". Ibn 
Mas'ud - Allah să fie mulţumit de el - a relatat că ei nu avuseseră 
posibilitatea de a-şi practica ritualurile religioase în Sfântul Sanctuar până 
când Omar nu a îmbrăţişat islamul.' 2 ' 

în acelaşi context, Suhaib bin Sinan spunea: "Numai după convertirea 
lui Omar am început să proclamăm Chemarea, să ne adunăm şi să facem 
ocolul Casei Sfinte, în libertate. Am îndrăznit chiar să ne răzbunăm pentru 
unele nedreptăţi care ni se făcuseră. De asemenea, Ibn Mas'ud a spus: "Am 
devenit foarte puternici de când Omar a îmbrăţişat islamul." 

Reprezentanţii tribului Quraiş negociază cu Mesagerul 
lui Allah 

La scurt timp după convertirea acestor doi puternici eroi, Hamza bin 
'Abdul-Muttalib şi Omar bin Al-Khattab - Dumnezeu să fie mulţumit de ei, 
mai marii tiraniei şi ai oprimării au început să se risipească şi politeiştii au 



[1] Sahih Al-Bukhari, 1/545; Ibn Hişam, 1/349 

[2] Ibn Hişam; Tarikh 'Omar bin Al-Khattab, p. 13; Mukthasar Surat Ar-Rasul, p. 
103. 

realizat că era inutil să-i mai tortureze pe musulmani. în consecinţă, ei au 
încercat să-şi îndrepte campania într-o altă direcţie. înscrisurile autentice 
ale biografiei Profetului - Allah să-1 binecuvânteze şi să-1 miluiască - arată 
că liderilor mekkani le-a venit ideea să-1 tenteze. într-o zi, câţiva dintre 
oamenii importanţi din Mekka s-au adunat la Al-Ka'ba şi Utba bin Rabi'a, un 
şef de-al lor, s-a oferit să-1 abordeze pe Profet - Allah să-1 binecuvânteze şi 
să-1 miluiască - şi să facă un târg cu el, prin care ei îi ofereau orice bogăţie 
ar fi dorit el, cu condiţia să păstreze tăcerea şi să nu mai proclame noua 
credinţă. Quraişii i-au susţinut propunerea şi i-au cerut să preia această 
sarcină. Utba s-a apropiat de Muhammed - Allah să-1 binecuvânteze şi să-1 
miluiască - şi i s-a adresat cu următoarele cuvinte: "Nu am mai văzut pe 
nimeni în Arabia care să fi atras o calamitate mai mare asupra unei naţiuni, 
decât ai făcut tu. Ne-ai înşelat zeii şi religia, i-ai acuzat pe strămoşii şi pe 
înţelepţii noştri de impietate, i-ai acuzat că au făcut greşeli şi ai semănat 
discordie între noi. Dacă faci toate acestea cu scopul de a te îmbogăţi, noi 
vom pune mână de la mână, şi-ţi vom oferi mai multe bogăţii decât a avut 
vreun quraiş vreodată. Dacă ambiţia te animă, te vom face şeful nostru. 
Dacă doreşti să fii rege, suntem gata să acceptăm. Dacă te afli sub 
puterea unui spirit rău care te bântuie şi te domină şi nu te poţi scutura de 
jugul său, atunci vom aduce vraci pricepuţi care să te vindece." 

"Ai terminat ce ai avut de spus?", a întrebat Muhammed - Allah să-1 
binecuvânteze şi să-1 miluiască, şi aflând că totul fusese spus a luat 
cuvântul şi a spus: 

"In numele lui Allah cel Milostiv, îndurător 

Ha', Mim. 

[Aceasta este] o Revelaţie de la Cel Milostiv şi îndurător. 

O Carte ale cărei versete sunt tâlcuite, un Coran arab, pentru un neam 
[de oameni] care ştiu, 

Un binevestitor şi un prevenitor, însă cei mai mulţi dintre ei se întorc şi 
nu ascultă. 

Ei zic: "Inimile noastre sunt acoperite faţă de aceea la care ne chemi 
tu..." ("Capitolul Ha-Mim") [41:1-5] 

Trimisul lui Allah - Allah să-1 binecuvânteze şi să-1 miluiască - 
a continuat să recite versetele, în timp ce Utba şedea şi asculta cu atenţie, 
cu mâna sprijinită de şale. Când Mesagerul a ajuns la versetul care cerea 
prosternare, el s-a prosternat imediat. După aceea, s-a întors spre Utba, 

spunând: "Ei bine, Abu Al-Ualid! Ai auzit răspunsul meu, acum eşti liber să 
faci ce vrei." Utba s-a întors atunci la însoţitorii lui pentru a-i informa despre 
atitudinea Profetului. Când l-au văzut compatrioţii lui, au jurat că el se 
întorsese cu o expresie a feţei diferită de cea pe care o avusese înainte de 
a-1 întâlni pe Profet. El le-a comunicat imediat amănuntele discuţiei pe care 
a avut-o şi ce răspuns a primit şi a încheiat, spunând: "N-am mai auzit 
cuvinte asemănătoare cu cele pe care le-a recitat. Cu siguranţă, nu sunt 
legate nici de poezie, nici de vrăjitorie şi nici nu aparţin unui prezicător. 
O, popor Quraiş, vă cer să luaţi în seamă sfatul meu şi să-i acordaţi omului 
libertate deplină să-şi atingă ţelurile, şi doar atunci vă veţi putea detaşa cu 
siguranţă de el. Jur că vorbele lui poartă un Mesaj suprem. Dacă alţi arabi 
vă vor scăpa de el, atunci vă vor scuti de necazuri, dar, pe de altă parte, 
dacă el preia conducerea arabilor, atunci vă veţi desfăta în regatul lui şi veţi 
fi părtaşi la puterea lui". Desigur, aceste cuvinte au ajuns la urechi surde şi 
nu au fost pe placul necredincioşilor care l-au ocărât pe Utba şi au susţinut 
că Profetul - Allah să-1 binecuvânteze şi să-1 miluiască - îl vrăjise.' 11 

într-o altă versiune a aceluiaşi eveniment se povesteşte că Utba 1-a 
ascultat cu atenţie pe Profet - Allah să-1 binecuvânteze şi să-1 miluiască - 
până când acesta a început să recite Cuvintele lui Allah: 

"Şi dacă se întorc ei, atunci spune: "Vă previn pe voi asupra unei nimiciri 
asemenea nimicirii [care a lovit neamurile] 'Aci şi Thamud!" [41:13] 

Aici, Utba s-a ridicat cuprins de panică şi uimire şi a pus mâna pe 
gura Profetului, implorându-1: "Te rog, în numele lui Allah şi al legăturilor de 
sânge, opreşte-te, căci dacă nu, nenorocirea va cădea peste capul 
poporului Quraiş". Apoi el s-a întors în grabă la compatrioţii lui şi i-a 
informat în legătură cu ceea ce auzise.' 21 

Abu Talib reuneşte neamurile Hasim si Al-Muttalib 

9 9 9 

Deşi noile schimbări erau binevenite şi nu întâmpinau rezistenţă, Abu 
Talib avea totuşi o puternică senzaţie de frică pentru soarta nepotului său. El 
a analizat seria precedentă de incidente, inclusiv afacerea trocului lui Amara 
bin Al-Ualid, piatra lui Abu Jahl, încercarea lui Uqba de a-1 sugruma pe 
Profet şi, în sfârşit, intenţia lui Omar (înainte de convertire) de a-1 ucide pe 



[1] Ibn Hişam, 1/293,294. 

[2] Tafsir Ibn Kathir, 6/159-161. 

Muhammed. înţeleptul şi-a dat seama că toate acestea sugerau, fără 
îndoială, un complot serios, pus la cale pentru a-i ignora statutul de 
custode al Profetului - Allah să-1 binecuvânteze şi să-1 miluiască - şi pentru 
a-1 ucide pe acesta din urmă în public. Dacă un asemenea lucru s-ar fi 
întâmplat, Abu Talib era convins că nici Omar, nici Hamza nu ar fi fost de 
nici un ajutor, în ciuda poziţiei lor sociale puternice' 11 . 

Abu Talib avea dreptate. Politeiştii au alcătuit un plan bine pus la 
punct pentru a-1 ucide pe Profet şi s-au adunat să-şi pună planul în 
aplicare. De aceea, el a chemat neamurile Haşim şi Al-Muttalib, fiii lui Abd 
Munaf, şi i-a îmboldit să se pregătească pentru a-i apăra nepotul. Absolut 
toţi, indiferent dacă erau sau nu credincioşi, au răspuns afirmativ, cu 
excepţia fratelui său, Abu Lahab, care era de partea idolatrilor. 

Boicot social general 

în mai puţin de o lună au avut loc patru evenimente cu o semnificaţie 
specială: convertirea lui Hamza, convertirea lui Omar, refuzul lui Muhammed 
- Allah să-1 binecuvânteze şi să-1 miluiască - de a accepta orice fel de 
compromis şi apoi pactul încheiat între neamul Muttalib şi neamul Haşim de 
a-1 apăra pe Muhammed împotriva oricărei încercări perfide de asasinat. 
Politeiştii erau zăpăciţi şi nu ştiau ce metodă să urmeze pentru a elimina 
acest obstacol persistent şi neîndurător, care apăruse să le sfărâme în 
bucăţi întreaga lor tradiţie de viaţă. Ei se convinseseră deja că, dacă-1 
omorau pe Muhammed, sângele lor se va revărsa cu siguranţă în văile din 
Mekka şi vor fi exterminaţi fără putinţă de tăgadă. Luând în considerare 
această perspectivă înfricoşătoare, ei au hotărât mânioşi să aplice o altă 
tactică murdară, care nu presupunea crima. 

Un pact de nedreptate şi agresiune 

Păgânii din Mekka s-au adunat în Valea Al-Muhassab şi au hotărât de 
comun acord să-i constrângă pe cei din neamurile Haşim şi Al-Muttalib, prin 
interzicerea mariajelor între ei şi aceştia. Au hotărât, de asemenea, să nu 
le mai vîndă nimic şi să nu mai cumpere nimic de la ei, să nu stea 
împreună cu ei, să nu le mai calce pragul şi să nu le mai vorbească. 



[1] Ibn Hişam, 1/269, Mukthasar Sirat Ar-Rasul, p. 106 

Au scris aceste lucruri pe un pergament, completând la sfârşit: "Nu 
vom încheia niciodată vreun tratat de pace cu neamul Haşim şi nu vom 
arăta îndurare până când nu ni-1 vor preda pe Muhammed, pentru a-1 ucide". 

Aceste constrângeri care prevedeau măsuri nemiloase împotriva celor 
din neamul Haşim au fost scrise de un idolatru, Baghid bin 'Amir bin 
Haşim, şi apoi agăţate în Al-Ka'ba. Profetul - Allah să-1 binecuvânteze şi 
să-1 miluiască - a invocat mânia lui Allah asupra lui Baghid, a cărui mână a 
fost mai târziu paralizată.' 1 ' 

Abu Talib a luat cunoştinţă de situaţie cu înţelepciune şi, în linişte, a 
hotărât să se retragă într-o vale, la periferia estică a Mekkăi. Cei din 
neamul Al-Muttalib au fost închişi într-o trecătoare îngustă (Şi'b Abu Talib), 
de la începutul lunii Muharram, în al şaptelea an al misiunii lui Muhammed, 
până în al zecelea an, deci pe o perioadă de trei ani. A fost un asediu 
sufocant. Aprovizionarea cu hrană a fost aproape oprită şi cei marginalizaţi 
au întâmpinat mari greutăţi. Idolatrii cumpărau toate alimentele care intrau în 
Mekka pentru ca acestea să nu ajungă la oamenii din Aş-Şi'b, care erau 
atât de istoviţi, încât ajunseseră să se hrănească şi cu frunze din copaci şi 
piei de animale. Planşetele copilaşilor care sufereau de foame se auzeau 
de departe. Nu aveau nimic de mâncare. Numai de câteva ori, cantităţi 
infime de hrană le fuseseră aduse pe furiş de câţiva mekkani miloşi. în 
timpul "lunilor interzise", când ostilităţile încetau prin tradiţie, ei îşi părăseau 
"temniţa" şi cumpărau hrană care provenea din afara Mekkăi. Chiar şi 
atunci, alimentele erau pe nedrept scumpite, astfel că proasta lor situaţie 
financiară nu le mai permitea accesul la ele. 

Odată, Hakim bin Hizam era pe cale să strecoare pe furiş nişte grâu 
mătuşii lui, Khadija - Allah să fie mulţumit de ea, când Abu Jahl 1-a prins şi 
a încercat să-1 oprească. Numai după ce a intervenit Al-Bukhtari, Hakim a 
reuşit să ajungă la destinaţie. Abu Talib era foarte preocupat de siguranţa 
personală a nepotului său. Când oamenii se retrăgeau la culcare, el îi cerea 
Profetului să se întindă pe locul lui, dar când ceilalţi adormeau, îi poruncea 
să-şi schimbe locul cu altul pentru a induce în eroare un potenţial asasin. 

în ciuda tuturor necazurilor, Muhammed - Allah să-1 binecuvânteze şi 
să-1 miluiască - a insistat pe calea lui, iar curajul şi hotărârea nu i-au 
slăbit niciodată. El a continuat să meargă la Al-Ka'ba şi să se roage în 
public. Nu pierdea nici o ocazie să predice străinilor care vizitau Mekka 



[1] Zad Al-Ma'ad, 2/46. 

pentru afaceri sau pelerinaj în lunile sfinte şi în perioadele speciale de 
adunări. 

Această situaţie a creat în ultimă instanţă diversiuni între diferitele 
coaliţii mekkane, legate de cei asediaţi prin legături de sânge. După trei ani 
de blocadă, în luna Muharram, în al zecelea an al misiunii lui Muhammed, 
pactul a fost încălcat. Hişam bin Amr, care pe timpul nopţii ducea hrană în 
secret celor din neamul Haşim, a mers să-1 vadă pe Zuhair bin Abu Omaiia 
Al-Makhzumi şi i-a reproşat că s-a resemnat faţă de modul inuman în care 
erau trataţi unchii săi aflaţi în exil. Acesta din urmă s-a arătat nepoliticos, 
dar a consimţit să colaboreze cu Hişam şi să formeze un grup de presiune 
care să asigure eliberarea exilaţilor. Pe motivul legăturilor de sânge, s-a 
format un grup de cinci oameni care a stabilit să desfiinţeze pactul şi să 
declare toate clauzele nule şi neavenite. Grupul era format din: Hişam bin 
'Amr, Zuhair bin Abu Omaiia, Al-Mut'im bin 'Udai, Abu Al-Bukktari şi Zama 
bin Al-Asuad. Ei au decis să se întâlnească la locul de adunare şi să-şi 
înceapă misiunea cu care singuri se însărcinaseră, chiar din incinta Casei 
Sfinte. Zuhair, după ce împreună cu tovarăşii săi a făcut de şapte ori 
ocolul, s-a apropiat de grupurile de oameni ce se aflau acolo, reproşându-le 
că se desfătau în plăcerile vieţii, în timp ce vecinii şi rudele din neamul 
Haşim piereau din cauza foamei şi a boicotului economic. Ei au jurat că 
nu-şi vor găsi odihna până ce pergamentul boicotului nu va fi rupt în bucăţi 
şi pactul desfiinţat imediat. 

Abu Jahl, care stătea în apropiere, a ripostat că pergamentul nu se va 
rupe niciodată. Zam'a s-a înfuriat şi 1-a acuzat pe Abu Jahl de minciună, 
adăugând că pactul fusese stabilit şi pergamentul fusese scris fără acordul 
lor. Al-Bukhtari a intervenit şi 1-a susţinut pe Zam'a. Al-Mut'im bin 'Udai şi 
Hişam bin 'Amr au atestat adevărul spuselor celor doi tovarăşi ai lor. într-o 
încercare şireată de a pune capăt discuţiilor înfierbântate care erau în 
defavoarea acţiunilor sale răutăciose, Abu Jahl a răspuns că problema 
fusese deja rezolvată în altă parte şi cu ceva timp în urmă. 

în acest răstimp, Abu Talib şedea într-un colţ al Moscheei. El venise 
să le comunice că nepotului său, Muhammed - Allah să-1 binecuvânteze şi 
să-1 miluiască, îi fusese trimisă o Revelaţie, precum că termitele devoraseră 
toată proclamaţia lor, cea plină de nedreptate şi agresiune, cu excepţia 
acelor părţi în care era însemnat numele lui Allah. El a argumentat că va fi 

pregătit să-1 predea pe Muhammed în mâinile lor dacă se dovedea că 
vorbele sale erau neadevărate, însă, dacă erau adevărate, urma ca ei să se 
retragă şi să revoce boicotul. Mekanii au consimţit că propunerea lui era 
cinstită şi Al-Mut'im a mers să verifice pergamentul şi a descoperit că 
într-adevăr era devorat de termite şi că nu mai rămăsese nimic din el, cu 
excepţia unor porţiuni pe care scria: "în Numele lui Allah". 

Proclamaţia a fost astfel abrogată. Atât Muhammed - Allah să-1 
binecuvânteze şi să-1 miluiască, cât şi ceilalţi oameni au primit permisiunea 
să părăsească Aş-Şi'b şi să se întoarcă acasă. In contextul acestei 
întâmplări la care au fost supuşi musulmanii, politeiştii au avut şansa 
extraordinară de a fi martorii unui semn izbitor al Profeţiei lui Muhammed - 
Allah să-1 binecuvânteze şi să-1 miluiască, dar, spre nenorocirea lor, nu au 
renunţat şi au persistat în necredinţă: "Insă când văd un semn, ei se 
îndepărtează şi zic: "[Aceasta este] o vrăjitorie neîntreruptă"!" . [54:2]' 1 ' 

Etapa finală a diplomaţiei negocierilor 

Mesagerul lui Allah - Allah să-1 binecuvânteze şi să-1 miluiască - şi-a 
părăsit temniţa şi a continuat să propăvăduiască islamul, ca de obicei. 
Quraişii, la fel, au abrogat boicotul, dar au continuat cu atrocităţile şi 
oprimarea musulmanilor. Abu Talib, notabilul octogenar, era încă preocupat 
să-şi apere nepotul, însă, datorită evenimentelor puternice şi durerilor 
neaşteptate, începuse să aibă anumite perioade de slăbiciune. Imediat după 
victoria asupra boicotului inuman, a fost cuprins de o boală rebelă şi de 
slăbiciune fizică. Văzând că situaţia se agravează, politeiştii din Mekka 
s-au temut că şi ceilalţi arabi i-ar putea acuza de infamie dacă acţionau 
agresiv împotriva Profetului - Allah să-1 binecuvânteze şi să-1 miluiască, în 
cazul în care el şi-ar fi pierdut cel mai important aliat, Abu Talib, şi atunci 
au hotărât să mai negocieze încă o dată cu Profetul - Allah să-1 
binecuvânteze şi să-1 miluiască - şi să-i prezinte alte propuneri pe care nu 
le menţionaseră anterior. Ei au delegat câţiva reprezentanţi pentru o 
întrevedere cu Abu Talib, în care să discute această problemă cu el. Ibn 
Ishaq şi ceilalţi au povestit: "Când o boală gravă 1-a lovit pe Abu Talib, 
quraişii au început să analizeze situaţia şi au trecut în revistă principalele 



[1] Sahih Al-Bukhari (în mai multe capitole); Zad Al-Ma'Ad, 2/46; Ibn Hişam, 
1/350. 

trăsături care au caracterizat acea perioadă între convertirea lui Omar şi a 
lui Hamza la islam, cuplată cu o imensă agitaţie pe care Muhammed 
- Allah să-1 binecuvânteze şi să-1 miluiască - o crease printre triburile 
quraişe. Au considerat apoi necesar să-1 vadă pe Abu Talib înainte să 
moară, pentru a-1 presa pe nepotul său să facă un compromis asupra 
diferitelor puncte aflate în dispută. Le era însă teamă de ceilalţi arabi, care 
i-ar fi putut acuza de oportunism". 

Delegaţia quraişă era alcătuită din douăzeci şi cinci de oameni, 
inclusiv persoane notabile, precum: 'Utba bin Rabi'a, Şaiba bin Rabi'a, Abu 
Jahl bin Hişam, Omaiia bin Khalaf, Abu Sufian bin Hârb. 

Mai întâi l-au salutat şi l-au asigurat de înalta stimă pe care o aveau 
faţă de persoana sa şi faţă de poziţia pe care o deţinea printre ei. Apoi au 
trecut la o nouă politică de negociere, pe care pretindeau că o vor urma. 
Pentru a da mai multă substanţă argumentelor lor, ei au declarat că nu vor 
interveni în religia lui, atâta timp cât şi el va proceda la fel. 

Abu Talib 1-a chemat pe nepotul său, i-a povestit toate aceste lucruri 
şi i-a spus: "Iată, nepoate, aici se află cei mai cunoscuţi oameni din 
poporul tău. Ei au propus această întâlnire pentru a prezenta o politică 
bazată pe concesii mutuale şi o convieţuire paşnică." 

Trimisul lui Allah - Allah să-1 binecuvânteze şi să-1 miluiască - 
s-a întors spre ei, spunând: "Vă voi arăta mijloacele prin care veţi câştiga 
suveranitatea atât asupra arabilor, cât şi a celor care nu sunt arabi." 

într-o altă versiune, Profetul - Allah să-1 binecuvânteze şi să-1 
miluiască - s-a adresat lui Abu Talib cu următoarele cuvinte: "O, unchiule! 
De ce nu-i chemi la ceva mai bun?" Abu Talib 1-a întrebat: "Care este lucrul 
la care îi inviţi?" Profetul - Allah să-1 binecuvânteze şi să-1 miluiască - 
a răspuns: "îi invit să ţină post pentru un Mesaj care le va deschide calea 
spre domnie asupra arabilor, precum şi a celor care nu sunt arabi." După 
versiunea lui Ibn Ishaq: "Există doar un singur cuvânt ce poate oferi 
supremaţie asupra arabilor şi a celor care nu sunt arabi". Deputaţii mekkani 
au fost puternic surprinşi şi au început să se întrebe ce fel de cuvânt era 
acela care i-ar avantaja într-o asemenea măsură. Abu Jahl a întrebat: "Care 
este cuvântul acela? Jur pe tatăl tău, că îţi vom îndeplini, cu siguranţă, 
dorinţa şi chiar de zece ori mai mult." El a spus: "Vreau să-mi mărturisiţi că 
nu există alt zeu care merită să fie slăvit în afară de Allah şi apoi 
lepădaţi-vă de orice fel de credinţă pe care o manifestaţi pentru alţi 

dumnezei decât Allah." De îndată, ei au început să bată din palme batjo- 
coritor şi au spus: "Cum poţi să te aştepţi că vom combina toate zeităţile 
într-un singur Dumnezeu? Este ceva absolut incredibil". în drum spre ieşire, 
îşi spuneau unul altuia: "Pe zei, omul acesta nu se va linişti niciodată şi 
nici nu va face vreo concesie. Să ne menţinem în religia strămoşilor noştri, 
până când zeul nostru va soluţiona disputa dintre noi şi el". Cu privire la 
acest incident, Allah a revelat următoarele versete: 

"Sad. Pe Coranul cel plin de povaţă! 

Cei care nu au crezut sunt [mai degrabă] în îngâmfare şi schismă! 

Câte neamuri am nimicit Noi mai înainte de ei! Intr-un sfârşit ei au 
strigat, însă nu mai era timp pentru ei de mântuire! 

S-au mirat ei că Ie-a venit un prevenitor chiar dintre ei, iar necredincioşii 
au zis-. "Acesta este un vrăjitor mincinos, 

Oare a făcut el din zei un Dumnezeu Unic? Acesta este un lucru 
uimitor"! 

Insă mai-marii lor au pornit să zică: "Mergeţi voi înainte şi rămâneţi 
statornici la zeii voştri! Acesta este un lucru dorit! 

Noi nu am auzit despre aceasta în ultima religie! Aceasta nu este decât 
o născocire!" J 1 ' [38:1-7] 



[1] Ibn Hişam, 1/343; Tafhum-ul-Qur'an, 4/316; Mukthasar Surat Ar-Rasul, p.113 

108 



Biografia nobilului profet 



ANUL MÂHNIRII 

Moartea lui Abu Talib 

în luna Regeb' 11 , în al zecelea an al Profeţiei, la şase luni după ce a 
părăsit temniţa de la Aş-Şi'b, Abu Talib s-a îmbolnăvit şi a murit. într-o altă 
versiune se spune că Abu Talib şi-a dat ultima suflare în Ramadan, cu trei 
zile înainte de moartea Khadijei - Allah să fie mulţumit de ea. Conform 
relatării lui Al-Musaiiab, când Abu Talib se afla pe patul de moarte, Profetul 

- Allah să-1 binecuvânteze şi să-1 miluiască - a intrat în încăperea unde se 
aflau Abu Jahl şi 'Abdullah bin Abu Omaiia. El a cerut atunci unchiului său: 
"Unchiule, trebuie doar să mărturiseşti că nu există alt zeu în afară de 
Allah şi eu mă voi pune mărturie în faţa lui Allah că eşti credincios". 

Abu Jahl şi 'Abdullah bin Abu Omaiia i s-au adresat la rândul lor şi 
au spus: "Abu Talib, ai vrea să părăseşti religia lui Abdul-Muttalib?" Pe de o 
parte, Muhammed - Allah să-1 binecuvânteze şi să-1 miluiască - i-a cerut în 
mod repetat să mărturisească pe patul de moarte că nu există alt zeu în 
afară de Allah, iar, pe de altă parte, Abu Jahl şi Abdullah bin Abu Omaiia îi 
repetau să nu părăsească religia lui Abdul-Muttalib, până când Abu Talib 
s-a hotărât şi s-a menţinut în religia lui Abdul-Muttalib, refuzând să spună 
că nu există alt zeu în afară de Allah. Auzind acestea, Trimisul lui Allah 

- Allah să-1 binecuvânteze şi să-1 miluiască - a spus: "Jur pe Allah că voi 
cere cu ardoare iertare pentru tine, până când voi fi oprit de către Allah să 
mai fac asta". Atunci, Allah Cel Puternic şi Glorios a revelat acest verset: 

u Nu se cade, ca Profetul şi cei care cred să ceară iertare pentru 
politeişti, chiar dacă ei sunt rude, după ce li s-a arătat limpede că ei sunt 
oaspeţii Iadului". Şi Mesagerului lui Allah - Allah să-1 binecuvânteze şi să-1 
miluiască - i s-a spus: "Tu, [Muhammed], nu călăuzeşti pe cine-ţi place..." .' 21 
[9:113] 

Nu mai este necesar să menţionăm că Abu Talib îl iubea foarte mult 
pe Muhammed - Allah să-1 binecuvânteze şi să-1 miluiască. Timp de 
patruzeci de ani, Abu Talib îi fusese prieten credincios - reazemul copilăriei 
sale, supraveghetorul tinereţii şi, mai târziu, un adevărat turn de apărare. 
Sacrificiile la care s-au supus Abu Talib şi familia sa de dragul nepotului 



[1] Tarikh Al-Islam, 1/120. 
[2] Sahih Al-Bukhari, 1/548. 

său, chiar dacă nu era cu credinţă în misiunea acestuia, subliniază nobleţea 
şi altruismul caracterului său. Profetul - Allah să-1 binecuvânteze şi să-1 
miluiască - a făcut tot ce i-a stat în putinţă pentru a-1 convinge pe bătrânul 
de 80 de ani să facă mărturisirea de adevărată credinţă, însă el a rămas 
neînduplecat şi s-a ţinut de păgânismul strămoşilor săi, neputând astfel 
obţine succesul deplin. Al-'Abbas bin 'Abdul-Muttalib povestea că i-a spus 
Profetului: "Nu i-ai fost de nici un ajutor unchiului tău, Abu Talib. Pe Allah, 
el te-a apărat şi s-a înfuriat în numele tău." Profetul - Allah să-1 
binecuvânteze şi să-1 miluiască - a spus: "El se află în foc slab, dar, dacă 
n-aş fi fost eu, s-ar fi aflat în fundul Iadului".' 11 

Abu Sa'id Al-Khudri relata că atunci când numele unchiului său era 
menţionat, Profetul spunea: "Sper că mijlocirea mea îi va fi de folos şi el va 
fi pus la un foc slab care să-1 pâlpâie doar până la călcâi".' 21 

Khadija spre mila lui Allah 

La numai două luni de la moartea unchiului său, Trimisul lui Allah a 
suferit o altă pierdere gravă. Soţia sa, Khadija, "mama credincioşilor", s-a 
stins în luna Ramadan, în al zecelea an al Profeţiilor, atunci când ea 
atinsese vârsta de şaizeci şi cinci de ani, iar el cincizeci.' 31 De fapt, 
Khadija a fost pentru Profet - Allah să-1 binecuvânteze şi să-1 miluiască - 
o binecuvântare de la Allah. Timp de douăzeci şi cinci de ani, ea a împărţit 
cu el bucuriile şi necazurile vieţii, mai ales în primii zece ani ai misiunii 
Profetului. El s-a mâhnit şi odată, într-o izbucnire sinceră de emoţie, a 
spus: "Ea a crezut în mine când nimeni altcineva nu credea. Ea a îmbrăţişat 
islamul când oamenii nu îmi acordau nici o atenţie. Ea m-a ajutat şi m-a 
consolat cu persoana şi averea ei când nimeni nu mi-a întins o mână de 
ajutor. Am avut copii numai cu ea."' 41 

Abu Huraira a relatat că îngerul Gavriil a venit la Mesagerul lui Allah şi 
i-a spus: "Mesager al lui Allah, i-a aminte! Khadija va veni la tine cu un vas 
de mâncare aromată sau cu băutură. Când vine la tine, transmite-i salutări 
de la Stăpânul ei şi vorbeşte-i cu bucurie despre palatul din Paradis, unde 



[1] Sahih Al-Bukhari, 1/548. 

[2] Ibidem 

[3] Talqih Fahum Ahl-al-Athar, p.7; Rahmat-ul-lil'alamun, 2/164 

[4] Musnad Imam Ahmad, 6/118 

nu există nici larmă, nici trudă"' 1 ' 

Aceste două evenimente dureroase au avut loc într-o scurtă perioadă 
de timp şi au mărit durerea şi suferinţa lui. în această perioadă, mekkanii 
şi-au declarat deschis campania de tortură şi oprimare. Profetul - Allah să-1 
binecuvânteze şi să-1 miluiască - şi-a pierdut orice speranţă de a-i readuce 
pe calea cea dreaptă, astfel că s-a îndreptat spre Al-Ta'if, căutând o 
atmosferă mai primitoare. Aici, însă, a fost dezamăgit şi a îndurat torturi şi 
brutalităţi de nedescris, care depăşeau cu mult nefericita situaţie din oraşul 
său natal. 

De asemenea, tovarăşii săi au fost supuşi la torturi inimaginabile şi 
oprimaţi într-o asemenea măsură, încât cel mai apropiat prieten al său, Abu 
Bakr, pentru a scăpa de presiune, ar fi fugit din Mekka şi ar fi vrut să plece 
în Abisinia (Etiopia), dacă nu s-ar fi întâlnit la Bark Al-Ghamad cu Ibn 
Ad-Daghana, care 1-a convis să renunţe la călătorie, asigurându-1 de întreaga 
lui protecţie.' 2 ' 

Moartea lui Abu Talib 1-a făcut pe Profet - Allah să-1 binecuvânteze şi 
să-1 miluiască - vulnerabil, iar politeiştii au folosit această şansă pentru a 
da frâu liber urii şi duşmăniei lor, pe care le-au transformat în oprimări şi 
torturi fizice. Odată, un quraiş obraznic 1-a prins şi i-a presărat nisip în cap. 
Când a ajuns acasă, una dintre fiicele lui i-a spălat nisipul din cap şi a 
plâns. Profetul - Allah să-1 binecuvânteze şi să-1 miluiască - a spus: 
"Nu plânge, fiica mea. Allah îl va apăra cu adevărat pe tatăl tău".' 3 ' 

Rapida succesiune a nenorocirilor 1-a determinat pe Profet - Allah să-1 
binecuvânteze şi să-1 miluiască - să numească acea perioadă: "Anul durerii 
şi al mâhnirii". De atunci, acel an a purtat această denumire. 

Căsătoria Profetului cu Sauda 

Moartea Khadijei 1-a lăsat pe Profet - Allah să-1 binecuvânteze şi să-1 
miluiască - singur. Numele Saudei i-a fost sugerat pentru căsătorie şi el a 
acceptat. Această femeie îndurase multe greutăţi de dragul islamului, fiind 
printre primele femei convertite la credinţa islamică. Datorită puterii ei de 
convingere, şi soţul ei a îmbrăţişat islamul. în timpul celei de a doua 



[1] Sahih Al-Bukhari, 1/539. 

[2] Sahih Al-Bukhari, 1/552; Ibn Hi°am, 1/372. 

[3] Ibn Hi°am, 1/416. 

emigrări în Abisinia (Etiopia), Sauda 1-a însoţit pe soţul ei, As-Sakran bin 
'Amr. El a murit pe drumul de întoarcere la Mekka şi a lăsat-o într-o stare 
groznică de sărăcie. Ea a fost prima femeie care s-a căsătorit cu Profetul, 
în al zecelea an al Profeţiei, în luna Şauual, după moartea Khadijei. Câţiva 
ani mai târziu, ea îşi va împărţi viaţa cu Profetul, cu cea de a doua lui soţie, 
A'işa' 1 !. 

Factori ce inspirau răbdare şi perseverenţă 

Este firesc ca oamenii sensibili şi cu fire blândă să mediteze adânc 
la factorii care au inspirat primilor musulmani acea constanţă şi 
perseverenţă miraculoasă. Este normal să ne mirăm cum au reuşit acei 
oameni să tolereze persecuţii inumane şi să înfrunte cu dârzenie torturile 
tiranice. Referitor la aceste întrebări, considerăm înţelept să schiţăm pe 
scurt aceste motivaţii fundamentale: 

1. Credinţa neclintită în Allah. Primul şi cel mai important factor 
este, fără îndoială, credinţa neclintită în Allah Cel Unic, cuplată cu un grad 
minunat de percepere a atributelor Lui. Un om care are această Credinţă 
bine conturată în inima lui va considera aceste dificultăţi previzibile ca pe 
nişte miraje şi sub nici o formă nu le va compara cu dulceaţa Credinţei. 

"In ceea ce priveşte spuma, ea se duce fără urmă, în vreme ce ceea ce 
le este oamenilor spre folos rămâne mereu pe pământ..." [13:17] 
Alţi subfactori care derivă din această Credinţă sunt: 

2. Un conducător iubit din toată inima. Muhammed - Allah să-1 
binecuvânteze şi să-1 miluiască!, marele conducător al comunităţii 
musulmane şi al omenirii în general, era un om exemplar, cu maniere 
perfecte şi atribute nobile. Nimeni nu se putea măsura cu însuşirile sale 
- nobleţe, cinste, loialitate - unanim recunoscute, veritabile şi necontestate 
nici chiar de duşmanii săi. însuşi Abu Jahl, marele duşman al islamului, a 
spus în nenumărate rânduri: "O, Muhammed, noi nu suntem în măsură să te 
hulim pe tine, dar nu credem în ceea ce ne-ai adus (islamul)". 

Se povesteşte că trei oameni din tribul Quraiş au ascultat fiecare 
separat şi în secret nişte versete din Nobilul Coran. Mai târziu, acest secret 
a fost descoperit şi unul dintre ei 1-a întrebat pe Abu Jahl ce credea despre 
ceea ce auzise de la Muhammed - Allah să-1 binecuvânteze si să-1 



[1] Talqih Fahum Ahl-al-Athar, p.10; Rahmat-ul-lil'alamun, 2/165 

miluiască. El a răspuns: "Noi ne-am luptat cu cei din neamul 'Abd Munaf 
pentru onoarea şi mândria de a conduce şi am avut parte de privilegii egale 
prin competiţie." Apoi ei au început să se laude, spunând că din mijlocul lor 
s-a ridicat un Profet a cărui Revelaţie a coborât din ceruri. "Jur, că noi nu 
vom crede în el' 1 ' niciodată." 

Aşa că Allah a spus: 

"...ei nu te socotesc pe tine mincinos, ci nelegiuiţii tăgăduiesc 
versetele lui Allah." [6:33] 

într-o zi, necredincioşii quraişi l-au necăjit în trei rânduri cu o remarcă 
răutăcioasă. El a tăcut la început, dar a treia oară le-a spus: "O, trib 
Quraiş! Pe toţi vă aşteaptă pieirea". Ei au fost luaţi prin surprindere şi 
teama le-a umplut inimile într-o asemenea măsură, încât până şi cel mai 
ostil dintre ei a încercat să-şi ceară în cei mai politicoşi termeni posibili 
iertare pentru insulta adusă. 

Atunci când, în timp ce se prosterna în rugăciune, au aruncat în el 
cu măruntaiele unei cămile, el a invocat mânia lui Allah asupra lor, iar ei au 
fost cuprinşi de o stare inexplicabilă de îngrijorare, fiind aproape convinşi că 
vor fi distruşi. Ubai bin Khalaf ameninţa tot timpul că îl va ucide pe 
Muhammed. într-o zi, Profetul - Allah să-1 binecuvânteze şi să-1 miluiască - 
a ripostat, spunând că îl va ucide prin Voinţa lui Allah. Când Ubai s-a rănit 
la gât în ziua de Uhud, şi-a adus aminte cu înspăimântare de cuvintele 
Profetului şi a spus: "Sunt convins că ar putea să mă omoare chiar şi numai 
scuipându-mă".' 2 ' Sa'd bin Mu'adh i-a spus lui Omaiia bin Khalaf în Mekka: 
"L-am auzit într-o zi pe Muhammed spunând că musulmanii cu siguranţă te 
vor omorî". Omaiia a fost extrem de speriat şi a jurat că nu va mai ieşi 
niciodată din Mekka. Atunci când Abu Jahl 1-a obligat să li se alăture 
pentru a lupta împotriva Profetului - Allah să-1 binecuvânteze şi să-1 
miluiască - în ziua de Badr, el a cumpărat cele mai bune şi mai agile 
cămile din Mekka, pentru a-şi putea grăbi cât mai tare fuga. Soţia sa 1-a 
atenţionat să nu părăsească Mekka, amintindu-i cuvintele lui Sa'd, dar el a 
spus: "Pe Allah, nici nu mă gândesc să merg cu quraişii, mă voi despărţi de 
ei după o distanţă scurtă".' 3 ' 

Oriunde s-ar fi aflat, duşmanii Profetului erau bântuiţi de acelaşi 



[1] Ibn Hişam, 1/316. 

[2] Ibn Hişam, 2/84. 

[3] Sahih Al-Bukhari, 2/563 

sentiment de spaimă şi de frică. Pe de altă parte, prietenii şi tovarăşii 
Profetului - Allah să-1 binecuvânteze şi să-1 miluiască - îl iubeau foarte mult, 
iar el ocupa locul cel mai de cinste în inimile lor. Erau gata oricând să-1 
apere şi să-i asigure bunăstarea, chiar şi cu riscul vieţii lor. într-o zi, Abu 
Bakr bin Abu Quhafa a fost bătut foarte rău de Utba bin Rabi'a, un politeist 
groaznic. Aproape tot trupul lui sângera şi el se afla în pragul morţii. Totuşi, 
când oamenii săi, extrem de indignaţi de nenorocirea lui, l-au adus acasă, 
el a jurat că nu va mai bea sau mânca nimic până când nu-i vor spune că 
Muhammed se află în siguranţă. Acesta era spiritul de altruism şi sacrificiu 
ce caracteriza comportamentul primilor tovarăşi ai Profetului.' 1 ' 

3. Simţul responsabilităţii. Primii tovarăşi erau profund conştienţi de 
imensa responsabilitate ce cădea pe umerii lor. De asemenea, ei erau 
convinşi că îndeplinirea acelor sarcini era inevitabilă, chiar dacă ea atrăgea 
persecuţii din partea necredincioşilor, de teama implicaţiilor, a oribilului 
impact pe care l-ar putea suferi omenirea. 

4. Credinţa nestrămutată în Viaţa de Apoi. Aceasta era piatra de 
temelie care le întărea simţul responsabilităţii. Exista certitudinea clară, 
fundamentată în lumina religiei, că se vor scula din morţi în Ziua învierii şi 
vor da socoteală pentru toate faptele lor lumeşti, fie mici, fie mari. Ei erau 
convinşi că viitorul lor pe lumea cealaltă va depinde în întregime de faptele 
lor săvârşite în viaţa de pe pământ şi, în funcţie de aceste fapte, vor intra fie 
în Grădina Eternă (Paradisul), fie în Iadul cel fără de moarte. Toată viaţa lor 
alterna între speranţa în mila lui Allah şi frica de pedeapsa Lui. "Şi aceia 
care dau ce dau cu inimile pline de frică [la gândul că] se vor întoarce la 
Domnul lor". [23:60] Ei ştiau deja că viaţa lor în această lume, cu toate 
bucuriile şi durerile ei, nu valora nimic în comparaţie cu Viaţa de Apoi. 
Asemenea convingeri adânci au născut în ei un sentiment de indiferenţă 
faţă de toate necazurile şi greutăţile ce îi aşteptau în această viaţă. 

5. Coranul. Versetele şi capitolele Nobilului Coran erau atractiv, 
puternic şi succesiv revelate în acea perioadă întunecată şi critică, 
sprijinind şi avansând argumenete asupra adevărului şi trăiniciei principiilor 
islamice în jurul axei cărora se învârtea întreaga chemare a lui Muhammed 
- Allah să-1 binecuvânteze şi să-1 miluiască. Ele au constituit baza 
sănătoasă pe care avea să fie stabilită cea mai bună şi mai minunată 
societate de creaţie divină. Versetele Coranice au servit, de asemenea, la 



[1] Al-Bidaiah uan-Nihaiah, 3/30. 

înălţarea sentimentelor credincioşilor, le-au întărit fiinţa pe Calea răbdării şi 
a îndurării şi le-au prezentat cele mai limpezi exemple şi cele mai sugestive 
indicaţii. 

"Sau aţi socotit că veţi intra în Rai înainte de a se fi abătut asupra 
voastră încă asemenea celor [care s-au abătut] asupra acelora care au fost 
mai înainte de voi? l-au lovit nenorociri şi iar nenorociri şi au fost zgâlţâiţi 
până într-atât încât au strigat Trimisul şi cei care au crezut împreună cu el: 
"Când vine ajutorul lui Allah?" [Răbdare!] Ajutorul lui Allah este [cu 
siguranţă] aproape!" [2:214] 

"Alif, Lam, Mim. 

Oare socotesc oamenii că vor fi lăsaţi [în pace], dacă vor spune "Noi 
credem!", şi că ei nu vor fi încercaţi? 

Noi i-am încercat pe cei de dinaintea lor şi Allah îi cunoaşte pe cei care 
spun adevărul şi îi cunoaşte pe cei care mint [în privinţa credinţei]." [29:1-3] 

Simpla mărturisire verbală a Credinţei nu este suficientă. Ea trebuie 
încercată şi verificată în adevărul crunt al vieţii. Oamenii vor fi supuşi la tot 
felul de încercări atât în viaţa individuală, cât şi în relaţiile cu mediul din 
jurul lor, pentru a vedea dacă pot rezista în permanenţă şi îl pot pune pe 
Domnul, mai presus de ei înşişi. Multă durere, tristeţe şi sacrificiu de sine 
ar putea fi necesare, şi aceasta, nu pentru că ele sunt bune în sine, ci 
pentru că ne vor purifica la fel ca focul din creuzetul unui aurar care arde 
zgura. 

De asemenea, aceste versete au constituit un răspuns incontestabil 
la declaraţiile false ale necredincioşilor şi un ultimatum clar ce sugera 
consecinţele groaznice care ar putea apare în cazul în care persistau în 
necredinţă. Pe de altă parte, Nobilul Coran conducea musulmanii spre o 
lume nouă, luminându-i asupra calităţilor acesteia, a frumuseţii şi 
perfecţiunii dumnezeirii, a impactului bunătăţii şi al milei, precum şi asupra 
faptelor prin care pot căuta bucurarea lui Allah. Versetele prezintă implicit 
mesaje pline de sens ce poartă veşti îmbucurătoare asupra Milei Divine ce 
conduce spre fericirea eternă într-o Grădină Eternă (Paradisul). în acelaşi 
timp, versetele înfăţişau sfârşitul tiranilor şi necredincioşilor - ei vor fi aduşi 
la Judecata Divină şi apoi târâţi în Foc, unde vor gusta din chinurile Iadului. 

6. Prevestiri despre reuşită. De când au început să simtă 
adversităţile vieţii, musulmanii au avut certitudinea că aderarea la islam nu 
înseamnă implicarea în greutăţi sau săparea propriului mormânt. Ei au fost 

conştienţi că islamul avea ca scop exterminarea tradiţiei preislamice şi 
distrugerea sistemului ei nelegiuit. Prevestiri de acest fel erau revelate 
uneori explicit, iar alteori implicit, într-o manieră relevantă pentru situaţia 
dată. Când musulmanii au fost forţaţi să suporte constrângeri sau când viaţa 
lor se afla sub restricţii continue, atunci erau revelate versete care 
povesteau întâmplări asemănătoare ale unor profeţi şi oameni din trecut, 
precum şi durerile şi suferinţele pe care aceştia le-au simţit. Versetele 
conţineau şi indicii sugestive asupra sfârşitului tragic al necredincioşilor 
mekkani, înfăţişând pierzania lor finală, dar, în acelaşi timp, oferind prevestiri 
credincioşilor şi promiţând adevăraţilor slujitori stăpânirea cu succes a 
pământului, precum şi victoria Chemării islamice şi a adepţilor ei. 

în acest context, am putea exemplifica unele versete referitoare la 
victoria finală ce va încorona perseverenţa şi răbdarea musulmanilor. 

"Cuvântul Nostru a fost rostit mai înainte faţă de robii Noştri cei trimişi, 

Că vor fi cei victorioşi 

Şi că oştenii Noştri vor fi cei biruitori. 

Deci întoarce-te de la ei până la un timp! 

Şi priveşte la ei, [atunci când îi loveşte pedeapsa], căci atunci, şi ei vor 
vedea! 

Oare vor ei să grăbească pedeapsa Noastră? 

Dar când va coborî ea în curtea lor, rea dimineaţă va fi pentru cei 
preveniţi!" [37:171-177] 

în acelaşi context, Allah i-a spus Profetului Său - Allah să-1 
binecuvânteze şi să-1 miluiască: "Dar mulţimea lor va fi înfrântă şi ei vor 
întoarce spatele [fugind]" . (54:45) 

El a mai spus: 

"Va fi pusă pe fugă oştirea celor aliaţi de acolo!" [38:11] 

Musulmanii care au emigrat în Abisinia (Etiopia) au auzit următoarele 
versete: 

"Acelora care au pribegit pentru Allah, după ce au suferit nedreptate, 
le vom pregăti [locuinţă] bună în această viaţă, dar răsplata lor în Viaţa de 
Apoi va fi şi mai mare. Măcar dacă ei ar şti!" [16:41] 

în contextul întâmplării lui Iosif, s-a spus: "In Iosif şi în fraţii săi au 
fost semne pentru aceia care întreabă" [12:7], adică mekkanii vor avea 
aceeaşi soartă - eşec şi capitulare - de care au avut parte şi fraţii lui Iosif. 
Cu altă ocazie, Allah vorbeşte despre Mesageri: 

"Dar cei care nu credeau au zis către trimişii lor: „Noi vă vom 
alunga din ţara noastră, dacă nu vă întoarceţi la religia noastră!" 

Dar Domnul lor le-a revelat: „Noi îi vom nimici pe cei nelegiuiţi / Şi vă 
vom stabili pe voi pe acest pământ, în locul lor! Aceasta pentru aceia care 
se tem de prezenţa Mea şi se tem de ameninţarea Mea" [14: 13-14] 

în timpul războiului dintre persani şi romani, necredincioşii doreau 
sincer ca victoria să aparţină primilor, întrucât, la fel ca şi ei, aceştia 
mărturiseau politeismul, în timp ce musulmanii se rugau pentru victoria 
romanilor, care credeau în Allah, Mesagerii Săi, Cărţile Sale, Revelaţie şi 
Viaţa de Apoi. 

Roma a fost învinsă în acest război de către Persia. După cum am 
văzut, necredincioşii erau de partea lor şi în inima lor sperau că mişcarea 
islamică, încă nematurizată şi, la vremea aceea, din punct de vedere 
numeric slabă şi neajutorată, se va prăbuşi în urma persecuţiilor lor. Ei au 
interpretat însă greşit adevăratele semne ale timpurilor. Li s-a spus că în 
curând vor fi dezamăgiţi de calculele lor şi aşa s-a şi întâmplat, atunci 
când Heraclius şi-a împins campania până în inima Persiei şi quraişii 
mekkani au fost înfrânţi la Badr. 

"...şi în Ziua aceea, se vor bucura dreptcredincioşii / De ajutorul lui 
Allah." [30:4-5] 

în timpul forumului 'Ukaz şi cu alte astfel de ocazii, Mesagerul lui 
Allah - Allah să-1 binecuvânteze şi să-1 miluiască - însuşi, nu numai că le 
oferea lămuriri legate de Grădina Cea Veşnică (Raiul), dar le dădea şi veşti 
despre promisiunile făcute adevăraţilor credincioşi. El le spunea deschis că, 
dacă mărturiseau cel mai important pilon al islamului, Unicitatea lui 
Allah,' 11 vor prospera şi, cu siguranţă, vor stăpâni întreaga Arabie, supunând 
Persia. 

Khabbab bin Al-Aratt 1-a îndemnat odată pe Profet să-1 invoce pe 
Allah pentru a-1 apăra de adversităţile pe care le suferea din cauza 
politeiştilor. Faţa Profetului s-a înroşit de mânie şi a răspuns că adevăratul 
credincios nu trebuie să precipite lucrurile, fiind o obligaţie pentru el să 
suporte pe cât posibil toate necazurile vieţii, până când religia se va 
consolida, ceea ce se va întâmpla cu siguranţă, fără a se teme de nimeni 
în afară de Allah. în acest sens, Profetul - Allah să-1 binecuvânteze şi să-1 
miluiască - s-a referit la perseverenţa pe care trebuiau să o arate 
musulmanii şi la greutăţile prin care trebuiau să treacă, pentru a pune 



[1] At-Tirmidhi 

bazele regatului islamic, unde pacea şi siguranţa vor domni pe tot cuprinsul. 

Aceste prevestiri nu erau oferite doar adepţilor lui Muhammed, ci erau 
de fapt dezvăluite în permanenţă atât credincioşilor, cât şi necredincioşilor. 
Ori de câte ori cele două părţi se întâlneau, ultimii îi insultau pe cei dintâi 
şi spuneau batjocoritor: "Iată-i pe stăpânii pământului, care-i vor învinge pe 
Chosroes şi pe Caesar. " Credincioşii, însă, în aşteptarea acelui viitor 
strălucitor şi de orientare divină, perseverau întotdeauna şi răbdau tot felul 
de persecuţii şi de umilinţe, privindu-le ca pe nişte nori de vară ce se 
risipesc repede.' 1 ' 

în ceea ce-1 priveşte pe Profet - Allah să-1 binecuvânteze şi să-1 
miluiască, el hrănea întotdeauna sufletele adepţilor săi şi le sfinţea cu 
lumina credinţei, inoculându-le înţelepciunea Coranului şi cultivându-le 
minţile cu spiritul islamic, care îi înălţa într-o stare de nobilă spiritualitate şi 
le conferea un grad absolut de libertate faţă de jugul materialismului, 
precum şi o înaltă morală, suficient de puternică pentru a rezista plăcerilor 
lumeşti şi pentru a-i conduce de la întuneric, la lumină. 

El îi învăţa în permanenţă să fie toleranţi, iertători şi să aibă 
permanent control asupra propriei fiinţe, pentru a se putea întări în religia 
lor, a renega patimile şi a se dedica prin credinţa în Allah. I-a învăţat de 
asemenea să tânjească după Grădină (Paradisul), să studieze ştiinţele în 
legătură cu credinţa lor, să-şi dea în primul rând lor înşişi socoteală pentru 
faptele lor, să ţină sub control toate incidentele ce pot provoca mânie şi, în 
final, să respecte sobrietatea, răbdarea şi gravitatea. 



[1] Fiqh As-Sirah, p. 84. 

ETAPA A TREIA 
Chemarea la islam dincolo de Mekka 

în Şauual' 1 ' (la sfârşitul lunii mai - începutul lunii iunie 619 e.n.), la 
zece ani după ce Domnul său îi încredinţase misiunea, Profetul - Allah să-1 
binecuvânteze şi să-1 miluiască - a pornit spre At-Ta'if, aflat cam la 60 de 
km depărtare de Mekka, împreună cu Zaid bin Haritsa, pentru a invita 
oamenii la islam. Contrar aşteptărilor sale, atmosfera generală a fost teribil 
de ostilă. El a văzut familia lui Omair, care era recunoscută printre nobilii 
din oraş, dar spre dezamăgirea lui toţi s-au prefăcut surzi la mesajul lui şi 
au folosit un limbaj abuziv referitor la cauza nobilă pentru care se străduia 
el. Trei fraţi din căpeteniile Thaqif: 'Abd Yalil, Mas'ud şi Habib - fiii lui Amr 
bin Omair Ath-Thaqafi - s-au întâlnit cu Profetul - Allah să-1 binecuvânteze 
şi să-1 miluiască - şi acesta i-a invitat să îmbrăţişeze islamul şi să-1 
slăvească pe Allah, dar ei l-au insultat cu neruşinare şi i-au refuzat 
invitaţia. "El sfâşie straiele de la Al-Ka'ba. Este adevărat că Allah te-a trimis 
ca Mesager?", a spus unul dintre ei. "Nu a găsit Allah pe altcineva căruia 
să-i încredinţeze Mesajul Său?", a spus al doilea. "Jur pe Allah că nu voi 
avea niciodată vreo legătură cu tine. Dacă eşti într-adevăr Mesagerul lui 
Allah, atunci eşti prea serios ca să ripostezi, iar dacă îl huleşti pe Allah 
simt că este necesar să nu vorbesc cu tine", spuse al treilea. Mesagerul 
lui Allah - Allah să-1 binecuvânteze şi să-1 miluiască - şi-a dat seama că ei 
erau cauze pierdute, aşa că s-a ridicat şi i-a părăsit, spunând: "Dacă vă 
complăceţi în aceste practici ale voastre, atunci să nu le daţi la iveală în 
faţa mea." 

El a rămas acolo timp de zece zile, transmiţând soli care să 
vorbească fiecărui om în parte, dar totul fără nici un rezultat. Nerăbdători să 
grăbească plecarea vizitatorului nepoftit, oamenii l-au fugărit pe toate 
potecile cu huiduieli, l-au lovit cu pietre şi l-au forţat să fugă din oraş, 
urmărit de o gloată veninoasă. Sângele îi şiroia pe ambele picioare şi Zaid, 
silindu-se să-1 apere, a fost rănit la cap. Mulţimea nu s-a liniştit însă, până 
când nu 1-a alergat 3-4 km prin câmpiile nisipoase de la poalele colinelor. 



[1] Tarikh-Gl-Islam, 1/122. 

119 



Biografia nobilului profet 



Acolo, dezgustat şi sfârşit de oboseală, s-a refugiat într-una din 
numeroasele livezi şi s-a odihnit lângă zidul unei vii. 

într-un moment în care întreaga lume părea că s-a întors împotriva lui, 
Muhammed - Allah să-1 binecuvânteze şi să-1 miluiască - s-a întors spre 
Domnul său şi s-a aplecat în rugăciune şi cuvintele sale emoţionante încă 
se păstrează, imortalizând momentul în care sufletul său chinuit a dat frâu 
liber disperării. El era obosit şi rănit, dar încrezător în ajutorul Stăpânului 
său: 

"O, Allah! Numai Ţie mă pot plânge de neajutorarea mea, de sărăcia 
resurselor mele şi de nimicirea mea în faţa omenirii. Tu eşti cel mai Milostiv 
dintre cei milostivi! Tu eşti Domnul celor neajutoraţi şi slabi, O, Stăpâne al 
meu! în mâinile cui mă vei părăsi? în mâinile unei rude distante şi 
neprimitoare care, văzându-mă, s-ar încrunta supărată, sau ale duşmanului 
căruia i s-a oferit control asupra mea? Dacă, însă, mânia Ta cade asupra 
corpului meu, nu am pentru ce să mă îngrijorez, căci bunătatea Ta mă 
încape şi pe mine." 

"Caut apărare în lumina Obrazului Tău care luminează cerurile şi 
alungă întunericul, care veghează asupra tuturor lucrurilor din lumea aceasta 
şi din Lumea de Apoi. Fie ca niciodată să nu-ţi stârnesc mânia sau ca 
mânia Ta să se îndrepte asupra mea. Şi, întru mulţumirea Ta, nu voi săvârşi 
păcate. Şi nu este altă putere sau alt ajutor decât singur al Tău." 

Văzându-1 în această situaţie neajutorată, doi fii ai lui Rabi'a, 
mekkani înstăriţi, au fost înduioşaţi, mai ales că erau şi rude şi au trimis la 
el pe unul dintre servitorii lor creştini pentru a-i duce o tavă cu struguri. 
Profetul - Allah să-1 binecuvânteze şi să-1 miluiască - a acceptat fructele cu 
invocaţia pioasă: "în Numele Lui Allah". Servitorul creştin Addas a fost foarte 
impresionat de aceste cuvinte şi a spus: "Acestea sunt cuvinte pe care, în 
general, oamenii de aici nu le folosesc." Profetul - Allah să-1 binecuvânteze 
şi să-1 miluiască - 1-a întrebat de unde provine şi ce religie mărturiseşte. 
Addas a răspuns: "Sunt creştin prin credinţa-mi şi vin din Ninive. Profetul 
- Allah să-1 binecuvânteze şi să-1 miluiască - a spus atunci: "Aparţii oraşului 
lui Iona cel drept, fiul lui Matta?" Addas 1-a întrebat uimit: "Dar de unde ştii 
despre Iona, fiul lui Matta?" Profetul a răspuns: "El este fratele meu. A fost 
Profet şi asta sunt şi eu." Auzind acestea, Addas i-a sărutat mâinile şi 
picioarele. 

Stăpânii lui l-au certat pentru această faptă, dar el a răspuns: "Nimeni 
pe acest pământ nu este mai bun decât el. Mi-a dezvăluit un adevăr pe 

care numai un Profet îl ştie." Ei l-au certat din nou şi au spus: 
"Te avertizăm asupra consecinţelor ce se vor ivi dacă părăseşti credinţa 
strămoşilor tăi. Religia pe care o mărturiseşti este mult mai bună decât cea 
spre care te simţi atras." Cu inima frântă şi deprimat, Muhammed - Allah 
să-1 binecuvânteze şi să-1 miluiască - s-a pregătit să se întoarcă la Mekka. 
Când a ajuns la Qarn Al-Manazil, Allah Atotputernicul i 1-a trimis pe Gavriil, 
împreună cu îngerul munţilor. Ultimul i-a cerut Profetului permisiunea să 
îngroape Mekka între munţii Abu Qubais şi Qu'aiqa'an. Această întâmplare 
a fost relatată de 'A'işa, soţia Profetului. Ea a spus: "L-am întrebat pe 
Profet - Allah să-1 binecuvânteze şi să-1 miluiască - dacă trăise o zi mai 
proastă decât cea de Uhud. El a răspuns că suferise mult din cauza acelor 
oameni, dar cea mai dureroasă a fost ziua de 'Aqaba. "Am mers să caut 
ajutor la Ibn 'Abd Yalil bin 'Abd Kabal, dar m-a alungat. Am plecat obosit şi 
întristat, indiferent la ce se întâmpla în jurul meu, când am realizat dintr-o 
dată că mă aflam în Qarn Ath-Tha'alib, numit şi Qarn Al-Manazil. Acolo am 
privit în sus şi am văzut un nor care-şi întindea umbra deasupra mea şi 
Gavriil mi s-a adresat: "Allah a auzit cuvintele poporului tău şi a trimis pe 
îngerul munţilor în ajutorul tău." Ultimul a strigat, mi-a transmis urările sale 
şi apoi mi-a cerut permisiunea să îngroape Mekka între cei doi munţi care o 
mărgineau. Eu am răspuns că nu. Poate se va naşte din spiţa lor cineva 
care să se închine lui Allah Atotputernicul." Acesta este un răspuns concis 
şi plin de înţeles, care indică în mod clar caracterul fără de pereche al 
Profetului, manierele alese şi firea sa măreaţă şi generoasă.' 11 

Trimisului lui Allah - Allah să-1 binecuvânteze şi să-1 miluiască - i-a 
revenit atunci vigilenţa şi inima sa s-a liniştit, în lumina acelui ajutor divin 
invizibil. El a plecat la Uadi Nakhla ("Valea Curmalului"), unde a rămas timp 
de câteva zile. 

în timpul şederii sale acolo, Allah i-a trimis un grup de djinni, care 
l-au ascultat recitând din Nobilul Coran: 

"Şi [adu-ţi aminte] când am abătut Noi către tine o ceată de djinni ca 
să asculte Coranul. Şi când s-au adunat ei, au zis: "Ascultaţi cu 
luare-aminte!". Iar când s-a terminat, s-au întors la neamul lor ca 
îndemnători şi prevenitori. 

Şi au zis ei: "O, neam al nostru! Noi am auzit o Carte, care a fost 
trimisă după Moise, întărind ceea ce a fost înainte de ea. Ea călăuzeşte 



[1] Sahih Al-Bukhari, 1/458; Sahih Muslim, 2/109 

către Adevăr şi către o cale dreaptă. 

O, neam al nostru! Răspundeţi celui care cheamă la Allah şi credeţi 
în El, căci El vă va ierta păcatele voastre şi vă va apăra pe voi de o 
pedeapsă dureroasă!". [46:29-31] 

La acelaşi incident se referă "Capitolul Al-Djinn": 

"Spune: "Mi-a fost revelat mie că o ceată de djinni au ascultat şi apoi 
au zis: "Noi am auzit un Coran minunat, 

Care călăuzeşte către drumul cel drept! Noi credem în el şi nu-i vom face 
Domnului nostru nici un asociat! 

Pentru că El - înalţă-se mărirea Domnului nostru! - nu Şi-a luat soaţă şi 
nici copil! 

Şi netrebnicul nostru a spus asupra lui Allah minciuni. 

Noi am crezut că nici oamenii, nici djinnii nu vor spune împotriva lui Allah 
minciuni, 

Insă au fost bărbaţi dintre oameni care au căutat apărare la bărbaţii 
dintre djinni, dar le-a sporit lor suferinţa, 

Şi că ei au crezut, aşa cum aţi crezut şi voi, că Allah nu va învia pe 
nimeni. 

Noi am atins cerul şi l-am aflat plin de păzitori aspri şi de bolizi. 

Noi ne-am aşezat în el pe nişte locuri pentru a auzi. Insă cine se pune 
la ascultat acum găseşte un bolid stând la pândă pentru el. 

Noi nu ştim dacă se voieşte rău celor de pe pământ sau dacă voieşte 
Domnul lor [să-i călăuzească] pe calea cea dreaptă. 

Printre noi se află unii drepţi şi [alţii] mai puţin drepţi; astfel şi noi am 
fost împărţiţi în felurite cete. 

Noi credem că nu-L vom putea slăbi niciodată pe Allah pe pământ şi 
nu-L vom putea slăbi pe El, fugind noi. 

Şi când am auzit noi călăuzirea, am crezut în ea şi acela care crede în 
Domnul său să nu se teamă nici de împuţinare, nici de împovărare! 

Unii dintre noi sunt musulmani şi unii dintre noi sunt nelegiuiţi. Aceia 
dintre noi care au îmbrăţişat Islamul sunt aceia care au căutat calea cea 
dreaptă. 

Cât despre cei nelegiuiţi, ei sunt vreascuri de foc pentru Gheena". 
[72:1-15] 

Din contextul acestor versete şi interpretarea lor relevantă reiese cu 
claritate că Profetul - Allah să-1 binecuvânteze şi să-1 miluiască - nu era 
conştient de prezenţa acelui grup de djinni acolo. 

El şi-a dat seama de aceasta doar când Allah i-a revelat acele versete. 
Versetele mai confirmă că era prima dată când ei veniseră. Capitolul, în 
anumite versete, sugerează că, mai târziu, djinnii şi-au repetat vizitele. 
Prezenţa acelui grup este plasată în contextul ajutorului pe care Domnul 1-a 
acordat Mesagerului Său şi constituie un semn favorabil al succesului şi 
victoriei finale a Chemării islamice. Această prezenţă reprezintă o dovadă 
neştirbită a faptului că nici o putere, oricât de mare ar fi, nu poate schimba 
ceea ce a fost lucrat de Allah: 

"Acela care nu va răspunde celui care cheamă la Allah nu va scăpa 
de puterea [lui Allah] pe pământ şi nu va avea ocrotitori în locul Lui. Aceia 
se află în rătăcire învederată." [46:92] 

"Noi credem că nu-L vom putea slăbi niciodată pe Allah pe pământ şi 
nu-L vom putea slăbi pe El, fugind noi." [72:12] 

După ce i s-a acordat acest sprijin, depresia, dezamăgirea şi 
tristeţea, care îl copleşeau de când fusese alungat din At-Ta'if, l-au părăsit 
pe Muhammed şi el şi-a întors faţa spre Mekka cu hotărârea de a-şi pune 
în aplicare planul iniţial, adică de a-i chema pe oameni la islam şi de a le 
transmite Mesajul său, cu mare zel şi cu un entuziasm fără pereche. 

Zaid bin Haritha, tovarăşul său, s-a adresat Profetului - Allah să-1 
binecuvânteze şi să-1 miluiască - astfel: "Cum îndrăzneşti să mai pui piciorul 
în Mekka după ce ei te-au exilat?" Profetul - Allah să-1 binecuvânteze şi 
să-1 miluiască - i-a răspuns: "Ascultă, Zaid! Allah ne va uşura cu siguranţă 
şi îşi va sprijini religia şi pe Profetul Său". 

Când au ajuns la o distanţă scurtă de Mekka, el s-a retras la peştera 
Hira. De acolo, a trimis un om din tribul Khuza'a la Al-Akhnas bin Şuraiq 
să-i ceară protecţie. Acesta i-a răspuns că era aliatul quraişilor, nefiind 
astfel în măsură să-i ofere protecţie. Atunci, Mesagerul 1-a trimis la Suhail 
bin 'Amr, dar tot fără nici un folos. Al-Mut'im bin 'Udai, om de vază din 
Mekka, s-a oferit să răspundă chemării Profetului pentru adăpost. El le-a 
poruncit oamenilor lui să se înarmeze temeinic şi apoi i-a cerut lui 
Muhammed - Allah să-1 binecuvânteze şi să-1 miluiască - să intre în oraş şi 
să se îndrepte direct spre Sfântul Sanctuar. Profetul a făcut două Raka'h şi 
apoi a plecat spre casa lui, păzit de servitorii înarmaţi ai lui 'Udai. 

S-a povestit că, mai târziu, Abu Jahl, duşmanul crâncen al islamului, 
1-a întrebat pe Mut'im dacă purtarea lui însemna protecţie sau convertire, iar 
acesta i-a răspuns că era doar protecţie. Abu Jahl s-a simţit ruşinat şi a 

spus că, de dragul lui, îi va acorda protecţie lui Muhammed. 

Mesagerul lui Allah - Allah să-1 binecuvânteze şi să-1 miluiască - 
n-a uitat niciodată serviciul lui Mut'im. La sfârşitul bătăliei de la Badr, el a 
declarat public că, în cazul în care Mut'im se afla încă în viaţă şi cerea 
eliberarea captivilor quraişi, el nu-i va refuza cererea. 

PREZENTAREA ISLAMULUI TRIBURILOR ARABE 
SI FIECĂRUI OM ÎN PARTE 

în luna Zul-qi'de, în al zecelea an al Profeţiei (iulie 619), Profetul 
-Allah să-1 binecuvânteze şi să-1 miluiască- s-a întors la Mekka pentru a-şi 
relua activităţile. Se apropia timpul pelerinajului şi el s-a grăbit să iniţieze în 
islam atât triburile, cât şi pe fiecare om în parte, chemându-i să îmbrăţişeze 
noua religie, aşa cum procedase încă din al patrulea an al Profeţiei. 

Conform relatării lui Az-Zuhri, între triburile în care islamul fusese 
prezentat, am putea menţiona neamurile: 'Amir bin Ia'sa'a, Muharib bin 
Khasfa, Fazara, Ghassan, Murra, Hanufa, Salim, 'Abs, Nasr, Al-Bura', 
Kinda, Kalb, Al-Harith bin Ka'b, Udhra şi oamenii din Hadrmaut. 

Islamul nu le-a fost prezentat într-un singur an, ci în mod repetat, din 
al patrulea an până în ultimul sezon al pelerinajului dinaintea emigrării. 
Totuşi, ei au rămas neînduplecaţi şi nici unul dintre ei nu a răspuns 
pozitiv.' 1 ' 

Prezentăm în continuare un rezumat al aspectelor legate de 
chemarea Profetului la noua credinţă pe care o propovăduia: 

1. A vizitat un clan din neamul Kalb, cunoscut şi sub numele de 
neamul Abdullah. El i-a chemat la mesajul lui Allah şi i-a implorat să-1 
accepte de dragul lui Allah, apoi a spus: "O, neam Abdullah! Allah a ales 
părintelui vostru cel mai frumos nume, dar voi nu aţi primit Mesajul Său." 
(Abdullah - "Robul lui Allah") 

2. I-a vizitat pe cei din neamul Hanifa la lăcaşul lor, dar aceştia l-au 
tratat într-un mod respingător. 

3. S-a adresat celor din neamul 'Amir bin Sa'sa'a în tabăra lor, 
chemându-i să părăsească idolatria şi să li se alăture. Unul dintre ei, 
Buhaira bin Firras, i-a răspuns: "Dacă ţi-am da crezare şi Allah îţi va da 
putere asupra duşmanilor tăi, ne vei acorda dreptul să te moştenim şi să-ţi 
urmăm la putere?" Profetul a răspuns: "întreaga lucrare stă în mâinile lui 
Allah, care dă puterea oricui doreşte el." Omul a comentat: "Tu te aştepţi 
ca noi să stârnim mânia şi răzbunarea arabilor fără să avem nici cea mai 
mică speranţă că am putea prelua puterea? Atunci ne putem dispensa cu 



[1] At-Tirmidhi; Mukthasar Sirat Ar-Rasul, p. 149; Tarikh-el-Islam, 1/125. 

uşurinţă de ofertele tale." 

Când cei din neamul 'Amir s-au întors la lăcaşul lor, au relatat 
povestirea unui om mai în vârstă, care rămăsese în urma lor fiindcă era prea 
bătrân. Ei au spus: "Un tânăr quraiş din neamul 'Abdul Muttalib, pretinzând 
că este profet, a venit la noi, ne-a cerut ajutor şi ne-a invitat să îmbrăţişăm 
religia lui." Bătrânul şeic a fost şocat de această veste şi s-a întrebat dacă 
mai există vreo cale de a recupera pierderea acelei şanse şi a jurat: "El 
este un ismaelit (descendent al lui Ismail). El este Adevărul (un profet 
adevărat). Cum s-a putut întâmpla de i-aţi judecat greşit cuvintele?" 

Profetul - Allah să-1 binecuvânteze şi să-1 miluiască - nu a fost 
dezamăgit deloc. El a insistat în misiunea sa de a duce la bun sfârşit lucrul 
cu care fusese însărcinat şi pentru care lupta în ciuda tuturor necazurilor. El 
nu şi-a îndreptat eforturile doar spre triburi, ci a luat legătura cu fiecare om 
în parte, unii dintre aceştia răspunzând favorabil la Chemarea sa. în plus, 
spre sfârşitul acelui sezon, unii dintre ei au crezut în profeţia lui şi s-au 
alăturat islamului. 

în lista următoare vom prezenta câţiva dintre cei dintâi convertiţi: 

1. Suaid bin Samit. Era un poet inteligent şi discret din Yathrib 
(Medina). în timpul şederii sale la Mekka cu ocazia pelerinajului cel mare 
sau a celui mic, el s-a întâlnit cu Profetul - Allah să-1 binecuvânteze şi să-1 
miluiască. Muhammed 1-a ajutat să îmbrăţişeze islamul. La invitaţia 
Profetului, Suaid i-a împărtăşit acestuia câteva cuvinte profunde din 
înţelepciunea lui Luqman. Profetul a aprobat acea înţelepciune, dar i-a spus 
omului că el îi va împărtăşi altceva, mai pătrunzător decât tot ce spusese 
el mai înainte. A recitat câteva versete din Coran. Omul a ascultat meditativ 
şi cuvintele au fost pe placul sufletului său pur la origine şi a acceptat pe 
dată islamul, ca propria-i religie. El a fost ucis în bătălia de la Bu'ath, în al 
unsprezecelea an al Profeţiei.' 1 ' 

2. Eias bin Mu'adh. El era un adolescent din tribul Aus, venit ca 
membru al unei delegaţii care dorea o alianţă cu tribul Quraiş, împotriva 
unui alt trib rival, Al-Khazraj, ce locuia în Medina. Profetul - Allah să-1 
binecuvânteze şi să-1 miluiască - i-a întâlnit şi i-a sfătuit să urmeze o cale 
mai bună decât cea pe care o aveau în minte. El li s-a prezentat, le-a 
vorbit despre islam şi misiunea lui şi le-a povestit câteva versete din Coran. 
Inima lui Eias a fost imediat câştigată de mesajul divin şi 1-a acceptat pe 



[1] Ibn-Hişam, 1/425, 426, 427; Rahmat-al-lil'alamin, 1/74 

Profet - Allah să-1 binecuvânteze şi să-1 miluiască. Abu Haisar Anas bin Rafi', 
un membru al delegaţiei, a dezaprobat comportamentul băiatului şi 1-a 
redus la tăcere, aruncându-i praf în faţă. Oamenii au plecat atunci la Medina 
fără să reuşească să pună bazele unei alianţe cu tribul Quraiş. La scurt 
timp după sosirea la Medina, băiatul şi-a dat ultima suflare, slăvind numele 
lui Allah şi lăudându-I gloria.' 11 

3. Abu Zar Al-Ghifari. Acesta trăia în suburbia Yathrib-ului. Vestea 
islamizării lui Suaid bin Samit şi a lui Eias bin Mu'ad a ajuns la el şi acest 
lucru a constituit un moment crucial în viaţa sa. El şi-a trimis fratele la 
Mekka pentru a afla mai multe amănunte despre intenţiile Profetului. Acesta 
s-a întors şi i-a povestit lui Abu Zar că "Omul menit" aproba binele şi 
interzicea răul. Abu Zar nu s-a mulţumit numai cu atât şi a hotărât că el 
însuşi trebuia să meargă să vadă care era situaţia reală. După câteva 
încercări de a-1 identifica pe Profet - Allah să-1 binecuvânteze şi să-1 
miluiască - el a reuşit să-1 întâlnească, deşi nu fără dificultăţi, datorită 
modalităţilor antagoniste în care adepţii noii credinţe încercau să-şi croiască 
drumul. Imediat ce a fost introdus în adevăratul spirit islamic, Abu Zar s-a 
convertit. în ciuda rugăminţii sincere a Profetului de a nu-şi dezvălui noua 
credinţă, Abu Zar a mers direct la Sfântul Sanctuar şi a declarat public că 
mărturisise Unicitatea lui Allah şi Profeţia lui Muhammed - Allah să-1 
binecuvânteze şi să-1 miluiască. Păgânii din jurul lui s-au repezit la el şi au 
început să-1 bată. Era aproape mort când Al-'Abbas a intervenit şi i-a 
avertizat asupra posibilităţii de a ucide pe cineva al cărui trib stăpânea în 
întregime drumurile strategice ale caravanelor comerciale care se îndreptau 
spre Mekka. 

întâmplarea s-a repetat şi în dimineaţa următoare şi, din nou, acelaşi 
om a venit la faţa locului şi 1-a salvat. 12 ' 

4. Tufail bin 'Amr Ad-Dausi Era poet şi şef al tribului Ad-Daus care 
locuia în apropierea graniţelor Yemenului cu Arabia. A sosit în Mekka în al 
unsprezecelea an al Profeţiei. în cinstea sosirii sale a fost organizată o 
mare ceremonie de primire. Mekkanii au început apoi să-i împuie urechile cu 
tot felul de lucruri împotriva Profetului - Allah să-1 binecuvânteze şi să-1 
miluiască. Ei au declarat chiar că el cauzase cea mai groaznică agitaţie 
socială, până şi legăturile de familie făcând subiectul planurilor sale de 



[1] Ibn Hişam, 1/424; Tarikh-el-Islam, 1-126 
[2] Sahih Âl-Bukhari, 1/449-544 

distrugere. Ei l-au atenţionat chiar să nu-i vorbească Profetului sau să-1 
asculte pe acesta. Copleşit de aceste rugăminţi, omul a consimţit cererilor 
lor, astupându-şi urechile cu o bucată de bumbac pentru a nu auzi cuvintele 
lui Muhammed. Oricum, atunci când acest om a intrat în moschee, 1-a văzut 
pe Muhammed - Allah să-1 binecuvânteze şi să-1 miluiască - făcându-şi 
rugăciunile şi din curiozitate s-a apropiat de el, dorinţa Domnului fiind ca el 
să asculte cuvintele înţelepte şi emoţionante ale Profetului. Tentaţia de a 
auzi mai mult a fost irezistibilă astfel încât 1-a urmat pe Profet - Allah să-1 
binecuvânteze şi să-1 miluiască - la locuinţa acestuia, unde i-a povestit 
despre sosirea lui şi despre ce aflase de la quraişi. Mesagerul lui Allah i-a 
recitat câteva versete din Nobilul Coran şi omul a reuşit să înţeleagă 
profunzimea cuvintelor şi să recunoască adevărul incontestabil al versetelor. 
El a îmbrăţişat islamul şi a mărturisit că nu există alt zeu în afară de Allah 
şi că Muhammed - Allah să-1 binecuvânteze şi să-1 miluiască - este 
Mesagerul Său. A mai spus că el era un om influent între ai săi şi că-i va 
chema să mărturisească islamul, dar a dorit totuşi ca Profetul - Allah să-1 
binecuvânteze şi să-1 miluiască - să-i dea un semn distinctiv care să-i 
uşureze viitoarea sarcină. Era de fapt o lumină divină adăpostită în biciul lui. 
El i-a chemat pe tatăl şi pe soţia sa să îmbrăţişeze islamul şi ei au 
consimţit. Oamenii lui au ezitat puţin, dar, printr-un îndemn ferm, succesul 
a fost deplin. El împreună cu şaptezeci-otpzeci dintre adepţii lui au emigrat 
după "Bătălia Tranşeei" la Medina. 

A fost un luptător desăvârşit pentru cauza lui Allah şi a devenit martir 
cu ocazia evenimentelor de la Al-Yamama.' 1 ' 

5. Dumad Al-Azdi. Venea din Azd Şanu'a, Yemen, şi era iscusit în 
farmece. A sosit în Mekka să-i audă pe nebunii de acolo spunând că 
Muhammed - Allah să-1 binecuvânteze şi să-1 miluiască - îşi ieşise din 
minţi. El a hotărât să-şi arate talentul în faţa Profetului - Allah să-1 
binecuvânteze şi să-1 miluiască. Atunci când 1-a văzut, acesta a spus: 
"Lăudat să fie Allah, să-L preaslăvim şi să-I cerem ajutorul. Cel care se 
lasă condus de Allah nu se va rătăci niciodată, iar pe acela pe care Allah îl 
va rătăci, nimeni nu-1 va mai putea aduce pe calea cea dreaptă. Mărturisesc 
că nu există alt zeu în afară de Allah şi Muhammed este slujitorul şi 
Mesagerul Său". Dumad a auzit aceste cuvinte şi 1-a rugat pe Profet - Allah 
să-1 binecuvânteze şi să-1 miluiască - să le repete, iar acesta le-a repetat de 
trei ori. Atunci, el a spus: "l-am ascultat pe ghicitori, pe vrăjitori, şi 



[1] Ibn Hişam, 1/399; Mukhtasar Sirat Ar-Rasul, p.144 

niciodată n-am simţit dulceaţa din cuvintele tale". După toate acestea şi-a 
făcut mărturisirea sinceră de credinţă.' 11 

Speranţa reînvie în Medina 

Era în timpul sezonului de pelerinaj, în al unspezecelea an al 
Profeţiei, când Chemarea islamică a găsit un sol potrivit seminţelor sale. 
Ele puteau încolţi, transformându-se în arbori viguroşi ale căror frunze ar fi 
putut hrăni noua credinţă şi adăposti noii convertiţi, vulnerabili la loviturile 
nedrepte şi arbitrare ale quraişilor. Profetul a luat înţeleaptă decizie de a se 
întâlni noaptea cu delegaţii triburilor arabe, astfel încât mekkanii ostili să 
nu-1 poată împiedica în atingerea ţelurilor sale.' 2 ' însoţit de doi tovarăşi 
credincioşi, 'Aii şi Abu Bakr, el a avut o discuţie interesantă referitoare la 
islamizare cu cei din neamul Zuhal, dar aceştia din urmă şi-au blocat 
procesul de convertire.' 3 ' 

în urmărirea aceluiaşi obiectiv, Profetul şi tovarăşii săi au trecut pe la 
'Aqabat Mina, unde i-au auzit discutând pe oameni. Ei i-au urmărit până 
când au întâlnit şase oameni din Yathrib, toţi din tribul Khazraj, şi anume: 
As'ad bin Zurara, 'Auf bin Harith, Rafi' bin Malik, Qutba bin 'Amir, 'Uqba bin 
'Amir şi Jabir bin Abdullah. 

Oamenii din Medina i-au auzit tot timpul pe evrei spunând că era pe 
cale să se ridice un Profet, fiindcă sosise vremea unui nou har. "îl vor 
urmări şi apoi îl vor nimici împreună cu voi, aşa cum fuseseră nimicite şi 
neamurile 'Ad şi Iram."' 4 ' 

"Din ce trib sunteţi?", a întrebat Profetul. "Din tribul Khazraj", au 
răspuns ei. "Sunteţi aliaţi ai evreilor?", a mai întrebat Profetul. Ei au spus: 
"Da." "Atunci de ce nu vă aşezaţi puţin să discutăm?" Oferta a fost imediat 
acceptată, fiindcă faima lui Muhammed - Allah să-1 binecuvânteze şi să-1 
miluiască - se împrăştiase prin Medina şi străinii erau curioşi să afle mai 
multe despre omul care generase o agitaţie aşa de puternică în întreaga 
regiune. Profetul - Allah să-1 binecuvânteze şi să-1 miluiască - le-a vorbit 
despre islam, dându-le lămuriri asupra implicaţiilor acestei mişcări şi a 



[1] Mişkhat Al-Masabih, 2/525 

[2] Tarikh-el-Islam, p.129 

[3] Mukhtasar Sirat Ar-Rasul, p.150 

[1] Rahmat-ul-lil'alamin, 1/84; Ibn Hişam, 1/429; Zad Al-Ma'ad, 2/50 

responsabilităţilor ce cădeau pe umerii celor care-1 acceptau. Când Profetul 
- Allah să-1 binecuvânteze şi să-1 miluiască - şi-a încheiat discursul, s-au 
consultat între ei şi au ajuns la următoarea concluzie: "Cu siguranţă, acesta 
este Profetul cu care ne tot ameninţă evreii şi de aceea ar trebui să ne 
grăbim şi să fim printre primii care se alătură lui". 

Atunci, ei au îmbrăţişat islamul şi i-au spus Profetului: "Ne-am părăsit 
comunitatea fiindcă nici un trib nu este atât de chinuit de ură şi de 
ranchiună, aşa cum sunt ei. Fie ca Allah să ne întărească legăturile prin 
tine! Să mergem deci să-i invităm la această religie a ta şi, dacă Allah îi 
uneşte prin ea, nici un om nu va fi mai iubit decât tine". 

Grupul de musulmani din Medina a rămas credincios cauzei lor şi ei 
au propăvăduit islamul cu zel şi devotament, rezultatul nelăsându-se mult 
aşteptat. Ei au reuşit să câştige adepţi la islam dintre concetăţenii lor şi cu 
greu puteai găsi o casă în Medina în care să nu se discute cu interes şi 
entuziasm despre Mesagerul lui Allah - Allah să-1 binecuvânteze şi să-1 
miluiască.' 1 ' Tot în acest timp, în luna Şauual a aceluiaşi an, Profetul a 
încheiat un contract de căsătorie cu 'Aisa.' 2 ' 



[1] Ibn Hişam, 1/428-430 

[2] Sahih Al-Bukhari, 1/551; Talqih Fuhum Ahl-al Athar, p.10 

AL-ISRA' SI AL-MI'RAJ 
Călătoria nocturnă şi înălţarea spre sferele cereşti 

Ultimele zile ale etapei mekkane din viaţa Profetului sunt consemnate 
ca posibilităţi alternative între două extreme: succes gradat şi persecuţie 
continuă. Oricum, o perioadă favorabilă izbânzii se profila la orizontul 
îndepărtat, pentru a se materializa, într-un final, în călătoria nocturnă a 
Profetului la Ierusalim, urmată de înălţarea sa spre sferele cereşti. 

în ceea ce priveşte data exactă, aceasta constituie încă un motiv de 
controversă şi nu s-a ajuns la un acord comun în privinţa ei. 

Oricum, majoritatea analiştilor înclină spre considerarea unei date, cu 
aproximativ 12-16 luni înaintea migrării la Medina. Prezentăm în continuare 
un rezumat amănunţit al acelui eveniment miraculos, relatat de Ibn 
Al-Qaiiim. 111 

Mesagerul lui Allah - Allah să-1 binecuvânteze şi să-1 miluiască - 
a călătorit trup şi suflet, cu Voia lui Allah, pe un cal numit Al-Buraq, în 
tovărăşia îngerului Gavriil, de la Moscheea Sfântă din Mekka, la îndepărtata 
Moschee din Ierusalim. Acolo a descălecat, şi-a legat calul de o verigă de 
la poarta Moscheei şi a condus Profeţii în rugăciune. După aceea, Gavriil 
1-a purtat trup şi suflet spre ceruri. Când au ajuns la prima sferă cerească, 
Gavriil 1-a rugat pe îngerul paznic să deschidă poarta cerului. Când poarta 
s-a deschis, Muhammed 1-a văzut pe Adam, "Tatăl Omenirii". Profetul 
- Allah să-1 binecuvânteze şi să-1 miluiască - 1-a salutat şi acesta i-a urat 
bun venit şi şi-a exprimat încrederea în profeţia lui Muhammed. El a văzut 
sufletele martirilor la dreapta lui Adam şi cele ale păcătoşilor, la stânga 
acestuia. 

îngerul Gavriil a urcat apoi cu Profetul spre a doua sferă cerească, şi 
acolo a cerut din nou să i se deschidă poarta. I-a văzut şi i-a salutat pe 
Ioan, fiul lui Zaharia (Yahia bin Zakariia) şi pe Isus, fiul Măriei. 

Ei i-au răspuns la salut, i-au urat bun venit şi şi-au exprimat 
încrederea în Profeţia lui. 



[1] Zad Al-Ma'ad, 2/49; Tarikh-el-Islam, 1/124; Rahmat-al-lil'alamin, 1/76. 

Au ajuns apoi la cea de-a treia sferă, unde l-au văzut pe Iosif (Yusuf) şi 
l-au salutat. Iosif 1-a întâmpinat pe Profet şi şi-a exprimat credinţa în 
Profeţia sa. 

Profetul, însoţit de Gavriil, a ajuns apoi la a patra sferă cerească, 
unde 1-a întâlnit pe profetul Enoch (Idris) şi 1-a salutat. Profetul Enoch i-a 
răspuns la salut şi şi-a exprimat credinţa în Profeţia lui. Apoi, el a fost 
purtat spre a cincea sferă, unde 1-a întâlnit pe profetul Aaron (Harun) şi 1-a 
salutat. Acesta i-a răspuns la salut şi şi-a exprimat de asemenea 
încrederea în Profeţia sa. în al şaselea cer, el s-a întâlnit cu Moise (Musa) 
şi 1-a salutat. Moise i-a răspuns la salut şi s-a arătat şi el încrezător în 
Profeţia sa. La plecare, Muhammed - Allah să-1 binecuvânteze şi să-1 
miluiască - a văzut că Moise începe să plângă şi 1-a întrebat care era 
motivul. Moise a răspuns că plângea fiindcă 1-a întâlnit pe omul care fusese 
trimis după el ca Mesager (adică Muhammed) şi care reuşise să conducă 
spre Paradis mai mulţi din poporul său, decât reuşise el însuşi. Apoi 
profetul Muhammed - Allah să-1 binecuvânteze şi să-1 miluiască - a ajuns la 
al şaptelea cer unde s-a întâlnit cu Avraam (Ibrahim) - Pacea să fie cu el - 
şi 1-a salutat. Avraam i-a răspuns la salut şi şi-a exprimat credinţa în 
Profeţia lui. După aceea, a fost purtat la Sidrat-al-Muntaha ("cel mai izolat 
arbore lotus") şi i s-a arătat Al-Bait-al-Ma'mur - "Casa Trainică", 
aseamănătoare cu Al-Ka'ba ("Casa Sfântă") şi înconjurată zilnic de 
şaptezeci de mii de îngeri, astfel încât îngerilor care au înconjurat-o o dată 
să nu le mai vină rândul până în Ziua învierii. Apoi, el a fost înfăţişat 
Prezenţei Divine, simţind imensa bucurie de a se afla cât mai aproape 
posibil de Prezenţa Gloriei Divine. Acolo, Domnul i-a revelat slujitorului Său 
anumite versete, poruncind facerea a cincizeci de rugăciuni zilnice pentru 
slăvirea Sa. La întoarcere, el i-a spus lui Moise că adepţilor lui li s-a 
poruncit să se roage de cincizeci de ori pe zi. Moise s-a adresat Profetului 
- Allah să-1 binecuvânteze şi să-1 miluiască, astfel: "Adepţii tăi nu pot face 
atât de multe rugăciuni. întoarce-te la Stăpânul tău şi roagă-L să mai 
reducă numărul". Profetul - Allah să-1 binecuvânteze şi să-1 miluiască - 
s-a întors spre Gavriil, ca şi cum ar fi dorit să-i ceară sfatul. 

Gavriil a încuviinţat din cap: "Da, dacă tu doreşti.", şi s-a înălţat cu el 
spre "Faţa lui Allah". Allah Atotputernicul, Lăudat fie El, a redus rugăciunile 
cu zece. Apoi, Profetul - Allah să-1 binecuvânteze şi să-1 miluiască - 
a coborât si i-a relatat lui Moise, care 1-a îndemnat din nou să ceară 

împuţinarea lor. Muhammed - Allah să-1 binecuvânteze şi să-1 miluiască - a 
mers iarăşi înaintea lui Allah, pentru a implora din nou o reducere a 
numărului de rugăciuni, repetând acest lucru până ce numărul rugăciunilor a 
fost redus la numai cinci pe zi. Moise i-a cerut încă o dată să implore o 
reducere, dar Muhammed a spus: "Mi-e ruşine acum să tot cer Domnului 
meu să mai reducă. Accept şi mă resemnez, cu Voia Lui". Când 
Muhammed - Allah să-1 binecuvânteze şi să-1 miluiască - a pornit mai 
departe, s-a auzit o Voce, spunând: "Eu mi-am impus Voia Mea şi am 
uşurat povara slujitorilor Mei". 

Există unele controverse referitoare la afirmaţia cum că Profetul l-ar fi 
văzut pe Allah cu ochii săi pe calea firească a simţului văzului său. Unele 
interpretări spun că nu poate fi confirmată vederea lui Allah cu ochiul liber. 
Ibn 'Abbas, pe de altă parte, afirmă că termenul "Ru'ia", folosit în Nobilul 
Coran, semnifică "vederea cu ochiul liber". 

în "Capitolul An-Najm" putem citi: 

"Apoi s-a apropiat şi a coborât mai jos" [53:8] 

Aici se face referire la îngerul Gavriil şi acest context diferă complet 
de cel din Tradiţia Profetică, referitoare la Isra' şi Mi'raj ("Călătoria nocturnă 
şi înălţarea"), unde "apropierea" se referă la apropierea de Domnul, Lăudat 
fie El. 

Dintre cele mai însemnate evenimente ce au marcat "Călătoria 
nocturnă" putem menţiona: 

1. Gavriil a deschis pieptul Profetului, i-a scos inima şi a spălat-o 

2. Tot atunci, i-au fost aduse două vase de aur. într-unui era lapte, iar 
în celălalt era vin. I s-a cerut să alegă unul dintre ele, iar Muhammed 
- Allah să-1 binecuvânteze şi să-1 miluiască - a ales vasul cu lapte şi 1-a 
băut. 

îngerul a spus: "Ai fost călăuzit spre "natura lucrurilor" (Al-Fitrah) sau 
ai obţinut "naturaleţea". Dacă ai fi ales vinul, poporul tău s-ar fi rătăcit", 
(n.t. Al-Fitrah - aşa cum sunt lucrurile în sinea lor, aşa cum au fost ele 
lăsate, orânduite de Allah. Este un mod simbolic de a spune că binele şi 
răul au fost aduse în faţa Profetului sub forma laptelui şi a vinului şi că, 
instinctiv, el a ales binele. Este foarte dificil de redat într-o limbă străină, 
termenul arab "Fitrah". El denotă constituţia sau dispoziţia originală cu care 
un copil vine pe lume, natura lui înnăscută, în contrast cu înclinaţiile sau 
calităţile dobândite în timpul vieţii. în plus, se referă la tendinţa spirituală 

inerentă a omului aflat în starea sa nepângărită, de a fi fără prihană.) 

3. Profetul - Allah să-1 binecuvânteze şi să-1 miluiască - a povestit că 
a văzut două râuri bine conturate, Nilul şi Eufratul, şi două care abia erau 
schiţate. Se pare că acele două râuri evidente, Nilul şi Eufratul, delimitează 
în mod simbolic regiunea cu văi fertile, în care Mesajul lui Muhammed 
- Allah să-1 binecuvânteze şi să-1 miluiască - va prinde rădăcini, precum şi 
oamenii ce o populează care vor rămâne întotdeauna slujitorii credincioşi ai 
islamului, pe care îl vor transmite din generaţie în generaţie. Nu se 
sugerează sub nici o formă că aceste două râuri izvorăsc din Paradis. 

4. El a avut şansa să-1 vadă pe Malik, paznicul Iadului, cu o înfăţişare 
tristă şi cruntă. Acolo i-a văzut pe locuitorii Iadului, între care erau şi cei 
care mâncaseră pe nedrept hrana orfanilor. Ei aveau buzele lăsate în jos, 
asemănătoare cu cele ale cămilelor. înghiţeau pietre înroşite în foc, 
scoţându-le apoi prin spate. Mai erau acolo şi cămătari. Ei aveau burţile 
atât de mari, încât nu se mai puteau mişca şi erau călcaţi în picioare de 
oamenii Faraonului, când aceştia erau aduşi în Iad. în acelaşi sălaş, el i-a 
văzut şi pe adulterini, cărora li se oferea o bucată de carne grasă şi 
gustoasă, precum şi una stricată şi urât mirositoare, dar ei o alegeau pe 
aceasta din urmă. 

Femeile desfrânate erau şi ele acolo, atârnând spânzurate de sâni. 

5. "Călătoria nocturnă" a stârnit o mare agitaţie între oameni şi cei 
care erau neîncrezători l-au copleşit pe Muhammed cu tot felul de întrebări. 
El le-a povestit că văzuse cămilele negustorilor mekkani, care se duceau şi 
se întorceau încoace şi încolo. Le-a mai povestit şi despre unele dintre 
animalele lor care se rătăciseră. După aceea, le-a povestit cum băuse din 
apa lor în timp ce ei dormeau adânc şi cum lăsase rezervorul acoperit. 

Necredincioşii, însă, au profitat de această ocazie pentru a-i insulta 
pe musulmani şi credinţa lor. Ei l-au cicălit pe Profet - Allah să-1 
binecuvânteze şi să-1 miluiască - întrebându-1 şi punându-1 să descrie 
Moscheea din Ierusalim, unde el nu mai fusese înainte de această călătorie 
nocturnă şi, spre uimirea multora, răspunsurile Profetului au furnizat 
informaţii deosebit de exacte despre acea moschee. El le-a oferit tot felul 
de detalii în legătură cu caravanele şi drumurile cămilelor lor. Toate acestea 
însă nu le-au inspirat altceva decât îndepărtarea de Adevăr şi neacceptarea 



[1] Sahih Al-Bukhari, 2/684; Sahih Muslim, 1/96; Ibn Hişam, 1/402 

altui lucru, decât a necredinţei.' 1 ' 

Adevăraţii musulmani n-au găsit nimic neobişnuit în această "călătorie 
nocturnă". Dacă Allah Atotputernicul este destul de Puternic încât a creat 
cerurile şi pământul prin simpla Sa Voinţă, atunci este fără îndoială destul 
de Puternic să-1 ducă pe Mesagerul Său la ceruri şi să-i arate semnele Lui, 
care, de altfel, sunt inaccesibile omului. Necredincioşii însă au mers să-1 
consulte pe Abu Bakr, iar acesta a zis: "Da, dacă Profetul lui Allah a spus 
aşa, atunci adevăr a grăit". Din acest moment, Abu Bakr a căpătat titlul de 
"As-Siddiq" ("cel care-1 crede întru totul în Profet")' 2 ' 

Cea mai elocventă şi mai explicită mărturie despre această "călătorie" 
este exprimată în cuvintele lui Allah: 

u ...ca să-I arătăm din semnele Noastre" [17:1] 

Aşa cum le-a fost dezvăluit şi altor profeţi: 

"Şi aşa l-am arătat Noi lui Auraam împărăţia cerurilor şi a pământului, 
pentru ca el să fie dintre aceia care cred cu convingere" [6:75] 

Lui Moise, Domnul i-a spus: "Pentru ca să-ţi arătăm [şi altele] din 
minunile Noastre cele mai mari" [20:23] pentru ca: "El să se numere printre 
cei care cred, fără nici o îndoială". 

După ce vor vedea Semnele lui Allah, credinţa va fi întipărită pentru 
eternitate în inima Profeţilor, fiind atât de puternică, încât nu vor renunţa 
niciodată la ea. Ei sunt de fapt cei mai potriviţi pentru acest privilegiu divin, 
fiindcă ei sunt cei ce vor putea purta povara, prea apăsătoare ca să fie 
purtată de oameni obişnuiţi, iar în timpul misiuniilor vor considera toate 
nenorocirile şi agoniile lumeşti prea neînsemnate pentru a fi luate în 
seamă. 

Sunt simple fapte care, emanând din această Călătorie binecuvântată, 
se revarsă în grădina înfloritoare a biografiei Profetului - Pacea şi 
binecuvântarea lui Allah să fie asupra lui Muhammed. Povestea "Călătoriei 
Nocturne", aşa cum poate fi găsită în Nobilul Coran, este cuprinsă în primul 
verset din "Capitolul Al-Isra". Următoarele versete presupun o schimbare 
bruscă a "tonalităţii" mesajului şi dezvăluie faptele ruşinoase şi crimele 
evreilor, după care oamenii sunt povăţuiţi în sensul ascultării Coranului, 
singurul care îndeamnă spre tot ceea ce este mai drept şi mai cinstit. 

Acest aranjament nu poate fi luat drept pură coincidenţă. Ierusalimul a 



[1] Ibn Hişam, 1/399; 

fost prima scenă a "Călătoriei Nocturne" şi aici apare ideea unui mesaj 
îndreptat către evrei, din care reiese clar că acestora li se va retrage funcţia 
de conducători ai omenirii, datorită crimelor pe care le-au săvârşit şi care 
nu mai justifică ocuparea acestui statut de către ei. Mesajul sugera că 
statutul de conducător va fi reinstituit de Mesagerul lui Allah - Allah să-1 
binecuvânteze şi să-1 miluiască, urmând ca el să aibă control asupra 
ambelor centre de interes ale Credinţei Avraamice: Sfântul Sanctuar din 
Mekka şi Moscheea îndepărtată din Ierusalim. Era şi timpul ca autoritatea 
spirituală să fie transferată dinspre un popor a cărui istorie era impregnată 
de înşelătorie şi violenţă şi care îşi încălcase legămintele, către un alt 
popor, binecuvântat de credinţa şi supunerea faţă de Allah şi având un 
Mesager care se bucura de privilegiul Revelaţiei Coranice, care-i îndemna la 
tot ce-i mai bun şi mai drept. 

Rămâne totuşi o întrebare crucială, care necesită un răspuns: "Cum 
ar putea fi realizat acest transfer prevăzut de autoritate, în timp ce însuşi 
eroul principal (Muhammed) a fost lăsat în părăsire şi uitare, în timp ce se 
poticnea pe colinele din Mekka?" Această întrebare dezvăluie secretele 
unei probleme referitoare la o altă etapă a Chemării islamice şi la apariţia 
unui alt rol diferit ca sens şi nobil ca metodă care trebuie preluat. Aceste 
noi sarcini au luat forma versetelor coranice ce conţineau avertismente 
directe şi fără echivoc, însoţite de un ultimatum grav, adresat politeiştilor şi 
adepţilor lor: 

"Şi dacă voim Noi să nimicim o cetate, le vom porunci celor îmbuibaţi 
din ea [să se supună rânduielilor Noastre], însă ei, [dimpotrivă], se vor deda 
desfrâului. Atunci pedeapsa hotărâtă împotriva ei se va adeveri şi Noi o vom 
nimici cu totul. [17:16] 

Dar câte neamuri am nimicit Noi după Noe! Iar Domnul tău este 
îndeajuns Ştiutor şi este Cel care Vede păcatele robilor Săi." [17:17] 

împreună cu aceste versete au fost dezvăluite şi altele care prezentau 
musulmanilor regulile şi obiectivele de convieţuire civilizată după care îşi 
puteau clădi comunitatea musulmană, prevestindu-le dreptul la proprietate 
asupra pământului, cu libertate deplină asupra acestuia. Aceste informaţii le 
erau absolut necesare drept-credincioşilor musulmani pentru a-şi putea 
spori şansele întemeierii unei societăţi bine organizate în jurul axei căreia 
să se învârtă întreaga omenire. 

Acele versete implicau în realitate o perspectivă favorabilă Profetului 

- Allah să-1 binecuvânteze şi să-1 miluiască!, incluzând deţinerea unui adăpost 
sigur în care să se stabilească şi un sediu suficient de stabil pentru a-i putea 
da forţa necesară şi a-1 impulsiona în comunicarea Mesajul său întregii lumi. 
Acesta era de fapt secretul profund al "călătoriei binecuvântate". Pe baza 
acestor considerente, precum şi a altora asemenea lor, considerăm corectă 
presupunerea conform căreia "călătoria nocturnă" a avut loc fie înainte de 
primul jurământ de la 'Aqaba, fie între cele două - Allah ştie cel mai 

bine. 

PRIMUL JURĂMÂNT DE LA AQABA 

Am amintit deja de cei şase mediniţi care au îmbrăţişat islamul în 
sezonul de pelerinaj din cel de-al unsprezecelea an al Profeţiei, promiţând 
să comunice şi concetăţenilor lor Mesajul islamului. 

în anul următor, cu ocazia pelerinajului, a venit un grup de 
doisprezece discipoli, pregătiţi să-1 recunoască pe Muhammed drept 
Profetul lor. Din acest grup de oameni cinci din cei şase îl întâlniseră, cu un 
an înainte, pe Profet - Allah să-1 binecuvânteze şi să-1 miluiască. Jabir bin 
'Abdullah bin Reiab era cel de-al şaselea, care se ţinuse deoparte. Ceilalţi 
şapte membrii ai grupului, în afară de aceştia, erau: 

1. Mu'ad bin Al-Harith, Ibn 'Afra din tribul Khazraj. 

2. Zakuan bin 'Abd Al-Qais, din tribul Khazraj 

3. 'Ubada bin As-Samit, din tribul Khazraj. 

4. Yazid bin Tha'laba, din tribul Khazraj 

5. 'Al-'Abbas bin 'Ubada bin Nadala, din tribul Khazraj. 

6. Abul Haitham bin At-Taihan, din tribul Aus. 

7. 'Uuaim bin Sa'ida, din tribul Aus. 

Ei au mărturisit credinţa în Mesajul lui Muhammed - Allah să-1 
binecuvânteze şi să-1 miluiască - şi au jurat: "Nu ne vom închina altcuiva 
decât lui Allah, nu vom fura, nu vom comite adulter şi nici nu-i vom ucide 
pe copiii noştri, nu vom bârfi, nu vom ascunde minciuna şi te vom asculta 
necondiţionat". 

După ce aceştia şi-au făcut jurământul, Muhammed - Allah să-1 
binecuvânteze şi să-1 miluiască - a spus: "Pe cel care-şi va duce jurământul 
la îndeplinire, Allah îl va răsplăti, iar pe cel care neglijează ceva şi este 
năpăstuit în această lume, jurământul îl va mântui în Lumea de Apoi. Şi 
dacă păcatul rămâne ascuns de ochii oamenilor şi nici o nenorocire nu 
cade asupra lui, atunci totul rămâne între el şi Allah - Singurul care poate 
hotărî asupra iertării sale".[l] 



[1] Sahih Al-Bukhari, 1/150, 2/727, 2/1003 

Vestitorii islamului în Medina 

După acest jurământ, Profetul - Allah să-1 binecuvânteze şi să-1 
miluiască - 1-a trimis la Yathrib (Medina) pe Mus'ab bin 'Omair Al-'Abdari, 
primul "ambasador" musulman, să-i înveţe pe oamenii de acolo doctrinele 
islamului, să le ofere îndreptări practice şi să facă încercări de a propaga 
islamul printre cei care mărturiseau încă politeismul. 

El a fost găzduit în Medina la As'ad bin Zurara. Terenul a fost atât de 
bine pregătit şi propagarea făcută cu atât de mult entuziasm, încât islamul 
s-a răspândit cu iuţeală, din casă în casă şi din trib în trib. Sarcina lui 
Mus'ab a fost favorizată de numeroase aspecte pozitive, promiţătoare de 
succes. într-o zi, Mus'ab şi As'ad se aflau în drum spre locuinţele 
neamurilor 'Abd Al-Aşhal şi Zafar, ajungând în cele din urmă pe teritoriul 
neamului Zafar. Acolo s-au oprit lângă o fântână, discutând cu unii dintre 
noii musulmani. Sa'd bin Mu'ad şi Usaid bin Hudair, şefii celor două triburi, 
au aflat de această întâlnire. Usaid s-a apropiat de musulmani, înarmat cu 
lancea sa, în timp ce Sa'd s-a scuzat pe motiv că As'ad era vărul său din 
partea mamei. Usaid a venit şi mai aproape, blestemând, înjurând şi 
acuzându-i pe cei doi bărbaţi că prostesc oamenii slabi de înger, 
poruncindu-le apoi să înceteze totul. Mus'ab 1-a invitat calm să se aşeze, 
spunându-i: "Dacă eşti mulţumit de discuţia noastră, o vei putea accepta, 
dar, dacă îţi va displăcea, mă voi opri din ceea ce nu-ţi place." - "Aşa să 
fie!", a spus 'Usaid, apoi şi-a înfipt lancea în nisip. L-a ascultat pe Mus'ab şi 
atunci a auzit pentru prima dată câteva versete din Nobilul Coran. Sa'd a 
spus: "Mă jur pe Allah că, înainte de a ne spune, se vedea pe faţa lui că 
vrea să se facă musulman." Faţa lui era luminată de satisfacţie şi plăcere, 
fără a mai fi necesar să scoată vreun cuvânt de aprobare. El i-a întrebat pe 
cei doi bărbaţi ce trebuia făcut pentru a îmbrăţişa islamul. Ei i-au cerut să 
urmeze ceremonia spălatului, să-şi cureţe hainele, să mărturisească 
adevărul credinţei în Unicitatea lui Allah şi apoi să facă două Raka'h. El a 
acceptat şi a făcut exact ce i se ceruse, adăugând atunci că mai era un 
bărbat, Sa'd bin Mu'Ad, ai cărui oameni nu s-ar da înapoi dacă el se 
convertea la islam. A plecat după aceea să-1 vadă pe Sa'd şi pe oamenii lui. 
Sa'd şi-a dat imediat seama că Usaid se schimbase. La o întrebare pusă de 
Sa'd, Usaid a răspuns că doi bărbaţi erau gata să îndeplinească orice 

poruncă pe care o primeau. El a reuşit să conducă situaţia în aşa fel, încât 
a oferit celor doi bărbaţi o şansă de a discuta în particular cu Sa'd. 
Povestea lui Usaid s-a repetat, şi Sa'd a îmbrăţişat şi el islamul, după care 
s-a dus direct la oamenii lui, jurând că nu va mai vorbi cu ei, până ce nu vor 
crede în Allah şi în Trimisul Său. Chiar în după-amiaza aceleaşi zile, toţi 
bărbaţii şi femeile acelui trib arab au îmbrăţişat islamul, mai puţin unul, 
Al-Usairim, care s-a reţinut până la ziua de Uhud. în ziua aceea, el a 
îmbrăţişat islamul şi a luptat împotriva politeiştilor, fiind în cele din urmă 
omorât, înainte de a avea posibilitatea de a se închina vreodată în 
rugăciune. 

Profetul - Allah să-1 binecuvânteze şi să-1 miluiască - s-a referit la 
acesta, astfel: "El a făcut puţin, dar răsplata lui este mare". 

Mus'ab a rămas în Medina, conducându-şi misiunea cu sârguinţă şi 
succes, până când în toate casele de Al-Ansar ("ajutoare")' 1 ' existau 
bărbaţi şi femei care îmbrăţişaseră islamul. O singură familie a rămas 
neînduplecată la Chemarea islamică (Da'ua). Ei se aflau sub influenţa 
poetului Qais bin Al-Aslat, care a reuşit să-i ţină deoparte şi să le acopere 
urechile împotriva Chemării la islam, până în anul 5 d.H. 

Cu puţin înaintea următorului sezon de pelerinaj, în al treisprezecelea 
an al Profeţiei, Mus'ab bin 'Omair s-a întors la Mekka, aducându-i Profetului 
- Allah să-1 binecuvânteze şi să-1 miluiască - veşti bune despre solul fertil 
pe care islamul 1-a găsit în Medina, oferind astfel un viitor prosper, precum 
şi despre puterea şi protecţia pe care acel oraş le putea pune în slujba 
islamului.' 2 ' 



[1] Al-Ansar ("ajutoarele") sunt musulmanii din Medina care i-au ajutat pe 
musulmanii din Mekka şi pe Muhammed - Allah să-1 binecuvânteze şi să-1 miluiască, 
în momentul emigrării lor de la Mekka la Medina în anul 623 e.n. în continuare se va 
face referire la aceştia folosind termenul "ajutoare". 

[2] Ibn Hişam! 1/435; Zad Al-Ma'ad, 2/51 

AL DOILEA JURĂMÂNT DE LA AQABA 

în anul următor, al treisprezecelea al Profeţiei, adică în iunie 622 e.n., 
pe durata sezonului de pelerinaj, peste şaptezeci de noi musulmani din 
Medina au venit în urma politeiştilor, pentru a făptui ritualul de pelerinaj la 
Mekka. Cea mai frecventă întrebare care apărea pe buzele lor era: "Oare 
n-ar fi timpul să-1 apărăm pe Muhammed în loc să-1 lăsăm în părăsire, uitat 
şi poticnindu-se pe colinele din Mekka?" 

La scurtă vreme după sosire, ei au luat clandestin legătura cu 
Profetul - Allah să-1 binecuvânteze şi să-1 miluiască, într-o noapte de pe la 
mijlocul Zilelor Taşriq' (zilele de 11, 12, 13 Zul Hijje), undeva pe o colină de 
la Al-'Aqaba, care fusese loc de întâlnire şi cu un an în urmă. 

Unul dintre conducătorii "ajutoarelor", Ka'b bin Malik Al Ansar - Allah 
să fie mulţumit de el, a făcut un rezumat al întâlnirii istorice care a schimbat 
întregul curs al luptei dintre islam şi păgânism, şi a spus: "Am pornit în 
pelerinaj şi am aranjat o întâlnire în mijlocul Zilelor Taşriq. Am fost însoţiţi de 
o personalitate şi de un notabil al nostru, 'Abdullah bin 'Amr bin Haram, 
care era încă politeist. I-am dezvăluit intenţia noastră de a ne întâlni cu 
Muhammed şi l-am îndemnat să intre în rândurile noastre şi să părăsească 
politeismul, altfel va servi ca lemn pentru focul Iadului în Viaţa de Apoi. El a 
îmbrăţişat islamul pe dată şi a fost martor la importanta întâlnire de la 
Al-'Aqaba. în noaptea aceea am dormit cu oamenii din taberele noastre. 
După o bucată de timp, am început să plecăm pe furiş şi ne-am întâlnit pe 
o colină din apropiere. Eram şaptezeci şi trei de bărbaţi şi două femei, 
Nusaiba, fata lui Ka'b, din neamul Najjar şi Asma', fata lui Amr, din neamul 
Salama. L-am aşteptat pe Mesagerul lui Allah - Allah să-1 binecuvânteze şi 
să-1 miluiască. Muhammed a venit însoţit de unchiul său, Al-'Abbas bin 
'Abdul Muttalib, care, deşi nu era musulman, ne-a rugat stăruitor să nu-1 
îndepărtăm pe nepotul său de protecţia propriilor sale rude dacă nu eram pe 
deplin pregătiţi să-1 apărăm, fie şi cu riscul propriilor noastre vieţi. Al-Abbas 
a fost primul care a luat cuvântul: 

"O, voi, oameni din Khazraj' 1 ', ştiţi cu toţii care este poziţia lui 



[1] Arabii îi numeau pe "ajutoare", "Khazraj", indiferent dacă aceştia 
aparţineau tribului Khazraj ori tribului Aus 

Muhammed printre noi. Noi l-am apărat de poporul nostru cât de mult am 
putut. El este onorat şi respectat printre oamenii săi şi refuză să facă parte 
dintr-o altă grupare decât a voastră. Deci, dacă voi credeţi că atunci când îl 
veţi invita în oraşul vostru vă veţi putea ţine promisiunea şi îl veţi putea 
apăra împotriva duşmanilor, atunci purtaţi-vă povara pe care v-aţi asumat-o. 
Insă, dacă aveţi de gând să-1 predaţi şi să-1 trădaţi după ce l-aţi luat cu voi, 
atunci mai bine părăsiţi-1 acum, fiindcă este respectat şi bine apărat şi în 
propriul său oraş."' 1 ' 

Ka'b a răspuns: "Am ascultat ce ai avut de spus, acum însă, o, 
Mesager al lui Allah, este rândul tău să vorbeşti şi să ceri de la noi orice 
jurământ vrei, faţă de Domnul tău şi faţă de tine." 

A fost o atitudine deschisă ce vădea hotărârea desăvârşită, curajul şi 
credinţa profundă în sensul preluării grelei responsabilităţi şi al suportării 
consecinţelor pe care le implică. 

Atunci, Mesagerul lui Allah a propăvăduit Credinţa şi jurământul a fost 
făcut. Al-Imam Ahmad, cu acordul lui Jabir, a relatat că "ajutoarele" l-au 
întrebat pe Profet care sunt principiile asupra cărora ei trebuiau să depună 
jurământ. Profetul a răspuns: 

"Trebuie: 

1. să ascultaţi şi să vă supuneţi 

2. să dăruiţi şi când aveţi mult, şi când aveţi puţin. 

3. să faceţi bine şi să alungaţi răul. 

4. în slujba lui Allah, să nu vă temeţi de nimeni. 

5. să mă susţineţi atunci când vă cer ajutorul, să mă ocrotiţi aşa cum 
vă ocrotiţi pe voi înşivă, pe soţiile şi pe copiii voştri. Şi dacă veţi respecta 
aceste precepte, Paradisul va fi al vostru."' 2 ' 

în altă versiune relatată de Ka'b, se spune că Profetul a luat cuvântul, 
a recitat câteva versete din Coran, i-a chemat pe oameni la Allah, i-a 
îndemnat să intre în rândurile islamului şi a încheiat, spunând: "Vă implor 
să mă ocrotiţi aşa cum vă ocrotiţi femeile şi copiii voştri." Atunci, Al-Bara' 
bin Ma'rur 1-a luat de mână şi a spus: "O, da! Jurăm pe Allah care te-a 
trimis ca Profet întru Adevăr că te vom ocroti aşa cum ne ocrotim femeile şi 
copiii. Ai încredere în noi, o, Mesager al lui Allah! Pe Allah, suntem 
luptători adevăraţi şi poţi conta pe noi în război. Este o trăsătură pe care 



[1] Ibn Hişam, 1/440 - 442 

[2] Mukhtasar Sirat Ar-Rasul, p.155; Ibn Hişam, 1/454 

am moştenit-o de la străbunii noştri." 

Atunci, 'Abu Haitham At-Taihan a intervenit şi a spus: "O, Profet al lui 
Allah! între noi şi evrei există acorduri pe care ar trebui atunci să le 
desfacem. Dacă Allah îţi va da putere şi victorie, putem oare spera că nu 
ne vei părăsi, alăturându-te poporului tău (n.t. tribul Quraiş)?" 

Profetul - Allah să-1 binecuvânteze şi să-1 miluiască - a răspuns, 
zâmbind: "Nu, asta nu se va întâmpla niciodată. Sângele vostru va fi şi 
sângele meu. Atât în viaţă, cât şi în moarte voi fi cu voi şi voi veţi fi cu 
mine. Voi lupta cu cine luptaţi voi şi voi face pace cu cei cu care faceţi voi 
pace."' 11 

După ce negocierile referitoare la condiţiile de loialitate s-au încheiat 
şi toată adunarea a hotărât în mod unanim să le valideze, doi bărbaţi din 
prima generaţie de convertiţi, care îmbrăţişaseră islamul în al unsprezecelea 
şi al doisprezecelea an al Profeţiei, s-au ridicat în picioare pentru a-i 
informa şi pe ceilalţi despre importantul pas pe care aveau să-1 facă. în 
acest fel, urma ca ei să-şi depună jurământul, fiind pe deplin conştienţi de 
întreaga responsabilitate pe care şi-au asumat-o, şi, prin urmare, să aibă 
puterea de sacrificiu de care trebuia să dea dovadă. Al'Abbas bin Ubada bin 
Nadla remarca în acest context: "O, voi, oameni din Khazraj! Cunoaşteţi 
semnificaţia pactului pe care îl încheiaţi cu acest om? Voi promiteţi de fapt 
că veţi lupta împotriva tuturor, fără excepţie. Dacă vă temeţi că averea 
voastră va fi pusă la mijloc sau că vieţile notabililor voştri vor fi periclitate, 
atunci părăsiţi-1 acum, căci, de veţi face acest lucru după jurământ, va fi 
umilitor pentru voi, atât în această lume, cât şi în lumea ce va să vină. 

însă, dacă voi credeţi că puteţi duce la bun sfârşit ceea ce aţi fost 
chemaţi să faceţi, în ciuda pierderii de vieţi preţioase şi de averi, atunci 
asumaţi-vă această grea responsabilitate şi, jur pe Allah, de aici vă va veni 
binele atât în această viaţă, cât şi în Cea de Apoi." 

Ei au răspuns: "Noi am luat deja în considerare posibilitatea pierderii 
averilor noastre şi uciderea notabililor noştri şi, totuşi, îi jurăm credinţă. Dar 
care va fi răsplata noastră dacă respectăm toate condiţiile acestui pact?" 
Profetul a răspuns atunci: 

"Paradisul vă aşteaptă!" Ei l-au rugat să-şi întindă mâna şi ei toţi şi-au 
întins mâinile şi au jurat. Abia atunci As'ad bin Zurara şi-a dat seama de 
ce erau oamenii gata să se sacrifice pentru cauza lui Allah.' 2 ' 

[1] Ibn Hişam, 1/442 
[2] Ibn Hişam, 1/446 

Jabir a spus: "Când am început jurământul de credinţă faţă de Profet 
- Allah să-1 binecuvânteze şi să-1 miluiască, As'ad bin Zurara s-a ridicat şi 
a ţinut un scurt discurs: "O, popor din Yathrib, nu te grăbi! Nu am ajuns la 
capătul drumului doar având credinţa profundă că el (Muhammed - Allah să-1 
binecuvânteze şi să-1 miluiască) este Mesagerul lui Allah. Deja ştim că, 
dacă îl urmăm pe el, trebuie să ne separăm de arabii păgâni, chiar şi cu 
preţul vieţii noastre. Dacă insistaţi pe această cale, menţineţi-vă pe ea şi 
răsplata voastră este în Mâna lui Allah. Dacă însă vă simţiţi cuprinşi de 
frică, renunţaţi chiar acum şi veţi putea avea o mai mare justificare în faţa lui 
Allah."' 1 ] 

în ceea ce le priveşte pe cele două femei, jurământul a fost făcut doar 
verbal, întrucât Profetul - Allah să-1 binecuvânteze şi să-1 miluiască - 
n-a strâns niciodată mâna unei femei străine.' 2 ' 

Profetul - Allah să-1 binecuvânteze şi să-1 miluiască - a cerut atunci 
grupului să numească doisprezece reprezentanţi care vor predica islamul 
oamenilor din Medina şi care vor prelua responsabilitatea practicării 
mărturiilor făcute în acest jurământ, învăţându-i în acelaşi timp pe bărbaţii 
din propriile lor triburi cum să procedeze pe calea răspândirii islamului. Au 
fost aleşi nouă reprezentanţi din tribul Khazraj, şi anume: As'ad bin Zurara 
bin 'Ads, Sa'd bin Ar-Rabi' bin 'Amr, 'Abdullah bin Rauaha bin Tha'laba, 
Rafi' bin Malik bin Al-'Ajlan, Al-Bara' bin Ma'rur bin Sakhr, 'Abdullah bin 
'Amr bin Haram, 'Ubada bin As-Samit bin Qais, Sa'd bin 'Ubada bin Dulaim 
şi Al-Munzir bin 'Amr bin Khunais, şi încă trei din tribul Al-Aus: Usaid bin 
Hudair bin Sammak, Sa'd bin Khaithama bin Al-Harith şi Rifa'a bin 'Abdul 
Munzir bin Zubair. încă o dată, cei doisprezece bărbaţi au jurat să 
servească drept chezăşie intereselor poporului lor, aşa cum au făcut şi 
discipolii lui Christos, în timp ce Profetul va servi drept chezăşie pentru 
întreg poporul său, adică pentru toţi musulmanii. 

într-un fel sau altul, vestea acestor întâlniri secrete în deşert cu 
mediniţii a ieşit la iveală. Profetul a ştiut imediat că acela care a răspândit 
această veste era un anumit "diavol" ce locuia în Al-'Aqaba, care 
descoperise întâlnirea lor şi a ameninţat că îşi va încheia conturile cu el, 
cât de curând posibil. 

Auzind aceasta, Al-'Abbas bin Nadla a spus: "Pe Allah, care te-a 



[1] Musnad Ahmad 

[2] Sahih Muslim, 2/131 

trimis întru Adevăr, suntem destul de puternici ca să-i trecem pe oamenii 
din Mina (n.t. quraişii) prin săbiile noastre chiar mâine, dacă aşa doreşti." 
Profetul - Allah să-1 binecuvânteze şi să-1 miluiască - a spus: "Nu ni s-a 
poruncit să urmăm această cale. Acum, înapoiaţi-vă la taberele voastre." Ei 
s-au dus la culcare şi au dormit până dimineaţa.' 1 ' 

De îndată ce quraişii au aflat despre acest tratat, din toate părţile a 
început o agitaţie dătătoare de necazuri. Ei şi-au dat bine seama că o 
astfel de loialitate poate da naştere unor ramificaţii extinse, cu impact 
direct asupra vieţilor şi averilor lor. în ziua următoare, o delegaţie compusă 
din căpetenii şi criminali înrăiţi din Mekka a pornit spre tabăra mediniţilor 
pentru a protesta vehement împotriva acestui tratat. 

Ei li s-au adresat acestora, spunând: "O, oameni din Khazraj! A ajuns 
la urechile noastre că aţi venit aici să încheiaţi o înţelegere cu acest om 
(n.t. Muhammed) şi să-1 scoateţi afară din Mekka. Pe Allah, că, într-adevăr, 
dispreţuim orice fel de luptă între noi şi voi."' 2 ' 

Politeiştii din Medina, neştiind nimic despre jurământul secret, au 
început să jure pe Allah şi au răspuns cu bună credinţă că nimic din ceea 
ce auziseră ei nu era adevărat. 'Abdullah bin Ubai bin Salul, un politeist 
medinit, a respins acuzaţiile lor şi le-a declarat nule şi neavenite, pretinzând 
că oamenii săi nu ar face nimic fără ca el să le poruncească. 

Oricum, musulmanii mediniţi au păstrat tăcerea. Ei nici nu au negat, 
nici nu au confirmat ceea ce se spunea. Şefii tribului Quraiş păreau 
aproape convinşi de argumentele prezentate de politeişti şi s-au întors 
acasă nemulţumiţi. Totuşi, nu s-au resemnat în totalitate la cuvintele pe 
care le auziseră. Ei au început să cerceteze cele mai mici amănunte şi să 
urmărească şi cea mai nesemnificativă ştire, până când au ajuns, fără nici 
o îndoială, la concluzia că pactul avusese într-adevăr loc, însă acest lucru 
s-a întâmplat după ce pelerinii mediniţi părăsiseră deja Mekka. 

într-un acces de furie, ei i-au urmărit pe pelerini, nereuşind însă să 
prindă pe nici unul dintre ei, cu excepţia lui Sa'd bin 'Ubada. Acesta a fost 
supus la torturi inimaginabile, dar mai târziu Al-Mut'im bin 'Udai şi Harith 
bin Hârb bin Omaiia, cu care avea relaţii negustoreşti, l-au salvat.' 3 ' 

Aceasta este povestea celui de al doilea jurământ de la 'Aqaba, 



[1] Ibn Hişam, 1/448. 

[2] Ibidem. 

[3] Zad al-Ma'ad, 2/51,52; Ibn Hişam, 2/448-450. 

cunoscut mai târziu ca "Marele Jurământ de la 'Aqaba", desfăşurat într-o 
ambianţă impregnată de iubire, loialitate şi sprijin reciproc între credincioşii 
mediniţi şi musulmanii mekkani neajutoraţi. Acest nou spirit de afecţiune, 
fraternitate şi cooperare n-ar putea fi atribuit niciodată unui implus de 
moment, ci, dimpotrivă, el a fost născut dintr-o convingere bine înrădăcinată 
- Credinţa în Allah, în Trimisul Său şi în Cartea Sa. Credinţa era atât de 
bine ancorată în sufletele lor, încât ea a rămas nevătămată chiar şi în urma 
nedreptăţilor şi agresiunilor la care au fost supuşi. Credinţa lor putea face 
minuni atât sub aspectul practic al acţiunii, cât şi în procesul ideologic. 

Credinţa a constituit un instrument real, cu ajutorul căruia musulmanii 
au înregistrat realizări fără precedent în analele istoriei. Avem, de 
asemenea, convingerea că generaţiile viitoare vor simţi întotdeauna lipsa 
marilor realizări, câştigate de acei oameni deosebiţi. 

PRIMII EMIGRANŢI 

După recunoaşterea celui de-al doilea jurământ de la 'Aqaba şi 
întemeierea, într-un deşert plin de necredinţă şi ignoranţă, a unui mic stat 
musulman, care constituie cel mai de seamă câştig pentru cauza islamică, 
Profetul - Allah să-1 binecuvânteze şi să-1 miluiască - le-a dat musulmanilor 
permisiunea de a emigra la Medina, stat islamic în curs de formare. 

Judecând lucrurile la nivel individual, emigrarea la Medina a însemnat 
multiple pierderi materiale şi sacrificarea averilor. Totul era pus la bătaie în 
schimbul siguranţei personale. Nici măcar emigrantul nu putea spera la o 
siguranţă deplină, el putând fi oricând jefuit sau chiar omorât la începutul 
sau la sfârşitul călătoriei. Viitorul era neclar, impregnat de multiple încercări 
şi crize imprevizibile. 

Conştienţi de aceste lucruri, musulmanii au început să emigreze, în 
timp ce politeiştii făceau toate eforturile posibile pentru a-i întârzia şi a le 
împiedica plecarea, realizând că o asemenea mişcare implica o ameninţare 
ce putea avea consecinţe inimaginabile şi pericole de neconceput, pentru 
întreaga lor societate. 

Să vedem în continuare câteva dintre punctele cheie ale acestei 
perioade de emigrare: 

1. Primul care a emigrat a fost Abu Salama, cu un an înainte de 
Marele Jurământ de la 'Aqaba. Când s-a hotărât să părăsească Mekka, 
rudele sale prin alianţă, într-o încercare disperată de a-1 opri, i-au reţinut 
soţia şi l-au înhăţat pe fiul său într-un mod atât de violent, încât i-au 
dizlocat umărul. După plecarea soţului său şi pierderea fiului, Umm Salama 
şi-a petrecut un an în singurătate, plângând şi jelind în continuare. în cele 
din urmă, unei rude de-a ei i s-a făcut milă de ea şi i-a îndemnat şi pe 
ceilalţi să-1 elibereze pe fiul ei şi să-i permită să i se alăture soţului. Atunci, 
ea a pornit singură într-o călătorie de 500 de km, fără nici un ajutor de 
nicăieri. într-un loc numit At-Tan'im, 'Uthman bin Talha, întâlnind-o din 
întâmplare, s-a oferit să o aducă până la Medina călare. împreună cu fiul ei, 
s-a întâlnit cu Abu Salama, în satul Quba', o suburbie a Medinei.' 1 ' 

2. Un alt exemplu clar care confirmă atrocităţile politeiştilor mekkani în 



[1] Ibn Hişam, 1/468 

contextul emigrării este cel al lui Suhaib. El şi-a exprimat dorinţa de a 
emigra şi bineînţeles că aceasta a stârnit intens indignarea necredincioşilor. 
Ei au început să-1 insulte, pretinzând că atunci când venise la Mekka era 
doar un vagabond neînsemnat, însă oraşul lor a fost generos şi, datorită lor, 
el a reuşit să facă o mulţime de bani şi să se îmbogăţească. Ei au dat 
ordin să nu fie lăsat să plece. Văzând acestea, Suhaib s-a oferit să renunţe 
la toată averea, în favoarea lor. Cu această condiţie, în cele din urmă, ei au 
acceptat să-1 elibereze. Profetul a auzit această poveste şi a spus: "Suhaib 
este învingătorul! în cele din urmă, Suhaib este învingătorul."' 1 ' 

3. Apoi, a fost povestea lui 'Omar bin Al-Khattab, 'Aiiaş bin Abu 
Rabi'a şi Hişam bin Al-'Asi, care s-au înţeles să se întâlnească într-o 
dimineaţă într-un anumit loc, pentru a pleca la Medina. 'Omar şi 'Aiiaş au 
venit, dar Hişam a fost reţinut de mekkani. 

La scurt timp după aceea, Abu Jahl şi Al-Harith au venit la Medina 
pentru a-1 vizita pe cel de al treilea frate al lor, 'Aiiaş. Ei au încercat cu 
perfidie să-i atingă cea mai sensibilă coardă a sufletului, legătura cu mama 
lui. Au pretins că mama lui jurase că nu-şi va mai pieptăna părul niciodată 
şi nu se va mai acoperi de soare până nu-1 va vedea. Lui 'Aiiaş i-a fost milă 
de mama lui, dar 'Omar a fost atât de inteligent, încât a înţeles faptul că ei 
voiau să-1 îndepărteze pe 'Aiiaş de islam, aşa că 1-a atenţionat asupra 
vicleşugurilor lor şi a adăugat: "Mama ta o să-şi pieptene părul dacă o 
năpădesc păduchii şi se va feri la umbră dacă soarele din Mekka va fi prea 
arzător pentru ea." 

în ciuda acestor cuvinte, 'Aiiaş s-a hotărât să meargă şi să-şi vadă 
mama, aşa că 'Omar i-a dat cămila sa cea ascultătoare şi docilă şi 1-a 
sfătuit să se ţină călare pe ea, pentru a se putea salva, dacă observă ceva 
suspicios din partea lor. Cei trei au pornit atunci la drum, spre Mekka. 
După o bucată de drum, Abu Jahl a început să se plângă de cămila lui şi 
i-a cerut lui 'Aiiaş să-i permită să călărească împreună cu el pe cămila sa. 
Când cămila a îngenunchiat, cei doi politeişti s-au aruncat asupra lui 'Aiiaş 
şi l-au legat. Ei au intrat apoi călare în Mekka, strigând oamenilor să le 
urmeze exemplul în legătură cu "nebunii".' 2 ' 

Acestea sunt doar trei dintre exemplele care pot evidenţia reacţia 
mekkanilor faţă de oricine intenţiona sa emigreze. Cu toate acestea, 



[1] Ibn Hişam, 1/477. 

[2] Ibn Hişam, 1/474; Sahih Al-Bukhari, 1/558. 

credincioşii reuşeau încă să fugă în grupuri succcesive şi cu atâta 
repeziciune, încât, la două luni după cel de-al doilea jurământ de la 'Aqaba, 
cartiere întregi din Mekka erau părăsite. Aproape toţi adepţii lui Muhammed 
emigraseră la noua lor reşedinţă, cu excepţia lui Abu Bakr, a lui 'Aii, a 
Profetului însuşi şi a acelor suflete nobile şi neajutorate care erau reţinute 
cu forţa sau nu erau în stare să fugă. Profetul - Allah să-1 binecuvânteze şi 
să-1 miluiască - împreună cu Abu Bakr şi 'Aii îşi făcuseră toate pregătirile 
de emigrare, dar Muhammed aştepta permisiunea de la Domnul său.' 11 

Este demn de consemnat faptul că majoritatea musulmanilor care 
emigraseră în Abisinia (Etiopia) s-au întors la Medina şi s-au alăturat 
musulmanilor de acolo. 

Fără îndoială, situaţia la Mekka era critică, dar Muhammed - Allah 
să-1 binecuvânteze şi să-1 miluiască - nu era deloc îngrijorat. Abu Bakr, 
însă, îl îndemna necontenit pe Profet să plece din oraşul acela. El aştepta 
cu nerăbdare şansa de a-1 însoţi pe Muhammed - Allah să-1 binecuvânteze 
şi să-1 miluiască - în această călătorie memorabilă, dar Profetul i-a spus că 
încă nu venise timpul. 

Domnul său încă nu-i dăduse poruncă să emigreze. în aşteptarea 
Poruncii lui Allah, Abu Bakr făcuse pregătirile de călătorie şi cumpărase de 
asemenea două cămile agere pe care le hrănise timp de patru luni aşa cum 
trebuie, pentru a putea face faţă pe rând chinurilor unei lungi călătorii prin 
desert.' 21 



[1] Zad Al-Ma'ad, 2/52 

[2] Sahih Al-Bukhari, 1/553. 

CASA AN-NADUA 
- PARLAMENTUL QURAYŞ - 

Politeiştii au fost paralizaţi de mişcarea atent plănuită şi grabnică a 
adepţilor lui Muhammed către noua lor reşedinţă, în Medina. 

Ei au fost cuprinşi de o nelinişte fără precedent şi erau profund 
îngrijoraţi atât din cauza situaţiei întregii lor entităţi păgâne, cât şi din 
cauza situaţiei economice. Ei simţiseră deja că Muhammed era un 
conducător influent şi că adepţii săi erau hotărâţi, sinceri şi gata oricând să 
sacrifice tot ce aveau de dragul Mesagerului lui Allah. Triburile Al-Aus şi 
Al-Khazraj, viitoarele gazde ale musulmanilor mekkani, erau de asemenea 
cunoscute în Arabia pentru forţa şi energia lor pe timp de război şi pentru 
manierele sensibile şi chibzuite pe timp de pace. Ei aveau o mare aversiune 
faţă de prejudecăţi şi ranchiuni, ei înşişi trăind în trecut zile amare datorită 
luptelor dintre triburi. Medina era cartierul general al Chemării islamice, care 
se răspândea neîncetat şi se bucura de o poziţie strategică deosebit de 
însemnată. Ea dirija rutele comerciale ce duceau spre Mekka şi populaţia 
sa făcea comerţ cu mărfuri ce valorau în fiecare an aproximativ un sfert de 
milion de dinari de aur. Siguranţa drumurilor caravanelor era crucială pentru 
continuitatea unei vieţi economice prospere. Luând în considerare toţi aceşti 
factori, politeiştii au început să se simtă din ce în ce mai ameninţaţi. De 
aceea, ei au început să caute metoda cea mai eficace prin care ar fi putut 
înlătura acest pericol iminent. 

Ei au stabilit o întâlnire în ziua de joi, 26 Safar, în cel de-al 
treisprezecelea an al Profeţiei, adică pe 12 septembrie 622 e.n.' 11 , la două 
luni şi jumătate după Marele Jurământ de la 'Aqaba. în ziua aceea, 
"Parlamentul din Mekka" a avut o întâlnire foarte importantă, cu referire la 
un singur subiect, şi anume măsurile care trebuiau luate pentru a împiedica 
extinderea acestei uriaşe mişcări. 

La această întâlnire au participat reprezentanţi ai tuturor triburilor 
quraişe, dintre care cei mai de seamă erau: 

1. Abu Jahl bin Hişam, din neamul Makhzum; 

2. Jubair bin Mut'im, Tuaima bin 'Udai si Al-Harith bin 'Amir ce 



[1] Pentru detalii vedeţi Rahmat-al-lil'alamin, 1/95-102. 

repezentau neamul Naufal bin 'Abd Munaf; 

3. Cei doi fii ai lui Rabi'a, Şaiba şi 'Utba, precum şi Abu Sufian bin 
Hârb din neamul 'Abd Şams bin 'Abd Munaf. 

4. An-Nadr bin Al-Harith (care îl mânjise pe Muhammed cu intestine 
de animale), ce reprezenta neamul 'Abd Ad-Dar; 

5. Abdul Bukhtari bin Hişam, Zama'a bin Al-Asuad şi Hakim bin 
Hizam din neamul Asad bin 'Abd Al-'Uzza; 

6. Cei doi fii ai lui Al-Hajjaj, Nabi şi Munbi, din neamul Sahm; 

7. Omaiia bin Khalaf din neamul Juna. 

în Casa An-Nadua, la discuţia lor a participat şi Iblis (Satana), care 
se deghizase într-un bătrân venerabil ce stătea la uşă, prezentându-se 
drept un membru al tribului Najd, curios să asiste la întâlnire, să asculte 
dezbaterea şi să le ureze succes în luarea unei hotărâri înţelepte. 

A fost o dezbatere lungă şi s-au avansat numeroase propuneri. Astfel, 
a fost propusă şi dezbătută de fiecare membru în parte până şi expulzarea 
Profetului din Mekka, care în final a fost refuzată pe motiv că vorbele lui 
dulci şi emoţionante i-ar fi putut convinge pe ceilalţi arabi să-i atace în 
propriul lor oraş. întemniţarea pe viaţă a fost de asemenea dezbătută, dar şi 
aceasta a fost repede respinsă, de teamă că adepţii lui s-ar putea înmulţi 
pentru a-i invada şi a-1 elibera pe Muhammed, cu forţa. 

în respectivul moment, înveteratul criminal din Mekka, Abu Jahl bin 
Hişam, a sugerat ca Muhammed să fie asasinat. însă, asasinarea lui de 
către un singur om ar fi atras răzbunarea de sânge asupra acestuia şi a 
familiei sale. Problema a fost soluţionată până la urmă de însuşi Abu Jahl, 
care a sugerat ca un grup de bărbaţi tineri, câte unul din fiecare trib, să-1 
lovească simultan pe Muhammed cu săbiile lor, astfel încât vina să fie 
împărţită între ei toţi, fără a încrimina doar pe unul dintre ei, iar oamenii 
Profetului să fie nevoiţi să recurgă la o soluţionare înţeleaptă. Bătrânul din 
Najd (Satana) a spus că trebuie să facă precum a zis Abu Jahl şi astfel 
păcătoasa propunere a fost acceptată în unanimitate şi reprezentanţii au 
pus capăt adunării, întorcându-se la casele lor ferm hotărâţi să-şi pună 
imediat planul în aplicare.' 11 



[1] Ibn Hişam, 1/480-482. 

EMIGRAREA PROFETULUI 

Când această hotărâre nelegiuită a fost luată, Allah 1-a trimis la 
Muhammed pe îngerul Gavriil pentru a-i dezvălui complotul quraişilor şi 
pentru a-i da permisiunea Domnului său de a părăsi Mekka. El i-a fixat data 
emigrării şi i-a cerut să nu doarmă în noaptea aceea în patul său. La prânz, 
Profetul - Allah să-1 binecuvânteze şi să-1 miluiască - a mers să-1 
întâlnească pe prietenul său Abu Bakr şi a aranjat cu el ultimele detalii 
pentru călătoria plănuită. Abu Bakr s-a arătat surprins să-1 vadă pe Profet 
- Allah să-1 binecuvânteze şi să-1 miluiască - deghizat la acea oră 
neobişnuită de amiază, dar de îndată ce a aflat, a exclamat: "El nu vine la 
noi pe căldura asta decât pentru o poruncă!" A cerut voie să intre, apoi, 
după ce a obţinut permisiunea, a intrat şi i-a spus lui Abu Bakr: "Vreau să 
vorbesc doar cu tine!" Abu Bakr a răspuns: "Dar ei sunt familia ta!" 
Muhammed a spus: "Mi s-a permis intrarea în Medina." Atunci, Abu Bakr 
a zis: "Doresc să-ţi fiu tovarăş de drum", iar Profetul a încuviinţat, zicând: 
"Bine!" 111 

Pentru a face pregătirile necesare pentru aplicarea planului lor 
diavolesc, căpeteniile din Mekka au ales unsprezece oameni: Abu Jahl, 
Hakam bin Abul Al-'As, 'Uqba bin Abu Mu'ait, An-Nadr bin Harith, Omaiia 
bin Khalaf, Zama'a bin Al-Asuad, Tu'aima bin 'Udai, Abu Lahab, Ubai bin 
Khalaf, Nabi bin Al-Hajjaj şi fratele său, Munbi bin Al-Hajjaj. Toţi erau în 
alertă. La căderea nopţii ei au postat asasinii în jurul casei Profetului. Astfel 
au stat de pază toată noaptea, aşteptând să-1 omoare în momentul în care 
va pleca de acasă în zorii zilei. Din când în când, ei trăgeau cu ochiul 
printr-o gaură a uşii pentru a se asigura că Profetul se afla încă în patul lui. 
Abu Jahl, marele duşman al islamului, se plimba prin jur cu trufie, 
batjocorind cu aroganţă vorbele lui Muhammed şi spunând oamenilor din 
jurul său: "Muhammed vă promite că dacă-1 urmaţi o să vă numească 
stăpâni atât peste arabi, cât şi peste cei care nu sunt arabi şi că în Viaţa 
de Apoi răsplata voastră va fi Grădinile asemănătoare cu cele ale Iordanului, 
iar dacă nu-1 urmaţi o să vă ucidă şi după moarte veţi fi arşi în foc."' 21 Era 
plin de încredere în succesul planului său diavolesc. 



[1] Sahih Al-Bukhari, 1/553. 
[2] Ibn Hişam, 1/483. 

însă, Allah Atotputernicul, în Mâinile Căruia se află stăpânirea ceru- 
rilor şi a pământului, face aşa cum doreşte El. El este cel ce trimite ajutor şi 
niciodată nu poate fi biruit. Prin Voinţa Sa, Allah a făcut exact ce i-a revelat 
mai târziu Profetului: 

"[Şi adu-ţi aminte] cum au ticluit împotriva ta cei care nu credeau, ca 
să te întemniţeze ori să te omoare, ori să te alunge! Au ticluit ei, însă şi 
Allah a ticluit, căci Allah este cel mai Bun între cei care ştiu a ticlui." 
[8:30]. 

în acele momente critice, planurile quraişilor au eşuat, în ciuda 
asedierii strânse a casei Profetului - Allah să-1 binecuvânteze şi să-1 
miluiască!, în timp ce acesta se afla înăuntru împreună cu 'Aii. Profetul 

- Allah să-1 binecuvânteze şi să-1 miluiască! - i-a spus lui 'Aii să se culce 
în patul său şi să se acopere cu mantaua sa verde, asigurându-1 că, având 
protecţia lui Allah, va fi în siguranţă deplină şi nu i se va întâmpla nimic 
rău. 

Apoi, Profetul - Allah să-1 binecuvânteze şi să-1 miluiască! - a ieşit 
din cameră, cu Voia lui Allah, fără să-1 vadă nimeni şi a aruncat o mână 
plină de praf peste asasini, reuşind să-şi croiască drum printre ei, în timp 
ce recita versete din Nobilul Coran: 

"Şi Noi am pus o stavilă dinaintea lor şi o stavilă în urma lor şi astfel 
le-am acoperit lor ochii şi iată că ei nu mai văd". [36:9] 

El s-a îndreptat direct spre casa lui Abu Bakr, care i s-a alăturat 
imediat, şi amândoi au pornit spre direcţia opusă Medinei, au urcat panta 
uşoară a Muntelui Thaur şi s-au refugiat într-o peşteră.' 1 ' 

Asasinii care îi înconjuraseră casa aşteptau miezul nopţii, când cineva 
a venit şi i-a anunţat că Profetul - Allah să-1 binecuvânteze şi să-1 miluiască! 

- plecase deja. Ei au dat buzna înăuntru şi, spre marea lor uimire, au 
descoperit că persoana care dormea în patul Profetului era 'Aii şi nu 
Muhammed - Allah să-1 binecuvânteze şi să-1 miluiască! Acest lucru a 
stârnit o mare agitaţie în tot oraşul. Astfel, Profetul - Allah să-1 
binecuvânteze şi să-1 miluiască! - şi-a părăsit casa pe 27 Safar, în al 
treisprezecelea an al Profeţiei, adică pe 12-13 septembrie 622 e.n.' 2 ' 

Realizând că neamul Quraiş îşi va mobiliza întregul potenţial pentru 
a-1 găsi, Muhammed - Allah să-1 binecuvânteze şi să-1 miluiască! - le-a 
jucat o festă inteligentă. în loc să urmeze drumul spre Medina de la nord de 



[1] Ibn Hişam, 1/483; Zad Al-Ma'ad 2/52 
[2] Rahmat-al-lil'alamin, 1/95. 

Mekka, aşa cum se aşteptau politeiştii, el a luat-o pe un drum la care ei se 
aşteptau cel mai puţin, prin partea de sud a oraşului, care ducea spre 
Yemen. A mers aşa cam 3-4 km, până când a ajuns la un munte stâncos, 
numit Thaur. 

Acolo papucii i s-au rupt, iar unii spuneau chiar că umbla în vârful 
picioarelor pentru a nu lăsa urme. Abu Bakr - Allah să fie mulţumit de el! - 
1-a purtat pe munte până la o peşteră care avea acelaşi nume ca şi 
muntele, Peştera Thaur. 

Abu Bakr a intrat primul pentru a cerceta peştera şi a se asigura că 
nu este nici un pericol. A înfundat toate găurile cu bucăţi rupte din hainele 
lui, a curăţat-o şi apoi 1-a rugat pe Profet să intre. Profetul - Allah să-1 
binecuvânteze şi să-1 miluiască! - a intrat şi imediat şi-a pus capul în poala 
lui Abu Bakr şi a adormit. Deodată, Abu Bakr a fost înţepat în picior de o 
insectă veninoasă. L-a durut atât de tare încât i-au dat lacrimile, care au 
căzut pe faţa Profetului. 

Imediat, Profetul - Allah să-1 binecuvânteze şi să-1 miluiască! - a dat 
cu puţină salivă pe piciorul lui Abu Bakr şi durerea a dispărut ca prin 
minune. Ei au stat în peşteră timp de trei nopţi, de vineri, până duminică. 
După lăsarea întunericului, 'Abdullah, fiul lui Abu Bakr, venea să-i vadă şi 
rămânea acolo peste noapte, punându-i la curent cu situaţia din Mekka. 
Dimineaţa devreme pleca înapoi şi ca de obicei se amesteca printre 
mekkani, pentru a nu atrage câtuşi de puţin atenţia asupra activităţilor lui 
clandestine. 'Amir bin Fuhaira care avea grijă de turma de capre a 
stăpânului său, Abu Bakr, se furişa în fiecare seară fără a fi observat şi 
ducea câteva capre până la peşteră, pentru a-i alimenta cu lapte pe cei doi 
care sălăşluiau acolo. 111 

Quraişii, pe de altă parte, au fost foarte nedumeriţi şi de-a dreptul 
exasperaţi, când ştirea evadării celor doi tovarăşi a fost confirmată. Ei l-au 
adus pe 'Aii la Al-Ka'ba, l-au bătut cu sălbăticie şi l-au închis acolo un 
timp, într-o încercare disperată de a-1 face să mărturisească secretul 
dispariţiei celor doi "fugari", dar fără nici un rezultat. Ei au mers atunci la 
Asma', fiica lui Abu Bakr, dar nici aici n-au avut succes. Când a ajuns la 
uşa ei, Abu Jahl a pălmuit-o pe fată atât de puternic, încât i-a rupt 
cercelul. 121 



[1] Sahih Al-Bukhari, 1/553; Ibn Hişam, 1/486. 
[2] Rahmat-al-lil'alamin, 1/96; Ibn Hişam, 1/487. 

Notabilii din Mekka au convocat o adunare de urgenţă pentru a 
determina viitorul curs al acţiunii şi pentru a cerceta toate variantele care 
i-ar fi putut ajuta să-i prindă pe cei doi bărbaţi. 

Ei au hotărât să blocheze toate drumurile spre ieşire şi au pus 
supraveghetori bine înarmaţi la toate ieşirile posibile. A fost pus şi un preţ 
de 100 de cămile pe capul fiecăruia dintre cei doi.' 1 ' Călăreţii, infanteria şi 
cercetaşii au răscolit ţara. Odată au ajuns chiar şi până la gura peşterii 
unde se ascundeau Profetul - Allah să-1 binecuvânteze şi să-1 miluiască! - 
şi Abu Bakr. în momentul în care a văzut duşmanul la o distanţă aşa de 
mică, Abu Bakr i-a şoptit Profetului - Allah să-1 binecuvânteze şi să-1 
miluiască!: "Dacă ei se uită prin crăpătură şi ne descoperă, ce facem 
atunci?" Profetul - Allah să-1 binecuvânteze şi să-1 miluiască! - i-a răspuns, 
cu calmul său de inspiraţie divină: "Ce rău crezi tu că va veni peste aceia 
doi pe lângă care al Treilea este Allah?"' 2 ' 

A fost într-adevăr o minune divină. Urmăritorii se aflau doar la câţiva 
paşi de peşteră şi, totuşi, nu i-au văzut. Timp de trei zile, Muhammed 
- Allah să-1 binecuvânteze şi să-1 miluiască! - şi Abu Bakr au trăit în 
peşteră, în timp ce quraişii făceau eforturi disperate pentru a-i prinde. 

'Abdullah bin Uraiquit, care nu îmbrăţişase încă islamul, dar în care 
Abu Bakr avea încredere şi pe care-1 angajase drept călăuză, a ajuns, 
potrivit unui plan, la peşteră după trei nopţi, aducând cu el cele două cămile 
ale lui Abu Bakr. Vestea despre încetinirea cercetărilor i-a mulţumit pe cei 
doi nobili "fugari". Şansa plecării apăruse. Atunci Abu Bakr s-a oferit să-i 
dea Profetului - Allah să-1 binecuvânteze şi să-1 miluiască! - animalul mai 
ager ca să-1 călărească. Acesta a consimţit, cu condiţia să i-1 plătească. 
Au luat cu ei provizii de hrană pe care le adusese Asma', fiica lui Abu Bakr, 
şi pe care le legase într-o boccea făcută din brâul ei, după ce-1 rupsese în 
două, de aici şi apelativul care i se va da ulterior: Asma', "cea cu două 
brâuri". Profetul - Allah să-1 binecuvânteze şi să-1 miluiască!, Abu Bakr şi 
Amir bin Fuhaira au plecat şi călăuza lor, 'Abdullah bin Uraiquit, i-a condus 
întâi spre sud şi mai apoi spre vest, pe poteci abia umblate, de-a lungul 
drumului de coastă. Aceasta se întâmpla în Rabi' Al-Auual, primul an d.H., 
adică în septembrie 622 e.n. în drum spre Quba', micuţa caravană a 
călătorit prin numeroase sate. în acest context, este relevantă prezentarea 



[1] Sahih Al-Bukhari, 1/554. 

[2] Sahih Al-Bukhari, 1/516; Mukhtasar Sirat Ar-Rasul, p.168. 

câtorva întâmplări interesante, petrecute pe parcursul obositoarei călătorii: 

1. într-o zi nu puteau găsi nici un loc care să-i apere împotriva 
căldurii înăbuşitoare. Atunci Abu Bakr - Allah să fie mulţumit de el!, 
aruncând o privire în jur, a văzut în cele din urmă puţină umbră lângă o 
stâncă. El a curăţat pământul şi şi-a aşternut mantia pentru ca Profetul 
- Allah să-1 binecuvânteze şi să-1 miluiască! - să se întindă pe ea şi apoi el 
a stat de pază. 

S-a întâlnit cu un păstor, un băiat beduin, care, de asemenea, căuta 
adăpost. Abu Bakr 1-a rugat să-i dea puţin lapte pe care, după ce 1-a răcit 
puţin în apă, 1-a dus Profetului - Allah să-1 binecuvânteze şi să-1 miluiască! 
Apoi s-a întors şi a aşteptat până ce Profetul - Allah să-1 binecuvânteze şi 
să-1 miluiască! - s-a trezit şi şi-a potolit setea cu laptele adus.' 1 ' 

2. Pe drum, oricui îl întreba pe Abu Bakr -Allah să fie mulţumit de el- 
despre identitatea onorabilului său tovarăş, acesta îi răspundea că acel om 
era călăuza lui. Cel care primea răspunsul se gândea că Muhammed - Allah 
să-1 binecuvânteze şi să-1 miluiască! - era o călăuză de drum, în timp ce 
Abu Bakr voia să spună că era călăuzit pe calea Adevărului.' 2 ' 

3. Quraişii, după cum am menţionat deja, declaraseră că oricine îl va 
prinde pe Muhammed - Allah să-1 binecuvânteze şi să-1 miluiască! - va primi 
o sută de cămile drept recompensă. Acest lucru i-a îndemnat pe mulţi să-şi 
încerce norocul. Printre cei care pentru a câştiga recompensa îi căutau pe 
Profet - Allah să-1 binecuvânteze şi să-1 miluiască! - şi pe tovarăşul lui era 
şi Suraqa, fiul lui Malik. După ce a primit informaţia că un grup de patru 
persoane fusese văzut pe un anumit drum, a hotărât să-1 urmărească în 
secret pentru ca el singur să câştige recompensa. S-a urcat pe un cal iute 
şi a pornit grabnic în urmărirea lor. Pe drum, calul s-a împiedicat şi el a 
fost aruncat la pământ. A dat atunci cu zarul ca să vadă dacă trebuia să 
continue sau nu urmărirea, aşa cum fac de obicei arabii în asemenea 
circumstanţe, şi a găsit sorţii nefavorabili dorinţei lui. Lăcomia pentru avere 
însă 1-a orbit de tot şi el a reluat urmărirea. I s-a întâmplat acelaşi lucru, 
dar el nu a dat nici o atenţie. A sărit iarăşi în şa şi a galopat cu viteză 
ameţitoare până când a ajuns să audă glasul Profetului - Allah să-1 
binecuvânteze şi să-1 miluiască! - în timp ce recita din Coran. Abu Bakr era 
foarte agitat şi îşi întorcea mereu capul să privească în urmă, în timp ce 



[1] Sahih Al-Bukhari, 1/510. 
[2] Sahih Al-Bukhari, 1/556. 

Profetul - Allah să-1 binecuvânteze şi să-1 miluiască! - era foarte calm şi 
continua să recite versuri din Coran. 

Pe parcursul drumului, calul lui Suraqa se tot împiedica, iar el era 
aruncat la pământ. Deodată, a văzut că picioarele din faţă ale calului 
intraseră în pământ şi din ele ieşea fum. Abia atunci s-a trezit la realitate şi 
şi-a dat seama că acesta era un avertisment constant al lui Allah faţă de 
planul nelegiuit pe care îl avea în minte împotriva Profetului. El i-a rugat să 
se apropie de grupul de călători şi cu inima spăşită a implorat cu toată 
umilinţa iertare Profetului - Allah să-1 binecuvânteze şi să-1 miluiască! 

El s-a adresat Profetului - Allah să-1 binecuvânteze şi să-1 miluiască! - 
şi tovarăşului său, astfel: "Oamenii tăi (n.t. quraişii) au promis o răsplată 
generoasă celui care te va prinde". A mai adăugat apoi că putea să le ofere 
provizii, dar ei i-au refuzat oferta. I-au cerut doar să le acopere plecarea şi 
să nu le spună politeiştilor care era locul unde se ascundeau. Apoi, 
Profetul - Allah să-1 binecuvânteze şi să-1 miluiască! - 1-a iertat şi i-a 
confirmat acest lucru printr-o dovadă scrisă de 'Amir bin Fuhaira pe o 
bucată de pergament. Suraqa s-a întors în grabă la Mekka şi a încercat să 
dejoace planurile celor care erau în urmărirea lui Muhammed - Allah să-1 
binecuvânteze şi să-1 miluiască! - şi a tovarăşului său. Aşadar, duşmanul 
jurat a devenit un sincer credincios.' 1 ' 

într-o versiune a lui Abu Bakr - Allah să fie mulţumit de el!, acesta 
spune: "Am emigrat în timp ce mekkanii ne urmăreau. Nimeni nu ne-a ajuns 
din urmă, în afară de Suraqa bin Malik bin Ju'şam, pe calul său. Eu am 
spus: "O, Mesager al lui Allah, acesta ne-a ajuns din urmă!". Profetul 
- Allah să-1 binecuvânteze şi să-1 miluiască! - a răspuns: 

"Nu fi mâhnit, căci Allah este cu noi". [9:40] 

4. Grupul şi-a continuat călătoria până când a ajuns la nişte corturi 
izolate ce aparţineau unei femei numite Umm Ma'bad Al-Khuzaiia. Era o 
femeie milostivă şi şedea în uşa cortului ei, cu un covoraş aşternut pe jos, 
pregătit pentru orice călător ce se întîmpla să treacă pe acolo. Obosiţi şi 
însetaţi, Profetul - Allah să-1 binecuvânteze şi să-1 miluiască! - şi tovarăşul 
lui au vrut să se învioreze cu hrană şi puţin lapte. Femeia le-a spus că 
turma este la păscut, iar capra ce se află în apropiere era aproape stearpă. 
Era un an secetos. Cu permisiunea ei, Profetul - Allah să-1 binecuvânteze şi 
să-1 miluiască! - a atins ugerul caprei, invocând Numele lui Allah şi, spre 



[1] Sahih Al-Bukhari, 1/516, 1/554; Zad Al-Ma'ad, 2/53. 

marea lor bucurie, din uger a început să curgă lapte din belşug. Profetul 

- Allah să-1 binecuvânteze şi să-1 miluiască! - a oferit lapte stăpânei casei 
şi apoi a împărţit restul cu ceilalţi membrii ai grupului. înainte de plecare, el 
a muls capra, a umplut plosca şi i-a dat-o lui Umm Ma'bad. 

Mai târziu, soţul ei a venit cu caprele slăbănoage care nu aveau nici 
un pic de lapte în ugere. El a fost uimit să găsească lapte în casă. Soţia 
sa i-a povestit că trecuse pe acolo un om binecuvântat şi i-a dat mai multe 
amănunte despre înfăţişarea şi felul său de a vorbi. Abu Ma'bad şi-a dat 
seama imediat că omul acela era cel pe care îl căutau quraişii şi i-a cerut 
nevestei să i-1 descrie în întregime. Ea a schiţat într-un mod minunat 
aspectul şi manierele lui, dar acest subiect îl vom detalia mai târziu, când 
vom vorbi despre trăsăturile şi meritele Profetului - Allah să-1 binecuvânteze 
şi să-1 miluiască! 

După ce a ascultat descrierea soţiei lui, Abu Ma'bad şi-a exprimat 
dorinţa sinceră de a-1 însoţi pe Profet - Allah să-1 binecuvânteze şi să-1 
miluiască!, oricând se va ivi ocazia. Şi-a arătat admiraţia faţă de acesta prin 
versuri care au răsunat cu o asemenea putere în toată Mekka, încât 
oamenii de aici au crezut că un djinn îi întipărea aceste cuvinte în minte. 
Asma', fiica lui Abu Bakr, auzind aceste versuri, şi-a dat seama că aceşti 
doi tovarăşi se îndreptau spre Medina.' 1 ' Micul poem începea cu mulţumiri 
către Allah, care le dăduse şansa (n.t. familiei Ma'bad) de a-1 găzdui, chiar 
şi pentru puţin timp, pe Profet - Allah să-1 binecuvânteze şi să-1 miluiască! 
Apoi era descrisă lumina ce va învălui inima celui ce-1 va însoţi pe Profet, 
indiferent cine ar fi fost acela, încheindu-se cu invitaţia adresată tuturor 
oamenilor de a veni s-o vadă cu ochii lor pe Umm Ma'bad, pe capra ei şi 
plosca plină cu lapte, ce stăteau mărturie a bunei-credinţe a Profetului 

- Allah să-1 binecuvânteze şi să-1 miluiască! 

5. în drum spre Medina, Profetul - Allah să-1 binecuvânteze şi să-1 
miluiască! - 1-a întâlnit pe Abu Buraida, unul dintre cei conduşi de lăcomie 
pentru obţinerea răsplăţii quraişilor. De îndată ce 1-a văzut pe Profet - Allah 
să-1 binecuvânteze şi să-1 miluiască! - şi a vorbit cu el, Abu Buraida a 
îmbrăţişat islamul împreună cu alţi şaptezeci dintre oamenii săi. El şi-a 
scos turbanul şi 1-a legat în jurul lancei sale ca pe o flamură, drept mărturie 
că îngerul păcii şi armoniei venise să umple întreaga lume de cinste şi 



[1] Zad Al-Ma'ad, 2/54. 

[2] Rahmat-al-lil'alamin, 1/101. 

dreptate.' 21 

6. Cei doi emigranţi şi-au reluat călătoria. în această perioadă, l-au 
întâlnit pe Az-Zubair, care se afla în fruntea unei caravane ce se întorcea din 
Siria. Ei s-au salutat călduros şi Az-Zubair le-a dăruit două veşminte albe, 
pe care ei le-au acceptat cu recunoştinţă. 11 ' 

într-o zi de luni, pe 8 Rabi' Al-Auual, în cel de-al treisprezecelea an al 
Profeţiei, adică pe 23 septembrie 622 e.n., Mesagerul lui Allah a sosit la 
Quba'.' 2 ' 

De îndată ce s-a răspândit vestea sosirii lui Muhammed, mulţimea din 
Medina a început să se îngrămădească pe vârfurile munţilor şi în copaci. 
Veneau în fiecare dimineaţă şi aşteptau cu nerăbdare apariţia lui până când 
erau nevoiţi să plece datorită căldurii insuportabile a amiezii. într-o zi, 
plecaseră ca de obicei şi după o lungă aşteptare şi pândă se întorceau în 
oraş, când un evreu, care a văzut călători îmbrăcaţi în alb care-şi croiau 
grăbiţi calea spre Medina, a strigat de pe vârful unei coline: "O, voi, familii 
de arabi! Străbunul vostru a sosit! Cel pe care l-aţi aşteptat cu nerăbdare a 
venit!" Musulmanii au alergat de îndată cu armele în mână pentru a-1 
apăra.' 3 ' Fericita veste s-a răspândit cu repeziciune în oraş şi lumea a ieşit 
să-1 întâmpine pe distinsul oaspete. 

Ibn Al-Qaiiim a spus: "Strigătele de "Allahu Akbar" (Allah este Mai 
Mare) au răsunat în neamul 'Amr bin 'Auf. Auzindu-le, Muhammed - Allah 
să-1 binecuvânteze şi să-1 miluiască! - s-a emoţionat foarte tare, dar, cu un 
rar simţ al coordonării şi bunei-cuviinţe, a cerut să se facă linişte. 
Seninătatea 1-a învăluit şi revelaţia i-a fost trimisă.' 4 ' 

"...atunci Allah este Ocrotitorul lui; iar Gauriil şi dreptcredincioşii 
eulauioşi şi îngerii îi vor fi peste aceasta ajutoare." [66:4]' 5 ' 

'Urua bin Az-Zubair a spus: "Ei l-au primit pe Mesagerul lui Allah 
- Allah să-1 binecuvânteze şi să-1 miluiască! - şi el a mers cu ei în partea 
dreaptă. Acolo, cei din neamul 'Amr bin 'Auf l-au găzduit. Aceasta se 
întâmpla într-o zi de luni, în Rabi' Al-Auual. El s-a aşezat în tăcere şi 
"ajutoarele" care nu avuseseră ocazia să-1 vadă mai înainte au venit să-1 
salute. Se spune că soarele dogorea şi atunci Abu Bakr s-a ridicat în 



[1] Sahih Al-Bukhari, 1/554. 

[2] Rahmat-al-lil'alamin, 1/102. 

[3] Sahih Al-Bukhari, 1/555. 

[4] Zad Al Ma'ad, 2/54. 

[5] Zad Al-Ma'ad, 2/54; Ibn Hişam, 1/493. 

picioare să-1 apere cu umbra lui de razele arzătoare.' 61 Abia atunci cei care 
nu-1 mai văzuseră au înţeles care este Profetul. A fost într-adevăr o zi 
nemaiîntâlnită în Medina. Chiar şi evreii, din semnele pe care le-au văzut la 
Muhammed, şi-au dat seama de adevărul spuselor Profetului lor. 

în Quba', Muhammed - Allah să-1 binecuvânteze şi să-1 miluiască! - 
a locuit la Khultum bin Al-Hadm, o căpetenie primitoare a tribului 'Amr bin 
'Auf. Aici el şi-a petrecut patru zile: de luni, până joi. în această perioadă, 
s-a turnat fundaţia Moscheei din Quba. La baza acestei iniţiative a stat 
credinţa adevărată. 'Aii a mai rămas în Mekka timp de trei zile, pentru a 
înapoia proprietarilor de drept lucrurile ce-i fuseseră date de Profet - Allah 
să-1 binecuvânteze şi să-1 miluiască! - spre păstrare. După aceea, şi-a 
început emigrarea, pentru a se întâlni cu Profetul la Quba'.' 11 

Vineri dimineaţa, Profetul - Allah să-1 binecuvânteze şi să-1 miluiască! 

- a trimis după cei din neamul An-Najjar, unchii săi din partea mamei, să 
vină şi să-i conducă pe Abu Bakr şi pe el la Medina. El s-a oprit într-o vale 
unde locuia neamul Salim şi acolo şi-a făcut rugăciunea de vineri împreună 
cu o sută de oameni.' 41 între timp, familiile şi triburile din Medina, noua 
denumire pentru Yathrib şi o formă prescurtată a "Al-Medinatun Nabauiia" 

- "Oraşul Profetului", au început să se întreacă unii pe alţii în a-1 invita pe 
nobilul oaspete în casele lor. Fiicele mediniţilor i-au cântat versuri minunate 
de bun venit prin care îşi afirmau ascultarea şi supunerea faţă de noul 
Mesager. 

Deşi nu erau bogaţi, fiecare "ajutor" îşi dorea cu nerăbdare şi din 
toată inima să-1 primească pe Mesager în casa lui. A fost într-adevăr o 
procesiune triumfală. Alături de cămila lui Muhammed - Allah să-1 
binecuvânteze şi să-1 miluiască! - şi ale adepţilor săi apropiaţi călăreau 
căpeteniile oraşului în cele mai bune veşminte şi armuri strălucitoare, 
fiecare spunând: "Descăleca aici, O, Mesager al lui Allah, sprijină-te pe 
noi". Muhammed - Allah să-1 binecuvânteze şi să-1 miluiască! - răspundea 
fiecăruia cu amabilitate şi bunăvoinţă: "Cămila aceasta este condusă de 
Allah. Unde se opreşte ea, acolo va fi adăpostul meu". 

Cămila a mers mai departe cu frâul slăbit, până ce a ajuns pe locul 
Moscheei Profetice, iar acolo a îngenunchiat. Muhammed n-a descălecat 
până ce ea nu s-a ridicat din nou, a mai mers puţin, s-a întors şi iar a 



[1] Zad Al-Ma'ad, 2/54; Ibn Hişam, 1/493 

îngenunchiat, chiar pe locul de dinainte. Aici el a descălecat într-un cartier 
locuit de neamul Najjar, trib înrudit cu Profetul - Allah să-1 binecuvânteze şi 
să-1 miluiască! - pe linie maternă. De fapt, a fost dorinţa sa să-i cinstească 
pe unchii săi materni şi să trăiască printre ei. Gazda norocoasă, Abu Aiiub 
Al-Ansari, a păşit înainte cu bucurie nespusă pentru binecuvântarea divină 
care-1 copleşise, 1-a întâmpinat pe nobilul oaspete şi 1-a rugat să intre în 
casă. 11 ' 

Câteva zile mai târziu, a sosit şi soţia Profetului, Sauda, împreună cu 
cele două fiice ale acestuia, Fatima şi Umm Kulthum, dar şi cu Usama bin 
Zaid, Umm Aiman, 'Abdullah, fiul lui Abu Bakr, şi familia lui Abu Bakr, 
inclusiv 'A'işa - Allah să fie mulţumit de ea! Zeinab nu putuse să emigreze, 
rămânând cu soţul ei, Abu Al-As', până la bătălia de la Badr. 12 ' 

'A'işa - Allah să fie mulţumit de ea! - a relatat: "Când Mesagerul lui 
Allah a intrat în Medina atât Abu Bakr, cât şi Bilal au căzut la pat. Eu îi 
îngrijeam pe amândoi. Când era chinuit de febră, Abu Bakr obişnuia să 
recite versuri care vorbeau despre moarte, în timp ce Bilal, atunci când 
febra s-a mai domolit, a început să recite versuri din care reieşea clar dorul 
de casă." 

Tot 'A'işa a mai adăugat: "L-am anunţat pe Profet - Allah să-1 
binecuvânteze şi să-1 miluiască! - de situaţia lor gravă şi el a spus: "O, 
Allah, Te implorăm să înalţi în inimile noastre o dragoste la fel de puternică 
pentru Medina cum este cea pe care am simţit-o pentru Mekka, sau chiar 
mai puternică. O, Allah, binecuvântează şi sporeşte bunăstarea Medinei şi, 
Te rugăm, mută-i "boala" într-un alt loc".' 31 



[1] Zad Al-Ma'ad, 2/55. 

[2] Sahih Al-Bukhari, 1/556. 

[3] Sahih Al-Bukhari, 1/588. 

VIATA IN MEDINA 

> 

Perioada medinită ar putea fi divizată în trei etape: 

1. Prima etapă a fost caracterizată de nenumărate necazuri, 
neînţelegeri şi mult prea multe obstacole venite din interior, cărora li se 
alătura valul de ostilitate de afară, axat pe anularea definitivă a noii 
credinţe. Tratatul de pace de la Al-Hudaibiia, din Zul-qi'de, anul 6 d.H. 
încheie această perioadă. 

2. în a doua etapă a avut loc un armistiţiu cu conducătorii păgâni, 
care s-a încheiat cu cucerirea Mekkăi, în Ramadan, anul 8 d.H. Tot atunci, 
Profetul - Allah să-1 binecuvânteze şi să-1 miluiască! - a început să invite 
regii din afara Arabiei să intre în rândurile islamului. 

3. în a treia etapă o mulţime de oameni a intrat în islam. Triburile şi 
oameni din afara lor veneau la Medina să-1 omagieze pe Profet - Allah să-1 
binecuvânteze şi să-1 miluiască! Această ultimă etapă se va încheia cu 
moartea Profetului - Allah să-1 binecuvânteze şi să-1 miluiască! - în Rabi' 
Al-Auual, anul 11 d.H. 

PRIMA ETAPA 
SITUAŢIA ÎN MEDINA ÎN PERIOADA DE EMIGRARE 

Emigrarea la Medina nu ar putea fi niciodată atribuită doar încercărilor 
de a scăpa de batjocură şi oprimare, ci a constituit şi un fel de alianţă care 
avea scopul de a pune bazele unei noi societăţi, într-un loc care să le 
confere siguranţă. Din acest motiv, era absolut necesar ca fiecare musulman 
să contribuie la construirea acestei noi reşedinţe, întărind-o şi sprijinind-o. 
Fără nici o urmă de îndoială, căpetenia şi călăuza spirituală era Nobilul 
Mesager - Allah să-1 binecuvânteze şi să-1 miluiască!, în mâinile căruia se 
puteau rezolva toate problemele. 

La Medina, Profetul - Allah să-1 binecuvânteze şi să-1 miluiască! - 
a avut de-a face cu trei categorii diferite de oameni, fiecare cu probleme 
specifice. Acestea erau: 

1. Tovarăşii săi, elita nobilă şi cei cu frică de Allah (credincioşii). 

2. Politeiştii care nu îmbrăţişaseră încă islamul şi făceau parte din 
triburi pur medinite. 

3. Evreii. 

1. în ceea ce-i priveşte pe tovarăşii săi, condiţiile de viaţă din Medina 
difereau în totalitate de cele pe care le avuseseră în Mekka. Acolo, în 
Mekka, deşi luptau pentru o cauză bine organizată, din punct de vedere 
fizic erau dispersaţi, depăşiţi numeric şi abandonaţi. Se găseau astfel în 
imposibilitatea de a-şi urmări noua direcţie de orientare. Mijloacele sociale 
şi materiale necesare înfiinţării noii comunităţi musulmane le lipseau. 

în paralel, capitolele mekkane din Nobilul Coran se rezumau la 
descrierea preceptelor islamice, interpretarea legislaţiei ce ţinea de fiecare 
credincios în parte, impunând binele şi credinţa şi interzicând păcatele şi 
faptele rele. 

în Medina, lucrurile stăteau însă altfel. Aici ei înşişi aveau putere de 
decizie asupra problemelor vieţii lor. Acum erau uşuraţi şi puteau aborda cu 
încredere provocările civilizaţiei, construcţiile, mijloacele de trai, economia, 
politica, administraţia guvernamentală, războiul şi pacea, codificarea 
chestiunilor de permis şi interzis, credinţa, etica şi toate celelalte aspecte 

relevante. 

Pe scară mică, ei aveau în Medina libertatea desăvârşită de a ridica 
pilonii unei noi comunităţi musulmane, nu doar complet diferită de modul de 
viaţă preislamic, ci unică prin trăsăturile ei în întreaga lume. Era o societate 
care putea într-adevăr să apere Chemarea islamică, de dragul căreia timp 
de zece ani musulmanii fuseseră supuşi la torturi indescriptibile. 

Cu siguranţă, clădirea unei societăţi care funcţionează după acest tip 
de etică nu poate fi realizată peste noapte, într-o lună sau într-un an. Ea 
necesită o perioadă îndelungă pentru construcţie, în care legislaţia şi 
legalizarea se înfăptuiesc gradat, într-un proces complementar cultivării 
minţilor şi educaţiei. Bineînţeles, Allah Atoateştiutorul deţinea legislaţia, iar 
profetul Său, Muhammed - Allah să-1 binecuvânteze şi să-1 miluiască!, avea 
rolul implementării şi orientării conform acesteia: 

"El este Cel care le-a trimis celor fără ştiinţă de carte un Trimis 
dintre ei, care să le recite versetele Sale, să-i curăţească pe ei şi să-i 
înveţe Cartea şi înţelepciunea,..." [62:2] 

Tovarăşii Profetului - Allah să fie mulţumit de ei! - s-au grăbit 
entuziasmaţi să asimileze regulile coranice şi să-şi umple bucuroşi inimile 
cu ele: 

"...şi a căror credinţă sporeşte când li se citesc versetele Lui..." [8:2] 

Referindu-ne la musulmani, trebuie să menţionăm că această sarcină 
a constituit o mare încercare pentru Mesagerul lui Allah - Allah să-1 
binecuvânteze şi să-1 miluiască! De fapt, chiar acesta este scopul ce stă la 
baza Chemării islamice şi a misiunii lui Muhammed. Nu a fost niciodată un 
lucru întâmplător, deşi au existat probleme care impuneau o soluţionare 
urgentă. 

Practic, musulmanii din Medina erau formaţi din două categorii. Prima 
categorie era alcătuită din "ajutoare" (Al-Ansar) şi deja ei se stabiliseră în 
locuinţe, beneficiind de bunăstarea şi pământul lor. Mărul discordiei era însă 
adânc înrădăcinat între ei, iar ostilitatea era caracteristica de bază a 
acestei categorii. Cea de-a doua grupare era formată din "emigranţi" 
(Al-Muhajirun) care nu aveau nici casă, nici slujbă şi erau săraci. 

Numărul acestora nu era mic, ci, dimpotrivă, creştea pe zi ce trece, 
mai ales de când Profetul - Allah să-1 binecuvânteze şi să-1 miluiască! - 
le dăduse permisiunea să plece spre Medina, a cărei structură economică, 
iniţial nu atât de prosperă, începuse să dea semne de dezechilibru, 

agravate de boicotul economic pe care grupurile anti-islamice îl impuseseră 
şi care s-a materializat într-o diminuare a importurilor şi în înrăutăţirea 
condiţiilor de viaţă. 

2. Politeiştii pur mediniţi reprezentau a doua categorie de oameni, pe 
unii dintre aceştia Profetul - Allah să-1 binecuvânteze şi să-1 miluiască! - 
fiind nevoit să-i înfrunte. Oamenii aceia nu aveau nici un control asupra 
musulmanilor, iar unii dintre ei chiar nu aveau nimic împotriva acestora, ci 
mai degrabă erau sceptici în privinţa practicilor religioase ale strămoşilor lor 
şi curioşi să afle cât mai multe despre islam, astfel că în scurtă vreme au 
îmbrăţişat noua credinţă şi au devenit devotaţi lui Allah. Alţii, însă, nutreau 
intenţii ticăloase împotriva Profetului - Allah să-1 binecuvânteze şi să-1 
miluiască! - şi a adepţilor lui, dar erau mult prea laşi pentru a-i înfrunta 
deschis. Datorită condiţiilor favorabile islamului, ei erau obligaţi să se 
prefacă prietenoşi. 'Abdullah bin Ubai ajunsese în fruntea acestui grup de 
ipocriţi după ce fusese la un pas de a deveni căpetenia triburilor Al-Khazraj 
şi Al-Aus, în zorii bătăliei de la Bu'at dintre cele două triburi. Sosirea 
Profetului şi vigurozitatea noului spirit al islamului au dejucat acea orientare 
şi această idee a fost curând dată uitării. El nu se putea arăta prea 
încântat când vedea cum Muhammed - Allah să-1 binecuvânteze şi să-1 
miluiască! - venea să-1 priveze pe el şi pe aliaţii săi de eventualele privilegii. 
Din anumite motive însă s-a văzut nevoit să adopte o atitudine pozitivă faţă 
de islam, păstrând totuşi o necredinţă oribilă, adânc înrădăcinată în inima 
sa. A exploatat, de asemenea, unele evenimente şi pe noii convertiţi slabi 
de inimă pentru a urzi planuri răutăcioase împotriva adevăraţilor credincioşi. 

3. Evreii (Iudeii) care emigraseră din Siria la Al-Hijaz în urma 
campaniilor de persecuţie bizantine şi asiriene reprezentau a treia categorie 
existentă în Medina. în noua lor reşedinţă, aceştia au preluat modelul arab 
în îmbrăcăminte, limbaj şi mod de viaţă, existând chiar şi câteva căsătorii 
mixte cu arabii locali, însă păstrându-şi particularităţile etnice şi 
neamestecându-se cu vecinii. Ei se lăudau cu originea lor de evrei israeliţi 
şi îi batjocoreau pe arabii din jur, numindu-i ignoranţi, adică brutali, naivi şi 
înapoiaţi. Ei doreau ca averea vecinilor lor să le revină legal lor şi astfel să 
poată dispune de ea după cum le era placul. 

" ...pentru că ei zic: "Noi nu avem datorinţă faţă de aceşti neîn- 
văţaţi"... " [3:75]. 

Ghicirea viitorului, vrăjitoria, artele secrete şi suflatul în pumni 

constituiau cea mai obişnuită practică religioasă a lor, pentru care se 
mândreau cu avantajele ştiinţei şi întâietăţii spirituale. 

Ei excelau în îndemânarea de a câştiga bani şi în comerţ. Au 
monopolizat de fapt comerţul cu cereale, curmale, vinuri, îmbrăcăminte, 
precum şi exportul şi importul. Pentru serviciile pe care le ofereau arabilor, 
aceştia plăteau scump. Cămătăria era o practică obişnuită printre ei. 
împrumutau sume mari de bani notabililor arabi pe care aceştia le risipeau 
pentru plata poeţilor tocmiţi şi pentru hrănirea altor vanităţi, în schimb, ei 
puneau mâna pe pământurile lor fertile, lăsate drept gaj. 

Erau neîntrecuţi când era vorba de corupere şi complot. Semănau 
seminţele discordiei între triburile vecine şi manipulau pe fiecare în parte să 
comploteze împotriva celuilalt, rezultatul firesc al acestui complot fiind o 
luptă sângeroasă, extenuantă şi permanentă. De câte ori simţeau că focul 
urii era pe cale să se stingă, îl aţâţau din nou prin diverse mijloace, astfel 
încât să-1 poată întotdeauna controla şi, în acelaşi timp, să câştige dobânzi 
mari din împrumuturile cheltuite în luptele intertribale. 

Trei triburi renumite anunţau prezenţa demografică a evreilor în Yathrib 
(Medina de astăzi): tribul Qainuqua', aliaţii tribului Al-Khazraj, tribul 
An-Nadir şi tribul Quraiza, ce se aliase cu tribul Al-Aus şi locuia în 
suburbiile Medinei. 

în mod firesc, evreii priveau cu neplăcere noile schimbări şi nutreau o 
ură teribilă faţă de acestea, pur şi simplu fiindcă Mesagerul lui Allah era 
dintr-o rasă diferită de a lor şi ei nu puteau accepta un asemenea lucru. 

în al doilea rând, islamul adusese un spirit de echilibru, încercând să 
elimine starea de ură şi duşmănie şi să stabilească un regim social bazat 
pe înlăturarea şi abţinerea de la lucrurile interzise şi promovarea celor 
permise. Aderarea la aceste canoane de viaţă implica pavarea drumului 
pentru o comunitate solidară care ar fi putut acţiona în defavoarea evreilor şi 
a intereselor lor atât la nivel social, cât şi economic. Triburile arabe ar 
putea încerca atunci să-şi recupereze averile şi pământurile luate de evrei 
prin şiretlicuri cămătăreşti. Evreii luaseră desigur în considerare toate 
aceste lucruri încă de când aflaseră că în curând Chemarea islamică va 
încerca să se stabilească în Yathrib. Deci nu era de mirare faptul că 
nutreau o duşmănie puternică atât faţă de Mesager, cât şi faţă de islam, 
deşi n-au avut curajul să-şi dezvăluie sentimentele de la început. 

Incidentul următor poate evidenţia clar antipatia abominabilă a evreilor 

faţă de noile schimbări religioase şi politice ce ajunseseră să marcheze viaţa 
Medinei. Ibn Ishaq, cu acordul "mamei credincioşilor", Safiia - Allah să fie 
mulţumit de ea! a relatat: "Safiia, fiica lui Huiaii bin Akhtab, a spus: "Eu 
eram cel mai iubit copil al tatălui meu şi ocupam de asemenea un loc 
special în inima unchiului meu, Abu Yasir. De câte ori mă vedeau împreună 
cu vreun copil de-al lor, mă răsfăţau pe mine, încât uitau de ceilalţi. Oricum, 
la venirea Mesagerului lui Allah -Allah să-1 binecuvânteze şi să-1 miluiască- 
şi stabilirea la Quba' împreună cu tribul 'Amr bin 'Auf, tatăl meu, Huiaii bin 
Akhtab, şi unchiul meu, Abu Yasir bin Akhtab, au mers să-1 viziteze şi nu 
s-au întors decât la apusul soarelui, când abia mai umblau pe picioare şi 
arătau dezamăgiţi. Ca de obicei, eu m-am grăbit să-i întâmpin zâmbind, dar 
ei nici nu m-au băgat în seamă din cauza supărării care pusese stăpânire 
pe ei. L-am auzit apoi pe unchiul meu, Abu Yasir, că spunea tatălui meu: 
"Este într-adevăr el?" Primul a răspuns: "El este, jur pe Allah!" - "L-ai 
recunoscut? El este Muhammed?" El a spus: "Da!" Tatăl meu 1-a întrebat: 
"Şi ce simţi pentru el?, iar acesta a răspuns: "Inima mea clocoteşte de ura 
pe care i-o port. Mă jur pe Allah că-i voi purta duşmănie până la moarte."' 11 
Acesta întâmplare interesantă petrecută în prima zi în care Profetul 

- Allah să-1 binecuvânteze şi să-1 miluiască! - a păşit în Medina poate 
ilustra disconfortul psihic şi adânca nelinişte care-i stăpânea pe evrei. 
'Abdullah bin Salam, cel mai învăţat rabin dintre evrei, a venit să-1 viziteze 
pe Profet - Allah să-1 binecuvânteze şi să-1 miluiască! - de îndată ce acesta 
a sosit şi a şi încercat să-i pună anumite întrebări pentru a verifica dacă 
Profeţia lui era sau nu adevărată. Când a auzit răspunsurile Profetului, el a 
îmbrăţişat islamul pe dată, dar a adăugat că, dacă oamenii lui vor afla de 
islamizarea sa, vor face tot felul de declaraţii false împotriva lui. Profetul 

- Allah să-1 binecuvânteze şi să-1 miluiască! - a chemat câţiva evrei şi i-a 
întrebat despre 'Abdullah bin Salam, iar ei au confirmat calitatea sa de 
învăţat şi poziţia virtuoasă. în acel moment, li s-a spus că el îmbrăţişase 
islamul şi imediat ei au schimbat ceea ce spuseseră, descriindu-1 acum ca 
fiind cel mai păcătos dintre păcătoşi. într-o altă relatare, Abdullah bin Salam 
a spus: "O, evrei! Temeţi-vă de Allah. Jur pe Allah Cel Unic! Să ştiţi că el 
este Mesagerul lui Allah trimis oamenilor cu Adevărul". Ei au răspuns: 
"Minţi!" Astfel s-a derulat prima experienţă a Profetului cu evreii.' 11 



[1] Ibn Hişam, 1/518, 519. 

Aceasta era situaţia socio-politică din Medina. La acea dată, la cinci 
sute de km depărtare, în Mekka, se găsea o altă sursă de ameninţare 

- duşmanul islamului, tribul Quraiş. 

Timp de zece ani, cât s-au aflat în mâinile quraişilor, musulmanii au 
fost supuşi la tot felul de terori, boicot, hărţuieli şi înfometare, cuplate cu 
un război psihologic dureros şi îndelung, precum şi cu organizarea unei 
propagande agresive. Când au emigrat la Medina, pământul, averea şi toate 
proprietăţile musulmanilor au fost confiscate, nevestele lor au fost reţinute, 
iar cei slabi au fost torturaţi animalic. 

De asemenea, tribul Quraiş a complotat şi a atentat la viaţa Profetului 

- Allah să-1 binecuvânteze şi să-1 miluiască!, personalitatea cea mai 
importantă a Chemării. 

Datorită statutului de conducători, precum şi a supremaţiei religioase 
pe care o deţineau printre arabii păgâni şi ca urmare a custodiei 
Sanctuarului Sacru, quraişii au făcut toate eforturile pentru a-i instiga pe 
arabi împotriva Medinei şi a-i boicota pe mediniţi atât din punct de vedere 
social, cât şi economic. Citându-1 pe Muhammed Al-Ghazali, spunem: 
"Practic, se ducea un fel de război între tiranii mekkani şi musulmanii din 
comunitatea lor. Este o nebunie ca musulmanii să fie condamnaţi pentru 
consecinţele oribile ce aveau să decurgă din această duşmănie 
străveche".' 21 Musulmanii din Medina erau atunci perfect îndreptăţiţi să 
confişte averile acelor tirani, să le aplice o pedeapsă exemplară şi să se 
revanşeze dublu faţă de ei, pentru a-i împiedica să mai comită vreo nebunie 
împotriva musulmanilor şi a credinţelor lor. 

Acesta a fost rezumatul problemelor majore pe care profetul 
Muhammed - Allah să-1 binecuvânteze şi să-1 miluiască! - le avea de 
înfruntat şi al complicatelor probleme pe care el le avea de rezolvat. 

In deplină cunoştinţă de cauză, am putea spune că el a acceptat cu 
sinceritate responsabilităţile Soliei şi şi-a îndeplinit cu înţelepciune 
îndatoririle legate de conducerea laică şi religioasă a Medinei. El a acordat 
fiecăruia ce i se cuvenea, indiferent dacă era vorba de îngăduinţă sau 
pedeapsă, prima îndulcind-o de obicei pe cea din urmă, în procesul global 
de stabilire a islamului pe baze ferme printre adepţii credincioşi. 



[1] Sahih Al-Bukhari, 1/459. 
[2] Fiqh As-Sirah, p.162. 

SE CONSTRUIEŞTE O NOUA SOCIETATE 

> 

Am menţionat deja că Mesagerul lui Allah - Allah să-1 binecuvânteze 
şi să-1 miluiască! - a sosit în Medina într-o zi de vineri, pe 12 Rabi 
Al-Auual, 1 d.H., adică pe 27 septembrie 622 e.n., şi a locuit temporar la 
parterul casei lui Abu Aiiub. 

Prima sarcină pe care Profetul - Allah să-1 binecuvânteze şi să-1 
miluiască! - a preluat-o la sosirea în Medina a fost construirea unei 
moschei chiar pe locul unde îngenunchiase cămila sa. Pământul care 
aparţinea a doi orfani a fost cumpărat. însuşi Profetul - Allah să-1 
binecuvânteze şi să-1 miluiască! - a contribuit la construirea moscheei, 
cărând chirpici şi piatră în timp ce recita versurile: 

"O, Allah! nu există nici o strălucire decât cea a Vieţii de Apoi, Te 
implor să-i ierţi pe emigranţi şi pe "ajutoare"." 

Pământul a fost curăţat de buruieni şi tufişuri, de palmieri şi gunoaie, 
mormintele politeiştilor au fost săpate şi nivelate, iar de jur-împrejur au fost 
plantaţi palmieri. Pe atunci, Qibla (direcţia spre care musulmanii îşi întorc 
faţa în rugăciune) a fost orientată spre Ierusalim şi au mai fost ridicaţi doi 
piloni care să susţină tavanul. Moscheea era de formă pătrată, cu latura de 
aproximativ nouăzeci de metri, orientată spre nord şi având trei porţi, câte 
una pe fiecare dintre celelalte trei laturi. în apropiere, camerele rezervate 
pentru Profet şi familia sa au fost construite din piatră şi chirpici cu 
acoperiş din frunze de palmier.' 1 ' La nord de moschee a fost rezervat un loc 
pentru musulmanii care nu aveau nici casă, nici familie. în această etapă 
timpurie a erei post-migratorii a fost iniţiată chemarea la rugăciune (Azan). 
Moscheea nu era doar un loc unde se făceau rugăciuni, ci, mai mult, o ligă 
islamică unde musulmanii erau instruiţi în spiritul islamului şi al doctrinelor 
sale. Aceasta servea ca loc de adunare, unde se mediau curentele 
conflictuale preislamice. Era sediul de unde se administrau toate afacerile 
musulmanilor şi se ţineau consilii consultative şi administrative. 

După ce s-a construit moscheea, Profetul - Allah să-1 binecuvânteze 
şi să-1 miluiască! - şi-a îndreptat atenţia spre sudarea legăturilor de 
fraternitate şi înţelegere reciprocă între musulmanii din Medina: "ajutoare" 



[1] Sahih Al-Bukhari, 1/71, 555, 560; Zad Al-Ma'ad, 2/56. 

(Al-Ansar) şi emigranţi (Al-Muhajirun). A fost într-adevăr un fapt unic în 
istoria omenirii. O mulţime de nouăzeci de oameni, dintre care jumătate 
erau emigranţi, iar cealaltă jumătate "ajutoare", s-a adunat în casa lui Anas 
bin Malik, unde Profetul - Allah să-1 binecuvânteze şi să-1 miluiască! - a dat 
spiritului de fraternitate binecuvântarea sa oficială. în cazul în care una 
dintre două persoane care fuseseră desemnate fraţi murea, proprietăţile sale 
erau moştenite de cealaltă persoană, care era fratele său în credinţă. 
Această practică a continuat până când în preajma bătăliei de la Badr a fost 
revelat următorul verset, iar regula moştenirii a putut să-şi urmeze cursul 
normal: 

"...cei care sunt legaţi prin rudenie au întâietate unii faţă de alţii, ..."'' 
[8:75]. 

"Frăţia în credinţă", pentru a-1 cita din nou pe Muhammed Al-Ghazali, 
"subordona orice diferenţă de rasă şi rudenie şi sprijinea preceptul islamic, 
conform căruia nici unul nu este superior celuilalt, decât în baza credinţei şi 
a fricii de Dumnezeu.' 2 ' 

Profetul - Allah să-1 binecuvânteze şi să-1 miluiască! - a ataşat acestei 
fraternităţi un contract valid. Acestea nu erau doar vorbe fără rost, ci o 
practică validă legată de sânge şi avere şi nicidecum un capriciu trecător, 
de forma unui salut oarecare. 

Atmosfera de fraternitate şi simţământul de tovărăşie au creat un 
spirit altruist, adânc implementat în inimile adepţilor lui şi a generat 
rezultate pozitive. De exemplu, Sa'd bin Ar-Rabi, unul dintre "ajutoare", a 
spus fratelui său în credinţă, 'Abdur Rahman bin 'Auf: "Eu sunt cel mai 
bogat dintre "ajutoare". Sunt bucuros să-mi împart averea pe jumătate cu 
tine. Am două soţii, sunt gata să divorţez de una şi, după ce îi expiră 'Iddah 
(perioada de timp pentru care o femeie divorţată trebuie să stea în casa ei, 
necăsătorită) poţi să te însori cu ea." 'Abdur Rahman bin 'Auf însă nu era 
pregătit să accepte nimic: nici avere, nici casă. Atunci 1-a binecuvântat pe 
fratele său şi i-a spus: "Te rog să mă îndrumi spre negoţ ca să pot face 
avere cu propriile mele mâini". Astfel, el a prosperat prin propria sa muncă 
şi în scurt timp s-a căsătorit.' 3 ' 

"Ajutoarele" erau extrem de generoase cu fraţii lor în credinţă. 



[1] Zad Al-Ma'ad, 2/56. 

[2] Fiqh As-Sirah, p. 140, 141. 

[3] Sahih Al-Bukhari, 1/553. 

Abu Huraira a relatat că ei l-au abordat odată pe Profet - Allah să-1 
binecuvânteze şi să-1 miluiască!, întrebându-1 dacă livezile lor de palmieri ar 
trebui împărţite în mod egal între musulmanii din Medina şi fraţii lor din 
Mekka. Profetul - Allah să-1 binecuvânteze şi să-1 miluiască! - s-a abţinut să 
pună această grea povară pe umerii lor. S-a hotărât totuşi ca emigranţii să 
lucreze livezile împreună cu "ajutoarele" şi recolta să fie împărţită în mod 
egal între ei.' 11 

Asemenea exemple indică foarte clar spiritul de sacrificu, altruismul şi 
cordialitatea din partea "ajutoarelor" şi, de asemenea, sentimentul de 
apreciere, recunoştinţă şi respect de sine pe care îl nutreau emigranţii. Ei 
primeau doar atât cât le era necesar pentru a duce un trai rezonabil. Pe 
scurt, această politică de fraternitate şi înţelegere reciprocă a fost atât de 
înţeleaptă şi oportună, încât multe probleme îndârjite erau rezolvate într-un 
mod minunat şi înţelept. 

O cartă a alianţei islamice 

9 

Aşa cum Profetul - Allah să-1 binecuvânteze şi să-1 miluiască! - 
stabilise un cod al fraternităţii printre credincioşi, tot aşa de preocupat era 
şi să pună bazele unor relaţii de prietenie între musulmani şi triburile de 
nemusulmani din Arabia. El a stabilit un fel de tratat ce avea ca scop 
eliminarea ranchiunii preislamice şi a conflictelor inter-tribale. El a fost 
foarte meticulos, astfel încât să nu lase nici un loc ce ar putea permite 
tradiţiilor preislamice să facă diverse insinuări sau să abuzeze de noua 
ambianţă ce se dorea a fi instaurată. 

în continuare, vom prezenta câteva dintre prevederile acestui pact: 
"în numele lui Allah, Cel Milostiv, îndurător. Acesta este un document 
de la Muhammed, Mesagerul lui Allah, referitor la emigranţi şi la "ajutoare", 
precum şi la cei care i-au urmat şi au luptat împreună cu ei. 

1. Ei constituie o singură naţiune care-i exclude pe ceilalţi oameni. 

2. Emigranţii quraişi să se unească şi să plătească tribut între ei şi 
să-şi răscumpere onorabil prizonierii. Toate triburile de "ajutoare" să se 
unească aşa cum erau la început şi fiecare secţiune a lor să plătească o 
răscumpărare pentru prizonierii respectivi. 



[1] Sahih Al-Bukhari, 1/553. 

3. Credincioşii să nu lase pe nici unul dintre necredincioşi să scape 
fără a plăti banii de răscumpărare sau tributul în natură. 

4. Orice musulman cu frică de Allah să se declare împotriva oricui se 
revoltă sau caută să semene duşmănie şi ură, chiar dacă acesta ar fi fiul 
său. 

5. Un drept-credincios să nu ucidă un alt drept-credincios, nici să nu 
sprijine un necredincios împotriva unui credincios. 

6. Protecţia lui Allah este unică şi este egal acordată celor mai umili 
dintre credincioşi. 

7. Credincioşii să se sprijine reciproc. 

8. Aceia dintre evrei care urmează Calea Adevărului să primească 
ajutor şi sprijin, să nu fie răniţi şi nici un duşman să nu fie ajutat împotriva 
lor. 

9. Pacea credincioşilor este indivizibilă. Să nu se facă pace separată 
când credincioşii luptă pe calea lui Allah. Condiţiile trebuie să fie cinstite şi 
echitabile pentru toţi. 

10. Nu este legal ca un credincios care se ţine de ceea ce este scris 
în acest document şi crede în Allah şi în Ziua Judecăţii să ajute un criminal 
sau să-i acorde adăpost. Cei care-i tăinuiesc şi le acordă ajutor vor avea 
parte de blestemul şi mânia lui Allah în Ziua învierii. Apărarea acestora nu 
este acceptată. 

11. Oricând aveţi diferende într-o anumită problemă, aceasta trebuie 
adusă în faţa lui Allah şi a lui Muhammed.' 1 ' 

12. Uciderea unui credincios în mod deliberat şi fără motiv întemeiat 
atrage după sine uciderea asasinului dacă garantul nu găseşte altă variantă. 

Doar prin înţelepciunea şi priceperea sa a reuşit Profetul să înalţe 
pilonii noii societăţi. Fără îndoială, aceste fapte au lăsat urme puternice în 
memoria musulmanilor virtuoşi. El îi creştea în lumina educaţiei islamice, le 
sfinţea sufletele, îi îndemna să respecte dreptatea şi manierele demne de 
laudă şi era preocupat să le insufle etica prieteniei, gloriei, onoarei, 
credinţei şi, mai ales, a supunerii faţă de Allah şi faţă de Mesagerul Său. 

Prezentăm în continuare care erau virtuţile pe care Profetul - Allah 
să-1 binecuvânteze şi să-1 miluiască! - le cultiva în minţile adepţilor săi. 

Mesagerul lui Allah - Allah să-1 binecuvânteze şi să-1 miluiască! - 



[1] Ibn Hişam, 1/502,503. 

a fost întrebat de un om care este cea mai de seamă virtute în islam. 
Profetul - Allah să-1 binecuvânteze şi să-1 miluiască! - i-a răspuns: "Să oferi 
hrană şi să-i saluţi atât pe cei pe care-i cunoşti, cât şi pe cei pe care nu-i 
cunoşti."' 1 ' 

'Abdullah bin Salam a spus: "Când Profetul - Allah să-1 binecuvânteze 
şi să-1 miluiască! - a sosit în Medina, am mers să-1 vizitez şi mi-am dat 
imediat seama după înfăţişarea lui că niciodată n-ar putea minţi. Primul 
lucru pe care el (Profetul - Allah să-1 binecuvânteze şi să-1 miluiască!) 1-a 
spus a fost: "Răspundeţi la salutul "As-Salam Aleikum", oferiţi hrană celui 
nevoiaş, menţineţi relaţiile de rudenie, rugaţi-vă noaptea când oamenii dorm 
şi atunci veţi intra liniştiţi în Grădină (Paradisul)".' 2 ' 

Şi el a spus: "Musulman este acela în gura şi mâna căruia 
musulmanii se afla în siguranţă".' 3 ' 

Şi a mai spus: "Nimeni dintre voi nu crede cu adevărat până când nu 
ajunge să-i dorească fratelui său ceea ce-şi doreşte sieşi".' 4 ' 

Şi iarăşi: "Nu va intra în Paradis acela al cărui vecin nu se află la 
adăpost de purtarea sa răutăcioasă".' 5 ' 

Şi a mai spus: "Un musulman este fratele altui musulman, nici nu-1 
oprimă, nici nu-1 dezamăgeşte. Allah va îndepărta una dintre pedepsele din 
Ziua Judecăţii de oricine va îndepărta necazul lumesc de un credincios. 
Oricine apără un musulman va fi apărat de Allah în Ziua învierii.' 6 ' 

Şi, din nou, a zis: "Să insulţi un musulman este o nelegiuire, iar să 
lupţi împotriva lui înseamnă necredinţă".' 7 ' 

El a spus: "Să îndepărtezi din calea unui musulman ceva vătămător 
înseamnă milostenie".' 81 

Şi a spus: "Milostenia stinge păcatele aşa cum apa stinge focul."' 9 ' 

Şi a mai spus: "Nu este un credincios adevărat cel care se duce la 



[1] Sahih Al-Bukhari, 1/6,9. 

[2] Povestit de At-Tirmidhi, Mişkat Al-Masabih, 1/168. 

[3] Sahih Al-Bukhari, 1/6. 

[4] Ibidem, 1/6. 

[5] Povestit de Muslim; Mişkat Al-Masabih, 4/422. 

[6] Mişkat Al-Masabih, 2/422; Sahih Al-Bukhari; Sahih Muslim 

[7] Sahih Al-Bukhari, 2/893 

[8] Mişkat Al-Masabih, 1/12. 

[9] Ibidem, 1/14. 

culcare cu burta plină, ştiind că vecinul său este flămând."' 1 ' 

Şi altă dată: "Fii milos cu semenii tăi pe pământ şi Allah va avea milă 
de tine în ceruri".' 2 ' 

Şi: "Teme-te de Foc, făcând milostenie măcar cu cea mai mică parte 
dintr-o curmală, iar, dacă nu ai nici atât, cu o vorbă bună".' 3 ' 

Şi din nou: "Orice musulman îmbracă un musulman fără haine va fi 
îmbrăcat de Allah cu un veşmânt în Paradis. Orice musulman hrăneşte un 
alt musulman flămând va fi hrănit de Allah din roadele Raiului. Orice 
musulman oferă apă unui musulman însetat va fi lăsat de Allah să bea din 
"Nectarul Pecetluit". ' 4 ' 

El îi mai îndemna pe credincioşi să facă milostenii, amintindu-le de 
virtuţile după care tânjesc inimile. 

Şi a spus: "Credincioşii sunt precum corpul omenesc. Atunci când 
ochiul este în agonie, întregul corp resimte durerea, iar când capul te 
doare, suferă tot corpul".' 5 ' 

El a spus: "Legăturile de fraternitate dintre doi musulmani sunt 
precum componentele unei case, se întăreşte una pentru a o susţine pe 
cealaltă".' 61 

Şi a mai spus: "Să nu fii răutăcios cu un musulman, să nu fii invidios 
pe alţi musulmani, să nu fii împotriva unui musulman şi să nu-1 părăseşti. 
O, voi, sclavii lui Allah! Purtaţi-vă ca fraţii unii cu alţii. Nu este permis unui 
musulman să-1 părăsească în supărare pe fratele său mai mult de trei zile.' 7 ' 

Profetul - Allah să-1 binecuvânteze şi să-1 miluiască! - promova de 
asemenea obiceiul de a cerşi numai atunci când era absolut necesar. Le 
vorbea mult tovarăşilor săi despre merite, virtuţi şi răsplata divină ca o 
consecinţă a respectării credinţei şi ritualurilor prescrise. El le prezenta 
întotdeauna dovezi certe pentru a-i lega psihic şi spiritual de Revelaţia ce-i 
fusese trimisă şi îi punea la curent cu îndatoririle şi responsabilităţile pe 
care Chemarea islamică le implica, subliniind în acelaşi timp exigenţele 
înţelegerii şi contemplării. 

Acesta era modul lui de a le ridica moralul până la cota cea mai 



[1] Mişkat Al-Masabih, 2/424. 
[2] Sunan Abu Da'ud, 2/235. 
[3] Sahih Al-Bukhari, 2/190. 
[4] Mişkat Al-Masabih, 1/169. 
[5] Povestit de Muslim. 
[6] Sahih Al-Bukhari, 2/890. 
[7] Sahih Al-Bukhari, 2/896. 

înaltă şi de a-i impregna cu valori şi idealuri nobile, astfel încât ei să devină 
modele de virtute, demne de urmat de generaţiile ce aveau să vină. 

'Abdullah bin Mas'ud - Allah să fie mulţumit de el! - a spus odată: 
"Dacă vreţi să urmaţi un bun exemplu, atunci puteţi cerceta tradiţia celor 
dispăruţi, deoarece în ziua de azi se poate cădea cu uşurinţă victimă 
oprimării (ei s-ar putea lesne clătina în credinţă). Urmaţi exemplele 
companionilor lui Muhammed. Ei au fost cei mai buni din acest popor, cei 
mai credincioşi, cei mai învăţaţi şi cei mai modeşti. Allah i-a ales să-1 
însoţească pe Profet. De aceea, este necesar să ajungeţi să le cunoaşteţi 
graţia, să urmaţi calea lor cinstită şi să adoptaţi pe cât puteţi obiceiurile lor, 
asimilându-le biografia. Ei au fost întotdeauna pe calea cea dreaptă. Mai 
este apoi Mesagerul lui Allah - Allah să-1 binecuvânteze şi să-1 miluiască! - 
ale cărui atribute morale evidente - perfecţiunea, talentul, virtuţile, manierele 
nobile şi faptele sale demne de laudă - îl îndreptăţesc să ocupe cel mai 
înalt loc în inimile noastre, devenind idealul după care tânjeşte sufletul 
nostru. Abia dacă rostea un cuvânt că tovarăşii săi se şi grăbeau să-1 
asculte şi să se comporte precum spunea. [11 

Acestea erau atributele şi calităţile pe baza cărora Profetul a vrut să 
construiască noua societate, cea mai minunată şi mai onorabilă cunoscută 
vreodată în istorie. Pe acest fundament el s-a străduit să rezolve vechile 
probleme şi a dat mai târziu omenirii şansa de a respira uşurată după o 
lungă şi obositoare călătorie în întuneric şi pe poteci mohorâte. 
O asemenea nobilă morală stă la baza creării unei noi societăţi, imune la 
toate fluctuaţiile timpului şi suficient de puternică pentru a schimba întregul 
curs al umanităţii. 

Un pact de cooperare şi neagresiune cu evreii 

Imediat după ce a emigrat la Medina şi s-a asigurat că pilonii noii 
comunităţi islamice fuseseră ridicaţi pe un fundament de unitate 
administrativă, politică şi ideologică, Profetul - Allah să-1 binecuvânteze şi 
să-1 miluiască! - a început să stabilească legături regulate şi clar definite cu 
cei care nu erau musulmani. Toate aceste eforturi erau depuse doar pentru 
a asigura pacea, securitatea şi prosperitatea întregii omeniri, în general, şi 
pentru a introduce un spirit de echilibru şi armonie în regiunea sa, în 



[1] Mişkat Al-Masabih, 1/32. 

particular. 

Din punct de vedere geografic, cei mai apropiaţi de Medina erau evreii. 
în interiorul lor, aceştia nutreau direct intenţii nelegiuite şi o ranchiună 
amară, dar nu arătau direct nici cea mai mică rezistenţă sau animozitate. 
Profetul a hotărât să semneze cu ei un tratat ce le oferea libertate deplină 
în credinţă şi avere, el neavând nici o intenţie de a urma o politică severă 
care să implice exilul, confiscarea averilor şi pământului sau ostilitatea. 

Tratatul se integra în contextul altuia mai detaliat, care se referea la 
relaţiile între musulmani. 

Cele mai importante dispoziţii ale tratatului erau următoarele: 

1. Evreii din neamul 'Auf constituie o singură comunitate, alături de 
credincioşi. Evreii vor practica propria lor religie, iar musulmanii pe a lor. 
Această dispoziţie trebuie respectată şi de evreii din alte neamuri. 

2. Evreii vor fi responsabili pentru cheltuielile lor, iar musulmanii 
pentru ale lor. 

3. Dacă acest pact va fi atacat, fiecare grup va veni în ajutorul 
celuilalt. 

4. Fiecare grup să se consulte cu celălalt. Legătura mutuală să fie 
fondată pe dreptate. Păcatul este total exclus. 

5. Nici unul dintre grupuri să nu comită greşeli care să-1 prejudicieze 
pe celălalt. 

6. Grupul nedreptăţit să fie ajutat. 

7. Evreii să contribuie la război atâta timp cât sunt atacaţi. 

8. Medina va rămâne sacră şi inviolabilă pentru toţi cei care urmează 
acest tratat. 

9. Dacă între semnatarii acestui tratat apare vreo neînţelegere, atunci 
Allah Preaînaltul şi Mesagerul Său să medieze disputa. 

10. Semnatarii acestui tratat îi vor boicota comercial pe quraişi, 
abţinându-se, de asemenea, să le acorde vreun sprijin. 

11. Fiecare va contribui la apărarea Medinei în cazul unui atac străin 
în zona ei de referinţă. 

12. Acest tratat nu-1 va apăra pe grupul care a păcătuit sau a fost 
nelegiuit.' 11 

După ratificarea acestui tratat, Medina şi suburbiile ei s-au 



[1] Ibn Hişam, 1/503,504. 

transformat într-un stat de coaliţie, cu capitala la Medina, iar conducător 
era Muhammed - Allah să-1 binecuvânteze şi să-1 miluiască! Medina era o 
adevărată capitală islamică, deoarece autoritatea era deţinută în principal 
de musulmani. Pentru a extinde zona păcii şi securităţii, Profetul - Allah 
să-1 binecuvânteze şi să-1 miluiască! - a început să intre în tratate similare 
si cu alte triburi care trăiau în vecinătatea statului său. 

PROFETUL PE CÂMPUL DE LUPTA 

îngroziţi de evadarea Profetului - Allah să-1 binecuvânteze şi să-1 
miluiască! - şi fiind invidioşi din cauza puterii sale crescânde în Medina, 
quraişii împreună cu devotaţii lor tovarăşi au păstrat o pază strictă asupra 
musulmanilor rămaşi în urmă şi i-au persecutat în toate felurile posibile. Au 
iniţiat de asemenea legături clandestine cu 'Abdullah bin Uabi bin Salul, 
şeful politeiştilor mediniţi şi preşedintele desemnat al triburilor Aus şi 
Khazraj, înainte de emigrarea Profetului. Ei i-au trimis un ultimatum tăios, 
poruncindu-i să lupte sau să-1 alunge pe Profet. Dacă nu, vor lansa o 
campanie militară universală ce îi va nimici oamenii şi îi va surghiuni 
femeile.' 1 ' 

Cu orgoliul rănit şi rămas acum şi fără regat, 'Abdullah bin Uabi bin 
Salul a răspuns pozitiv politeiştilor quraişi. Când a auzit de această alianţă 
nelegiuită, Profetul - Allah să-1 binecuvânteze şi să-1 miluiască! - 1-a chemat 
pe Abdullah şi 1-a dojenit, spunându-i să fie mai sensibil şi mai înţelept şi 
i-a avertizat pe oamenii lui că ar putea fi atraşi în capcană de şiretlicurile 
lor răutăcioase.' 2 ' Din cauza laşităţii sau din cu totul alte motive, oamenii 
au rămas nepăsători, însă, deşi şeful lor s-a supus în aparenţă, el a rămas 
complicele nemernic şi imprevizibil al quraişilor şi evreilor. 

Hărţuielile şi provocările au deschis calea unei confruntări majore între 
musulmani şi politeişti. Sa'd bin Mu'ad, un "ajutor" de seamă, şi-a anunţat 
intenţia de a începe micul pelerinaj ('Umra) şi a pornit spre Mekka. Acolo, 
Omaiia bin Khalaf i-a acordat protecţie pentru a putea da curs ritualului 
ocolului împrejur. Văzându-1 în Sfântul Sanctuar, Abu Jahl, duşman de 
moarte al islamului, a început să-1 ameninţe că l-ar fi ucis dacă n-ar fi fost 
însoţit de Omaiia. Sa'd, curajos şi semeţ, 1-a provocat să încerce să comită 
vreo nebunie dacă vrea să-şi asume riscul de-a fi oprite caravanele.' 3 ' 

Acţiunile provocatoare au continuat şi quraişii au trimis musulmanilor 
un mesaj, ameninţându-i că-i vor ucide în propria lor casă. Din păcate, 



[1] Relatat de Abu Da'ud. 

[2] Ibidem. 

[3] Sahih Al-Bukhari, 2/563. 

acestea nu erau vorbe goale, Profetul - Allah să-1 binecuvânteze şi să-1 
miluiască! - primind din surse sigure informaţii care confirmau intrigile şi 
comploturile duşmanilor islamului. Au fost luate măsuri de precauţie şi 
declarată stare de alertă, luându-se chiar decizia de a se posta câteva 
santinele în jurul casei Profetului - Allah să-1 binecuvânteze şi să-1 
miluiască! - şi în locurile strategice. 

'A'işa - Allah să fie mulţumit de ea! - a relatat că Mesagerul lui Allah 

- Allah să-1 binecuvânteze şi să-1 miluiască! - a spus într-o noapte: "Oare 
este printre tovarăşii mei vreo persoană atât de credincioasă încât să vină 
să mă vegheze în timpul nopţii?" 'A'işa - Allah să fie mulţumit de ea! - 
a răspuns: "Am fost vegheaţi de când am auzit zăngănitul armelor." Profetul 

- Allah să-1 binecuvânteze şi să-1 miluiască! - a întrebat: "Cine este?" I s-a 
răspuns: "Sunt Sa'd bin Abu Uaqqas." Mesagerul lui Allah - Allah să-1 
binecuvânteze şi să-1 miluiască! - a mai întrebat: "Ce te aduce aici?", iar el 
a răspuns: "Mi-a fost teamă că ai putea păţi ceva rău, Mesager al lui Allah 

- Allah să te binecuvânteze şi să te miluiască!, aşa că am venit să-ţi 
servesc drept pază. Mesagerul lui Allah - Allah să-1 binecuvânteze şi să-1 
miluiască! - 1-a binecuvântat şi apoi a adormit.' 1 ' 

Această stare de vigilenţă a continuat fără încetare până când au fost 
revelate Cuvintele lui Allah, care spuneau: 

"... Allah te ocroteşte de oameni..." [5:67]. 

Atunci, Profetul - Allah să-1 binecuvânteze şi să-1 miluiască! - le-a 
cerut oamenilor săi să plece, după ce le-a explicat că Allah îl va ocroti.' 2 ' 

Nu doar viaţa Profetului era ţinta urzelilor nelegiuite, ci şi vieţile 
întregii comunităţi musulmane. Când mediniţii oferiseră Profetului - Allah 
să-1 binecuvânteze şi să-1 miluiască! - şi tovarăşilor săi un adăpost sigur, 
beduinii deşertului, considerându-i pe toţi la fel, i-au exclus pe toţi 
musulmanii. 

în contextul acestei situaţii precare, cu quraişii hotărâţi să-şi ducă la 
îndeplinire planurile agresive şi diavoleşti, Allah Preaînaltul a acordat 
musulmanilor permisiunea de a ridica armele împotriva necredincioşilor: 

"Li s-a îngăduit [să se apere] acelora care sunt atacaţi, căci ei sunt 
nedreptăţiţi. Iar Allah este în stare să-i ajute". [22:39] 

Acest verset a fost revelat într-un context mai amplu de instrucţiuni 



[1] Sahih Mislim, 2/280; Sahih Al-Bukhari, 1/404. 
[2] At-Tirmidhi, 2/130. 

divine, pentru a eradica toate aspectele falsităţii şi a onora toate simbolurile 
şi riturile lui Allah: 

"Aceştia [sunt] cei care - dacă Noi le dăm putere pe pământ 
- împlinesc Rugăciunea, achită Dania, poruncesc ceea ce este drept şi 
opresc de la ceea ce este neîngăduit." [22:41] 

Fără nici o îndoială, permisiunea de luptă a fost revelată în Medina, 
după emigrare, şi nu în Mekka, deşi există unele dubii asupra datei 
precise. 

Permisiunea de luptă fusese deja dată, însă, luând în considerare 
situaţia existentă, musulmanii au considerat înţelept să aducă sub controlul 
lor rutele comerciale ce duceau la Mekka. Pentru a realiza acest obiectiv 
strategic, Profetul - Allah să-1 binecuvânteze şi să-1 miluiască! - a avut de 
ales între două variante: 

1. să încheie pacte de neagresiune cu triburile ce locuiau în regiunile 
din apropierea drumurilor, ori între aceste drumuri şi Medina. Referitor la 
acest curs al acţiunii, Profetul semnase deja cu evreii şi alte triburi 
învecinate pactul de cooperare şi bună vecinătate menţionat anterior. 

2. să detaşeze de-a lungul drumurilor comerciale strategice misiuni 
armate succesive de hărţuire. 

Misiunile şi invaziile anterioare luptei de la Badr 

Pentru a putea implementa aceste planuri, musulmanii au declanşat 
adevărate activităţi militare, iniţial materializate în patrule de recunoaştere, 
care urmau să cerceteze din punct de vedere geopolitic atât drumurile ce 
înconjurau Medina, cât şi cele ce duceau la Mekka şi să încheie alianţe cu 
triburile din apropiere. Profetul - Allah să-1 binecuvânteze şi să-1 miluiască! - 
a dorit să demonstreze atât politeiştilor şi evreilor din Medina, cât şi 
beduinilor din vecinătate, că musulmanii se eliberaseră de vechile lor temeri 
şi că acum erau mult prea puternici pentru a mai putea fi atacaţi în voie. El 
a mai dorit să scoată în evidenţă forţa adepţilor lui pentru a-i împiedica pe 
quraişi să comită vreo nebunie militară împotriva sa, ceea ce le-ar fi putut 
periclita atât viaţa economică, cât şi mijloacele de trai. A dorit de 
asemenea să-i împiedice pe quraişi să-i mai persecute pe musulmanii 
neajutoraţi deţinuţi în Mekka, iar el să se folosească de această şansă 
pentru a-şi relua nestânjenit munca de propagare a Chemării divine. 

Iată un rezumat al acestor misiuni şi expediţii: 

1. Grupul Saif Al-Bahr a fost trimis în Ramadan, anul 1 d.H., adică în 
anul 623 e.n., într-o expediţie condusă de Hamza bin 'Abdul Muttalib şi care 
cuprindea 30 de emigranţi, având sarcina clară de a intercepta una dintre 
caravanele ce aparţineau quraişilor. Era o caravană de 300 de oameni, 
printre care se afla şi Abu Jahl bin Hişam. Cele două grupuri s-au întâlnit şi 
s-au aliniat pregătiţi de luptă. Majdi bin 'Amr, în relaţii bune cu ambele părţi, 
se afla întâmplător acolo şi a reuşit să prevină o ciocnire iminentă. 

Cu această ocazie, Profetul - Allah să-1 binecuvânteze şi să-1 
miluiască! - a aprobat primul steag din istoria musulmanilor. Era de culoare 
albă şi i-a fost încredinţat lui Kinaz bin Husain Al-Ghanaui, spre a fi purtat. 

2. în Şauual, 1 d.H., aprilie 623 e.n., Mesagerul lui Allah - Allah să-1 
binecuvânteze şi să-1 miluiască! - 1-a trimis pe 'Ubaida bin Al-Harith bin 
Al-Muttalib în fruntea a 60 de călăreţi emigranţi, într-un loc numit Batn 
Rabeg, unde 1-a întâmpinat pe Abu Sufian ce conducea o caravană de 200 
de oameni. A avut loc un schimb de săgeţi, dar nu s-a dus o luptă efectivă. 

Este interesant de menţionat faptul că doi musulmani, Al-Miqdad bin 
'Amr Al-Bahrani şi 'Utba bin Ghazuan Al-Mazini, s-au dezlipit de caravana 
quraişilor şi au intrat în rândurile lui 'Ubaida. Musulmanii aveau un steag 
alb, purtat de Mista bin Athatha bin Al-Muttalib bin 'Abd Munaf. 

3. în luna Zul-qi'de, anul 1 d.H., adică în mai 623 e.n., Profetul - Allah 
să-1 binecuvânteze şi să-1 miluiască! - 1-a detaşat pe Sa'd bin Abu Uaqqas 
în fruntea a 20 de călăreţi şi 1-a sfătuit să nu treacă mai departe de 
Al-Kharrar. După un marş de cinci zile, ei au ajuns la locul indicat, însă au 
descoperit că trecuse deja o zi de când cămilele quraişilor plecaseră. Ei 
aveau un steag alb care de această dată era purtat de Al-Miqdad bin 'Amr. 

4. Lupta Al-Abua sau Uaddan. în Safar 2 d.H., anul 623 e.n., însuşi 
Mesagerul lui Allah - Allah să-1 binecuvânteze şi să-1 miluiască! - a plecat în 
fruntea a 70 de călăreţi, în majoritate emigranţi, să intercepteze o caravană 
de cămile a quraişilor, lăsând Medina în grija lui Sa'd bin 'Ubada. Când a 
ajuns la Uaddan, un loc situat între Mekka şi Medina, el n-a mai găsit pe 
nimeni. 

Pe parcursul acestei campanii, el a semnat un pact de neagresiune 
cu 'Amr bin Makşi Ad-Damari. Dispoziţiile acestui pact se prezentau în 
următoarea formă: 

"Acesta este un document de la Muhammed, Mesagerul lui Allah, 
referitor la neamul Dumra prin care li se garantează securitatea vieţilor şi 

averilor lor. Ei pot primi ajutor de la musulmani, dacă nu se opun religiei lui 
Allah. De asemenea, se aşteaptă ca ei să răspundă afirmativ în cazul în 
care Profetul le va solicita ajutorul."' 1 ' 

Aceasta a fost prima invazie sub conducerea Mesagerului lui Allah. 
A durat cincisprezece zile, iar steagul alb a fost purtat de Hamza bin 
'Abdul Muttalib. 

5. Invazia de la Buuat. A avut loc în Rabi' Al-Auual 2 d.H., 623 e.n. 
Profetul - Allah să-1 binecuvânteze şi să-1 miluiască!, în fruntea a 200 de 
însoţitori, a mărşăluit la Buuat pentru a intercepta o caravană quraişă de 
100 de persoane, printre care se afla şi Omaiia bin Khalaf. Caravana avea 
2.500 de cămile. Când a ajuns la Buuat, caravana plecase. înainte de a 
părăsi Medina, el 1-a numit responsabil pentru activităţile desfăşurate, până 
la întoarcerea sa, pe Sa'd bin Mu'ad. 

6. Invazia de la Safuan. în Rabi' Al-Auual 2 d.H., 623 e.n., Karz bin 
Jabir, în fruntea unui mic grup de politeişti, a năvălit în păşunile din Medina 
şi a furat nişte animale. Profetul - Allah să-1 binecuvânteze şi să-1 
miluiască!, în fruntea a 70 de oameni, a plecat din Medina să lupte cu 
agresorii. El a mers în căutarea lor până a ajuns într-un loc numit Safuan, 
în apropiere de Badr, însă nu i-a putut ajunge din urmă. Această invazie a 
devenit cunoscută sub numele de "Invazia preliminară de la Badr". în timpul 
absenţei sale, Profetul - Allah să-1 binecuvânteze şi să-1 miluiască! - 
i-a încredinţat lui Zaid bin Haritsa sarcina de a se ocupa de Medina. 
Stindardul era alb şi a fost purtat de 'Aii bin Abu Talib. 

7. Invazia Zii 'Uşaira a avut loc pe data de 1 sau 2 Jumada-al-Ula şi 
Jumada-al-Akhira, anul 2 d.H., adică noiembrie-decembrie 623 e.n. Profetul 
- Allah să-1 binecuvânteze şi să-1 miluiască!, în fruntea a 150-200 de 
musulmani voluntari, pe 30 de cămile călărite cu rândul, a pornit să 
intercepteze o caravană quraişă. A ajuns până la Zii 'Uşaira, însă caravana 
plecase deja cu câteva zile înainte. Această caravană era aceeaşi pe care 
voise să o captureze la întoarcerea din Vechea Sirie şi a constituit motivul 
principal pentru care a izbucnit bătălia de la Badr. în timpul acestei 
campanii, Profetul - Allah să-1 binecuvânteze şi să-1 miluiască! - a semnat 
un pact de neagresiune cu neamul Madlij şi cu aliaţii lor, neamul Dumra. 
Abu Salama bin 'Abd Al-Asad Al-Makhzumi a fost desemnat să conducă 
Medina în absenta lui. 



[1] Al-Mawahib Al-Ladunniiah, 1/75 

8. Grupul de la Mekka. Acţiunea s-a desfăşurat în Regeb 2 d.H., 
ianuarie 624 e.n. Mesagerul lui Allah - Allah să-1 binecuvânteze şi să-1 
miluiască! - 1-a desemnat pe 'Abdullah bin Jahş Asadi la Nakhla în fruntea a 
12 emigranţi, călare pe şase cămile. 'Abdullah a primit o scrisoare de la 
Profet - Allah să-1 binecuvânteze şi să-1 miluiască!, dar a fost sfătuit să o 
citească după două zile. El a urmat instrucţiunile şi a descoperit că i se 
ceruse să meargă la Nakhla, loc situat între Mekka şi At-Ta'if, să captureze 
o caravană quraişă şi să afle care erau intenţiile lor. El a dezvăluit 
conţinutul scrisorii tovarăşilor săi, care s-au supus poruncilor. Caravana 
trecuse prin Nakhla, transportând încărcături de stafide, alimente şi alte 
bunuri. Din ea făceau parte şi notabili quraişi, precum: 'Amr bin Al-Hadrami, 
'Uthman şi Naufal, fiii lui Abdullah bin Al-Mughira şi alţii. Musulmanii s-au 
sfătuit între ei dacă să-i atace sau nu, având în vedere că Regeb era o lună 
sacră (la fel ca şi Zul-Hijje, Zul-qi'de şi Muharram, când activităţile războinice 
erau suspendate conform obiceiului arab de atunci). într-un final, ei au 
căzut de acord să înceapă lupta împotriva acestora. 'Amr bin Al-Hadrami a 
fost ucis de o săgeată, în timp ce 'Uthman şi Al-Hakam au fost capturaţi, 
iar Naufal a reuşit să fugă. Musulmanii s-au întors cu prada şi cu cei doi 
prizonieri. 

Au pus la o parte o cincime din captură pentru Allah şi Mesagerul 
Său, iar ei au luat restul' 1 '. Mesagerul - Allah să-1 binecuvânteze şi să-1 
miluiască! - a dezaprobat acest act şi a suspendat orice acţiune privitoare 
la cei doi prizonieri şi la cămilele lor pe motivul lunilor interzise, deja 
menţionate. în ceea ce-i priveşte pe politeişti, ei au exploatat această 
şansă neaşteptată şi i-au calomniat pe musulmani, acuzându-i că ar fi violat 
ceea ce este divin şi inviolabil. Această discuţie fără rost a dat mare durere 
de cap tovarăşilor lui Muhammed, însă aceştia au răsuflat uşuraţi în 
momentul revelării versetelor care relatau într-un mod incontestabil că în 
întregul proces purtarea politeiştilor fusese cu mult mai ticăloasă şi mai 
gravă decât fapta musulmanilor. 

"Te întreabă despre luna cea sfântă şi lupta în timpul ei. Spune: 
"Lupta într-însa e mare păcat, dar împiedicarea de la calea lui Allah, 



[1] (n.t) în urma unui război, captura făcută de musulmani se împarte astfel: 
1/5 pentru Profet - Allah să-1 binecuvânteze şi să-1 miluiască! - şi apropiaţii săi şi 4/5 
pentru ceilalţi luptători. "Şi să ştiţi că a cincea parte din ceea ce aţi luat drept pradă 
este pentru Allah, pentru trimisul său şi pentru apropiaţi: orfani, sărmani şi trecătorul 
de pe drum. ..[8:41] 

183 



Biografia nobilului profet 



lepădarea de El şi de Moscheea cea Sfântă, precum şi alungarea 
neamului său din ea sunt şi mai mare păcat înaintea lui Allah, iar 
schisma este mai mare păcat decât omorul"...". [2:217] 

Cuvintele lui Allah erau de o claritate zdrobitoare, relatând faptul că 
întreaga agitaţie creată de politeişti era nefondată. în procesul îndelungat de 
luptă împotriva islamului şi de persecutare a aderenţilor săi, lucrurile sfinte 
şi inviolabile fuseseră călcate în picioare în nenumărate rânduri. Averea 
musulmanilor şi casele lor fuseseră deja confiscate şi Profetul - Allah să-1 
binecuvânteze şi să-1 miluiască! - fusese ţinta unor repetate atentate asupra 
vieţii sale. Pe scurt, acel tip de propagandă ar putea fi descris pe bună 
dreptate ca vădind neruşinare şi înjosire. Am încercat până acum să 
prezentăm un rezumat al misiunilor şi invaziilor anterioare luptei de la Badr. 
Nici unul dintre musulmani nu a fost martor la nici un fel de încălcare a 
proprietăţii sau la crimă, decât atunci când politeiştii au comis asemenea 
crime sub conducerea lui Karz bin Jabir Al-Fahri. De fapt, politeiştii au fost 
cei care au iniţiat asemenea acte şi nu e de mirare, un astfel de 
comportament fiind caracteristic naturii lor. 

La scurt timp, cei doi captivi au fost eliberaţi, iar tatălui celui ucis i-a 
fost oferită o răscumpărare.' 1 ' 

După acest eveniment, quraişii au început să fie conştienţi de 
adevăratul pericol pe care îl reprezenta Medina. Ei au realizat că Medina 
fusese tot timpul în alertă, supraveghind îndeaproape caravanele lor 
comerciale. Şi-au dat seama că musulmanii, din noua lor reşedinţă, puteau 
veghea şi puteau să-şi extindă activităţile lor militare pe o distanţă de circa 
200 de km, deţinând astfel un control absolut. Totuşi, nici în această nouă 
situaţie creată mekkanii nu puteau fi opriţi şi erau prea încăpăţânaţi pentru 
a ajunge la un acord cu noua putere islamică aflată în creştere. Ei erau 
hotărâţi să-şi găsească sfârşitul prin propriile lor acţiuni şi din cauza acestei 
nechibzuinţe a izbucnit marea bătălie de la Badr. 

Pe de altă parte, în Şa'ban 2 d.H, Allah le-a poruncit musulmanilor 
să se pregătească de război: 

"Luptaţi pe calea lui Allah împotriva acelora care se luptă cu voi, dar 
nu începeţi voi lupta, căci Allah nu-i iubeşte pe cei care încep lupte! 

Omorâţi-i unde-i prindeţi şi alungaţi-i de acolo de unde v-au alungat! 
Iar schisma e mai rea decât omorul. Dar nu luptaţi împotriva lor aproape de 



[1] Pentru detalii vezi Zad Al-Ma'ad, 2/83-85; Ibn Hişam, 1/605; 
Rahmar-al-lil'alamin 1/115, 2/486. 

Moscheea cea Sfântă, doar dacă ei se luptă cu voi în ea. Iar dacă luptă 
împotriva voastră, omorâţi-i, căci aceasta este răsplata celor fără de 
credinţă! 

Dacă, însă, ei contenesc, atunci Allah este Iertător, îndurător. 

Luptaţi-vă cu ei până ce nu va mai fi necredinţă şi credinţa va fi 
numai în Allah! Dar dacă ei contenesc, atunci nu mai există vrăjmăşie, 
decât împotriva celor nelegiuiţi." [2:190-193] 

La scurt timp, Allah a trimis din nou musulmanilor alte versete, 
diferite de precedentele, prin care îi învăţa metode de luptă, îndemnându-i 
să meargă la război bazându-se pe noile reguli revelate: 

"Atunci când îi întâlniţi [în luptă] pe aceia care nu cred, loviţi gâturile 
lor, iar când îi slăbiţi pe ei, legaţi-i straşnic în lanţuri! Apoi, fie îndurare, fie 
răscumpărare, până ce războiul se sfârşeşte. Astfel, iar de ar voi Allah, El 
s-ar răzbuna pe ei. Insă El vă încearcă pe unii prin alţii. Iar acelora care 
sunt ucişi pe calea lui Allah El nu le va lăsa faptele lor să fie în deşert. 

El îi va călăuzi şi va îndrepta starea lor 

Şi îi va face pe ei să intre în Raiul pe care El li 1-a făcut cunoscut. 
O, voi cei care credeţi! Dacă voi veţi face să triumfe cauza lui 
Allah, vă va sprijini şi El pe voi şi va întări picioarele voastre". [47:4-7]' ' 

La scurt timp, Allah a început să-i critice pe ipocriţi, pe cei slabi de 
inimă şi pe cei laşi: 

" Dar când este revelată o sură limpede, în care este pomenită lupta, 
îi vezi pe cei care au o boală în inimile lor privind spre tine cu privirea 
aceluia care este leşinat, la apropierea morţii..." [47:20]. 

Cerinţele preponderente impuneau ca prioritate primordială îndemnarea 
musulmanilor la luptă. Orice conducător care priveşte în perspectivă ar 
porunci soldaţilor lui să se pregătească pentru tot felul de situaţii 
neprevăzute, pentru că doar Domnul este Atoateştiutor şi cunoaşte în 
permanenţă chiar şi cele mai mici amănunte ale lucrurilor. Acest conflict cu 
politeiştii a constituit o grea lovitură pentru orgoliul quraişilor şi a generat o 
nelinişte grozavă printre ei. 

Versetele coranice menţionate anterior, care-i îndemnau pe musulmani 
să se străduiască pentru cauza lui Allah, trădau aproprierea unor ciocniri 
sângeroase ce vor fi încununate de o victorie decisivă a musulmanilor şi, 
într-un final, de alungarea politeiştilor din Mekka, Oraşul Sfânt. Ele se 



[1] Tafhim-ul-Qur'an, 5/11 

refereau la reguli pertinente de tratare a prizonierilor şi la măcelărirea 
soldaţilor păgâni până când războiul se va sfârşi şi îşi vor lepăda povara. 
Toate acestea erau nişte indicii ale unei victorii finale ce vor răsplăti 
strădania musulmanilor către nobilele lor obiective. 

Un alt eveniment de o mare importanţă a avut loc în aceeaşi lună 
Şa'ban 2 d.H., februarie 624 e.n. Este vorba de o dispoziţie divină ce 
poruncea ca Al-Qibla' 1 ' să fie schimbată de la Ierusalim la Moscheea 
Sfântă din Mekka. Acesta era un mare avantaj pentru musulmani, din două 
puncte de vedere. în primul rând am putea spune că a generat o cernere 
socială cu privire la ipocriţii de evrei şi alţii slabi de inimă şi a dezvăluit 
adevăratul lor caracter şi realele lor înclinaţii. Astfel, rândurile musulmanilor 
au fost curăţate de răufăcători. 

în al doilea rând, prezenţa noii Al-Qibla, Sfânta Moschee din Mekka, 
este o referinţă delicată la noul rol pe care-1 aveau de preluat musulmanii şi 
care va începe doar după repatrierea musulmanilor în Oraşul Sfânt, Mekka, 
fiindcă nu era logic ca musulmanii să-şi lase Qibla la dispoziţia celor care 
nu erau musulmani. 

De aceea, musulmanii, din dorinţa lui Allah şi pe baza acelor indicii 
divine, şi-au intensificat activităţile şi tendinţa de a lupta pentru cauza lui 
Allah si înfruntarea duşmanilor Săi într-o bătălie decisivă. 



[1] Al-Qibla este direcţia spre care se îndreaptă toţi musulmanii în timpul 
rugăciunii. Musulmanii nu se roagă în mod obligatoriu la Moscheea Sfântă din 
Mekka, ci numai se îndreaptă spre aceasta, fapt ce vădeşte Unicitatea lui Allah, Cel 
care a ales Moscheea Sfântă ca obiectiv al orientării drept-credincioşilor în rugăciune. 

LUPTA DE LA BADR 
PRIMA BĂTĂLIE DECISIVĂ DIN ISTORIA ISLAMULUI 



Motivul care a generat lupta 

Am menţionat anterior invazia de la Al-'Uşaira, când o caravană ce 
aparţinea quraişilor a scăpat dintr-o ciocnire militară iminentă cu Profetul 
- Allah să-1 binecuvânteze şi să-1 miluiască! - şi oamenii lui. în apropierea 
zilei în care se întorceau din Siria, Profetul - Allah să-1 binecuvânteze şi 
să-1 miluiască! - i-a trimis pe Talha bin 'Ubaidullah şi Sa'id bin Zaid spre 
nord să cerceteze zona. Cele două iscoade au rămas câteva zile la 
Al-Haura', până când Abu Sufian, conducătorul caravanei, a trecut pe lângă 
ei. 

Cei doi oameni s-au întors în grabă la Medina şi i-au raportat 
Profetului - Allah să-1 binecuvânteze şi să-1 miluiască! - descoperirile lor. în 
timp ce se deplasa relativ aproape de Medina, o mare avere, păzită de 40 
de oameni, ce se ridica cam la 50.000 de dinari de aur, constituia o ţintă 
tentantă pentru armata musulmană şi reprezenta un important potenţial 
economic, politic şi de acţiuni militare ce aveau să zguduie întreaga 
structură a politeiştilor mekkani. 

Profetul - Allah să-1 binecuvânteze şi să-1 miluiască! - şi-a îndemnat 
imediat oamenii să se grăbească şi să captureze caravana pentru a se 
revanşa pentru proprietăţile şi averea la care fuseseră forţaţi să renunţe în 
Mekka. El nu a dat ordine specifice fiecăruia, ci le-a lăsat libertate deplină 
de a merge sau a rămâne pe loc, gândindu-se că va fi doar o mică 
incursiune. 

Armata musulmană era alcătuită din 300-317 oameni, dintre care 
82-86 erau emigranţi, 61 erau din tribul Aus şi 170 din tribul Khazraj. Ei nu 
erau nici bine pregătiţi, nici înarmaţi în mod adecvat. Aveau doar doi cai ce 
aparţineau lui Az-Zubair bin Al-'Auuam şi lui Al-Miqdad bin Al-Asuad 
Al-Kindi şi 70 de cămile, adică una la doi-trei oameni. însuşi Mesagerul lui 
Allah - Allah să-1 binecuvânteze şi să-1 miluiască!, 'Aii şi Murthid bin Abu 
Murthid Al-Ghanaui aveau doar o singură cămilă. 



187 



Biografia nobilului profet 



Conducerea Medinei a fost încredinţată lui Ibn Umm Maktum, iar mai 
târziu lui Abu Lubaba bin Abdul Munzir. Comandantul general era Mus'ab 
bin Umair Al-Quraşi Al-'Abdari, iar stindardul lor era de culoare albă. 

Micuţa armată era divizată în două batalioane: emigranţii, care aveau 
un stindard purtat de 'Aii bin Abu Talib, şi "ajutoarele" al căror steag se afla 
în mâinile lui Sa'd bin Mu'ad. Az-Zubair bin Al-Auuam a fost numit la 
conducerea flancului drept, Al-Miqdad bin 'Amr la comanda flancului stâng, 
iar ariergarda armatei se afla sub conducerea lui Qais bin Abu Sa'sa'a. 

Fără îndoială, comandantul general era Profetul - Allah să-1 
binecuvânteze şi să-1 miluiască! 

Profetul - Allah să-1 binecuvânteze şi să-1 miluiască! - şi armata sa au 
mărşăluit de-a lungul drumului principal ce ducea la Mekka. El a luat-o apoi 
la stânga spre Badr şi, când a ajuns la As-Safra, a trimis doi oameni să 
iscodească în legătură cu cămilele quraişilor. 

Pe de altă parte, Abu Sufian se afla într-o stare de alertă maximă. El 
era deja conştient că ruta pe care o urma era plină de pericole. De 
asemenea, era nerăbdător să afle despre mişcările trupelor lui Muhammed 
- Allah să-1 binecuvânteze şi să-1 miluiască! 

Iscoadele sale i-au raportat că musulmanii se pregăteau să-i atace 
caravana. Pentru a se asigura, el 1-a angajat pe Damdam bin 'Amr Al-Ghifari 
să comunice un mesaj quraişilor prin care le cerea ajutorul. Mesagerul a 
călărit cu iuţeală şi a ajuns la Mekka într-o stare de frenezie. A căzut de 
pe cămilă, dar s-a ridicat în mod dramatic în faţa Casei Sfinte, a tăiat nasul 
şi urechile cămilei, şi-a întors şaua cu susul în jos, şi-a sfâşiat hainele şi a 
început să ţipe: "O, trib Quraiş! Mărfurile voastre se află cu Abu Sufian! 
Caravana este pe cale de a fi capturată de Muhammed şi de însoţitorii lui. 
Nu ştiu ce se va fi întâmplat cu ei. Ajutor!... Ajutor!..." 

Efectul acestor ţipete şi văicăreli a fost imediat şi vestea i-a 
înmărmurit pe quraişi, care şi-au amintit pe dată de mândria lor rănită când 
musulmanii capturaseră caravana Al-Hadrami. De aceea, şi-au adunat rapid 
aproape toate forţele şi nimeni n-a rămas pe de lături, cu excepţia lui Abu 
Lahab, care a delegat pe cineva care-i datora nişte bani. Ei au mai mobilizat 
şi nişte triburi de arabi să intre în războiul împotriva Profetului - Allah să-1 
binecuvânteze şi să-1 miluiască! Toate triburile quraişe şi-au dat 
consimţământul, mai puţin neamul 'Udai. în curând, un grup de 1300 de 
soldaţi, dintre care: 100 de călăreţi şi 600 de soldaţi în platoşe, cu un 

număr mare de cămile, vociferau doritori să pornească lupta cu musulmanii. 

Pentru proviziile de hrană, ei sacrificau cam nouă-zece cămile zilnic. 
Ei se temeau însă că neamul Bakr, în virtutea unei vechi animozităţi adânc 
înrădăcinate, îi va ataca pe la spate. în acest moment critic, Iblis (Satan) 
le-a apărut sub înfăţişarea lui Suraqa bin Malik bin Ju'şam Al-Mudlaji, şeful 
tribului Kinana, şi le-a spus: "Vă garantez că nici un rău nu vă va lovi din 
spate". 

Au pornit arzând de indignare, motivaţi de o oribilă dorinţă de 
răzbunare şi exterminarea oricui ar putea periclita rutele caravanelor lor: 

".. .mândri, de ochii lumii, pentru ca să se abată de la calea lui 
Allah,..." [8:47]. 

Profetul - Allah să-1 binecuvânteze şi să-1 miluiască! - a spus: 
"O, Allah, aceştia sunt dispreţuitori şi încrezuţi, au venit să-1 sfideze pe 
Allah şi pe Mesagerul Său". 

Ei s-au deplasat cu repeziciune spre nord, către Badr. Pe drum au 
primit alt mesaj de la Abu Sufian, care le cerea să se întoarcă acasă, 
deoarece caravana scăpase de musulmani. 

Abu Sufian a aflat de intenţia musulmanilor, şi-a îndepărtat caravana 
de drumul principal şi s-a îndreptat spre Marea Roşie. Folosindu-se de 
această manevră, a reuşit să se strecoare pe lângă ambuscada creată de 
mediniţi, iar aceştia nu i-au mai putut ajunge. 

Când a primit mesajul lui Abu Sufian, armata mekkană şi-a manifestat 
dorinţa de a se întoarce acasă. Totuşi, tiranul de Abu Jahl a insistat cu 
dispreţ şi aroganţă să înainteze spre Badr, să rămână acolo timp de trei 
nopţi şi să sărbătorească. Acum, ei voiau să-i pedepsească pe musulmani 
şi să-i împiedice să le mai captureze caravanele. Totodată, doreau să-i facă 
pe arabi să înţeleagă că tribul Quraiş avea încă ultimul cuvânt şi se bucura 
de supremaţie în acea regiune. 

Neamul Zahra n-a suportat ameninţările şi insistenţa lui Abu Jahl şi, 
urmând sfatul lui Al-Akhnas bin Şuraiq, s-a separat şi s-a întors la Mekka. 
De atunci încolo, pentru cei din neamul Zahra, Al-Akhnas a rămas 
"palmierul cel bine uns" şi în toate problemele importante a fost ascultat 
orbeşte. 

Şi cei din neamul Haşim au fost tentaţi să se separe, însă 
ameninţările lui Abu Jahl i-au făcut să renunţe la idee. 

Restul armatei, acum de o mie de soldaţi, a ajuns la Badr şi şi-a 

ridicat tabăra după o dună de nisip, la Al-'Uduat Al-Qusua. 

Iscoadele armatei medinite au raportat Profetului - Allah să-1 
binecuvânteze şi să-1 miluiască! - că o ciocnire sângeroasă cu mekkanii era 
inevitabilă şi trebuia luată o hotărâre în acest context, dacă nu, forţele 
răului aveau să violeze inviolabilul şi, în concluzie, vor reuşi să submineze 
nobila cauză a islamului şi să-i distrugă pe credincioşii ei aderenţi. 
Musulmanii se temeau că păgânii mekkani vor începe activităţile de război 
chiar în cartierul general al islamului, Medina. O asemenea mişcare ar 
provoca mai mult ca sigur pagube şi ar avea un impact dezonorant asupra 
demnităţii şi prestanţei musulmanilor. 

Din cauza noii evoluţii a evenimentelor, Profetul - Allah să-1 binecu- 
vânteze şi să-1 miluiască! - a ţinut un consiliu militar de urgenţă pentru a 
revedea situaţia şi a schimba opinii cu conducătorii armatei. într-adevăr, unii 
musulmani se temeau de această luptă oribilă şi curajul lor începea să 
slăbească. 

în acest sens, Allah spune: 

"La fel, în numele Adevărului te-a scos Domnul tău din casa ta, cu 
toate că o parte dintre dreptcredincioşi nu erau doritori. 

Ei se certau cu tine în legătură cu Adevărul, după ce el devenise 
limpede, ca şi când ar fi fost duşi la moarte şi chiar ar fi văzut-o... " [8:5,6]. 

Profetul - Allah să-1 binecuvânteze şi să-1 miluiască! - şi-a informat 
oamenii de gravitatea situaţiei şi le-a cerut sfatul. Abu Bakr a fost primul 
care a luat cuvântul şi 1-a asigurat pe Profet că se va supune necondiţionat 
poruncilor lui. 'Omar a fost următorul care s-a ridicat şi a susţinut punctul 
de vedere exprimat de nobilul său prieten. Atunci, Al-Miqdad bin 'Amr s-a 
ridicat şi a spus: "O, Mesager al lui Allah! înaintează pe calea pe care te 
conduce Allah, fiindcă noi suntem cu tine. Noi nu vom spune aşa cum i-au 
spus copii lui Israel lui Moise: "Tu şi Domnul tău mergeţi şi luptaţi, căci noi 
vom rămâne pe loc". Noi vom spune: "Tu şi Domnul tău mergeţi şi luptaţi, 
căci noi vom lupta alături de tine". Pe Allah! Dacă ne-ai duce chiar şi la 
Bark Al-Ghimad' 1 ', noi vom lupta cu hotărâre împotriva apărătorilor săi până 
la victoria ta". 

Profetul - Allah să-1 binecuvânteze si să-1 miluiască! - i-a mulţumit si 



[1] Bark Al-Ghimad este o zonă plină de primejdii şi pericole. Termenul 
este folosit adesea în expresii pentru a desemna un loc în care oricine pătrunde 
este sortit pieirii. 

1-a binecuvântat. 

Cele trei căpetenii care au vorbit făceau parte din grupul emigranţilor 
şi reprezentau doar o secţiune minoră a armatei. Profetul - Allah să-1 
binecuvânteze şi să-1 miluiască! - voia de asemenea să audă şi opinia 
"ajutoarelor", fiindcă ei reprezentau majoritatea şi aştepta ca ei să aducă 
partea cea mai însemnată în activităţile de război. în plus, clauzele 
jurământului de la Al-'Aqaba nu-i obligau să lupte în afara teritoriului lor. 

Atunci, Profetul - Allah să-1 binecuvânteze şi să-1 miluiască! - a spus: 
"Sfătuieşte-mă, popor al meu!", referindu-se în special la "ajutoare". Auzind 
acest lucru, Sa'd bin Mu'ad s-a ridicat şi a spus: "Pe Allah, simt că vrei ca 
noi (n.t. "ajutoarele") să vorbim". Profetul - Allah să-1 binecuvânteze şi să-1 
miluiască! - a răspuns sincer: "O, da!" Sa'd a spus: "O, Profet al lui Allah! 
Noi credem în tine şi suntem martori la milostivirea pe care ai adus-o în faţa 
noastră şi declarăm răspicat că tu ai adus Adevărul. Noi depunem în faţa ta 
un jurământ ferm de supunere şi sacrificiu. îţi vom asculta cu bucurie orice 
poruncă şi, pe Allah, care te-a trimis cu Adevărul, dacă în faţa noastră ar fi 
o mare şi tu ai intra în ea, noi te-am urma fără să stăm pe gânduri şi nici 
unul dintre noi nu va rămâne în urmă. Nu ne opunem ideii unei lupte cu 
duşmanul. Avem experienţă în război şi te poţi bizui pe noi în luptă. Sperăm 
că Allah îţi va arăta prin intermediul nostru acele fapte de curaj care sunt pe 
placul ochilor tăi. Te rugăm să ne conduci pe câmpul de luptă în Numele lui 
Allah". 

Profetul - Allah să-1 binecuvânteze şi să-1 miluiască! - a fost 
impresionat de fidelitatea şi spiritul de sacrificiu de care tovarăşii lui au dat 
dovadă în acest moment critic din viaţa lor. Atunci el le-a spus: "înaintaţi şi 
bucuraţi-vă căci Allah mi-a promis fie calea profitabilă de a captura prada, 
fie lupta împotriva politeiştilor pentru cauza Lui. Pe Allah, parcă în clipa 
asta îi văd pe duşmani zăcând la pământ". 

Profetul - Allah să-1 binecuvânteze şi să-1 miluiască! - şi tovarăşul său 
de peşteră, Abu Bakr, au început cercetările în imediata apropiere a 
Badr-ului şi au reuşit să localizeze tabăra Quraişilor. Ei au dat peste un 
beduin bătrân pe care l-au iscodit şi au reuşit să afle de la el localizarea 
precisă a armatei politeiste. în după-amiaza aceleaşi zile, el a trimis trei 
şefi emigranţi, Aii bin Abu Talib, Az-Zubair bin Al-'Auuam şi Sa'd bin Abu 
Uaqqas să iscodească în legătură cu mişcările duşmanului. Ei au văzut doi 
oameni scoţând apă pentru armata mekkană. Când i-au cercetat, aceştia au 

recunoscut că erau sacagii ce lucrau pentru quraişi. Acest răspuns însă nu 
i-a mulţumit pe unii musulmani şi ei i-au bătut rău pe cei doi băieţi pentru a 
afla un răspuns referitor la caravana încărcată cu bogăţii, chiar dacă acesta 
nu era adevărat. Cei doi băieţi au minţit atunci şi astfel au fost eliberaţi. 
Profetul - Allah să-1 binecuvânteze şi să-1 miluiască! - a fost furios pe 
oamenii aceia şi i-a mustrat, spunându-le: "Când au spus adevărul i-aţi 
bătut, iar când au minţit le-aţi dat drumul!" El s-a adresat apoi celor doi 
băieţi şi, după ce a discutat puţin cu ei, a aflat o mulţime de lucruri despre 
duşman: numărul soldaţilor, localizarea exactă a acestora şi chiar numele 
unor notabili de-ai lor. După aceea, s-a întors la musulmani şi le-a spus: 
"Ascultaţi, quraişii v-au trimis vieţile lor cele mai preţioase". 

în acea noapte a plouat în ambele tabere. Pentru politeişti acest lucru 
a împiedicat înaintarea, în timp ce pentru musulmani a fost o binecuvântare, 
i-a curăţat şi a îndepărtat de pe ei murdăria Satanei. Allah a trimis ploaia 
pentru a le întări inima şi trupul. Ei au înaintat puţin şi şi-au aşezat tabăra 
pe malul mai îndepărtat al văii. Muhammed - Allah să-1 binecuvânteze şi 
să-1 miluiască! - s-a oprit la cel mai apropiat izvor din Badr. Al-Hubab bin 
Munzir 1-a întrebat: "Allah te-a inspirat să alegi chiar acest loc sau este o 
stratagemă de război şi un rezultat al sfatului?" Profetul - Allah să-1 
binecuvânteze şi să-1 miluiască! - a răspuns: "Este stratagemă de război şi 
rezultat al sfatului". Al-Hubaba a spus: "Acest loc nu este potrivit. Să 
mergem şi să întindem tabăra lângă cel mai apropiat puţ de apă, să facem 
un bazin sau rezervor plin de apă şi apoi să distrugem toate celelalte 
puţuri, ca ei să rămână fără apă". Profetul - Allah să-1 binecuvânteze şi 
să-1 miluiască! - i-a aprobat planul şi a acceptat să-1 pună în aplicare, ceea 
ce au şi făcut la miezul nopţii. 

Sa'd bin Mu'ad a sugerat să fie construit un loc anume pentru Profet 
- Allah să-1 binecuvânteze şi să-1 miluiască! Acesta va funcţiona ca şi 
cartier general pentru armata musulmană şi va trebui să acorde o protecţie 
rezonabilă pentru conducător. Sa'd şi-a argumentat propunerea, spunând 
că, dacă ar ieşi victorioşi, atunci totul ar fi mulţumitor. în caz de înfrângere, 
Profetul - Allah să-1 binecuvânteze şi să-1 miluiască! - nu ar fi rănit şi s-ar 
putea întoarce la Medina unde existau mai mulţi oameni care-1 iubeau şi 
care i-ar fi sărit în ajutor dacă ar fi ştiut că se află într-o situaţie dificilă. 
Aşadar, Profetul îşi va putea relua munca, se va putea sfătui cu ei şi ei vor 
lupta oricând cu el pentru cauza lui Allah. 

A mai fost ales un corp de pază dintre "ajutoare" sub comanda 
aceluiaşi om, Sa'd bin Mu'ad, pentru a-1 apăra pe Profet - Allah să-1 
binecuvânteze şi să-1 miluiască! - în cartierul său general. 

Profetul - Allah să-1 binecuvânteze şi să-1 miluiască! - a petrecut 
întreaga noapte dinaintea zilei bătăliei în rugăciune şi implorare. Armata 
musulmană, obosită de lungul lor marş, s-a bucurat de un somn adânc şi 
odihnitor, semn al unei favori divine şi al stării de linişte a minţilor lor. 

"[Aduceţi-vă aminte] când El v-a învăluit pe voi cu un somn, ca o 
pavăză din partea Sa, şi a pogorât asupra voastră din cer apă, ca să vă 
curăţească pe voi cu ea şi să îndepărteze de la voi murdăria lui Şeitan şi 
să vă întărească inimile şi să vă statornicească picioarele cu ea" [8:11]. 

Aceasta s-a întâmplat în noaptea de vineri, 17 Ramadan, anul 2 d.H. 

Dimineaţa, Profetul - Allah să-1 binecuvânteze şi să-1 miluiască! - şi-a 
adunat oamenii la rugăciune şi apoi i-a îndemnat să lupte pe calea lui 
Allah. Când soarele a răsărit peste deşert, Profetul - Allah să-1 
binecuvânteze şi să-1 miluiască! - şi-a adunat mica armată şi, arătând cu o 
săgeată pe care o ţinea în mână, a aranjat rândurile. 

Pe de altă parte, quraişii şi-au poziţionat forţele la Al-'Uduat Al-Qusua 
vis-a-vis de liniile musulmane. Câţiva dintre ei s-au apropiat provocator să 
scoată apă din puţurile Badr-ului, dar au fost omorâţi cu toţii, mai puţin 
Hakim bin Hizam, care mai târziu a devenit un musulman devotat. într-o 
încercare de recunoaştere a forţelor musulmane, 'Omair bin Uahab 
Al-Jumahi a făcut o incursiune de cercetare şi a prezentat un raport, 
spunând că armata musulmană număra cam 300 de oameni dispuşi să lupte 
până la ultimul. într-o altă misiune de recunoaştere, el a ajuns la concluzia 
că nu aveau forţe de rezervă şi nu erau pregătite nici ambuscade. El a 
înţeles că musulmanii aveau prea mult curaj pentru a se preda şi erau prea 
hotărâţi să-şi ducă la îndeplinire îndatoririle militare pentru a se retrage. 
Acest raport, precum şi relaţiile de rudenie ce uneau cele două părţi 
beligerante au slăbit dorinţa de luptă a unora dintre quraişi. Pentru a 
contracara această opoziţie bazată pe logică şi sfătuit de un rival de-al lui, 
'Utba bin Rabi'a, şi de alţii, Abu Jahl a iniţiat o anticampanie, căutând să 
se răzbune pe adepţii lui Muhammed pentru quraişii omorâţi la Nakhla. în 
acest fel, el a reuşit să împiedice forţele inamice şi să manipuleze oamenii 
pentru a accepta doar opiniile sale ticăloase. 

Când cele două grupări s-au apropiat atât de mult, încât se puteau 
vedea reciproc, Profetul - Allah să-1 binecuvânteze şi să-1 miluiască! - a 
început să-1 implore pe Allah: "O, Allah! încrezuţii şi dispreţuitorii de quraişi 
Te sfidează deja şi îl hulesc pe Mesagerul Tău. O, Allah! Aştept victoria pe 
care Tu mi-ai promis-o. Te implor, Allah, să-i învingi (pe duşmani)". 

El a mai dat ordine stricte ca oamenii lui să nu înceapă lupta până 
ce nu le dădea ultimul semnal. El le-a recomandat să-şi folosească săgeţile 
cu economie' 1 ' şi să nu folosească săbiile decât dacă duşmanul se apropia 
prea mult.' 2 ' 

Abu Jahl s-a rugat şi el pentru victorie, spunând: "Doamne al nostru, 
care dintre grupări a avut mai puţină bunătate faţă de rudele ei şi ne-a adus 
ceea ce noi nu cunoaştem, pe aceea s-o distrugi mâine". Ei erau încrezători 
că numărul lor mai mare, echipamentul şi experienţa vor fi decisive. Nobilul 
Coran, într-un joc de cuvinte, le-a spus că decizia fusese luată, la fel şi 
victoria - dar nu în sensul în care speraseră ei: 

"De veţi cere biruinţa [lui Allah], v-a şi venit biruinţa [Lui], dar de veţi 
înceta, e mai bine pentru voi. Insă dacă vă veţi întoarce, ne vom întoarce şi 
Noi şi nu vă va fi de folos oastea voastră întru nimic, chiar de va fi [şi mai] 
numeroasă, căci Allah este cu dreptcredincioşii." [8:19] 

Primul necredincios care a deschis focul în bătălie şi a devenit prima 
victimă a fost Al-Asuad bin 'Abdul Asad Al-Makhzumi, un idolatru fioros şi 
cu fire răutăcioasă. El a păşit înainte, jurând că va bea din bazinul de apă 
al musulmanilor, altfel îl va distruge sau va muri pentru asta. El s-a angajat 
în luptă cu Hamza bin 'Abdul Muttalib, care 1-a rănit la picior cu sabia, apoi 
i-a aplicat încă o lovitură care 1-a terminat, după care 1-a împins în bazin. 

Bătălia, de fapt, începuse. Apărat de armuri şi scuturi, 'Utba bin 
Rabi'a a păşit înainte încadrat de fratele său, Şaiba, şi de fiul său, Al-Ualid 
bin 'Utba, din rândurile quraişilor, şi au început să arunce blesteme asupra 
musulmanilor. Trei tineri dintre "ajutoare" au ieşit înaintea lor: 'Auf şi 
Mu'uuad, fiii lui Harith, şi 'Abdullah bin Rauaha, dar mekkanii au urlat că nu 
aveau nimic de a face cu ei. Ei voiau capetele verilor lor. Auzind aceasta, 
Profetul - Allah să-1 binecuvânteze şi să-1 miluiască! - le-a cerut lui 'Ubaida 
bin Al-Harith, lui Hamza, unchiul său, şi vărului său, 'Aii - Allah să fie 
mulţumit de el! - să înainteze în luptă. Cele trei dueluri au fost scurte. 



[1] Sahih Al-Bukhari, 2/568. 
[2] Abu Da'ud, 2/13. 

Hamza 1-a ucis pe Şaiba, în timp ce 'Aii 1-a ucis pe Al-Ualid.' 21 'Ubaida a 
fost rănit grav, dar, înainte ca el să cadă, Hamza a năvălit peste 'Utba şi, 
cu o lovitură de sabie, i-a tăiat capul. 'Aii şi Hamza l-au adus pe 'Ubaida 
înapoi cu piciorul tăiat. El a murit după patru-cinci zile de o boală a 
canalului biliar. 

'Aii a crezut cu convingere că Allah a revelat următorul verset pentru 
ei: "Aceştia doi sunt vrăjmaşi care se ceartă asupra Domnului lor..." 
[22:19]. 

Duelul a fost urmat de alte câteva dueluri, dar mekkanii au suferit 
înfrângeri groaznice în toate luptele şi câţiva dintre cei mai preţioşi oameni 
ai lor au pierdut. Ei erau prea exasperaţi şi furioşi şi s-au năpustit asupra 
musulmanilor pentru a-i lichida odată pentru totdeauna. După ce l-au 
implorat pe Domnul lor şi l-au cerut ajutorul, musulmanii au rămas pe poziţii 
şi au aplicat un plan defensiv de război care a avut succes şi a cauzat 
pierderi importante atacatorilor. Profetul - Allah să-1 binecuvânteze şi să-1 
miluiască! - se ruga lui Allah insistent şi fără încetare atât ziua, cât şi 
noaptea pentru a veni în ajutorul lor. 

Când fioroasa ciocnire s-a dezlănţuit, el a început iarăşi să-L implore 
pe Domnul său, spunând: "O, Allah! Dacă acest grup de musulmani va fi 
înfrânt astăzi, Tu nu vei mai fi lăudat". 

El a continuat să-L strige pe Domnul său, întinzându-şi mâinile cu 
faţa spre Al-Qibla, până când mantia i-a căzut de pe umeri. Atunci, Abu 
Bakr a venit, a ridicat mantia şi i-a pus-o înapoi pe umeri, spunând: "O, 
Profet al lui Allah, ai strigat destul după Domnul tău. Cu siguranţă, El va 
îndeplini ce ţi-a promis". 

Tot atunci a venit răspunsul de la Allah, Care şi-a trimis îngerii din 
ceruri pentru a-i ajuta şi sprijini pe Profet - Allah să-1 binecuvânteze şi să-1 
miluiască! - şi pe companionii săi. Nobilul Coran atrage atenţia: 

"..."Eu sunt cu voi! Intăriţi-i, aşadar, pe cei care cred! Ei vor arunca 
spaimă în inimile celor care nu cred!..." [8:12] 

Allah Atotputernicul a mai inspirat un alt mesaj Trimisului Său, 
spunând: 

"Eu voi să vă vin în ajutor cu o mie de îngeri, rânduiţi unul după altul!" 
[8:9] 

în spalierul său, Profetul a aţipit puţin şi apoi şi-a ridicat capul cu 



[1] Mişkat Al-Masabih, 2/343. 

bucurie, strigând: "O, Abu Bakr! Veşti luminate ţi-aduc! Victoria lui Allah se 
apropie. Jur pe Allah, că îl văd pe Gavriil pe iapa lui, într-un nor gros de 
nisip". 

Apoi, el a sărit în sus de bucurie, strigând: 

"Dar mulţimea lor va fi înfrântă şi ei vor întoarce spatele [fugind]" 
[54:45] 

La insistenţa îngerului Gavriil, Profetul a luat o mână de pietriş, a 
aruncat-o spre duşman şi a spus: "Ceaţa să le cuprindă feţele!" De îndată 
ce a aruncat praful, o furtună violentă de nisip a izbucnit ca un furnal în 
ochii duşmanilor. Cu privire la aceasta, Allah spune: 

"Şi când tu ai aruncat [un pumn de ţărână], nu tu l-ai aruncat, ci Allah 
1-a aruncat..." [8:17] 

Doar atunci, Profetul a dat ordin ca armata lui să contraatace. El 
comanda armata, inspira încredere oamenilor lui şi îi îndemna să lupte cu 
bărbăţie de dragul Domnului lor, recitând versetele lui Allah: 

"Şi grăbiţi-vă spre iertarea Domnului vostru şi spre Raiul cel întins cât 
cerurile şi pământul,..." [3:133]. 

Spiritul pe care 1-a inspirat oamenilor lui a fost oglindit limpede de 
curajul lui 'Omair, un băiat de şaisprezece ani, care a aruncat nişte curmale 
pe care le mânca, strigând: "Durează prea mult să mănânc aceste curmale 
şi ele mă împiedică să ajung în Paradis". 

Spunând aceste cuvinte, s-a aruncat în vâltoarea luptei şi a murit 
luptând cu vitejie. în timpul luptei, musulmanii şi-au demonstrat curajul, 
credinţa adâncă şi supunerea desăvârşită faţă de Profet - Allah să-1 
binecuvânteze şi să-1 miluiască! Armata credincioşilor a fost purtată înainte 
de forţa entuziasmului, care lipsea războinicilor mekkani cu inima îndoită. 
Un număr mare de politeişti a fost ucis, iar alţii au fost grav răniţi. Şi nu e 
de mirare! Purtătorii Adevărului au primit imediat ajutor de la Domnul lor, 
care le-a trimis fiinţe supranaturale (îngeri) care să-i sprijine pentru a 
înfrânge forţele răului. Relatările vorbesc elocvent despre faptul că îngerii au 
apărut în ziua aceea şi au luptat de partea musulmanilor. 

Ibn 'Abbas a spus: "în ziua aceea un musulman urmărea un 
necredincios şi a auzit deasupra capului său o pocnitură de bici şi vocea 
unui călăreţ, spunând: "Mergi înainte, Haizum". El s-a uitat la politeistul 
care era căzut la pământ în spatele lui. "Ajutorul" a venit la Mesagerul lui 
Allah - Allah să-1 binecuvânteze şi să-1 miluiască! - şi i-a povestit această 

întâmplare. Profetul a răspuns: "Ai spus adevărul. Acesta a fost un ajutor 
din al treilea cer".' 1 ' 

Unul dintre "ajutoare" 1-a prins pe 'Abbas bin 'Abdul Muttalib, care a 
spus: "O, Mesager al lui Allah! Jur pe Allah, că nu acest om m-a prins. Am 
fost capturat de un om chel şi cu o faţă nespus de frumoasă care călărea 
pe un cal fără păr. Nu-1 văd aici printre oameni". "Ajutorul" a intervenit: "Eu 
l-am prins, O, Mesager al lui Allah!" Profetul - Allah să-1 binecuvânteze şi 
să-1 miluiască! - a răspuns: "Stai liniştit, Allah Atotputernicul te-a întărit cu 
ajutorul unui înger nobil". 

Iblis (Satana), care s-a arătat sub înfăţişarea lui Suraqa bin Malik bin 
Ju'şam Al-Mudlaji, când a văzut că îngerii lucrau în favoarea musulmanilor, 
iar quraişii pierdeau rapid teren pe câmpul de bătaie, s-a retras rapid, în 
ciuda rugăminţilor politeiştilor de a rămâne cu ei. A spus: "Eu văd ceea ce 
voi nu vedeţi şi mă tem de Allah, căci El are pedeapsa cea mai dureroasă". 
Apoi a fugit şi s-a aruncat în mare. 

Rândurile politeiştilor au început să cedeze şi confuzia s-a instalat 
printre ei. Musulmanii i-au urmărit cu înfocare în timp ce ei băteau în 
retragere, ucigând sau luând prizonieri tot ce le cădea la îndemână. în 
curând, retragerea s-a transformat într-o fugă dezonorantă şi ei au fugit în 
grabă, aruncându-şi armurile, abandonând animalele de povară, tabăra şi 
echipamentele. 

Când a văzut cursul negativ al bătăliei, marele tiran Abu Jahl a 
încercat să oprească valul copleşitor al victoriei islamice, încurajându-i pe 
politeişti în toate felurile posibile, conjurându-i la Al-Lat şi 'Uzza şi toate 
simbolurile păgânismului, să devină fermi pe poziţii şi să revină împotriva 
musulmanilor, dar fără nici un rezultat. Moralul lor era deja la pământ şi 
rândurile lor au fost rupte. Atunci a început el să-şi dea seama de 
realitatea aroganţei şi atitudinii sale dispreţuitoare. N-a mai rămas nimeni în 
jurul lui, cu excepţia unei bande de politeişti condamnaţi, a căror rezistenţă 
a fost de asemenea înfrântă de un val islamic, caracterizat de curajul bazat 
pe credinţă. Abu Jahl a fost părăsit şi lăsat singur cu calul său, 
aşteptându-şi moartea în mâinile a doi flăcăi curajoşi dintre "ajutoare". 

în acest sens, 'Abdur Rahman bin 'Auf a relatat următoarea povestire 
interesantă: "Eram în mijlocul bătăliei când doi tineri, în aparenţă 
neexperimentaţi în arta războiului, au apărut - unul în dreapta şi celălalt în 



[1] Sahih Muslim, 2/93. 

stânga. Unul dintre ei a vorbit cu o voce şoptită, cerându-mi să i-1 arăt pe 
Abu Jahl. L-am întrebat ce intenţie avea, iar el mi-a răspuns că avea o 
puternică dorinţă de a se angaja cu el în luptă, până când unul dintre ei era 
ucis. Pentru mine era ceva incredibil. M-am întors spre stânga şi celălalt a 
spus ceva asemănător. Am cedat la rugăminţile lor sincere şi am arătat 
direct spre ţinta lor. Ei s-au îndreptat cu iuţeală spre locul acela şi, fără nici 
o ezitare, l-au lovit simultan cu săbiile lor şi l-au ucis. Apoi s-au întors la 
Mesagerul lui Allah - Allah să-1 binecuvânteze şi să-1 miluiască!, fiecare 
pretinzând că-1 ucisese pe Abu Jahl de unul singur, fără ajutorul celuilalt. 
Profetul - Allah să-1 binecuvânteze şi să-1 miluiască! - a întrebat dacă şi-au 
şters săbiile de sânge şi ei au răspuns că nu. Atunci, el a examinat ambele 
săbii şi i-a asigurat că îl uciseseră împreună. Când bătălia a luat sfârşit, 
prăzile lui Abu Jahl au fost date lui Mu'ad bin 'Amr bin Al-Jumu, deoarece 
celălalt, Mu'auuad bin Al-'Afra' 1 ', a fost ucis mai târziu, în cursul aceleiaşi 
bătălii. La finalul luptei, Profetul - Allah să-1 binecuvânteze şi să-1 miluiască! 
- a vrut să-1 caute pe acest aprig duşman al islamului, Abu Jahl. 'Abdullah 
bin Mas'ud 1-a găsit în pragul morţii, dându-şi ultima suflare. El şi-a pus 
piciorul pe gâtul lui şi i s-a adresat: "Ai văzut cum te-a dezonorat Allah?" 
Duşmanul islamului a răspuns încă sfidător: "Nu sunt dezonorat. Nu sunt 
altceva decât un om ucis pe câmpul de luptă de propriul său popor". Apoi a 
întrebat: "Cine a câştigat lupta?" Ibn Ma'sud a răspuns: "Allah şi Mesagerul 
Său". Abu Jahl a spus atunci cu inima plină de ciudă: "Ai ales să urmezi 
potecile cele mai dificile, păstorule!" Ibn Mas'ud era un păstor care lucra 
pentru aristocraţii mekkani. Atunci, Ibn Mas'ud i-a tăiat capul şi i 1-a dus 
Mesagerului lui Allah - Allah să-1 binecuvânteze şi să-1 miluiască! Acesta, 
când 1-a văzut, a început să-1 slăvească pe Allah: 

"Allah este Mai Mare, lăudat fie Allah, care Şi-a ţinut promisiunea, 1-a 
sprijinit pe slujitorul Lui şi I-a învins singur pe duşmani". După aceea a 
mers să arunce o privire asupra leşului şi i-a spus: "Acesta este faraonul 
acestei naţiuni". 

Prezentăm în continuare câteva fapte ce dovedesc 
devotamentul musulmanilor: 

1. Profetul - Allah să-1 binecuvânteze şi să-1 miluiască! - şi-a sfătuit 
însoţitorii să cruţe vieţile celor din neamul Haşim care-i însoţiseră fără voia 
lor pe politeişti la Badr, deoarece se temeau de judecata poporului lor. 



[1] Sahih Al-Bukhari, 1/444, 2/568; Mişkat Al-Masabih, 2/352. 

Printre ei, el i-a menţionat pe Al-'Abbas bin 'Abdul Muttalib şi Abu Bukhtari 
bin Hişam. El a poruncit musulmanilor să-i prindă, dar să nu-i ucidă. Abu 
Huzaifa bin 'Utba a fost foarte surprins şi a comentat, astfel: "Ne ucidem 
taţii, copiii, fraţii şi membrii clanurilor noastre şi să-1 cruţăm pe Al-'Abbas? 
Pe Allah! Dacă-1 văd, îl voi lovi fără nici o îndoială cu sabia". Auzind aceste 
vorbe, Mesagerul lui Allah - Allah să-1 binecuvânteze şi să-1 miluiască! - 
i-a spus lui 'Omar bin Al-Khattab: "Este cinstit ca faţa unchiului 
Mesagerului să fie lovită de sabie?" 'Omar s-a indignat şi a ameninţat să-1 
ucidă pe Abu Huzaifa. Acesta din urmă a povestit mai târziu că-1 apucase o 
frică îngrozitoare şi a simţit că numai martiriul îl mai putea ispăşi pentru 
greşeala lui. El a fost de fapt ucis mai târziu, în timpul evenimentelor de la 
Al-Yamama. 

2. Abu Al-Bukhtari bin Hişam făcuse deja tot ce-i stătea în putinţă 
pentru a-şi împiedica oamenii, pe mekkani, să comită vreun act de nebunie 
împotriva Profetului în timp ce acesta se afla încă la Mekka. El nici nu-1 
rănise şi nici nu se ştie să fii pronunţat vreo jignire la adresa Profetului 
- Allah să-1 binecuvânteze şi să-1 miluiască! El a făcut de asemenea parte 
dintre cei care au încercat să anuleze alianţa de boicot împotriva celor din 
neamul Haşim şi din neamul 'Abdul Muttalib. 

în bătălia de la Badr el a hotărât să lupte până la capăt dacă nu era 
cruţat compatriotul lui. Al-Mujdhir bin Ziiad Al-Balui, cu care el se angajase 
în luptă, a răspuns că al doilea nu era inclus în recomandarea 
Profetului - Allah să-1 binecuvânteze şi să-1 miluiască! Lupta a continuat şi 
s-a încheiat cu moartea lui Al-Bukhtari. 

3. 'Abdur Rahman bin 'Auf şi Omaiia bin Khalaf fuseseră prieteni 
apropiaţi de-a lungul erei preislamice. Când bătălia s-a încheiat, 'Abdur 
Rahman i-a văzut pe Omaiia şi pe fiul său printre prizonieri. El a aruncat 
armura pe care o avea ca pradă de război şi a mers împreună cu ei. Bilal, 
cel care chema la rugăciune în numele Profetului - Allah să-1 binecuvânteze 
şi să-1 miluiască!, 1-a văzut pe Omaiia şi atunci toate torturile la care fusese 
supus în mâinile acestui om i-au revenit în minte şi el a jurat că se va 
răzbuna pe Omaiia. 'Abdur-Rahman a încercat să slăbească tensiunea şi să 
rezolve într-un mod amical situaţia jenantă, însă fără succes. Musulmanii 
s-au adunat în jurul lor şi l-au lovit cu săbiile pe fiul lui Omaiia. în acest 
moment, 'Abdur Rahman i-a strigat vechiului său prieten să fugă pentru a-şi 
salva viaţa, dar el a fost atacat cu săbiile de alţi oameni şi a fost omorât. 

Complet neajutorat şi resemnat, 'Abdur Rahman a spus: "Allah să aibă milă 
de Bilal, fiindcă m-a privat de prăzile mele şi am fost lovit de moartea celor 
doi prizonieri ai mei". 

4. La nivel moral, bătălia de la Badr a reprezentat un conflict inevitabil 
între forţele binelui şi cele ale răului. în acest context, 'Omar bin Al-Khattab 
n-a cruţat viaţa nici unui politeist, nici chiar pe a unchiului său din partea 
mamei, Al-'As bin Hişam bin Al-Mughira. 

5. Abu Bakr a strigat la fiul său, 'Abdur Rahman, care era încă 
politeist şi se lupta cu ei: "Unde este averea mea, băiat nerecunoscător?" 
Fiul a răspuns că se dusese pe apa sâmbetei. 

6. Când bătălia s-a încheiat, musulmanii au reţinut prizonieri pe unii 
dintre politeişti. Profetul - Allah să-1 binecuvânteze şi să-1 miluiască! - 
1-a privit în faţă pe şeful gărzilor sale, Sa'd bin Mu'ad - Allah să fie mulţumit 
de el!, şi a înţeles că ura ideea de a-i lua prizonieri pe duşmani. Sa'd a 
confirmat spusele Profetului - Allah să-1 binecuvânteze şi să-1 miluiască! - şi 
a adăugat că aceasta era prima victorie a musulmanilor împotriva forţelor 
politeiste şi că mai degrabă ar fi preferat să-i măcelărească decât să le 
cruţe vieţile. 

7. în ziua bătăliei de la Badr, sabia lui 'Ukaşa bin Mihsan Al-Asdi s-a 
frânt şi atunci Profetul - Allah să-1 binecuvânteze şi să-1 miluiască! - i-a dat 
un buştean de lemn pe care 1-a scuturat şi s-a transformat imediat într-o 
sabie lungă, albă şi puternică. 'Ukaşa a folosit această sabie în majoritatea 
războaielor islamice, până la moartea sa, survenită în timpul războaielor de 
apostazie. 

8. Când activităţile războinice s-au încheiat, Mus'ab bin 'Umair 
Al-'Abdari 1-a văzut pe fratele său, politeist încă, încătuşat de un "ajutor". 
Mus'ab 1-a sfătuit pe acesta din urmă să strângă nodul legăturii, fiindcă 
mama prizonierului era suficient de înstărită pentru a-şi răscumpăra fiul. 
Abu 'Aziz, fratele lui Mus'ab, a încercat să apeleze la el, în virtutea legăturii 
de familie, dar acesta din urmă a răspuns ferm că "ajutorul" era mai 
îndreptăţit la fraternitate decât el. 

9. Când Profetul - Allah să-1 binecuvânteze şi să-1 miluiască! - 
a poruncit ca leşurile politeiştilor să fie aruncate într-un puţ gol, Abu Huzaifa 
bin 'Utba a privit cu tristeţe la tatăl său mort care luptase de partea 
politeiştilor. Profetul - Allah să-1 binecuvânteze şi să-1 miluiască! - 
a observat acest lucru şi 1-a întrebat la ce se gândea. Huzaifa a spus că nu 

avea nici cea mai mică îndoială că tatăl său îşi meritase soarta, dar a 
adăugat că ar fi dorit ca acesta să fi fost condus pe calea lui Allah şi de 
aceea era trist. Profetul - Allah să-1 binecuvânteze şi să-1 miluiască! - i-a 
şoptit la ureche cuvinte de alinare. 

Pentru politeişti, bătălia s-a finalizat, după cum am menţionat anterior, 
printr-o fugă ruşinoasă, iar pentru musulmani, printr-o victorie evidentă. 
Paisprezece musulmani au fost ucişi: şase erau dintre emigranţi, iar ceilalţi 
opt dintre "ajutoare". Politeiştii au declarat pierderi grele, şaptezeci de 
persoane fiind ucise şi cam tot atâtea luate prizoniere. Mulţi dintre oamenii 
însemnaţi din Mekka şi câţiva dintre duşmanii aprigi ai lui 
Muhammed - Allah să-1 binecuvânteze şi să-1 miluiască! - se aflau printre 
cei ucişi. Primul dintre aceştia era Abu Jahl. 

în a treia zi, Mesagerul lui Allah - Allah să-1 binecuvânteze şi să-1 
miluiască! - a mers să se uite la politeiştii ucişi şi a spus: "Ce trib 
duşmănos v-aţi dovedit a fi faţă de Profetul vostru, voi m-aţi hulit în timp ce 
alţii m-au crezut; voi m-aţi părăsit, iar ceilalţi m-au sprijinit; voi m-aţi 
alungat, în vreme ce ceilalţi m-au adăpostit". 

El s-a aplecat peste trupurile celor douăzeci şi patru de căpetenii 
quraişe ce fuseseră aruncate într-unui din puţuri şi a început să-i strige pe 
numele lor şi pe numele părinţilor lor, spunând: "N-ar fi fost mult mai bine 
pentru voi dacă l-aţi fi ascultat pe Allah şi pe Mesagerul Său? Aveţi grijă, 
am aflat că promisiunea Domnului nostru se îndeplineşte. Aţi aflat şi voi că 
promisiunile Domnului vostru se împlinesc?" Auzind acestea, 'Omar bin 
Al-Khattab a spus: "O, Mesager al lui Allah! De ce vorbeşti cu trupuri 
neînsufleţite?" Profetul - Allah să-1 binecuvânteze şi să-1 miluiască! - 
a răspuns: "Jur pe Cel în ale Cărui Mâini se află sufletul lui Muhammed! 
Nici tu nu auzi mai bine decât ei ceea ce spun eu". 

Reacţie la Mekka 

9 

După ce au primit o lecţie dură şi au suferit o grea înfrângere, 
politeiştii au fugit într-o mare dezordine spre văile şi colinele ce dădeau 
spre Mekka, speriaţi şi prea ruşinaţi ca să dea ochii cu oamenii lor. 

Ibn Ishaq a relatat că primul care a adus veştile rele a fost 
Al-Haisaman bin 'Abdullah Al-Khuza'i. El le-a povestit cum au fost omorâţi 
notabilii lor. La început, oamenii de acolo nu l-au crezut şi s-au gândit că 

înnebunise, dar curând vestea a fost confirmată şi întreaga scenă mekkană a 
fost copleşită de o stare de incredibilă consternare. Abu Sufian bin Al- 

Harith i-a povestit detaliat lui Abu Lahab despre masacru şi despre fuga lor 
ruşinoasă, subliniind rolul pe care-1 avuseseră îngerii la grăbirea tragicului lor 
sfârşit. Abu Lahab nu s-a putut abţine şi şi-a manifestat resentimentele, 
bătându-1 şi insultându-1 pe Abu Rafi', un musulman, care era rezervat 
asupra convertirii sale, pentru că a insistat asupra rolului îngerilor. O femeie 
musulmană, Umm Al-Fadl, foarte supărată de comportarea necugetată a lui 
Abu Lahab, 1-a lovit cu un lemn şi i-a crăpat capul. Şapte zile mai târziu el 
a murit de o infecţie ciudată şi timp de trei zile a fost lăsat neîngropat. 
Totuşi, fiii lui, de frica zvonurilor ruşinoase, l-au cărat într-o groapă şi de la 
distanţă au aruncat pietre şi nisip peste el. 

înfrângerea a constituit o mare ruşine şi mâhnire pentru mekkani. 
Aproape în fiecare casă se vărsau lacrimi tăcute pentru cei morţi şi pentru 
prizonieri. Ei au fost foarte umiliţi şi însetaţi de răzbunare. Plânsul şi jelitul 
au fost declarate strict interzise, pentru ca musulmanii să nu se poată 
bucura de durerea lor. 

Medina primeşte vestea victoriei 

Doi soli, 'Abdullah bin Rauaha şi Zaid bin Haritha, au fost trimişi la 
Medina, pentru a duce musulmanilor de acolo vestea cea bună, a victoriei. 

Structura ideologică şi multi-etnică din Medina s-a manifestat prin 
diferite reacţii. Unii evrei şi ipocriţi au răspândit zvonuri false, precum că 
Profetul - Allah să-1 binecuvânteze şi să-1 miluiască! - fusese ucis, şi au 
încercat să impună falsa lor presupunere că Zaid bin Haritsa călărea pe 
Al-Qasua', cămila Profetului - Allah să-1 binecuvânteze şi să-1 miluiască! De 
cum au ajuns, cei doi mesageri au împărtăşit musulmanilor vestea fericită a 
victoriei şi au furnizat informaţii detaliate despre cursul evenimentelor pentru 
a întări sentimentul de siguranţă în inimile musulmanilor neliniştiţi, dar 
acum bucuroşi. Ei au început de îndată să invoce Numele lui Allah şi să-i 
aducă laude din toată inima. Căpeteniile lor au ieşit în afara oraşului pentru 
a-1 aştepta şi întâmpina pe Profet - Allah să-1 binecuvânteze şi să-1 
miluiască! - pe drumul ce ducea la Badr. 

Usama bin Zaid a relatat că ei primiseră vestea victoriei la scurt timp 
după ce Ruqaiia, fiica Profetului - Allah să-1 binecuvânteze şi să-1 

miluiască! - şi soţie a lui 'Uthman bin 'Affan, fusese înmormântată. Ea 
fusese grav bolnavă şi Profetul - Allah să-1 binecuvânteze şi să-1 miluiască! - 
îl rugase pe 'Uthman să rămână în Medina şi să aibă grijă de ea. 

înainte de a părăsi câmpul de luptă, între războinicii musulmani au 
apărut certuri legate de împărţirea prăzilor de război, întrucât regula 
referitoare la distribuirea acestora nu fusese încă revelată. Când diferendele 
s-au adâncit, Mesagerul lui Allah - Allah să-1 binecuvânteze şi să-1 
miluiască! - a suspendat orice soluţie până când i-a fost trimisă Revelaţia. 

'Ubada bin As-Samit a spus: "Am plecat cu Mesagerul lui Allah şi am 
asistat împreună cu el la bătălia de la Badr." 

Lupta a început şi Allah Atotputernicul 1-a înfrânt pe duşman. Unii 
dintre musulmani i-au căutat şi i-au urmărit pe duşmani, alţii adunau prăzile 
din tabăra inamică, iar ceilalţi îl păzeau pe Mesagerul lui Allah - Allah să-1 
binecuvânteze şi să-1 miluiască! - şi erau pregătiţi pentru orice eveniment 
neprevăzut sau atac surpriză. Când s-a înnoptat şi musulmanii s-au adunat 
la un loc, cei care adunaseră prada au spus: "Noi am adunat-o, aşa că 
nimeni altcineva nu mai are dreptul la ea". Cei care i-au urmărit pe duşmani 
au spus: "N-aveţi mai multe drepturi decât noi! Noi i-am ţinut pe duşmani la 
distanţă şi apoi i-am învins." Iar cei care îl păziseră pe Profet - Allah să-1 
binecuvânteze şi să-1 miluiască- aveau pretenţii asemănătoare asupra prăzii. 

Atunci a fost revelat versetul coranic, ce spunea: 

"Ei te întreabă despre prăzi. Spune: "Prăzile sunt ale lui Allah şi ale 
Trimisului!" Şi fiţi cu frică de Allah, fiţi cu pace între voi şi fiţi cu supunere 
faţă de Allah şi faţă de Trimisul Său, dacă sunteţi credincioşi!" [8:1]. 

Pe drumul de întoarcere la Medina, Profetul - Allah să-1 binecuvânteze 
şi să-1 miluiască! - s-a oprit lângă o dună mare de nisip şi a împărţit prăzile 
în mod egal între luptători, după ce el a luat o cincime. Când au ajuns la 
As-Safra', el a poruncit ca doi dintre prizonieri să fie ucişi. Aceştia erau 
An-Nadr bin Al-Harith şi 'Uqba bin Abu Muait, deoarece îi persecutaseră pe 
musulmani la Mekka şi resimţeau o ură neîmpăcată faţă de Allah şi 
Mesagerul Său. Pe scurt, folosind terminologia modernă, ei erau criminali de 
război, iar execuţia lor a reprezentat o lecţie dureroasă pentru asupritori. 
'Uqba a trecut peste mândria lui şi a strigat: "Cine va avea grijă de copiii 
mei, O, Mesager al lui Allah?" Profetul - Allah să-1 binecuvânteze şi să-1 
miluiască! - a răspuns: "Focul Iadului."' 1 ' 'Uqba nu-şi mai amintea de ziua în 



[1] Sunan Abu Da'ud cu 'Aunul-Ma'bud, 3/112 

care aruncase măruntaiele de oaie pe capul Profetului - Allah să-1 
binecuvânteze şi să-1 miluiască!, în timp ce acesta se prosterna în 
rugăciune, iar Fatima venise şi-1 curăţase. Tot el îl strânsese cu pelerina sa 
de gât pe Profet - Allah să-1 binecuvânteze şi să-1 miluiască! - şi l-ar fi 
omorât dacă nu intervenea Abu Bakr să-1 elibereze. Capetele ambilor 
criminali au fost tăiate de către 'Aii bin Abu Talib. 

Armata musulmană a fost întâmpinată la Ar-Rauha', o suburbie a 
Medinei, de musulmanii fericiţi care veniseră să-1 felicite pe Profet - Allah 
să-1 binecuvânteze şi să-1 miluiască! - pentru victoria pe care i-o dăruise 
Allah. Usaid bin Hudair, care a luat cuvântul în numele celorlalţi credincioşi 
adevăraţi, după ce a adus laude lui Allah, s-a scuzat că nu s-a alăturat 
armatei musulmane, deoarece crezuse că intenţia Profetului - Allah să-1 
binecuvânteze şi să-1 miluiască! - era doar de a captura o caravană de 
cămile. El a adăugat că n-ar fi şovăit nici o clipă dacă i-ar fi trecut prin 
minte că va fi un război adevărat. Profetul - Allah să-1 binecuvânteze şi să-1 
miluiască! - 1-a asigurat pe Usaid că îl crede. 

După această victorie, Profetul - Allah să-1 binecuvânteze şi să-1 
miluiască! - a intrat în Medina ca un om demn de încredere într-un nou 
domeniu, şi anume cel militar. Drept rezultat, o mulţime de oameni din 
Medina au îmbrăţişat islamul, ceea ce a contribuit mult la întărirea puterii şi 
poziţiei morale a adevăratei religii. 

Profetul - Allah să-1 binecuvânteze şi să-1 miluiască! - i-a îndemnat pe 
musulmani să-i trateze bine pe prizonieri, într-o asemenea măsură încât 
aceştia îşi împărţeau pâinea (cea mai valoroasă parte a hranei) cu oamenii 
captivi şi păstrau pentru ei curmalele. 

"Prizonierii de război" au constituit o problemă ce-şi aştepta 
rezolvarea, fiindcă acesta era un fenomen nou în istoria islamului. Profetul 
- Allah să-1 binecuvânteze şi să-1 miluiască! - s-a consultat cu Abu Bakr şi 
'Omar bin Al-Khattab în problema prizonierilor. Abu Bakr a sugerat că el ar 
trebui să ceară răscumpărare pentru ei şi a explicat, spunând: "La urma 
urmei, este vorba de rudele noastre şi aceşti bani ne vor ajuta să ne întărim 
forţele împotriva necredincioşilor sau, mai mult, Allah i-ar putea aduce la 
islam". însă, după părerea lui 'Omar, prizonierii trebuiau omorâţi, întrucât 
"ei sunt conducători ai necredincioşilor". 

Profetul - Allah să-1 binecuvânteze şi să-1 miluiască! - a ales sugestia 

lui Abu Bakr. în ziua următoare, 'Omar a venit la Profet - Allah să-1 bine- 
cuvânteze şi să-1 miluiască! - şi la Abu Bakr şi i-a văzut lăcrimând. El a 
fost foarte uimit şi i-a întrebat ce se întâmplase ca să poată plânge şi el 
cu ei, dacă era de plâns. 

Profetul - Allah să-1 binecuvânteze şi să-1 miluiască! - a spus că i-a 
fost revelat un verset coranic prin care li se reproşa că în loc să-i ucidă, 
voiau de fapt să ia răscumpărarea de pe urma prizonierilor: 

"Nici un Profet nu ar fi trebuit să aibă prizonieri până [nu ar fi învins], 
măcelărind pe pământ. Voi voiţi bunurile acestei lumi, în vreme ce Allah 
voieşte [pentru voi] Lumea de Apoi, iar Allah este Puternic şi Înţelept. 

De n-ar fi venit mai înainte hotărâre de la Allah, v-ar fi lovit pe voi 
mare pedeapsă pentru ceea ce aţi luat." [8:67-68] 

Porunca divină de dinainte, suna astfel: 

"...Apoi, fie îndurare, fie răscumpărare, până ce războiul se sfâr- 
şeşte..." [47:4]. 

Acest lucru implică existenţa permisiunii de a primi răscumpărare. Din 
acest motiv nu s-a aplicat nici o sancţiune. Ei au fost certaţi că au luat 
prizonieri înainte de a-i subjuga pe toţi necredincioşii. în afară de asta, 
politeişti aduşi la Medina nu erau simplii prizonieri de război, ci, mai mult, 
adevăraţi criminali de război, pe care orice Tribunal Militar de astăzi i-ar 
acţiona în justiţie pentru a-şi primi sentinţa meritată, de condamnare la 
moarte sau închisoare pe viaţă. 

Răscumpărarea pentru prizonieri era între 1000 şi 4000 de dirhami, în 
funcţie de situaţia financiară a prizonierului. O altă formă de răscumpărare 
avea şi o dimensiune educaţională. Majoritatea mekkanilor, spre deosebire 
de medinezi, erau învăţaţi şi au hotărât ca orice prizonier care nu-şi putea 
permite răscumpărarea să primească în grija lui zece copii pe care trebuia 
să-i înveţe arta scrisului şi a cititului. De îndată ce copilul va fi suficient de 
competent, instructorul va fi eliberat. Mai mulţi prizonieri au fost eliberaţi 
fără răscumpărare pe motiv că nu aveau nici o leţcaie. Zeinab, fiica 
Profetului - Allah să-1 binecuvânteze şi să-1 miluiască!, a trimis un colier al 
Khadijei drept răscumpărare pentru soţul ei, Abdul-'As, cu care se 
căsătorise înainte de interzicerea căsătoriilor între musulmani şi cei care nu 
erau musulmani. Din respect pentru Khadija, Profetul a returnat colierul şi 
fiica lui 1-a eliberat pe Abdul-'As cu condiţia ca acesta să-i permită lui 
Zeinab să emigreze la Medina, lucru care s-a şi întâmplat. 

BĂTĂLIA DE LA BADR ŞI CONTEXTUL EI CORANIC 

"Capitolul Al-Anfal" a fost revelat cu ocazia bătăliei de la Badr, pe 17 
Ramadan, anul 2 d.H. El a constituit un comentariu divin unic asupra 
acestei bătălii. 

în contextul acestui capitol al Coranului, Allah Preaînaltul schiţează 
probleme importante legate de întregul proces de islamizare. Aici, Allah 
atrage atenţia musulmanilor asupra deficienţelor morale, încă prezente, ale 
caracterului lor. El voia ca ei să întemeieze o societate integră şi purificată. 
Le-a vorbit despre sprijinul invizibil pe care 1-a trimis slujitorilor Săi 
ascultători, pentru a le da posibilitatea să-şi atingă nobilele lor obiective. 
El vrea ca musulmanii să se elibereze de orice urmă de dispreţ şi aroganţă 
ce s-ar mai putea strecura în sufletele lor. Dorinţa lui Allah este ca ei să 
se întoarcă spre El, să ceară ajutor şi să se supună Lui şi Mesagerului 
Său. 

După aceea, El a conturat obiectivele preţioase pentru care 
Mesagerul - Allah să-1 binecuvânteze şi să-1 miluiască! - lansase acea 
bătălie sângeroasă şi le-a arătat meritele şi calităţile care au condus la 
marea victorie. 

Politeiştii, ipocriţii, evreii şi prizonierii de război au fost şi ei 
menţionaţi, fiind îndemnaţi să se predea şi să se alăture doar Adevărului. 

Problema prăzilor de război a fost rezolvată şi au fost definite clar 
principiile şi sarcinile fundamentale legate de acest subiect. 

Au fost autorizate şi codificate condiţiile şi regulile legate de război şi 
pace, mai ales în această etapă avansată a acţiunii islamice. Allah a dorit 
ca musulmanii să urmeze etici de război diferite de cele preislamice. 
Musulmanii sunt meniţi să-i întreacă pe ceilalţi în etică, valori şi idealuri 
nobile. El vrea să întipărească în mintea oamenilor credinţa că islamul nu 
este doar un cod de viaţă teoretic, ci, mai ales, un set de principii practice 
orientate spre cultivarea minţii. 

în acest context, El a stabilit principiile pe care se bazează relaţiile 
între state şi în interiorul acestora. 

Postul de Ramadan a fost stabilit ca ritual obligatoriu începând cu 
anul 2 d.H., legat de datoria impusă musulmanilor de a plăti 

Zakat ("dania"), pentru a uşura povara emigranţilor nevoiaşi. 

O coincidenţă minunată şi frapantă a fost stabilirea 'Eid-ului de după 
Ramadan ("Sărbătoarea Postului") imediat după victoria de la Badr. A fost 
de fapt cel mai frumos spectacol la care musulmanii au luat parte. 
Ei ieşeau din casele lor rugându-se şi invocând Numele lui Allah, 
aducându-I laude cu voce tare, recunoscători pentru Mila şi Ajutorul Lui, 
precum şi pentru sprijinul pe care El 1-a acordat, prin care forţele Adevărului 
au copleşit forţele răului. 

"Aduceţi-vă aminte când voi eraţi puţini la număr, slabi şi oprimaţi pe 
pământ şi vă temeaţi să nu vă răpună oamenii, însă El v-a dat adăpost şi 
v-a întărit cu ajutorul Lui şi v-a îndestulat cu bunătăţi, pentru ca voi să fiţi 
mulţumitori!" [8:26]. 

ACTIVITĂŢILE MILITARE IN PERIOADA 
DINTRE BĂTĂLIILE BADR SI UHUD 

Bătălia de la Badr a reprezentat prima ciocnire armată dintre 
musulmani şi quraişi. A fost de fapt o bătălie decisivă în urma căreia 
musulmanii au câştigat o victorie istorică, recunoscută de toţi arabii şi care 
a dat o grea lovitură intereselor religioase şi economice ale politeiştilor. De 
asemenea, evreii obişnuiau să considere fiecare victorie islamică drept o 
lovitură grea dată entităţii lor economico-religioase. De când musulmanii 
câştigaseră marea victorie, ambele grupări ardeau de mânie: 

"Vei găsi că iudeii şi cei care [li] fac asociaţi [lui AUah] sunt cei mai 
îndârjiţi în duşmănia lor faţă de cei care cred,..." [5:82] 

însă, ambele grupări aveau proprii lor ipocriţi, care se prefăceau că 
sunt adepţi ai islamului doar pentru a-şi salva pielea. în fruntea lor se afla 
'Abdullah bin Ubai, împreună cu alaiul său. Beduinii deşertului, ce trăiau în 
corturi în vecinătatea Medinei şi practicau jaful şi prădăciunea ca mijloc de 
trai, se arătau nepăsători faţă de această problemă importantă, referitoare la 
credinţă şi necredinţă. îngrijorarea lor era generată de teama că şi-ar putea 
pierde căile pervertite de subzistenţă în cazul în care ar apărea un stat 
islamic puternic, ce ar elimina asemenea practici necurate şi, de aici, 
rezulta ciuda pe care o nutreau, în general, împotriva islamului şi a 
musulmanilor, şi, în special, împotriva lui Muhammed. 

Patru grupări furibunde complotau împotriva noii religii, fiecare în stilul 
ei: prefăcătorie faţă de islam, încrustată de conspiraţii şi acte provocatoare, 
în Medina; animozitate nedisimulată, impregnată de furie şi revoltă din 
partea evreilor; iar în Mekka, instigări deschise şi insistente de răzbunare 
cuplate cu intenţii de mobilizare a tuturor resurselor potenţiale aflate la 
îndemână, pentru a reduce la tăcere odată pentru totdeauna vocea 
islamului. Aceasta s-a materializat mai târziu într-o acţiune militară, invazia 
de la Uhud, care a lăsat o amprentă nevaforabilă asupra bunului renume şi a 
stimei pe care musulmanii se străduiau din greu să le menţină. 

Musulmanii erau forţaţi să fie în permanenţă atenţi la orice mişcare 
ostilă şi era strict necesar ca ei să lanseze lovituri preliminarii în toate 
direcţiile, pentru a se bucura de un grad rezonabil de siguranţă în acest 

ocean de agitaţie şi instabilitate. 

Prezentăm în continuare un rezumat al activităţilor militare 
desfăşurate după bătălia de la Badr: 

1. Invazia Al-Kudr 

Iscoadele Medinei au raportat că neamul Salim din tribul Ghatafan a 
constituit trupe de cercetare pentru a-i invada pe musulmani. Profetul 
- Allah să-1 binecuvânteze şi să-1 miluiască! - a luat el însuşi iniţiativa şi a 
lansat în propriul lor teritoriu un atac-surpriză împotriva lor, într-un loc cu 
apă, numit Al-Kudr. Când a aflat vestea, neamul Salim a fugit înainte de 
sosirea Profetului - Allah să-1 binecuvânteze şi să-1 miluiască! El a rămas 
acolo timp de trei zile, a luat 500 de cămile drept pradă şi le-a împărţit 
luptătorilor, fiecare primind câte două cămile, după ce el îşi reţinuse 
obişnuita cincime. 

Această invazie a avut loc în luna Şauual, anul 2 d.H., la şapte zile 
după bătălia de la Badr. 11 ' 

2. Un atentat la viaţa Profetului 

Impactul înfrângerii de la Badr a fost atât de mare, încât mekkanii au 
început să fiarbă de indignare şi revoltă faţă de pierderile lor groaznice. 
Pentru a rezolva această situaţie, doi politeişti s-au oferit voluntari pentru a 
le stinge setea şi a înăbuşi sursa acelei umiliri, Profetul - Allah să-1 
binecuvânteze şi să-1 miluiască! 

'Omair bin Uahab Al-Jumahi, un politeist nemilos, şi Safuan bin 
Omaiia, duşmanul declarat al islamului, au stat împreună deplângând în 
secret pierderile şi amintindu-şi de morţii şi de prizonierii lor. 'Omair şi-a 
exprimat dorinţa fierbinte de a-1 omorî pe Profet - Allah să-1 binecuvânteze 
şi să-1 miluiască! - şi de a-şi elibera din Medina fiul prizonier, dacă n-ar fi 
avut o mulţime de datorii şi o familie mare de întreţinut. Safuan avea şi el 
motivele lui bine întemeiate de a-1 vedea mort pe Profet - Allah să-1 
binecuvânteze şi să-1 miluiască!, aşa că s-a oferit să plătească datoriile lui 
'Omair şi să-i ajute familia în cazul în care-şi punea planul în aplicare. 

'Omair a acceptat şi 1-a rugat pe Safuan să păstreze secretul asupra 
întregului plan. El a plecat spre Medina, având cu el o sabie pe care 
aplicase un fel de otravă mortală. 'Omar bin Al-Khattab 1-a văzut la uşa 
moscheei şi a înţeles că venise cu intenţii necurate. El a intrat imediat în 
moschee şi 1-a anunţat pe Profet - Allah să-1 binecuvânteze şi să-1 



[1] Zad Al-Ma'ad, 2/90; Ibn Hişam, 2/43,44; Muktasar Sirat Ar-Rasul p.236 

miluiască! 'Omair a fost lăsat înăuntru după ce i s-a luat banduliera săbiei 
şi 1-a salutat pe Profet, spunând: "Bună dimineaţa!", în timp ce Muhammed 
- Allah să-1 binecuvânteze şi să-1 miluiască! - a răspuns că Allah fusese 
Milostiv şi îl învăţase salutul locuitorilor din Paradis: "Pacea fie cu tine!" 

Când Profetul - Allah să-1 binecuvânteze şi să-1 miluiască! - 1-a 
întrebat care era motivul vizitei lui, 'Omair a răspuns că venise să vadă dacă 
fiul său prizonier era bine tratat. Când Profetul - Allah să-1 binecuvânteze şi 
să-1 miluiască! - 1-a întrebat despre sabie, el a blestemat-o şi i-a spus că 
nu i-a fost de nici un ajutor. Când 1-a îmboldit să vorbească despre 
adevăratul său scop, el a rămas neînduplecat şi nu a mărturisit întâlnirea 
secretă cu Safuan. Atunci, Profetul - Allah să-1 binecuvânteze şi să-1 
miluiască! - şi-a pierdut răbdarea şi i-a dezvăluit el însuşi lui 'Omair, 
misiunea sa secretă. 'Omair a fost luat prin surprindere şi, cuprins de o 
uimire incredibilă, a mărturisit de îndată că Muhammed - Allah să-1 
binecuvânteze şi să-1 miluiască! - era Trimisul lui Allah. 

Pe urmă, a început să aducă laudă lui Allah, Care-1 îndrumase pe 
Calea cea Dreaptă. Profetul - Allah să-1 binecuvânteze şi să-1 miluiască! - a 
fost mulţumit şi i-a rugat pe tovarăşii lui să-1 înveţe pe 'Omair principiile 
islamului, să-i recite din Nobilul Coran şi să-1 elibereze pe fiul său din 
captivitate. 

între timp, Safuan se hrănea cu false iluzii despre recâştigarea cât 
mai curând a onoarei pierdute şi îngroparea amintirii luptei de la Badr. El 
aştepta cu nerăbdare veşti de la 'Omair, dar, spre marea lui surpriză, a 
aflat că omul îmbrăţişase islamul şi se transformase într-un credincios 
devotat. 'Omair s-a întors mai târziu la Mekka, unde a început să cheme 
oamenii la islam şi a reuşit chiar să convertească la islam o mulţime de 
mekkani.' 11 

3. Invazia celor din neamul Qainuqa 

Am amintit deja despre tratatul pe care Profetul - Allah să-1 
binecuvânteze şi să-1 miluiască! - îl încheiase cu evreii. El a fost foarte 
atent să-1 respecte cu acurateţe, iar musulmanii n-au încălcat nici măcar 
cea mai mică dispoziţie a acestui tratat. Evreii, însă, erau prin natura lor 
înclinaţi spre înşelătorie, trădare şi încălcarea promisiunilor şi nu s-au putut 
elibera nici acum de tradiţia lor, iniţiind o activitate presărată de intrigi şi 
minciuni cu scopul de a produce o schismă în rândurile solide ale 



[1] Ibn Hişam, 1/661,663. 

musulmanilor, care se înmulţeau pe zi ce trece. 

Prezentăm în continuare un exemplu relevant al comportamentului lor: 
Şas bin Qais, un evreu mai în vârstă, un necredincios convins care îi invidia 
pe musulmani, a trecut pe lângă un grup de adepţi ai lui Muhammed - Allah 
să-1 binecuvânteze şi să-1 miluiască!, din triburile Aus şi Khazraj. El a putut 
să simtă un puternic spirit de reconciliere şi o atmosferă caldă de echilibru 
şi prietenie, ce învăluia întregul grup, oferindu-i astfel o scenă neobişnuită, 
categoric alta decât animozitatea şi ura ce caracterizau comportamentul lor 
preislamic. Atunci, el a trimis un tânăr de-al lui să stea printre aceştia, să 
le amintească de războiul de la Bu'at dintre cele două triburi şi să le recite 
câteva dintre versurile pe care le compuseseră pentru a se ironiza reciproc 
- toate astea cu scopul de a împrăştia seminţele discordiei şi neînţelegerii 
şi de a submina noile relaţii de orientare islamică dintre triburi. 

Tânărul chiar a reuşit să facă acest lucru, cele două părţi amintindu-şi 
pe dată de vechile timpuri, iar fanatismul tribal preislamic a ieşit la iveală, 
aducându-i în preajma unei stări de război. 

Profetul - Allah să-1 binecuvânteze şi să-1 miluiască! - a aflat de 
aceasta şi imediat a plecat în fruntea unui grup de emigranţi să vadă cum 
putea calma situaţia. El a început să-i mustre, dar aşa cum numai un 
îndrumător şi conducător înţelept ar putea să o facă: "O, musulmani! încă vă 
mai înfruntaţi cu argumente preislamice, după ce eu v-am fost trimis ca 
Mesager? Ţineţi minte, nu este drept ca voi să vă întoarceţi după ce Allah 
v-a condus pe Calea cea Dreaptă, v-a eliberat de necredinţă şi a creat 
armonie între voi". Musulmanii au realizat imediat că era vorba de o urzeală 
satanică şi un complot al duşmanilor. Atunci s-au îmbrăţişat reciproc şi 
s-au întors acasă mulţumiţi, cu desăvârşită supunere faţă de Mesagerul lui 
Allah - Allah să-1 binecuvânteze şi să-1 miluiască! 111 

Acestea erau activităţile provocatoare de necazuri şi disensiuni ale 
evreilor, printre care se numărau: fabricarea minciunilor, mimarea credinţei în 
timpul zilei şi practicarea necredinţei la adăpostul întunericului. în viaţa 
cotidiană, ei au strâns nodurile afacerilor financiare cu musulmanii. Dacă, 
din întâmplare, datorau ceva unui musulman, ei se sustrăgeau de la 
obligaţie, pe motiv că acesta se convertise la o nouă religie şi pretindeau că 
înţelegerea nu mai era valabilă. Dacă era invers, evreii nu conteneau să-1 
hărţuiască zi şi noapte pentru a-şi plăti datoria, totul într-o încercare 



[1] Ibn Hişam, 1/555,556. 

disperată de a demola marele edificiu al noii religii, ce câştiga teren cu 
iuţeală şi se înălţa cu repeziciune spre înaltul cerului. 

4. Evreii din tribul Qainuqa încalcă acordul 

Când au văzut că Allah era de partea credincioşilor, dăruindu-le o 
victorie fără echivoc, şi observând prezenţa pătrunsă de teama respectoasă 
a musulmanilor în Medina, evreii nu şi-au mai putut ascunde indignarea. Ei 
au început în văzul tuturor o serie de acţiuni provocatoare şi dăunătoare. 

Cei mai vicleni dintre ei erau cei din tribul Qainuqa', locuitori din 
cartierele din Medina, ce le purtau numele. Aceştia se ocupau cu auritul, 
fierăritul şi făurirea uneltelor gospodăreşti. Din acest motiv, în casele lor se 
găseau din abundenţă arme de război. Aveau cam 700 de războinici, fiind 
cei mai îndrăzneţi din comunitatea evreiască din Arabia. Ei au fost primii 
care au încălcat tratatul de cooperare şi non-agresiune pe care-1 semnaseră 
deja cu Profetul - Allah să-1 binecuvânteze şi să-1 miluiască! Purtarea lor 
era din ce în ce mai nepoliticoasă şi insuportabilă. Ei au început să 
provoace scandaluri şi să-i insulte pe musulmani, jignindu-i pe cei ce le 
frecventau bazarele şi intimidându-le femeile. Asemenea lucruri au început 
să agraveze situaţia generală, astfel încât Profetul - Allah să-1 
binecuvânteze şi să-1 miluiască! - a cerut o adunare, i-a mustrat, le-a cerut 
să fie raţionali, sensibili şi echilibraţi şi i-a avertizat să nu mai greşească. 
Oricum, ei au rămas neînduplecaţi şi n-au dat atenţie avertismentului său, 
spunând: "Nu vă lăsaţi induşi în eroare de faptul că aţi învins nişte quraişi 
fără experienţă în arta războiului. Dacă aţi lupta împotriva noastră, aţi vedea 
că suntem adevăraţi experţi în război." 

în acest sens au fost revelate cuvintele lui Allah: 

"Şi spune celor care nu cred: "Veţi fi biruiţi [în curând] şi veţi fi 
adunaţi spre Gheena! Şi ce pat groaznic veţi avea!" 

"Aţi avut un semn în cele două oştiri ce s-au ciocnit: o oştire care 
lupta pe calea lui Allah şi o alta necredincioasă, care i-a văzut [pe 
credincioşi] de două ori mai mulţi decât ei, cu proprii lor ochi. Allah îl 
întăreşte cu ajutorul Său pe cel care voieşte El! In aceasta este o pildă 
pentru cei care au ochi să vadă!" [3:12, 13]' 1 ' 

Răspunsul celor din tribul Qainuqa' s-a materializat, după cum am 
văzut, într-o declaraţie de război. Profetul - Allah să-1 binecuvânteze şi să-1 
miluiască! - şi-a reprimat furia şi i-a sfătuit pe musulmani să aibă răbdare şi 



[1] Sunan Abu Da'ud cu 'Aunul-Ma'bud, 3/115; Ibn Hişam, 1/552 

să aştepte timpul potrivit. 

Evreii au perseverat în greşeală, manifestând un comportament 
arogant şi făcând fapte necuvioase. 

într-o zi, un aurar evreu a provocat o femeie musulmană, ale cărei 
părţi ruşinoase au rămas descoperite după ce el tăiase marginea 
veşmântului de la spatele ei. Un musulman, ce se afla din întâmplare 
acolo, 1-a ucis pe aurar. Evreii s-au revanşat, omorându-1 pe musulman. 
Familia acestuia i-a chemat pe musulmani în ajutor şi războiul a început.' 1 ' 

într-o zi de sâmbătă, pe 15 Şauual, 2 d.H., Profetul - Allah să-1 
binecuvânteze şi să-1 miluiască! - a mărşăluit cu soldaţii săi. Hamza bin 
'Abdul Muttalib purta steagul musulmanilor şi ei au asediat cetăţile evreilor 
timp de 15 zile. Allah a trimis frică în inimile lor şi ei au fost obligaţi să se 
supună judecăţii Profetului - Allah să-1 binecuvânteze şi să-1 miluiască! - în 
ceea ce priveşte viaţa, averea, femeile şi copiii lor. Aşadar, erau legaţi de 
mâini şi de picioare. 

Atunci, 'Abdullah bin Ubai bin Salul a început să-şi joace rolul ipocrit 
şi să intervină cu insistenţă pentru ei, învocând alianţa anterioară dintre acei 
evrei şi tribul său, Khazraj. Muhammed - Allah să-1 binecuvânteze şi să-1 
miluiască! - îl trata pe acest om ca pe un musulman - deşi el se prefăcuse 
a se fi convertit la islam doar de o lună, la timpul acela - şi i-a îndeplinit 
cererea. Cei din tribul Qainuqa' au cedat Profetului - Allah să-1 
binecuvânteze şi să-1 miluiască! - toate materialele, averea şi echipamentele 
de război, din care acesta şi-a reţinut o cincime pentru sine şi a împărţit 
restul oamenilor săi. După aceea, evreii au fost alungaţi din Arabia, la 
Azru'a în Siria, unde au stat o vreme, dar au pierit curând. 

5. Invazia tribului As-Sauiq 

Concomitent, două activităţi ostile au fost purtate independent 
împotriva Profetului. Comploturile şi intrigile puse la cale de Safuan bin 
Omaiia, de ipocriţi şi de evrei se desfăşurau în paralel cu ostilităţile militare 
pe care Abu Sufian le pregătea pentru a salva onoarea poporului său şi a 
demonstra celorlalţi arabi că tribul Quraiş era încă o putere militară demnă 
de luat în seamă. După lupta de la Badr, Abu Sufian era nerăbdător să se 
răzbune şi făcuse un jurământ solemn că nu se va mai îmbăia până ce nu 
se va răzbuna pe Muhammed şi pe adepţii lui. El a pornit spre Medina în 
fruntea a 200 de oameni, dar n-a avut destul curaj să atace la lumina zilei. 



[1] Ibn Hişam, 2/47,48. 

El s-a mulţumit însă cu acte nelegiuite ce se desfăşurau la adăpostul 
întunericului. 

S-a strecurat în oraşul Profetului - Allah să-1 binecuvânteze şi să-1 
miluiască! - şi a mers să-şi vadă un vechi aliat, Huiai bin 'Akhtab, mult prea 
laş pentru a-1 primi, aşa că s-a îndreptat spre Salam bin Maşkam, 
căpetenia tribului evreu Nadir. Evreul 1-a primit şi i-a făcut un raport 
amănunţit al situaţiei de acolo. Noaptea târziu, a trimis un grup de oameni 
să atace o suburbie a Medinei, Al-'Uraid. Acolo, oamenii au doborât şi ars 
palmierii, au omorât doi musulmani şi apoi au luat-o repede la picior. 

Când a aflat vestea, Profetul - Allah să-1 binecuvânteze şi să-1 
miluiască! - şi-a adunat oamenii şi s-a luat după ei, dar nu i-a putut prinde. 
Musulmanii au adus înapoi proviziile de Sauiq (un fel de terci de orz) pe 
care politeiştii le aruncaseră pentru a-şi uşura încărcăturile şi fuga. Din 
această cauză, campania a şi căpătat denumirea de "Invazia As-Sauiq". 
Ea a avut loc în luna Zul-Hijje, 2 d.H., la două luni de la bătălia de la 
Badr.' 1 ' 

6. Invazia Zi Amr în luna Muharram, anul 3 d.H. 
Iscoadele Profetului - Allah să-1 binecuvânteze şi să-1 miluiască! - au 

raportat că neamurile Tha'laba şi Muharib îşi pregăteau trupele cu scopul de 
a ataca periferiile Medinei. Profetul - Allah să-1 binecuvânteze şi să-1 
miluiască!, în fruntea a 450 de călăreţi şi infanterişti, s-a pregătit să 
întâmpine noua situaţie. 'Uthman bin 'Affan a fost investit să conducă 
Medina. Pe drum, ei au prins un om care îmbrăţişase islamul şi era călăuză 
pentru armată. Când duşmanii au aflat de apropierea musulmanilor, s-au 
împrăştiat grăbiţi în munţi şi au dispărut. Musulmanii şi-au făcut tabăra 
într-un loc cu apă, numit Zi Amr, şi au rămas acolo toată luna Safar, 3 d.H. 
Profetul - Allah să-1 binecuvânteze şi să-1 miluiască! - ţinea să arate 
beduinilor deşertului din acea regiune că musulmanii erau destul de puternici 
pentru a insufla frica şi îngrijorarea în inimile duşmanilor lor.' 21 

7. Ka'b bin Al-Asfar este ucis 

9 

Ka'b bin Al-Aşraf era cel mai ranchiunos dintre evrei în privinţa 
islamului şi a musulmanilor, cel mai interesat să-1 prejudicieze pe 
Mesagerul lui Allah şi, în acelaşi timp, şi cel mai zelos susţinător în cazul 
unei lupte armate împotriva lui. 



[1] Zad Al-Ma'ad, 2/90,91; Ibn Hişam, 2/44,45. 
[2] Zad Al-Ma'ad, 2/91; Ibn Hişam, 2/46 

El aparţinea tribului Tai', dar mama sa era din tribul Nadir. Era un 
om înstărit, cunoscut pentru frumuseţea lui, şi un poet ce trăia în lux în 
cetatea sa din sud-estul Medinei, în spatele locuinţelor tribului Nadir. 

Când a aflat despre victoria de la Badr a musulmanilor, s-a supărat 
groaznic şi a jurat că preferă să moară dacă vestea era adevărată. Când 
aceasta i s-a confirmat, el a scris Profetului - Allah să-1 binecuvânteze şi 
să-1 miluiască! - poeme care-1 satirizau pe acesta şi îi lauda pe quraişi, 
stârnindu-i împotriva Profetului. Atunci a călătorit şi la Mekka, unde a 
început să aţâţe focul războiului şi să alimenteze ranchiuna împotriva 
musulmanilor din Medina. Când Abu Sufian 1-a întrebat spre care religie se 
simţea mai înclinat, el a răspuns că păgânii erau mai bine călăuziţi. Cu 
privire la această situaţie, Allah a revelat cuvintele: 

"Nu i-ai văzut pe aceia cărora le-a fost dată o parte din Carte? Ei 
cred în Jibt şi în Taghut şi zic despre cei care nu cred: "Aceştia sunt mai 
bine călăuziţi pe drum decât cei care cred!" [4:51] 

Apoi s-a întors la Medina pentru a pregăti o nouă campanie de 
propagandă scandaloasă, ce a luat forma unor cântece deşuchiate şi a unor 
sonete erotice ce urmăreau să defăimeze femeile musulmane. 

în această perioadă, situaţia a devenit insuportabilă şi intolerabilă. 
Profetul - Allah să-1 binecuvânteze şi să-1 miluiască! - şi-a adunat oamenii şi 
a spus: "Cine îl va ucide pe Ka'b bin Al-Aşraf? El 1-a insultat pe Allah şi pe 
Mesagerul Său". Auzind aceasta, Muhammed bin Maslama 'Abbad bin Bişr, 
Al-Harith bin Aus, Abu 'Abs bin Hibr şi Salkan bin Salama, fratele de lapte 
al lui Ka'b, s-au oferit voluntari pentru această îndatorire. 

Muhammed bin Maslama a spus: "O, Mesager al lui Allah, doreşti ca 
eu să-1 ucid?" El a spus: "Da.", apoi a adăugat: "Permite-mi să vorbesc cu 
el, aşa cum cred eu de cuviinţă." Profetul a spus: "Vorbeşte după cum vrei." 
Atunci, Muhammed bin Maslama s-a dus să discute cu Ka'b şi i-a spus: 
"Omul acesta (n.t. Profetul) s-a hotărât să strângă milostenii de la noi şi 
acest lucru ne crează mari greutăţi." Auzind acestea, Ka'b a spus: "Pe 
Allah, şi veţi avea şi mai mari greutăţi cu el". Muhammed bin Maslama i-a 
răspuns: "Fără îndoială, acum noi am devenit adepţii lui şi nu ne place să-1 
abandonăm până nu vedem ce întorsătură vor lua afacerile lui. Aş vrea să-mi 
dai un împrumut." El a spus: "Ce depui ca amanet?" Muhammed a răspuns: 
"Ce pretinzi?" Evreul cel imoral şi nemilos a cerut femei şi copii drept 
garanţie pentru împrumut. Muhammed a spus: "Cum am putea să garantăm 
cu femeile noastre, când tu eşti cel mai frumos dintre arabi, iar fiul unuia 

dintre noi ar putea fi ocărât, spunându-i-se că a fost promis pentru două 
uasq (unitate de măsură a greutăţii) de curmale. însă, putem garanta în faţa 
ta cu armele noastre." Ka'b a acceptat. 

Altădată, Salkan bin Salama şi Abu Na'ilah au mers să-1 vadă pe Ka'b 
pentru acelaşi scop şi discuţia a decurs cam la fel, doar că Abu Na'ilah a 
venit şi cu nişte tovarăşi. Planul s-a dovedit de succes şi a asigurat atât 
prezenţa oamenilor, cât şi a armelor. în noaptea de 14 Rabi' Al-Auual, anul 
3 d.H., oamenii şi-au luat rămas bun de la Profet - Allah să-1 binecuvânteze 
şi să-1 miluiască! - şi au pornit, în Numele lui Allah, să-şi îndeplinească 
planul la care lucraseră cu mare atenţie. Profetul - Allah să-1 binecuvânteze 
şi să-1 miluiască! - a rămas, rugându-se pentru ei şi implorându-1 pe Allah 
să le asigure succesul. Oamenii au plecat şi au ajuns la el în puterea 
nopţii. El a coborât, deşi soţia lui 1-a avertizat să nu le deschidă, 
spunându-i: "Aud un glas care sună la fel cu glasul unui ucigaş". El a 
spus: "Este doar Muhammed bin Maslama şi fratele meu de lapte, Abu 
Na'ilah. Când un nobil este chemat în timpul nopţii, chiar dacă ar fi 
străpuns cu lancea, trebuie să răspundă la chemare." Abu Na'ilah le-a spus 
însoţitorilor săi: "Când coboară, eu o să-mi întind mâinile spre capul lui să-1 
miros şi, când l-am apucat strâns, voi să vă faceţi treaba". Când el a 
coborât, au stat de vorbă preţ de aproape un ceas. Apoi ei l-au invitat să 
iasă cu ei afară şi să se bucure de câteva clipe la lumina lunii. 

în drum spre ieşire, Abu Na'ilah a remarcat: "Simt un parfum foarte 
delicat care vine de la tine." Ka'b a spus: "Da, am cu mine o iubită care 
este cea mai parfumată dintre femeile Arabiei". Din nou, Abu Na'ilah a 
spus: "Permite-mi să miros parfumul de pe capul tău". Ka'b a răspuns: "Da, 
poţi să miroşi". Aşa că el i-a prins capul în mâini şi a mirosit. După aceea, 
Abu Na'ilah a spus: "Dă-mi voie să mai fac aşa o dată". Atunci i-a prins 
capul strâns şi a spus însoţitorilor săi: "Faceţi-vă treaba". Şi ei l-au ucis. 
Grupul de bărbaţi s-a întors după ce şi-a împlinit misiunea. 

Unul dintre ei, Al-Harith bin Aus a fost rănit din greşeală de sabia 
unuia dintre tovarăşii lui şi sângera puternic. Când au ajuns la Baqi' 
Al-Gharqad, ei au strigat: "Allah este Mai Mare!" Profetul - Allah să-1 
binecuvânteze şi să-1 miluiască! - i-a auzit şi şi-a dat seama că îl uciseseră 
pe duşmanul lui Allah. Când au ajuns în faţa lui, le-a spus: "Bucuroase sunt 
feţele voastre." Şi ei au răspuns: "La fel este şi a ta, o, Mesager al lui 
Allah!" şi i-au arătat capul tiranului. El a adus laudă lui Allah pentru 

succesul lor. După aceea, a uns cu salivă rana lui Al-Harith, care s-a 
vindecat pe loc.' 11 

Când evreii au aflat despre moartea lui Ka'b bin Al-Aşraf, s-au speriat 
şi până şi inimile lor împietrite au fost cuprinse de o nelinişte inexplicabilă. 
Ei au realizat că Mesagerul lui Allah - Allah să-1 binecuvânteze şi să-1 
miluiască! - nu va ezita de atunci încolo să folosească forţa când cuvintele 
blânde şi mustrările nu vor da rezultate. Ei au rămas tăcuţi şi resemnaţi şi 
s-au prefăcut că aderă la tratate. 

Acum, Profetul - Allah să-1 binecuvânteze şi să-1 miluiască! - era liber 
să-şi adune gândurile, să se ocupe de rezolvarea afacerilor externe şi să 
înfrunte pericolele ce puteau să apară, purtate de vântul duşmănos ce sufla 
dinspre Mekka. 

8. Invazia de la Buhran 

în Rabi' Ath-Thani, anul 3 d.H., Profetul - Allah să-1 binecuvânteze şi 
să-1 miluiască! - a condus o campanie cu 300 de războinici, la Buhran, în 
regiunea Al-Furu'. El a rămas acolo până în Jumada Al-Ula, 3 d.H. Nici o 
luptă nu a avut loc în timpul acestei invazii de patrulare.' 2 ' 

9. Campania lui Zaid bin Haritsa 

Această campanie a înregistrat cel mai semnificativ succes şi a avut 
loc înainte de bătălia de la Uhud, în Jumada Ath-Thaniia, anul 3 d.H. 

Se apropia vara şi era timpul pentru caravanele negustoreşti mekane 
să plece spre Siria. Tribul Quraiş, a cărui viaţă depindea în principal de 
economia de piaţă, bazată pe caravanele de vară spre Siria şi caravanele de 
iarnă spre Abisinia (Etiopia), se afla acum în dilemă, neştiind ce rută să 
urmeze pentru a evita loviturile armate neprevăzute, pe care musulmanii le 
desfăşurau cu succes asupra politeiştilor. 

Ei au ţinut o adunare pentru a discuta ce şanse aveau să evite 
blocada economică şi au hotărât să urmeze o rută comercială ce traversa 
Najd, spre Irak. Furat bin Haiian a fost numit călăuza caravanei. Safuan bin 
Omaiia conducea caravana pe noua rută. Secretul întâlnirii a fost dezvăluit 
de Na'im bin Mas'ud Al-Aşja'i, care se afla în acel moment sub influenţa 
alcoolului şi vestea a fost comunicată rapid de Sulit bin An-Nu'man la 
Medina. Profetul - Allah să-1 binecuvânteze si să-1 miluiască! - a adunat 



[1] Ibn Hişam, 1/51-57; Sahih Al-Bukhari, 1/341, 425, 2/577; Zad Al-Ma'ad 2/91; 
şi Sunan Abu Da'ud cu 'Aun-ul-Ma'bud, 2/42,43 
[2] Ibn Hişam, 2/50,51; Zad Al-Ma'ad, 2/91. 

imediat 100 de călăreţi, sub conducerea lui Zaid bin Haritha Al-Kalbi, şi i-a 
trimis să intercepteze şi să captureze caravana. Ei au ajuns din urmă 
cămilele, într-un loc numit Al-Qarda. I-au luat pe politeişti prin surprindere şi 
i-au luat ostatici pe călăuza lor şi pe alţi doi oameni. 

Safuan şi slujitorii lui au fugit fără să opună nici cea mai mică 
rezistenţă. Caravana transporta argint şi alte mărfuri a căror valoare se 
ridica la circa 100.000 de dirhami. Prada a fost împărţită războinicilor 
musulmani, după ce o cincime a fost pusă de o parte pentru Profet - Allah 
să-1 binecuvânteze şi să-1 miluiască! Furat bin Haiian a îmbrăţişat islamul 
de bunăvoie şi nesilit de nimeni.' 11 

în urma acestei întâmplări, musulmanii au dejucat planurile quraişilor 
de a găsi o nouă rută comercială. Asediul economic asupra Mekkăi a fost 
astfel consolidat şi a avut un impact puternic asupra comerţului ei. 

Mekkanii erau foarte neliniştiţi şi îngrijoraţi în privinţa planurilor lor de 
viitor ce se aflau acum în joc, fără speranţa unei posibile reabilitări a vieţii 
comerciale sau a posibilităţii unei recuperări a prestigiului pe care îl 
deţinuseră anterior la nivel socio-politic, decât pe două căi total opuse: 

1. abandonarea tuturor simbolurilor aroganţei şi a atitudinilor 
dispreţuitoare prin acceptarea situaţiei şi convieţuirea în pace cu toţi 
musulmanii. 

2. lansarea unui război decisiv, copleşitor, cu scopul de a zdrobi 
forţele militare din Medina. 

Cursul evenimentelor a indicat limpede că tribul quraiş a optat pentru 
a doua alternativă. Peste tot în Mekka, se auzeau glasuri care cereau 
răzbunare imediată şi acţiuni rapide de revanşare. Aceste mişcări au 
constituit la toate nivelurile preliminariile directe ale bătăliei de la Uhud. 



[1] Ibn Hişam, 2/50,51; Fiqh As-Sirah, p.190; Rahmat-al-lil'alamin, 2/219 

BĂTĂLIA DE LA UHUD 

înfrângerea de la Badr a reprezentat o umilire atât de adâncă pentru 
quraişi, încât nu o puteau lăsa nerăzbunată. Mekkanii au interzis chiar şi 
jelitul oamenilor ucişi sau răscumpărarea prizonierilor lor, pentru ca 
musulmanii să nu-şi poată da seama de adânca tristeţe şi de sentimentul 
tragediei pe care aceştia le simţeau. 

în urma evenimentului de la Badr, quraişii au ajuns la un acord comun 
şi au început noi pregătiri pentru a lansa un război cotropitor asupra 
musulmanilor, astfel încât să-şi recapete prestigiul distrus şi mândria rănită. 
Cei mai entuziaşti politeişti care doreau să meargă la un nou război erau: 
'Ikrima bin Abu Jahl, Safuan bin Omaiia, Abu Sufian bin Hârb şi 'Abdullah 
bin Ali-Rabi'a. Ei erau hotărâţi să zdrobească formaţiunea islamică odată 
pentru totdeauna. La toate triburile au fost trimişi soli, pentru ca toţi să se 
unească împotriva Credinţei ce înflorea pe zi ce trecea. Astfel, ei au reuşit 
să se asigure de sprijinul a două triburi renumite, Kinana şi Tihama, precum 
şi de unii beduini ai deşertului, Ahabiş. S-a mai luat hotărârea ca profiturile 
caravanei salvate, condusă de Abu Sufian, care se ridicau la 1000 de 
cămile şi 50.000 de dinari, să fie folosite pentru furnizarea echipamentului 
armatei. Nobilul Coran a făcut aluzie la această hotărâre a lor, cu 
următoarele cuvinte: 

"Cei care nu cred cheltuiesc averea lor pentru a împiedica [oamenii] 
de la calea lui Allah. O vor cheltui ei, dar aceasta le va aduce lor mâhnire, 
iar apoi vor fi înfrânţi..." [8:36] 

Quraişii au apelat şi la alte metode de recrutare, angajând chiar şi 
poeţi care să îmbrobodească triburile să lupte împotriva musulmanilor. 
Safuan bin Omaiia 1-a ademenit pe poetul Abu 'Azza să se manifeste în 
acest sens, în schimbul unor bogăţii pe care le va primi după război sau, 
în cazul în care ar fi fost ucis, al întreţinerii fiicelor lui. 

întâmplător, în urma evenimentelor de la Badr, acest poet a fost 
prizonier de război al musulmanilor şi Profetul - Allah să-1 binecuvânteze şi 
să-1 miluiască! - a fost atât de milostiv, încât 1-a eliberat fără răscumpărare, 
cu condiţia de a nu mai lupta împotriva lui. 

Abu Sufian nutrea cea mai înverşunată ură împotriva musulmanilor, 

fiindcă el pierduse majoritatea proviziilor în timpul invaziei As-Sauiq, ca să 
nu mai vorbim de greaua pierdere economică pe care o suferiseră quraişii în 
urma evenimentului declanşat de ceata lui Zaid bin Haritsa. 

Tocmai din cauza acestor eşecuri succesive, quraişii şi-au accelerat 
pregătirile pentru o bătălie decisivă cu musulmanii. 

Spre sfârşitul anului, totul era pregătit pentru această mişcare. 
Mekkanii au hotărât să-şi ducă şi femeile cu ei, pentru a-i îndemna să lupte 
cu bărbăţie. Astfel, un contingent alcătuit din trei mii de războinici, dintre 
care şapte sute de soldaţi în armură şi două sute de călăreţi, cu trei mii de 
cămile şi împreună cu cincisprezece femei au pornit spre Medina. 
Conducătorul general era Abu Sufian bin Hârb, în timp ce cavaleria se afla 
sub conducerea lui Khalid bin Al-Ualid, asistat de 'Ikrima bin Abu Jahl, iar 
neamul 'Abd Ad-Dar avea datoria să poarte steagul. 

în acelaşi timp, Al-'Abbas bin 'Abdul Muttalib urmărea cu atenţie 
mişcările militare şi pregătirile de război. Detalii despre toate acestea au 
fost incluse într-un mesaj urgent pe care el 1-a trimis Profetului - Allah să-1 
binecuvânteze şi să-1 miluiască!, iar acesta 1-a primit în timp ce se afla în 
moscheea Quba. Ubai bin Ka'b i-a citit scrisoarea Profetului - Allah să-1 
binecuvânteze şi să-1 miluiască! - şi i-a cerut să păstreze secretul asupra 
conţinutului. El a plecat grăbit la Medina şi a convocat o adunare cu 
"ajutoarele" şi cu emigranţii, în care au discutat cu seriozitate despre 
măsurile ce trebuiau luate. 

întreaga Medina era în alertă şi toţi bărbaţii, chiar şi în timpul 
rugăciunii, erau înarmaţi temeinic, aşteptându-se oricând la un posibil atac. 
Un grup de "ajutoare" s-a oferit să asigure paza Profetului - Allah să-1 bine- 
cuvânteze şi să-1 miluiască! - şi toată noaptea aceştia îi ţineau casa sub 
observaţie. Printre ei se aflau: Sa'd bin Mu'ad, Usaid bin Hudair şi Sa'd bin 
'Ubada. 

Ca să nu fie luaţi prin surprindere, grupuri de mediniţi înarmaţi au 
început să patruleze atât la intrările oraşului, precum şi pe drumurile ce 
conduceau spre acesta. Plutoanele musulmane au început să vegheze 
rutele în recunoaşterea mişcărilor politeiştilor şi pentru a preveni posibilele 
atacuri inamice. 

Pe de altă parte, armata mekkană a continuat să se deplaseze de-a 
lungul drumului vestic obişnuit. Când au ajuns la Al-Abua, Hind bint 'Utba, 
soţia lui Abu Sufian, a sugerat ca ei să sape mormântul mamei Profetului 

- Allah să-1 binecuvânteze şi să-1 miluiască!, dar căpeteniile armatei au 
refuzat să facă acest lucru de teama consecinţelor. 

Armata s-a deplasat atunci spre Uadi Al-'Aqiq, apoi a cotit la dreapta 
şi ei şi-au ridicat tabăra într-un loc numit 'Ainain, lângă muntele Uhud. 

Aceasta se întâmpla într-o zi de vineri, 6 Şauual, 3 d.H. 

O adunare consultativă pentru un plan de apărare 

Iscoadele Medinei urmăreau pas cu pas armata mekkană şi 
transmiteau informaţii. Atunci, Profetul - Allah să-1 binecuvânteze şi să-1 
miluiască! - a ţinut o adunare consultativă cu căpeteniile militare, pentru a 
schimba opinii asupra situaţiei. El le-a povestit despre visul pe care 1-a avut 
şi a spus: "Jur pe Allah! Am visat - şi îl implor pe Allah ca acesta să fie un 
vis încurajator - că erau măcelărite vite, iar în vârful săbiei mele era o 
crestătură şi eu mi-am introdus mâna într-o armură de nepătruns." 

"Vitele" au fost interpretate ca fiind unii dintre oamenii lui care urmau 
să fie ucişi, iar "crestătura de la vârful săbiei lui" ca fiind un membru al 
casei sale ce avea să fie rănit. "Armura" a fost tălmăcită ca fiind Medina. 
Apoi, el a sugerat ca tovarăşii lui să nu părăsească Medina şi să-şi ridice 
tabăra în interiorul oraşului. El a fost de părere ca duşmanii să fie lăsaţi în 
câmp deschis până ce vor ajunge la epuizare şi, astfel, musulmanii să nu 
rişte o bătălie. Dacă se gândeau însă să atace Medina, musulmanii erau 
pregătiţi să lupte împotriva lor, aşteptându-i la capătul fiecărei poteci, în 
timp ce femeile musulmane le vor da o mână de ajutor de pe acoperişurile 
caselor. 'Abdullah bin Ubai bin Salul, căpetenia ipocriţilor, care a asistat la 
adunare ca şef al tribului Al-Khazraj, a sprijinit planul Profetului - Allah să-1 
binecuvânteze şi să-1 miluiască! 

De fapt, acordul lui nu se baza pe justeţea planului, ci mai degrabă 
pe avantajul personal. El nu voia să lupte. Din contră, intenţia lui secretă 
era să se ţină cât mai departe de luptă. Voia lui Allah a fost, ca pentru 
prima dată, el să fie descoperit şi umilit în public. 

Din Voia Sa, perdeaua care acoperea necredinţa lor a fost dată la o 
parte. Voinţa lui Allah le-a permis musulmanilor să vadă adevărata faţă a 
acelor şerpi care se furişau între veşmintele lor şi prin mânecile hainelor 
lor. Mulţumită lui Allah, într-unui dintre cele mai critice momente ale vieţii 
lor, ei i-au recunoscut pe acei ipocriţi, care se prefăceau că sunt adepţi ai 

islamului. 

Câţiva dintre cei mai onorabili tovarăşi care rataseră Jihad-ul în invazia 
de la Badr au sugerat ca Profetul - Allah să-1 binecuvânteze şi să-1 
miluiască! - să părăsească Medina, îndemnându-1 să fie de acord cu 
punctul lor de vedere. Unul dintre ei a spus: "O, Mesager al lui Allah, de 
multă vreme aşteptăm cu nerăbdare ziua asta şi l-am rugat fierbinte pe 
Allah ca ziua asta să fie cât mai aproape. Cu voia lui Allah, vremea de 
luptă a venit. 

Aşadar, să ieşim şi să luptăm cu duşmanii noştri, ca să nu creadă că 
ne-am pierdut curajul şi nu îndrăznim să ne ridicăm împotriva lor". Cel care 
în bătălia de la Badr îşi acoperise deja incrustaţiile paloşului său cu sângele 
idolatrilor, Hamza bin Abdul Muttalib, unchiul Profetului din partea tatălui, 
era în fruntea grupului de entuziaşti care-1 îndemna să iasă şi să-i 
întâmpine pe necredincioşi. El i-a spus Profetului - Allah să-1 binecuvânteze 
şi să-1 miluiască!: "Pe Allah, Cel care ţi-a trimis Cartea, nu voi mai mânca 
până când nu lupt cu paloşul meu împotriva lor, în afara Medinei".' 1 ' 

După ce a cântărit cu atenţie avantajele şi dezavantajele acestei 
mişcări, s-a luat hotărârea ca duşmanul să fie înfruntat în afara oraşului, la 
Uhud. 

Deplasarea armatei islamice spre câmpul de luptă şi 
divizarea ei în detaşamente 

9 

Urcând la mimbar (anvon) pentru rugăciunea de vineri, Profetul - Allah 
să-1 binecuvânteze şi să-1 miluiască! - a îndemnat prin predica lui oamenii 
să lupte cu mult curaj. "Dacă rămâneţi statornici", a spus el, "Cel 
Atotputernic vă va ajuta cu Puterea Lui". Apoi a poruncit oamenilor lui să se 
pregătească de luptă. Cei mai mulţi s-au bucurat foarte mult. 

El a condus rugăciunea de după-amiază în faţa unei mulţimi de 
oameni, după care a intrat în casă, fiind însoţit de cei doi prieteni ai săi, 
Abu Bakr şi 'Omar. Ei l-au ajutat să se îmbrace şi să-şi acopere capul. S-a 
înarmat şi şi-a pus două armuri, una peste alta. Şi-a luat sabia şi a ieşit 
afară să-i întâlnească pe oamenii săi. 

Toată lumea îl aştepta cu nerăbdare. Sa'd bin Mu'ad şi Usaid bin 



[1] Al-Sirah Al-Halabiiah, 2/14. 

Hudair i-au mustrat pe oameni pentru că făceau presiuni asupra Profetului 
- Allah să-1 binecuvânteze şi să-1 miluiască! Ei au spus: "L-aţi obligat pe 
Mesagerul lui Allah - Allah să-1 binecuvânteze şi să-1 miluiască! - să lupte 
cu duşmanul în afara Medinei". De aceea, erau hotărâţi să lase totul în 
mâinile Profetului - Allah să-1 binecuvânteze şi să-1 miluiască! - şi se 
învinuiau pentru ceea ce făcuseră deja. Când Profetul - Allah să-1 
binecuvânteze şi să-1 miluiască! - a ieşit afară, ei au spus: "O, Mesager al 
lui Allah, ar fi trebuit să fim de acord cu tine. Eşti liber să faci cum crezi tu 
de cuviinţă şi, dacă vei prefera să rămâi în Medina, noi vom sta cu tine. 
Auzind acestea, Mesagerul lui Allah - Allah să-1 binecuvânteze şi să-1 
miluiască! - a spus: "Nu se cade unui Profet ca odată ce şi-a îmbrăcat 
armura să o dea jos, până când Allah nu alege între el şi duşmanul său".' 11 
Profetul - Allah să-1 binecuvânteze şi să-1 miluiască! - şi-a divizat 
armata în trei detaşamente: 

1. Detaşamentul "Al-Muhajirin" (format din emigranţi), sub comanda lui 
Mus'ab bin 'Omair Al-'Abdari. 

2. Detaşamentul "Al-Ansar Aus" (format din "ajutoarele" din tribul 
Aus), condus de Usaid bin Hudair. 

3. Detaşamentul "Al-Ansar Khazraj" (format din "ajutoarele" din tribul 
Khazraj), în fruntea căruia se afla Al-Hubab bin Al-Munzir. 

Armata era alcătuită dintr-o mie de luptători, o sută de ostaşi care 
purtau armuri şi cincizeci de călăreţi.' 2 ' El 1-a numit pe Ibn Umm Maktum 
să-i conducă la rugăciune pe oamenii din Medina. 

A fost anunţată plecarea şi armata a început să se deplaseze spre 
nord, cu cei doi Sa'd, care purtau armuri, călărind în fruntea armatei. 

Când au ajuns la poalele muntelui Al-Uada, Profetul a văzut un 
detaşament bine înarmat care era detaşat de corpul principal al armatei. 
Când a întrebat cine erau, i s-a răspuns că erau evrei şi aliaţi ai tribului 
Al-Khazraj. Ei i-au spus că doreau să contribuie la lupta împotriva 
idolatrilor. Profetul - Allah să-1 binecuvânteze şi să-1 miluiască! - i-a întrebat: 
"Au trecut la islam?", însă ei au răspuns: "Nu!" în aceste condiţii, el a 
refuzat să-i primească şi a spus că nu va căuta sprijinul necredincioşilor 
împotriva idolatrilor. 



[1] Menţionat de Ahmad, Nasa'i, Hakim şl Ibn Ishaq. 
[2] Al-Huda, 2/92. 

Trecerea în revistă a armatei 

De îndată ce a ajuns într-un loc numit Aş-Şaikhan, Mesagerul şi-a 
trecut armata în revistă. El i-a demobilizat pe cei pe care i-a considerat 
inapţi sau prea tineri pentru a merge la luptă. Printre ei se aflau: 'Abdullah 
bin 'Omar bin Al-Khattab, Usama bin Zaid, Usaid bin Zahir, Zaid bin Thabit, 
Zaid bin Arqam, 'Araba bin Aus, 'Amr bin Hazm, Abu Sa'id Al-Khudri, Zaid 
bin Haritsa Al-Ansar, Sa'd bin Habba şi Al-Bara bin 'Azib. 

Mesagerul lui Allah - Allah să-1 binecuvânteze şi să-1 miluiască! - 
a încuviinţat ca Rafi' bin Khadaij şi Samura bin Jundub să se alăture 
armatei, deşi amândoi erau prea tineri. Primul s-a dovedit a fi un arcaş 
foarte priceput, iar cel din urmă lupta cu primul şi îl învingea. Primirea lui 
Rafi' în armata musulmană 1-a făcut pe Samura să spună: "Sunt mai 
puternic decât el, pot să-1 înving". Când Profetul - Allah să-1 binecuvânteze 
şi să-1 miluiască! - a auzit acest lucru, le-a poruncit să se ia la trântă şi 
aşa au şi făcut. Samura a învins, astfel încât a fost şi el admis. 

înnoptarea între Uhud şi Medina 

Cum noaptea i-a prins în acel loc, ei au făcut atât rugăciunea de 
seară, cât şi pe cea de noapte, petrecându-şi noaptea acolo. Au fost aleşi 
cincizeci de oameni să facă de gardă şi să păzească tabăra. Muhammed 
bin Maslama Al-Ansar, eroul brigadei lui Ka'b bin Al-Aşraf, se afla la 
conducerea gărzilor, iar Zakuan bin 'Abd Qais a preluat responsabilitatea de 
a-1 păzi pe Profet - Allah să-1 binecuvânteze şi să-1 miluiască! 

Revolta lui 'Abdullah bin Ubai şi a adepţilor săi 

Spre sfârşitul nopţii, înainte de ivirea zorilor, Profetul - Allah să-1 
binecuvânteze şi să-1 miluiască! - a înaintat şi, când a ajuns la Aş-Şaut, a 
ţinut rugăciunea de dimineaţă. Acolo se afla atât de aproape de duşmani, 
încât se puteau vedea unii pe alţii. Atunci s-a răsculat ipocritul 'Abdullah bin 
Ubai împotriva musulmanilor. O treime din armată a trecut de partea lui, 
adică aproximativ trei sute de luptători. El a spus: "Nu ştiu ce motiv am 
avea să ne sinucidem". El a pretins că retragerea lui nu era altceva decât 
un semn de protest împotriva Mesagerului lui Allah care-i refuzase deja 

părerea şi o acceptase pe a altora. 

Fără nici o îndoială, nu aceasta era cauza reală a retragerii lui. Dacă 
ar fi fost din cauza respingerii părerii lui - aşa cum pretindea ipocritul - n-ar 
fi avut nici un sens să se alăture armatei profetice. Dacă ar fi fost aşa, el 
ar fi refuzat chiar de la începutul marşului să meargă cu armata. De fapt, 
motivul real al acestei revolte, retrageri şi separări - într-un moment delicat 
şi într-o poziţie dificilă - a fost să producă panică, dezordine şi confuzie în 
armata musulmană, care se afla la vederea şi în auzul duşmanilor, care 
erau doritori să vadă cât mai multe disensiuni în tabăra musulmanilor, aşa 
cum de fapt erau şi în tabăra lor. Ei mai ţinteau să distrugă moralul ridicat 
al credincioşilor. Aceasta ar fi putut accelera - după părerea lor - 
înfrângerea, şi, prin urmare, moartea lui Muhammed, a credincioşilor săi 
tovarăşi şi, în genere, a islamului. Ei ar avea cale liberă pentru a reclama 
conducerea, pe care ipocritul acela o pierduse la apariţia islamului în 
Medina. 

Fără Grija lui Allah, complotul ipocritului ar fi putut avea succes. 
Neamul Haritsa din tribul Al-Aus şi neamul Salama din tribul Al-Khazraj au 
fost impresionate de comportamentul mişelului. Ambele clanuri erau extrem 
de derutate şi pe punctul de a se retrage, dar Grija lui Allah i-a salvat de la 
dizgraţie. în legătură cu acest incident, Allah spune: 

"...,când două oştiri de-ale voastre s-au gândit să se întoarcă, 
[socotind că nu vor izbândi], dar Allah a fost Ocrotitorul lor? Pe Allah 
trebuie să se bizuie credincioşii!" [3:122]. 

'Abdullah bin Haram, tatăl lui Jabir bin 'Abdullah, a încercat să le 
oprească retragerea. El le-a adus aminte ipocriţilor de datoria pe care o 
aveau în aceste condiţii delicate şi dificile, dar în zadar. El i-a urmărit, i-a 
mustrat şi i-a îndemnat la luptă, spunând: "Veniţi şi luptaţi pe calea lui 
Allah, sau cel puţin fiţi apărători!" Ei au spus: "Dacă am fi ştiut că 
într-adevăr veţi lupta, nu ne-am fi întors". Pierzându-şi speranţa că se vor 
întoarce, el le-a spus: "Allah să vă pedepsească, duşmani ai lui Allah. Cu 
siguranţă, ajutorul lui Allah va fi de ajuns pentru Profetul Său". 

Allah spune despre acei ipocriţi: 

"Şi să-i deosebească pe aceia care numai se făţăreau. Li s-a zis lor: 
"Veniţi şi luptaţi pe calea lui Allah sau îmboldiţi!". Au răspuns ei: "De bună 
seamă, v-am urma, dacă noi am şti sigur că este o luptă!" Dar ei erau 
atunci mai aproape de necredinţă decât de credinţă şi rosteau cu gurile lor 

ceea ce nu era în sufletele lor. Dar Allah ştia prea bine ceea ce ei 
ascundeau [în inimi]." [3:167] 

Restul armatei musulmane se deplasează spre Uhud 

Mesagerul lui Allah - Allah să-1 binecuvânteze şi să-1 miluiască! - 
şi restul armatei s-au îndreptat spre duşman. După revolta şi retragerea 
ipocriţilor, numărul soldaţilor s-a redus la şapte sute. 

Tabăra idolatrilor a fost plasată într-un asemenea loc, încât multe 
drumuri ce duceau la Uhud erau aproape blocate de ei. Atunci, Mesagerul 
lui Allah - Allah să-1 binecuvânteze şi să-1 miluiască! - a spus oamenilor lui: 
"Care dintre voi ne poate conduce pe o cale scurtă ce nu trece pe lângă 
locul în care se află acei oameni (idolatrii)?" Abu Khaitama a spus: 
"O, Mesager al lui Allah, eu sunt omul de care ai nevoie". Şi el a ales o 
cale scurtă ce ducea la Uhud, pe lângă Harra din neamul Haritsa şi fermele 
lor, lăsând armata idolatrilor înspre apus. 

în drumul lor, au trecut pe lângă Ha'it al-Marba' bin Qaizi ("Câmpul lui 
Marba' bin Qaizi"), un ipocrit orb. Când Marba' a simţit că era armata 
profetică, a început să le arunce cu pământ în faţă, iar ei s-au repezit să-1 
ucidă, însă Profetul - Allah să-1 binecuvânteze şi să-1 miluiască! - a spus: 
"Nu-1 ucideţi. Are şi ochii, şi inima oarbă". 

Mesagerul lui Allah - Allah să-1 binecuvânteze şi să-1 miluiască! - 
a mers mai departe până când a coborât dealul Uhud-ului. El şi armata lui 
şi-au făcut acolo tabăra, cu faţa spre Medina şi spatele spre dealurile de la 
poalele muntelui Uhud. Prin urmare, armata duşmanului era ca o barieră 
între musulmani şi Medina. 

Planul de apărare 

Mesagerul lui Allah - Allah să-1 binecuvânteze şi să-1 miluiască! - şi-a 
mobilizat armata. El i-a dispus în două şiruri de luptă. A ales cincizeci de 
arcaşi pricepuţi, sub comanda lui Abdullah bin Jubair bin An-Nu'man 
Al-Ansar Al-Ausi Al-Badri, şi le-a poruncit să rămână pe un versant al 
muntelui, la malul sudic al Qanat Al-Uadi (un canal al văii), în partea de 
sud-est a taberei musulmane, cam la o sută cincizeci de metri de armata 

islamică. Mai târziu, acest munte a fost numit "Muntele Arcaşilor". 

Mesagerul lui Allah - Allah să-1 binecuvânteze şi să-1 miluiască! - 
a clarificat misiunea acestei echipe şi i-a spus şefului lor: "Alungaţi cu 
ajutorul săgeţilor caii ce se îndreaptă spre noi, ca să nu ne atace pe la 
spate. Indiferent dacă pierdem sau câştigăm bătălia, rămâneţi fermi pe 
poziţie şi aveţi grijă să nu fim atacaţi de pe partea voastră".' 1 ' 

El a adăugat: "Apăraţi-vă spatele! Dacă ne vedeţi măcelăriţi, să nu 
veniţi să ne ajutaţi; dacă vedeţi că suntem pe cale de a câştiga teren, nu 
împărtăşiţi cu noi".' 2 ' 

într-o versiune a lui Al-Bukhari, Profetul - Allah să-1 binecuvânteze şi 
să-1 miluiască! - a spus: "Şi dacă ne vedeţi sfârtecaţi de păsări în bucăţele, 
să nu părăsiţi această poziţie, până nu vă trimit vorbă. Nici dacă vedeţi că 
i-am învins pe duşmani şi i-am călcat în picioare să nu vă părăsiţi locul 
până nu trimit după voi".' 1 ' 

După ce a numit şi a localizat această echipă pe versantul muntelui 
şi a dat aceste ordine militare stricte, Mesagerul lui Allah - Allah să-1 
binecuvânteze şi să-1 miluiască! - a blocat singur calea care i-ar fi putut 
conduce pe furiş pe idolatri în spatele rândurilor musulmane şi le-ar fi 
permis să-i înconjoare printr-o procedură de învăluire. 

Pentru restul armatei, Profetul - Allah să-1 binecuvânteze şi să-1 
miluiască! - a trasat diverse responsabilităţi, după cum urmează: pe aripa 
dreaptă 1-a numit pe Al-Munzir bin 'Amr, iar pe cea stângă 1-a numit pe 
Az-Zubair bin Al-'Auuam, asistat şi sprijinit de Al-Miqdad bin Al-Asuad. 
Menirea lui Az-Zubair era să-i înfrunte pe călăreţii lui Khalid bin Al-Ualid. 
Mesagerul lui Allah - Allah să-1 binecuvânteze şi să-1 miluiască! - a ales cel 
mai bun şi mai curajos grup, pe care 1-a pus în avangarda armatei. Ei erau 
cunoscuţi pentru promptitudinea, agerimea şi curajul lor şi făceau cât mii de 
oameni. 

A fost un plan înţelept şi atent alcătuit ce a scos la iveală geniul de 
conducător militar pe care-1 poseda Profetul - Allah să-1 binecuvânteze şi 
să-1 miluiască! Nici o altă căpetenie n-ar fi putut alcătui un plan mai 
amănunţit sau mai înţelept. Deşi a ajuns la locaţie în urma duşmanului, el a 
reuşit să ocupe poziţii mai bune. A făcut din versantul stâncos un scut 



[1] Ibn Hişam, 2/65,66. 

[2] Fath Al-Bari, 7/350. 

[3] Sahih Al-Bukhari, Cartea Jihadului, 1/426. 

pentru ariergardă şi pentru flancul drept al armatei. El a reuşit, prin 
blocarea singurei breşe vulnerabile de pe laterală, să asigure o protecţie 
suplimentară maximă pentru spate şi aripa stângă. De frica unei posibile 
înfrângeri şi pentru a-i împiedica pe musulmani să fugă, caz în care ar fi 
căzut cu uşurinţă prizonieri în mâinile duşmanilor, el a ales un loc înalt 
unde să-şi ridice tabăra. Mai mult, un asemenea loc strategic ar fi cauzat 
cu siguranţă pierderi grele armatei politeiştilor, dacă aceştia s-ar fi gândit 
să-i ocupe poziţiile. 

în continuare, el a redus foarte mult şansele de alegere ale 
duşmanilor, când aceştia au fost încolţiţi să se alinieze pe poziţii geografice 
joase, care nu le ofereau nici cel mai mic avantaj pentru o posibilă victorie. 
în acelaşi timp, nici nu puteau scăpa de urmărirea musulmanilor în cazul în 
care aceştia ar fi avut parte de victorie. Pentru a compensa numărul mic de 
luptători, el a ales un corp de luptători de elită să stea în fruntea armatei. 

Armata Profetului - Allah să-1 binecuvânteze şi să-1 miluiască! - a fost 
astfel pe deplin mobilizată pe 7 Şauual, 3 d.H. 

Mesagerul lui Allah insuflă forţelor sale armate spiritul 
de vitejie 

Mesagerul lui Allah - Allah să-1 binecuvânteze şi să-1 miluiască! - le-a 
interzis musulmanilor să înceapă lupta fără ordinul lui. Atunci, el purta două 
armuri: una pe piept şi una pe spate. El i-a îndemnat pe tovarăşii săi să 
lupte cu curaj şi hotărâre. A început să le insufle îndrăzneala şi spiritul de 
vitejie. Pentru a-i înflăcăra pe însoţitorii săi la luptă, el a luat un paloş 
ascuţit în mână, le-a atras atenţia şi le-a spus: "Cine este pregătit să ia 
acest paloş şi să-1 întrebuinţeze cum se cuvine?" Mulţi dintre ei s-au arătat 
gata să-1 ia. Printre ei erau şi 'Aii bin Abu Talib, Az-Zubair bin Al-'Auuam şi 
'Omar bin Al-Khattab. Dar paloşul nu a fost oferit nici unuia. Abu Dujana 
Sammak bin Kharşa a întrebat: "O, Mesager al lui Allah, care este preţul 
său?" Profetul - Allah să-1 binecuvânteze şi să-1 miluiască! - a spus: 
"Lovirea duşmanilor cu el până când se îndoaie". Şi Abu Dujana a spus: 
"O, Mesager al lui Allah, eu îl voi lua, cu acest preţ", şi atunci a primit 
paloşul. 

Abu Dujana era un om curajos care se fălea în război. El avea o 
bandă roşie pe care o purta în jurul capului. De câte ori avea pe cap 

această bandă, toată lumea ştia că era hotărât să lupte până la moarte. De 
aceea, îndată ce a primit sabia Profetului - Allah să-1 binecuvânteze şi să-1 
miluiască!, Abu Dujana şi-a pus banda pe cap şi a început să umble ţanţoş 
printre luptători. 

Privindu-1 cum se plimba astfel, Mesagerul lui Allah - Allah să-1 
binecuvânteze şi să-1 miluiască! - a spus: "Allah urăşte acest fel de a 
umbla. Doar o astfel de situaţie poate face excepţie." 

Recrutarea armatei mekkane 

Idolatrii au folosit sistemul "în şiruri" în mobilizarea armatei lor. 
Conducerea generală a armatei a fost încredinţată lui Abu Sufian Sakhr bin 
Hârb, care se afla în centrul armatei. Khalid bin Al-Ualid se afla pe aripa 
dreaptă, iar 'Ikrima, fiul lui Abu Jahl, pe cea stângă. Safuan bin Omaiia se 
afla în fruntea infanteriei. Arcaşii răspundeau la comanda lui 'Abdullah bin 
Abu Rabi'a. 

Un detaşament din neamul 'Abd Ad-Dar avea responsabilitatea de a 
purta steagul. Astfel se prezenta distribuţia posturilor armatei, încă de când 
fusese desemnată de 'Abd Munaf. Această atribuţie fusese moştenită de la 
Qusai bin Kilab, după cum am menţionat anterior la începutul acestei cărţi. 
Nimeni nu avea dreptul să ridice pretenţii asupra ei, făcând parte din tradiţia 
pe care ei o moşteniseră de la străbunii lor. 

Abu Sufian, conducătorul general, le-a amintit oamenilor săi - purtători 
ai steagului - ce li se întâmplase quraişilor în bătălia de la Badr, când 
purtătorul steagului lor, An-Nadr bin Al-Harith, fusese prins. într-o încercare 
de a le stârni mânia şi duşmănia împotriva musulmanilor, el a spus: "O, 
neam 'Abd Ad-Dar! Aţi fost desemnaţi purtători ai steagului nostru şi ştiţi 
foarte bine că steagul este primul lucru pe care îl atacă duşmanul. Dacă 
steagul este doborât, la fel suntem şi noi. De aceea, să ştiţi că ori îi 
garantaţi securitatea, ori ni-1 daţi nouă, şi, cu siguranţă, vom îndeplini 
această sarcină". 

Se pare că încercarea lui Abu Sufian s-a dovedit a fi fructuoasă, 
deoarece discursul lui i-a înfuriat atât de tare pe cei din neamul 'Abd 
Ad-Dar, încât l-au ameninţat şi aproape că au sărit pe el, pentru asta. Ei au 
spus: "Vrei ca noi să-ţi cedăm custodia stindardului pentru ca, mâine când 
luptăm cu ei, să fii martor al faptelor noastre?" Şi, de fapt, ei au luptat cu 

curaj şi hotărâre pentru a-şi apăra stindardul, până când toţi au fost 
omorâţi. 

Manevrele politice ale quraişilor 

Cu puţin timp înainte de izbucnirea luptei, quraişii s-au străduit să 
semene seminţele discordiei şi disputei printre musulmani. Mai întâi, Abu 
Sufian a trimis "ajutoarelor" un mesaj, care spunea: "Lăsaţi-ne să ne luptăm 
cu verii voştri şi nu vă băgaţi. Dacă staţi la o parte, nu vom lupta cu voi, 
fiindcă nu să luptăm cu voi este scopul nostru." încercarea însă s-a dovedit 
a fi zadarnică. Oare ce rău le putea face o asemenea urzeală celor a căror 
Credinţă era la fel de solidă şi fermă ca un munte?! Replica "ajutoarelor" 
însă a fost contrară aşteptărilor şi a dezamăgit speranţele lui Abu Sufian. 

Momentul zero sosise. Cele două părţi au început să se apropie. 
Neintimidaţi de primul eşec, quraişii au făcut o nouă încercare în acelaşi 
scop, dar de această dată cu ajutorul unui trădător, Abu 'Amir Al-Fasiq, al 
cărui nume adevărat era 'Abd 'Amr bin Saifi. Se credea că este călugăr, dar 
Mesagerul Lui Allah - Allah să-1 binecuvânteze şi să-1 miluiască! - 1-a 
poreclit "Al Fasiq" ("păcătosul desfrânat"). Cum în perioada preislamică el 
fusese şeful celor din tribul Aus, nu a putut suporta islamul când acesta 
apăruse, afirmându-şi în public duşmănia faţă de Mesagerul lui Allah. A 
părăsit Medina pentru a se alia quraişilor din Mekka împotriva Mesagerului 
lui Allah şi pentru a-i îmboldi să înceapă lupta împotriva lui. El a pretins că 
era ascultat şi stimat de oamenii lui şi că, de îndată ce-1 vor vedea venind, 
i se vor alătura fără să stea pe gânduri. 

El a fost aşadar primul din mulţimea şi sclavii tribului Quraiş care a 
opus rezistenţă. El i-a căutat pe cei din poporul său, i-a recunoscut şi le-a 
spus: "O, rude ale mele din tribul Aus! Eu sunt Abu 'Amir". Răspunsul lor a 
fost: "Ochii nici unuia dintre noi nu se bucură la vederea ta, O, Fasiq". 
Când i-a auzit spunâd asta, el a zis: "Poporul meu trebuie să fi fost lovit de 
păcat, după plecarea mea". Din acest motiv, când a izbucnit bătălia, el a 
luptat împotriva lor cu turbare şi a aruncat în ei cu pietre. 

Astfel s-a încheiat şi cea de-a doua încercare a quraişilor de a sădi 
seminţele discordiei printre oamenii de Credinţă. Oricum, acest lucru a 
dezvăluit puternica spaimă din inimile lor, în ciuda faptului că erau superiori 
atât ca număr, cât şi ca echipament. 

Eforturile femeilor quraişe de a răsplăti zelul bărbaţilor 

Femeile quraişe au participat la bătălie, conduse de soţia lui Abu 
Sufian, Hind bint 'Utba. Ele se plimbau printre rândurile idolatrilor, băteau în 
tamburine, îi încurajau pe bărbaţi să lupte, înflăcărau emoţiile eroilor, 
lăncierilor, spadasinilor şi curajoşilor luptători. 

La un moment dat, ele s-au adresat stegarilor astfel: 
"O, voi, cei din neamul 'Abd Ad-Dar! 
O, voi apărători ai moşiei, 
Loviţi cu paloşele voastre tăioase...." 
Altădată, răsplăteau zelul oamenilor cu cântece: 
"De luptaţi cu vitejie, noi vă vom îmbrăţişa 
Şi vom întinde scoarţele în întâmpinarea voastră. 
Dar de fugiţi de pe câmpul de luptă, noi vă vom părăsi, 
Şi spatele vă vom întoarce şi nu vă vom iubi". 

Bătălia 

Cele două grupări s-au apropiat foarte mult una de cealaltă şi lupta a 
început. Primul combatant a fost stegarul Talha bin Abu Talha Al-'Abdari, 
cel mai cunoscut idolatru. El era unul dintre cei mai viteji luptători quraişi. 
Musulmanii îl porecliseră "berbecul batalionului". El a înaintat călare pe o 
cămilă şi i-a provocat pe musulmani la luptă corp la corp. Oamenii se 
abţineau să lupte cu el, din cauza vitejiei lui. Doar Az-Zubair bin Al-'Auuam 
a ieşit în faţă pentru a lupta. El nu i-a dat "berbecului" nici o şansă de a 
lupta, ci s-a năpustit ca un leu pe la spatele cămilei lui, 1-a doborât la 
pământ şi 1-a măcelărit cu paloşul. 

Mesagerul lui Allah - Allah să-1 binecuvânteze şi să-1 miluiască! - 
urmărea acest incident minunat şi a exclamat: "Allahu Akbar!", adică "Allah 
este Mai Mare!", şi musulmanii au exclamat şi ei: "Allahu Akbar!". 

El 1-a lăudat pe Az-Zubair, spunând: "Fiecare Profet are un discipol, 
iar Az-Zubair este unul dintre discipolii mei".' 1 ' 

Curând, lupta a luat amploare, toţi luptătorii fiind angajaţi într-o bătălie 
pe viaţă şi pe moarte. Lupta era mai aprigă acolo unde se aflau steagurile 



[1] As-Sira Al-Halabiia, 2/18. 

celor două armate. După moartea şefului lor, Talha bin Abu Talha, neamul 
'Abd Ad-Dar şi-a alternat misiunea de stegar în mod succesiv. Fratele lui 
Talha, 'Uthman, a alergat în faţă şi a înfăşcat steagul care zăcea lângă 
corpul neînsufleţit al fratelui său, cântând: "Stegarul poate îmbiba cu sânge 
coada stindardului, până ce acesta-i e smuls din mână". Hamza bin 'Abdul 
Muttalib 1-a atacat şi i-a aplicat o lovitură care i-a tăiat braţul şi umărul, 
despicându-i pieptul de i se vedea plămânul. 

Steagul a fost ridicat din nou de Abu Sa'd bin Abu Talha, dar Sa'd bin 
Abu Uaqqas 1-a ţintuit cu o săgeată care i-a străpuns gâtul şi 1-a făcut să-şi 
scoată limba de un cot, dându-şi ultima suflare. 

într-o altă versiune se spune că Abu Sa'd a înălţat steagul şi i-a 
provocat pe musulmani să lupte cu el. 'Aii bin Abu Talib a păşit în faţă. Au 
schimbat două lovituri, după care 'Aii 1-a lichidat. 

Atunci, Musafi' bin Talha bin Abu Talha a fost cel care a înălţat 
stindardul, dar a fost şi el omorât cu o săgeată de către 'Asim bin Thabit 
bin Abu Al-Aqlah. L-a urmat fratele său, Kilab bin Talha bin Abu Talha, care 
a cules de la picioarele lor flamura, înălţând-o. Az-Zubair bin Al-Auuam l-a 
atacat şi a reuşit să-1 ucidă. Fratele lor, Al-Jallas bin Talha bin Abu Talha, a 
ridicat flamura, dar Talha bin 'Ubaidullah l-a înjunghiat de moarte. S-a spus 
că 'Asim bin Thabit a fost acela care i-a dat lovitura de graţie. 

Toţi cei şase oameni ucişi pe rând în apărarea steagului aparţineau 
unei singure familii, familia lui Abu Talha 'Abdullah bin 'Uthman bin Abd 
Ad-Dar. Un altul din neamul 'Abd Ad-Dar, Artat bin Şarhabil, a purtat 
steagul, dar a fost şi el ucis de 'Aii bin Abu Talib. Alţii au susţinut însă că 
Hamza a fost acela care l-a omorât, şi nu 'Aii. 

Mai apoi, steagul a fost purtat de Şurai bin Qariz, ucis de Quzman. 
Acesta din urmă era un ipocrit care lupta doar pentru prestigiu şi nu în 
apărarea islamului. Abu Zaid 'Amr bin 'Abd Munaf Al-'Abdari a ridicat 
stindardul, dar a fost omorât tot de Quzman. Un fiu de-al lui Şarhabil bin 
Haşim Al-'Abdari l-a înălţat iarăşi, dar a fost şi el ucis de Quzman. 

în final, zece stegari, toţi fiind luptători din neamul 'Abd Ad-Dar, au 
fost anihilaţi. Văzând că nici unul din neamul 'Abd Ad-Dar, dintre cei care 
au purtat steagul, nu a supravieţuit, un sclav de-al lor, Sauab, a venit să-1 
ridice. Sclavul s-a dovedit a fi mai demn de admiraţie, pentru vitejia şi 
dârzenia lui, decât foştii lui stăpâni. Sauab, sclavul, a continuat să lupte 
până când i-au fost tăiate mâinile. Atunci a îngenunchiat şi a îmbrăţişat 

steagul, 1-a întins peste piept şi gât, ca să nu cadă la pământ, şi a continuat 
să lupte cu hotărâre până când a fost ucis. In acelaşi timp, repeta 
neîntrerupt: "O, Doamne, am fost oare iertat?" După moartea sclavului 
Sauab, steagul a căzut la pământ şi a rămas acolo, căci nu mai era nimeni 
care să-1 poată purta. 

Aşa cum am spus anterior, lupta mai aprigă era centrată în jurul 
steagului, însă pe întreg câmpul de luptă aveau loc ciocniri năprasnice. 
Spiritul Credinţei a învăluit rândurile musulmanilor, care se năpusteau 
asupra idolatrilor asemenea unui potop distrugător care inundă totul, 
distrugând fiecare barieră ce-i apare în cale. în ziua de Uhud, pe câmpul de 
luptă se auzea: "Caut moartea! Caut moartea!" Acesta a fost motto-ul lor 
declarat în Ziua de Uhud. 

Abu Dujana, recunoscut după banda roşie pe care-o purta în jurul 
capului, înainta, luptând cu sabia Mesagerului lui Allah - Allah să-1 
binecuvânteze şi să-1 miluiască! El era hotărât să-i plătească preţul fără a 
precupeţi nici un efort. I-a omorât pe toţi idolatrii care-i stăteau în cale, 
împrăştiindu-le rândurile. Az-Zubair Al-'Auuam a spus: 

"Am fost furios şi descurajat când Mesagerul lui Allah a refuzat să-mi 
dea mie paloşul şi i 1-a dat lui Abu Dujana. Atunci mi-am spus: "Eu sunt 
vărul lui patern - vărul mătuşii sale, Safiia - un quraiş şi, pe lângă asta, eu 
am fost primul care 1-a cerut şi, totuşi, 1-a ales pe el în locul meu. Jur pe 
Allah, o să-1 urmăresc cum îl foloseşte". Aşa că l-am urmat şi l-am văzut 
cum îşi scoate banda şi o leagă în jurul capului. Când l-au văzut astfel, 
"ajutoarele" au spus: "Abu Dujana a început să poarte pamblica morţii". 
Atunci el a început să strige: "Eu sunt acela care a făcut prinsoare cu 
prietenii mei apropiaţi când ne aflam sub un palmier pe versantul muntelui. 
Prinsoarea a fost să nu lupt în coada rândurilor, ci, cu vitejie, să lupt în 
fruntea lor, mânat de sabia Mesagerului lui Allah." 

Nimeni nu stătea în calea lui Abu Dujana fără a fi ucis. Printre idolatri 
se afla unul a cărui unică ţintă era să-i lichideze pe musulmanii răniţi. în 
timpul luptei, Abu Dujana s-a apropiat de acela şi eu l-am implorat pe Allah 
ca ei să se angajeze în luptă. Asta au şi făcut. După primele două lovituri 
de sabie, idolatrul 1-a lovit pe Abu Dujana, dar el s-a ferit şi sabia i-a 
străpuns scutul de piele. Acum, sabia idolatrului s-a înţepenit în el şi 
Abu Dujana 1-a lovit la rândul său cu sabia şi 1-a omorât.' 11 în vâltoarea 



[1] Ibn Hişam, 2/68,69. 

luptei, el s-a repezit să omoare o persoană care-i incita pe duşmani să lupte 
împotriva musulmanilor. Văzând că Abu Dujana se îndreaptă spre ea, 
persoana respectivă a ţipat şi el şi-a dat seama că este o femeie. Abu 
Dujana a iertat-o, spunând: "Respect prea mult paloşul Profetului pentru a-1 
folosi pe o femeie". Femeia era Hind bint 'Utba. 

Descriind aceeaşi întâmplare, Az-Zubair bin Al-'Auuam a spus: "L-am 
văzut pe Abu Dujana ridicând paloşul asupra capului unui idolatru, apoi 1-a 
tras de-o parte, lăsându-1 în viaţă. Şi eu mi-am spus: "Allah şi Mesagerul 
Său ştiu mai bine de ce a procedat el astfel".' 1 ' 

Hamza bin 'Abdul Muttalib a dat dovadă de minunate fapte de vitejie 
împotriva forţelor inamice incomparabil superioare şi a creat consternare şi 
confuzie printre necredincioşi. Eroii erau înlăturaţi din calea lui ca nişte 
frunze în bătaia unui vânt puternic. Pe lângă aportul său efectiv adus la 
anihilarea idolatrilor ce stăteau în apărarea steagului, el a contribuit şi mai 
mult în lupta împotriva oamenilor de curaj şi a renumiţilor călăreţi. A fost 
Voinţa lui Allah ca el să fie ucis când a ajuns la apogeu. Nu a fost omorât 
într-o luptă corp la corp pe câmpul de bătaie, adică pe calea obişnuită pe 
care mor eroii, ci a fost asasinat la adăpostul unei perdele groase de 
întuneric, aşa cum era obiceiul să fie omorâţi oamenii nobili şi generoşi 
care erau imposibil de învins într-o luptă cinstită. 

Asasinarea lui Hamza bin 'Abdul Muttalib ("Asadullah" 
- "Leul lui Allah") 

Asasinul lui Hamza, Uahşi bin Hârb, a descris modul în care 1-a 
omorât pe Hamza. El a spus: "Eram un sclav care lucra pentru Jubair bin 
Mut'im, al cărui unchi patern, Tu'aima bin Udai, a fost rănit în Bătălia de la 
Badr, iar, atunci când quraişii au mărşăluit spre Uhud, Jubair mi-a spus: 
"Dacă-1 ucizi pe Hamza, unchiul lui Muhammed, vei fi eliberat. Astfel că am 
plecat cu ceilalţi spre Uhud". El se descria astfel: "Eu sunt un pungaş bun 
la aruncatul suliţei". "Şi atunci când cele două grupări se luptau, eu am 
pornit să-1 caut pe Hamza. L-am zărit luptând în mijlocul oamenilor. Era ca 
o cămilă vărgată cu alb şi negru, lovind puternic cu paloşul său, şi nimeni 
nu-i putea sta în cale. Pe Allah! Tocmai când mă pregăteam şi încercam să 
prind ocazia potrivită pentru a-1 străpunge cu suliţa, ascunzându-mă uneori 



[1] Ibidem, 2/69. 

după un copac sau o stâncă, în speranţa că va ajunge mai aproape şi va fi 
la îndemână, am băgat de seamă că Siba' bin 'Abd Al-'Uzza se apropia de 
el. Când Hamza 1-a observat, i-a spus: "Vino încoace! O, tu, fiu al celei ce 
ciopârţeşte ...!", pentru că mama lui făcea circumcizii. Apoi i-a aplicat o 
puternică lovitură cu sabia şi i-a tăiat capul". 

Uahşi a spus: "Atunci mi-am echilibrat suliţa şi am scuturat-o până 
când am fost mulţumit de poziţia ei şi apoi l-am străpuns până în stomac, 
vârful suliţei ieşindu-i între picioare. El a încercat să se mişte spre mine, 
dar a fost doborât de rana pe care o avea. L-am lăsat acolo cu suliţa înfiptă 
în măruntaie, până ce a murit. Apoi m-am dus la el, mi-am tras suliţa afară 
şi m-am întors în tabără. Am rămas acolo şi nu m-am mai întors pe câmpul 
de luptă, pentru că el era singurul pe care-1 căutam. L-am ucis doar ca 
să-mi răscumpăr libertatea, aşă că, de îndată ce m-am întors la Mekka, am 
devenit un om liber".' 1 ' 

Situaţia revine sub control 

9 

Deşi moartea lui "Asadullah" ("Leul lui Allah"), Hamza bin 'Abdul 
Muttalib, a fost o pierdere grea, musulmanii au deţinut controlul deplin al 
situaţiei pe întregul câmp de luptă. în ziua aceea, Abu Bakr, 'Omar bin 
Al-Khattab, 'Aii bin Abu Talib, Az-Zubair bin Al-Auuam, Mus'ab bin 'Omair, 
Talha bin 'Ubaidullah, 'Abdullah bin Jahş, Sa'd bin Ar-Rabi', Anas bin 
An-Nadr şi alţii au luptat atât de înverşunat şi cu aşa o reuşită, încât au 
înfrânt puternica voinţă a idolatrilor şi i-au risipit. 

Devotamentul lui Hanzala 

Unul dintre bravii luptători din acea zi a fost şi Hanzala Al-Ghasil, 
(adică Hanzala bin Abu 'Amir). Abu 'Amir era chiar călugărul care fusese 
poreclit "Al-Fasiq" ("păcătosul desfrânat"), de care am amintit mai înainte. 
Hanzala, care era proaspăt însurat, a părăsit patul nevestei pentru a lupta 
pe calea lui Allah. El a pornit de îndată ce a auzit chemarea la Al-Jihad. 

Când i-a înfruntat pe idolatri pe câmpul de luptă, el şi-a croit calea 
printre rândurile lor, până ce a ajuns la şeful lor, Abu Sufian Sakr bin Hârb 
şi aproape că 1-a omorât, dacă n-ar fi fost menit să devină un martir, fiindcă 



[1] Ibn Hişam, 2/69-72; Sahih Al-Bukhari, 2/583. 

în acel moment a fost văzut de Şaddad bin Al-Asuad, care 1-a rănit de 
moarte. 

Contribuţia arcaşilor la bătălie 

9 9 

Grupul de arcaşi, pe care Mesagerul lui Allah - Allah să-1 
binecuvânteze şi să-1 miluiască! - îl plasase pe Muntele Arcaşilor, avea 
responsabilitatea să administreze activităţile de război, în favoarea armatei 
musulmane. Călăreţii mekkani, conduşi de Khalid bin Al-Ualid, care era 
ajutat de Abu 'Amir Al-Fasiq, au atacat de trei ori aripa stângă a armatei 
musulmane, cu scopul de a zdrobi şi a se infiltra apoi prin spate, pentru a 
crea confuzie şi dezordine în rândurile musulmanilor şi a le cauza ulterior 
înfrângerea. Insă, datorită dexterităţii şi eforturilor susţinute ale arcaşilor, 
cele trei atacuri au fost contracarate.' 1 ' 

Luptele au continuat cu înverşunare, musulmanii având control deplin 
asupra tuturor acţiunilor militare, până când, într-un final, idolatrii au început 
să se clatine şi să se retragă, uitând definitiv de aşa-zisa mândrie şi 
demnitate afectată, iar steagul lor a fost călcat de picioarele luptătorilor, 
fără ca vreunul să aibă destul curaj pentru a-1 ridica. Era ca şi cum cei trei 
mii de ostaşi luptaseră împotriva unei armate de treizeci de mii de 
musulmani şi nu doar a câteva sute, câţi erau de fapt. 

Ibn Ishaq a spus: "Atunci, Allah le-a oferit ajutor musulmanilor şi Şi-a 
întărit promisiunea faţă de ei. Ei i-au urmărit pe idolatri şi i-au alungat din 
tabăra lor. Fără îndoială, a fost o înfrângere sigură". 

într-o versiune a lui 'Abdullah bin Az-Zubair, tatăl său spusese: "Jur pe 
Allah, îi urmăream pe servitorii lui Hind bint 'Utba şi ai prietenelor ei, fugind 
cu veşmintele ridicate. Nimic nu ne oprea să-i prindem".' 2 ' 

într-o altă versiune, după Al-Bara' bin 'Azib, menţionată în "Sahih 
Al-Bukhari", el a spus: "Când ne-am luptat cu ei, ei au fugit, iar femeile lor 
erau văzute alergând spre munţi cu gleznele şi picioarele dezgolite.' 3 ' 
Musulmanii i-au urmărit pe duşmani, i-au trecut prin tăişul săbiei şi le-au 
confiscat bunurile. 



[1] Fath Al-Bari, 7/346. 

[2] Ibn Hişam, 2/77. 

[3] Sahih Al-Bukhari, 2/579. 



236 



Biografia nobilului profet 



Greşeala fatală a arcaşilor 

9 9 

în timp ce mica armată islamică înregistra o a doua victorie absolută 
asupra mekkanilor, la fel de splendidă şi glorioasă ca şi cea de la Badr, 
majoritatea arcaşilor de pe versantul muntelui au comis o greşeală fatală, 
care a bulversat întreaga situaţie şi a constituit o sursă de pierderi serioase 
pentru musulmani. Din cauza acestei greşeli, Profetul s-a aflat la un pas de 
a fi ucis, ceea ce a lăsat o impresie foarte urâtă asupra numelui şi 
demnităţii pe care musulmanii o câştigaseră pe bună dreptate în bătălia de 
la Badr. 

Am vorbit deja despre ordinele clare care au fost date arcaşilor, de 
a-şi menţine poziţia, indiferent de cursul luptei. în ciuda acestor ordine 
stricte şi a avertismentului conducătorului lor, 'Abdullah bin Jubair, 
patruzeci de arcaşi şi-au părăsit posturile, îndemnaţi de zgomotul prea 
timpuriu al victoriei, precum şi de lăcomia lumească pentru prăzile de 
război.' 11 Ceilalţi, nouă la număr, împreună cu şeful lor, 'Abdullah, au 
hotărât să respecte porunca Profetului - Allah să-1 binecuvânteze şi să-1 
miluiască! - şi să rămână acolo unde se aflau, până primeau permisiunea 
să părăsească locul sau erau ucişi până la ultimul. Astfel, culmea a rămas 
neapărată. 

Khalid bin Al-Ualid a folosit această şansă neaşteptată pentru a se 
întoarce cu uşurinţă în spatele rândurilor armatei musulmane şi a-i învălui. 
După ce i-au exterminat pe Ibn Jubair şi grupul său, au căzut în spatele 
musulmanilor şi călăreţii săi au strigat, semnalizând noua mişcare militară. 

Politeiştii s-au întors din nou să-i atace pe musulmani. O femeie 
idolatră, 'Umra bint 'Alqama Al-Haritiia, a alergat la steagul ce zăcea la 
pământ, 1-a ridicat şi 1-a înălţat. Idolatrii s-au adunat în jurul steagului şi 
s-au chemat unii pe alţii, până când i-au încercuit pe musulmani şi s-au 
ridicat din nou la luptă. Astfel, musulmanii au fost prinşi între ciocan şi 
nicovală. 

Mesagerul lui Allah - Allah să-1 binecuvânteze şi să-1 miluiască! - se 
afla atunci în mijlocul unui mic grup de luptători, nouă la număr, în spatele 
armatei' 21 , urmărind lupta şi încurajându-i pe soldaţii musulmani. Khalid şi 



[1] Sahih Al-Bukhari, 1/426. 
[2] Sahih Muslim, 2/107. 

oamenii lui l-au luat prin surprindere şi l-au obligat să aleagă între două 
variante: 

a) să fugă pentru a-şi salva viaţa şi să-şi abandoneze armata, 
lăsând-o pradă duşmanului 

b) să acţioneze cu riscul vieţii sale, să organizeze din nou rândurile 
musulmanilor şi să-şi croiască drumul printre dealurile Uhud-ului, spre 
armata încercuită. 

înţelepciunea şi curajul nepieritor şi inegalabil al Mesagerului lui Allah 
- Allah să-1 binecuvânteze şi să-1 miluiască! - l-au determinat să aleagă a 
doua variantă. Aşadar, el a strigat cu tărie, chemându-şi tovarăşii: "Robi ai 
lui Allah!" A făcut acest lucru, deşi era conştient că vocea sa puternică 
putea fi auzită de idolatri, înainte ca musulmanii s-o audă. în această 
situaţie delicată, el i-a chemat însă cu riscul vieţii sale. 

într-adevăr, idolatrii l-au recunoscut şi au ajuns înaintea musulmanilor 
în locul în care el se afla. 

încercuirea musulmanilor a scos la iveală trei categorii de oameni. 
Primul grup era format din cei preocupaţi doar de ei înşişi şi aceştia s-au 
înfricoşat atât de tare, încât au fugit. Ei au părăsit câmpul de luptă fără să 
ştie ce s-a întâmplat cu ceilalţi. Unii dintre aceştia au fugit chiar până la 
Medina, iar alţii au urcat pe munte. 

Al doilea grup musulman era format din cei care s-au întors la luptă, 
dar s-au amestecat atât de mult cu idolatrii, încât nu se mai puteau 
recunoaşte unul pe altul şi, ca urmare a acestui fapt, unii dintre ei au fost 
ucişi din greşeală. Al-Bukhari afirmă că 'A'işa a spus: "în bătălia de la 
Uhud, idolatrii au fost înfrânţi. Atunci, Satana a strigat: "O, sclavi ai lui 
Allah. Aveţi grijă la spate (duşmanul se apropie pe la spate)". Şi, atunci, 
cei care se aflau în faţă s-au întors şi au luptat cu cei care se aflau în 
spate." 

Atunci, Hudaifa a văzut că tatăl său, 'Al-Iaman, era pe punctul de a fi 
omorât de alţi musulmani, şi a spus: "O, sclavi ai lui Allah! Aveţi grijă! 
Acesta este tatăl meu! Acesta este tatăl meu!". 'A'işa - Allah să fie 
mulţumit de ea! - a spus: "însă ei nu l-au lăsat, până ce nu l-au omorât". 
Hudaifa a spus apoi: "Să vă ierte Allah!" 'Urua a spus: "Pe Allah, din acel 
moment, Hudaifa a fost binecuvântat până la moartea sa."' 1 ' Aceasta, pentru 
că i-a iertat şi a refuzat să primească răscumpărare pentru moartea tatălui 



[1] Sahih Al-Bukhari, 1/539, 2/581; Fath Al-Bari, 7/351,362,363. 

său, dorind ca aceşti bani să fie cheltuiţi pentru milostenii. 

Acest grup a suferit din cauza consternării şi a dezordinii ce s-a creat 
între membrii săi. Mulţi dintre ei s-au pierdut şi n-au ştiut încotro s-o apuce, 
în aceste clipe dificile, ei au auzit pe cineva, strigând: "Muhammed a fost 
ucis!" Această veste i-a deconcertat şi mai mult şi aproape că i-a scos din 
minţi. Moralul lor a căzut şi unii dintre ei au încetat să mai lupte, 
aruncându-şi armele. Alţii s-au gândit să ia legătura cu 'Abdullah bin Ubai, 
căpetenia ipocriţilor, şi să-i ceară ajutorul, pentru a obţine promisiunea lui 
Abu Sufian că vor fi cruţaţi. 

Anas bin An-Nadr a trecut pe lângă oamenii aceia care tremurau de 
frică şi a întrebat: "Ce aşteptaţi?" Ei au spus: "Mesagerul lui Allah a fost 
ucis". "Pentru ce mai trăiţi dacă Muhammed a murit? Veniţi şi muriţi pentru 
ce a murit şi Mesagerul lui Allah!" Apoi a adăugat: "O, Allah, îmi pare rău 
pentru ce au făcut aceşti oameni (musulmanii) şi jur să mă dezic de ceea 
ce au săvârşit idolatrii". După aceea, a mers mai departe până ce s-a 
întâlnit cu Sa'd bin Mu'ad, care 1-a întrebat: "încotro, Abu 'Omar?" Anas a 
răspuns: "Ah, ce fin este parfumul Paradisului! îl simt aici, în Uhud". El a 
continuat să lupte împotriva idolatrilor până când a fost omorât. Nimeni în 
afară de sora lui nu i-a putut recunoaşte cadavrul. Fusese tăiat şi străpuns 
de peste optzeci de săbii, săgeţi şi suliţi. După ce bătălia s-a încheiat, ea 
1-a recunoscut după vârful degetului.' 1 ' 

Thabit bin Ad-Dahda a strigat după oamenii săi, spunând: "O, neamuri 
ale "ajutoarelor", chiar şi dacă Muhammed a fost omorât, Allah este Veşnic 
şi El nu moare niciodată. Luptaţi în apărarea Credinţei voastre. Allah este 
de partea voastră şi astfel veţi fi învingători". Un grup de "ajutoare" i s-a 
alăturat şi au ieşit cu toţii, atacând unul dintre batalioanele de călăreţi ale 
lui Khalid. El şi prietenii lui au luptat până la moarte.' 2 ' 

Un emigrant a trecut pe lângă un "ajutor" care era mânjit de sânge şi 
a spus: "O, prietene! Ai aflat de uciderea lui Muhammed?" "Ajutorul" a 
răspuns: "Dacă Muhammed a murit, înseamnă că şi-a încheiat predarea 
Mesajului. Aşa că luptă în apărarea religiei tale!"' 3 ' 

Cu asemenea îndrăzneală şi încurajare, musulmanii şi-au recăpătat în 
curând încrederea în sine, venindu-si în fire si renunţând la ideea de a se 



[1] Zad al Ma'ad, 2/93,96; Sahih Al-Bukhari, 2/579. 
[2] As-Sirah Al-Halabiia, 2/22. 
[3] Zad Al-Ma'ad, 2/96. 

preda sau de a-1 contacta pe ipocritul 'Abdullah bin Ubai. Ei şi-au luat 
armele şi s-au întors la luptă, încercând să-şi facă loc spre cartierul 
general, mai ales că vestea despre moartea Profetului se dovedise a fi 
falsă. Vestea bună i-a întărit, i-a ajutat să forţeze cu succes blocada 
militară şi să-şi concentreze forţele într-un loc sigur, pentru a putea relua 
lupta aprigă şi neîndurătoare împotriva politeiştilor. 

Al treilea grup de musulmani era format din aceia cărora nu le păsa 
de nimic altceva, decât de viaţa Profetului - Allah să-1 binecuvânteze şi să-1 
miluiască! în fruntea lor se aflau însoţitorii săi notabili, precum Abu Bakr, 
'Omar bin Al-Khattab, 'Aii bin Abu Talib şi alţii - Allah să fie mulţumit de ei! 

- care s-au grăbit cu un devotament fără egal să-1 apere pe Profet - Allah 
să-1 binecuvânteze şi să-1 miluiască! 

Cum celelalte grupuri de musulmani primeau loviturile idolatrilor şi 
rezistau cu stăruinţă, lupta s-a înteţit în jurul Mesagerului lui Allah, care 
avea doar nouă oameni pe lângă el. Am menţionat deja că atunci când 
idolatrii au început să-1 învăluie, doar nouă persoane se aflau în jurul 
Profetului - Allah să-1 binecuvânteze şi să-1 miluiască! - şi, imediat ce el a 
început să-i cheme pe musulmani: "Veniţi! Eu sunt Mesagerul lui Allah!", 
idolatrii i-au auzit vocea şi l-au recunoscut, aşa că s-au întors şi l-au atacat 
cu toată forţa, înainte ca vreunul dintre companionii săi să-i vină în ajutor. 

între cei nouă musulmani şi idolatri s-a încins o luptă violentă şi 
fioroasă, care a scos în evidenţă dragostea neasemuită, sacrificiul de sine, 
curajul şi eroismul soldaţilor musulmani. 

Cu acceptul lui Anas bin Malik, s-a relatat că Mesagerul lui Allah 

- Allah să-1 binecuvânteze şi să-1 miluiască! - împreună cu şapte "ajutoare" 
şi doi emigranţi era prins în cursă când l-au atacat idolatrii. Mesagerul lui 
Allah - Allah să-1 binecuvânteze şi să-1 miluiască! - a spus atunci: "Cel 
care-i respinge pe idolatri, va fi găzduit în Paradis." sau "Va fi însoţitorul 
meu în Paradis." Unul dintre "ajutoare" a păşit înainte şi a luptat cu idolatrii 
până la moarte, pentru apărarea Profetului - Allah să-1 binecuvânteze şi 
să-1 miluiască! Atunci, ei l-au atacat din nou pe Mesager. Aceeaşi situaţie a 
fost repetată iarăşi şi iarăşi, până când toate cele şapte "ajutoare" au fost 
omorâte. Mesagerul lui Allah - Allah să-1 binecuvânteze şi să-1 miluiască! - a 
spus celor doi însoţitori quraişi: "Nu le-am făcut dreptate tovarăşilor 
noştri".' 11 



[1] Sahih Muslim, 2/107 

Ultimul dintre cele şapte "ajutoare" a fost 'Amara bin Yazid bin As- 
Sakan, care a continuat să lupte până când rănile l-au copleşit şi a căzut 
mort.' 1 ' 

Cea mai anevoioasă oră din viata Profetului 

9 

După căderea lui Ibn Sakan, Mesagerul lui Allah - Allah să-1 
binecuvânteze şi să-1 miluiască! - a rămas singur, doar cu cei doi quraişi. 
într-o versiune după Abu 'Uthman - autorizată în "As-Sahihain" - el a spus: 
"în momentul acela nu mai era nimeni cu Profetul, în afară de Talha bin 
'Ubaidulla şi Sa'd bin Abu Uaqqas.' 2 ' Aceasta a fost cea mai anevoioasă şi 
periculoasă oră pentru Profet - Allah să-1 binecuvânteze şi să-1 miluiască!, 
dar a constituit o şansă excelentă pentru idolatri care s-au folosit de ea. Ei 
şi-au concentrat atacul asupra Profetului şi aşteptau nerăbdători să-1 
omoare. 

'Utba bin Abu Uaqqas 1-a lovit cu pietre. Una dintre pietre 1-a lovit în 
faţă şi i-a atins incisivul drept inferior, Ruba'iia (dintele ce se află între 
canin şi frontal). Buza inferioară i-a fost zdrobită. A fost atacat şi de 
'Abdullah bin Şihab Az-Zuhri, care i-a rănit fruntea. 'Abdullah bin Qami'a 
("Qami'a" înseamnă "femeie dezonorată"), care era un călăreţ încăpăţânat şi 
puternic, 1-a lovit cu violenţă cu paloşul în umăr, şi acea lovitură, deşi nu a 
fost suficient de puternică pentru a penetra cele două armuri, 1-a durut pe 
Profet mai bine de o lună. Apoi, i-a mai aplicat o lovitură puternică peste 
obraz. A lovit cu atâta forţă, încât două inele din coiful său de zale i-au 
pătruns în obrazul sfânt. "Primeşte lovitura asta din partea mea. Eu sunt Ibn 
Qami'a!", a spus el în timp ce-1 izbea pe Mesager cu paloşul. în timp ce-şi 
ştergea sângele ce-i şiroia pe faţă, Mesagerul lui Allah - Allah să-1 
binecuvânteze şi să-1 miluiască! - a răspuns: "Aqma'aka Allah!" ("îl implor pe 
Allah să te umilească").' 3 ' în "Al-Bukhari" se afirmă că incisivul i s-a rupt, 
capul îi era julit, iar el a început să-şi şteargă sângele, spunând: "Mă 
îndoiesc că vor putea să prospere şi să aibă succes acei oameni care au 
rupt incisivul şi au tăiat faţa Profetului, tocmai lui, cel care-i cheamă să se 
închine lui Allah!" în legătură cu acest incident, Allah Atotputernicul a trimis 
un verset coranic, care spune: 



[1] Ibn Hişam, 2/81 

[2] Sahih Âl-Bukhari, 1/527, 2/581 

[3] Fath Al-Bari, 7/373,366. 

"Tu, [Muhammed,] nu ai nici un amestec în aceasta; fie că El 
primeşte căinţa lor, fie că îi pedepseşte, pentru că ei sunt într-adevăr 
nelegiuiţi" [3:128] [1] 

At-Tabarani afirmă că Profetul - Allah să-1 binecuvânteze şi să-1 
miluiască! - a spus: "Mânia lui Allah este mare asupra celor ce mânjesc 
faţa Mesagerului Său", apoi a păstrat tăcerea şi, în scurt timp, a reluat: 
"O, Allah, iartă poporul meu, fiindcă nu ştie ce face." ' 2 ' 

în "Sahih Muslim" se afirmă că Mesagerul lui Allah - Allah să-1 
binecuvânteze şi să-1 miluiască! - a spus: "Stăpâne al meu, iartă poporul 
meu, fiindcă nu ştie ce face." ' 3 ' 

în "Aş-Şifa" - o carte după 'Aiad Al-Qadi - se relatează că Profetul 
- Allah să-1 binecuvânteze şi să-1 miluiască! - a spus: "O, Allah, călăuzeşte 
poporul meu, fiindcă nu ştie ce face." ' 4 ' 

Se ştie cu certitudine că scopul lor principal era uciderea Profetului, 
însă cei doi quraişi, Sa'd bin Abu Uaqqas şi Talha bin 'Ubaidullah, au arătat 
un curaj extraordinar şi au luptat atât de aprig şi cu atâta îndrăzneală încât, 
deşi erau numai doi, au reuşit să-i oprească pe idolatrii, înainte ca aceştia 
să-şi atingă scopul. Ei erau unii dintre cei mai pricepuţi arcaşi arabi şi au 
luptat în apărarea Mesagerului lui Allah, până când întreaga trupă a 
idolatrilor a fost pusă pe fugă. 

Mesagerul lui Allah - Allah să-1 binecuvânteze şi să-1 miluiască! - şi-a 
golit tolba de săgeţi şi i-a spus lui Sa'd bin Abu Uaqqas: "Trage o săgeată, 
Sa'd. Ţin la tine mai mult decât la mama şi la tatăl meu."' 5 ' Profetul - Allah 
să-1 binecuvânteze şi să-1 miluiască! - nu-şi pomenise niciodată părinţii, în 
afară de cazul lui Sa'd - un privilegiu acordat acestuia pentru îndemânarea 
sa.' 6 ' 

într-o versiune după Jabir, culeasă de An-Nasa'i, referitoare la 
atitudinea lui Talha bin 'Ubaidullah faţă de gloata de idolatri din jurul 
Mesagerului lui Allah, când lângă acesta erau doar câteva "ajutoare", se 
spune: "Când idolatrii au ajuns la el, Mesagerul lui Allah a spus: "Cine ne 
va apăra de nedreptatea lor? Cine va lupta împotriva lor?" Talha a răspuns: 
"Eu voi fi acela." 



[1] Sahih Al-Bukhari, 2/582; Sahih Muslim, 2/108. 

[2] Fath Al-Bari, 7/373. 

[3] Sahih Muslim, 2/108. 

[4] Aş-Shifa', 1/81 

[5] Sahih Al-Bukhari, 1/407, 2/580,581. 

[6] Ibidem, 1/407, 2/580,581. 

Atunci, Jabir a menţionat cum "ajutoarele" au intrat în luptă şi au fost 
ucişi unul câte unul, într-un fel asemănător versiunii lui Muslim: "Când toate 
"ajutoarele" au fost ucise, Talha a intrat în luptă, luptând cu îndârjire până 
când a fost rănit la mână, degetele fiindu-i tăiate. El a spus: "Să fie tăiate!" 
Profetul - Allah să-1 binecuvânteze şi să-1 miluiască! - a precizat: "Dacă ai fi 
spus: "în numele lui Allah!", îngerii te-ar fi ridicat de la pământ, chiar sub 
ochii oamenilor." Apoi a spus: "Allah i-a alungat pe idolatri de lângă ei".' 11 
în "Al-Iklil", o carte după Hakim, se afirmă că Talha a primit treizeci şi cinci 
sau treizeci şi nouă de răni, iar degetele (degetul mare şi arătătorul) i-au 
fost paralizate.' 21 

într-o versiune după Qais bin Abu Hazim, culeasă de Al-Bukhari, se 
spune: "Am văzut mâna lui Talha paralizată. Era aşa din cauză că în bătălia 
de la Uhud 1-a apărat cu ea pe Profet."' 31 

At-Tirmidhi a afirmat că Profetul - Allah să-1 binecuvânteze şi să-1 
miluiască! - a spus apoi despre Talha: "Cel care doreşte să vadă un martir 
umblând pe pământ, să se uite la Talha bin 'Ubaidullah."' 41 

Abu Da'ud At-Taialisi, cu acceptul 'A'işei - Allah să fie mulţumit de 
ea!, a spus: "Oricând se vorbea despre bătălia de la Uhud, Abu Bakr 
spunea: "Aceea a fost ziua (bătălia) lui Talha!"' 51 Abu Bakr a recitat un vers 
poetic despre el: "O, Talha bin 'Ubaidullah! Paradisul ţi se cuvine aşa cum 
se cuvine căprioarei să bea din apa de izvor".' 61 în acele circumstanţe 
dificile şi delicate, Allah Preînaltul a trimis Ajutorul Său invizibil. 

într-o versiune după Sa'd, culeasă şi autorizată în "Sahih"-ul lui 
Al-Bukhari şi cel al lui Muslim, se spune: "L-am văzut în ziua de la Uhud 
pe Mesagerul lui Allah, însoţit de doi oameni îmbrăcaţi în alb, care-1 apărau 
cu dârzenie. N-am mai văzut niciodată ceva asemănător, nici înainte de 
Uhud, nici după aceea". într-o altă versiune, se spune: "El vrea să spună că 
erau îngerii Gavriil şi Mihail".' 71 

Toate acele evenimente s-au petrecut într-o clipă. Dacă însoţitorii de 
elită ai Profetului - Allah să-1 binecuvânteze si să-1 miluiască! - ar fi realizat 



[1] Fath-al-Bari, 7/361; An-Nasa'i, 2/52,53. 

[2] Ibidem, 7/361. 

[3] Sahih Al-Bukhari, 1/527; 2/581. 

[4] Mişkat, 2/566; Ibn Hişam, 2/86. 

[5] Fat'h Al-Bari, 7/361. 

[6] Mukthasar Tarikh Damişq, 7/82 

[7] Sahih Al-Bukhari, 2/580. 

imediat gravitatea situaţiei, ei i-ar fi sărit îndată în ajutor şi nu l-ar fi lăsat 
să capete aceste răni. 

Din nefericire, au ajuns acolo după ce Mesagerul lui Allah fusese deja 
rănit, iar şase dintre "ajutoare" fuseseră ucise, în timp ce al şaptelea se 
clătina sub ploaia de lovituri şi lupta cu disperare în apărarea Profetului 

- Allah să-1 binecuvânteze şi să-1 miluiască! Oricum, de îndată ce au ajuns, 
l-au înconjurat pe Profet cu trupurile şi armele lor şi au fost destul de ageri 
pentru a-i împiedica pe duşmani să ajungă până la el. Primul care s-a întors 
să dea ajutor a fost camaradul său de peşteră, Abu Bakr As-Siddiq 

- Allah să fie mulţumit de el! 

într-o relatare a 'A'işei - Allah să fie mulţumit de ea!, înregistrată în 
cartea "Sahih" a lui Ibn Hibban, ea a povestit că Abu Bakr spusese: 
"în Ziua Uhud, când Profetul a fost lăsat în urmă, eu am fost primul care 
s-a întors după acesta şi, văzând pe cineva lângă el, mi-am spus: "Aş vrea 
să fie Talha. Ţin la el mai mult decât la părinţii mei. O, Allah, să fie Talha! 
Ţin la el mai mult decât la părinţii mei." Pe drum, am fost depăşit de Abu 
'Ubaida bin Al-Jarra, care se mişca mai uşor ca o pasăre. Am alergat 
împreună să-1 apărăm pe Profet - Allah să-1 binecuvânteze şi să-1 miluiască! 
L-am găsit acolo pe Talha care suferea din cauza unor răni grave. Profetul 

- Allah să-1 binecuvânteze şi să-1 miluiască! - a spus: "Aveţi grijă de fratele 
vostru. Fapta lui 1-a îndreptăţit pentru un lăcaş în Paradis". Am observat că 
două inele din coiful de zale i se înfipseseră în obraz. Aşa că m-am grăbit 
să i le scot, dar Abu'Ubaida m-a rugat: "în numele lui Allah, te implor, Abu 
Bakr, lasă-mă să le scot eu". Temându-se să nu-1 rănească pe Profet, el a 
început să tragă foarte încet cu dinţii şi cu multă atenţie unul dintre cele 
două inele. Apoi, tot cu dinţii, săgeata. Din această cauză şi-a pierdut un 
dinte din faţă. Atunci eu am început să scot cel de-al doilea inel, dar Abu 
'Ubaida m-a rugat să n-o fac, zicând: "Abu Bakr, te conjur pe Allah, să mă 
laşi pe mine s-o fac." El a tras şi al doilea inel foarte încet şi cu grijă, 
până când 1-a scos. Mesagerul lui Allah a spus: "Aveţi grijă de fratele 
vostru. El a dovedit că merită să fie primit în Paradis". Ne-am apropiat de 
Talha să-1 oblojim şi am văzut că primise cam zece lovituri de sabie.' 11 
Acest lucru demonstra dârzenia şi eficienţa de care dăduse dovadă Tahla în 
ziua aceea." 

în acele momente dificile, un grup de eroi musulmani s-a adunat în 



[1] Zad al-Ma'ad, 2/95. 

jurul Profetului - Allah să-1 binecuvânteze şi să-1 miluiască!, alcătuind un scut 
de apărare împotriva idolatrilor. Printre ei se aflau: Abu Dujana, Mus'ab bin 
'Omair, 'Aii bin Abu Talib, Sahl bin Hanif, Malik bin Sinan, tatăl lui Abu 
Sa'id Al-Khudri, Umm 'Amara, Nusaiba bint Ka'b Al-Maziniia, Qataba bin 
An-Nu'man, 'Omar bin Al-Khattab, Hatib bin Abu Balta'a şi Abu Talha. 

Numărul idolatrilor creştea constant şi, în mod normal, atacurile lor 
erau mai puternice. Presiunea lor crescuse în aşa măsură încât Mesagerul 
lui Allah - Allah să-1 binecuvânteze şi să-1 miluiască! - a căzut într-una din 
gropile-capcană, săpate de Abu 'Amir Al-Fasiq. El s-a zgâriat la genunchi şi 
'Aii 1-a ajutat, prinzându-1 de mână şi trăgându-1 în sus. Talha bin 
'Ubaidullah 1-a ţinut în poala sa până când a fost în stare să se ridice. 

Nafi' bin Jubair a spus: "Am auzit un emigrant, spunând: "Am 
participat la bătălia de la Uhud şi am privit cum erau aruncate săgeţi din 
toate părţile înspre Profet. Totuşi, nici una nu 1-a atins." Abdullah bin Şihab 
Az-Zuhri a spus: "Condu-mă la Muhammed! Jur pe Allah că dacă nu l-aş 
ucide, n-aş mai spera să rămân în viaţă". Deşi Mesagerul lui Allah - Allah 
să-1 binecuvânteze şi să-1 miluiască! - era lângă el şi era şi singur, el nu 1-a 
observat. Safuan, un politeist de-al lui, 1-a condamnat că nu şi-a transformat 
vorbele în fapte, dar 'Abdullah a jurat că nu 1-a văzut pe Profet şi a adăugat 
că el ar putea fi imun la atentatele lor asupra vieţii lui. El a mai spus că 
patru dintre ei juraseră să facă o nouă încercare de a-1 ucide, dar, şi 
aceasta, fără nici un rezultat."' 1 ' 

Musulmanii au dat dovadă de un eroism nemaiîntâlnit şi sacrificii 
minunate. De exemplu, Abu Talha 1-a apărat cu trupul său pe Mesagerul lui 
Allah - Allah să-1 binecuvânteze şi să-1 miluiască! - şi şi-a folosit pieptul 
drept scut împotriva săgeţilor inamice. Anas a relatat că în Ziua Uhud, când 
oamenii s-au împrăştiat de lângă Profet - Allah să-1 binecuvânteze şi să-1 
miluiască!, Abu Talha era un arcaş foarte priceput, care trăgea cu săgeata 
atât de puternic, încât în ziua aceea a rupt două sau trei arcuri. Când 
cineva care avea o tolbă plină de săgeţi trecea pe acolo, Profetul - Allah 
să-1 binecuvânteze şi să-1 miluiască! - îi spunea: "Dă-i săgeţile lui Abu 
Talha". Apoi, când Profetul - Allah să-1 binecuvânteze şi să-1 miluiască! - 
îi urmărea pe oameni trăgând cu săgeata, Abu Talha îi spunea: "l-aş 
sacrifica pe mama şi pe tatăl meu pentru siguranţa ta. Nu merge prea 



[1] Zad Al-Ma'ad, 2/97. 

aproape să nu te nimerească vreuna dintre săgeţile lor. Mai bine aş muri 
decât să te văd rănit".' 11 

Abu Dujana stătea în faţa Mesagerului lui Allah - Allah să-1 
binecuvânteze şi să-1 miluiască! - pentru a-1 proteja de săgeţi cu spatele lui. 
Hatib bin Balta'a 1-a urmărit pe 'Utba bin Abu Uaqqas, cel care-i rupsese un 
dinte Profetului, 1-a lovit cu sabia, i-a spart capul şi i-a luat iapa şi sabia. 
Sa'd bin Abu Uaqqas ar fi dorit să-1 omoare pe fratele său, 'Utba, dar n-a 
putut. Oricum, acesta a fost ucis de Hatib. 

Sahl bin Hanif, un erou arcaş, care a jurat să moară pentru cauza lui 
Allah, a jucat şi el un rol important în groaznica bătălie de la Uhud. 

însuşi Mesagerul lui Allah - Allah să-1 binecuvânteze şi să-1 miluiască! 
- a folosit arcul şi săgeţile. într-o relatare a lui Qatada bin An-Nu'man se 
spune că Mesagerul lui Allah - Allah să-1 binecuvânteze şi să-1 miluiască! - 
a tras atât de multe săgeţi, încât cele două capete ale arcului său s-au 
aplatizat. Qatada bin An-Nu'man a decis să rămână alături de el pentru 
totdeauna. în ziua aceea, a fost atât de grav rănit la un ochi, încât acesta i 
s-a rostogolit pe obraz. însă, Mesagerul lui Allah - Allah să-1 binecuvânteze 
şi să-1 miluiască! - 1-a aşezat cu mâna lui înapoi în orbită şi, de îndată, 
Qatada a început să vadă cu acest ochi mult mai clar şi mai pătrunzător 
decât cu celălalt. 

Tot în ziua aceea 'Abdur Rahman bin 'Auf a continuat să lupte până 
când i-a fost zdrobit maxilarul. El a căpătat peste douăzeci de răni, dintre 
care unele în picior, răni care în final l-au doborât. 

Malik bin Sinan, tatăl lui Abu Sa'id Al-Khudri, a supt tot sângele de 
pe obrazul Profetului - Allah să-1 binecuvânteze şi să-1 miluiască!, până 1-a 
curăţat. Profetul - Allah să-1 binecuvânteze şi să-1 miluiască! - a spus: 
"Scuipă-1!", dar Malik a spus: "Pe Allah, nu-1 voi scuipa niciodată". Apoi s-a 
întors la luptă şi Profetul - Allah să-1 binecuvânteze şi să-1 miluiască! - a 
spus: "Cel care vrea să vadă pe unul dintre locuitorii Paradisului, să se uite 
la acesta". De îndată ce s-a întors la luptă, el a fost ucis în vâltoarea 
bătăliei. 

Umm 'Amara a participat şi ea la luptă. Ea 1-a înfruntat în luptă pe 
Ibn Qami'a şi a căpătat o rană uşoară la umăr, dar, în acelaşi timp, şi ea 
1-a lovit cu sabia de mai multe ori. El însă a supravieţuit deoarece purta 
două armuri. Cu toate acestea, ea a continuat să lupte, până când a 



[1] Sahih Al-Bukhari, 2/581. 

căpătat douăsprezece răni. 

La rândul său, Mus'ab bin 'Umair a luptat aprig pentru a-1 apăra pe 
Profet - Allah să-1 binecuvânteze şi să-1 miluiască! - de atacurile lui Ibn 
Qami'a şi de prietenii lui. 

El ţinea steagul cu mâna dreaptă. Pe parcursul luptei, mâna i-a fost 
tăiată, aşa că a apucat steagul cu mâna stângă, însă şi aceasta i-a fost 
tăiată şi atunci a îngenunchiat şi 1-a acoperit cu pieptul şi gâtul. în acel 
moment, Ibn Qami'a 1-a ucis, confundându-1 cu Mesagerul lui Allah - Allah 
să-1 binecuvânteze şi să-1 miluiască!, fiindcă semănau la înfăţişare. Atunci, 
Ibn Qami'a a început să strige că Muhammed a fost ucis.' 1 ' 

De îndată ce Ibn Qami'a a anunţat această veste îngrozitoare, 
consternarea s-a răspândit printre adepţii lui Muhammed - Allah să-1 
binecuvânteze şi să-1 miluiască! - şi moralul lor a avut mult de suferit. 
Acest zvon a avut un impact negativ asupra musulmanilor. Asalturile 
politeiştilor s-au domolit, fiindcă ei au ajuns cu adevărat să creadă că şi-au 
atins scopul final, aşa că s-au întors să desfigureze cadavrele. 

După ce a fost ucis Mus'ab, Mesagerul lui Allah - Allah să-1 
binecuvânteze şi să-1 miluiască! - i-a predat steagul lui 'Aii bin Abu Talib. 
'Aii şi tovarăşii săi au continuat să lupte cu mult curaj şi să dea minunate 
exemple de eroism şi vitejie atât în apărare, cât şi în atac. 

Apoi Mesagerul lui Allah - Allah să-1 binecuvânteze şi să-1 miluiască - 
s-a îndreptat spre armata sa încercuită. Ka'b bin Malik, care 1-a recunoscut 
primul pe Profet - Allah să-1 binecuvânteze şi să-1 miluiască! - în timp ce 
acesta se apropia, a strigat cât de tare a putut: "O, popor de musulmani, 
bucuraţi-vă! Mesagerul lui Allah este aici". Dar Mesagerul lui Allah - Allah 
să-1 binecuvânteze şi să-1 miluiască! - i-a făcut semn să tacă, pentru ca 
poziţia sa să nu fie localizată de idolatri. Imediat ce au auzit strigătul, 
musulmanii au alergat spre locul de unde se auzise acesta. Acolo se 
găseau în jur de treizeci de companioni, toţi aşezaţi în jurul Profetului 
- Allah să-1 binecuvânteze şi să-1 miluiască! împreună cu aceştia, 
Mesagerul lui Allah - Allah să-1 binecuvânteze şi să-1 miluiască! - a început 
să plănuiască retragerea spre dealurile din apropiere. 

Ostilităţile duşmanilor au devenit din ce în ce mai aprige, cu intenţia 
de a împiedica retragerea musulmanilor. Eforturile lor, însă, s-au dovedit a fi 
inutile, datorită dârzeniei si eroismului leilor islamici. 



[1] Ibn Hişam, 2/73, 80-83; Zad Al-Ma'ad, 2/97. 

'Uthman bin 'Abdullah bin Al-Mughira, unul dintre călăreţii inamici, 
a înaintat spre Profet - Allah să-1 binecuvânteze şi să-1 miluiască!, spunând: 
"Ori îl ucid pe Muhammed, ori voi fi ucis". Mesagerul lui Allah - Allah să-1 
binecuvânteze şi să-1 miluiască! - a pornit să-1 înfrunte, dar iapa lui s-a 
împotmolit în nişte gropi şi nu a mai putut ajunge. 

Atunci, Al-Harith bin As-Simma s-a luptat cu duşmanul şi 1-a lovit cu 
paloşul în picior, schilodindu-1. Apoi 1-a lichidat, i-a luat armele şi i le-a 
înmânat Mesagerului lui Allah - Allah să-1 binecuvânteze şi să-1 miluiască! 

Mai târziu, un alt călăreţ, 'Abdullah bin Jabir, 1-a atacat pe Al-Harith 
bin As-Simma şi 1-a izbit cu paloşul în umăr. El a fost dus în tabăra 
musulmanilor, suferind de răni grave. Oricum, idolatrul acela n-a scăpat de 
moarte, fiindcă Abu Dujana, aventurierul cu bandă roşie pe cap, 1-a izbit cu 
putere şi i-a tăiat capul. 

In timpul acestei lupte fioroase, pe musulmani i-a copleşit o dorinţă de 
a dormi. Aceasta semnifica siguranţa şi liniştea ajutorului lui Allah către 
sclavii Săi musulmani, după cum aminteşte şi Coranul, în acest context. 
Abu Talha a spus: "Am fost unul dintre cei posedaţi de dorinţa de a dormi în 
Ziua Uhud. în ziua aceea, paloşul mi-a căzut din mână de mai multe ori. 
A căzut iarăşi şi iarăşi, dar eu tot l-am ridicat".' 11 

în final, musulmanii s-au retras în ordine, cu mare îndrăzneală şi 
curaj, la adăpostul muntelui Uhud. Apoi, restul armatei i-a urmat spre acel 
refugiu. Aşadar, Muhammed - Allah să-1 binecuvânteze şi să-1 miluiască! - a 
dat dovadă de mult mai multă înţelepciune decât Khalid bin Al-Ualid. 

Ibn Ishaq a relatat: "Când Mesagerul lui Allah se îndrepta spre colină, 
el a fost urmărit de Ubai bin Khalaf, care spunea: "Unde este Muhammed? 
Ori îl omor, ori voi fi omorât". Tovarăşii lui Muhammed au spus: "O, Mesager 
al lui Allah, ai ceva împotrivă dacă unul dintre noi luptă cu el?" Dar 
Mesagerul lui Allah a spus: "Lăsaţi-1!", iar, când el s-a apropiat mai mult, 
Mesagerul lui Allah a luat sabia lui Al-Harith bin As-Simma. El a fost 
cuprins de un fior atât de putrenic, încât i-a împrăştiat în toate direcţiile pe 
toţi cei din jurul lui, cu violenţă şi impulsivitate. Apoi s-a întors spre el, i-a 
zărit clavicula prin deschizătura largă a armurii din zona gâtului şi 1-a lovit 
chiar în locul acela. Efectul loviturii a fost atât de puternic, încât 1-a făcut 
să se rostogolească de pe cal de mai multe ori. Când s-a întors la quraişi, 
aceştia au observat că el avea doar o mică zgârietură la gât. Când sângele 



[1] Sahih Al-Bukhari, 2/582. 

a început să curgă abundent, el a spus: "Pe Allah, Muhammed m-a omorât". 

Când l-au auzit că spune asta, ei au zis: "Pe Allah, ţi-e frică de 
moarte. Pe Allah, eşti posedat de diavol". El a răspuns: "El îmi spusese 
deja când eram în Mekka: "Te voi ucide". Pe Allah, şi dacă (numai) m-ar fi 
scuipat, m-ar fi ucis". 

In cele din urmă, duşmanul lui Allah şi-a dat ultima suflare într-un loc 
numit Sarif, în timp ce-1 duceau înapoi la Mekka".' 1 ' 

într-o versiune după Abdul-Asuad, culeasă de la 'Urua, se spune: "El 
mugea ca un taur şi spunea: "Jur pe Cel în Mâna Căruia se află sufletul 
meu că dacă durerea pe care o simt acum ar cuprinde poporul lui Al-Majaz, 
i-ar omorî pe toţi".' 2 ' 

în timp ce Mesagerul lui Allah - Allah să-1 binecuvânteze şi să-1 
miluiască! - se retrăgea pe munte, o stâncă i-a blocat calea. Profetul 
- Allah să-1 binecuvânteze şi să-1 miluiască! - a încercat să urce pe ea, dar, 
din cauza armurii grele pe care o purta şi fiindcă era grav rănit, n-a putut. 

Talha s-a aşezat repede într-o poziţie care i-a permis Profetului - Allah 
să-1 binecuvânteze şi să-1 miluiască! - să se urce pe umerii lui. Apoi 1-a 
ridicat şi el a reuşit să se urce pe stâncă. Profetul - Allah să-1 
binecuvânteze şi să-1 miluiască! - a spus atunci: "După acest gest, Talha 
este ales pentru Paradis".' 3 ' 

Când Mesagerul lui Allah - Allah să-1 binecuvânteze şi să-1 miluiască! 
şi-a stabilit comandamentul central pe colină, idolatrii au lansat ultimul atac 
asupra musulmanilor. 

Ibn Ishaq a relatat că: "în timp ce Mesagerul lui Allah se afla în drum 
spre colină, un grup quraiş de elită a urcat pe munte. Ei erau conduşi de 
Khalid bin Al-Ualid şi Abu Sufian. Atunci, Mesagerul lui Allah - Allah să-1 
binecuvânteze şi să-1 miluiască! - 1-a implorat pe Domnul său, spunând: 
"O, Allah, fie ca idolatrii să nu fie mai sus, în poziţie sau putere, decât noi, 
musulmanii". Atunci 'Omar bin Al-Khattab şi câţiva dintre emigranţi au 
luptat cu idolatrii şi i-au alungat de pe munte".' 4 ' 

în "Al-Maghazi", o carte de Al-Umaui, se afirmă că idolatrii au urcat 
pe munte şi Mesagerul lui Allah -Allah să-1 binecuvânteze şi să-1 miluiască- 



[1] Ibn Hişam, 2/84; Zad Al-Ma'ad, 2/97. 
[2] Mukhtasar Sirat Ar-Rasul, p.250. 
[3] Ibn Hişam, 2/86. 
[4] Ibn Hişam, 2/86. 

i-a spus lui Sa'd: "Alungă-i!", iar acesta a zis: "Cum pot să-i alung de unul 
singur, fără să mă ajute nimeni". însă, Mesagerul lui Allah - Allah să-1 
binecuvânteze şi să-1 miluiască! - a repetat acelaşi lucru de trei ori. Sa'd a 
scos atunci o săgeată din tolbă, a tras într-unui dintre ei şi 1-a omorât. El a 
spus: "Atunci am luat altă săgeată, despre care ştiam că este bună, şi am 
tras într-altul. Apoi, am luat-o pe cea de-a treia şi l-am omorât şi pe 
acesta. Drept urmare, ei au coborât de pe munte. Eu mi-am spus: "Aceasta 
trebuie să fie o săgeată binecuvântată." şi am pus-o în tolbă. A păstrat-o cu 
el până la moarte, iar copiii săi au păstrat-o tot timpul cu sfinţenie.' 11 

Mutilarea martirilor 

Acesta a fost ultimul atac al idolatrilor împotriva Profetului - Allah să-1 
binecuvânteze şi să-1 miluiască! Fiind aproape siguri de moartea lui, idolatrii 
s-au retras în tabăra lor şi au început pregătirile de întoarcere la Mekka. 
Unii dintre ei s-au apucat să-i mutileze pe musulmanii ucişi, iar femeile lor 
au făcut acelaşi lucru. Atât femeile, cât şi bărbaţii au tăiat urechile, 
nasurile şi organele genitale ale martirilor, apoi le-au spintecat burţile. De 
pildă, Hind bint 'Utba a tăiat ficatul lui Hamza şi a început să-1 mestece, 
apoi 1-a scuipat. De asemenea, ea a făcut din urechile şi nasurile 
musulmanilor brăţări pentru glezne şi coliere.' 2 ' 

în ultimele două ore de luptă au apărut două incidente, care au 
dezvăluit cu siguranţă cât de departe erau în stare să meargă musulmanii 
cu lupta şi sacrificiul pe calea lui Allah. Acestea au fost: 

1. Ka'b bin Malik a spus: "Eu sunt unul dintre musulmanii care au 
luptat la Uhud şi am fost martor la barbaria cu care politeiştii au mutilat 
cadavrele, dar am plecat fiindcă nu am mai putut suporta. Apoi am văzut un 
idolatru voinic, care era înarmat şi trecea printre musulmani, spunând: 
"Adunaţi-i la un loc şi puneţi-i la fel cum sunt puse şi măcelărite oile". De 
asemenea, am văzut un musulman înarmat care-1 aştepta. M-am îndreptat 
spre ei, până când am ajuns în spatele lui. Comparându-i, mi-am dat seama 
că necredinciosul era şi mai bine înarmat, şi mai zdravăn ca înfăţişare decât 
celălalt. Am continuat să-i urmăresc până când s-au angajat în luptă. 
Musulmanul s-a repezit la necredincios cu sabia, pe care i-a coborât-o până 



[1] Zad Al-Ma'ad, 2/95. 
[2] Ibn Hişam, 2/90. 

la şold, spintecându-i-1 în două. Când musulmanul şi-a descoperit faţa, a 

spus: "Ce părere ai, Ka'b? Eu sunt Abu Dujana".' 1 ' 

2. După ce lupta s-a încheiat, câteva femei musulmane au venit pe 
câmpul de luptă. Anas a spus: "Am văzut-o pe A'işa bint Abu Bakr 
împreună cu Umm Sulaim. Veşmintele lor erau ridicate, aşa că le-am putut 
vedea gleznele. Ele cărau burdufuri cu apă pe umeri şi le dădeau oamenilor 
să bea.' 2 ' Apoi le umpleau din nou şi se întorceau." 'Omar a spus: "în Ziua 
Uhud, Umm Salit ne aducea apă cu burduful".' 3 ' 

Umm Aiman, una dintre femeile musulmane, când i-a văzut pe 
luptătorii musulmani învinşi intrând în Medina, a început să le arunce cu 
praf în faţă, spunând mustrător: "Iată o roată de tors, luaţi-o şi renunţaţi să 
mai purtaţi săbii". Apoi ea a alergat pe câmpul de luptă. Acolo le-a dat 
celor răniţi apă să bea. Hibban bin Al-'Arqa a tras în ea cu o săgeată şi ea 
a căzut la pământ cu poalele ridicate. Văzând asta, duşmanul lui Allah a 
izbucnit în râs. Această imagine 1-a înfuriat pe Mesagerul lui Allah - Allah 
să-1 binecuvânteze şi să-1 miluiască!, aşa că i-a dat lui Sa'd bin Abu 
Uaqqas o săgeată căreia îi lipsea vârful şi a spus: "Trage săgeata!" Sa'd a 
tras şi săgeata a străpuns gâtul idolatrului. El s-a prăbuşit şi anumite părţi 
ale corpului i s-au dezvelit. Sa'd a răzbunat-o pe femeie şi Allah a răspuns 
la rugămintea ei.' 4 ' 

De îndată ce Mesagerul lui Allah - Allah să-1 binecuvânteze şi să-1 
miluiască! - a ajuns la trecătoare, 'Aii bin Abu Talib a mers şi şi-a umplut 
cu apă din Al-Mihras plosca. Se spune că aceasta (Al-Mihras) este o piatră 
de formă concavă ce conţine multă apă. De asemenea, se spune că este un 
izvor de apă din muntele Uhud. Oricum, 'Aii i-a adus Mesagerului lui Allah 
să bea din apa aceea. Din cauza că mirosea urât, el a refuzat să bea şi 
doar şi-a spălat sângele de pe faţă şi şi-a turnat puţină pe cap, spunând: 
"Mânia lui Allah este cumplită asupra celor care au mânjit de sânge faţa 
Mesagerului Său."' 5 ' 

Sahl a spus: "Pe Allah, ştiu şi cine a spălat rana Mesagerului lui 
Allah şi cine i-a turnat apă şi cu ce substanţe a fost oblojită rana lui. Fiica 
sa, Fatima, a spălat-o, în timp ce 'Aii i-a turnat apă din ploscă." 



[1] Al-Bidaia uan Nihaia, 4/17. 
[2] Sahih Al-Bukhari, 1/403, 2/581. 
[3] Ibidem, 1/401. 
[4] As-Sirat Al-Halabiia, 2/22. 
[5] Ibn Hişam, 2/85. 

Când Fatima şi-a dat seama că apa a înteţit sângerarea, a luat o 
bucată de velinţă din fir de pai, a ars-o puţin, a presat-o pe rană şi 
sângerarea s-a oprit. '*' 

Muhammed bin Maslama i-a adus apă proaspătă să bea. Profetul 
- Allah să-1 binecuvânteze şi să-1 miluiască! - a băut şi 1-a rugat pe Allah 
să-1 binecuvânteze. ' 21 

Din cauza rănilor destul de grave, Mesagerul lui Allah - Allah să-1 
binecuvânteze şi să-1 miluiască! - şi companionii lui s-au aşezat pentru 
rugăciune, şi la fel au făcut şi ceilalţi musulmani. |3) 

Când idolatrii şi-au încheiat pregătirile de plecare, Abu Sufian a urcat 
pe munte şi a strigat: "Muhammed se află printre voi?" Ei nu i-au răspuns. 
Atunci el a întrebat: "Ibn Abu Quhafa (Abu Bakr) se află printre voi?" Nu i 
s-a răspuns. El a întrebat din nou: "Omar bin Al-Khattab se află printre 
voi?", însă nici acum nu a primit răspuns, fiindcă Profetul - Allah să-1 
binecuvânteze şi să-1 miluiască! - le-a interzis să răspundă. El a întrebat 
doar de cei trei, deoarece atât el, cât şi oamenii săi ştiau prea bine că 
mişcarea islamică depindea într-o mare măsură de aceşti bărbaţi. Apoi, Abu 
Sufian a spus: "Noi v-am uşurat de grija celor trei". 'Omar nu s-a putut 
abţine să nu vorbească şi a spus: "O, duşman al lui Allah, îţi spun că 
aceştia de care vorbeşti încă trăiesc. Allah i-a salvat pe cei pe care-i 
urăşti". Abu Sufian a răspuns: "Mutilarea morţilor voştri este un lucru pe 
care nu eu l-am poruncit, însă nu mi-a displăcut". Apoi a strigat: "Idolul 
Hubal este măreţ!" Profetul - Allah să-1 binecuvânteze şi să-1 miluiască! - 
i-a întrebat: "De ce nu răspundeţi?", însă ei au zis: "Ce să spunem?" 
"Spuneţi: Allah este Cel mai Măreţ, mai înalt şi mai Puternic". 

El a spus: "Idolul 'Uzza este al nostru, dar voi nu aveţi nici un 'Uzza". 
Din nou, Profetul - Allah să-1 binecuvânteze şi să-1 miluiască! - i-a întrebat: 
"De ce nu răspundeţi?" "Ce să spunem?" au întrebat ei. El a spus: "Spuneţi: 
Allah este Protectorul nostru, dar voi nu aveţi nici un protector". 

Abu Sufian a spus: "Fapte bune! Ziua de azi e o răzbunare pentru 
Ziua Badr. Acum, pentru atunci. în război, victoria este schimbătoare". 
Răspunsul lui 'Omar a fost: "Nu. Nu este acelaşi lucru. Morţii noştri sunt 
primiţi în Paradis, însă ai voştri merg în Iad." 

Atunci, Abu Sufian a spus: "Vino încoace, 'Omar!" Mesagerul lui Allah 



[1] Sahih Al-Bukhari, 2/584. 
[2] As-Sirat Al-Halabiia, 2/30 
[3] Ibn Hişam, 2/87. 

a zis: "Mergi şi vezi ce vrea". El s-a dus. Abu Sufian 1-a rugat: "Te implor în 
Numele lui Allah să-mi spui adevărul: l-am ucis sau nu pe Muhammed?" 
'Omar a spus: "Pe Allah, nu! Chiar acum el ascultă cuvintele tale". Atunci, 
Abu Sufian a zis: "Pentru mine, tu eşti mai sincer şi mai de încredere 
decât Ibn Qami'a."' 1 ' 

Ibn Ishaq a spus că atunci când Abu Sufian şi însoţitorii lui se aflau 
pe punct de plecare, el a strigat, făcând următoarea precizare: "Ne vom 
întâlni din nou la Badr, anul viitor". Mesagerul lui Allah - Allah să-1 
binecuvânteze şi să-1 miluiască! - a spus unuia dintre oamenii lui: "Spune: 
"Da, rămâne stabilit pentru fiecare dintre noi".' 2 ' 

Mai târziu, Mesagerul lui Allah - Allah să-1 binecuvânteze şi să-1 
miluiască! - 1-a trimis pe 'Aii bin Abu Talib să se ţină după ei. El i-a spus: 
"Urmăreşte-i şi vezi ce au de gând să facă şi spre ce ţintesc. Dacă 
descăleca de pe cai şi se urcă pe cămile, înseamnă că se îndreaptă spre 
Mekka; iar dacă rămân în continuare pe cai şi duc cămilele slobode, atunci 
se îndreaptă spre Medina. Jur pe Singurul în Mâna Căruia se află sufletul 
meu, dacă ei atacă Medina, voi merge după ei acolo şi voi lupta cu ei." 'Aii 
a spus: "M-am ţinut după ei să văd ce puneau la cale. I-am văzut urcând pe 
cămile şi lăsând caii slobozi. Se îndreptau spre Mekka".' 3 ' 

După plecarea quraişilor, oamenii au mers să verifice identitatea celor 
morţi şi răniţi. Zaid bin Thabit a spus: "Mesagerul lui Allah m-a trimis în Ziua 
Uhud să-1 caut pe Sa'd bin Ar-Rabi' şi mi-a spus: "Când îl găseşti, spune-i: 
"Pacea fie cu tine din partea mea!" şi mai spune-i: "Mesagerul lui Allah 
întreabă: "Cum te simţi?" Zaid a spus: "Am început să rătăcesc în căutarea 
morţilor, până când am dat peste Sa'd, care era pe moarte, având aproape 
şaptezeci de lovituri şi împunsături de sabie, o suliţă şi o săgeată înfipte în 
corp. Aşa că am spus: "Sa'd, Mesagerul lui Allah îţi trimite urările lui şi 
spune: "Pacea fie cu tine! Spune-mi, cum te simţi?" Sa'd a zis: "Şi pacea 
fie cu Mesagerul lui Allah! Spune-i că simt parfumul Paradisului şi spune-le 
"ajutoarelor", oamenii mei: "Allah nu o să vă ierte dacă Mesagerul lui Allah 
este rănit, iar ochii voştri încă mai clipesc (adică sunteţi încă în viaţă şi 
n-aţi murit)." Apoi s-a stins.' 4 ' 



[1] Ibn Hişam, 2/93,94; Zad Ma'ad, 2/94; Sahih Al-Bukhari, 2/579. 
[2] Ibn Hişam, 2/94. 
[3] Ibn Hişam, 2/94. 
[4] Zad Al-Ma'ad, 2/96. 

Au dat din întâmplare peste Al-Usairim - 'Amr bin Thabit, pe care îl 
îndemnaseră deja să îmbrăţişeze islamul, dar acesta refuzase. L-au găsit 
printre răniţi, pe punctul de a-şi da sufletul. "Pentru ce a mai venit aici? 
Când ne-am despărţit de el, era încă neînduplecat să accepte islamul ca 
religie a sa". Ei l-au întrebat: "Ce te-a făcut să vii aici? Dorinţa de a-ţi apăra 
poporul sau înclinaţia spre islam?" El a spus: "Cu siguranţă, înclinaţia spre 
islam. Cred în Allah şi în Mesagerul Său. Am luptat împreună cu Mesagerul 
lui Allah până am căpătat ceea ce vedeţi", după care şi-a dat ultima suflare. 
Când a auzit, el a spus: "El este unul dintre locuitorii Paradisului, deşi nu a 
făcut nici măcar o singură rugăciune", a povestit Abu Huraira.' 1 ' 

Qazman, care a fost găsit printre răniţi, a luptat vitejeşte şi a ucis 
şapte sau opt idolatri. Era slăbit din cauza rănilor pe care le căpătase şi ei 
l-au dus la locuinţa unuia din neamul Zufr. Musulmanii i-au vorbit cu bucurie 
despre Paradis, însă el a spus: "Pe Allah, am luptat din zel faţă de poporul 
meu. Dacă n-ar fi fost aşa, n-aş fi luptat niciodată". Când rănile i s-au 
înrăutăţit, el s-a sinucis. Ori de câte ori i se povestea despre el, Mesagerul 
lui Allah - Allah să-1 binecuvânteze şi să-1 miluiască! - spunea: "Este un 
locuitor al Iadului".' 21 Acesta este sfârşitul celor care luptă pentru o cauză 
rasială sau pe altă cale decât cea a preamăririi Cuvântului lui Allah, chiar 
de-ar fi luptat sub stindardul islamului sau chiar în armata Mesagerului lui 
Allah - Allah să-1 binecuvânteze şi să-1 miluiască! - ori a însoţitorilor lui. 

Printre cei răniţi se afla şi un evreu din tribul Tha'laba, care era total 
diferit de Qazman. El a spus oamenilor săi: "O, popor de evrei! Pe Allah, 
ştiaţi dinainte că este necesar să-1 sprijiniţi pe Muhammed.", însă aceştia 
au zis: "Astăzi este sâmbătă." El a răspuns: "Pentru voi nu este sâmbătă". 
Şi-a luat paloşul şi echipamentul de război şi a spus: "Dacă sunt ucis, 
averea mea să fie pusă la dispoziţia lui Muhammed". Apoi, în dimineaţa 
următoare, a mers şi a luptat până ce a fost omorât. 

Mesagerul lui Allah - Allah să-1 binecuvânteze şi să-1 miluiască! - a 
spus despre el: "Mukhairiq este cel mai bun dintre evrei".' 31 



[1] Zad Al-Ma'ad, 2/94; Ibn Hişam, 2/90. 
[2] Zad Al-Ma'ad, 2/97; Ibn Hişam, 2/88. 
[3] Ibn Hişam, 2/88,89. 

îngroparea martirilor 

Mesagerul lui Allah - Allah să-1 binecuvânteze şi să-1 miluiască! - 
a supravegheat îngroparea martirilor şi a zis: "Mărturisesc că Allah va învia 
pe oricine este rănit pe calea Sa, iar din rană va curge un lichid ce 
seamănă la culoare cu sângele, dar miroase a mosc".' 11 

Câţiva dintre tovarăşi şi-au purtat oamenii ucişi în război la Medina, 
dar Mesagerul lui Allah - Allah să-1 binecuvânteze şi să-1 miluiască! - 
a poruncit să fie trimişi înapoi spre a fi îngropaţi unde au fost omorâţi. El a 
dat ordin să nu fie spălaţi, ci îngropaţi aşa cum erau, după ce li se vor 
scoate armurile. El îngropa doi-trei martiri împreună într-un singur mormânt 
şi chiar îmbrăca doi oameni cu acelaşi veşmânt de înmormântare, spunând: 
"Cine este mai învăţat în Coran?" şi pe acela îl punea primul în mormânt. El 
spunea: "Sunt martorul lor în Ziua învierii". El i-a îngropat pe 'Abdullah bin 
'Amr bin Haram şi pe 'Amr bin Al-Jumuh într-un singur mormânt, datorită 
afecţiunii pe care şi-o purtau unul altuia.' 21 

Ei au pierdut trupul lui Hanzala, au început să-1 caute şi l-au găsit 
într-un loc din apropiere, cu apă picurând din el. Mesagerul lui Allah - Allah 
să-1 binecuvânteze şi să-1 miluiască! - a spus însoţitorilor lui că îngerii îl 
spălau şi a zis: "întrebaţi-o pe nevasta lui". Ei au întrebat-o şi ea a 
confirmat că el fusese într-o stare de necurăţenie ceremonială. Din acest 
motiv, Hanzala a fost numit "Ghasil Al-Mala'ika" ("cel spălat de îngeri").' 31 

Mesagerul lui Allah - Allah să-1 binecuvânteze şi să-1 miluiască! - s-a 
îndurerat foarte mult când a văzut cum a fost mutilat unchiul şi fratele său 
de lapte, Hamza. Când mătuşa lui, Safiia, a venit să-1 vadă pe fratele ei, 
Hamza, Mesagerul lui Allah - Allah să-1 binecuvânteze şi să-1 miluiască! - 
a poruncit fiului ei, Az-Zubair, s-o ducă de acolo, ca să nu vadă ce se 
întâmplase cu fratele ei. Ea a refuzat şi a spus: "De ce să plec? Mi s-a 
spus că l-au mutilat. Atâta vreme însă cât este pe calea lui Allah, orice se 
întâmplă cu el, este bine pentru noi, şi spun: "Allah este mărinimos şi eu 
voi avea răbdare, dacă Allah aşa doreşte". Ea s-a apropiat, 1-a privit şi s-a 
rugat la Allah pentru el, spunând: "Cu toţii suntem ai lui Allah şi, cu 



[1] Ibn Hişam, 2/98. 

[2] Zad Al-Ma'ad,2/98; Sahih Al-Bukhari, 2/584. 

[3] Zad Al-Ma'ad, 2/94. 

adevărat, la El ne vom întoarce!", apoi s-a rugat la Allah pentru iertare. 

După aceea, Mesagerul lui Allah - Allah să-1 binecuvânteze şi să-1 
miluiască! - a poruncit să fie îngropat cu 'Abdullah bin Jahş, care era 
nepotul şi fratele lui de lapte. 

Ibn Mas'ud a spus: "Nu l-am văzut niciodată pe Mesagerul lui Allah 
plângând atât de mult, ca pentru Hamza bin 'Abdul Muttalib". El 1-a 
îndreptat spre Al-Qibla, apoi a asistat la îngroparea lui şi a plâns din toată 
inima.' 11 

Vederea martirilor era aşa de groaznică, încât îţi frângea inima. 
Descriind înmormântarea lui Hamza, Khabbab a spus: "Nu s-a găsit nici un 
giulgiu care să fie destul de lung pentru Hamza, în afară de un veşmânt 
alb-cenuşiu. Dacă îi acopereau capul, îi rămâneau dezgolite picioarele, iar 
de îi acopereau picioarele, capul rămânea descoperit. In final, i-au acoperit 
capul cu el, iar cu o plantă numită "Al-Idhkhir" i-au acoperit picioarele."' 2 ' 

Al-Imam Ahmad a relatat că în Ziua Uhud, când idolatrii s-au întors, 
Mesagerul lui Allah - Allah să-1 binecuvânteze şi să-1 miluiască! - a spus: 
"Formaţi şiruri ca pentru rugăciune, ca să-I aduc mulţumiri şi laude 
Domnului meu, Cel Mare şi Atotputernic". Auzindu-1, ei au format şiruri în 
spatele lui. 

Atunci el a zis: "O, Allah, nimeni nu poate opri ceea ce Tu permiţi 
sau permite ceea ce Tu opreşti. Nimeni nu-1 poate călăuzi pe cel pe care 
Tu îl meneşti să rătăcească sau să-1 rătăcească pe cel pe care Tu îl 
călăuzeşti. Nimeni nu poate să dăruiască lucrurile pe care Tu le-ai reţinut şi 
nici nu poate să reţină ceea ce Tu dăruieşti. Nimeni nu poate să apropie 
lucrurile pentru care Tu ai poruncit să rămână la distanţă sau să 
îndepărteze ceea ce Tu porunceşti să rămână aproape. O, Allah, îndurarea, 
Mila şi Binecuvântarea Ta să fie cu noi toţi!" 

"O, Allah, Te implor să-mi dăruieşti Bunăstarea eternă, care nici nu se 
schimbă, nici nu piere! O, Allah la Tine, Singurul, căutăm ajutor pentru 
orice încercare! La Tine, Singurul, căutăm sprijin în ceasul spaimei! O, 
Allah, la Tine, Singurul, căutăm adăpost împotriva răului din ceea ce ne-ai 
dat şi din ceea ce nu ne-ai dat! O, Allah, coboară în noi dragostea pentru 
Credinţă şi fă-o plăcută şi iubită inimilor noastre! Necredinţa, răutatea şi 
neascultarea să nu ne fie plăcute nouă! Să fim noi printre cei drept 
călăuziţi! O, Allah, ajută-ne să trăim ca musulmani şi să murim ca 



[1] Mukhtasar Sirat Ar-Rasul, p.255. 
[2] Mişkat Al-Masabih, 1/140. 

musulmani, să ne alăturăm celor drepţi şi nu celor nenorociţi şi rătăciţi. O, 
Allah, mânia Ta să cadă asupra necredincioşilor care-1 hulesc pe Mesagerul 
Tău şi se depărtează de la calea Ta dreaptă. O, Allah, fie ca mânia, 
pedeapsa şi răzbunarea Ta să cadă asupra necredincioşilor cărora le-ai 
trimis Solia. Să fie ei loviţi de un război condus de Tine. O, Allah, Tu, 
Creator al Adevărului".' 11 

După ce i-a îngropat pe toţi martirii şi i-a adus laudă şi rugăciuni lui 
Allah, Mesagerul - Allah să-1 binecuvânteze şi să-1 miluiască! - s-a întors la 
Medina. Pe drumul de întoarcere, i-au fost dezvăluite exemple de 
neasemuită dragoste şi devotament din partea femeilor drept-credincioase, 
cu nimic mai neînsemnate decât faptele eroice de luptă ale bărbaţilor. 

în drumul său, Hamna bint Jahş 1-a întâmpinat pe Mesagerul lui Allah 
- Allah să-1 binecuvânteze şi să-1 miluiască! - şi el a anunţat-o despre 
moartea fratelui ei, 'Abdullah bin Jahş. Ea a spus: "Toţi suntem ai lui Allah 
şi la El, cu adevărat, ne întoarcem. îl rog pe Allah pentru iertare". Atunci a 
anunţat-o şi de moartea unchiului ei matern, Hamza bin 'Abdul Muttalib. Ea 
a spus: "Toţi suntem ai lui Allah şi la El, cu adevărat, ne întoarcem. îl rog 
pe Allah pentru iertare". Dar, când a anunţat-o de moartea soţului ei, 
Mus'ab bin 'Umair, ea a ţipat şi s-a văicărit. Când a văzut-o că face astfel, 
Mesagerul lui Allah - Allah să-1 binecuvânteze şi să-1 miluiască! - a spus: 
"Pentru femeie, soţul ei este foarte scump."' 2 ' 

El a trecut pe lângă o femeie din neamul Dinar, al cărei soţ, tată şi 
frate fuseseră ucişi la Uhud. Când a aflat de moartea lor, ea a întrebat: 
"Cum se simte Mesagerul lui Allah?" Ei au spus: "Bine, într-adevăr, 
mulţumim lui Allah! El este bine şi sănătos, după cum doreşti". Ea a zis: 
"Vreau să-1 văd". Ei i l-au arătat. Când 1-a văzut, ea a spus: "Toate 
nenorocirile sunt nesemnificative, atâta vreme cât tu eşti teafăr".' 3 ' 

Umm Sa'd bin Mu'ad a venit alergând să-1 vadă pe Profet - Allah să-1 
binecuvânteze şi să-1 miluiască! în acel moment, fiul ei ţinea frâul iepei lui. 
Văzând-o pe mama lui, el a spus Profetului - Allah să-1 binecuvânteze şi 
să-1 miluiască!: "O, Mesager al lui Allah! Iat-o pe mama mea". Profetul a 
spus: "Este bine venită", şi s-a oprit s-o aştepte. Când ea s-a apropiat, el a 
consolat-o pentru moartea fiului ei, 'Amr bin Mu'ad. Dar ea a spus: "Atât 



[1] Musnad Imam Ahmad, 3/424. 
[2] Ibn Hişam, 2/98. 
[3] Ibn Hişam, 2/99. 

timp cât tu eşti teafăr, nenorocirea mea va fi cu siguranţă acoperită de 
uitare". Atunci, Mesagerul lui Allah - Allah să-1 binecuvânteze şi să-1 
miluiască! - 1-a implorat pe Allah pentru rudele celor ce muriseră la Uhud şi 
a spus: "Luminează-te, Umm Sa'd şi du această veste fericită familiilor lor! 
Spune-le că toţi cei care au fost ucişi în luptă sunt prieteni în Paradis şi 
mijlocitori pentru tot neamul lor". Ea a răspuns: "O, Mesager al lui Allah, 
noi suntem mulţumiţi. Cine să mai plângă după ei, în urma acestei veşti 
bune?" Apoi, ea a reluat, spunând: "O, Mesager al lui Allah, roagă-te lui 
Allah pentru cei care au rămas în urmă". El a spus: "O, Allah, depărtează 
necazul din inimile lor şi consolează-i pentru nenorocirile lor. Răsplăteşte-i 
cu bunătate şi bunăstare pe cei rămaşi în urmă".' 11 

în seara acelei zile de sâmbătă, 7 Şauual, anul 3 d.H., Mesagerul lui 
Allah - Allah să-1 binecuvânteze şi să-1 miluiască! - a sosit în Medina. De 
îndată ce a ajuns acasă, el a înmânat paloşul fiicei sale, Fatima, şi i-a 
spus: "O, fiică, spală sângele de pe această sabie. Jur pe Allah, ea mi-a 
fost de mare ajutor astăzi." 

'Aii bin Abu Talib i-a dat şi el sabia lui şi a spus: "Spală şi sângele 
de pe această sabie. Pe Allah, mi-a fost de mare ajutor azi". Iar Mesagerul 
lui Allah a zis: "Sahl bin Hanif şi Abu Dujana au fost la fel de curajoşi ca 
tine în luptă".' 2 ' 

Majoritatea povestirilor au confirmat că au fost ucişi şaptezeci de 
musulmani, cei mai mulţi dintre ei, în număr de şaizeci şi cinci, fiind 
"ajutoare". Dintre aceştia, patruzeci şi unu erau din tribul Khazraj, iar 
douăzeci şi patru din tribul Aus. Ceilalţi cinci musulmani ucişi erau patru 
emigranţi şi un evreu. 

In ceea ce-i priveşte pe politeişti, au fost ucişi douăzeci şi doi, dar 
unele versiuni menţionează chiar treizeci şi şapte. La urma urmei Allah ştie 
cel mai bine.' 3 ' 

In noaptea de sâmbătă, 8 Şauual, după întoarcerea lor de la Uhud, 
musulmanii nu şi-au petrecut noaptea în linişte, deşi erau frânţi de 
oboseală. Ei au păzit toată noaptea intrările şi ieşirile din Medina. îl păzeau 
mai ales pe Mesagerul lui Allah - Allah să-1 binecuvânteze şi să-1 
miluiască!, de teamă ca nu cumva anumiţi suspecţi să comită o nebunie 



[1] As-Sirat Al-Halabiia, 2/47. 

[2] Ibn Hişam, 2/100. 

[3] Ibn Hişam, 2/122-129; Fath Al-Bari, 7/351. 

neaşteptată. 

Invazia Hamra' Al-Asad 

în ceea ce-1 priveşte pe Mesagerul lui Allah - Allah să-1 binecuvânteze 
şi să-1 miluiască!, acesta şi-a petrecut noaptea cântărind atent situaţia. Se 
temea că idolatri, după ce ar fi realizat că nu folosiseră nimic din acea 
victorie, s-ar putea gândi în timp ce se aflau în drum spre Mekka să se 
îndrepte spre Medina. Se gândea că ei vor regreta şi ar putea decide să 
invadeze Medina, drept compensaţie. Din acest motiv, Mesagerul lui Allah 
- Allah să-1 binecuvânteze şi să-1 miluiască! - era hotărât să pornească în 
urmărirea armatei mekkane. 

Profetul - Allah să-1 binecuvânteze şi să-1 miluiască! - şi-a chemat 
oamenii şi le-a poruncit să meargă să-i înfrunte pe duşmanii islamului. 
Acest lucru se întâmpla în dimineaţa zilei următoare după Uhud, duminică, 
8 Şauual. El a spus: "Nimeni nu va merge la luptă, cu excepţia celor ce au 
participat deja în lupta de la Uhud". 'Abdullah bin Ubai a spus: "Vreau să 
merg cu voi", însă Profetul a spus: "Nu!" 

Deşi musulmanii sufereau mult şi erau foarte neliniştiţi, au răspuns 
pozitiv chemării sale. Jabir bin 'Abdullah 1-a implorat pe Profet - Allah să-1 
binecuvânteze şi să-1 miluiască! - să-i îngăduie să participe şi el la acea 
nouă invazie, pe motiv că îi plăcuse întotdeauna să fie martor la toate 
bătăliile în care era implicat Profetul. El nu participase la Uhud fiindcă tatăl 
său îi ceruse să rămână în Medina cu surorile lui. Dorinţa acestuia s-a 
împlinit. 

Musulmanii au mărşăluit până când au ajuns într-un loc numit Hamra' 
Al-Asad, cam la opt mile distanţă de Medina şi şi-au ridicat tabăra acolo. 
Acesta a fost locul în care Ma'bad bin Abu Ma'bad a venit la Mesagerul lui 
Allah - Allah să-1 binecuvânteze şi să-1 miluiască! - şi a mărturisit islamul. 
Unii oameni au spus că el a rămas un idolatru, dorind numai să-1 avertizeze 
pe Muhammed, din respect pentru o înţelegere făcută între Khuza'a (tribul 
său) şi neamul Haşim. El a spus: "O, Muhammed! Pe Allah, ne pare foarte 
rău pentru ceea ce ţi s-a întâmplat ţie şi tovarăşilor tăi. Sperăm sincer să 
nu suferiţi din nou". Atunci, Mesagerul lui Allah - Allah să-1 binecuvânteze şi 
să-1 miluiască! - a sugerat ca el să-1 ajungă din urmă pe Abu Sufian şi să-1 
împiedice să-şi ducă la îndeplinire intenţiile păcătoase. 

Temerile Mesagerului în legătură cu o posibilă reîntoarcere a 
idolatrilor s-au dovedit a fi absolut întemeiate. De îndată ce idolatrii au 
descălecat şi şi-au făcut tabăra la Ar-Rauha', un loc situat cam la treizeci şi 
şase de mile distanţă de Medina, au început să se certe între ei, reproşându- 
şi unii altora: "N-aţi făcut nimic! Le-aţi înfrânt puterea şi apoi i-aţi părăsit. 
Mai sunt printre ei personalităţi care probabil îşi vor aduna oamenii să lupte 
din nou împotriva noastră. Să ne întoarcem, să-i anihilăm şi să le zdrobim 
forţele". 

De fapt, a fost o decizie pripită, luată de nişte oameni cu minte 
îngustă, care judecaseră greşit moralul şi forţa potenţială a ambelor grupări. 
Din acest motiv, o căpetenie eminentă a quraişilor, Safuan bin Omaiia, a 
încercat să-i împiedice pe oamenii săi să ia această decizie, spunând: "O, 
oameni! Nu faceţi un asemenea lucru, fiindcă mi-e teamă că el îi va aduna 
pe cei care au rămas acasă şi n-au participat la bătălia de la Uhud. 
Mergeţi acasă ca învingători, deoarece nu sunt sigur de întorsătura pe care 
o vor lua lucrurile dacă vă implicaţi într-o asemenea luptă. Până la urmă ar 
putea fi în defavoarea noastră". Fără a băga de seamă înţelepciunea acelor 
remarce, majoritatea politeiştilor erau hotărâţi să participe la această 
riscantă acţiune. 

între timp, Ma'bad bin Abu Ma'bad a ajuns la faţa locului şi a încercat 
să exagereze pericolul ce-i aştepta, pentru a le dejuca planul. El a spus: 
"Muhammed a pornit să vă întâlnească împreună cu o ceată imensă de 
luptători. N-am mai văzut aşa ceva până acum. El a adunat toate trupele ce 
au rămas în urmă şi n-au participat la Uhud. Aceştia regretă cu siguranţă ce 
au pierdut şi vor să-şi ia acum revanşa. Inimile lor sunt pline de ură şi 
duşmănie". 

Abu Sufian a spus: "Vai de tine! Ce sugerezi?" El a spus: "Pe Allah, 
văd că nu vreţi să plecaţi până ce nu-1 vedeţi pe el sau capetele cailor lor, 
ori până ce avangarda armatei lui nu se arată ochilor voştri de după dealul 
acela." 

Abu Sufian a spus: "Pe Allah, am căzut de comun acord să-i zdrobim 
pe musulmani şi forţele lor". încă o dată, omul i-a avertizat şi i-a sfătuit să 
se oprească. 

Auzind această veste, hotărârea mekkanilor a pălit, iar spaima şi 
panica s-au instalat printre ei. Drept urmare, ei au considerat că poate cea 
mai sigură cale este să-şi continue retragerea spre Mekka. Totuşi, ca o 

alternativă, au început o propagandă ostilă cu scopul descurajării armatei 
musulmane de a-i urmări. Coincidenţa a făcut ca o caravană ce aparţinea lui 
'Abd Qais să treacă pe acolo, îndreptându-se spre Medina. Conform 
planului, Abu Sufian le-a cerut să-i comunice lui Muhammed - Allah să-1 
binecuvânteze şi să-1 miluiască! - un mesaj din partea sa, în care să-i 
spună că mekkanii îşi strânseseră rândurile pentru a-1 anihila pe Mesager şi 
pe companionii lui. în schimb, Abu Sufian a promis ca în anul următor, la 
forumul de la 'Ukaz, să le dea oamenilor din caravană încărcături de stafide. 

Cei din caravană i-au transmis Mesagerului - Allah să-1 binecuvânteze 
şi să-1 miluiască! - mesajul la Hamra' Al-Asad, însă acesta nu a avut nici 
un efect negativ asupra lor. Din contră, cuvintele lui Abu Sufian i-a întărit în 
Credinţă. Allah spune: 

"...şi au zis ei: "Ne este de ajuns [ajutorul lui] Allah şi El este cel 
mai bun ocrotitor al nostru! 

Şi ei s-au întors [după aceea] cu binefacerea lui Allah şi harul Său, 
fără să-i fi atins nici un rău. Ei au căutat mulţumirea lui Allah, căci Allah 
este Dătător de har nemăsurat." [3:173,174] 

După sosirea caravanei, Profetul - Allah să-1 binecuvânteze şi să-1 
miluiască! - a stat la Hamra' Al-Asad, timp de trei zile - luni, marţi şi 
miercuri, 9-11 Şauual, anul 3 d.H., după care s-a întors la Medina. înainte 
de întoarcere 1-a luat prizonier de război pe Abu 'Azza Al-Jumahi. Acest om 
mai fusese prins şi la Badr, dar pe motivul sărăciei şi al faptului că avea de 
întreţinut o familie numeroasă, Profetul - Allah să-1 binecuvânteze şi să-1 
miluiască! - fusese destul de milostiv şi-1 eliberase, cu condiţia să nu se 
mai implice într-un război împotriva musulmanilor. Abu 'Azza nu şi-a ţinut 
însă promisiunea şi a luptat alături de politeişti în bătălia de la Uhud. Şi de 
data asta, el 1-a implorat pe Muhammed - Allah să-1 binecuvânteze şi să-1 
miluiască! - să-1 ierte, dar acesta i-a spus că un credincios nu ar face de 
două ori aceeaşi greşeală. Aşadar, şi-a meritat pe deplin condamnarea la 
moarte, sentinţă ce a fost executată ori de Az-Zubair, ori, conform unei alte 
versiuni, de Asim bin Thabit. 

Un spion mekkan, Mu'auiia bin Al-Mughira bin Abu Al-'As, a fost şi el 
condamnat la moarte. Acest spion era bunicul din partea mamei al lui 
'Abdul Malik bin Maruan. După bătălia de la Uhud, când idolatrii s-au 
întors, Mu'auiia a venit la vărul său patern, 'Uthman bin Affan - Allah fie 
mulţumit de el! 

După ce a cerut permisiunea Profetului - Allah să-1 binecuvânteze şi 
să-1 miluiască!, 'Uthman i-a oferit adăpost, însă numai cu condiţia ca după 
trei zile să plece de acolo. Altfel, va fi ucis. însă el nu a luat în seamă 
acest lucru şi, după ce armata musulmană a părăsit Medina, a rămas acolo 
mai mult de trei zile, timp în care a spionat pentru quraişi. 

Când armata s-a întors, Mu'auiia a fugit din Medina. Din această 
cauză, Mesagerul lui Allah - Allah să-1 binecuvânteze şi să-1 miluiască! - a 
poruncit lui Zaid bin Haritha şi lui 'Ammar bin Yasir să-1 urmărească şi să-1 
ucidă. Şi astfel a fost ucis.' 11 

Fără îndoială, nu putem privi invazia de la Hamra' Al-Asad separat, 
ci, mai degrabă, ea ar trebui considerată o parte integrantă a bătăliei de la 
Uhud. 

Am prezentat până în acest moment toate etapele şi amănuntele 
bătăliei de la Uhud, mult discutată de învăţaţi şi cercetători. A fost sau nu o 
înfrângere? Cu siguranţă, superioritatea militară din cea de-a doua parte a 
bătăliei a fost în favoarea politeiştilor, care au direcţionat cu succes 
mecanismul precis al ostilităţilor şi au cauzat pierderi grele de vieţi 
omeneşti. De asemenea, o parte dintre credincioşi au fost învinşi în mod 
clar, dar aceasta nu poate fi considerată nicidecum o victorie mekkană. 

Armata mekkană nu a reuşit să ocupe tabăra musulmanilor. Cu tot 
haosul şi confuzia create, cea mai mare parte a armatei medinite nu s-a 
gândit să fugă, ci, din contră, a rezistat eroic şi a reuşit să se regrupeze 
lângă cartierul lor general, luptând cu vitejie. Mekkanii nu au luat nici 
prizonieri musulmani, nici prăzi de război. Duşmanii islamului au fost prea 
laşi pentru a mai face o a treia încercare de a-şi impune superioritatea pe 
câmpul de luptă. Dimpotrivă, ei s-au grăbit să părăsească locul chiar 
înaintea musulmanilor. Medina, capitala musulmanilor, era doar la o 
aruncătură de băţ de liniile inamicilor, fiind astfel expusă pericolului. Totuşi, 
politeiştii n-au avut destul curaj să o cotropească, să-i jefuiască averile sau 
să captureze musulmanii de acolo. 

De fapt, toate aceste detalii sunt sugestive în a sprijini argumentul 
nostru că evenimentul de la Uhud a fost doar o ocazie prielnică pentru 
mekkanii care au reuşit să cauzeze pierderi grele musulmanilor, fără ca în 
timpul operaţiunilor de încercuire să-şi atingă scopul final de anihilare a 



[1] Ibn Hişam, 2/60-129; Zad Al-Ma'ad, 2/91-108; Fat Al-Bari, 7/345-347; Mişkat 
Sirat Ar-Rasul, p.p. 242-245. 

armatei musulmane. La urma urmei, pentru învingători nu sunt neobişnuite 
asemenea pierderi, dar, sub nici o formă, acestea nu pot fi considerate o 
victorie a părţii adverse. 

Avem o imagine surprinzătoare şi amuzantă a unei armate victorioase, 
care se retrage de teama umilinţei şi a înfrângerii, însă e urmărită de un 
grup schilodit şi abătut de musulmani. 

în concluzie, bătălia de la Uhud a reprezentat doar o etapă a 
ostilităţilor dintre cele două părţi, etapă concretizată într-un război militar. 
Ambele părţi au avut parte atât de succes, cât şi de eşec şi au renunţat să 
mai lupte, însă fără să fugă cu laşitate sau să se predea resemnaţi. 

în acest context, Allah spune: 

"Nu slăbiţi urmărirea oamenilor [necredincioşi], chiar dacă suferiţi, 
căci ei suferă la fel cum suferiţi voi, dar voi nădăjduiţi de la Allah ceea ce 
ei nu nădăjduiesc!..." [4:104] 

Versetul identifică limpede ambele atitudini în faţa pierderilor şi 
greutăţilor ca fiind similare. Ambele părţi au încheiat operaţiunile de război şi 
nu s-au întors nici victorioase, nici învinse. 

Comentarii în Nobilul Coran asupra bătăliei de la Uhud 

Unele versete coranice au fost dezvăluite pentru a aduce lumină 
asupra celor mai decisive faze ale bătăliei şi, în mod succesiv, pentru a 
explica motivul ce a condus la acea pierdere grea şi a ilustra zonele 
vulnerabile ce persistau încă în sufletele unor credincioşi referitor la datoria 
lor de a adopta o atitudine decisivă cu privire la obiectivele nobile pentru 
care a fost creată comunitatea musulmană, obiective ce trebuiau îndeplinite. 

Nobilul Coran a amintit, de asemenea, despre atitudinea pretinşilor 
credincioşi şi a arătat clar ostilitatea şi ura pe care o nutreau faţă de Allah 
şi Mesagerul Său. Cuvintele lui Allah au şters orice urmă de ambiguitate şi 
insinuare ce ar fi putut fi determinată de ipocriţi şi aliaţii lor, evreii, 
conspiratori şi intriganţi, şi ar fi putut încă avea ecou în inimile unor 
musulmani slabi de înger. 

Judecata lăudabilă şi obiectivele îndelung căutate ce au fost atribuite 
bătăliei de la Uhud, au constituit un alt subiect de care Nobilul Coran s-a 
ocupat în detaliu. Au fost revelate şaizeci de versete relevante care au 
descris în întregime prima fază a bătăliei: 

"[Adu-ţi aminte, o, Muhammed,] când ai plecat dimineaţa de la 
familia ta, pentru a stabili credincioşilor locurile de luptă!..." [3:121] 

încheiem cu un comentariu pătrunzător asupra rezultatelor şi 
moralităţii ei: 

"Allah nu-i va lăsa pe credincioşi în starea în care voi sunteţi decât 
numai până ce-1 va despărţi pe cel rău de cel bun. Şi Allah nu vă va 
dezvălui vouă tainele celor nevăzute, ci Allah alege [pentru aceasta] dintre 
trimişii Lui pe cine voieşte El. Credeţi, aşadar, în Allah şi în trimişii Săi! Şi 
dacă veţi crede şi veţi fi cu frică, veţi avea parte de răsplată mare." [3:179] 

Lecţii si morală 

9 9 

Ibn Al-Qaiim s-a referit în mod direct la bătălia de la Uhud şi a 
prezentat detalii complete despre beneficiile divine şi morale care au 
rezultat de aici. După relatarea lui Ibn Hajar, unii învăţaţi musulmani au 
spus: "înfrângerea de la Uhud a rezultat din neglijenţa arcaşilor de a 
respecta porunca Profetului - Allah să-1 binecuvânteze şi să-1 miluiască! - 
şi din cauza faptului că au părăsit locul pe care li se poruncise să-1 apere 
până în final." Cu alte cuvinte, succesul musulmanilor depinde de supunerea 
lor faţă de Profet - Allah să-1 binecuvânteze şi să-1 miluiască! Atâta vreme 
cât ei îi îndeplinesc poruncile, Allah îi va ajuta să înfrunte toate nenorocirile. 
Dacă vor uita însă de poruncile lui, alergând în căutarea bunurilor lumeşti, 
vor ajunge să sufere. în mod obişnuit, profeţii sunt supuşi la diferite 
încercări, însă ei nu-şi pierd credinţa şi înving, întotdeauna, orice greutate. 
Dacă musulmanii ar ieşi întotdeauna învingători, o mulţime de prefăcuţi în 
credinţă ar adera la islam. în consecinţă, situaţia ar deveni confuză şi nu 
s-ar mai putea face o diferenţiere clară între adevăraţii credincioşi şi ipocriţi. 
Pe de altă parte, dacă musulmanii ar fi tot timpul înfrânţi, misiunea profeţilor 
nu ar mai fi îndeplinită. Aşadar, este bine ca musulmanii să aibă parte de 
reuşită, dar şi de eşecuri, pentru ca această diferenţiere să fie efectuată cu 
succes. 

După bătălia de la Uhud, ipocriţii şi-au dezvăluit adevăratele lor 
intenţii atât prin cuvinte, cât şi prin fapte, iar musulmanii au început să fie 
conştienţi de prezenţa acestor păcătoşi ce activau în secret chiar în propriul 
lor teren. Din această cauză, trebuiau adoptate în timp util măsuri potrivite. 

De asemenea, am putea spune că musulmanii nu au obţinut imediat o 
victorie, deoarece, mai înainte de asta, ei trebuiau să înveţe o lecţie, şi 
anume aceea de a avea o răbdare desăvârşită în vremuri de răstrişte. Allah 
îi încearcă şi îi verifică, pentru ca drept-credincioşii să-şi ocupe pe merit 
lăcaşul în binecuvântata Viaţă de Apoi. Martiriul, cel mai înalt loc pe care 
supuşii lui Allah l-ar putea ocupa, este făcut de Allah să fie ca un bilet spre 
Paradis. Pe scurt, lupta pentru cauza lui Allah reprezintă o şansă unică 
pentru drept-credincioşi de a-şi răscumpăra păcatele şi este un eveniment 
divin prin intermediul căruia necredincioşii şi duşmanii lui Allah să suporte 
distrugerea şi anihilarea ca răsplată pentru necredinţa, tirania şi păcatele 



[1] Zad Al-Ma'ad, 2/99-108. 

PERIOADA DINTRE BĂTĂLIA DE LA UHUD 

ŞI BĂTĂLIA CONFEDERAŢILOR 

- MISIUNI MILITARE - 

Bătălia de la Uhud a avut un impact negativ atât asupra imaginii, cât 
şi a reputaţiei militare a musulmanilor. Puterea şi demnitatea lor în ochii 
oamenilor au fost ştirbite. Necazurile şi pericolele apăreau pretutindeni, atât 
în interiorul, cât şi în afara Medinei. Evreii, ipocriţii şi beduinii şi-au făcut 
publică duşmănia faţă de musulmani şi fiecare grupare abia aştepta să le 
degradeze şi, în final, să le distrugă întreaga existenţă. 

Trecuseră aproape două luni de la această bătălie, când neamul Asad 
se pregătea să atace Medina, iar triburile 'Udai şi Qara au conspirat 
împotriva musulmanilor, în luna Safar, 4 d.H., şi au ucis zece dintre 
companionii Profetului - Allah să-1 binecuvânteze şi să-1 miluiască! 

Neamul 'Amir a complotat, de asemenea, împotiva lor şi şaptezeci de 
însoţitori au fost omorâţi în bătălia de la puţul Ma'una. în toată această 
perioadă, cei din neamul Nadir şi-au declarat deschis duşmănia, complotând 
să-1 ucidă pe profetul Muhammed - Allah să-1 binecuvânteze şi să-1 
miluiască! - în Rabi'Al-Auual, anul 4 d.H. Neamul Ghatafan se pregătea să 
atace Medina, în Jumada Al-Ula, anul 4 d.H. 

După bătălia de la Uhud, musulmanii şi-au pierdut credibilitatea 
militară, devenind o ţintă atractivă pentru numeroşi duşmani. Muhammed 
- Allah să-1 binecuvânteze şi să-1 miluiască! - a reuşit într-o manieră foarte 
înţeleaptă să ţină la distanţă toate acele forţe ostile şi chiar să recupereze 
demnitatea pierdută a musulmanilor şi să dobândească pentru aceştia o 
nouă glorie şi o poziţie aleasă. Prima iniţiativă pe care a luat-o în acest 
sens a fost operaţiunea de urmărire de la Hamra' Al-Asad, unde armata 
musulmană şi-a recâştigat reputaţia. El a reuşit să recupereze demnitatea 
şi poziţia puternică a adepţilor, în aşa manieră încât i-a uimit atât pe evrei, 
cât şi pe ipocriţi, apoi a organizat numeroase expediţii şi misiuni militare, 

încununate de succes. 

Misiunea Abu Salama 

După bătălia de la Uhud, primii care au ridicat armele împotriva 
musulmanilor au fost cei din neamul Asad bin Khuzaima. 

Spionii din Medina au raportat că Talha şi Salama, fiii lui Khuuailid, au 
mobilizat un grup de voluntari pentru a lupta împotriva lui Muhammed. 
Profetul - Allah să-1 binecuvânteze şi să-1 miluiască! - a detaşat imediat un 
pluton de 150 de "ajutoare" şi emigranţi, condus de Abu Salama. Căpetenia 
musulmană i-a surprins pe cei din neamul Asad bin Khuzaima în propriul lor 
teritoriu, le-a neutralizat încercările, i-a împrăştiat şi le-a capturat vitele. 
La întoarcere, din cauza unei răni căpătate la Uhud, care s-a inflamat, Abu 
Salama a murit. Această expediţie a avut loc pe 1 Muharram, 4 d.H.' 11 

O expediţie condusă de 'Abdullah bin Unais 

în ziua a cincea din luna Muharram, anul 4 d.H. s-a raportat că Khalid 
bin Sufian Al-Hudhali a strâns un grup de oameni care să atace tabăra 
musulmană. La porunca Profetului - Allah să-1 binecuvânteze şi să-1 
miluiască!, 'Abdullah bin 'Unais a pornit să-i distrugă pe duşmani. 

Conducătorul militar musulman a fost plecat pe o perioadă de 
optsprezece zile, timp în care şi-a îndeplinit cu succes sarcina, 1-a ucis pe 
şeful rebelilor şi i-a adus capul la Medina, într-o zi de duminică, cu şapte 
zile înainte de sfârşitul lunii Muharram. Drept răsplată, Profetul - Allah să-1 
binecuvânteze şi să-1 miluiască! - i-a dat un toiag, spunând: "Acesta va fi 
semnul nostru de recunoaştere în Ziua învierii." Pe patul de moarte, 
'Abdullah a cerut ca toiagul să-i fie pus în coşciug.' 21 

Evenimentul de la Ar-Raji' 

în luna Safar, anul 4 d.H., o delegaţie a triburilor 'Udai şi Qara a venit 
la Medina şi i-a cerut Profetului -Allah să-1 binecuvânteze şi să-1 miluiască- 
să trimită un grup de însoţitori care să-i instruiască în religie, pretinzând că 



[1] Zad Al-Ma'ad, 2/108. 

[2] Zad Al Ma'ad, 2/109; Ibn Hişam, 2/619,620. 

printre ei se aflau şi câţiva musulmani. El a trimis şase dintre companionii 
săi. într-o altă relatare se spune că erau zece. Ei au fost conduşi de 
Murthid bin Abu Murthid Al-Ghanaui sau, după relatarea lui Al-Bukhari, de 
'Asim bin Thabit, bunicul lui 'Asim bin 'Omar bin Al-Khattab. Când au ajuns 
într-un loc numit Ar- Raji', situat între Rabig şi Jeddah, o sută de arcaşi din 
neamul Lihian au înconjurat locul şi i-au atacat. Delegaţia de musulmani s-a 
adăpostit pe colina Fudfud. Beduinii le-au promis că nu îi vor ucide. 

'Asim a refuzat să coboare şi a luptat cu ei până când atât el, cât şi 
şase dintre tovarăşii lui au fost ucişi. Doar trei oameni au rămas în viaţă: 
Khubaib, Zaid bin Ad-Dathna şi încă unul. Din nou, beduinii i-au asigurat că 
nu îi vor ucide şi ei au acceptat. Când au coborât, beduinii i-au legat 
mişeleşte. Cel de-al treilea i-a mustrat pentru minciună şi a opus 
rezistenţă, aşa că ei l-au omorât. Ceilalţi doi, care uciseseră nişte notabili 
quraişi la Badr, au fost luaţi şi vânduţi la Mekka. Primul a fost Khubaib, 
care a fost închis un timp şi apoi, printr-o decizie unanimă, a fost crucificat. 
El a fost adus de la Sfântul Sanctuar la At-Tan'im pentru crucificare. Aici, 
a cerut un răgaz să facă două rugăciuni Raka'h. 

După terminarea rugăciunii, s-a întors către călăii lui şi a spus: "Dacă 
nu m-aş teme că veţi crede că mi-e frică de moarte, m-aş fi rugat un timp 
mai îndelungat." 

Aşadar, aceasta a fost prima dată când Khubaib a stabilit tradiţia 
celor două rugăciuni Raka'h înainte de execuţie. Apoi, el a spus: 
"O, Stăpâne! Numără-i unul câte unul şi apoi lichidează-i până la ultimul". 

A recitat apoi câteva versuri care vorbesc elocvent despre atrocităţile 
pe care le-a suferit şi mărturisesc credinţa lui în Allah în acest moment de 
suferinţă: 

"Confederaţii triburile în jurul meu şi-au adunat, 

Şi i-au chemat pe toţi cei ce puteau veni. 

Şi-au adunat femei şi pe copii, 

Iar eu legat sunt fedeleş de un trunchi înalt. 

Doar lui Allah mă jeluiesc de neputinţă şi de suferinţe, 

Şi de moarte, confederaţii m-au pregătit. 

Doamne al cerurilor! Dă-mi împotriva planului lor putere, 

Mi-au tăiat carnea în bucăţele şi nu mai au nici o putere. 

M-au lăsat să aleg necredinţa, dar eu prefer moartea, 

Lacrimi se rostogolesc pe obrazul meu, dar nu de frică. 

Pe Allah că nu mă tem! Dacă mor ca un musulman, 

Pe care parte mă prăvălesc, de dragul lui Allah. 

Nu voi arăta supunere duşmanului, 

Dacă Domnul doreşte, El va binecuvânta 

Mădularele mele sfârtecate şi încheieturile mele zdrobite." 

Abu Sufian i-a spus atunci: "Te conjur pe Allah! Spune, nu ţi-ai dori 
acum ca Muhammed să fie în locul tău şi noi să-i putem tăia capul, în timp 
ce tu ai sta alături de familia ta?" Khubaib a răspuns: "Pe Allah, n-aş vrea 
ca Muhammed să fie în locul meu, n-aş vrea să se înţepe nici măcar într-un 
ghimpe, iar eu să fiu alături de familia mea." Quraişii i-au poruncit lui 'Uqba 
bin Al-Harith, al cărui tată fusese ucis de Khubaib însuşi, să-1 crucifice. Ei 
au mai desemnat pe cineva să-i păzească leşul. 

'Amr bin Omaiia Ad-Damari le-a jucat o festă şi a cărat leşul pe furiş, 
în timpul nopţii, ca să-1 îngroape undeva. 

Mai târziu s-a relatat că el a fost văzut cu puţin timp înainte de 
crucificare, mâncând un ciorchine de strugure, deşi la acea vreme nu puteai 
găsi nici măcar o curmală în Mekka. Aceasta nu era altceva decât hrana 
ce-i fusese oferită de Allah. 

Safuan bin Omaiia 1-a cumpărat pe cel de-al doilea om, Zaid bin 
Ad-Dathna, şi 1-a omorât, răzbunând astfel uciderea tatălui său. 

'Asim a omorât un notabil qurayş, iar aceştia au trimis pe cineva să 
aducă o bucată din corpul lui, însă, spre dezamăgirea lor, leşul său nu 
putea fi atins, fiindcă era apărat împotriva atingerilor răutăcioase, de un roi 
mare de viespi. 'Asim făcuse deja un legământ în faţa Domnului său, şi 
anume să rămână imun în faţa oricărui politeist ce i-ar fi atins corpul şi să 
se ţină departe de orice contact cu duşmanii lui Allah. Când a auzit 
această veste, 'Omar bin Al-Khattab a exclamat: "Cu adevărat, Allah îl 
protejează şi după moarte pe sclavul Său credincios, aşa cum a făcut şi în 
timpul vieţii".' 1 ' 

Tragedia de la fântâna Ma'una 

Tragedia de la fântâna Ma'una a fost chiar mai oribilă decât cea de la 
Ar-Raji' şi a avut loc în aceeaşi lună. 



[1] Ibn Hişam, 2/169-179; Zad Al-Ma'ad, 2/109; Sahih Al-Bukhari, 2/568, 569, 
585. 

Abu Bara' - Amir bin Malik - era poreclit "Aruncătorul de suliţă" şi a 
venit la Mesagerul lui Allah în Medina. Mesagerul lui Allah - Allah să-1 
binecuvânteze şi să-1 miluiască! - 1-a chemat să îmbrăţişeze islamul, dar el 
nici nu a acceptat, nici nu a refuzat. A spus doar: "O, Mesager al lui Allah, 
dacă trimiţi câţiva dintre companionii tăi la tribul Najd să-i cheme pe 
oamenii săi la islam, cred că vor accepta". "Mă tem că tribul Najd o să-i 
omoare.", a spus Mesagerul. El a răspuns în schimb: "Eu o să-i apăr". 

Ibn Ishaq afirmă faptul că au fost trimişi patruzeci de oameni, dar de 
fapt ei erau şaptezeci. Al-Munzir bin 'Amr, din neamul Sa'ida, poreclit 
"Eliberat pentru a muri", conducea acel grup din care făceau parte cei mai 
buni şi mai învăţaţi în Coran şi în jurisprudenţă. 

în drum spre Najd, au adunat lemne de foc pentru a cumpăra hrană 
pentru oamenii lui Ahl As-Suffa', ca milostenie în timpul zilei, iar noaptea 
făceau rugăciuni, studiau şi meditau la semnificaţiile Coranului. Ei au 
procedat astfel până ce au ajuns la fântâna Ma'una, situată între neamul 
'Amir Harra şi neamul Salim. Ei au rămas acolo şi au trimis Mesajul 
Profetului - Allah să-1 binecuvânteze şi să-1 miluiască! - prin Haram bin 
Milhan, fratele lui Umm Sulaim, duşmanul lui Allah, 'Amir bin At-Tufail. 
'Amir nu a luat în seamă Mesajul, poruncind unui om să-1 lovească pe 
Haram cu suliţa în spate. Când suliţa a pătruns în corpul lui Haram, el a 
văzut sângele şi a spus: "Allahu Akbar! (Allah este Mai Mare). Jur pe 
Stăpânul de la Al-Ka'ba că noi am învins!" 

în acel moment, duşmanul lui Allah i-a chemat pe cei din neamul 
Amir la luptă, însă aceştia au refuzat fiindcă musulmanii se aflau sub 
protecţia lui Abu Bara'. De aceea, s-a întors la neamul Salim după ajutor. 
Oamenii lui 'Usaiia, Ri'al şi Zakuan, care erau rude cu neamul Salim, au 
răspuns chemării lui. însoţitorii Profetului - Allah să-1 binecuvânteze şi să-1 
miluiască! - erau încercuiţi de idolatri, dar au continuat să lupte până când 
au fost ucişi cu toţii. Singurul supravieţuitor a fost Ka'b Bin Zaid bin 
An-Najjar, pe care l-au găsit rănit, între morţi. El a fost ucis în "Bătălia 
Tranşeei" (Al-Khandaq). 

'Amr bin Omaia Ad-Damari şi Al-Munzir bin 'Uqba bin 'Amir, care 
păzeau animalele Profetului, la distanţă mare de ei, au văzut păsările 
rotindu-se în aer deasupra câmpului de bătălie. Al-Munzir s-a grăbit să 
participe la luptă, dar a fost ucis. 'Amr bin Omaiia a fost capturat. 'Amir 1-a 
eliberat când a aflat că era din tribul Mudar, dar aceasta s-a întâmplat abia 

după ce i-a tăiat părul. A făcut acest lucru pentru a împlini un legământ al 
mamei lui, acela de a elibera un sclav. 

întorcându-se la Profet - Allah să-1 binecuvânteze şi să-1 miluiască!, 
'Amr bin Omaiia 1-a informat despre durerosul dezastru, încheiat cu 
uciderea a şaptezeci dintre cei mai buni credincioşi. Acest eveniment tragic 
amintea de bătălia de la Uhud, singura diferenţă fiind că la Uhud musulmanii 
au murit într-un război declarat, în timp ce la Ma'una au fost ucişi 
mişeleşte pe la spate. Pe drumul de întoarcere spre Qarqara, 'Amr bin 
Omaiia s-a odihnit la umbra unui copac şi acolo i s-au alăturat doi oameni 
din neamul Kilab. Când au adormit, 'Amr i-a ucis pe amândoi, gândindu-se 
că procedând aşa va răzbuna moartea unora dintre tovarăşii săi. După 
aceasta, a aflat ca Profetul - Allah să-1 binecuvânteze şi să-1 miluiască! - 
făgăduise să le acorde protecţie. 

El i-a povestit Mesagerului lui Allah ce făcuse. Mesagerul lui Allah 
- Allah să-1 binecuvânteze şi să-1 miluiască! - i-a spus lui 'Amr: "Ai omorât 
doi oameni. Răscumpărarea lor este o datorie pe care va trebui să o achit." 

Apoi el a început să strângă de la musulmani şi aliaţii lor, evreii, banii 
pentru răscumpărare.' 1 ' Acest lucru avea să declanşeze mai târziu invazia 
neamului An-Nadir. 

Profetul - Allah să-1 binecuvânteze şi să-1 miluiască! - a fost atât de 
mişcat de această tragedie şi de cea de la Ar-Raji' încât a invocat mânia 
lui Allah asupra acelor oameni şi a triburilor care-i omorâseră pe toţi 
însoţitorii lui. Anas a relatat că timp de treizeci de zile, Profetul - Allah 
să-1 binecuvânteze şi să-1 miluiască! - 1-a implorat pe Allah împotriva lui Ri'l, 
Zakuan, Lihian şi Usaiia. El spunea: "Usaiia nu 1-a ascultat pe Allah şi pe 
Mesagerul Său." 

Invazia neamului An-Nadir 

Am pomenit deja despre comportamentul ruşinos al evreilor, despre 
cât de însetaţi erau întotdeauna de sângele musulmanilor şi despre cum 
subminau cauza islamului în ciuda tuturor tratatelor şi legămintelor pe care 
le făcuseră cu Profetul - Allah să-1 binecuvânteze şi să-1 miluiască! 

După evenimentul cu neamul Qainuqa şi uciderea lui Ka'b bin 



[1] Ibn Hişam, 2/183-188; Zad Al-Ma'ad, 2/109-110; Sahih Al-Bukhari, 2/584, 
586. 

Al-Aşraf, comportamentul lor alterna între resemnare, destindere şi revoltă 
cuplată cu legături clandestine trădătoare cu quraişii şi ipocriţii, pentru a 
stabili o alianţă împotriva musulmanilor după bătălia de la Uhud. [1 ' 
Neavând experienţă în tactica de război, ei s-au mulţumit să conspire şi să 
urzească intrigi. întâi de toate, şi-au declarat deschis ura şi duşmănia şi au 
ales să joace tot felul de şotii ce le puteau dăuna musulmanilor, dar au fost 
foarte atenţi să nu iniţieze nici un fel de ostilităţi care i-ar fi putut implica 
într-un război deschis. 

Profetul - Allah să-1 binecuvânteze şi să-1 miluiască! - a fost foarte 
răbdător cu ei, însă ei au întrecut orice limită prin faptele lor provocatoare, 
mai ales după evenimentele Ar-Raji' şi Ma'una, atentând chiar şi la viaţa lui. 

Odată, Profetul - Allah să-1 binecuvânteze şi să-1 miluiască! - şi câţiva 
dintre companionii lui au mers la cei din neamul Nadir pentru a le cere 
ajutorul în colectarea răscumpărării pe care o avea de plătit neamului Kalb 
pentru cei doi oameni pe care Amr bin Omaiia Ad-Damari îi omorâse din 
greşeală. Toate acestea aveau legătură cu clauzele tratatului pe care 
ambele părţi îl semnaseră anterior. După ce i-au ascultat povestea, ei i-au 
promis că vor împărţi cu el răscumpărarea şi l-au rugat pe el şi pe 
companionii lui, Abu Bakr, 'Omar, 'Aii şi ceilalţi, să stea lângă un zid al 
casei lor şi să aştepte. Evreii au ţinut o scurtă consfătuire şi au conspirat 
să-1 ucidă pe Profet - Allah să-1 binecuvânteze şi să-1 miluiască! Amr bin 
Jahş, cel mai viclean dintre ei, s-a oferit să se caţăre pe zid şi să-i arunce 
în cap o piatră mare de moară. Unul dintre ei, Salam bin Maşkam, i-a 
avertizat să nu comită o asemenea crimă, intuind că Allah îi va dezvălui 
Profetului complotul şi a adăugat că o asemenea faptă ar constitui o violare 
evidentă a pactului încheiat cu musulmanii. Şi, într-adevăr, Gavriil a coborât 
să-i dezvăluie Profetului - Allah să-1 binecuvânteze şi să-1 miluiască! - 
intenţiile lor criminale, aşa că el şi companionii lui s-au grăbit să se 
întoarcă la Medina. Pe drum, el le-a povestit acestora despre revelaţia 
divină. 

La scurt timp după aceea, Profetul - Allah să-1 binecuvânteze şi 
să-1 miluiască! - 1-a delegat pe Muhammed bin Maslama să le comunice 
celor din neamul Nadir un ultimatum, şi anume că vor trebui să părăsească 
Medina în decurs de zece zile, în sens contrar, capetele fiindu-le tăiate. 
Prin urmare, evreii n-au avut altă soluţie decât să se pregătească pentru 



[1] 'Aun-ul-Ma'buud, 3/116-117. 

plecarea din Medina. Şeful ipocriţilor, Abdullah bin Ubai, i-a îndemnat pe 
evrei să nu dea atenţie vorbelor Profetului - Allah să-1 binecuvânteze şi să-1 
miluiască! - şi să rămână în locuinţele lor, oferindu-se să sară în ajutorul lor 
cu două mii de oameni şi asigurându-i că vor primi ajutor şi de la tribul 
Quraiş şi de la aliaţii lor de dinainte, neamul Ghatafan. în acest sens, Allah 
spune: 

"..."Dacă veţi fi alungaţi, vom ieşi împreună cu voi şi nu ne vom 
supune nimănui împotriva voastră, iar de se va purta luptă împotriva 
voastră, noi vă vom ajuta"?..." [59:11] 

Evreii şi-au recâştigat încrederea şi s-au hotărât să lupte. Şeful lor, 
Huiai bin Akhtab, s-a încrezut în vorbele căpeteniei ipocriţilor, aşa că a 
răspuns Mesagerului lui Allah - Allah să-1 binecuvânteze şi să-1 miluiască!, 
astfel: "Nu ne vom părăsi casele. Faceţi ce vreţi". 

Fără îndoială, pentru musulmani situaţia s-a dovedit a fi destul de 
dificilă. Deschiderea unui război împotriva duşmanilor în această fază 
critică, putea atrage după sine consecinţe grave, datorită condiţiilor 
nefavorabile prin care treceau şi a mediului ostil din jurul lor, a cărui putere 
şi ură erau în creştere, şi care s-a obiectivat sub forma crimelor, aşa cum 
am menţionat anterior. 

Evreii din neamul Nadir erau şi ei o putere ce nu trebuia neglijată şi 
perspectiva înfrângerii lor militare era precară. în consecinţă, încercarea de 
a-i obliga să intre într-un război ar fi implicat riscuri neprevăzute. Pe de altă 
parte, starea continuă de asasinări şi actele de trădare aplicate împotriva 
musulmanilor, atât la nivel individual, cât şi colectiv, au dat mult de gândit 
adepţilor lui Muhammed - Allah să-1 binecuvânteze şi să-1 miluiască! După 
ce au avut în vedere toate considerentele, din această perspectivă şi în 
lumina atentatului ruşinos la viaţa Profetului - Allah să-1 binecuvânteze şi 
să-1 miluiască!, musulmanii au hotărât în cele din urmă să pună mâna pe 
arme, indiferent de întorsătura ce o puteau lua lucrurile. 

Când a primit răspunsul lui Huiai bin Akhtab, Mesagerul lui Allah 
- Allah să-1 binecuvânteze şi să-1 miluiască! - a spus: "Allahu Akbar! Allahu 
Akbar!" (Allah este Mai Mare!) şi companionii lui au repetat după el. Apoi a 
pornit să lupte cu ei, după ce 1-a numit pe Ibn Umm Maktum pentru a avea 
grijă de afacerile din Medina, pe timpul absenţei lui. Steagul a fost 
încredinţat lui Aii bin Abu Talib. El le-a asediat porţile timp de şase nopţi, 
într-o altă relatare se spune că de fapt au fost cincisprezece. 

Cei din neamul Nadir s-au întors la casele lor, au urcat pe 
acoperişuri şi au început să tragă săgeţi şi să arunce cu pietre în 
musulmani, bucurându-se de avantajul strategic oferit de plantaţiile lor dese 
de palmieri. Atunci, musulmanii au primit poruncă să doboare şi să ardă 
copacii. Privitor la acest lucru, Allah Atotputernicul afirmă în Coran : 

"Câţi palmieri aţi tăiat sau i-aţi lăsat în picioare pe rădăcinile lor, 
[aceasta a fost] cu voia lui Allah,..." [59.5] 

Tribul Quraiza a rămas neutru şi nici ipocritul Abdullah bin Ubai, nici 
Ghatafan nu şi-au respectat promisiunea de a acorda ajutor. în acest sens 
Allah spune: 

"[Ei sunt] asemenea lui Şeitan, când îi zice omului: "Fii fără 
credinţă!", iar după ce el rămâne necredincios, el zice: "Eu nu am nici o 
vină în privinţa ta!..." [59:16] 

Asediul nu a durat mult fiindcă Allah Atotputernicul a semănat 
spaimă în inimile evreilor şi ei s-au oferit de bunăvoie să se supună 
poruncii Profetului - Allah să-1 binecuvânteze şi să-1 miluiască! - şi să 
părăsească Medina. Profetul - Allah să-1 binecuvânteze şi să-1 miluiască! - 
a acceptat cererea lor şi le-a îngăduit să care atâtea bagaje câte puteau 
ridica pe cămilele lor, mai puţin arme. Desigur, n-au avut încotro decât să 
îndeplinească poruncile şi au luat cu ei tot ce au putut, inclusiv grinzile şi 
piroanele din tavane. Caravana lor era alcătuită din 600 de cămile. 
Căpeteniile acestei caravane, Huiai bin Akhtab şi Salam bin Abu Al-Huqaiq, 
au plecat la Khaibar, în timp ce un alt grup se îndrepta spre Siria. Doi 
dintre ei, Yamin bin Amr şi Abu Sa'd bin Uahb, au îmbrăţişat islamul şi 
astfel şi-au putut păstra averea personală. 

Mesagerul lui Allah - Allah să-1 binecuvânteze şi să-1 miluiască! - 
le-a confiscat armele, pământul, casele şi averea. Printre alte prăzi 
capturate s-au numărat şi 50 de armuri, 50 de coifuri şi 340 de săbii. 

Această pradă a revenit exclusiv Profetului - Allah să-1 binecuvânteze 
şi să-1 miluiască! - pentru că nu a fost purtată nici o luptă pentru capturarea 
ei. El a împărţit-o între primii emigranţi şi două "ajutoare" sărace, Abu 
Dujana şi Suhail bin Hanif. Totuşi, Mesagerul lui Allah - Allah să-1 
binecuvânteze şi să-1 miluiască! - a distribuit o parte din această pradă 
familiei lui, pentru a supravieţui pe tot parcursul anului. Restul a fost folosit 
pentru a înzestra armata musulmană cu echipament necesar războaielor 
ulterioare întru cauza lui Allah. 

Invazia neamului Nadir a avut loc în Rabi Al-Auual, 4 d.H., adică în 
august 625 e.n. Aproape toate versetele din "Capitolul Al-Haşr" descriu 
izgonirea evreilor şi dezvăluie manierele ruşinoase ale ipocriţiilor. Versetele 
evidenţiază regulile importante ale împărţirii prăzii. în acest capitol, Allah 
Atotputernicul îi laudă pe emigranţi şi pe "ajutoare". Se arată, de 
asemenea, legitimitatea doborârii şi arderii copacilor şi a pământului 
duşmanilor pentru scopuri militare. Astfel de fapte nu pot fi considerate 
fenomene de corupţie atâta vreme cât sunt pentru cauza lui Allah. Tot în 
acest capitol, Allah recomandă credincioşilor să fie pioşi şi să se 
pregătească pentru lumea ce va să vină şi încheie cu Lauda adusă Sieşi, 
printr-o evidenţiere a Numelor şi Atributelor Sale Sfinte. 

Cum acest capitol se ocupă de neamul An-Nadir şi izgonirea lor, Ibn 
Abbas 1-a numit "Capitolul An-Nadir".' 1 ' 

Invazia de la Najd 

Prin victoria paşnică pe care au obţinut-o în invazia neamului 
An-Nadir, musulmanii şi-au dobândit controlul absolut asupra Medinei, iar 
ipocriţii au căzut într-o stare de amorţeală şi şi-au încetat în mod public 
maşinaţiile lor măiestrite. Drept urmare, Profetul - Allah să-1 binecuvânteze 
şi să-1 miluiască! - a avut timp suficient pentru a-şi îndrepta toată energia şi 
resursele umane spre a-i înfrunta pe beduinii deşertului, înfrânându-le 
dorinţa de a invada Medina, începând cu diminuarea acţiunilor dăunătoare şi 
a practicilor păcătoase de a-i ucide pe misionarii musulmani.' 2 ' între timp, 
iscoadele musulmanilor au raportat existenţa în jurul Medinei a unor trupe 
beduine din neamul Muharib şi Tha'laba din Ghatafan. Profetul - Allah să-1 
binecuvânteze şi să-1 miluiască! - şi musulmanii s-au grăbit să dea o lecţie 
acestor răufăcători, semănând în inimile lor spaima şi împiedicându-i astfel 
să-şi aplice mai departe practicile viclene. Aceste operaţiuni s-au 
desfăşurat în mod repetat şi au dat rezultate pozitive. Beduinii revoltaţi şi 
nemiloşi ai deşertului au fost alungaţi în munţi şi Medina n-a mai avut de 
suferit de pe urma atacurilor lor. 

Referindu-se la aceste invazii, este interesant de subliniat semnificaţia 



[1] Ibn Hişam, 2/190-192; Zad Al-Ma'ad, 2/71,110; Sahih Al-Bukhari, 
2/574-575. 

[2] Fiqh Al-Sirah, p.214. 

uneia dintre ele, şi anume campania Zat Ar-Riqa. Aceasta, aşa cum pretind 
unii învăţaţi, a avut loc la Najd, o zonă întinsă de câmpie în Peninsula 
Arabică, în Rabi Ath-Thani sau Jumada Al-Ula, 4 d.H. Ei îşi susţin afirmaţia, 
spunând că era necesar din punct de vedere strategic să se iniţieze 
această campanie pentru a reprima revolta beduinilor şi a satisface 
exigenţele învoielii făcute cu politeiştii în mica bătălie de la Badr, în Şa'ban, 
4 d.H. însă, conform celei mai autentice relatări, campania Zat Ar-Riqa a 
avut loc după căderea Khaibar-ului. Aceasta este sprijinită de faptul că Abu 
Huraira şi Abu Musa Al-Aş'ari au participat la bătălie. Abu Huraira a 
îmbrăţişat islamul doar cu câteva zile înainte de Khaibar, în timp ce Abu 
Musa Al-Aş'ari s-a întors din Abisinia (Etiopia) şi s-a alăturat Profetului 
- Allah să-1 binecuvânteze şi să-1 miluiască! - la Khaibar. Regulile referitoare 
la rugăciunea de teamă, pe care Profetul - Allah să-1 binecuvânteze şi să-1 
miluiască! - a făcut-o în campania Zat Ar-Riqa, au fost dezvăluite în invazia 
Asfan şi aceasta, fără nici o îndoială, a avut loc după "Bătălia Tranşeei" 
(Al-Khandaq), spre sfâşitul anului 5 d.H. 

Cea de-a doua invazie de la Badr 

După ce musulmanii au nimicit puterea triburilor arabilor deşertului 
şi s-au apărat de răutăţile lor, au început pregătirile pentru a-i înfrunta pe 
marii duşmani. Trecuse un an de când luptaseră cu quraişii la Uhud. Era 
deci timpul pentru a se stabili care dintre cele două tabere avea dreptul să 
supravieţuiască. [11 

în Şa'ban 4 d.H, adică ianuarie 626 e.n., Mesagerul lui Allah - Allah 
să-1 binecuvânteze şi să-1 miluiască! - a pornit spre Badr, însoţit de o mie 
cinci sute de luptători şi zece călăreţi. Aii bin Abu Talib era purtătorul 
stindardului, iar Abdullah bin Rauaha a primit comanda Medinei pe timpul 
absenţei Profetului - Allah să-1 binecuvânteze şi să-1 miluiască! în momentul 
în care au ajuns la Badr, musulmanii au rămas acolo, aşteptându-i pe 
soldaţi. 

Forţele lui Abu Sufian erau alcătuite din două mii de infanterişti şi 
cincizeci de călăreţi. Ei au ajuns la Mar Az-Zahran, situat la o oarecare 
distanţă de Mekka, şi şi-au aşezat tabăra într-un loc cu apă, numit Mijanna. 
Descurajat şi extrem de speriat de consecinţele luptei ce se apropia, Abu 



[1] Fiqh As-Sirah, p.315. 

Sufian s-a întors spre oamenii săi şi a început să aibă pretenţii izvorâte din 
laşitate, pentru a-i împiedica să meargă la război şi a spus: "O, trib de 
quraişi, numai un an bogat va îmbunătăţi situaţia în care vă aflaţi, un an în 
care animalele voastre se hrănesc cu ierburi şi tufişuri şi vă asigură lapte 
de băut. Şi văd că acesta este un an secetos, de aceea mă întorc acum şi 
vă sfătuiesc să vă întoarceţi cu mine." Se pare că armata lui era stăpânită 
de aceleaşi temeri şi păreri, fiindcă l-au ascultat de îndată, fără nici cea 
mai mică ezitare. 

Musulmanii, care erau atunci la Badr, au rămas acolo timp de opt 
zile, aşteptându-i pe duşmani. S-au folosit de şederea lor pentru a vinde 
mărfuri şi a câştiga dublu de pe urma acestora. Când idolatrii au refuzat 
lupta, echilibrul de forţe a trecut de partea musulmanilor, care şi-au 
recâştigat astfel reputaţia militară şi demnitatea, şi au reuşit să-şi impună 
prestanţa asupra întregii Arabii. Pe scurt, ei au condus şi au controlat 
întreaga situaţie. 

Această invazie este cunoscută sub o mulţime de denumiri: 
"întâlnirea de la Badr", "Micul Badr", "Badr II", "Cealaltă Badr."' 1 ' 

Invazia de la Dumat Al-Jandal 

Odată cu întoarcerea Masegerului - Allah să-1 binecuvânteze şi să-1 
miluiască! - de la Badr, pacea şi securitatea au pogorât în întreaga regiune, 
iar sediul islamic din Medina s-a bucurat de siguranţă deplină. Profetul 
- Allah să-1 binecuvânteze şi să-1 miluiască! - a considerat atunci potrivit să 
se îndrepte spre cele mai îndepărtate regiuni ale Arabiei şi să supună toate 
elementele ostile pentru a impune o recunoaştere absolută atât din partea 
prietenilor, cât şi a duşmanilor. 

După şase luni de pauză de activităţi militare, Profetul - Allah să-1 
binecuvânteze şi să-1 miluiască! - a primit vestea că unele triburi din 
apropiere de Dumat Al-Jandal, de la graniţa cu Siria, erau implicate în jaf la 
drumul mare şi erau pe cale de a-şi aduna trupele şi de a ataca Medina. El 
1-a numit imediat pe Siba' Arfata Al-Ghifari să dispună de afacerile din 
Medina pe timpul absenţei lui şi a pornit, spre sfârşitul lunii Rabi' Al-Auual, 
anul 5 d.H, în fruntea a o mie de musulmani, luând cu el drept călăuză un 
om numit Madhkur, din neamul 'Udhra. Ei mărşăluiau spre Dumat Al-Jandal 



[1] Ibn Hişam, 2/209-210; Zad Al-Ma'ad, 2/112. 

în timpul nopţii şi se ascundeau ziua, pentru a-i lua pe duşmani prin 
surprindere. Când s-au apropiat de locul de destinaţie, musulmanii au 
descoperit că tâlharii se mutaseră în alt loc, aşa că le-au capturat vitele şi 
păstorii. Locuitorii din Dumat Al-Jandal au fugit şi ei în toate direcţiile pentru 
a-şi salva vieţile, părăsindu-şi până şi locuinţele. Profetul - Allah să-1 
binecuvânteze şi să-1 miluiască! - a rămas acolo 5 zile, timp în care a trimis 
spioni care să-i vâneze pe duşmani, însă aceştia nu au găsit pe nimeni. 
Atunci s-a întors la Medina, pe drum semnând un tratat de pace cu 'Uiaina 
bin Hisn. Dumat Al-Jandal se află la o distanţă de circa cincisprezece zile 
de mers din Medina şi cinci din Damasc. 

Cu acest progres decisiv şi constant şi aceste planuri stricte, Profetul 
- Allah să-1 binecuvânteze şi să-1 miluiască! - a reuşit să asigure liniştea, 
să controleze situaţia şi să impună pacea în întreaga regiune. El a reuşit, 
de asemenea, să schimbe cursul evenimentelor în favoarea musulmanilor, 
prin diminuarea problemelor interne şi externe neîncetate. Ipocriţii au fost 
reduşi la tăcere şi un trib de evrei a fost evacuat, în vreme ce un altul mima 
buna vecinătate şi o aparentă aderenţă sinceră la tratate, iar beduinii 
deşertului erau supuşi, şi, în sfârşit, quraişii nu mai aveau zelul de altădată 
pentru a-i ataca pe musulmani. Această atitudine strategică sigură a creat 
circumstanţe optime pentru ca musulmanii să-şi reia activitatea firească de 
propagare a islamului şi de comunicare a Mesajelor Unicului Dumnezeu în 

toată lumea. 



INVAZIA AL-AHZAB (INVAZIA CONFEDERAŢIILOR) 

încă o dată, pacea şi securitatea au învăluit Peninsula Arabică şi în 
această zonă turbulentă a început să se instaleze o perioadă de acalmie 
după un an întreg de război. Cu toate acestea, evreii, ale căror înşelătorii, 
intrigi şi lipsă de loialitate i-au făcut să guste tot felul de umilinţe şi 
dizgraţii, s-au liniştit. După ce au fost exilaţi la Khaibar, au rămas aşteptând 
cu nerăbdare rezultatele disensiunilor dintre musulmani şi idolatri. Contrar 
aşteptărilor lor, evenimentele de război s-au dovedit a fi în favoarea 
musulmanilor, drept pentru care au început o nouă etapă de comploturi, 
pregătindu-se chiar să le dea acestora o lovitură mortală. Fiind însă prea 
laşi pentru a acţiona în mod direct împotriva lor, au conceput un plan 
înspăimântător pentru a-şi atinge scopul. Douăzeci de căpetenii ale evreilor 
şi câteva personalităţi din neamul Nadir au mers la Mekka să negocieze o 
alianţă păcătoasă cu tribul Quraiş. Ei au început să-i aţâţe pe oamenii de 
acolo să-1 atace pe Mesagerul lui Allah, promiţându-le sprijin deplin. 
Poporul Quraiş, care era istovit şi dovedise la Badr că era prea slab pentru 
a-i provoacă pe musulmani, a folosit această ocazie pentru a-şi răscumpăra 
onoarea şi reputaţia pătate. Aceeaşi delegaţie a pornit spre Ghatafan, 
îndemnându-i să facă acelaşi lucru, iar ei au răspuns pozitiv. Delegaţia 
evreiască a făcut apoi un nou efort şi a călătorit în unele părţi ale Arabiei, 
unde a reuşit să-i incite pe confederaţii necredinţei împotriva Profetului, a 
Mesajului său şi a credinţei în Allah. Triburile Quraiş, Kinana şi alţi aliaţi din 
partea de sud a Tihamei s-au aliat şi au recrutat patru mii de oameni, sub 
conducerea lui Abu Sufian. Din est s-au adunat triburile Ghatafan, Murra şi 
altele. Toate aceste triburi se îndreptau spre Medina şi s-au strâns în 
vecinătatea ei, la un timp dinainte stabilit. Era o armată uriaşă, de zece mii 
de luptători. De fapt, ea îi depăşea ca număr pe toţi musulmanii din Medina, 
chiar dacă am pune la socoteală şi femeile, copiii şi bătrânii. Adevărul este 
că, dacă ar fi lansat un atac prin surprindere asupra Medinei, i-ar fi 
exterminat pe toţi musulmanii. Oricum, conducerea oraşului se afla în alertă 
şi iscoadele au izbutit să facă o recunoaştere a zonei inamice şi au 
raportat toate mişcările lor conducătorilor din Medina. Mesagerul lui Allah 

- Allah să-1 binecuvânteze şi să-1 miluiască! - a alcătuit un înalt consiliu de 
consultanţă, cu scopul de a pune la punct un plan de apărare a Medinei. 
După o convorbire amănunţită între conducătorii militari şi cei care puteau 
da un sfat înţelept, a fost acceptată propunerea unui însoţitor onorabil, 
Salman Al-Farisi, de a săpa şanţuri ca linii de apărare. Profetul în încuraja 
în versuri, spunând: "O Doamne, nu există viaţă, decât Viaţa de Apoi! 
Iartă-i Tu, O, Allah, pe emigranţi şi pe "ajutoare", iar ei au răspuns: "Noi am 
făcut legământ cu Mesagerul lui Allah că nu-1 vom părăsi niciodată." El îi 
ajuta şi le reamintea de răsplata ce-i aştepta în Viaţa de Apoi, iar 
musulmanii au început cu mult zel şi grijă să construiască un şanţ de 
jur-împrejurul Medinei. Nici măcar foamea nu i-a împiedicat sau descurajat 
să-şi atingă obiectivul propus cu disperare. Salman a spus: "O, Mesager al 
lui Allah! Când am fost asediaţi în Persia, săpam şanţuri ca să ne apărăm." 
A fost într-adevăr un plan înţelept şi fără precedent. Mesagerul lui Allah 

- Allah să-1 binecuvânteze şi să-1 miluiască! - a dat porunci grabnice să se 
aplice acest plan. Fiecare grup de câte zece persoane avea de săpat circa 
20 m de şanţ. Sahl bin Sa'd a spus: "Eram însoţiţi de Mesagerul lui Allah. 
Oamenii săpau, în timp ce noi căram pământul cu spatele." 

în timpul săpăturilor au apărut anumite minuni. Jabir bin Abdullah, 
văzând că Profetul - Allah să-1 binecuvânteze şi să-1 miluiască! - murea de 
foame, a tăiat o oaie, a fiert nişte orz şi 1-a rugat pe Profet - Allah să-1 
binecuvânteze şi să-1 miluiască! - şi pe câţiva însoţitori să-i onoreze invitaţia, 
însă, Profetul - Allah să-1 binecuvânteze şi să-1 miluiască! - i-a adunat pe 
toţi cei o mie de oameni care săpau şanţul şi ei au mâncat pe săturate şi 
încă a mai rămas o spată de oaie şi fiertura ce fusese gătită, ca şi când ar 
fi fost neatinse. O femeie a adus o mână plină de curmale, iar el le-a 
aruncat peste mantia sa şi i-a invitat pe adepţi să mănânce. Curmalele au 
început să se înmulţească, până când au început să-i curgă prin căptuşeala 
veşmântului. 

O altă minune semnificativă se referă la faptul că în şanţ era o piatră 
care nu putea fi mutată sub nici un chip. Profetul - Allah să-1 binecuvânteze 
şi să-1 miluiască! - a luat paloşul şi a lovit-o, iar piatra s-a transformat 
imediat într-o grămadă de nisip. într-o altă versiune, Al Bara' a spus: 
"în Ziua Al-Khandaq ("Ziua Tranşeei") era o rocă ce nu a putut fi zdrobită 
de săbiile noastre. Atunci, ne-am dus să-1 căutăm pe Mesagerul lui Allah 

- Allah să-1 binecuvânteze şi să-1 miluiască!, pentru a ne îndruma. El a luat 

spada şi a izbit roca, murmurând: "în numele lui Allah, Allah este Mare, 
cheile de la Aş-Şam (Siria veche) sunt la mine! Jur pe Allah, că-i văd 
palatele în această clipă." La a doua lovitură, el a spus: "Allah este Mare, 
Persia este a mea. Jur pe Allah, că acum văd palatul alb din Madain". 
A treia oară a lovit piatra care s-a spart în bucăţele şi el a spus: "Allah 
este Mare! Mi s-au încredinţat cheile Yemenului, jur pe Allah, că văd porţile 
de la San'a, în vreme ce stau aici." Aceeaşi versiune a fost povestită şi de 
Ishaq.' 1 ' Partea de nord a Medinei era cea mai vulnerabilă, toate celelalte 
părţi fiind înconjurate de munţi şi livezi de palmieri, iar Profetul - Allah să-1 
binecuvânteze şi să-1 miluiască!, fiind un expert în domeniul militar, a înţeles 
că armata confederaţiilor se va îndrepta în acea direcţie şi a poruncit ca 
şanţul să se facă pe latura respectivă. Musulmanii au săpat la şanţ timp de 
mai multe zile. Ei lucrau la el toată ziua, iar seara se întorceau acasă, 
până când l-au făcut la dimensiunile dorite, înainte ca uriaşa armată de 
idolatri,' 2 ' care număra cam zece mii de luptători, să ajungă şi să se aşeze 
în vecinătatea Medinei, în locurile numite Al-Asial şi Uhud. 

"Şi când i-au văzut dreptcredincioşii pe aliaţi, au zis: „Aceasta este 
ceea ce ne-au făgăduit Allah şi Trimisul Său. Adevăr au grăit Allah şi 
Trimisul Său". Şi nu a făcut aceasta decât să le sporească lor credinţa şi 
supunerea." [33:22] 

Şi când au zis făţarnicii şi aceia în ale căror inimi era boală: 'Allah şi 
Trimisul Său nu ne-au promis decât numai deşertăciune!" [33:12] 

Trei mii de musulmani, în frunte cu Muhammed - Allah să-1 
binecuvânteze şi să-1 miluiască!, au ieşit să-i înfrunte pe idolatri, 
gândindu-se la victoria promisă de Allah. Ei s-au baricadat pe Muntele 
Sila', iar şanţul avea rolul unei bariere între ei şi necredincioşi. Când au 
încercat să-i atace pe musulmani şi să năvălească în Medina, idolatrii au 
fost surprinşi să vadă acea tranşee largă, o stratagemă nouă şi 
necunoscută în Arabia până atunci, înfăţisându-li-se ca un obstacol de 
netrecut. Prin urmare, s-au gândit să asedieze Medina şi au început să se 
foiască în jurul şanţului, încercând din răsputeri să găsească un loc 
vulnerabil prin care să se infiltreze în oraş. Pentru a-i împiedica pe duşmani 
să se apropie şi să le slăbească rezistenţa, musulmanii trăgeau cu săgeţi, 
începând să-i hărţuiască. Luptătorii quraişi veterani erau împotriva acestei 



[1] Ibn Hişam, 3/330,331. 
[2] Ibidem. 

situaţii, aşteptând mai degrabă să vadă care va fi rezultatul asediului. 
Atunci, au hotărât ca un grup de luptători conduşi de Amr bin Abd'-e Uudd, 
'Ikrima bin Abu Jahl şi Dirar bin Al-Khattab să-şi croiască drum prin 
tranşee. Au şi reuşit să facă acest lucru şi călăreţii lor au ocupat o zonă 
mlăştinoasă, situată între trasee şi Muntele Sila'. Amr i-a provocat pe 
musulmani la duel şi Aii bin Abu Talib a acceptat. După o confruntare 
scurtă, dar aprigă, Aii 1-a ucis pe Amr şi i-a obligat pe ceilalţi să se retragă 
într-o stare generală de panică şi zăpăceală. Oricum, câteva zile mai târziu, 
politeiştii au încercat din nou, cu disperare, dar au eşuat, datorită dârzeniei 
şi luptei eroice a musulmanilor. 

Pe parcursul evenimentelor desfăşurate în timpul "Bătăliei Tranşeei", 
Mesagerul - Allah să-1 binecuvânteze şi să-1 miluiască! - n-a mai reuşit să-şi 
facă unele rugăciuni la timpul potrivit. Jabir - Allah să fie mulţumit de el! - 
povestea: "în Ziua Tranşeei, 'Omar bin Al-Khattab a venit, blestemându-i pe 
necredincioşii de quraişi şi a spus: "O, Mesager al lui Allah! Soarele apune 
şi încă n-am făcut rugăciunea de după-amiază." Profetul - Allah să-1 
binecuvânteze şi să-1 miluiască! - a răspuns: "Pe Allah! Nici eu n-am făcut 
încă rugăciunea." Profetul - Allah să-1 binecuvânteze şi să-1 miluiască! - 
a mers atunci la Bhutan, a făcut abluţiunea şi apoi rugăciunea de 
după-amiază, deşi soarele apusese. In continuare a făcut rugăciunea de 
apus şi aşa au făcut toţi musulmanii."' 11 

Era atât de supărat de această greşeală, încât a invocat mânia lui 
Allah asupra capului duşmanilor săi şi 1-a implorat pe Allah să le 
pârjolească locuinţele şi mormintele, fiindcă l-au împiedicat să-şi facă 
rugăciunea de după-amiază. Ahmed şi Şafi'i au povestit că evenimentele 
bătăliei l-au reţinut de la rugăciunile de la amiază, apus şi noapte, dar el 
le-a făcut împreună. Diferitele relatări subliniază că situaţia s-a prelungit 
timp de câteva zile, astfel că în unele s-a uitat o rugăciune, iar în altele 
mai multe.' 2 ' 

Este limpede că, datorită şanţului care separa cele două grupări, 
n-a avut loc nici o înfruntare directă, ci activităţile militare s-au limitat la 
aruncarea săgeţilor, astfel că a fost ucis un număr mic de oameni: şase 
musulmani şi zece politeişti, dintre care doar unul sau doi au fost ucişi de 
sabie. 



[1] Sahih Al- Bukhari, 2/590. 

[2] Mukhtasar Sirat al Rasul, p.287; Sahih Muslim, 1/227. 

în timpul luptei, Sa'd bin Mu'ad a fost nimerit de o săgeată care i-a 
străpuns artera. Simţind că i se apropie sfârşitul, el 1-a invocat pe Allah, 
spunând: "O, Allah! Tu ştii că nimic nu este mai presus pentru mine decât 
să lupt pe calea Ta împotriva acelor oameni necredincioşi care l-au hulit pe 
Mesagerul Tău şi l-au izgonit din oraşul său. O, Allah, sunt încredinţat că 
Tu ai hotărât ca noi să luptăm cu ei, aşa că de este necesar să mai luptăm 
cu ei, lasă-mă în viaţă şi voi lupta chiar şi cu mai multă sârguinţă. Dacă 
lupta s-a încheiat, te implor să o aţâţi din nou, ca să-mi dau ultima suflare 
pe câmpul de luptă."' 11 El şi-a terminat rugăciunea, implorându-1 pe Allah 
să nu-1 lase să moară înainte de a se fi răzbunat pe neamul Quraiza. 
La jumătatea acestei perioade dificile, comploturile şi intrigile împotriva 
musulmanilor erau în floare. Huiai, cel mai înverşunat criminal din neamul 
Nadir, s-a îndreptat spre locuinţele celor din neamul Quraiza, pentru a-1 
incita pe şeful lor, Ka'b bin Asad Al-Qurazi, ce încheiase un pact cu 
Mesagerul lui Allah - Allah să-1 binecuvânteze şi să-1 miluiască! - să alerge 
în ajutorul lui pe timp de război. La început, Ka'b a rezistat la tentaţiile lui 
Huiai, dar acesta a fost destul de viclean să-1 manipuleze, vorbindu-i despre 
quraişi şi căpeteniile lor de la Al-Asial, precum şi despre Ghatafan şi şefii 
lor baricadaţi la Uhud. Toţi aveau acelaşi scop - erau hotărâţi să-i extermine 
pe Muhammed şi adepţii lui. Mai mult, el a promis să rămână în fortul lui 
Ka'b, expunându-se la tot felul de pericole, în cazul în care triburile Quraiş 
şi Ghatafan îşi schimbau părerea. Vicleanul a continuat aşa până când a 
reuşit să-1 câştige pe Ka'b de partea sa şi să-1 convingă să încalce învoiala 
sa cu musulmanii.' 2 ' Neamul Quraiza a început atunci să lanseze atacuri 
împotriva musulmanilor, mai ales asupra garnizoanelor retrase ce 
adăposteau femeile şi copii acestora. Potrivit spuselor lui Ibn Ishaq, Safiia 
- Allah să fie mulţumit de ea!, fiica lui Abdul Muttalib, s-a întâmplat să fie în 
garnizoană, împreună cu Hassan bin Thabit, precum şi cu alte câteva femei 
şi copii. Safiia a spus: "Un evreu a fost văzut dând târcoale adăpostului 
nostru, care era vulnerabil în faţa atacurilor inamice, deoarece nu era apărat 
de nici un bărbat. I-am atras atenţia lui Hassan că sunt neliniştită de 
prezenţa acelui om în apropierea noastră. El ne-ar putea lua prin 
surprindere, acum că Mesagerul lui Allah - Allah să-1 binecuvânteze şi să-1 
miluiască! - şi musulmanii sunt prea ocupaţi să vină în ajutorul nostru. 



[1] Sahih Al-Bukhari, 3/591. 
[2] Ibn Hişam, 3/337 

De ce nu te duci să-1 omori?" Hassan a răspuns că nu poate să o facă şi 
atunci eu am luat un drug de lemn, am coborât şi l-am lovit mortal pe 
evreu. M-am întors şi l-am rugat pe Hassan să meargă să-i ia armele, dar 
acesta a refuzat din nou."' 11 El a refuzat din cauza unei accidentări. 
Această întâmplare a avut un efect puternic asupra evreilor, descurajându-i 
să mai organizeze alte atacuri, gândindu-se că acele adăposturi erau 
fortificate şi apărate de luptători musulmani. Totuşi, ei au continuat să le 
furnizeze idolatrilor alimente, în semn de recunoştinţă pentru lupta lor 
împotriva musulmanilor. 

Când a aflat vestea proastă, Mesagerul - Allah să-1 binecuvânteze şi 
să-1 miluiască! - a trimis patru dintre căpeteniile cunoscute: Sa'd bin 
Mu'adh, Sa'd bin Ubada, 'Abdullah bin Rauaha şi Khauat bin Jubair, să 
investigheze, dar i-a prevenit să nu răspândească panica printre musulmani 
şi, dacă totuşi se întâmpla acest lucru, i-a sfătuit să declare public că 
zvonurile sunt nefondate. Din nefericire, cei patru oameni au descoperit că 
vestea era adevărată şi că evreii au declarat deschis că nu mai există nici 
un tratat de alianţă cu Muhammed. Mesagerul lui Allah - Allah să-1 
binecuvânteze şi să-1 miluiască! - a fost pus la curent cu această situaţie şi 
musulmanii au înţeles în ce poziţie critică se aflau, precum şi pericolul 
groaznic care reieşea de aici. Spatele lor era vulnerabil atacurilor celor din 
neamul Quraiza, iar în faţa lor se găsea o armată căreia în nici un fel nu-i 
puteau ţine piept, în timp ce femeile şi copiii erau prinşi la mijloc, fără 
apărare. în acest sens, Allah spune: 

"...şi când ochii voştri au fost tulburaţi şi inimile v-au ajuns în gât şi 
v-aţi făcut voi fel de fel de gânduri în privinţa [făgăduinţei] lui Allah. 

Atunci au fost dreptcredincioşii încercaţi şi au fost zguduiţi de un 
cutremur puternic" [33:10,11] 

în timp ce musulmanii erau prinşi, dincolo de tranşee, în defensivă, 
ipocriţii au început să-i batjocorească, pentru că-şi făcuseră speranţe 
deşarte că-1 vor învinge pe Chosroes al II-lea, împăratul Persiei, şi pe 
Caesar, împăratul romanilor. Ei au început să răspândească zvonuri false, 
prefăcându-se că se retrag pentru a-şi apăra cămilele, deşi acestea nu erau 
în nici un fel expuse pericolului. Cu privire la aceasta, Allah spune: 

"Şi când au zis făţarnicii şi aceia în ale căror inimi era boală: „Allah 
şi Trimisul Său nu ne-au promis nouă decât numai deşertăciune!" 



[1] Ibidem, 2/228. 

Şi când au zis o parte dintre ei: „O, voi, popor din Yathrib! Nu 
este loc pentru voi! Deci întoarceţi-vă!" Şi au cerut atunci un grup 
dintre ei îngăduinţa Profetului, zicând: „Casele noastre sunt fără apă- 
rare!", în vreme ce ele nu erau fără apărare, iar ei voiau numai să 
fugă." [33:12,13] 

Mesagerul lui Allah - Allah să-1 binecuvânteze şi să-1 miluiască! - 
s-a învăluit în mantia sa şi a început să mediteze la perfidia celor din 
neamul Quraiza. Spiritul speranţei 1-a copleşit şi el s-a ridicat în picioare, 
spunând: "Allah este Mare! Ascultaţi voi, musulmani, la vestea fericită venită 
de la Allah - veţi avea victorie şi ajutor!" 

Apoi, a început să facă planuri decisive, cu scopul de a proteja 
femeile şi copiii, şi a trimis câţiva luptători înapoi la Medina pentru a-i apăra 
împotriva unui atac prin surprindere al duşmanilor. Al doilea pas a fost 
hotărârea unor acţiuni de subminare a rândurilor confederaţilor necredincioşi. 
Se gândea să încheie un fel de pact de reconciliere cu şefii tribului 
Ghatafan, donându-le o treime din recolta de fructe a Medinei. El a cerut 
sfatul însoţitorilor săi, Sa'd bin Mu'ad şi Sa'd bin 'Ubada, al căror răspuns a 
sunat astfel: 

"O, Trimis al lui Allah! Dacă acest lucru ţi-a fost poruncit, ascultăm şi 
ne supunem. Dacă însă îl faci pentru noi, noi nu avem nevoie de el. Cu toţii 
eram un popor de necredincioşi şi ne rugam idolilor, iar ei nu râvneau să 
mănânce din aceste roade, decât ceea ce noi le dăruiam sau le vindeam 
noi. Cum am putea noi să le oferim averile noastre, acum când Allah ne-a 
dăruit islamul, ne-a călăuzit către el şi ne-a întărit prin tine? Jur pe Allah, 
că le vom oferi doar sabia." 

Auzind acestea, Profetul - Allah să-1 binecuvânteze şi să-1 miluiască - 
le-a dat dreptate şi le-a spus: "Nu aş fi făcut asta decât pentru voi, atunci 
când am văzut cum s-au lepădat de voi toţi arabii." 

Allah Cel Glorios şi Preaînalt, Slăvit fie El, a creat ceva ce a condus 
la conflicte între duşmanii musulmanilor şi, mai târziu, la înfrângerea lor 
deplină. Un om din tribul Ghatafan, numit Na'im bin Mas'ud, a cerut să fie 
dus în audienţă la Profet - Allah să-1 binecuvânteze şi să-1 miluiască! El a 
declarat că îmbrăţişase islamul în taină şi a cerut Profetului - Allah să-1 
binecuvânteze şi să-1 miluiască! - să-i poruncească să facă orice lucru care 
ar putea fi în favoarea musulmanilor. Profetul - Allah să-1 binecuvânteze şi 

să-1 miluiască! - i-a cerut să facă orice i-ar putea ajuta pe musulmani în 
actuala nenorocire şi să folosească orice strategie ce-i stă la îndemână. 
Omul, printr-o mişcare continuă între evrei, quraişi şi tribul Ghatafan, a 
reuşit să incite fiecare grupare s-o abandoneze pe cealaltă. El a mers să se 
întâlnească cu şefii neamului Quraiza şi le-a şoptit să nu aibă încredere în 
quraişi sau să lupte alături de ei, decât dacă aceştia le promiteau câţiva 
ostatici. El a încercat să-şi susţină punctul de vedere, pretinzând că, dacă 
simţeau că victoria asupra lui Muhammed se lăsa aşteptată, quraişii îi vor 
părăsi şi atunci musulmanii se vor răzbuna groaznic pe ei. Apoi, Na'im s-a 
îndreptat spre tabăra quraişă şi a reuşit să aplice o strategie asemănătoare, 
care a avut acelaşi rezultat final, dar a fost diferită în conţinut. El a pretins 
că simţea că evreii regretau că şi-au încălcat înţelegerea cu Profetul - Allah 
să-1 binecuvânteze şi să-1 miluiască! - şi adepţii lui. El a adăugat că evreii 
menţineau o corespondenţă regulată cu musulmanii, în sensul că ostaticii 
quraişi să fie trimişi în tabăra musulmanilor, ca o dovadă de supunere 
deplină a evreilor faţă de ei, aşa cum se convenise anterior. Na'im i-a 
îndemnat să nu trimită ostatici evreilor. La a treia expediţie el a procedat la 
fel cu cei din tribul Ghatafan. 

într-o noapte de sâmbătă, în luna Şauual, 5 d.H., atât tribul Quraiş, 
cât şi tribul Ghatafan au trimis mesageri la evrei, îndemnându-i să meargă 
la război împotriva lui Muhammed. Evreii au trimis şi ei un mesaj în care 
spuneau că nu luptă sâmbăta, adăugând că aveau nevoie de ostatici de la 
ei, care să le garanteze seriozitatea. Când au primit răspunsurile triburile 
Quraiş şi Ghatafan au dat crezare deplină cuvintelor lui Na'im. De aceea, au 
trimis din nou un mesaj evreilor, invitându-i la război şi cerându-le să 
reconsidere condiţia ostaticilor. Urzeala lui Na'im s-a dovedit a fi reuşită, 
aliaţii necredincioşi fiind cuprinşi de neîncredere şi suspiciune, stare care 
le-a redus în mod deplorabil moralul. 

între timp, musulmanii erau preocupaţi să-1 implore pe Domnul lor să 
le apere casele şi familiile. Mesagerul lui Allah - Allah să-1 binecuvânteze şi 
să-1 miluiască! - a invocat mânia lui Allah asupra confederaţilor, implorând: 
"O, Allah! Tu eşti iute la judecată, Tu eşti Cel care ai trimis Cartea, Te 
implorăm să-i înfrângi pe confederaţi".' 1 ' Allah a răspuns de îndată chemării 
musulmanilor. Pe lângă disensiunile şi îndoielile ce se instalaseră în inimile 



[1] Sahih Al-Bukhari, 1/411, 2/590. 

necredincioşilor, forţele naturii: vântul, ploaia şi frigul i-au istovit, corturile 
au fost doborâte, vasele de gătit şi alte echipamente împrăştiate. Chiar în 
noaptea aceea friguroasă, Mesagerul lui Allah - Allah să-1 binecuvânteze şi 
să-1 miluiască! - 1-a trimis pe Huzaifa bin Al-Iaman să iscodească veşti despre 
duşman. El a aflat că se pregăteau să plece, frustraţi de incapacitatea lor 
de a-şi atinge ţinta. Allah şi-a împlinit într-adevăr Promisiunea - i-a scutit pe 
musulmani de lupta cu o armată numeroasă, şi-a sprijinit Trimisul şi a 
cauzat o grea lovitură confederaţilor. 

"Bătălia Tranşeei" a avut loc în al cincilea an după emigrare. Asediul 
Medinei a început în Şauual şi s-a terminat în Zul-qi'de, adică a durat mai 
mult de o lună. A fost mai mult o luptă a nervilor, pierderile fiind puţine. Nu 
s-a înregistrat nici o luptă aprigă, totuşi, a fost una dintre cele mai decisive 
bătălii din istoria timpurie a islamului şi a dovedit fără urmă de îndoială că 
nici o forţă, oricât de puternică, n-ar putea anihila vreodată puterea islamică 
ce creştea neîntrerupt în Medina, pentru că nu se va mai putea aduna o 
forţă mai mare decât cea de la bătălia Confederaţiilor. Când Allah i-a alungat 
pe confederaţi, Mesagerul Său s-a aflat în poziţia de a declara încrezător 
că, de atunci încolo, el va lua iniţiativa în război şi nu va aştepta ca 



[1] Sahih Al-Bukhari, 2/590. 

pământul islamic să fie cotropit.' 11 



INVADAREA NEAMULUI QURAIZA 

După bătălie, chiar în ziua în care Mesagerul - Allah să-1 
binecuvânteze şi să-1 miluiască! - s-a întors la Medina, în timp ce se spăla 
în casa lui Umm Salama, îngerul Gavriil - Pacea să fie cu el! - 1-a vizitat şi 
i-a cerut să-şi scoată sabia din teacă şi să se îndrepte spre locuinţele 
neamului Quraiza pentru a lupta cu ei. Gavriil i-a mai spus că el împreună 
cu o procesiune de îngeri va merge înainte pentru a le clatină acestora 
porturile şi pentru a-i înfricoşa. 

Mesagerul lui Allah - Allah să-1 binecuvânteze şi să-1 miluiască! - 1-a 
chemat imediat pe muezin şi i-a poruncit să anunţe: "Cine respectă 
poruncile lui Allah şi ale Trimisului lui Allah să nu facă rugăciunea de 
după-amiază decât pe pământul neamului Quraiza.", apoi 1-a numit pe Ibn 
Umm Maktum, conducător al Medinei şi i-a încredinţat stindardul de război 
lui Aii bin Abu Talib, care a şi plecat spre ţinta amintită, apropiindu-se atât 
de mult încât i-a auzit pe evrei insultându-1 pe Mesagerul lui Allah, care 
deja pornise în fruntea a trei mii de infanterişti şi treizeci de călăreţi, atât 
"ajutoare", cât şi emigranţi. în drum spre duşmani, intrase deja timpul 
rugăciunii de după-amiază. Unii musulmani au refuzat să o facă altundeva 
decât pe pământul neamului Quraiş, în vreme ce ceilalţi au făcut-o pe drum, 
spunând: "Profetul a zis aşa doar ca să ne grăbim." Profetul - Allah să-1 
binecuvânteze şi să-1 miluiască! - nu a făcut nici un comentariu referitor la 
această situaţie, iar când au ajuns la locuinţele celor din neamul Quraiza, 
le-au asediat forturile. Văzând situaţia groaznică în care se aflau, şeful 
evreilor, Ka'b bin Asad, a oferit neamului lui trei alternative: 

1) să îmbrăţişeze islamul şi atunci vieţile, averile, femeile şi copiii lor 
vor fi în deplină siguranţă, amintindu-le totodată că un asemenea 
comportament s-ar potrivi cu ceea ce citiseră în cărţile lor despre adevărul 
Profeţiei lui Muhammed. 

2) să-şi ucidă femeile şi copiii, apoi să-1 provoace pe Profet şi pe 
adepţii lui la luptă, pentru a-i extermina pe musulmani ori pentru a fi 
exterminaţi. 

3) să-i ia prin surprindere pe Muhammed şi pe oamenii lui, 

sâmbăta - zi în care de obicei evreii nu luptau. 

Nici una dintre cele trei alternative nu le-a convenit însă evreilor şi 
atunci şeful lor s-a întors spre ei supărat şi le-a spus: "De când v-aţi născut, 
n-aţi avut niciodată puterea de a lua o hotărâre." Perspectiva sumbră fiind 
deja vizibilă, ei i-au contactat pe unii musulmani care menţinuseră bune 
relaţii cu ei, pentru a afla despre situaţia lor în lumina condiţiilor date. Ei 
au cerut să le fie trimis Abu Lubaba pentru a-i îndruma. La sosirea lui, 
bărbaţii s-au ridicat, iar femeile şi copiii au început să plângă cu disperare. 
El a fost impresionat de frica lor faţă de musulmani şi i-a îndemnat, ca 
răspuns la cererea lor, să-1 asculte şi să respecte ceea ce va hotărî 
Muhammed, arătându-le în acelaşi timp gâtul, ceea ce însemna că ei vor fi 
omorâţi. Imediat, însă, şi-a dat seama că le spusese evreilor un secret şi că 
îşi trădase astfel Profetul, aşa că s-a îndreptat spre moscheea din Medina şi 
s-a legat de un stâlp înalt de lemn, jurând ca nimeni să nu-1 dezlege, afară 
de Mesagerul lui Allah - Allah să-1 binecuvânteze şi să-1 miluiască! A adăugat 
că niciodată nu va mai intra pe teritoriul celor din neamul Quraiza, drept 
pedeapsă pentru greşeala pe care o făcuse. 

Când Mesagerul lui Allah - Allah să-1 binecuvânteze şi să-1 miluiască- 
a aflat despre acest incident, a spus: "Dacă m-ar fi rugat, l-aş fi implorat pe 
Allah să-1 ierte, însă, dacă s-a legat prin voinţa proprie, atunci Allah va fi 
acela care-i va da iertarea." 

Evreii din neamul Quraiza ar fi putut suporta asediul o perioadă mai 
lungă de timp pentru că aveau atât apă, cât şi hrană la dispoziţie şi 
bastioanele lor erau bine întărite, în timp ce musulmanii se aflau în pustiu, 
suferind de frig şi de foame, precum şi de oboseală, acumulată de-a lungul 
războaielor fără sfârşit, care începuseră înainte de bătălia confederaţilor. în 
orice caz, aceasta era o "bătălie a nervilor", întrucât Allah semănase frica în 
inimile evreilor şi moralul lor era la pământ, mai ales în momentul în care 
doi eroi musulmani, Aii bin Abu Talib şi Az-Zubair bin 'Auuam - Allah să fie 
mulţumit de ei!, începând cu Aii, au jurat că nu se vor opri până când nu le 
vor nimici garnizoanele sau vor deveni martiri, precum Hamza (unul dintre 
martirii musulmanilor). 

Din cauza acestor şovăieli, ei n-au putut să facă altceva decât să se 
supună judecăţii Profetului. Mesagerul lui Allah - Allah să-1 binecuvânteze şi 
să-1 miluiască! - a poruncit ca bărbaţii să fie capturaţi, legaţi de mâini şi 
ţinuţi sub supravegherea lui Muhammed bin Salama Al-Ansar, iar femeile şi 

copiii au fost izolaţi în temniţe. Atunci, tribul Al-Aus a intervenit, 
implorându-1 pe Profet - Allah să-1 binecuvânteze şi să-1 miluiască! - să aibă 
milă de ei. El a sugerat ca Sa'd bin Mu'ad, un aliat mai vechi, să fie numit 
pentru a stabili un verdict în ceea ce-i priveşte, iar ei au acceptat. 

Sa'd a rămas în Medina din cauza rănilor grave pe care le căpătase 
în bătălia Confederaţilor. El a fost chemat de Profet şi transportat pe un 
măgar. în drum spre Profet, evreii l-au îndemnat să fie blând în judecata sa 
de dragul fostei prietenii care i-a legat. Sa'd a rămas tăcut, dar când ei au 
insistat, el a murmurat: "A venit timpul ca Sa'd să nu se teamă de 
învinuirea celor ce învinuiesc." Când au văzut această atitudine hotărâtă, 
unii dintre ei s-au întors în Medina, aşteptându-se la ce era mai rău. 

La sosire, el a descălecat, fiind ajutat de câţiva oameni. I s-a spus că 
evreii au căzut de acord să accepte verdictul. Din respect pentru Profet, 
şi-a întors faţa într-o parte şi 1-a întrebat dacă acest verdict va fi acceptat 
de toţi cei prezenţi, inclusiv de Profet. Răspunsul a fost pozitiv. 

El a hotărât ca toate persoanele puternice de sex masculin, ce 
aparţineau acelui trib, să fie ucise, femeile şi copiii să fie luaţi prinzonieri, 
iar averile lor să fie împărţite între luptătorii musulmani. Profetul - Allah să-1 
binecuvânteze şi să-1 miluiască! - a fost de acord, spunând că Sa'd a 
acţionat după porunca lui Allah. De fapt, şi-au meritat soarta, drept 
pedeapsă pentru toate nelegiuirile pe care le urziseră împotriva islamului. 
De asemenea, în mâinile musulmanilor a ajuns o cantitate impresionantă de 
arme acumulate de evrei, şi anume: o mie cinci sute de săbii, două mii de 
suliţe, trei sute de armuri şi cinci sute de scuturi. în bazarul din Medina au 
fost săpate şanţuri în care au fost decapitaţi între 600 şi 700 de evrei. 
Astfel, au fost exterminate odată pentru totdeauna cuiburile intrigilor şi 
trădării, în principal pentru că au încălcat pactul semnat cu Profetul şi au 
ajutat armata confederaţilor să-i nimicească pe musulmani în cea mai critică 
etapă a istoriei islamice. Ei au fost consideraţi cei mai mari "criminali de 
război", meritând astfel pedeapsa cu moartea. 

Huiai, un renumit criminal de război, un diavol din neamul Nadir, tatăl 
Safiiei, a trecut de partea neamului Quraiza, atunci când triburile Quraiş şi 
Ghatafan s-au retras şi a fost primit în audienţă la Profet - Allah să-1 
binecuvânteze şi să-1 miluiască!, fiind legat cu mâinile de gât cu ajutorul 
unei frânghii. El şi-a declarat cu sfidare duşmănia faţă de Profet - Allah 
să-1 binecuvânteze şi să-1 miluiască!, dar a recunoscut că Voia lui Allah 



290 



Biografia nobilului profet 



trebuia împlinită şi a adăugat că era resemnat în faţa destinului său. I s-a 
ordonat să stea jos şi a fost decapitat fără zăbavă. 

O singură femeie evreică a fost omorâtă, fiindcă ucisese la rândul ei 
un luptător musulman, aruncând cu o piatră de moară asupra lui. Doar 
câţiva dintre necredincioşi au îmbrăţişat islamul, iar vieţile, averea şi copiii 
lor au fost cruţaţi. In ceea ce priveşte prăzile de război, Profetul le-a 
împărţit după ce a păstrat o cincime, potrivit poruncilor lui Allah. Trei pătrimi 
au fost împărţite călăreţilor şi o pătrime infanteriştilor. Femeile captive au 
fost trimise la Najd pentru a fi schimbate pe cai şi arme. Pentru el însuşi, 
Profetul - Allah să-1 binecuvânteze şi să-1 miluiască! - a ales-o pe Rehana 
bint 'Amr bint Khanaqa, a eliberat-o de sclavie şi s-a însurat cu ea în anul 
6 d.H. Ea a murit la scurt timp după pelerinajul de adio şi a fost îngropată 
la Al-Baqi. 111 

După ce războiul cu neamul Quraiza s-a încheiat şi ei au fost învinşi, 
dorinţa lui Sa'd bin Mu'ad a fost împlinită şi el şi-a dat ultima suflare. Ca 
răspuns la rugăciunea lui, 'A'işa - Allah să fie mulţumit de ea! - a povestit 
că rănile din partea frontală a gâtului au început să sângereze, pe când se 
afla în cortul lui, pe care Profetul - Allah să-1 binecuvânteze şi să-1 
miluiască! - i-1 ridicase în moschee, pentru a fi alături de el, pentru a se 
putea interesa de soarta sa şi pentru a-i urmări bunăstarea. Oamenii nu 
s-au speriat decât atunci când sângele a început să curgă spre ei. In 
moschee, alături de cortul lui Sa'd, se afla şi cortul neamului Ghifar. Ei au 
spus: "O, voi, cei ce sunteţi în cort! Ce este ceea ce vine spre noi?" Era de 
la rana lui Sa'd care sângera şi el a murit pe dată.' 21 

Jabir povestea că Mesagerul lui Allah - Allah să-1 binecuvânteze şi 
să-1 miluiască! - a replicat: "Tronul Celui Milostiv s-a clătinat la moartea lui 
Sa'd bin Mu'ad."' 3 ' At-Tirmidhi a relatat: "Când l-au purtat pe umeri spre 
locul de veci ipocriţii au considerat că este prea uşor." Mesagerul lui Allah 
- Allah să-1 binecuvânteze şi să-1 miluiască! - a replicat: "îngerii îl poartă." 

în timpul asediului celor din neamul Quraiza, unul dintre musulmani, 
Khallad bin Suuaid, a fost ucis de o evreică. Ea a aruncat asupra lui cu o 
piatră de moară. Tot atunci a murit şi Abu Sinan bin Mihsan, fratele lui 
'Ukaşa. Abu Lubaba a rămas legat timp de şase nopţi. Nevasta lui îl 



[1] Ibn Hişam, 2/245; Talqih Fuhum Ahli Al-Athar, p.12. (cimitir din Medina) 

[2] Sahih Al-Bukhari, 2/591. 

[3] Sahih Al-Bukhari, 1/536; Sahih Muslim, 2/294, Jami' At-Tirmidhi, 2/225. 

dezlega când era timpul de rugăciune, după care el se lega din nou de 
stâlp. într-o dimineaţă, Allah Atoateştiutorul a revelat un verset Mesagerului 
Său - Allah să-1 binecuvânteze şi să-1 miluiască!, din care reieşea că Allah îl 
iertase pe Abu Lubaba. Musulmanii s-au grăbit să-1 elibereze, dar el a 
insistat ca numai Profetul - Allah să-1 binecuvânteze şi să-1 miluiască! - 
să-1 dezlege. Acest lucru a fost făcut după rugăciunea de dimineaţă. 

Această invazie a avut loc în luna Zul-qi'de, anul 5 d.H.,' 1 ' şi asediul 
asupra forturilor celor din neamul Quraiza a durat 25 de zile. "Capitolul 
Confederaţilor" din Coran a fost revelat în Cuvintele lui Allah cu privire la 
probele esenţiale date de credincioşi şi ipocriţi în timpul bătăliei 
confederaţilor, precum şi consecinţele trădării şi încălcării legămintelor de 



[1] Ibn Hişam, 2/237,238; Sahih Al-Bukhari, 2/590,591; Zad Al-Ma'ad, 2/72-74; 
Mukhtasar Sirat Ar-Rasul, p. 287-290. 

către evrei. 



ACTIVITĂŢILE MILITARE CONTINUA 

Salam bin Abu Al-Huqaiq (Abu Rafi) era un criminal evreu notoriu, 
care, pe de o parte, reunise trupele confederaţilor şi le asigurase provizii şi 
bunăstare,' 11 iar, pe de altă parte, îl discredita pe Profet - Allah să-1 
binecuvânteze şi să-1 miluiască! Atunci când musulmanii şi-au încheiat 
disputa cu cei din neamul Quraiza, tribul Al- Khazraj, rival al tribului Al-Aus, 
a cerut permisiunea Profetului de a-1 omorî pe criminal, pentru a câştiga 
onoruri egale cu cele ale tribului Al-Aus, care omorâse alt criminal evreu, pe 
Ka'b bin Al-Aşraf. Profetul - Allah să-1 binecuvânteze şi să-1 miluiască! - 
le-a acordat permisiunea, cu condiţia să nu fie omorâte femeile şi copiii. 

Un grup de cinci oameni, în frunte cu 'Abdullah bin 'Atiq, s-a 
îndreptat spre Khaibar, unde era situat fortul lui 'Abu Rafi'. Când au ajuns în 
apropierea locului respectiv, 'Abdullah şi-a sfătuit oamenii să rămână puţin 
în urmă, în vreme ce el a mers înainte, înfăşurat în mantia lui. Când 
locuitorii fortului au intrat, portarul 1-a lăsat şi pe el să intre, gândindu-se că 
era unul dintre ei. 'Abdullah a intrat şi s-a strecurat înăuntru. Apoi a început 
să tragă zăvoarele pe dinăuntru la uşile ce duceau spre camera lui Salam. 
Acolo era întuneric beznă, dar el a reuşit să-1 ucidă cu sabia. Apoi a plecat 
în siguranţă. în drum spre ieşire şi-a rupt piciorul şi, de îndată, şi 1-a legat 
cu o faşă, după care s-a ascuns într-un loc secret, până dimineaţa, când 
cineva a urcat pe zid şi a anunţat oficial moartea lui Salam bin Abu 
Al-Huqaiq. De îndată ce a auzit această veste, a plecat să-1 întâlnească pe 
Profet. Muhammed - Allah să-1 binecuvânteze şi să-1 miluiască! - a ascultat 
întreaga poveste, apoi i-a cerut lui Abdullah să-şi întindă piciorul, pe care 
1-a şters şi fractura s-a vindecat pe loc.' 21 

într-o altă versiune se spune că toţi cinci au participat la uciderea 
acelui duşman al islamului. Acest incident a avut loc în Zul-qi'de sau 
Zul-Hijje, anul 5 d.H.' 31 

La scurtă vreme de la încheierea bătăliei cu confederaţii si cu tribul 



[1] Fath Al-Bari, 7/343. 

[2] Sahih Al-Bukhari, 2/577 

[3] Rahmat-al-lil-alamin, 2/223. 



293 



Biografia nobilului profet 



Quraiza, Profetul - Allah să-1 binecuvânteze şi să-1 miluiască! - i- 

a condamnat pe criminalii de război şi a început să trimită expediţii 
"educative" pentru triburile agresive şi pentru arabii rebeli care nu înţelegeau 
decât de limba săbiei, pentru ca aceştia să ajungă la termeni paşnici cu 
statul islamic în formare. 

După sfârşitul celor două bătălii, un pluton de treizeci de credincioşi, 
sub conducerea lui Muhammed bin Maslama, a fost detaşat într-o misiune 
militară, în luna Muharram, anul 6 d.H. Plutonul s-a îndreptat spre aşezarea 
clanului Bakr. Musulmanii au atacat clanul şi i-au răspândit în toate 
direcţiile. Apoi s-au întors acasă cu o mulţime de prăzi, printre care şi o 
pradă umană, şi anume un necredincios, Thumama bin Uthal Al-Hanafi, şeful 
neamului Hanifa, care plecase din ordinul lui Musailama "Mincinosul"' 11 să-1 
asasineze pe Profet. Adepţii Profetului - Allah să-1 binecuvânteze şi să-1 
miluiască! - l-au legat de un stâlp al Moscheei Profetice. Profetul - Allah 
să-1 binecuvânteze şi să-1 miluiască! - 1-a întrebat: "Ce ascunzi, Thumama?" 
Acesta a răspuns: "Doar binele. Dacă mă omori, vei ucide un om nevinovat. 
Fii milostiv şi eu îţi voi fi recunoscător. Cere-mi bani şi eu îţi voi da cât 
ceri." El a repetat acest lucru de trei ori, în trei ocazii diferite. A treia oară, 
Profetul - Allah să-1 binecuvânteze şi să-1 miluiască! - a poruncit ca el să fie 
eliberat. El s-a dus însă şi s-a spălat, apoi s-a întors să mărturisească 
noua credinţă, adresându-se Profetului - Allah să-1 binecuvânteze şi să-1 
miluiască!: "Nici un obraz n-a fost mai groaznic la vedere pentru mine decât 
al tău şi iată că acum este aproape de inima mea. Nici o religie n-a fost 
mai silnică pentru mine decât a ta şi acum ea este foarte dragă inimii 
mele. Doresc să pornesc în pelerinajul cel mic." 

Profetul - Allah să-1 binecuvânteze şi să-1 miluiască! - i-a făcut urări 
de bine şi 1-a aprobat. în Mekka, la sosirea sa, quraişii l-au acuzat de 
apostazie. El a negat, a afirmat că îmbrăţişează islamul şi a jurat că nu vor 
primi nici un bob din grânele de la Yamama, o regiune suburbană din 
împrejurimile Mekkăi, dacă Profetul - Allah să-1 binecuvânteze şi să-1 
miluiască! - nu va fi de acord. De fapt, aşa a şi făcut, a refuzat să trimită 
provizii de hrană la Mekka, până când Profetul - Allah să-1 binecuvânteze şi 



[1] Conform As-Sirah Al-Halabiiah, 2/297, este o persoană ce pretindea că ar fi 
profet, precum Muhammed. 

[2] Zad Al-Ma'ad, 2/119; Mukhtasar Sirat Ar-Rasul, p. 292, 293. 

să-1 miluiască! - nu a intervenit, la rugămintea fierbinte a mekkanilor.' 2 ' 

Invazia neamului Lihian 

Cei din neamul Lihian au spânzurat pe zece dintre companionii 
Profetului. Aceştia îşi aveau aşezarea în inima Hijaz-ului, la graniţa cu 
Mekka, însă Profetul a considerat că nu este înţelept ca ei să pătrundă în 
adâncime şi să se apropie de marele duşman quraiş, din cauza luptelor 
sângeroase dintre musulmani, pe de o parte, şi quraişi şi arabi, pe de alta. 
Totuşi, când puterea confederaţilor aliaţi a scăzut, iar ei au început să se 
potolească şi să se resemneze în privinţa echilibrului nefavorabil de puteri, 
Mesagerul lui Allah - Allah să-1 binecuvânteze şi să-1 miluiască! - a folosit 
această şansă unică şi a hotărât că venise vremea să se răzbune pe cei din 
neamul Lihian. El a pornit în Rabi' Al-Auual sau Jumada Al-Ula, în anul 6 
d.H, în fruntea a două sute de luptători musulmani, a simulat că se 
îndreaptă spre Siria, apoi a schimbat direcţia spre Batn Gharran, scena 
tragediei însoţitorilor săi, şi a chemat Mila lui Allah asupra lor. Vestea că el 
mărşăluia spre ei a ajuns la neamul Lihian, care a fugit imediat în munţii 
din împrejurimi, şi astfel el nu i-a mai putut ajunge. Pe drumul de 
întoarcere, Profetul - Allah să-1 binecuvânteze şi să-1 miluiască! - a trimis 
un grup de zece călăreţi spre un loc numit Kura' Al-Ghamim, în vecinătatea 
aşezării tribului Quraiş, pentru a confirma indirect puterea sa militară în 
plină dezvoltare. Toate aceste manevre au durat paisprezece zile, după care 
s-a întors spre casă. 

Expediţiile şi delegaţiile continuă 

1. Un pluton condus de 'Ukaşa bin Mihsan a fost detaşat spre un loc 
numit Al-Ghamir, locuit de neamul Asad, în anul 7 d.H. Duşmanul a fugit pe 
dată, lăsând în urmă două sute de cămile care au fost duse la Medina. 

2. Un pluton condus de Muhammed bin Maslama a pornit spre 
aşezarea neamului Tha'laba, în Zii Qassa. Au fost însă prinşi într-o 
ambuscadă de o sută de duşmani care i-au ucis pe toţi, în afară de 
Muhammed bin Maslama, care, deşi grav rănit, a reuşit să scape. 

3. Ca să se răzbune pe neamul Tha'laba, Abu 'Ubaida bin Al-Jarra a 
fost trimis în fruntea a patruzeci de oameni, la Zii Qassa. Ei au mărşăluit 

noaptea şi l-au luat pe duşman prin surprindere dis-de-dimineaţă. 
Musulmanii au ieşit învingători şi din nou i-au pus pe fugă pe necredincioşi. 
Aceştia au fugit în munţi, în afară de unul care a fost rănit şi care mai 
târziu a îmbrăţişat islamul. în această expediţie au capturat o mulţime de 
prăzi. 

4. în acelaşi an, un pluton aflat sub conducerea lui Zaid bin Haritsa a 
fost trimis la Al-Jumum, aşezarea celor din neamul Salim. O femeie din 
neamul Muzaina le-a arătat drumul spre o mulţime de prăzi. Mai târziu, 
Mesagerul lui Allah - Allah să-1 binecuvânteze şi să-1 miluiască! - 
a eliberat-o pe femeie de sclavie şi a căsătorit-o cu unul dintre adepţii lui. 

5. în Jumada Al-Ula, anul 6 d.H., Zaid bin Haritha a pornit în fruntea a 
o sută şaptezeci de călăreţi, spre un loc numit Al-Ais. Acolo au capturat o 
caravană quraişă condusă de Abul-'As, rudă cu Profetul, şi au jefuit-o de 
cămile. Abul-'As a scăpat şi s-a ascuns în casa lui Zeinab (soţia lui şi fiica 
Profetului). El a implorat-o să-1 roage pe Profet - Allah să-1 binecuvânteze şi 
să-1 miluiască! - să-i restituie bunurile. Profetul - Allah să-1 binecuvânteze şi 
să-1 miluiască! - a recomandat acest lucru oamenilor săi, dar fără să-i 
oblige. El s-a întors la Mekka, a înapoiat împrumuturile celor cărora li se 
cuveneau, a îmbrăţişat islamul şi a emigrat la Medina, unde Profetul - Allah 
să-1 binecuvânteze şi să-1 miluiască! - 1-a reunit cu soţia sa, Zeinab, după 
trei ani şi jumătate de la căsătorie. Versetul care se referă la interzicerea 
căsătoriei între femeile musulmane şi necredincioşi nu fusese revelat încă. 

6. în Jumada Ath-Thania, acelaşi an, Zaid, aflat în fruntea unui grup 
de cincisprezece oameni, i-a atacat pe cei din neamul Tha'laba. Ei au 
capturat douăzeci dintre cămilele lor, dar oamenii au fugit. 

7. în Regeb, acelaşi an, Zaid, aflat la conducerea unui grup de 
doisprezece oameni, a pornit spre un loc numit Uadi Al-Qura într-o misiune 
de recunoaştere, încercând să spioneze mişcările duşmanilor. Oamenii de 
acolo i-au atacat pe musulmani, au ucis nouă dintre ei, iar ceilalţi, inclusiv 
Zaid bin Haritsa, au reuşit să scape.' 1 ' 

8. Invazia Al-Khabt, în traducere "lapte acru", a avut loc în anul 
8 d.H., înaintea Tratatului Al-Hudaibiia. Abu 'Ubaida bin Al-Jarra a condus 
trei sute de oameni în urmărirea unei caravane ce aparţinea quraişilor. 
Fiindcă nu aveau destulă hrană, mureau de foame si aveau doar Khabt 



[1] Rahmat-al-lil'alamin; Zad Al-Ma'ad, 2/120-122. 

(lapte acru), de unde şi apelativul de "Armata de lapte acru". Pe parcursul 
misiunii, unul dintre oameni a măcelărit nouă cămile în trei ture, de fiecare 
dată câte trei. Abu 'Ubaida, şeful campaniei, i-a interzis să mai facă acest 
lucru. Marea a fost însă generoasă şi le-a dăruit un animal numit Al-'Anbar 
(caşalot), atât de bogat în grăsime, încât s-au hrănit din el o jumătate de 
lună. Când s-au întors acasă, i-au povestit Profetului - Allah să-1 
binecuvânteze şi să-1 miluiască! - întâmplarea, iar acesta a spus că fusese 
hrană dăruită de Allah şi le-a cerut să-i dea şi lui puţină carne.' 1 ' 
Cronologic, această campanie a avut loc înainte de Tratatul Al-Hudaibiia, 
fiindcă după acesta musulmanii au încetat să mai intercepteze caravanele 



[1] Zad Al-Ma'ad, 2/112; Ibn Hişam, 2/289, 290, 294, 295. 

qurayşilor. 



INVAZIA NEAMULUI AL-MUSTALIQ (MURAISI) 
- LUNA SABAN, ANUL 6 D.H. - 

Deşi din punct de vedere militar, nu a avut dimensiuni 
impresionante, această invazie a avut consecinţe care au condus la o stare 
de turbulenţă în statul islamic şi i-a acoperit pe ipocriţi de ruşine. Mai mult, 
a condus la consolidarea legislaţiei, ceea ce a ataşat o impresie de 
nobleţe, demnitate şi puritate a spiritelor în comunitatea islamică. 

în luna Şaban, ziua a doua, Profetul - Allah să-1 binecuvânteze şi 
să-1 miluiască! - a aflat că şeful neamului Al-Mustaliq, Al-Harith bin Dirar, 
şi-a mobilizat oamenii şi alţi câţiva arabi să atace Medina. Buraida bin 
Al-Hasib Al-Aslami a fost trimis imediat să verifice rapoartele. El a 
schimbat câteva cuvinte cu Abu Dirar, care şi-a confirmat intenţia de război. 
El a trimis mai târziu o iscoadă să estompeze poziţiile musulmanilor, dar 
aceasta a fost prinsă şi ucisă. Profetul - Allah să-1 binecuvânteze şi să-1 
miluiască! - şi-a adunat oamenii şi le-a poruncit să se pregătească de 
război. înainte de plecare, Zaid bin Haritsa a fost numit să conducă 
Medina. Când au auzit de venirea musulmanilor, necredincioşii s-au speriat, 
iar arabii care erau cu ei s-au retras şi au fugit să-şi apere vieţile. Abu Bakr 
a primit steagul emigranţilor, iar Sa'd bin 'Ubada pe cel al "ajutoarelor". Cele 
două armate s-au oprit la o fântână, numită Muraisi. Timp de o oră s-a tras 
cu săgeţi, iar apoi s-au angajat în luptă cu duşmanii, luptă care s-a încheiat 
cu victoria deplină a musulmanilor. Au fost ucişi câţiva oameni, femeile şi 
copiii necredincioşilor au fost luaţi prizonieri şi o mulţime de prăzi au căzut 
în mâinile musulmanilor. 

Doar un singur musulman a fost ucis din greşeală de un "ajutor". 
Printre captivi se afla şi Juuairiia, fiica lui Al-Harith, şeful necredincioşilor. 
Profetul - Allah să-1 binecuvânteze şi să-1 miluiască! - s-a însurat cu ea şi, 
în schimb, musulmanii au trebuit să elibereze o sută de prizonieri duşmani, 



[1] Zad Al-Ma'ad, 2/112,113; Ibn Hişam, 2/289, 290, 294, 295. 

care au îmbrăţişat islamul şi au fost numiţi "rudele Profetului".' 1 ' 

Rolul trădător al ipocriţilor înainte de invazia 
neamului Al-Mustaliq 

Abdullah bin Ubai, un necredincios ipocrit, avea sufletul plin de 
ranchiună atât împotriva islamului, cât şi a musulmanilor, fiindcă el credea 
că Profetul - Allah să-1 binecuvânteze şi să-1 miluiască! - 1-a înlăturat de la 
conducerea celor două clanuri Al-Aus şi Al-Khazraj, care i se supuseseră şi 
acceptaseră deja profeţia lui Muhammed - Allah să-1 binecuvânteze şi să-1 
miluiască! Ranchiuna lui Abdullah se manifestase înainte ca el să încerce 
să simuleze islamul. După bătălia de la Badr s-a prefăcut a fi musulman, 
dar în inima lui a rămas acelaşi duşman jurat al lui Allah, al Mesagerului 
Lui şi al tuturor credincioşilor, în genere. Unicul lui scop fusese întotdeauna 
să semene seminţele discordiei în comunitatea musulmană şi să submineze 
cauza noii religii cereşti. Comportamentul său mişelesc putea fi recunoscut 
oriunde era, însă în bătălia de la Uhud s-a evidenţiat prin încercările sale 
răutăcioase de a crea o stare de confuzie şi dezordine printre musulmani. 
Ipocrizia şi minciuna lui au căpătat dimensiuni neplăcute şi grave, când s-a 
amestecat printre musulmani, cu puţin înainte de cuvântarea Profetului, şi 
le-a spus batjocoritor: "Acesta este Mesagerul lui Allah, cu care v-a onorat 
Allah şi pe care trebuie să-1 sprijiniţi, să-1 ascultaţi şi să îi arătaţi 
supunere." Aşa făcea în fiecare vineri, înainte de cuvântarea Profetului. 

El a făcut acelaşi lucru şi în vinerea următoare bătăliei de la Uhud. 
Era atât de grosolan şi de prezumţios, încât nu-şi putea ascunde ura din 
cuvinte. Auzindu-1, câţiva musulmani l-au apucat cu reproş de mantie, 
făcându-1 să tacă. El a plecat îndată, murmurând cuvinte grosolane şi 
jignitoare. Un "ajutor" 1-a întâlnit la poarta Moscheei şi i-a poruncit să se 
întoarcă şi să-1 implore pe Mesager pentru iertarea lui Allah, dar el i-a 
răspuns că nu va avea niciodată nevoie de Profet să facă asta.' 1 ' Mai mult, 
a avut legături clandestine cu neamul Nadir, alt trib de evrei, încurajându-i 
să se alieze cu el şi promiţându-le sprijin în toate aceste eforturi neîncetate, 
care făceau parte dintr-un lung şir de conspiraţii şi intrigi urzite împotriva 
musulmanilor. 



[1] Ibn Hişam, 2/105. 

Cuvintele lui Allah privitoare la acţiunile lui trădătoare şi atentatele 
înfricoşătoare din timpul bătăliei "Tranşeei" subliniază foarte clar acest fel 
de ipocrizie: 

Şi când au zis făţarnicii şi aceia în ale căror inimi era boală: „Allah şi 
Trimisul Său nu ne-au promis nouă decât numai deşertăciune!" [33:12] 

în acelaşi context, versetele continuă să-1 descrie pe ipocrit ca fiind 
laş şi învins. El este un mincinos care nu are nici o consideraţie pentru 
legămintele solemn făcute. Este un trădător neloial, perfid, meschin şi 
lacom. Pe scurt, el este opusul desăvârşit al drept-credinciosului: 

"Ei cred că aliaţii nu au plecat. Iar dacă aliaţii vin doresc ca ei să 
meargă prin deşert printre beduini şi să întrebe despre veştile voastre. Şi 
de ar fi printre voi, nu ar lupta ei decât [foarte] puţin." [33:20] 

Toţi duşmanii islamului - evreii, ipocriţii şi politeiştii - au recunoscut 
că islamul era mai puternic, nu din cauza superiorităţii materiale, a trupelor 
mai numeroase sau a echipamentului mai bun, ci, mai curând, datorită 
valorilor nobile, a eticilor rafinate şi a înaltelor atribute ce caracterizau 
comunitatea musulmană şi tot ce aparţinea de ea. Duşmanii islamului erau 
deja conştienţi de lumina revărsată în întregime de persoana Profetului 
- Allah să-1 binecuvânteze şi să-1 miluiască! Acesta era întotdeauna un 
excelent exemplu demn de urmat. 

După ce timp de cinci ani au purtat războaie inutile împotriva noii 
religii, duşmanii islamului au ajuns să realizeze pe deplin că exterminarea 
islamului nu este posibilă pe câmpul de bătaie, aşa că au adoptat noi 
tactici. Recunoscuţi pentru zvonurile false pe care le vehiculau, ei au 
hotărât să lanseze o campanie extinsă de propagandă cu scopul de a-1 
calomnia pe Profet în cea mai sensibilă arie a vieţii arabe, în principal, în 
etică şi tradiţii. După bătălia confederaţiilor, Profetul - Allah să-1 
binecuvânteze şi să-1 miluiască! - s-a însurat cu Zeinab bint Jahş, după ce 
căsătoria ei cu Zaid bin Haritha, adoptat de Profet în perioada preislamică, 
a fost desfăcută. Ipocriţii au profitat de această ocazie şi au început să 
răspândească bârfe pe seama Profetului în întreaga Arabie, bazându-se pe o 
tradiţie a arabilor deşertului ce interzice căsătoria cu soţia divorţată a unui 
fiu adoptiv. Ei au afirmat că această căsătorie a lui ar fi un păcat odios. De 
asemenea, şi-au construit propaganda răutăcioasă pe faptul că Zeinab era a 
cincea lui nevastă, în timp ce numărul era limitat în Nobilul Coran la maxim 

patru. Din această cauză, în opinia lor, validitatea acestei căsătorii era 
îndoielnică. 

Aceste zvonuri şi bârfe au avut un impact negativ asupra moralului 
unor musulmani slabi de inimă, până când au fost dezvăluite versetele 
care-1 absolveau de orice vină pe Profet - Allah să-1 binecuvânteze şi să-1 
miluiască! - şi invalidau toate acele intenţii răutăcioase şi urzeli nesuferite: 
"O, Profetule! Fii cu frică de Allah şi nu da ascultare necredincioşilor 
şi făţarnicilor, căci Allah este Atoateştiutor şi înţelept!" [33:1] 

Rolul păcătos pe care l-au jucat ipocriţii în 
desfăşurarea invaziei neamului Al-Mustaliq 

în timpul acestei invazii, ipocriţii aproape că au reuşit să creeze 
discordie între musulmani şi să-1 ponegrească pe Profet. Pe scurt, 
comportarea lor s-a dovedit a fi o traducere autentică a cuvintelor lui Allah: 
"Şi de-ar fi purces ei laolaltă cu voi, n-ar fi făcut decât să sporească 
tulburarea voastră şi s-ar fi grăbit, căutând să semene vrajbă şi neînţe- 
legere în rândurile voastre..." [9:47]. 

Datorită comploturilor şi intenţiilor răutăcioase ale ipocriţilor, între 
emigranţi şi "ajutoare" era pe cale să izbucnească un conflict. S-a întâmplat 
odată ca un emigrant să aibă o divergenţă cu un "ajutor". Atunci, "ajutorul" 
a strigat: "O, voi, "ajutoarelor", salvaţi-mă!", iar emigrantul a strigat: 
"Emigranţilor, ajutaţi-mă!" Profetul i-a auzit şi i-a întrebat: "Ce e cu 
chemările astea preislamice, când eu sunt printre voi? în acest mod, 
Profetul - Allah să-1 binecuvânteze şi să-1 miluiască! - i-a pus la punct, 
descriind proasta lor conduită ca fiind ceva înrădăcinat în practicile 
preislamice. Ipocriţii, în frunte cu 'Abdullah bin 'Ubai, s-au înfuriat din cauza 
sfidării pe care musulmanii o arătau faţă de planurile ostile şi intrigile urzite 
în spatele uşilor închise şi au jurat, spunând: "Cel mai onorabil îl va alunga 
din Medina pe cel mai decăzut.", după care au adăugat: "Ei (emigranţii) 
s-au înmulţit şi ne-au ocupat pământurile. Dacă-ţi hrăneşti câinele, acesta 
te va sfâşia." Când Profetului - Allah să-1 binecuvânteze şi să-1 miluiască! - 
i s-a relatat această discuţie, 'Omar, un însoţitor de nădejde, a cerut 
permisiunea să-1 ucidă pe Ibn 'Ubai. Fireşte, Profetul - Allah să-1 
binecuvânteze şi să-1 miluiască! - i-a respins propunerea, spunând că nu se 

cuvine ca un Profet să fie acuzat că-şi ucide oamenii. Dimpotrivă, pe neaş- 
teptate, el i-a cerut lui 'Omar să anunţe plecarea. A mărşăluit cu oamenii lui 
timp de două zile, până ce căldura a devenit insuportabilă. S-au oprit şi au 
adormit, într-o încercare înţeleaptă de a distrage atenţia oamenilor de la 
evenimentul anterior. Fiul lui 'Abdullah a aflat despre josnicia tatălui său şi, 
când grupul a ajuns la Medina, el şi-a scos sabia şi a barat intrarea tatălui 
său în oraş, spunându-i că nu va intra în Medina până ce nu-i va permite 
Muhammed. Profetul - Allah să-1 binecuvânteze şi să-1 miluiască! - i-a 
acordat permisiunea şi astfel bârfa s-a întors asupra capului său. S-a mai 
relatat că fiul era gata să-şi ucidă tatăl, dacă Profetul - Allah să-1 
binecuvânteze şi să-1 miluiască! - i-ar fi poruncit. 

Acţiunea de defăimare 

9 

Acest incident extrem de dureros a avut loc la întoarcerea Profetului 
din expediţia împotriva neamului Mustaliq. Armata musulmană s-a oprit 
pentru o noapte într-un loc din apropierea Medinei. în această expediţie, 
Profetul - Allah să-1 binecuvânteze şi să-1 miluiască! - a fost însoţit de nobila 
şi credinciosa sa soţie, 'A'işa - Allah să fie mulţumit de ea! Astfel, s-a 
întâmplat că 'A'işa s-a îndepărtat puţin de tabără, pentru nevoile fireşti. 
Când s-a întors, ea a descoperit că-şi pierduse colierul. Colierul în sine nu 
avea mare valoare, dar cum era împrumutat de la o prietenă, 'A'işa - Allah 
să fie mulţumit de ea! - s-a îndepărtat din nou şi a început să-1 caute. La 
întoarcere, spre marea ei durere şi tristeţe, armata plecase deja, cu tot cu 
cămila pe care o călărea ea, slujitorii săi crezând că era în litieră, fiindcă 
pe atunci era foarte tânără, subţire şi uşoară în greutate. în neajutorarea ei, 
s-a aşezat şi a plâns până ce a copleşit-o somnul. Safuan bin Mu'attal, un 
emigrant care venea din urmă, a recunoscut-o, deoarece o văzuse înainte 
ca versetul referitor la acoperirea femeilor să fie dezvăluit, şi a adus-o la 
Medina pe cămila lui, fără să-i adreseze un singur cuvânt, el însuşi mergând 
în urma animalului. Ipocriţii din Medina, în frunte cu 'Abdullah bin 'Ubai bin 
Salul, au căutat să facă o crimă din acest incident şi au răspândit zvonuri 
răutăcioase la adresa 'A'işei - Allah să fie mulţumit de ea!, iar, din 
nefericire, chiar şi unii musulmani au crezut aceste zvonuri. 

Când a ajuns în Medina, Profetul - Allah să-1 binecuvânteze şi să-1 

miluiască! - a ţinut sfat cu însoţitorii săi. Aceştia aveau diferite opinii, 
începând cu divorţul şi terminând cu păstrarea ei. Incidentul a generat un fel 
de luptă între două grupări rivale, Al-Aus şi Al-Khazraj, dar intervenţia 
Profetului a redus imediat la tăcere cele două grupări. 'A'işa - Allah să fie 
mulţumit de ea!, care nu era la curent cu zvonurile ce erau vehiculate, s-a 
îmbolnăvit şi a rămas întinsă la pat, vreme de o lună. Când şi-a revenit, a 
aflat despre bârfe şi a cerut permisiunea să meargă să-şi viziteze părinţii, 
încercând să afle adevărul. Când a aflat, a izbucnit în lacrimi şi a plâns fără 
încetare două nopţi şi o zi, până a simţit că-i plesneşte ficatul. în aceste 
circumstanţe, Profetul - Allah să-1 binecuvânteze şi să-1 miluiască! - 
a vizitat-o şi după ce a mărturisit credinţa în Allah, i-a spus: "Mi s-a spus 
despre tine aşa şi aşa. Dacă eşti nevinovată, Allah va scoate la iveală 
nevinovăţia ta. Dacă ai păcătuit, căieşte-te, căci cine-şi recunoaşte 
greşelile şi cere iertare, Allah îl va ierta." Ea a încetat să mai plângă şi 
şi-a rugat părinţii să vorbească pentru ea, dar ei n-au spus nimic şi atunci a 
luat ea însăşi cuvântul şi a zis: "Dacă ţi-aş spune că sunt nevinovată şi 
Allah ştie, fără îndoială, că aşa este, tu nu m-ai crede. Dacă ar fi să admit 
ceva despre care sigur Allah ştie că sunt nevinovată, atunci o să mă crezi. 
Prin urmare nu pot să fac altceva decât să recurg la cuvintele tatălui 
profetului Yusuf (Iosif): 

"... Deci [nu-mi rămâne decât] răbdarea cuminte! Şi Allah este Cel la 
care se cere ajutor pentru cele pe care voi le povestiţii" [12:18]. 

După aceasta, s-a îndepărtat şi s-a întins să se odihnească. în acest 
moment hotărâtor pentru ea a sosit Revelaţia ce o absolvea pe A'işa - Allah 
să fie mulţumit de ea! - de toate acele vorbe defăimătoare, scornite în acest 
sens. Râzând de fericire, Profetul - Allah să-1 binecuvânteze şi să-1 
miluiască! - i-a zis: "A'işa, Allah ţi-a dezvăluit nevinovăţia". Mama ei i-a 
spus A'işei: "Scoală-te şi mulţumeşte-i!" Ea a răspuns: "Jur pe Allah, că nu 
mă scol pentru a-i mulţumi lui. Eu nu-i mulţumesc decât lui Allah!" 
Cuvintele lui Allah în această privinţă, sunau astfel: 
"Cei care au venit cu minciuna sunt un grup dintre voi..." [24:11] 
Cei mai importanţi duşmani care au participat la acţiunea 
defăimătoare - Mista bin Athatha, Hassan bin Thabit şi Hamnah bint Jahş - 
au primit câte optzeci de lovituri de bici. în ce-1 priveşte pe cel care a avut 
rolul principal, 'Abdullah bin Ubai, el nu a fost biciuit, fie din cauză că 

pedeapsa corporală ar fi micşorat pedeapsa rezervată lui în Viaţa de Apoi şi 
nu i se cuvenea acest merit, fie din acelaşi interes public pentru care nu 
fusese ucis anterior. în plus, el a devenit ţapul ispăşitor şi a fost umilit de 
oamenii săi după ce adevăratele lui intenţii au fost descoperite, fără 
îndoială, de toată lumea.' 1 ' 

După aproape o lună, Mesagerul lui Allah - Allah să-1 binecuvânteze 
şi să-1 miluiască! - şi 'Omar bin Al-Khattab au avut următoarea discuţie: 
"Nu-ţi dai seamă, 'Omar, că, dacă l-aş fi ucis pe Abdullah bin Ubai, mulţi 
demnitari s-ar fi repezit furioşi să lupte pentru el? Acum, din contră, dacă le 



[1] Sahih Al-Bukhari, 1/364,2/696-698; Zad Al-Ma'ad, 2/113-115; Ibn Hişam, 
2/297-307. 

[2] Ibn Hişam, 2/293. 

cer să-1 ucidă, o vor face cu inima împăcată." 'Omar a răspuns: "Jur pe 
Allah că judecata Profetului este mult mai înţeleaptă decât a mea".' 21 



DELEGAŢII ŞI EXPEDIŢII 
CE AU URMAT INVAZIEI AL-MURAISI' 

1. O expediţie condusă de 'Abdur Rahman bin 'Auf a fost trimisă 
spre aşezarea neamului Kalb, în Dumat Al-Jandal, în luna Şa'ban, 6 d.H. 
înainte de a porni, Profetul - Allah să-1 binecuvânteze şi să-1 miluiască! - 1-a 
chemat pe 'Abdur Rahman şi şi-a pus mâna pe mâna acestuia, chemând 
binecuvântarea lui Allah şi sfătuindu-1 să acţioneze cu generozitate în timpul 
războiului. El i-a spus să se însoare cu fiica regelui dacă ei se supuneau. 
'Abdur Rahman a rămas printre oamenii aceia timp de trei zile, i-a invitat să 
îmbrăţişeze islamul şi ei au făcut acest lucru. Apoi el s-a căsătorit cu fiica 
regelui, Tamadur bint Al-Asbagh. 

2. în aceeaşi lună a aceluiaşi an, 'Aii bin Abu Talib a fost trimis în 
fruntea unui pluton spre aşezarea neamului Sa'd bin Bakr, într-un loc numit 
Fadk. Profetul Muhammed - Allah să-1 binecuvânteze şi să-1 miluiască! - 
fusese informat că aceştia îşi abandonaseră rândurile pentru a-i sprijini pe 
evrei. Luptătorii musulmani mărşăluiau în timpul zilei, iar noaptea se 
ascundeau. Pe drum, au capturat o iscoadă duşmană, care a recunoscut că 
fusese trimisă la tribul Khaibar să le ofere sprijin, iar ei să le dea în schimb 
curmale. 'Aii şi însoţitorii lui le-au atacat tabăra, au capturat cinci sute de 
cămile şi două mii de capre, dar neamul Sa'd şi căpetenia lor, Uabr bin 
'Alim, au reuşit să fugă. 

3. O expediţie condusă de Abu Bakr As-Siddiq sau Zaid bin Haritsa 
a fost trimisă la Uadi Al-Qura, în Ramadan 6 Hijri, după ce clanul Fazara a 
atentat la viaţa Profetului. După rugăciunea de dimineaţă, detaşamentul a 
primit ordin să-1 atace pe duşman. Câţiva dintre ei au fost ucişi, iar ceilalţi 
luaţi prizonieri. Printre prizonieri se aflau şi Umm Qirfa şi fiica ei, ce a fost 
trimisă la Mekka, drept răscumpărare pentru eliberarea câtorva musulmani 
ce erau prizonieri acolo.' 11 Atentatele lui Umm Qirfa la viaţa Profetului s-au 
întors asupra ei, iar cei treizeci de călăreţi pe care i-a adunat şi folosit 



[1] Sahih Muslim, 2/89. 

pentru a-şi realiza urzeala păcătoasă, au fost ucişi cu toţii. 

4. Anas bin Malik a relatat că unii oameni aparţinând tribului 'Uraina 
au venit la Mesagerul lui Allah - Allah să-1 binecuvânteze şi să-1 miluiască! - 
şi s-au prefăcut că aderă la islam. Ei au rămas în Medina, dar climatul nu 
le-a fost prielnic şi atunci li s-a cerut să-şi ridice corturile pe pajiştile din 
apropiere. Ei au făcut aşa şi au fost mulţumiţi. Apoi, ei l-au atacat pe 
păstorul Profetului şi l-au omorât, s-au dezis de islam şi au fugit, după ce 
mai întâi furaseră şi cămilele. Această ştire a ajuns la urechile Profetului 
- Allah să-1 binecuvânteze şi să-1 miluiască! - şi de îndată a trimis pe 
urmele lor un grup de douăzeci de musulmani conduşi de Karz bin Jabir 
Al-Fihri. Aceştia au fost prinşi şi omorâţi.' 11 

De asemenea, biografii au relatat că 'Amr bin Omaiia Ad-Damari şi 
Salama bin Abu Salama au fost trimişi într-o expediţie să-1 omoare pe Abu 
Sufian, şeful tribului Quraiş, care trimisese deja un beduin să-1 omoare pe 
Profet - Allah să-1 binecuvânteze şi să-1 miluiască! Misiunea celor doi 
oameni a dat greş, însă, pe drum, au omorât trei politeişti. Trebuie 
menţionat că toate invaziile anterioare n-au implicat lupte adevărate, ele 
fiind mai degrabă manevre militare de pedepsire conduse împotriva unor 
duşmani, încă nesupuşi. O meditaţie mai profundă asupra dezvoltării 
circumstanţelor de război, dezvăluie prăbuşirea continuă a moralului 
duşmanilor islamului, care au ajuns să realizeze că nu se mai aflau în 
poziţia de a reprima chemarea islamică sau de a-i atenua cursul normal. 
Această stare de lucruri a atins apogeul cu Tratatul de la Al-Hudaibiia, când 
cele două părţi aflate în război, musulmanii şi cei ce nu erau musulmani, 



[1] Zad Al-Ma'ad, 2/122 

au încheiat un tratat de pace prin care se recunoştea puterea tot mai mare 
a islamului. Acesta a înregistrat fără echivoc continuitatea religiei islamice 
în întreaga Arabie. 

TRATATUL DE LA AL-HUDAIBIIA 
ZUL-QI'DE 6 D.H. 

în timp ce întreaga Arabie era martora acestei impresionante mişcări 
în favoarea musulmanilor, premergătorii marii cuceriri şi ai succesului 
chemării islamice au început să se ivească treptat la orizontul demografic şi 
drept-credincioşii şi-au restabilit dreptul necontestat de a-şi face rugăciunile 
în Sfântul Sanctuar. 

în jurul anului 6 d.H., Profetul - Allah să-1 binecuvânteze şi să-1 
miluiască! - a avut un vis în timp ce se afla încă în Medina. A visat că intra 
în siguranţă în Sfântul Sanctuar din Mekka cu însoţitorii săi şi conducea 
ceremoniile de 'Umra (micul pelerinaj). Părul le era tăiat sau ras. De îndată 
ce a povestit tovarăşilor săi acest vis, inimile lor au tresărit de bucurie, 
fiindcă au descoperit în el adeverirea dorinţei lor profunde de a lua parte la 
pelerinaj şi ritualurile sale sfinte, după un exil de şase ani. 

Profetul - Allah să-1 binecuvânteze şi să-1 miluiască! - şi-a spălat 
hainele, a încălecat pe cămilă şi a plecat spre Mekka, în fruntea a o mie 
cinci sute de musulmani, printre care se afla şi soţia lui, Umm Salama. 
Câţiva beduini ai deşertului a căror Credinţă era moderată au rămas în 
urmă, găsind diverse pretexte. Ei nu aveau alte arme în afară de săbiile din 
teacă, fiindcă nu aveau nici o intenţie să lupte. Pe timpul absenţei 
Profetului, Ibn Umm Maktum a fost numit să conducă Medina. în timp ce se 
apropiau de Mekka, într-un loc numit Zi Hulaifa, el a poruncit să fie 
împodobite animelele de sacrificiu şi toţi credincioşii s-au înveşmântat în 
Ihram, straiul de pelerin, pentru ca întreaga lume să ştie că n-au ieşit 
pentru război. El a trimis o iscoadă să afle veşti despre duşman. Omul s-a 
întors să-i spună Profetului că o armată uriaşă şi un mare număr de sclavi 
s-au adunat să-1 înfrunte şi că drumul spre Mekka era complet blocat. 
Profetul - Allah să-1 binecuvânteze şi să-1 miluiască! - s-a sfătuit cu tovarăşii 
săi, care au fost de părere să nu lupte cu nimeni decât dacă vor fi 
împiedicaţi să-şi facă pelerinajul. 

La rândul lor, quraişi au convocat o adunare în care au studiat 
întreaga situaţie şi au hotărât să reziste în faţa misiunii Profetului, cu orice 
preţ. Două sute de călăreţi conduşi de Khalid bin Al-Ualid au fost trimişi 
să-i ia pe musulmani prin surprindere, în timpul de Zuhr ("rugăciunea de 
amiază"). Oricum, regulile rugăciunii în vreme de restrişte au fost dezvăluite 
între timp şi astfel Khalid şi oamenii săi au ratat şansa. Musulmanii au 
evitat să mărşăluiască pe drumul acela şi au ales să urmeze unul 
accidentat şi stâncos. Khalid s-a grăbit să se întoarcă la quraişi şi i-a pus 
la curent cu situaţia. 

Când musulmanii au ajuns într-un loc numit Thaniiat Al-Marar, 
cămila Profetului s-a împiedicat şi a îngenunchiat, nevrând să se mai mişte. 
Muhammed - Allah să-1 binecuvânteze şi să-1 miluiască! - a jurat că va 
accepta de bună voie orice plan vor hotărî ei şi care glorifică datoriile sfinte 
faţă de Allah. Apoi şi-a îmboldit cămila cu reproş şi ea s-a ridicat. Ei şi-au 
reluat marşul şi au ajuns să-şi ridice corturile în cea mai îndepărtată zonă 
din Al-Hudaibiia, lângă un puţ cu apă puţină. Musulmanii s-au plâns de sete 
Profetului - Allah să-1 binecuvânteze şi să-1 miluiască!, iar acesta a scos 
din tolbă o săgeată şi a înfipt-o în puţ. Apa a ţâşnit pe loc şi însoţitorii lui 
au băut pe săturate. Când Profetul - Allah să-1 binecuvânteze şi să-1 
miluiască! - s-a retras pentru a se odihni, Budail bin Uarqa'Al-Khuza'i 
împreună cu nişte oameni de vază din tribul Khuza'ah, confidenţii Profetului, 
au venit şi l-au întrebat pentru ce venise. Profetul - Allah să-1 binecuvânteze 
şi să-1 miluiască! - a răspuns că nu venise să se războiască: "Nu-mi doresc 
altceva", a răspuns el, "decât să fac micul pelerinaj în Sfântul Sanctuar. 
Dacă vor să adere la noua religie, aşa cum au făcut unele popoare, quraişii 
sunt bineveniţi, dar dacă îmi stau în cale sau îi împiedică pe musulmani să 
facă pelerinajul, fireşte că voi lupta împotriva lor până la ultimul om. 
Facă-se Voia lui Allah!" Solul a dus înapoi mesajul la quraişi, care l-au 
trimis pe un altul, numit Mikraz bin Hafs. Când 1-a văzut, Profetul - Allah 
să-1 binecuvânteze şi să-1 miluiască! - a spus că acela era un trădător. El a 
primit acelaşi mesaj pe care să-1 comunice poporului său. A fost urmat de 
un alt ambasador, cunoscut sub numele de Al-Hulais bin 'Alqama. El a fost 
foarte impresionat de devotamentul musulmanilor pentru Sfânta Ka'ba. S-a 
întors la oamenii lui şi i-a prevenit să nu-i împiedice pe Muhammed - Allah 
să-1 binecuvânteze şi să-1 miluiască! - şi pe companionii lui să onoreze 
Casa lui Allah, deoarece nu dorea să-şi strice alianţa cu ei. Hulais a fost 

succedat de 'Urua bin Ma'sud Ath-Thaqafi pentru a negocia cu Muhammed 
- Allah să-1 binecuvânteze şi să-1 miluiască! Pe parcursul discuţiei, el i-a 
spus Profetului - Allah să-1 binecuvânteze şi să-1 miluiască:"0, Muhammed, 
i-ai adunat în jurul tău ca să-i distrugi. Pe Allah, cred că mâine toţi aceşti 
oameni te vor părăsi." în acel moment, Abu Bakr s-a ridicat şi şi-a exprimat 
indignarea cu privire la acest reproş. Al-Mughira bin Şu'ba a adoptat aceeaşi 
atitudine şi i-a interzis cu reproş să atingă barba Profetului. Auzind 
acestea, quraişul a remarcat cu indignare, referindu-se la fapta trădătoare a 
celui din urmă, că acesta şi-a ucis tovarăşii şi i-a jefuit, înainte de a 
îmbrăţişa islamul. între timp, 'Urua, cât a stat în tabăra musulmană, a 
urmărit cu atenţie dragostea nemăsurată şi profundul respect pe care 
credincioşii le purtau Profetului - Allah să-1 binecuvânteze şi să-1 miluiască! 
El s-a întors şi le-a împărtăşit quraişilor opinia lui, conform căreia oamenii 
aceia nu-1 vor părăsi în nici o împrejurare pe Profet - Allah să-1 
binecuvânteze şi să-1 miluiască! El şi-a exprimat sentimentele cu 
următoarele cuvinte: "Am fost în regatul lui Chosroes, al lui Ceasar şi al lui 
Negus, dar n-am văzut niciodată un rege printre supuşii lui, cum este 
Muhammed printre însoţitorii lui. Când îşi face abluţiunea, ei preţuiesc apa 
rămasă, iar când vorbeşte, ei îşi coboară glasurile. Ei nu-1 vor abandona 
pentru nimic în lume. Acum el vă oferă o soluţie rezonabilă, aşa că faceţi 
ce vreţi." 

Văzând că şefii lor tindeau spre reconciliere, câţiva tineri quraişi 
necugetaţi şi cu porniri agresive au gândit un plan mişelesc prin care să 
împiedice tratatul de pace. Ei au hotărât să se furişeze în tabăra 
musulmanilor şi să producă încăierări intenţionate, menite să aprindă fitilul 
războiului. Muhammed bin Maslama, şeful gărzilor musulmane, i-a luat 
prizonieri, dar, ţinând cont de rezultatele iminente ce aveau să fie obţinute, 
Profetul - Allah să-1 binecuvânteze şi să-1 miluiască! - i-a eliberat. în acest 
context, Allah spune: 

"El este Cel care a îndepărtat mâinile lor de la voi şi mâinile voastre 
de la ei, în Valea Mekkăi, după ce v-a dat vouă izbândă asupra lor." [48:24] 

Timpul trecea. Negocierile continuau, dar fără nici un rezultat. 
Atunci Profetul - Allah să-1 binecuvânteze şi să-1 miluiască! - 1-a trimis pe 
'Omar să se întâlnească în numele lui cu nobilii tribului Quraiş. 'Omar însă 
s-a scuzat pe motivul duşmăniei personale cu neamul quraişilor. în plus, el 
nu avea rude influente în oraş care să-1 apere de pericol. Atunci, 1-a indicat 

pe 'Uthman bin 'Affan, care aparţinea uneia dintre cele mai puternice 
familii din Mekka, ca fiind mesagerul potrivit. 'Uthman a mers atât la Abu 
Sufian, cât şi la alte căpetenii şi le-a spus că musulmanii veniseră doar în 
vizită şi pentru a aduce omagii Casei Sfinte, pentru a se prosterna (în 
rugăciune), neavând nici cea mai mică intenţie de a lupta. I s-a cerut, de 
asemenea, să-i cheme la islam şi să dea vestea bună credincioşilor din 
Mekka, femei şi bărbaţi, deoarece izbânda era aproape şi islamul va învinge 
cu siguranţă, fiindcă Allah doreşte ca religia Sa să fie stabilită cu adevărat în 
Mekka. 'Uthman i-a asigurat că după ceremonii ei vor părăsi Mekka în 
linişte, dar quraişii au rămas neînduplecaţi şi n-au vrut să le acorde 
permisiunea să viziteze Al-Ka'ba. Totuşi, i-au dat permisiunea lui 'Uthman să 
facă doar el singur pelerinajul, dacă aşa dorea, însă 'Uthman le-a refuzat 
oferta, spunând: "Cum este posibil să-mi acord această şansă, când 
Profetului - Allah să-1 binecuvânteze şi să-1 miluiască! - îi este refuzată?" 

Musulmanii au aşteptat cu nerăbdare sosirea lui 'Uthman, dar în acelaşi timp 
erau stăpâniţi de teamă şi nelinişte. Sosirea sa a fost însă întârziată 
considerabil şi musulmanii au bănuit că jocul quraişilor era necinstit. Ei erau 
foarte îngrijoraţi şi au jurat solemn pe mâna Profetului că îşi vor sacrifica 
vieţile ca să răzbune moartea tovarăşului lor şi că vor rămâne hotărâţi lângă 
învăţătorul lor, Muhammed - Allah să-1 binecuvânteze şi să-1 miluiască!, 
indiferent de condiţii. Acest legământ este cunoscut sub numele de Bai'at 
Ar-Riduan ("Legământul de fidelitate"). Primii care au jurat au fost Abu 
Sinan Al-Asadi şi Salama bin Al-Akua', care au promis solemn, de trei ori, 
atât în faţa armatei, cât şi în mijlocul şi în spatele ei, că îşi vor da viaţa 
pentru cauza Adevărului. Profetul - Allah să-1 binecuvânteze şi să-1 
miluiască! - a adăugat mâna sa stângă peste mâinile lor legate în 
jurământ, în locul lui 'Uthman. Legământul de fidelitate a fost făcut sub un 
copac, 'Omar ţinând mâna Profetului, în timp ce Ma'qil bin Yasar ţinea o 
rămurică de copac deasupra capetelor lor. Nobilul Coran a făcut referire la 
acest legământ, cu următoarele cuvinte: 

"Allah a fost mulţumit de dreptcredincioşi, când ei au făcut legământ 
cu tine [acolo] sub pom... " [48:18] 

Când quraişii au văzut ferma hotărâre a musulmanilor de a-şi vărsa 
şi ultima picătură de sânge în apărarea credinţei lor, şi-au venit în fire şi au 
realizat că adepţii lui Muhammed nu puteau fi speriaţi cu aceste tactici. 
După un alt schimb de mesaje, ei au căzut de acord să încheie un tratat de 

pace şi reconciliere cu musulmanii. Clauzele tratatului menţionat sunt după 
cum urmează: 

1. De această dată, musulmanii se vor întoarce acasă, însă vor reveni 
anul viitor şi vor rămâne în Mekka trei zile fără să fie deranjaţi de quraişi. 
Nu vor reveni înarmaţi, dar pot purta cu ei săbii băgate în teacă. Acestea 
însă vor fi ţinute în tolbe. 

2. Activităţile de război vor fi suspendate timp de zece ani, perioadă 
în care ambele părţi vor trăi în deplină siguranţă şi nici una nu va ridica 
sabia asupra celeilalte. 

3. Dacă vreunul dintre quraişi se va alătura lui Muhammed - Allah 
să-1 binecuvânteze şi să-1 miluiască! - fără permisiunea tutorilor lui, acesta 
va fi trimis înapoi la neamul Quraiş, iar, dacă unul dintre adepţii lui 
Muhammed se va întoarce la neamul Quraiş, acesta nu va fi trimis înapoi. 

4. Oricine doreşte să se alăture lui Muhammed sau să încheie vreo 
înţelegere cu el are libertatea să facă acest lucru. De asemenea, oricine 
doreşte să se alăture neamului Quraiş sau să încheie vreun tratat cu el are 
îngăduinţă să facă asta. 

Au avut loc unele dispute referitoare la această acţiune. De exemplu, 
când acordul trebuia scris, Aii bin Abu Talib, care făcea pe scribul, a 
început astfel: "Bismillah ir-Rahman ir-Rahim", adică "în Numele lui Allah, 
Cel mai Milostiv, îndurător!", dar conducătorul mekkan, Suhail bin 'Amr, a 
declarat că el nu ştia nimic despre Ar-Rahman şi a insistat asupra formulei 
obişnuite "Bi-ismika Allahumma", adică "în Numele Tău, Allah!" Musulmanii 
au fost nemulţumiţi, dar Profetul - Allah să-1 binecuvânteze şi să-1 miluiască! 
- a acceptat. A continuat să dicteze din nou: "Aşa s-a căzut de acord cu 
Profetul lui Allah, Muhammed." Dar Suhail a spus: "Dacă te-am fi 
recunoscut ca Profet, nu te-am fi împiedicat să intri în Casa Sfântă şi nici 
nu am fi luptat împotriva ta. Scrie numele tău şi numele tatălui tău." 
Musulmanii au comentat din nou şi au refuzat să consimtă la modificare. 
Profetul - Allah să-1 binecuvânteze şi să-1 miluiască!, însă, pentru cauza mai 
importantă a islamului, n-a luat în seamă un asfel de detaliu minor. A şters 
el însuşi cuvintele şi a dictat în loc: "Muhammed, fiul lui 'Abdullah." La scurt 
timp după acest tratat, clanul Khuza'a, un fost aliat al neamului Haşim, a 
intrat în rândurile oamenilor lui Muhammed - Allah să-1 binecuvânteze şi 
să-1 miluiască!, iar neamul Baber s-au alăturat quraişilor. 

în timp ce se scria tratatul, a apărut la faţa locului Abu Jandal, fiul lui 

Suhail. El era în lanţuri şi se clătina de foame şi oboseală. Profetul - Allah 
să-1 binecuvânteze şi să-1 miluiască! - şi companionii lui au fost înduioşaţi 
şi au încercat să-i asigure eliberarea, dar Suhail a rămas neînduplecat şi a 
spus: "Aceasta este o şansă pentru voi să demonstraţi că sunteţi loiali 
tratatului." Profetul - Allah să-1 binecuvânteze şi să-1 miluiască! - a spus: 
"Dar tratatul nu a fost semnat când fiul tău a intrat în tabără." Auzind 
acestea, el s-a repezit înainte şi a zis: "Dar termenii tratatului au fost 
negociaţi". A fost într-adevăr un moment tensionat. Pe de-o parte, Abu 
Jandal se văicărea în gura mare: "O, musulmani! Sunt pe cale de a fi predat 
politeiştilor care m-ar putea îndepărta de la religia mea.", iar pe de altă 
parte, angajamentul era considerat necesar, indiferent de celelalte 
considerente. Inima profetului s-a strâns de milă, însă dorea să-şi onoreze 
cuvântul cu orice preţ. El 1-a consolat pe Abu Jandal şi a zis: "Ai răbdare şi 
resemnează-te în faţa Voinţei lui Allah. El te va uşura pe tine şi pe tovarăşii 
tăi neajutoraţi şi îţi va arăta calea de scăpare. Am încheiat cu ei un tratat 
de pace şi am făcut legământ în Numele lui Allah. De aceea nu putem sub 
nici un motiv să-1 încălcăm". 

Când tratatul de pace a fost încheiat, Profetul - Allah să-1 binecu- 
vânteze şi să-1 miluiască! - a poruncit însoţitorilor lui să taie animalele de 
sacrificiu, dar ei erau prea deprimaţi pentru a-1 mai asculta. Profetul - Allah 
să-1 binecuvânteze şi să-1 miluiască! - a dat instrucţiuni în acest sens de 
trei ori, dar nu a primit nici un răspuns. El a povestit soţiei sale Umm 
Salama despre această atitudine a însoţitorilor săi. Ea 1-a sfătuit ca el 
însuşi să preia iniţiativa, să-şi sacrifice animalul şi să-şi radă capul. Văzând 
aceasta, cu inimile sfâşiate, musulmanii au început să-şi sacrifice 
animalele şi să-şi radă capetele. Aproape că s-au omorât unii pe alţii din 
cauza durerii. Profetul - Allah să-1 binecuvânteze şi să-1 miluiască! - s-a 
rugat de trei ori pentru cei care şi-au ras capul şi o dată pentru cei care 
şi-au scurtat părul. A fost sacrificată câte o cămilă sau o vacă în numele a 
şapte persoane. Profetul - Allah să-1 binecuvânteze şi să-1 miluiască! - 
a sacrificat o cămilă ce aparţinuse cândva lui Abu Jahl şi pe care 
musulmanii o luaseră pradă la Badr, adresându-le astfel injurii politeiştilor. 
în timpul campaniei Al-Hudaibiia, Profetul - Allah să-1 binecuvânteze şi să-1 
miluiască! - deşi era interzis, i-a îngăduit lui Ka'b bin 'Ujra, care se afla în 
"Ihram" (stare de consacrare rituală a pelerinului) pentru micul pelerinaj 
să-şi radă capul, întrucât era bolnav, cu condiţia ca drept răsplată, fie să 

sacrifice o oaie, fie să postească trei zile, fie să hrănească şase persoane 
nevoiaşe. în legătură cu asta, a fost revelat următorul verset: 

"... Acela dintre voi care este bolnav sau are o durere la cap 
[şi trebuie să se tundă], acela trebuie să se răscumpere printr-un post sau 
printr-o pomană sau printr-o jertfă..." [2:196] 

între timp, nişte femei credincioase au emigrat la Medina şi i-au cerut 
Profetului - Allah să-1 binecuvânteze şi să-1 miluiască! - un adăpost, care 
le-a şi fost acordat. Când familiile lor au cerut să fie înapoiate, el a refuzat, 
datorită revelării următorului verset: 

"O, voi cei care credeţi! Dacă vin la voi muieri credincioase în 
pribegie, încercaţi-le pe ele! Allah ştie mai bine credinţa lor. Şi dacă aflaţi 
că ele sunt credincioase, nu le mai trimiteţi înapoi la necredincioşi. Ele nu 
mai sunt îngăduite pentru ei şi nici ei nu mai sunt îngăduiţi pentru ele [ca 
soţi]. Daţi-le lor înapoi ceea ce au cheltuit [ca zestre] şi nu este nici un 
păcat pentru voi să vă căsătoriţi cu ele, dacă le daţi zestrea ce li se cuvine 
lor. Şi nu le ţineţi [ca soaţe] pe cele necredincioase!..." [60:10] 

Motivul pentru care femeile credincioase nu au mai fost înapoiate era 
acela că ele nu fuseseră incluse de la început în termenii tratatului, care se 
referea doar la bărbaţi, iar Coranul abrogase orice termeni referitori la femei, 
prin versetul: 

"O, Profetule! Dacă vin la tine muieri credincioase şi îţi fac jurământ 
de credinţă, făgăduind că nu vor pune nimic în rând cu Allah,..." [60:12] 

Acesta este versetul care interzicea femeilor musulmane să se mărite 
cu necredincioşi. De asemenea, bărbaţii musulmani aveau poruncă să 
oprească legăturile de căsătorie cu femei necredincioase. în conformitate cu 
această poruncă, 'Omar bin Al-Khattab a divorţat de două dintre soţiile sale 
cu care se însurase înainte de a îmbrăţişa islamul. Mu'auiia s-a însurat cu 
prima şi Safuan bin Omaiia cu a doua. 

Evaluarea consecinţelor socio-politice ale tratatului 
Al-Hudaibiia 

O serie de evenimente au confirmat profunda înţelepciune şi 
splendidele rezultate ale tratatului de pace pe care Allah 1-a numit "victorie 
evidentă". Cum putea fi altfel din moment ce neamul Quraiş a recunoscut 
existenţa îndreptăţită a musulmanilor pe scena vieţii politice a Arabiei şi a 

început să trateze cu credincioşii de pe poziţii egale? Prin prisma articolelor 
tratatului, tribul Quraiş şi-a retras indirect pretenţia la supremaţia religioasă 
şi a admis că nu mai era interesat de alte popoare decât de cel Quraiş, 
absolvindu-se de orice responsabilitate faţă de viitorul religios al Peninsulei 
Arabice. Musulmanii nu aveau intenţia să ia averile oamenilor sau să-i 
omoare în războaie sângeroase şi nici măcar nu s-au gândit vreodată să 
folosească forţa în dorinţa lor de a propaga islamul. Dimpotrivă, singurul lor 
scop era să asigure o atmosferă de libertate ideologică sau religioasă: 

"... Cine voieşte să creadă şi cine voieşte să nu creadă!..." [18:29] 

Musulmanii au avut şansa să răspândească islamul în regiuni 
neexplorate până atunci. Când s-a încheiat armistiţiul şi războiul a fost 
abolit, oamenii se întâlneau şi se sfătuiau şi toţi cei înţelepţi aderau la 
islam, astfel încât în doi ani de la încheierea tratatului, numărul celor care 
au aderat la islam s-a dublat. Această afirmaţie se sprijină pe faptul că 
Profetul - Allah să-1 binecuvânteze şi să-1 miluiască! - a plecat la 
Al-Hudaibiia cu doar 1400 de oameni, dar când a pornit să elibereze 
Mekka, doi ani mai târziu, avea 10.000 de oameni cu el. 

Articolul tratatului referitor la încetarea ostilităţilor pe o perioadă de 
zece ani ne îndreaptă atenţia spre lipsa totală a mândriei politice a 
quraişilor şi a aliaţilor lor şi stă mărturie în faţa prăbuşirii şi neputinţei 
instigatorului la război. 

Quraişii au fost obligaţi să piardă acele avantaje în schimbul unuia 
singur care aparent era în favoarea lor, dar care de fapt nu i-a deranjat 
deloc pe musulmani, şi anume articolul ce se referă la extrădarea 
credincioşilor care se refugiază la aceştia, fără consimţământul tutorilor lor. 
La prima vedere era o clauză foarte dureroasă şi în tabăra musulmană era 
considerată inadmisibilă. Oricum, pe parcursul evenimentelor, s-a dovedit a 
fi o mare binecuvântare. Musulmanii trimişi înapoi la Mekka nu aveau 
intenţia să renunţe la binecuvântările islamului, ci, dimpotrivă, chiar aceşti 
musulmani s-au dovedit a fi centrul de influenţă al islamului. Era imposibil 
de crezut că ei vor deveni apostaţi sau renegaţi. înţelepciunea din spatele 
acestui acord a atins apogeul pe parcursul câtorva evenimente ulterioare. 
După ce Profetul - Allah să-1 binecuvânteze şi să-1 miluiască! - a ajuns 
înapoi la Medina, Abu Basir, care evadase de la quraişi, a venit la el ca 
musulman. Quraişii au trimis doi oameni să-1 aducă înapoi, astfel că 
Profetul - Allah să-1 binecuvânteze şi să-1 miluiască! - 1-a predat în mâinile 



314 



Biografia nobilului profet 



lor. în drum spre Mekka, Abu Basir a reuşit să-1 ucidă pe unul dintre ei, iar 
celălalt a fugit la Medina, cu Abu Basir pe urmele lui. Când a ajuns la 
Profet - Allah să-1 binecuvânteze şi să-1 miluiască!, el i-a spus: "Datoria ta 
s-a încheiat şi Allah te-a eliberat de ea. Pe bună dreptate, tu m-ai predat 
oamenilor şi Allah m-a salvat din mâinile lor." Profetul - Allah să-1 
binecuvânteze şi să-1 miluiască! - a spus: "Vai de el! S-ar fi declanşat un 
război dacă mai erau şi alţii cu el." Când a auzit asta, el şi-a dat seama 
că va fi din nou predat mekkanilor şi a fugit din Medina la Saif Al-Bahr. 
Ceilalţi musulmani care erau oprimaţi în Mekka au început să fugă la Abu 
Basir. Lui i s-au alăturat Abu Jandal şi alţii până când s-a format o 
adevărată colonie, care destul de curând a început să se răzbune pe quraişi 
şi să le captureze caravanele. Nefiind capabili să-i controleze pe acei 
colonişti, păgânii din Mekka l-au implorat pe Profet - Allah să-1 
binecuvânteze şi să-1 miluiască! - să desfiinţeze clauza care guverna 
extrădarea. L-au implorat în Numele lui Allah şi al legăturii lor de sânge să 
trimită după grupul acela, spunând că, din punctul lor de vedere, oricine se 
va alătura musulmanilor din Medina va fi în siguranţă. Atunci, Profetul 
- Allah să-1 binecuvânteze şi să-1 miluiască! - a trimis după acel grup şi ei 
au răspuns, aşa cum era de aşteptat, pozitiv. 

Acestea erau principalele clauze ale tratatului de pace şi se pare că 
toate funcţionau în favoarea statului islamic, aflat în plină dezvoltare. 
Cu toate acestea, două puncte din tratat nu au fost pe placul musulmanilor: 
faptul că în acel an nu aveau acces la Sfântul Sanctuar şi atitudinea 
aparent umilitoare în ceea ce priveşte reconcilierea cu păgânii quraişi. 
'Omar, incapabil să se abţină din cauza durerii care-i cuprinsese inima, a 
mers la Profet - Allah să-1 binecuvânteze şi să-1 miluiască! - şi i-a spus: 
"Nu eşti tu adevăratul Mesager al lui Allah?" Profetul - Allah să-1 
binecuvânteze şi să-1 miluiască! - a răspuns calm: "De ce n-aş fi?" 'Omar a 
vorbit din nou şi a întrebat: "Nu suntem noi pe calea cea dreaptă şi quraişii 
pe cea greşită?" Fără să manifeste nici un resentiment, Profetul - Allah 
să-1 binecuvânteze şi să-1 miluiască! - a răspuns că aşa era. Când a primit 
acest răspuns, el a continuat grăbit: "Atunci nu ar trebui să suferim nici o 
umilire în privinţa Credinţei." Profetul - Allah să-1 binecuvânteze şi să-1 
miluiască! - a rămas netulburat şi a spus cu deplină încredere: "Eu sunt 
adevăratul Mesager al lui Allah, totdeauna supus Lui, iar El mă va ajuta". 
"Nu tu ne-ai spus să facem pelerinajul?" "Dar nu v-am spus niciodată" a 

răspuns Profetul, "să-1 facem chiar anul acesta." 'Omar a tăcut, dar mintea 
lui era tulburată. A mers la Abu Bakr şi şi-a dezvăluit sentimentele în faţa 
sa. Abu Bakr care nu se îndoise niciodată de buna credinţă a Profetului, a 
confirmat ce-i spusese Profetul - Allah să-1 binecuvânteze şi să-1 miluiască! 
La timpul potrivit a fost revelat "Capitolul Biruinţei", care spune: 

"Noi ţi-am dat ţie o biruinţă învederată," [48:1] 

Mesagerul lui Allah - Allah să-1 binecuvânteze şi să-1 miluiască! - 1-a 
chemat pe 'Omar şi i-a făcut urări de bine. 'Omar s-a bucurat şi a regretat 
foarte mult atitudinea sa anterioară. El a făcut milostenii, a ţinut post şi 
rugăciuni şi a eliberat cât de mulţi sclavi a putut, ca ispăşire pentru 
atitudinea necugetată pe care o adoptase. [1] 

La începutul anului 7 d.H., trei oameni de vază din Mekka au aderat 
la islam, 'Amr bin Al-'As, Khalid bin Al-Ualid şi 'Uthman bin Talha. La 



[1] Fath Al-Bari, 7/439-458; Sahih Al-Bukhari, 1/378-381. 

316 



Biografia nobilului profet 



sosirea şi intrarea lor în rândurile islamului, Profetul - Allah să-1 bine- 
cuvânteze şi să-1 miluiască! - a spus: "Quraişii ne-au oferit propriul lor 
sânge". 



A DOUA ETAPA 
O NOUĂ FAZĂ A ACŢIUNII ISLAMICE 

Tratatul de pace de la Al-Hudaibiia a marcat o nouă etapă în 
procesul acţiunii islamice şi în viaţa musulmanilor. Tribul Quraiş, un duşman 
puternic al islamului, se retrage acum din arena politică şi acceptă o 
înţelegere paşnică cu musulmanii, dispărând astfel influenţa unui duşman 
tripartit, din care făceau parte tribul Quraiş, tribul Ghatafan şi evreii. De 
asemenea, quraişii erau purtătorii stindardului păgânismului în Arabia şi, din 
această cauză, sentimentele agresive ale celorlalţi păgâni împotriva 
islamului au scăzut considerabil. Tribul Ghatafan n-a mai constituit o 
ameninţare şi faptele lor provocatoare erau mai ales acţiuni stârnite de evrei. 
Evreii, după ce au fost izgoniţi din Medina, s-au retras în Khaibar, pe care 
l-au transformat într-un cuib de intrigi împotriva Profetului - Allah să-1 
binecuvânteze şi să-1 miluiască! Acolo îşi urzeau comploturile, aţâţau focul 
disensiunilor şi îi ademeneau pe arabii ce locuiau în vecinătatea Medinei să 
se unească cu ei în scopul exterminării noului stat islamic sau, cel puţin, 
să producă pierderi substanţiale musulmanilor. Profetul - Allah să-1 
binecuvânteze şi să-1 miluiască!, atent la activităţile lor diavoleşti a stabilit 
la scurt timp după confirmarea tratatului mai sus menţionat un plan de 
război care să aibă prioritate în planurile sale. Tratatul de la Hudaibiia a 
permis musulmanilor să-şi intensifice activităţile islamice şi să-şi sporească 
eforturile pentru propagarea Chemării la islam şi, prin urmare, să acorde 
acestui gen de acţiune mai multă importanţă decât activităţilor militare. De 
aceea, considerăm necesar să divizăm această etapă posterioară tratatului 
în două secţiuni: 

1. Eforturi paşnice neîncetate pentru propagarea Chemării la Islam şi 



317 



Biografia nobilului profet 



menţinerea prin corespondenţă a relaţiilor cu regii şi prinţii entităţilor 
politice învecinate. 

2. Activităţi militare. 



PLANURILE PROFETULUI DE A RĂSPÂNDI 
ÎN AFARA ARABIEI MESAJUL ISLAMULUI 

Spre sfârşitul anului 6 d.H., la întoarcerea sa de la Hudaibiia, 
Profetul - Allah să-1 binecuvânteze şi să-1 miluiască! - a hotărât să trimită 
mesaje regilor din afara graniţelor Arabiei, chemându-i la islam. Pentru a 
autentifica scrisorile de recomandare ale ambasadorilor săi a fost făcut un 
sigiliu de argint pe care erau gravate cuvintele: "Muhammed, Mesagerul lui 
Allah"' 1 ! 

Ambasadorii au fost aleşi în virtutea experienţei şi cunoştinţelor lor 
şi trimişi în misiune, în luna Muharram, anul 7 d.H., cu câteva zile înainte 
de invazia Khaibar.' 2 ' 

1. O scrisoare către Negus, regele Abisiniei (Etiopia) 

Negus, regele Abisiniei (Etiopiei), pe numele său adevărat Aşama 
bin Al-Abjar, a primit mesajul Profetului, care i-a fost înmânat de Amr bin 
Omaiia Ad-Damari, mesaj la care s-a referit At-Tabari, spre sfârşitul anului 
6 sau începutul anului 7 d.H. O cercetare atentă a scrisorii, arăta că nu era 
cea trimisă după evenimentul de la Al-Hudaibiia. Conţinutul scrisorii indica 
mai degrabă că a fost trimisă acelui rege când Ja'far şi însoţitorii săi au 
emigrat în Abisinia (Etiopia), în timpul perioadei mekkane. Una din propoziţii 
spune: "L-am trimis la tine pe vărul meu Ja'far cu un grup de musulmani. Fii 
generos cu ei şi renunţă la aroganţă." Al-Baihaqi, cu acceptul lui Ibn Ishaq, 
a făcut următoarea relatare a scrisorii Profetului trimisă lui Negus: 

"Această scrisoare este trimisă de Muhammed, Profetul lui Allah, 
către Negus Al-Aşama, regele Abisiniei (Etiopiei). Pacea să fie cu el care 
urmează dreapta călăuzire şi crede în Allah şi în Mesagerul Lui. 
Mărturisesc că nu este alt zeu în afară de Allah, Cel Unic, care nu a avut 



[1] Sahih Al-Bukhari, 2/605. 
[2] Rahmat-al-lil'alamin, 1/71 

nici soţie, nici fiu şi că Muhammed este sclavul şi Mesagerul Lui. Te chem în 
rândurile islamului. Dacă îmbrăţişezi islamul, vei găsi siguranţă. 

"Spune: "O, voi oameni ai Cărţii, veniţi la un cuvânt comun între noi şi 
voi: să nu credem decât în AUah, să nu punem nimic în rând cu El şi să 
nu ne luăm unii pe alţii drept dumnezei, în afara lui AUah. Apoi dacă 
ei vor întoarce spatele, spuneţi-[le]: Mărturisiţi [cel puţin] că noi suntem 
supuşi [musulmani]!". [3:64] 

Dacă însă refuzi această invitaţie, atunci tu vei fi responsabil pentru 
toate nenorocirile creştinilor din poporul tău". 

Dr. Hamidullah, un cercetător de încredere, a prezentat o versiune a 
scrisorii de mai sus, descoperită cu puţin timp în urmă şi identică în 
conţinut cu relatarea lui Ibn Al-Qaiiim. Dr. Hamidullah a făcut eforturi 
considerabile şi a folosit toate mijloacele tehnologiei moderne pentru a 
verifica textul scrisorii, care sună după cum urmează: 

"în Numele lui Allah, Cel Milostiv, îndurător! 

De la Muhammed, Mesagerul lui Allah, către Negus, regele Abisiniei 
(Etiopia). 

Pacea să fie cu cel care urmează dreapta călăuzire. Salutări! Aduc 
slavă lui Allah, nu există alt zeu în afară de El, Stăpânul, Preasfântul, 
Făcătorul de pace, Dăruitorul de pace, Apărătorul credinţei, Păstorul liniştei. 
Mărturisesc că Isus, fiul Măriei, este spiritul lui Allah şi Cuvântul Său, pe 
care El 1-a coborât în Măria, fecioara, care era pură şi atât de bună la 
suflet, încât a meritat cu desăvârşire să-1 nască pe Isus. Allah 1-a creat din 
spiritul şi suflarea Sa, aşa cum 1-a creat pe Adam cu Mâna Sa. Te chem la 
Allah, Unicul, să-i dai ascultare şi să mă urmezi, să crezi în ceea ce a 
venit la mine, fiindcă eu sunt Mesagerul lui Allah. Vă invit pe tine şi pe 
oamenii tăi la Allah, Cel Glorios şi Atotputernic. Prin aceasta, mărturisesc 
că mi-am comunicat mesajul şi sfatul. Te invit să asculţi şi să-mi accepţi 
îndemnul. Pacea să fie cu cel ce urmează dreapta călăuzire."' 11 

Textul acestei scrisori este, fără îndoială, autentic, însă susţinerea 
faptului că a fost scrisă după evenimentul de la Al-Hudaibiia, reprezintă încă 
o problemă, neexistând dovezi clare în acest sens. 

După ce 'Amr bin Omaiia Al-Damari a comunicat scrisoarea profetică 
lui Negus, acesta a luat pergamentul, 1-a dus la frunte, s-a aruncat la 
pământ şi şi-a mărturisit credinţa în islam, apoi a scris Profetului - Allah 



[1] Zad Al-Ma'ad, 3/60. 

să-1 binecuvânteze şi să-1 miluiască! - următorul răspuns: 

"în Numele lui Allah, Cel Milostiv, îndurător! 

De la Negus Aşama către Muhammed, Mesagerul lui Allah. Pacea să 
fie cu tine, o, Mesager al lui Allah, şi mila şi binecuvântarea lui Allah, 
Unicul. 

Am primit scrisoarea în care ai menţionat despre Isus. Jur pe Domnul 
cerurilor şi al pământului, că Isus nu este mai mult decât spui tu. 
Recunoaştem pe deplin pentru ce ne-ai fost trimis şi l-am primit bine pe 
vărul tău şi pe însoţitorii lui. Mărturisesc că tu eşti adevăratul Mesagerul al 
lui Allah care confirmă pe cei ce au fost înaintea sa. Prin vărul tău fac 
legământ cu tine şi mă predau, prin el, Stăpânului lumilor".' 11 

Profetul - Allah să-1 binecuvânteze şi să-1 miluiască! - i-a cerut lui 
Negus să-i trimită pe Ja'far şi tovarăşii lui, emigranţi în Abisinia (Etiopia), 
înapoi acasă. Ei s-au întors şi s-au întâlnit cu Profetul - Allah să-1 
binecuvânteze şi să-1 miluiască! - la Khaibar. Mai târziu, în Regeb 9 d.H., 
Negus a murit, la scurt timp după bătălia de la Tabuk. Profetul - Allah să-1 
binecuvânteze şi să-1 miluiască! - i-a anunţat moartea şi a făcut rugăciuni de 
deces. După Negus, pe tron a urcat alt rege şi Profetul - Allah să-1 
binecuvânteze şi să-1 miluiască! - i-a trimis şi acestuia o scrisoare. Dacă şi 
acesta a îmbrăţişat sau nu islamul este o întrebare la care încă nu s-a 
găsit răspuns.' 21 

2. O scrisoare către Muqauqas, regele Egiptului 

Profetul - Allah să-1 binecuvânteze şi să-1 miluiască! - i-a scris lui 
Juraij bin Matta,' 31 numit Muqauqas, regele Egiptului şi Alexandriei, 
următoarele: 

"în Numele lui Allah, Cel Milostiv, îndurător! 

De la Muhammed, sclavul lui Allah şi Mesagerul Său, către 
Muqauqas, regele Egiptului. 

Pacea să fie cu cel care urmează dreapta călăuzire. Prin aceasta, te 
invit să accepţi islamul. Dacă accepţi islamul, Allah Preaînaltul te va răsplăti 
îndoit. Dar, dacă refuzi, tu vei purta povara necredinţei tuturor copţilor." 



[1] Zad Al-Ma'ad, 3/61. 
[2] Sahih Muslim, 2/99. 

[3] Rahmat-al-lil'alamin 1/178; Dr. Hamidullah a spus că numele lui a fost 
Biniamin. 

"Spune: "O, voi oameni ai Cărţii, veniţi la un cuvânt comun între 
noi şi voi: să nu credem decât în Allah, să nu punem nimic în rând cu El 
şi să nu ne luăm unii pe alţii drept dumnezei, în afara lui Allah. Apoi 
dacă ei vor întoarce spatele, spuneţi-[le]: Mărturisiţi [cel puţin] că noi 
suntem supuşi [musulmani]!". [3:64] 

Hatib bin Abu Balta'a, care a fost ales să comunice mesajul, a cerut 
o întrevedere cu Muqauqas, înainte de a face cunoscut conţinutul scrisorii. El 
s-a adresat regelui Egiptului, spunând: "Era cineva înaintea ta care şi-a 
asumat statutul de Stăpân Suprem, astfel că Allah 1-a pedepsit şi a făcut din 
el un exemplu negativ pentru ceilalţi." Muqauqas a răspuns: "Nu suntem în 
poziţia de a ne părăsi religia, decât pentru una mai bună." Hatib a reluat: 
"Te invităm să îmbrăţişezi islamul care va compensa toate pierderile tale. 
Profetul nostru a chemat oamenii să mărturisească această Credinţă, quraişii 
şi evreii s-au declarat cei mai aprigi duşmani ai lui, însă creştinii s-au 
apropiat cel mai mult de Chemarea lui. Jur că vestea lui Moise despre 
Cristos este aceeaşi cu ştirea acestuia din urmă referitoare la venirea lui 
Muhammed. La fel, invitaţia noastră ca voi să îmbrăţişaţi islamul este 
asemănătoare cu invitaţia voastră către oamenii Torei de a accepta Noul 
Testament. De îndată ce într-o naţiune apare un Profet, el este ales pentru 
un răspuns afirmativ, deci vă supuneţi aceleiaşi Legi Divine. Ţineţi minte că 
nu am venit să vă îndepărtăm de religia lui Cristos, ci, mai degrabă, să vă 
propunem să aderaţi la principiile ei". Muqauqas a meditat profund asupra 
conţinutului scrisorii şi a spus: "Am ajuns la convingerea că acest Profet nu 
propune nimic reprobabil. El nu este nici un magician rătăcit, nici un 
vrăjitor mincinos. El poartă adevăratele semne ale Profeţiei, aşa că mă voi 
gândi foarte serios la această problemă". El a luat pergamentul şi a poruncit 
să fie păstrat într-o casetă de fildeş. Apoi a chemat un scrib să redacteze în 
limba arabă următorul răspuns: 

"în Numele lui Allah, Cel Milostiv, îndurător! 

De la Muqauqas către Muhammed bin 'Abdullah. 

Pacea fie cu tine. Am citit scrisoarea ta şi am înţeles conţinutul, 
precum şi lucrul la care chemi. Ştiu deja că se aşteaptă venirea unui 
Profet, dar credeam că el se va naşte în Siria. îţi trimit în dar două 
fecioare, care provin din familii copte de viţă-nobilă, îmbrăcăminte şi un 
armăsar de călărie. Pacea să fie cu tine." 

Menţionăm că Muqauqas nu a folosit această şansă nepreţuită şi nu 

a trecut la islam. Darurile au fost acceptate. Măria, prima fecioară, a fost 
luată de soţie de Profet - Allah să-1 binecuvânteze şi să-1 miluiască! - şi a 
dat naştere fiului său, Ibrahim, iar cealaltă, Sirin, a fost oferită lui Hassan 
bin Thabit Al-Ansar. 

3. O scrisoare către Chosroes, împăratul Persiei 

"în Numele lui Allah, Cel Milostiv, îndurător! 

De la Muhammed, Mesagerul lui Allah, către Chosroes, împărat al 
Persiei. 

Pacea să fie cu el, cel care urmează adevărata călăuzire, crede în 
Allah şi Mesagerul Lui şi mărturiseşte că nu este alt zeu în afară de Allah, 
Unicul, şi că Muhammed este supusul şi Trimisul Său. Te invit să accepţi 
religia lui Allah, fiindcă eu sunt Mesagerul lui Allah, trimis tuturor 
oamenilor, pentru a inspira frică de Allah în inima fiecărui om şi pentru ca 
vina celor ce resping Adevărul să poată fi dovedită. Acceptă islamul ca 
religie a ta, ca să poţi trăi în siguranţă. Altfel tu vei fi responsabil pentru 
toate păcatele magilor". 

Cel ales să ducă scrisoarea a fost 'Abdullah bin Hudhafa As-Sahmi. 
El a dus-o regelui din Bahrain, dar nu ştim încă dacă acesta a trimis-o lui 
Chosroes printr-unul dintre oamenii lui sau 1-a ales tot pe 'Abdullah. 

Semeţul monarh s-a înfuriat din cauza stilului scrisorii, întrucât 
numele Profetului - Allah să-1 binecuvânteze şi să-1 miluiască! - fusese pus 
deasupra propriului nume. El a rupt scrisoarea în bucăţi şi numaidecât a 
poruncit reprezentantului său din Yemen să trimită nişte soldaţi să-1 
aresteze pe Profet şi să-1 aducă în faţa lui. Guvernatorul, pe nume Bazan, a 
trimis imediat doi oameni la Medina, în acest scop. De îndată ce oamenii 
au ajuns acolo, Profetul a fost informat printr-o revelaţie divină că Pervez, 
împăratul Persiei, fusese ucis de către fiul lui. Profetul - Allah să-1 
binecuvânteze şi să-1 miluiască! - le-a dezvăluit acestora ştirea şi ei au 
rămas împietriţi. El le-a cerut să-i spună noului rege că islamul va 
predomina şi va depăşi suveranitatea lui Chosroes însuşi. Ei s-au întors în 
grabă la Bazan şi i-au comunicat ceea ce aflaseră. între timp, Şerue, noul 
monarh, i-a trimis lui Bazan o scrisoare prin care confirma vestea şi îl ruga 



[1] Fath Al-Bari, 8/127,128. 

să oprească orice acţiune legată de Profet până la noi ordine. Atât Bazan, 
cât şi persanii din Yemen au trecut la islam şi au făcut cunoscută cu mare 
bucurie adeziunea lor faţă de Profet.' 1 ' 

4. O scrisoare către împăratul bizantinilor 

Al-Bukhari a făcut o relatare detaliată a conţinutului scrisorii trimise 
de către Profet - Allah să-1 binecuvânteze şi să-1 miluiască! - lui Hercule, 
împăratul Bizanţului: 

"în Numele lui Allah, Cel Milostiv, îndurător! 

De la Muhammed, sclavul şi Mesagerul lui Allah pentru Hercule, 
regele bizantinilor. Binecuvântaţi sunt cei care urmează dreapta călăuzire. 
Te invit să îmbrăţişezi islamul, pentru a putea trăi ocrotit. Dacă intri în 
rândurile islamului, Allah te va răsplăti dublu, dar dacă-ţi întorci spatele, 
povara păcatelor poporului tău va cădea pe umerii tăi. 

"Spune: "O, voi oameni ai Cărţii, veniţi la un cuvânt comun între noi şi 
voi: să nu credem decât în Allah, să nu punem nimic în rând cu El şi să 
nu ne luăm unii pe alţii drept dumnezei, în afara lui Allah. Apoi dacă ei vor 
întoarce spatele, spuneţi-[le]: Mărturisiţi [cel puţin] că noi suntem supuşi 
[musulmani]!" [3:64] 

Mesagerul musulman, Dihia bin Khalifah Al-Kalbi, a primit ordin să 
înmâneze scrisoarea regelui Busrei, care la rândul lui o va trimite lui 
Caesar. întâmplător, Abu Sufian bin Hârb, care pe atunci nu îmbrăţişase 
islamul, a fost chemat la curte şi Hercule i-a pus numeroase întrebări 
despre Muhammed - Allah să-1 binecuvânteze şi să-1 miluiască! - şi religia 
pe care o propovăduia. Mărturia pe care acest duşman jurat al Profetului a 
făcut-o, referitor la caracterul deosebit al Profetului şi la avantajele pe care 
islamul le aducea rasei umane, l-au lăsat pe Hercule împietrit de uimire. 

Al-Bukhari, cu acceptul lui Ibn Abbas, a relatat că Hercule a trimis 
după Abu Sufian şi tovarăşii lui, care din întâmplare făceau negoţ în 
Ierusalim. Aceasta se întâmpla în timpul păcii încheiate între politeiştii 
quraişi şi Mesagerul lui Allah - Allah să-1 binecuvânteze şi să-1 miluiască! 
Hercule, care şedea printre căpeteniile lui, a întrebat: "Care dintre voi este 
cea mai apropiată rudă a omului care se pretinde a fi Profet?" "Eu", a 
răspuns Abu Sufian, "Eu sunt ruda cea mai apropiată din acest grup." Şi 
atunci mi-au spus să mă aşez în faţa lui şi tovarăşii mei să se aşeze în 

spatele meu. Pe urmă, 1-a chemat pe tălmăcitorul lui şi i-a spus: "Spune-le 
tovarăşilor lui Abu Sufian că vreau să-1 întreb despre omul acela care se 
pretinde a fi Profet. Aşa că, dacă el minte, ei să-1 contrazică. "Pe Allah, 
dacă nu mi-ar fi fost teamă că tovarăşii mei mă vor considera un mincinos, 
atunci aş fi minţit", a spus Abu Sufian mai târziu. 

Mărturia lui Abu Sufian suna astfel: "Muhammed descinde dintr-o 
familie nobilă. Nimeni din familia sa nu s-a nimerit să fie rege. Adepţii lui 
sunt slabi, dar numărul lor este în creştere. El nici nu-i minte, nici nu-i 
trădează pe ceilalţi. Noi luptăm împotriva lui şi el luptă împotriva noastră, 
dar victoria alternează. El îi îndeamnă pe oameni să-L slăvească pe Allah, 
Cel Unic, şi să abandoneze credinţa părinţilor noştri. El ne porunceşte să 
facem rugăciuni, să fim cinstiţi şi să menţinem puternice legături cu familia." 
Când a auzit această mărturie, Hercule s-a întors către tălmăcitorul lui şi 
1-a îndemnat să ne comunice impresia lui, care dezvăluia deplina convingere 
asupra veridicităţii Profeţiei lui Muhammed: "înţeleg pe deplin că Profeţii 
provin din familii nobile, el nu este cu nimic mai prejos decât profeţii 
anteriori. Din moment ce nici unul dintre strămoşi nu a fost monarh, nu 
putem afirma că încearcă să câştige tronul tatălui său. Atâta vreme cât 
nu-i minte pe oameni, cu atât mai mult, nu poate să mintă referitor la Allah. 
în ceea ce-i priveşte pe adepţii lui, consideraţi cei slabi, dar numeroşi, 
acesta este un lucru ce se află în concordanţă cu Credinţa, până când 
aceasta atinge dimensiuni demografice şi geografice complete. Am înţeles 
că printre adepţii lui n-a apărut încă nici un exemplu de apostazie şi 
aceasta indică faptul că lumina Credinţei şi-a găsit adăpost în inimile 
oamenilor. După cum văd, trădarea îi este străină, fiindcă adevăraţii profeţi 
urăsc trădarea. Credinţa în Allah, Cel Unic, rugăciunea, cinstea, abstinenţa 
şi interzicerea păgânismului sunt trăsături care mă pot convinge să pun la 
dispoziţia lui toate averile mele. Ştiam deja că va veni un Profet, dar nu 
mi-a trecut niciodată prin gând că acesta se va ridica dintre voi, arabii. 
Dacă aş fi sigur că îi voi fi credincios, aş putea spera să-1 întâlnesc şi dacă 
aş fi cu el, i-aş spăla picioarele." Apoi, Hercule a cerut să-i fie citită 
scrisoarea Profetului. Observaţiile împăratului şi apoi expunerea clară şi 
răspicată a mesajului islamic au creat o atmosferă tensionată printre clericii 
prezenţi la curte şi ni s-a poruncit să ieşim afară". Abu Sufian a spus: 
"In timp ce ieşeam, am spus tovarăşilor mei: "Problema lui Ibn Abu Kabşa 
(Muhammed - Allah să-1 binecuvânteze şi să-1 miluiască!) a devenit atât de 

importantă, încât până şi regelui neamului Al-Asfar (romanii) îi este frică de 
el. Şi am continuat să cred că Mesagerul lui Allah - Allah să-1 
binecuvânteze şi să-1 miluiască! - va ieşi învingător, până ce Allah m-a făcut 
să îmbrăţişez islamul". Regele nu a îmbrăţişat islamul, fiindcă aşa era 
predestinat. Oricum, ambasadorul musulman s-a întors la Medina cu 
felicitările împăratului. 

în drum spre Medina, Dihiah Al-Kalbi a fost prins în Hasmi de oameni 
din tribul Judham, care l-au jefuit de darurile trimise Profetului - Allah să-1 
binecuvânteze şi să-1 miluiască! Zaid bin Haritha a fost trimis în acel loc, în 
fruntea a cinci sute de oameni, şi a provocat mari pierderi, capturând 1000 
de vite, 5000 de oi şi o sută de femei şi băieţi. Şeful tribului Judham, care 
îmbrăţişase islamul, a înaintat o plângere Profetului, care a răspuns pozitiv 
protestului lui şi a poruncit ca toate prăzile şi prizonierii să fie înapoiaţi. 

5. O scrisoare către Munzir bin Şaua, guvernatorul 
Bahrainului 

Profetul - Allah să-1 binecuvânteze şi să-1 miluiască! - 1-a trimis pe 
'Al-'Ala' bin Al-Hadrami la guvernatorul din Bahrain cu o scrisoare prin 
care-1 invita să îmbrăţişeze islamul. Al-Munzir bin Şaua i-a trimis 
următoarea scrisoare: 

"Mesager al lui Allah! Am primit poruncile tale. înainte de aceasta, 
am citit scrisoarea pe care ai scris-o poporului din Bahrain, invitându-1 la 
islam. Islamul a plăcut unora dintre ei şi au intrat în rândurile sale, în vreme 
ce altora nu le-a plăcut. în ţara mea trăiesc evrei şi magi. De aceea, 
informează-mă cum aş putea să mă port cu ei." 

Profetul - Allah să-1 binecuvânteze şi să-1 miluiască! - a răspuns cu 
următoarea scrisoare: 

"în Numele lui Allah, Cel Milostiv, îndurător! 

De la Muhammed, Mesagerul lui Allah, către Munzir bin Şaua. 

Pacea fie cu tine! îl slăvesc pe Allah Cel Unic şi mărturisesc că 
Muhammed este sclavul şi Trimisul Său. Prin aceasta îţi amintesc de Allah 
Cel Puternic şi Glorios. Oricine acceptă povaţa o face pentru binele său. 
Oricine îi urmează pe mesagerii mei şi acţionează potrivit călăuzirii lor, 
acela acceptă de fapt sfatul meu. Mesagerii mei au lăudat foarte mult 
comportarea ta. Vei continua să rămâi în slujba ta actuală. Oferă-le noilor 
musulmani şansa deplină de a-şi propovădui religia. Accept recomandarea 

ta referitoare la poporul din Bahrain şi iert insultele ofensatorilor. De 
aceea, şi tu poţi să-i ierţi. Oricine din poporul Bahrainului, care vrea să 
urmeze credinţa magilor şi evreilor, trebuie să plătească Jizia (taxă de 
apărare împotriva duşmanilor externi)."' 1 ' 

6. O scrisoare către Haudza bin 'Aii, guvernatorul 
Yamamei 

"în numele lui Allah, Cel Milostiv, îndurător! 

De la Muhammed, Mesagerul lui Allah, către Hauza bin 'Aii. 

Pacea să fie cu cel ce urmează adevărata călăuzire. îţi aduc de ştire 
că religia mea va predomina pretutindeni. Te sfătuiesc să accepţi islamul şi 
tot ce se află sub conducerea ta va rămâne al tău." 

Mesagerul ales a fost Sulait bin 'Amr Al-'Amiri, care după ce a 
comunicat mesajul, a adus Profetului - Allah să-1 binecuvânteze şi să-1 
miluiască! - următorul răspuns: 

"Credinţa la care mă inviţi este foarte bună. Sunt un orator şi poet 
renumit, arabii mă respectă şi ţin cont de opinia mea. Dacă mă incluzi în 
grupul tău ca asociat în Profeţie, sunt gata să te urmez". Apoi, guvernatorul 
1-a răsplătit pe Sulait şi i-a dat în dar nişte veşminte făcute din pânză de 
Hajr. Desigur, el a încredinţat toate acele daruri Profetului - Allah să-1 
binecuvânteze şi să-1 miluiască! 

Profetul - Allah să-1 binecuvânteze şi să-1 miluiască! - nu a acceptat 
cererea lui Hauza. De obicei, refuza un asemenea ton imperios şi spunea 
că Allah era Cel care hotăra şi care dăruia Profeţiile Sale cui dorea El. Mai 
târziu, îngerul Gavriil a venit cu reveleţia că Hauza murise. Comentând 
această ştire, Profetul - Allah să-1 binecuvânteze şi să-1 miluiască! - a spus: 
"Din Yamama se va ridica un mincinos care va pretinde că este Profet, dar 
mai târziu va fi ucis". Ca răspuns la întrebarea legată de identitatea celui 
care-1 va omorî, Profetul a spus: "Este unul dintre noi, adepţii islamului"' 2 ' 

7. O scrisoare către regele Damascului, Harith bin Abu 
Samir Al-Ghassani 



[1] Zad Al-Ma'ad, 3/61,62. 
[2] Zad Al-Ma'ad, 3/63. 

"în Numele lui Allah, Cel Milostiv, îndurător! 

De la Muhammed, Mesagerul lui Allah, către Al Harith bin Abu Şamir. 
Pacea să fie cu cel ce urmează dreapta călăuzire, crede în ea şi o 
consideră adevărată! Te invit să crezi în Allah Cel Unic şi astfel regatul tău 
va rămâne sub stăpânirea ta". 

Şuja' bin Uahab a avut onoarea să ducă scrisoarea la Harith, care 
s-a înfuriat groaznic auzind conţinutul scrisorii citite în prezenţa lui şi a zis: 
"Voi lupta cu cel (Profetul) care îndrăzneşte să-mi ia ţara", apoi a respins 
cu aroganţă invitaţia Profetului de a intra în rândurile islamului.' 1 ' 

8. O scrisoare către regele Omanului, Jaifer, şi fratele 
său, 'Abd Al-Jalandi 

"în Numele lui Allah, Cel mai Milostiv, îndurător! 

De la Muhammed bin 'Abdullah către Jaifer şi 'Abd Al-Jalandi. 

Pacea să fie cu cel care urmează adevărata călăuzire. Prin aceasta, 
vă invit pe amândoi la Chemarea Islamului. îmbrăţişaţi islamul! Allah m-a 
trimis ca Profet la toate creaturile Lui să insuflu frica de Allah în inimile 
celor neascultătoare şi cei care-L refuză pe Allah să nu mai aibă scuze. 
Dacă acceptaţi amândoi islamul, veţi rămâne la conducerea ţării voastre; 
dacă însă îmi refuzaţi Chemarea, atunci amintiţi-vă că toate averile voastre 
sunt pieritoare. Călăreţii mei vor dobândi pământul vostru şi Profeţia mea va 
stăpâni peste regatul vostru". 

'Amr bin Al-'As, care fusese ales să ducă scrisoarea, a relatat 
următoarea întâmplare, petrecută înainte de a fi primit în audienţă la Jaifer. 
"Când am ajuns în Oman l-am contactat pe 'Abd, despre care se 
spunea că are o fire mai blândă decât a fratelui său. I-am spus că eu sunt 
trimis de Profetul lui Allah cu un mesaj destinat atât lui, cât şi fratelui lui. 
'Abd mi-a spus că trebuie să mă întâlnesc cu fratele lui, deoarece acesta 
era mai mare decât el şi era şi primul la tron, însă, imediat după asta, m-a 
întrebat care este misiunea mea. Eu i-am spus că Profetul îi cheamă să 
creadă în Allah Cel Unic, să se delase de orice zeitate şi să-1 recunoască 
pe Muhammed ca fiind sclavul şi Mesagerul lui Allah. Auzind acestea, 'Abd 
m-a întrebat care a fost atitudinea tatălui meu faţă de această credinţă, 



[1] Zad Al-Ma'ad, 3/62; Muhadarat Tarikh Al-Islamiiah, 1/146. 

327 



Biografia nobilului profet 



deoarece ei urmau îndreptările lui. Eu i-am răspuns că din nefericire 
moartea îl ajunsese înainte ca el să creadă în islam. Atunci, 'Abd m-a 
întrebat când am îmbrăţişat islamul. I-am spus că intrasem în islam la 
curtea lui Negus, care, de asemenea, îmbrăţişase această credinţă. Oamenii 
lui îl aprobaseră şi îl urmaseră şi acelaşi lucru îl făcuseră şi preoţii şi 
călugării. El s-a îndoit şi eu i-am răspuns că spun întotdeauna adevărul şi, în 
plus, religia nu ne permite minciuna. Atunci, 'Abd m-a întrebat dacă 
Hercule a aflat de islamizarea lui Negus. I-am dat un răspuns pozitiv şi i-am 
spus că ştiu acest lucru deoarece Negus îi plătea taxă pe pământ lui 
Hercule, însă, din momentul în care a trecut la islam, a jurat că nu va mai 
plăti această taxă. Deşi unii curteni l-au îmboldit pe Hercule să ia măsuri 
împotriva lui Negus, acesta a refuzat, spunând că şi el ar face acelaşi lucru 
dacă n-ar trebui să renunţe la domnie. I-am spus că Profetul - Allah să-1 
binecuvânteze şi să-1 miluiască! - doreşte să ne supunem lui Allah 
Atotputernicul şi Gloriosul, să fim credincioşi şi să menţinem legături 
strânse cu familiile şi rudele noastre şi ne interzice să fim agresivi, să fim 
adulterini, să credem în idolatrii sau în simbolul crucii şi să bem vin. 'Abd 
mi-a spus că din vorbele mele reiese adevărata credinţă şi că ar fi nespus 
de fericit dacă fratele său l-ar urma şi ar crede în Muhammed, mărturisind 
astfel islamul. Din nefericire, ştia că fratele lui ţinea prea mult la domnie 
pentru a accepta să se supună cuiva. I-am spus că dacă fratele său ar 
îmbrăţişa islamul, Profetul - Allah să-1 binecuvânteze şi să-1 miluiască! - i-ar 
acorda autoritate asupra poporului său, însă cei bogaţi ar trebui să 
plătească dania (zakat), care urma să fie împărţită celor nevoiaşi. I-am 
spus că există o poruncă divină în această privinţă, adică din surplusul de 
avere al celor înstăriţi să fie percepută o taxă care va fi împărţită ulterior 
celor săraci, iar Abd s-a îndoit că acest lucru va avea succes printre 
oamenii lui". 

'Amr a aşteptat câteva zile pentru a fi primit la curtea lui Jaifer, până 
când, în final, i s-a acordat permisiunea". El mi-a cerut scrisoarea pentru a 
o citi. După aceea m-a întrebat cum au reacţionat quraişii şi eu am răspuns 
că ei l-au urmat pe Profet, unii de bună voie, alţii obligaţi de forţele militare. 
Acum, oamenii au ales islamul în defavoarea celorlalte crezuri şi şi-au dat 
seama că până în acest moment rătăciseră în întuneric. Nimeni, în afară de 
tine, nu se mai află în afara islamului, deci te sfătuiesc să îmbrăţişezi 
islamul pentru ca tu şi ţara ta să vă aflaţi în siguranţă." După ce i-am spus 

toate acestea, el mi-a cerut să vin în ziua următoare. A doua zi, s-a arătat 
cam reţinut să mă primească, dar fratele său, 'Abd, a intervenit şi eu am 
avut şansa să-1 întâlnesc din nou, însă, de acesta dată, el mi s-a adresat 
cu un ton ameninţător şi arogant. Totuşi, după o discuţie în particular cu 
fratele său şi după ce au evaluat întrega situaţie, cei doi fraţi au îmbrăţişat 
cu sinceritate şi credinţă islamul, religie ce începuse să pătrundă în 
această nouă regiune." 

Din această povestire reiese faptul că scrisoarea a fost trimisă mult 
mai târziu decât celelalte, foarte probabil, după cucerirea Mekkăi. 

Prin aceste scrisori, Profetul a reuşit să comunice Mesajul 

majorităţii monarhilor din acea vreme. Unii au crezut, în timp ce alţii s-au 
încăpăţânat şi au persistat în necredinţa lor. Totuşi, ideea aderării la islam 
şi venirea unui nou Profet îi preocupa pe toţi. 



ACTIVITĂŢILE MILITARE 

DUPĂ TRATATUL DE LA HUDAIBIIA 

- INVAZIA ZU QARAD - 

Nu a fost o bătălie propriu-zisă, ci, mai degrabă, un fel de încăierare 
cu un pluton de soldaţi din neamul Fazara. Locul în care a avut loc lupta 
este cunoscut sub numele de Zu Qarad, un rezervor de apă, aflat cam la o 
zi distanţă de Medina. Potrivit majorităţii oamenilor de ştiinţă, acest incident 
a avut loc cu trei zile înainte de lupta de la Khaibar. 

Cu acordul lui Salama bin Al-Akua, eroul acestei lupte, s-au relatat 
următoarele: "Mesagerul lui Allah şi-a trimis simbriaşul, pe Raba, cu 
cămilele la păscut, pe o pajişte din apropiere. Eu am încălecat pe calul lui 
Abu Talha şi am mers acolo în acelaşi scop. Când s-au ivit zorii, 'Abdur 
Rahman Al-Fazari ne-a atacat, a luat toate cămilele şi 1-a omorât pe 

omul care avea grijă de ele. I-am spus lui Raba să se urce pe cal, să i-1 
ducă lui Talha şi să-1 informeze pe Mesagerul lui Allah că politeiştii i-au 
furat cămilele. Am urcat apoi pe o colină şi cu faţa spre Medina, am strigat 
de trei ori: "Săriţi în ajutorul nostru!" După aceea am pornit în urmărirea 
atacatorilor, trăgând în ei cu săgeţi şi cântând versuri de laudă de sine: 
Eu sunt fiul lui Al-Akua 

Astăzi este ziua când cei răi vor fi înfrânţi." 

Pe Allah, am continuat să trag cu săgeţi şi să le schilodesc 
animalele. Când vreun călăreţ se întorcea spre mine, mă ascundeam după 
copaci, trăgeam cu săgeata şi îi schilodeam calul. în final au intrat într-o 
trecătoare îngustă de munte. Am urcat muntele acela şi i-am ţinut la 
distanţă, aruncând în ei cu pietre. I-am tot hărţuit astfel până când am 
recuperat toate cămilele. Ei s-au împrăştiat în toate direcţiile şi eu i-am 
urmărit şi am tras încontinuu cu arcul, până ce, în cele din urmă, ca să-şi 
uşureze poverile, au aruncat mai mult de treizeci de mantii şi treizeci de 
lănci. Am însemnat cu câte o piatră toate lucrurile pe care le-au aruncat 

pentru ca Mesagerul lui Allah - Allah să-1 binecuvânteze şi să-1 miluiască! - şi 
tovarăşii lui să le recunoască sub forma prăzii lăsate de duşmani. Au mers 
până când au dat de o vale îngustă şi s-au aşezat să mănânce. Eu şedeam 
în vârful unei stânci ascuţite. Patru dintre ei au urcat pe munte, 
îndreptându-se spre mine. Când s-au apropiat suficient cât să mă audă, am 
strigat: "Mă recunoaşteţi?" Ei au răspuns: "Nu. Cine eşti?" Eu am zis: "Sunt 
Salama, fiul lui Al-Akua'. Pot să omor pe oricine vreau eu dintre voi, dar nici 
unul dintre voi nu mă poate ucide". Auzindu-mă, ei s-au întors. Nu m-am 
mişcat de acolo până când nu i-am văzut pe călăreţii Mesagerului lui Allah 
- Allah să-1 binecuvânteze şi să-1 miluiască! - venind printre copaci. în 
fruntea lor se afla Akhram, iar în spatele lui călărea Abu Qatada Al-Ansar, 
urmat de Al-Miqdad bin Al-Asuad. Akhram şi 'Abdur Rahman au început să 
lupte. Akhram a schilodit calul lui 'Abdur Rahman, dar acesta a reuşit să-1 
lovească mortal cu lancea. 'Abdur Rahman s-a întors călare pe calul lui 
Akhram. Când a văzut asta Abu Qatada s-a angajat într-o luptă aprigă cu 
'Abdur Rahman, 1-a străpuns cu lancea şi 1-a omorât. Atunci politeiştii au 
fugit şi eu i-am urmărit până la apusul soarelui, când au ajuns într-o vale, 
prin care trecea izvorul Zu Qarad. Ei s-au oprit să bea apă. Cum eram în 
urmărirea lor, i-am fugărit de pe vale înainte să apuce să bea vreun strop de 
apă. Mai târziu, Profetul - Allah să-1 binecuvânteze şi să-1 miluiască! - şi 
companionii lui m-au ajuns din urmă. Eu i-am spus: "Mesager al lui Allah, 
îngăduie-mi să aleg dintre oamenii noştri o sută de luptători ca să-i 
urmăresc pe jefuitori şi să-i lichidez." Profetul - Allah să-1 binecuvânteze şi 
să-1 miluiască! - a răspuns: "Ibn Al-Akua, ai luat destul şi acum trebuie să 
te arăţi generos. Ei au ajuns acum la aşezarea tribului Ghatafan, unde sunt 
sărbătoriţi." Apoi a adăugat: "Astăzi, cel mai bun călăreţ al nostru este Abu 
Qatada şi cel mai bun pedestraş este Salama". El mi-a acordat două treimi 

din pradă, partea destinată călăreţului împreună cu cea pentru pedestraş. 
Când să se întoarcă la Medina mi-a spus să mă urc în spatele lui pe 
cămila sa, Al-Adba. 



INVAZIA KHAIBARULUI 
- ÎN MUHARRAM, 7 D.H. - 

Khaibar era un oraş mare, puternic fortificat, presărat cu castele şi 
ferme, aşezat la o distanţă de 100-120 km nord de Medina, acum un sat 
cunoscut pentru climatul său neprielnic. După Tratatul Al-Hudaibiia, partea 
majoritară a coaliţiei tripartite anti-islamice - tribul Quraiş, hoardele de 
beduini ale tribului Najd şi evreii - a fost neutralizată, deoarece Profetul a 
considerat că era timpul potrivit să-şi încheie afacerile cu celelalte două 
aripi - evreii şi triburile Najd - pentru ca să instaureze pacea şi siguranţa, 
iar musulmanii să-şi poată dedica timpul şi eforturile pentru propagarea 
Mesajului lui Allah, chemându-i pe oameni să îmbrăţişeze islamul. 

Khaibarul, în sine, rămăsese un cuib de intrigi şi conspiraţie, iar evreii 
îl consideraseră o sursă de provocări militare şi un centru de instigare la 
război, astfel că aşezarea se afla pe lista de priorităţi a Profetului. Evreii din 
Khaibar se uniseră cu confederaţii printr-o alianţă străveche. Ei i-au 
determinat pe cei din neamul Quraiza să acţioneze neloial şi au menţinut 
legături cu tribul Ghatafan. Arabii chiar au plănuit şi un atentat la viaţa 
Profetului. De fapt, pierderile neîncetate pe care le-au suferit musulmanii 
s-au datorat în primul rând evreilor. în zadar au fost trimişi la ei 
ambasadori, în scopul unei înţelegeri paşnice. Prin urmare, Profetul - Allah 
să-1 binecuvânteze şi să-1 miluiască! - a ajuns la concluzia că era absolut 
necesară o campanie militară pentru a înlătura actele ostile. 

Comentatorii Nobilului Coran sugerează că invadarea Khaibarului a 
fost o promisiune divină, sugerată de Cuvintele lui Allah: 

"Allah v-a făgăduit vouă [alte] prăzi numeroase pe care voi le veţi 
dobândi şi a grăbit aceasta pentru voi..." [48:20] 

... adică Tratatul de pace de la Al-Hudaibiia şi predarea Khaibarului. 

Ipocriţii şi fricoşii s-au abţinut să participe la campaniile adevăraţilor 
musulmani de la Al-Hudaibiia şi Allah Atotputernicul i-a revelat Profetului 

următoarele cuvinte: 

"Cei care rămân de obicei în urmă vor zice atunci când voi purcedeţi 
la prăzi ca să le luaţi: "Lăsaţi-ne pe noi să vă urmăm!" Ei voiesc să 
schimbe cuvântul lui Allah. Spune: "Voi nu ne veţi urma! Aşa a vestit 
Allah mai înainte!" Dar ei vor zice: "Voi ne pizmuiţi!" Insă ei nu au 
înţeles decât numai puţin." [48:15] 

Din acest motiv, Profetul - Allah să-1 binecuvânteze şi să-1 miluiască! - 
i-a chemat să-1 însoţească în lupta împotriva Khaibarului doar pe cei care 
doreau să lupte pentru cauza lui Allah. Doar 1400 de oameni au răspuns la 
chemarea lui, jurându-i supunere. 

în absenţa Profetului, Siba bin 'Arfata Al-Ghifari a fost ales să 
conducă Medina. De asemenea, este demn de amintit un alt eveniment de 
mare însemnătate, precum trecerea la islam a lui Abu Huraira, un venerabil 
învăţat musulman şi narator autentic al tradiţiilor Profetice. 

Ipocriţii din Arabia au observat noile intenţii islamice şi i-au alertat pe 
evrei asupra activităţilor militare iminente. Şeful lor, 'Abdullah bin Ubai, a 
delegat un mesager la evreii din Khaibar, care să-i îndemne să-i înfrunte pe 
musulmani, fiindcă ei erau mai numeroşi decât aceştia şi mai bine echipaţi. 
La aflarea acestei veşti, evreii i-au trimis pe Kinana bin Abu Al-Huqaiq şi 
pe Hauza bin Qais la foştii lor aliaţi, tribul Ghatafan, să ceară sprijin militar, 
promiţându-le că dacă reuşeau să-i învingă pe musulmani le vor da jumătate 
din recolta de fructe pe care fermele lor o puteau produce. 

Profetul a trecut de muntele Isra şi a înaintat cu armata până ce a 
ajuns în Valea Ar-Raji', ridicând tabăra între Khaibar şi Ghatafan, pentru a-i 
împiedica pe aceştia din urmă să-i sprijine pe evrei. Călăuzele care l-au 
însoţit i-au arătat o intersecţie de unde se ramificau trei drumuri cu 
denumiri diferite, însă toate aveau aceeaşi destinaţie. El nu a vrut să 
urmeze primele două drumuri, din cauza denumirilor sinistre pe care le 
aveau, şi 1-a ales pe al treilea, pentru indicaţiile sale favorabile. 

Trebuie să menţionăm că marşul musulmanilor către Khaibar a fost 
presărat cu câteva evenimente interesante, dintre care amintim: 

1. Salama bin Al-Akua' a relatat: "Am mărşăluit spre Khaibar cu 
Mesagerul lui Allah. Călătoream în timpul nopţii. Unul dintre oameni i-a zis 
fratelui meu 'Amir: "N-ai vrea să ne reciţi câteva dintre versurile tale, 'Amir?" 
El a început să-şi recite versurile pentru a-i încuraja pe oameni: 

"O, Allah, dacă nu ne călăuzeai Tu, 

N-am fi făcut milostenii sau rugăciuni. 

Suntem gata să ne dăm vieţile pentru Tine; 

Deci iartă-ne greşelile noastre 

Şi întăreşte-ne pre noi ca să-i putem înfrunta pe duşmani. 

Coboară pacea şi liniştea asupra noastră, 

Priveşte, când cu un strigăt a chemat după noi în ajutor." 

Mesagerul lui Allah - Allah să-1 binecuvânteze şi să-1 miluiască! - 
a spus: "Cine este?" Ei au zis: "Este 'Amir". El a spus: "Allah va avea milă 
de el". Un om a zis: "Martiriul este păstrat pentru el. O, Mesager al lui 
Allah, ce bine ar fi dacă ne-ai fi îngăduit să beneficiem de viaţa lui".' 1 ' 
însoţitorii Profetului ştiau deja că el n-ar invoca mila lui Allah asupra unui 
tovarăş apropiat, decât pentru martiriu, şi aşa a şi fost.' 2 ' 

2. în timp ce coborau o vale, musulmanii au început să-L slăvească 
pe Allah şi să strige: "Allah este Mai Mare, Allah este Mai Mare, nu există 
alt zeu în afară de Allah!" Profetul - Allah să-1 binecuvânteze şi să-1 
miluiască! - le-a cerut să-şi coboare vocile, spunând: "Cel pe care îl 
chemaţi nici nu lipseşte, nici nu e surd. El este aproape de voi şi aude 

tot". 13' ' 

3. într-un loc numit As-Sahba', nu departe de Khaibar, Profetul - Allah 
să-1 binecuvânteze şi să-1 miluiască! - a făcut rugăciunea de după-amiază. 
Apoi i-a chemat pe tovarăşii lui să mănânce din proviziile pe care le aveau, 
însă acestea erau prea mici ca să se sature cu toţii. Profetul a pus mâna 
pe hrană, iar ea s-a înmulţit imediat şi ei au mâncat pe săturate. La scurt 
timp după aceea, el şi ceilalţi şi-au clătit gurile şi au făcut rugăciunea de 
seară, fără să mai facă abluţiunea.' 4 ' La fel au procedat şi pentru 
rugăciunea de noapte.' 5 ' 

în dimineaţa următoare, la răsăritul soarelui, musulmanii s-au întâlnit 
cu evreii în momentul în care aceştia ieşeau după treburi, cu cazmale, 
topoare şi funii, mânându-şi vitele pe lângă ei. Ei au început să strige 
surprinşi: "A sosit Muhammed cu armata lui! Allah este Mai Mare! Khaibarul 
va fi distrus. Priviţi! Când vom coborî în centrul oraşului, cei care au fost 



[1] Sahih Al-Bukhari, 2/603; Sahih Muslim, 2/115. 

[2] Sahih Muslim, 2/115. 

[3] Sahih Al-Bukhari, 2/605. 

[4] Sahih Al-Bukhari, 2/603. 

[5] Maghozi Al-Waqidi, p.112. 

[6] Sahih Al-Bukhari, 2/603,604. 

preveniţi dar n-au dat atenţia cuvenită vor avea parte de o zi proastă".' 6 ' 

Pentru ridicarea taberei, Profetul - Allah să-1 binecuvânteze şi să-1 
miluiască! - a ales o anumită zonă pe care a considerat-o potrivită să 
servească drept sediu armatei sale. Oricum, un luptător veteran de-al lui 
Hubab Al-Munzir i-a sugerat că, potrivit cerinţelor de război şi pentru a 
asigura condiţii logistice maxime, ar trebui să se mute în alt loc. în 
apropiere de Khaibar, Profetul a poruncit trupelor sale să se oprească şi el 
a început să-1 cheme pe Domnul său, spunând: "O, Allah! Domn al celor 
şapte ceruri şi a tot ce se află dedesubt! Domn al celor şapte ceruri şi a 
tot ce se află în pântecele lor! Stăpânitor peste diavoli şi peste amăgirea 
lor, te implorăm să ne dăruieşti nouă binele care se află în acest sat numit 
Khaibar, binele locuitorilor acestui sat şi binele a tot ce se află în interiorul 
lui. Căutăm adăpost la Tine împotriva răului acestui sat, a răutăţilor 
locuitorilor săi şi a răului aflat în interiorul acestui sat." Apoi a poruncit: 
"Acum purcedeţi către sat, în Numele lui Allah".' 1 ' 

"Stindardul", a declarat Profetul - Allah să-1 binecuvânteze şi să-1 
miluiască!, "va fi încredinţat unui om care-L iubeşte pe Allah şi pe 
Mesagerul Său şi care, la rândul lui, este iubit de ei." Toţi musulmanii au 
păşit în faţă în dimineaţa următoare, sperând că li se va acorda onoarea de 
a purta steagul. Profetul - Allah să-1 binecuvânteze şi să-1 miluiască! - 1-a 
chemat pe 'Aii bin Abu Talib, care avea probleme cu ochii, şi i-a înmânat 
steagul. 'Aii, la rândul lui, a făcut legământ că va lupta împotriva duşmanilor 
până când aceştia vor adera la islam. Profetul - Allah să-1 binecuvânteze şi 
să-1 miluiască! - i-a răspuns astfel: "Să iei lucrurile cu blândeţe. Invită-i să 
accepte islamul şi arată-le care le sunt îndatoririle faţă de Allah, pentru că, 
dacă doar unul singur s-ar lăsa călăuzit de exemplul tău, aceasta ar cântări 
mai mult decât cele mai bune cămile ale noastre."' 2 ' 

După cum se pare, Khaibarul era împărţit în două zone. Prima zonă 
avea cinci forturi: Na'im, As-Sa'b bin Mu'ad, castelul Az-Zubair, castelul 
'Abu şi An-Nizar în Aş-Şiq, în timp ce alte trei se aflau în cea de-a doua 
zonă: Al-Qamus, Al-Uati şi As-Salalim. 



începe adevărata luptă 



[1] Ibn Hişam, 2/329. 

[2] Sahih Al-Bukhari, 2/505,606. 

Profetul - Allah să-1 binecuvânteze şi să-1 miluiască! - şi-a început 
campania prin cucerirea forturilor mai puternice, unul câte unul. Primul fort 
pe care 1-a atacat a fost Na'im, aflat în prima linie de apărare, având o 
formidabilă poziţie strategică. Marhab, conducătorul celui mai puternic 
dintre forturi, 1-a provocat pe 'Amr bin Al-Akua' să-1 înfrunte în luptă şi 
acesta din urmă a acceptat. Când 'Amr 1-a izbit pe evreu, paloşul său a 
ricoşat şi 1-a rănit la genunchi, iar el a murit din cauza rănii. Mai târziu, 
Profetul - Allah să-1 binecuvânteze şi să-1 miluiască! - i-a spus: "în Viaţa de 
Apoi, el ('Amir) va avea parte de o răsplată dublă". El a arătat aceasta 
unindu-şi două degete. Apoi, 'Aii bin Abu Talib a preluat sarcina de a-1 
înfrunta pe Marhab în luptă şi a reuşit să-1 ucidă. Yasir, fratele lui Marhab, a 
ieşit apoi să-i provoace pe musulmani la luptă. Az-Zubair a fost cel care a 
răspuns provocării şi 1-a ucis pe loc. în acel moment, a izbucnit adevărata 
luptă, care a durat câteva zile. Evreii s-au arătat curajoşi chiar şi în faţa 
atacurilor repetate ale soldaţilor veterani ai islamului. Oricum, mai târziu, au 
realizat inutilitatea rezistenţei şi au început să-şi părăsească poziţiile din An- 
Na'im şi să se infiltreze în fortăreaţa As-Sa'b. 

Timp de trei zile, Al-Hubab bin Al-Munzir Al-Ansar a condus asediul 
asupra fortăreţei As Sa'b, după care musulmanii au cucerit-o şi s-au ales 
cu o mulţime de prăzi, provizii şi hrană. Această victorie a venit după ce 
Profetul - Allah să-1 binecuvânteze şi să-1 miluiască! - 1-a invocat pe Allah 
pentru a-i ajuta pe cei din neamul Aslam în încercările lor îndrăzneţe şi 
necontenite de a captura acel fort. 

O foamete cumplită i-a lovit pe musulmani în timpul operaţiunilor de 
război. Ei au aprins focuri, au tăiat măgari domestici şi au început să-i 
gătească. Văzând focurile şi mâncarea care se pregătea, Profetul - Allah 
să-1 binecuvânteze şi să-1 miluiască! - le-a poruncit să arunce carnea şi să 
spele vasele de gătit, interzicându-le să mănânce asemenea carne. 

între timp, evreii au evacuat An-Natat şi s-au baricadat în fortul 
Az-Zubair, o poziţie defensivă formidabilă, inaccesibilă nici cavaleriei, nici 
infanteriei. Musulmanii au asediat-o timp de trei zile, dar în zadar. Un evreu 
i-a spus Profetului despre o sursă de apă subterană care alimenta fortul şi 
1-a sfătuit să o întrerupă pentru a le submina rezistenţa. Profetul - Allah 
să-1 binecuvânteze şi să-1 miluiască! - i-a urmat sfatul şi evreii au ieşit şi 
s-au angajat într-o luptă nemiloasă cu musulmanii, în timpul căreia au fost 

ucişi zece evrei şi câţiva musulmani, dar în cele din urmă fortul a fost 
cucerit. 

La scurt timp după bătălie, evreii s-au mutat în castelul 'Abu şi s-au 
baricadat înăuntru. Din nou, musulmanii au asediat lăcaşul acestora timp de 
trei zile, după care marele erou musulman, Abu Dujana Sammak bin Kharşa 
Al-Ansar, cel care avea pe cap o banderolă roşie, a condus armata 
musulmană şi a pătruns în castel, a luptat aprig şi i-a obligat pe evreii 
rămaşi să fugă pentru a-şi salva vieţile într-o altă fortăreaţă, An-Nizar. 

An-Nizar era cel mai puternic bastion şi evreii au ajuns la 
convingerea nestrămutată că era prea bine apărat pentru a putea fi cucerit. 
Astfel, l-au considerat un loc sigur pentru copiii şi femeile lor. Cu toate 
acestea, musulmanii nu s-au descurajat, ci au început asediul, însă din 
cauza poziţiei sale favorabile, fortul a rămas inaccesibil. Evreii care se aflau 
înăuntru erau prea fricoşi pentru a-i înfrunta pe musulmani în luptă deschisă 
şi au preferat să arunce un puhoi de săgeţi şi pietre asupra atacatorilor. 
Luând în considerare această situaţie, Profetul - Allah să-1 binecuvânteze şi 
să-1 miluiască! - a poruncit să fie folosiţi berbeci care s-au dovedit a fi 
eficace şi au produs crăpături în metereze. Astfel, accesul în inima fortului 
a fost simplu, iar evreii au fost forţaţi să iasă şi s-au împrăştiat în toate 
direcţiile, lăsându-şi în urmă femeile şi copiii. 

Aceste victorii au avut ca rezultat anihilarea totală a primei părţi a 
Khaibar-ului şi evaluarea evreilor din celelalte fortăreţe mici, care s-au 
refugiat în cea de-a doua parte a Khaibarului. 

Cucerirea celei de-a doua părţi a Khaibarului 

în momentul în care Profetul - Allah să-1 binecuvânteze şi să-1 
miluiască! - şi armata sa s-au mutat în această parte a Khaibarului, în 
Al-Katiba, timp de paisprezece zile, a condus un puternic asediu asupra 
acestei zone, în timp ce evreii se baricadaseră în interiorul fortului lor. Când 
erau pe punctul de a folosi berbecii, evreii şi-au dat seama că nu mai au 
scăpare şi au cerut să negocieze un tratat de pace. 

Totuşi, referitor la această cucerire, nu toate versiunile sunt identice. 
A fost această parte a Khaibarului (cu cele trei forturi) cucerită cu forţa? Ibn 
Ishaq a afirmat foarte limpede că fortul Al-Qamus a fost cucerit prin forţă. 

Pe de altă parte, Al-Uaqidi a susţinut că toate cele trei forturi au fost luate 
prin negocieri paşnice, dar dacă s-a folosit cumva forţa a fost doar pentru a 
preda fortul Al-Qamus musulmanilor, celelalte două forturi predându-se fără 
luptă. 

Negocieri 

Ibn Abu Al-Huqaiq a fost trimis la Mesagerul lui Allah - Allah să-1 
binecuvânteze şi să-1 miluiască! - pentru a negocia tratatul de pace. Profetul 

- Allah să-1 binecuvânteze şi să-1 miluiască! - a acceptat să le cruţe vieţile, 
cu condiţia ca evreii să evacueze Khaibarul şi pământul din împrejurimi, 
lăsând aurul şi argintul pe care-1 posedau. Totuşi, a stipulat că va nega 
orice promisiune dacă ascundeau ceva. La scurt timp după aceea, forturile 
au fost predate musulmanilor şi tot Khaibarul a fost anihilat, intrând sub 
stăpânirea musulmanilor. 

Nefiind de acord cu acest tratat, cei doi fii ai lui Abu Al-Huqaiq au 
ascuns o tolbă din piele plină de bijuterii şi bani, ce aparţinea lui Huiai bin 
Al-Akhtab, care o adusese cu el când fuseseră izgoniţi cei din neamul 
Nadir. Kinana bin Ar-Rabi' care ascunsese moscul a negat cu încăpăţânare 
fapta sa, însă a fost ucis după ce moscul a fost descoperit, dovedindu-i-se 
astfel necinstea. Cei doi fii ai lui Abu Al-Huqaiq au fost omorâţi ca 
pedeapsă pentru că au încălcat înţelegerea, iar Safiia, fiica lui Huiai, a fost 
luată prizonieră. 

împărţirea prăzilor 

Potrivit înţelegerii deja încheiate, evreii erau obligaţi să părăsească 
Khaibarul, însă ei voiau să cultive în continuare solul bogat şi livezile 
minunate, pentru care Khaibarul era renumit. De aceea, l-au rugat pe Profet 

- Allah să-1 binecuvânteze şi să-1 miluiască! - să li se îngăduie să-şi cultive 
pământurile şi, în schimb, ei vor da musulmanilor jumătate din recoltă. 
Muhammed - Allah să-1 binecuvânteze şi să-1 miluiască! - a fost suficient de 
bun ca să le accepte rugămintea. 

Mesagerul - Allah să-1 binecuvânteze şi să-1 miluiască! - a împărţit 
pământul Khaibarului în două: o jumătate care să producă hrană ce va fi 
păstrată în cazul în care vreo calamitate ar cădea asupra musulmanilor şi 

pentru a întreţine delegaţii străni care începuseră să frecventeze Medina, iar 
cealaltă jumătate urma să fie împărţită musulmanilor care participaseră la 
evenimentul Al-Hudaibiia, indiferent dacă erau sau nu prezenţi. Numărul total 
al parcelelor a fost de 36, dintre care 18 au fost împărţite oamenilor, aşa 
cum a fost menţionat mai sus. Armata era alcătuită din 1400 de oameni, 
dintre care 200 erau călăreţi. Astfel s-a împărţit totul: pedestraşilor o parte, 
iar călăreţilor, trei părţi.' 11 

Prăzile luate la Khaibar au fost atât de mari, încât Ibn 'Omar a spus: 
"N-am mâncat niciodată pe săturate până ce nu am cucerit Khaibarul". Se 
relatează că 'A'işa - Allah să fie mulţumit de ea! - ar fi spus: "Acum putem 
să mâncăm curmale pe săturate".' 21 

La întoarcerea în Medina, emigranţii au putut să dea înapoi 
"ajutoarelor" de acolo toate darurile pe care le primiseră. Tot acest belşug a 
venit după cucerirea Khaibarului, care le-a oferit numeroase avantaje 
economice, de care musulmanii au beneficiat din plin.' 31 

Cucerirea Khaibarului a coincis cu venirea vărului Profetului, Ja'far bin 
Abu Talib, şi a tovarăşilor săi, împreună cu Abu Musa Al-Aş'ari şi câţiva 
musulmani din Abisinia (Etiopia). Abu Musa Al-Aş'ari a povestit că, în timp 
ce se aflau în Yemen, el împreună cu peste cincizeci de tovarăşi au luat o 
corabie care i-a debarcat în Abisinia (Etiopia) şi acolo l-au întâlnit 
întâmplător pe Ja'far şi pe tovarăşii lui. El a spus: "Am rămas împreună 
până ce Profetul a trimis un sol prin care ne cerea să ne întoarcem. Când 
m-am întors, am aflat că el cucerise deja Khaibarul şi totuşi ne-a dat 
partea cuvenită din prăzi". Sosirea acelor oameni a avut loc în urma cererii 
pe care Mesagerul lui Allah - Allah să-1 binecuvânteze şi să-1 miluiască! - 
i-a făcut-o lui Negus, regele Abisinei (Etiopiei), printr-un trimis profetic, 'Amr 
bin Omaiia Ad-Damari. Negus i-a trimis înapoi, în două bărci, un total de 16 
oameni, bărbaţi, împreună cu nevestele şi copiii lor. Restul emigranţilor 
ajunsese mai devreme în Medina.' 41 

în acelaşi context, Safiia, al cărei soţ, Kinana bin Abu Al-Huqaiq, 
fusese ucis pentru trădare, a fost luată prizonieră şi adusă cu alte 
prizoniere de război. După ce a primit permisiunea Profetului - Allah să-1 
binecuvânteze si să-1 miluiască!, Dihia Al-Kalbi a ales-o de soţie, dintre 



[1] Zad Al-Ma'ad, 2/137,138. 

[2] Sahih Al-Bukhari, 2/609. 

[3] Zad Al-Ma'ad, 2/148; Sahih Muslim, 2/96. 

[4] Muhadarat Tarih Al-Umah Al-Islamiiah, 1/128. 

toate aceste prizoniere, pe Safiia. Ceilalţi musulmani, însă, au fost de 
părere că Safiia, care era fiica şefului neamului Quraiza şi a neamului 
Nadir, ar trebui să se mărite cu Profetul - Allah să-1 binecuvânteze şi să-1 
miluiască! El a fost de acord cu opinia lor, a invitat-o la islam, a eliberat-o 
şi a luat-o de soţie, după ce a îmbrăţişat islamul. Petrecerea de nuntă a 
avut loc în Sadd As-Sahba', un loc situat în drumul de întoarcere spre 
Medina şi s-au servit curmale, unt, făină de grâu şi de orz. 

După cucerirea Khaibarului, o evreică, Zeinab bint Al-Harith, a oferit 
Profetului - Allah să-1 binecuvânteze şi să-1 miluiască! - o oaie friptă pe 
care o otrăvise. El a luat o îmbucătură, dar nu i-a plăcut şi a scuipat-o. 
După cercetări, femeia a mărturisit că îmbibase mâncarea cu o otravă, 
afirmând: "Dacă era rege, ar fi murit otrăvit şi noi toţi am fi scăpat de el, 
dar dacă este profet, el trebuia să afle acest lucru printr-o revelaţie." Deşi 
Profetul - Allah să-1 binecuvânteze şi să-1 miluiască! - a închis ochii la 
încercarea ei mişelească, el a poruncit să fie ucisă, când Bişr bin Al-Bara' a 
murit din cauza otrăvii. Nu se ştie cu exactitate numărul musulmanilor 
martirizaţi, se crede că acesta variază între 16 şi 18, în timp ce evreii ucişi 
au fost în număr de 93. 

Musulmanii au cucerit şi cealaltă parte a Khaibarului. Allah a inspirat 
frica în inimile oamenilor din Fadak, un sat aşezat la nord de Khaibar, şi ei 
s-au grăbit să ceară pace şi posibilitatea de a trăi în siguranţă, fiind dispuşi 
să renunţe la averile lor. Profetul a încheiat cu ei un acord asemănător celui 
anterior, încheiat cu locuitorii Khaibarului. Fadak a aparţinut exclusiv 
Profetului, fiindcă nu au fost implicate în luptă nici cavaleria, nici luptătorii 
pe cămile. 

La ceva timp după cucerirea Khaibarului, Profetul - Allah să-1 
binecuvânteze şi să-1 miluiască! - a început o nouă ofensivă, îndreptată spre 
Uadi Al-Qura, o altă colonie evreiască din Arabia. El şi-a mobilizat forţele şi 
le-a împărţit în trei regimente, cu patru steaguri, încredinţate lui Sa'd bin 
'Ubada, Al-Hubab bin Munzir, 'Abbad bin Bişr şi Sahl bin Hanif. înainte de 
luptă, el i-a invitat pe evrei să adere la islam, dar toate cuvintele şi poruncile 
lui au fost în van. Unsprezece evrei au fost ucişi unul câte unul în dueluri şi 
cu fiecare nou ucis avea loc o nouă chemare, care-i invita pe acei oameni 
să mărturisească noua credinţă. Lupta a continuat fără încetare cam două 
zile şi s-a încheiat cu predarea totală a evreilor. Pământul lor a fost cucerit 



[1] Zad Al Ma'ad, 2/146,147. 

şi numeroase prăzi au căzut în mâinile musulmanilor. 

Profetul - Allah să-1 binecuvânteze şi să-1 miluiască! - a rămas în Uadi 
Al-Qura timp de patru zile, a împărţit prada între luptătorii musulmani şi a 
ajuns cu evreii la o înţelegere asemănătoare celei din KhaibarJ 1 ' 

Evreii din Taima', aflând dinainte despre victoriile succesive ale 
armatei musulmane şi despre înfrângerile pe care fraţii lor evrei le-au suferit, 
n-au opus nici un fel de rezistenţă când Profetul - Allah să-1 binecuvânteze 
şi să-1 miluiască! - a ajuns la aşezarea lor. Dimpotrivă, ei au luat iniţiativa 
şi s-au oferit să semneze un tratat de reconciliere, potrivit căruia primeau 
protecţie, dar plăteau tribut. După ce şi-a atins obiectivul şi i-a supus 
complet pe evrei, Profetul - Allah să-1 binecuvânteze şi să-1 miluiască! - s-a 
pregătit de întoarcerea acasă şi a sosit în Medina la sfârşitul lui Safar sau 
începutul lui Rabi 'Al-Auual, 7d.H. 

Trebuie să menţionăm că, numărându-se printre cei mai buni experţi 
de război, Profetul - Allah să-1 binecuvânteze şi să-1 miluiască! - şi-a dat 
seama foarte curând că evacuarea Medinei după încheierea lunilor prohibite 
(Muharram, Zul-qi'de şi Zul Hijje) nu ar fi un lucru deloc înţelept, mai ales 
că beduinii deşertului bântuiau prin împrejurimi. O asemenea atitudine 
neglijentă, credea Profetul - Allah să-1 binecuvânteze şi să-1 miluiască!, ar 
tenta gloata nediscipilinată să-şi pună în aplicare activitatea lor favorită, de 
jaf şi prădăciune. Având acest gând în minte, Profetul - Allah să-1 
binecuvânteze şi să-1 miluiască! - 1-a trimis pe Aban bin Sa'id în fruntea unui 
pluton să-i oprească pe acei beduini şi să înlăture orice încercare de atac 

asupra cartierului general al statului islamic în formare, pe timpul cât se afla 
în Khaibar. Aban şi-a îndeplinit sarcina cu succes şi s-a alăturat Profetului 
- Allah să-1 binecuvânteze şi să-1 miluiască! - în Khaibar, după ce acesta a 
fost cucerit. 



EXPEDIŢIA ZAT-UR-RIQA' 
- ÎN ANUL 7 D.H. - 

După ce a supus cele două fracţiuni ale coaliţiei confederaţilor, 
Profetul - Allah să-1 binecuvânteze şi să-1 miluiască! - a început pregătirile 
pentru a disciplina cea de-a treia fracţiune - beduinii deşertului. Aceştia se 
aşezaseră la Najd şi îşi continuau activităţile obişnuite de jaf şi prădăciune. 
Spre deosebire de evreii din Khaibar şi locuitorii din Mekka, lor le plăcea 
să trăiască în sălbăticie, împrăştiaţi prin locuri izolate. Aşadar, era foarte 
dificil să fie controlaţi şi, din cauza faptului că nu aveau un loc stabil, era 
inutilă o acţiune militară împotriva lor. Totuşi, Profetul - Allah să-1 
binecuvânteze şi să-1 miluiască! - era hotărât să pună punct acestei situaţii 
incapabile şi i-a chemat pe musulmanii din jurul lui să fie pregătiţi pentru 
lansarea unei campanii decisive împotriva acelor rebeli supărători. între timp, 
a primit informaţia că neamul Muharib şi neamul Tha'lba din tribul Ghatafan 
strângeau armată pentru a-i înfrunta pe musulmani. Profetul - Allah să-1 
binecuvânteze şi să-1 miluiască! - a pornit spre Najd în fruntea a 400 de 
oameni (700, după alte relatări), după ce 1-a numit pe Abu Zar (în altă 
versiune, pe 'Uthman bin 'Affan) să dispună de Medina pe timpul absenţei 
sale. Luptătorii musulmani au pătruns în adâncime pe pământurile lor, până 
au ajuns într-un loc numit Nakhla, unde au dat peste nişte beduini din tribul 
Ghatafan. Totuşi, n-a avut loc nici o luptă, fiindcă aceştia au acceptat să 
încheie o înţelegere cu musulmanii. în ziua aceea, Profetul - Allah să-1 
binecuvânteze şi să-1 miluiască! - şi-a condus adepţii în rugăciune, făcând-o 
ca în condiţii de război. 

Al-Bukhari, citându-1 pe Abu Musa Al-Aş'ari, a relatat că ei au pornit 
într-o expediţie împreună cu Mesagerul lui Allah - Allah să-1 binecuvânteze 
şi să-1 miluiască! "Eram în număr de şase şi aveam cu noi doar o cămilă pe 
care o călăream cu rândul. Picioarele noastre aveau răni. Eu eram atât de 



[1] Sahih Al-Bukhari, 2/592; Sahih Muslim, 2/118. 

grav rănit la picioare, încât mi-au căzut unghiile. Atunci, ne-am bandajat 
picioarele cu cârpe şi, astfel, expediţia s-a numit "Zat-ur-Riqa"' ("Expediţia 
Zdrenţelor")."' 1 ' 

Jabir povestea: "în timpul expediţiei Zat-ur-Riqa' am întâlnit un copac 
cu frunziş bogat, sub care Profetul - Allah să-1 binecuvânteze şi să-1 
miluiască! - s-a aşezat ca să se apere de razele arzătoare ale soarelui. 
Ceilalţi s-au răsfirat pe ici-colo, căutând locuri umbrite. Profetul - Allah să-1 
binecuvânteze şi să-1 miluiască! - a aţipit puţin, după ce mai înainte îşi 
atârnase paloşul de copac. Un politeist care se ivise între timp a apucat 
paloşul şi 1-a scos din teacă. Profetul - Allah să-1 binecuvânteze şi să-1 
miluiască! - s-a trezit şi a văzut că sabia lui se află în mâna omului. Atunci, 
beduinul 1-a întrebat pe Profet, care era neînarmat: "Cine m-ar putea 
împiedica să te omor, acum?" Profetul - Allah să-1 binecuvânteze şi să-1 
miluiască! - a răspuns: "Allah." 

într-o altă versiune, s-a relatat că a vrut să-1 lovească, dar nu a putut 
să mai ţină sabia, iar Profetul - Allah să-1 binecuvânteze şi să-1 miluiască! - 
a luat sabia, când acesta a căzut jos, şi omul a spus: "Tu [Profetul] eşti 
cel mai în măsură să ţii o sabie." Atunci, Profetul - Allah să-1 binecuvânteze 
şi să-1 miluiască! - 1-a întrebat pe om: "Acum, cine te mai scapă de mine?" 
şi 1-a întrebat dacă vrea să mărturisească Unicitatea lui Allah şi Solia lui 
Muhammed. Arabul a răspuns că niciodată n-ar lupta împotriva lui, nici nu 
s-ar alia cu cei ce luptă împotriva lui şi nici nu s-ar alia cu cei ce luptă 
împotriva musulmanilor. Profetul -Allah să-1 binecuvânteze şi să-1 miluiască- 
1-a eliberat pe acel om şi el spunea tuturor că îl văzuse pe cel mai bun 
dintre toţi oamenii.' 1 ' 

în timpul acestei bătălii, a fost luată prizonieră o femeie din triburile 
arabe. Când a aflat această veste, soţul ei a jurat că nu se va linişti până 
ce nu va fi vărsat sângele unui musulman. Noaptea, pe furiş, s-a apropiat de 
tabăra musulmanilor, unde a văzut că se aflau două santinele pentru a-i 
alerta pe musulmani în caz de urgenţă. El 1-a doborât cu o săgeată pe 
primul, Abbad bin Bişr, care îşi făcea rugăciunea şi pe care acest lucru nu 
1-a putut opri, şi-a scos săgeata şi, cu toate că a fost lovit de încă alte trei 
săgeţi, el nu şi-a întrerupt rugăciunea. După ce a terminat rugăciunea, 1-a 
trezit pe tovarăşul lui, Ammar bin Yasir, care i-a reproşat faptul că nu-1 



[1] Mukhtasar Sirat Ar-Rasul, p.264; Fath Al-Bari, 7/416. 
[2] Zad Al-Ma'ad, 2/112; Ibn Hişam, 2/203-209. 

trezise, dar Abbad a răspuns că se afla la jumătatea recitării unui Capitol 
din Coran şi n-a vrut să-1 întrerupă. 121 

Expediţia Zat-ur-Riqa' s-a încheiat cu victoria musulmanilor şi acest 
lucru a avut un impact imens asupra lumii arabe. în inima lor s-a instalat 
frica, devenind astfel neputincioşi pentru a mai opune rezistenţă societăţii 
musulmane din Medina. Ei au început să se acomodeze cu situaţia care 
predomina şi s-au resemnat în faţa noilor condiţii geo-politice care erau în 
favoarea noii religii. Unii dintre ei chiar au îmbrăţişat islamul şi au luat parte 
activ la cucerirea Mekkăi şi la bătălia de la Hunain, primindu-şi partea 
cuvenită din prada de război. 

Din acel moment, coaliţia tripartită anti-islamică a fost supusă şi în 
zonă s-a instaurat pacea şi securitatea. Musulmanii au început apoi să 
redreseze orice dezechilibru politic şi să umple micile goluri care mai 
generau încă nelinişte în unele zone, în faţa puternicului curent al 
islamizării care învăluise întreaga regiune. Pentru a evidenţia acest lucru, 
menţionăm câteva dintre aceste încăierări accidentale, care indică puterea 
crescândă a societăţii musulmane: 

1. Un pluton condus de Ghalib bin 'Abdullah Al-Laithi a fost trimis, în 
luna Safar sau Rabi' Al-Auual 7 d.H., să înăbuşe acţiunile provocatoare ale 
celor din neamul Al-Muluh. Musulmanii au reuşit să omoare un număr mare 
de soldaţi duşmani şi au capturat o mulţime de prăzi. O armată mare de 
politeişti s-a grăbit pe urmele lor, dar torentele au împiedicat urmărirea lor 
şi musulmanii au reuşit să se retragă în siguranţă. 

2. 'Omar bin Al-Khattab, în fruntea unui grup de 30 de soldaţi, a 
pornit spre un loc numit Turba, în luna Şa'ban, 7 d.H., pentru a-i pedepsi pe 
locuitorii din Hauazin. De îndată ce au intrat în aşezarea acestora, ei au 
fugit să-şi salveze vieţile. 

3. Başir bin Sa'd Al-Ansar, împreună cu treizeci de oameni, s-a 
îndreptat spre neamul Murra, în Şa'ban 7 d.H., în regiunea Fadak. Ei au ucis 
numeroşi duşmani şi au capturat o mulţime de cămile şi vite. Pe drumul de 
întoarcere, duşmanul şi-a întărit forţele şi i-a surprins pe musulmani în toiul 
nopţii. Ei au tras o ploaie de săgeţi asupra lui Başir şi a oamenilor lui şi 
i-au ucis pe toţi musulmanii cu excepţia acestuia, care s-a refugiat în Fadak 
şi a rămas acolo cu evreii până ce rănile lui s-au vindecat. 

4. Ghalib bin 'Abdullah Al-Laithi, în fruntea unui pluton de 130 de 
oameni, a lansat un atac împotriva celor din neamurile 'Aual şi 'Abd bin 

Tha'lba, în Ramadan 7 d.H. Ei au ucis câţiva duşmani şi le-au capturat 
vitele şi cămilele. 'Usama bin Zaid 1-a ucis pe Mardas bin Nahik, un 
politeist, dar după ce a făcut mărturisirea Unicităţii lui Allah, eveniment pe 
care Profetul - Allah să-1 binecuvânteze şi să-1 miluiască! - 1-a comentat 
adresându-se tovarăşilor lui: "l-aţi deschis voi inima ca să vedeţi dacă spune 
adevărul sau minte?" 

5. Un grup de treizeci de călăreţi condus de 'Abdullah bin Rauaha a 
plecat spre Khaibar, aflând că Asir (sau Başir) bin Razăm se aliase armatei 
neamului Ghatafan pentru a-i ataca pe musulmani. Ei au reuşit să-1 
convingă pe acel evreu să-i urmeze la Medina, promiţându-i că Profetul 
- Allah să-1 binecuvânteze şi să-1 miluiască! - îl va numi conducător al 
Khaibarului. Pe drumul de întoarcere s-a ivit o neînţelegere oarecare ce a 
generat o luptă nemiloasă între cele două părţi, sfârşindu-se cu moartea lui 
Asir şi a celor treizeci de oameni ce-1 însoţeau. 

6. în Şauual 7 d.H., Başir bin Sa'd Al-Ansar a mărşăluit spre Yemen 
şi Jabar, în fruntea a 300 de luptători musulmani, pentru a supune o gloată 
imensă de politeişti ce se adunaseră să atace periferia Medinei. Başir şi 
oamenii săi mărşăluiau noaptea şi se furişau în timpul zilei. Aflând despre 
venirea musulmanilor, politeiştii au fugit, lăsând în urma lor o pradă bogată 
şi doi oameni care, mai târziu, după ce au ajuns în Medina, au îmbrăţişat 
islamul. 

7. în anul 7 d.H., cu puţin înainte de micul pelerinaj ce trebuia 
recuperat din anul anterior, Jaşm bin Mu'auia a ajuns în Ghaba, unde a vrut 
să-i adune pe oamenii din tribul Qais şi să-i aţâţe la luptă împotriva 



[1] Zad Al-Ma'ad, 2/149,150: Rahmat-al-lil'alamin, 2/229,230; Mukhtasar Sirat 
Ar-Rasul, p. 322-324. 

musulmanilor. Când a aflat această ştire, Profetul - Allah să-1 binecuvânteze 
şi să-1 miluiască! - 1-a trimis pe Abu Hadrad împreună cu alţi doi oameni să 
rezolve lucrurile. Abu Hadrad, printr-o strategie iscusită, a reuşit să-i 
înfrângă pe duşmani şi să captureze multe din vitele lor. 111 



UMRA DE RECUPERARE 
- MICUL PELERINAJ - 

Când se apropia luna Zul-qi'de, spre sfârşitul anului 7 d.H, Profetul 
- Allah să-1 binecuvânteze şi să-1 miluiască! - le-a poruncit oamenilor lui şi, 
în special, celor care participaseră la Tratatul de pace Al-Hudaibiia, să facă 
pregătiri pentru micul pelerinaj. împreună cu 2000 de bărbaţi, câteva femei 
şi copii,' 1 ' precum şi cu 60 de cămile pentru sacrificiu, el a pornit să 
viziteze Sfântul Sanctuar din Mekka. Musulmanii şi-au luat armele cu ei, 
temându-se de trădarea quraişilor, dar le-au lăsat în grija unui grup de 200 
de luptători, într-un loc situat cam la 13 km de Mekka. Ei au intrat în oraş 
cu săbiile în teacă,' 2 ' avându-1 pe Profet - Allah să-1 binecuvânteze şi să-1 
miluiască! - în fruntea lor, călare pe cămila sa, Al-Qasua. Tovarăşii lui îl 
priveau cu atenţie şi spuneau cu toţii: "Iată-mă! în slujba Ta, o, Allah!" 
Musulmanii au făcut ocolul obişnuit, cu energie şi vioiciune şi, la 
recomandarea Profetului - Allah să-1 binecuvânteze şi să-1 miluiască!, au 
făcut totul pentru a dovedi că sunt puternici şi hotărâţi, fiindcă politeiştii 
răspândiseră zvonuri că erau slăbiţi din cauză că febra de la Yathrib 
(Medina) îi secase de puteri. Li s-a poruncit să alerge în primele trei ture şi 
apoi pe parcursul celor rămase să meargă obişnuit. între timp, mekkanii se 
aliniaseră pe vârful muntelui Qu'aiqa'an, urmărindu-i pe musulmani cu invidie 
pentru tăria şi devotamentul lor. Când au intrat în Sfântul Sanctuar, 
'Abdullah bin Rauaha a recitat o poezie înaintea Profetului - Allah să-1 
binecuvânteze şi să-1 miluiască!: 

"Feriţi-vă din cale, necredincioşilor! 

Faceţi loc, căci ce e mai bun în Profet este. 

El a primit de la Cel Milostiv 

Revelaţia trimisă lui. 



[1] Fath Al-Bari, 7/700. 

[2] Zad Al-Ma'ad, 2/151; Fath Al-Bari, 7/700. 

0, Doamne! Eu cred în ceea ce zice 
căci n-am văzut decât Adevărul. 

Şi cea mai bună moarte e pe calea lui Allah, 

Când ne vom lupta 

şi prietenul de prieten va uita." 

După înconjurarea rituală şi mersul între cele două dealuri din Mekka, 
Safa şi Marua, Profetul - Allah să-1 binecuvânteze şi să-1 miluiască! - 
şi musulmanii s-au oprit pe locul din urmă pentru a tăia animalele de 
sacrificiu şi pentru a-şi rade capetele. 

Majoritatea pelerinilor făcuse acum ritualurile de bază specifice 
micului pelerinaj, dar rămăseseră cei care aveau în grijă armele. Profetul 
- Allah să-1 binecuvânteze şi să-1 miluiască! - i-a înlocuit cu alţii şi ei au 
început să împlinească acelaşi ritual. 

în dimineaţa celei de-a patra zile de pelerinaj, notabilii quraişi i-au 
cerut lui 'Aii bin Abu Talib să-i transmită Profetului - Allah să-1 
binecuvânteze şi să-1 miluiască! - să părăsească Mekka, împreună cu 
tovarăşii lui. Fireşte, el nu putea concepe violarea termenilor Tratatului 
Al-Hudaibiia, poruncind de aceea oamenilor lui să meargă în satul Sarif, 
unde au şi rămas pentru o vreme. 

în timpul acestei vizite a Profetului - Allah să-1 binecuvânteze şi să-1 
miluiască! - în Mekka pentru pelerinaj, unchiul său, 'Abbas, i-a oferit mâna 
cumnatei sale, Maimuna, fiica lui Harith. Profetul - Allah să-1 binecuvânteze 
şi să-1 miluiască! - a fost destul de amabil să accepte oferta, care efectiv 
era un pas înainte în vederea unei consolidări a legăturilor dintre el şi 
oamenii influenţi din Mekka. Nunta a avut loc la Sarif.' 11 Naratorii au ataşat 
diverse denumiri acestui mic pelerinaj. Unii l-au numit "micul pelerinaj de 
recuperare", făcut în locul celui neterminat la Hudaibiia. 

La încheierea micului pelerinaj au avut loc câteva operaţiuni militare 
împotriva unor arabi ai deşertului, nesupuşi încă. Dintre acestea, putem 
menţiona: 

1. Un pluton de 50 de oameni conduşi de Ibn Abu Al-'Auja' a fost 
trimis de către Profet - Allah să-1 binecuvânteze şi să-1 miluiască! - la 
aşezarea celor din neamul Salim, pentru a-i invita să îmbrăţişeze islamul, 
dar toate vorbele au fost în zadar. între cele două grupări a izbucnit o luptă 
crâncenă, în timpul căreia conducătorul musulman a fost rănit şi doi dintre 



[1] Zad Al-Ma'ad, 2/152. 

duşmani au fost prinşi. 

2. Ghalib bin 'Abdullah, în fruntea a 200 de oameni, a fost trimis la 
Fadak. Acolo, ei au ucis câţiva rebeli şi au capturat o pradă bogată. 

3. Neamul Quda'a a adunat o mulţime de oameni pentru a ataca 
poziţiile musulmane. Când a aflat ştirea, Profetul - Allah să-1 binecuvânteze 
şi să-1 miluiască! - 1-a trimis pe Ka'b bin 'Umair Al-Ansar, în fruntea a 15 
oameni, să rezolve situaţia. Ei au înfruntat armata şi i-au chemat să intre în 
rândurile islamului, dar rebelii au răspuns negativ, trăgând o ploaie de 
săgeţi asupra musulmanilor şi omorându-i pe toţi, cu excepţia unuia singur, 



[1] Rahmat-al-liralamin, 2/231. 

[2] Talqih Fuhum Ahli Al-Athar, p.33; Rahmat-al-liralamin, 2/231. 

care mai târziu a fost dus acasă, grav rănit.' 1 ' 

în luna Rabi' Al-Auual 8 d.H. Şuja' bin Uahab Al-Asadi împreună cu 
25 de oameni au mărşăluit către tribul Hauazin, unde n-au întâmpinat nici 
un fel de rezistenţă, ba chiar au reuşit să captureze câteva prăzi.' 2 ' 



BĂTĂLIA DE LA MUTA 

Bătălia de la Mu'ta (un sat aşezat la graniţele Siriei vechi) a fost cea 
mai semnificativă şi mai crâncenă bătălie din timpul vieţii Mesagerului lui 
Allah - Allah să-1 binecuvânteze şi să-1 miluiască!, o acţiune premergătoare 
marilor cuceriri asupra pământului creştinilor. Aceasta a avut loc în Jumada 
Al-Ula 8 d.H. (septembrie 629 e.n). 

Profetul - Allah să-1 binecuvânteze şi să-1 miluiască! - 1-a trimis pe 
Al-Harith bin 'Umair Al-Azdi pentru a duce o scrisoare conducătorului din 
Busra. Pe drum, a fost prins de Şarhabil bin 'Amr Al-Ghassani, guvernatorul 
localităţii Al-Balqa' şi un aliat de nădejde al bizantinilor. Al-Harith a fost 
legat şi decapitat de către Al-Ghassani. 

Uciderea trimişilor şi a mesagerilor era privită drept crima cea mai 
groaznică şi echivala cu o declaraţie de război. Profetul - Allah să-1 
binecuvânteze şi să-1 miluiască! - s-a cutremurat când a aflat vestea şi a 
poruncit să fie mobilizată o armată de 3000 de oameni pe care a trimis-o 
spre nord, pentru a-i pedepsi astfel pe păcătoşi.' 1 ' Exceptând armata care 
a participat la bătălia confederaţiilor, aceasta a fost cea mai mare armată 
musulmană mobilizată vreodată. 

La conducerea armatei a fost numit Zaid bin Haritsa, Ja'far bin Abu 
Talib urmând să-1 înlocuiască în cazul în care ar fi fost ucis, iar Abdullah bin 
Rauaha i-ar fi luat locul lui Ja'far, dacă şi acesta ar fi fost doborât.' 2 ' Un 
steag alb a fost ridicat şi i s-a înmânat lui Zaid.' 3 ' 

Profetul - Allah să-1 binecuvânteze şi să-1 miluiască! - le-a recomandat 
să ajungă în locul unde a fost omorât Al-Harith şi să-i invite pe oameni să 
mărturisească islamul. Dacă aceştia ar fi dat un răspuns pozitiv, atunci n-ar 
fi avut loc nici un război, în caz contrar, singura alternativă rămasă fiind 



[1] Zad Al-Ma'ad, 2/155; Fath Al-Bari, 7/511. 

[2] Sahih Al-Bukhari, 2/611. 

[3] Mukhtasar Sirat Ar-Rasul, p.327. 

[4] Mukhtasar Sirat Ar-Rasul, p.327; Rahmat-al-lil'alamin, 2/271. 

lupta. El le-a poruncit: "Luptaţi cu necredincioşii în Numele lui Allah, nu 
încălcaţi o înţelegere şi nu întreţineţi trădarea şi, în nici o împrejurare, nu 
omorâţi un nou născut, o femeie, un bătrân sau un călugăr. în plus, să nu 
doborâţi arborii şi să nu demolaţi casele."' 4 ' 

Când pregătirile militare s-au încheiat, locuitorii din Medina s-au 
adunat şi şi-au luat rămas bun. Lui 'Abdullah bin Rauaha au început să-i 
dea lacrimile în acel moment, iar când a fost întrebat de ce plânge, el a 
jurat că nu plângea nici din cauza dragostei faţă de această lume, nici 
fiindcă ţinea la slăbiciunea vieţii, ci, mai curând, pentru Cuvintele lui Allah 
ce vorbeau despre Focul Iadului şi pe care le auzise recitate de Profet 
- Allah să-1 binecuvânteze şi să-1 miluiască!: 

"Şi nu se află nimeni printre voi care să nu treacă prin el. Aceasta 
este o hotărâre nestrămutată a Domnului tău." [19:71] 

Armata musulmană s-a îndreptat atunci spre nord, către Ma'an, un 
oraş care se învecina cu Siria veche. Acolo a apărut ştirea că Heraclius 
mobilizase o sută de mii de soldaţi împreună cu încă o sută de mii de 
oameni din triburile Lakham, Judham şi Balqain, triburi arabe aliate cu 
bizantinii. La rândul lor, musulmanii nu se gândiseră niciodată să înfrunte o 
armată atât de mare. Erau în dilemă, neştiind ce cale să urmeze şi au 
petrecut două nopţi analizând aceste condiţii nefavorabile. Unii au sugerat 
să scrie o scrisoare Profetului - Allah să-1 binecuvânteze şi să-1 miluiască! - 
în care să-i ceară sfatul. 'Abdullah bin Rauaha s-a opus, deoarece avea 
unele reţineri şi le-a spus musulmanilor: "Jur pe Allah că tocmai acest 
obiectiv pe care-1 urâţi este acela pe care aţi plecat să-1 căutaţi - martiriul, 
în lupta noastră noi nu ne bazăm nici pe numărul de soldaţi, nici pe 
echipamentul nostru, ci pe credinţa cu care Allah ne-a onorat. Suliţa să ne 
conducă fie la victorie, fie la martiriu." Auzind aceste cuvinte, ei au înaintat 
în lupta cu duşmanul la Maşarif, un oraş din Al-Baqa', apoi au schimbat 
direcţia spre Mu'ta, unde şi-au ridicat tabăra. Flancul drept era condus de 
Qutba bin Qatada Al-'Udhari şi cel stâng de 'Ubada bin Malik Al-Ansar. între 
cele două părţi s-a încins o luptă aprigă, trei mii de musulmani luptând 
împotriva unui duşman de cincizeci de ori mai numeros. 

Zaid bin Haritsa, cel mai apropiat de inima Profetului, a preluat 
conducerea şi a început să lupte cu tenacitate, manifestând un spirit de 
vitejie nemaiîntâlnit, până ce a căzut înjunghiat. Ja'far bin Abu Talib a luat 
atunci steagul şi a făcut un lucru minunat. în vâltoarea bătăliei, el a 

descălecat şi a reluat lupta până ce i-a fost tăiată mâna dreaptă. A înfăşcat 
steagul cu mâna stângă, până i-a fost tăiată şi aceasta. Atunci, el a strâns 
stindardul cu ambele braţe, dar un soldat bizantin 1-a izbit cu sabia şi 1-a 
despicat în două. După moartea sa a fost numit "Ja'far cel zburător" sau 
"Ja'far cel cu două aripi", fiindcă Allah îl răsplăteşte pe cel care moare 
pentru cauza Lui cu două aripi pentru a putea zbura oriunde doreşte în 
Grădina eternă. Al-Bukhari a relatat că el primise cincizeci de lovituri de 
sabie, pe la spate.' 11 

'Abdullah bin Rauaha a ridicat steagul şi a început să lupte vitejeşte, 
călare pe calul său, recitând versuri înflăcărate, până ce a fost ucis şi el. 
După aceea, un om din neamul 'Ajlan, Thabit bin Arqam, a luat steagul şi 
le-a strigat musulmanilor să-şi aleagă o căpetenie. Onoarea a fost unanim 
acordată lui Khalid bin Al-Ualid, care între timp se făcuse musulman, un 
luptător curajos şi iscusit, precum şi un strateg deosebit. Al-Bukhari a 
relatat că el a folosit nouă săbii care s-au frânt în vreme ce lupta necontenit 
şi cu un curaj extraordinar cu duşmanii islamului. Totuşi, realizând situaţia 
gravă în care se aflau musulmanii, el a început să aplice o tactică diferită, 
dezvăluindu-şi calitatea de "marele strateg", aşa cum Khalid era pe drept 
numit. El a refăcut flancul drept şi cel stâng al armatei musulmane, 
schimbându-le poziţiile, şi a plasat în faţă o divizie ce venea din spate 
pentru a inspira frică în inimile bizantinilor, dându-le impresia că sosiseră 
forţe proaspete. Musulmanii s-au angajat în hărţuieli sporadice cu duşmanul, 
retrăgându-se însă gradat şi judicios, după un plan bine organizat. Văzând 
această nouă strategie, bizantinii au crezut că erau încercuiţi şi s-au retras 
în inima deşertului. Ei au încetat, iar musulmanii au reuşit să se retragă 
înapoi la Medina, cu cele mai mici pierderi.' 2 ' 

Musulmanii au avut doisprezece martiri, în timp ce numărul morţilor 
din tabăra bizantinilor a rămas necunoscut, deşi unele amănunte ale bătăliei 
indică limpede că au fost destul de numeroşi. Deşi prin această luptă 
musulmanii nu şi-au atins obiectivul, adică răzbunarea morţii lui Al-Harith, 
aceasta a avut un impact puternic şi a atribuit musulmanilor o reputaţie 
puternică pe câmpul de luptă. Pe vremea aceea, imperiul bizantin era o 
putere recunoscută şi numai gândul de a o înfrunta însemna autodistrugere, 
pentru a nu mai aminti de faptul că o armată de numai trei mii de soldaţi 



[1] Sahih Al-Bukhari, 2/611. 

[2] Fath Al-Bari, 7/513,514; Zad Al-Ma'ad, 2/156. 

se confrunta cu una de 200.000 de soldaţi, mult mai bine dotaţi din toate 
punctele de vedere. Bătălia a fost o adevărată minune, demonstrând pentru 
prima dată în istorie că musulmanii sunt nişte luptători adevăraţi. în plus, au 
făcut dovada că erau sprijiniţi de Allah şi că profetul lor, Muhammed, era 
într-adevăr Mesagerul lui Allah. în virtutea acestor noi modificări strategice, 
duşmanii juraţi dintre beduini au început să se împace cu ideea noii credinţe 
şi numeroase triburi rebele, precum neamul Salim, Aşja', Ghatafan, Zubian, 
Fazara şi altele, au ajuns să mărturisească islamul de bună voie şi nesiliţi 
de nimeni. 

La urma urmei, bătălia de la Mu'ta a precedat înfruntarea sângeroasă 
cu bizantinii. A indicat în mod marcant o nouă epocă, de cucerire islamică 
a imperiului bizantin şi, mai târziu, a altor ţări îndepărtate. 

Campania Zat As-Salasil 

Zat As-Salasil este un loc situat cam la zece zile de mers la nord de 
Medina. Se spune că musulmanii şi-au întins tabăra într-un loc cu un puţ de 
apă numit Salsal, de aici venind şi denumirea de Zat As-Salasil. Ţinând 
cont de alianţa dintre triburile arabe de la graniţele Siriei şi bizantini, 
Profetul - Allah să-1 binecuvânteze şi să-1 miluiască! - a considerat de 
maximă urgenţă să aplice o manevră înţelept plănuită, care ar fi putut aduce 
o stare de echilibru cu acei beduini şi în acelaşi timp i-ar fi depărtat de 
bizantini. Pentru realizarea acestui plan, el 1-a ales pe 'Amr bin Al'-As, a 
cărui bunică paternă provenea din Bali, un trib ce locuia în acea regiune. 
Acest plan şi acţiunile militare provocatoare conduse de neamul Quda'a au 
precipitat această primă lovitură, care s-a demarat în Jumada Ath-Thaniia, 
anul 8 d.H. 

'Amr bin Al-'As a primit un steag alb cu flamură neagră pentru a 
merge cu el la luptă. El a pornit în fruntea unui grup de 300 de emigranţi şi 
"ajutoare", însoţiţi de o cavalerie de 30 de oameni. El a fost sfătuit să ceară 
ajutor triburilor Bali, 'Udhra şi Balqain. Călătoreau noaptea şi se furişau în 
timpul zilei. în apropierea liniilor duşmane, văzând mulţimea de oameni, a 
trimis după întăriri la Medina şi acestea au sosit pe loc sub conducerea lui 
Abu 'Ubaida bin Al-Jarra. Acesta se afla în fruntea unui grup de 200 de 
oameni şi a unor plutoane, printre care se aflau şi Abu Bakr şi Omar bin 
Al-Khattab. Toţi aveau ordine stricte de a coopera şi lucra în armonie şi, 

mai presus de toate, de a nu lăsa niciodată loc neînţelegerilor. 

La prânz, Abu 'Ubaida a vrut să-i conducă pe musulmani în 
rugăciune, dar 'Amr a obiectat pe motiv că primul venise cu ajutoare şi 
conducerea în rugăciune a fost acordată lui 'Amr. 

Armata musulmană a ajuns la aşezările tribului Quda'a şi au pătruns 
în adâncime pe pământul lor, i-au distrus pe duşmani şi i-au forţat pe ceilalţi 
să fugă pentru viaţa lor, în toate direcţiile. 

După încheierea operaţiunilor militare, a fost trimis un curier la 
Mesagerul lui Allah - Allah să-1 binecuvânteze şi să-1 miluiască!, să-1 pună la 
curent cu derularea evenimentelor şi ultima victorie obţinută. 

Campania Khadra 

în luna Şa'ban, anul 8 d.H., Profetul - Allah să-1 binecuvânteze şi 
să-1 miluiască! - a aflat că neamul Ghatafan, care nu aderase încă la islam, 



[1] Rahmat-al-lil'alamin, 2/233; Talqih Fuhum Ahli Al-Athar, p.33. 

353 



Biografia nobilului profet 



îşi strângea trupele. El 1-a chemat urgent pe Abu Qatada şi 1-a trimis în 
fruntea a cincisprezece oameni să-i pună la punct pe acei proscrişi. I-a luat 
cincisprezece zile ca să le dea o lecţie de neuitat. Unii au fost ucişi, iar 
ceilalţi luaţi prizonieri şi toate bunurile lor confiscate.' 1 ' 



CUCERIREA MEKKAI 

Ibn Al-Qaiiim a descris cucerirea Mekkăi ca fiind cea mai mare 
cucerire cu care Allah a onorat atât religia Sa, cât şi pe Mesagerul şi 
soldaţii Săi. Prin aceasta, El a recuperat Casa Sfântă, a cărei călăuzire o 
caută toată lumea. A fost cel mai măreţ eveniment de pe pământ, o acţiune 
premergătoare unei noi ere ce venea să vestească marele marş al aderării la 
islam şi al convertirii mulţimilor de oameni la acesta, ceea ce a dat naştere 
unei feţe strălucitoare şi unei surse luminoase de inspiraţie pentru întreg 
pământul.' 1 ' 

Motivele cuceririi 

Potrivit condiţiilor tratatului de la Hudaibiia, triburilor arabe li s-a oferit 
posibilitatea de a se alătura fie partidei musulmane, fie celei quraişe, cu 
care doreau să semneze un tratat de alianţă. Dacă vreunul dintre aceste 
triburi era agresat, atunci partida cu care era aliat avea dreptul să 
riposteze. în consecinţă, neamul Bakr s-a aliat cu tribul Quraiş, iar neamul 
Khuza'a s-a alăturat Profetului - Allah să-1 binecuvânteze şi să-1 miluiască! 
Astfel, au trăit pentru o vreme în pace, dar acţiunile ulterioare, care îşi 
aveau rădăcinile în perioada preislamică, fiind aţâţate de un joc nedomolit, 
au condus la noi ostilităţi. Neamul Bakr, fără să ţină seama de termenii 
tratatului, i-a atacat pe cei din neamul Khuza'a, într-un loc numit Al-Uatir, în 
Şa'ban, 8 d.H. Profitând de noaptea întunecoasă, tribul Quraiş i-a ajutat pe 
cei din neamul Bakr cu oameni şi arme. Hăituiţi de duşmanii lor, cei din 
tribul Khuza'a au căutat adăpost în Sfântul Sanctuar, dar nici acolo vieţile 
nu le-au fost cruţate şi, contrar tuturor condiţiilor acceptate, Naufal, 
căpetenia neamului Bakr, i-a urmărit în locul sfânt în care era interzisă 
vărsarea de sânge şi i-a masacrat. 



[1] Zad Al-Ma'ad, 2/160. 

Amr bin Salem Al-Khuza'i s-a îndreptat spre Medina să-1 înştiinţeze pe 
Profet - Allah să-1 binecuvânteze şi să-1 miluiască! - de ceea ce s-a 
întâmplat şi să-i ceară ajutor. Când a ajuns la Medina, 1-a găsit pe 
Muhammed - Allah să-1 binecuvânteze şi să-1 miluiască! - la moschee 
împreună cu însoţitorii lui şi a început să recite în versuri ce explicau 
evenimentele dureroase care s-au petrecut, rugându-1 pe Profet să intervină. 
Profetul - Allah să-1 binecuvânteze şi să-1 miluiască! - a răspuns pozitiv la 
cererea lui şi a spus: "Acest nor care este deasupra noastră vesteşte 
victoria neamului Ka'ab." 

Comportamentul quraişilor era, în mod clar, atât o încălcare a 
tratatului de la Al-Hudaibiia, cât şi o acţiune ostilă faţă de aliaţii 
musulmanilor, neamul Khuza'a. Quraişii au realizat pe dată situaţia gravă şi 
s-au temut de consecinţele oribile ce se iveau la orizont. Au organizat 
imediat o adunare de urgenţă şi au hotărât să-1 împuternicească pe şeful 
lor, Abu Sufian, să meargă la Medina, pentru o reînnoire a înţelegerii. El s-a 
îndreptat direct spre casa fiicei lui, Umm Habiba, soţia Profetului. însă, în 
timp ce voia să se aşeze pe covoraşul Profetului, ea 1-a împăturit. El a 
spus: "Fiica mea, nu-mi dau seama... Ce gândeşti?! Covorul este prea bun 
pentru mine sau eu sunt prea bun pentru covorul acesta?" Ea a răspuns: 
"Este covoraşul Mesagerului lui Allah şi tu eşti un politeist necurat." Auzind 
asta, Abu Sufian a zis: "Pe Allah! De când m-ai părăsit, te-ai schimbat în 
rău." 

Dezgustat de răspunsul tăios al fiicei sale, Abu Sufian a ieşit afară 
din camera acesteia şi a mers să-1 vadă pe Profet - Allah să-1 
binecuvânteze şi să-1 miluiască!, însă acesta cunoştea prea bine şiretlicurile 
lui şi nu i-a dat nici o importanţă, fiind supărat. Atunci, el s-a apropiat de 
Abu Bakr, dar acesta a refuzat să intervină. L-a rugat şi pe 'Omar să 
intervină, dar acest tovarăş adevărat l-a refuzat fără să stea pe gânduri. în 
final, văzându-1 pe 'Aii bin Abu Talib, a început să-1 implore cu cele mai 
umile vorbe, făcând aluzii şirete la posibilitatea de a prelua conducerea 
tuturor arabilor dacă el avea să intervină pentru reînoirea tratatului. Aii însă, 
la fel ca şi ceilalţi, şi-a exprimat scurt regretul, spunându-i că nu-1 poate 
ajuta cu nimic. Abu Sufian s-a întors înapoi la Mekka, dezamăgit şi 
dezgustat. Acolo a prezentat un raport despre întâlnirea cu fiica lui, despre 

cea cu Abu Bakr şi apoi cu 'Omar, despre reacţia lui 'Aii, precum şi despre 
tăcerea plină de înţeles a Profetului. Mekkanii au fost consternaţi, 
temându-se de ce se putea întâmpla şi regretând încălcarea tratatului de la 
Al-Hudaibiia. 

Pregătiri pentru un atac asupra Mekkăi 

- Profetul încearcă să impună suprimarea ştirilor - 

După spusele lui At-Tabari, cu trei zile înainte de a primi ştirea 
conform căreia înţelegerea fusese încălcată, Profetul - Allah să-1 
binecuvânteze şi să-1 miluiască! - a cerut soţiei sale, 'A'işa, să facă pregătiri 
speciale şi să fie pregătită de război. între timp a intrat Abu Bakr şi a 
întrebat-o pe 'A'işa ce se întâmplă, fiind surprins de pregătirile ce se 
făceau, fiindcă nu era, aşa cum spunea el, perioada obişnuită pentru război. 
Ea a răspuns că nu ştia nimic. în dimineaţa celei de-a treia zile, 'Amr bin 
Salim Al-Khuza'i a venit însoţit de patruzeci de călăreţi pentru a-1 informa pe 
Profet - Allah să-1 binecuvânteze şi să-1 miluiască! - despre situaţia 
poporului său şi pentru a cere ajutorul musulmanilor de a-şi lua revanşa. 
Atunci, oamenii din Medina au aflat că tribul Quraiş încălcase convenţia. 
Budail 1-a urmărit pe 'Amr şi apoi pe Abu Sufian şi vestea a fost confirmată 
fără echivoc. 

Pentru a asigura o suprimare completă a ştirilor referitoare la intenţiile 
lui militare, Profetul - Allah să-1 binecuvânteze şi să-1 miluiască! - a trimis 
un pluton, alcătuit din opt oameni, sub conducerea lui Qatada bin Rab'i, 
către Edam, la mică depărtare de Medina, în Ramadan 8 d.H., pentru a 
distrage atenţia oamenilor şi a camufla ţinta principală, de care era 
preocupat. 

Era atâta groază şi frică peste tot, încât Hatib, unul dintre adepţii cei 
mai de încredere ai Profetului - Allah să-1 binecuvânteze şi să-1 miluiască!, a 
trimis în secret o femeie, drept mesager, cu o scrisoare către Mekka, ce 
conţinea indicaţii despre atacul ce se punea la cale. Profetul - Allah să-1 
binecuvânteze şi să-1 miluiască! - fusese înştiinţat de îngerul Gavriil despre 
fapta lui Hatib şi i-a trimis pe 'Aii şi pe Al-Miqdad să meargă după ea. 

Ei au prins mesagera şi după o căutare amănunţită au găsit 
scrisoarea ascunsă cu grijă în zulufii de pe capul ei. Profetul - Allah să-1 
binecuvânteze şi să-1 miluiască! - 1-a chemat pe Hatib şi 1-a întrebat ce 1-a 

determinat să procedeze astfel. El a răspuns: "O, Mesager al lui Allah! Să 
nu te grăbeşti să mă judeci, că nu am nici o legătură de sânge cu quraişii. 
între ei şi mine există doar un fel de relaţie amicală. Familia mea se află la 
Mekka şi nu există nimeni care să-i poarte de grijă sau să o ocrotească. 
Poziţia mea este complet diferită de cea a emigranţilor, ale căror familii se 
află în siguranţă, datorită legăturilor de sânge cu tribul Quraiş. Am simţit că, 
din moment ce nu mă înrudesc cu ei, ar trebui, pentru protecţia copiilor 
mei, să le câştig recunoştinţa, făcându-le un bine. Jur pe Allah, că n-am 
făptuit astfel ca un apostat, părăsind islamul. Am fost împins doar de 
motivele pe care tocmai le-am explicat." 

'Omar a vrut să-i taie capul, considerându-1 un ipocrit, dar Profetul 
- Allah să-1 binecuvânteze şi să-1 miluiască! - i-a acceptat scuzele şi 1-a 
iertat, apoi s-a adresat lui 'Omar, astfel: "Hatib este unul dintre cei care au 
luptat în bătălia de la Badr. De unde ştii că este un ipocrit? Allah îi 
priveşte favorabil pe cei care au luat parte la acea bătălie." Apoi le-a zis: 
"Faceţi ce vreţi, fiindcă eu v-am iertat!" 

După ce a făcut toate pregătirile, Profetul - Allah să-1 binecuvânteze 
şi să-1 miluiască! - a pornit spre Mekka, în fruntea a zece mii de soldaţi, pe 
10 Ramadan, 8 d.H. El 1-a împuternicit pe Abu Ruhm Al-Ghifari să conducă 
Medina, pe durata absenţei sale. Când au ajuns la Al-Juhfa, Al-'Abbas bin 
'Abdul Muttalib şi familia sa au venit să-1 însoţească pe Profet - Allah să-1 
binecuvânteze şi să-1 miluiască! La Al-Abua', musulmanii au dat peste Abu 
Sufian bin Al-Harith şi 'Abdullah bin Omaiia, verii Profetului, însă, din cauza 
răului pe care-1 făcuseră şi a limbajului satiric la adresa credincioşilor, ei 
n-au fost bineveniţi. 'Aii 1-a îndemnat pe Abu Sufian să meargă şi să implore 
iertarea Profetului - Allah să-1 binecuvânteze şi să-1 miluiască! - şi să-şi 
mărturisească faptele rele, într-un mod asemănător cu cel al fraţilor lui Yusuf 
(profetul Iosif): 

"Au zis ei: „Pe Allah! într-adevăr Allah te-a preferat pe tine nouă, iar 
noi am fost supuşi greşelii!" [12:91]. 

Abu Sufian a respectat sfatul lui 'Aii. Atunci, Profetul a citat 
răspunsul, menţionat în Coran, care a fost dat de Iosif fraţilor lui. 

"A zis eh „Astăzi nu mai este nici o dojana împotriva voastră! Allah 
să vă ierte, căci El este Cel mai Milostiv dintre cei milostivi!" [12:92] 

Abu Sufian a recitat câteva versuri, plătind un tribut generos 
Profetului - Allah să-1 binecuvânteze şi să-1 miluiască!, după care a 

mărturisit islamul drept unica lui religie. 

Musulmanii au mers mai departe, ţinând post, până când au ajuns la 
Al-Qadid, unde au găsit apă. Acolo era timpul să întrerupă postul şi au 
reluat marşul spre Mar Az-Zahran. Quraişii nu erau la curent cu mersul 
lucrurilor, dar Profetul - Allah să-1 binecuvânteze şi să-1 miluiască! - n-a vrut 
să-i ia prin surprindere. Din această cauză, el a poruncit oamenilor lui să 
aprindă focuri în toate locurile, pentru a-şi pregăti hrana. Intenţia ascunsă 
era însă ca tribul Quraiş să aibă şansa deplină de a evalua situaţia 
neplăcută în care fuseseră puşi pe drept şi să nu-şi pericliteze vieţile, 
intrând ca orbii pe câmpul de bătaie. 'Omar bin Al-Khattab a fost 
împuternicit cu paza. între timp, Abu Sufian împreună cu Hakim bin Hizam 
şi Budail bin 'Uarqua, doi politeişti groaznici, au ieşit în recunoaştere şi, 
văzând focuri, au vrut să ştie cine sunt. înainte de a se apropia de tabără, 
ei l-au întâlnit pe 'Abbas, unchiul Profetului. El 1-a informat pe Abu Sufian 
despre situaţia existentă şi 1-a sfătuit să accepte islamul şi să-şi convingă 
oamenii să se predea în faţa lui Muhammed - Allah să-1 binecuvânteze şi 
să-1 miluiască!, altfel capul îi va zbura de pe umeri. 

în aceste circumstanţe potrivnice, Abu Sufian şi cu Abbas au mers 
să-1 caute pe Profet - Allah să-1 binecuvânteze şi să-1 miluiască! - pentru a 
vorbi cu el. Când l-au văzut pe Abu Sufian, musulmanii s-au înfuriat şi au 
vrut să-1 omoare pe loc. Cei doi oameni au reuşit, însă nu fără dificultate, 
să-1 găsească pe Mesagerul lui Allah, care i-a sfătuit să-1 caute în ziua 
următoare. Profetul - Allah să-1 binecuvânteze şi să-1 miluiască! - i-a spus 
lui Abu Sufian: "Vai de tine! Nu crezi că a sosit timpul pentru tine să 
mărturiseşti Unicitatea lui Allah şi Profeţia lui Muhammed?" Auzind acest 
lucru, duşmanul jurat al islamului a început să-1 implore pe Profet - Allah 
să-1 binecuvânteze şi să-1 miluiască!, folosind cele mai sincere cuvinte ce 
stau mărturie generozităţii şi firii blânde a Profetului, rugându-se pentru 
iertare şi mărturisind din toată inima noua credinţă. 

La cererea lui 'Abbas, în contextul amnistiei generale pe care o 
proclamase, Profetul - Allah să-1 binecuvânteze şi să-1 miluiască! - i-a oferit 
lui Abu Sufian, care avea slăbiciunea lăudăroşeniei, un privilegiu special, 
spunând: "Cel care caută adăpost în casa lui Abu Sufian se află în 
siguranţă. Oricine se adăposteşte în casa lui se va afla în afara oricărui 
pericol, la fel ca şi cel ce intră în Moscheea cea Sfântă." 

în dimineaţa zilei de marţi, 17 Ramadan, 8 d.H., Profetul - Allah să-1 

binecuvânteze şi să-1 miluiască! - a părăsit Mar Az-Zahran. El i-a poruncit lui 
Al-'Abbas să-1 reţină pe Abu Sufian într-un defileu impunător care permitea 
o vedere clară a armatei musulmane ce mărşăluia în drum spre Mekka, 
dându-i astfel şansa să vadă puterea şi măreţia soldaţilor lui Allah. Diverse 
triburi au trecut în mod succesiv cu stindardele înălţate, ultimul fiind 
batalionul bine înarmat al emigranţilor şi "ajutoarelor", în frunte cu Profetul 
- Allah să-1 binecuvânteze şi să-1 miluiască! Abu Sufian a început să se 
întrebe cine erau acei oameni despre care Al-'Abbas i-a spus că erau 
Muhammed - Allah să-1 binecuvânteze şi să-1 miluiască! - şi companionii lui. 
Abu Sufian a spus că nici o armată, oricât de puternică, nu putea opune 
rezistenţă în faţa acelor oameni şi, adresându-se lui Al-'Abbas, a adăugat: 
"Jur pe Allah, că puterea fiului fratelui tău a devenit prea mare ca să mai fie 
înfrântă." Al-'Abbas a răspuns, sub formă de aprobare: "Este mai degrabă 
puterea Profeţiei." 

Sa'd bin 'Ubada purta stindardul "ajutoarelor". Când a trecut pe lângă 
Abu Sufian, el a spus: "Astăzi va avea loc marea luptă, nu te poţi ascunde 
în sanctuarul de la Al Ka'ba. Astăzi quraişii vor fi umiliţi." Abu Sufian s-a 
plâns Profetului - Allah să-1 binecuvânteze şi să-1 miluiască! - despre acest 
lucru. Muhammed s-a înfuriat şi a zis: "Ba nu, astăzi Al-Ka'ba va fi sfinţită 
şi tribul Quraiş onorat" şi a dat poruncă grabnică să i se ia steagul lui Sa'd 
şi să fie încredinţat fiului său, Qais. într-o altă versiune, se spune că 
steagul ar fi fost încredinţat lui Az-Zubair. 

Al-'Abbas 1-a îndemnat pe Abu Sufian să se grăbească spre Mekka şi 
să-i avertizeze pe quraişi asupra comportamentului agresiv faţă de 
musulmani. Acolo, în Mekka, el a strigat cu putere şi i-a avertizat pe 
locuitori asupra viitoarelor acte ostile, sfătuindu-i să se refugieze în casa 
lui. Soţia lui a fost indignată şi 1-a tras de mustăţi, blestemându-1 şi 
ocărându-1 pentru atitudinea sa laşă. însă, el le-a spus: "Să nu vă 
păcălească această femeie. Muhammed va veni cu o armată uriaşă pe care 
voi nu o veţi putea înfrânge, aşa că oricine intră în casa mea va fi în 
siguranţă." Ei au răspuns: "Pe Allah, dar câţi oameni pot să încapă în casa 
ta?" Atunci, el a strigat: "Cine se va adăposti în casa mea va fi în siguranţă 
şi, în siguranţă, va fi şi cel ce va intra în Moscheea cea Sfântă. 

Locuitorii din Mekka l-au batjocorit pe Abu Sufian şi s-au împrăştiat 
în diferite direcţii, unii spre casele lor, alţii spre Sfântul Sanctuar, în vreme 
ce câţiva ticăloşi necugetaţi şi nedisciplinaţi, conduşi de 'Ikrima bin Abu 

Jahl, Safuan bin Qiaiia şi Suhail bin 'Amr s-au postat într-un loc numit 
Khandama, având intenţii criminale. 

Profetul - Allah să-1 binecuvânteze şi să-1 miluiască! - schiţa cu multă 
modestie şi calm ultimele detalii. El 1-a numit pe Khalid bin Al-Ualid 
căpetenie a flancului drept al armatei, avându-i pe Aslam, Sulaim, Ghifar, 
Muzaina şi triburile Juhaina sub conducerea lui, pentru a pătrunde în Mekka 
prin străzile din partea de jos a oraşului. "Dacă vreunul dintre quraişi se 
opune, să-1 ucideţi până ne vom întâlni la Al-Ka'ba." Az-Zubair se afla la 
comanda flancului stâng ce avea să cotropească Mekka pe partea 
superioară. Tot el purta şi stindardul Profetului. Abu 'Ubaida a luat comanda 
infanteriei şi trebuia să pătrundă în oraş printr-o vale lăturalnică. Ei au 
primit porunci clare şi hotărâte de a nu ucide decât în apărare şi în acest 
caz să lichideze orice element agresiv şi să înfrângă orice opoziţie. 

Batalioanele musulmane au mărşăluit fiecare pe direcţia deja stabilită, 
pentru a-şi împlini misiunile ce le fuseseră repartizate. Khalid bin Al-Ualid 
şi-a croit pas cu pas calea până în inima oraşului, omorând doisprezece 
ticăloşi şi plătind tribut doi martiri. Az-Zubair a pornit spre destinaţia sa, a 
înfipt stindardul la moscheea Al-Fath (în traducere "Izbânda"), aşteptând 
acolo sosirea Profetului - Allah să-1 binecuvânteze şi să-1 miluiască! Pentru 
el a fost ridicat un cort, unde a făcut rugăciuni de mulţumire 
Atotputernicului Allah, care, în imensa Lui milă, îi dăruise o splendidă 
victorie. Tihna i-a fost însă de scurtă durată. însoţit de "ajutoare" şi 
emigranţi, Profetul s-a ridicat şi a pornit spre Al-Ka'ba, Casa Sfântă, 
emblema Unicităţii şi Supremaţiei lui Allah. Aceasta a fost, din nenorocire, 
pângărită cu un număr de 360 de idoli. Mânios, el i-a doborât la pământ cu 
arcul, în vreme ce recita următorul verset din Nobilul Coran: 

"Spune: „A venit Adevărul şi a pierit deşertăciunea"! Deşertăciunea 
este sortită să piară!" [17:81] 

De asemenea, a recitat: 

"Spune: "A venit Adevărul! Minciuna nu mai poate să înceapă, nici să 
mai revină [vreodată]!" [34:49] 

Apoi şi-a început călare ocolul obişnuit. Pe atunci, nu se afla în 
starea de consacrare rituală, ("Ihram"). Când a terminat, 1-a chemat pe 
'Uthman bin Talha, îngrijitorul de la Al-Ka'ba, iar acesta i-a dat cheia. 
A intrat şi a văzut reprezentări ale profeţilor Avraam şi Ismail, aruncând 
săgeţi de divinaţie. El a dat în vileag aceste fapte ale quraişilor şi a 

poruncit ca toţi idolii, reprezentările şi efigiile să fie distruse. A intrat apoi 
în încăperea sfântă, s-a aşezat cu faţa la peretele din partea opusă uşii şi 
acolo a făcut din nou închinăciuni pioase şi a mers de jur-împrejur, lăudând 
Măreţia şi Unicitatea lui Allah. La scurtă vreme după aceea, s-a întors şi a 
rămas în pragul uşii de la intrare, privind cu mulţumire la mulţimea 
înghesuită în faţa lui. Din acest loc a ţinut faimoasa cuvântare: 

"Nu există alt zeu în afară de Allah, Unicul, Cel fără de egal. El şi-a 
ţinut Promisiunea de a-1 susţine pe sclavul Lui şi a-1 ajuta pentru a-i înfrânge 
pe toţi confederaţii laolaltă. Ţineţi minte că orice revendicare de drepturi, de 
sânge sau de proprietate se află în puterea mea, cu excepţia dreptului de 
custode al Al-Ka'ba şi a aprovizionării cu apă a pelerinilor. Aveţi grijă! Pentru 
acela care va fi ucis, cu voie sau fără voie, cu ciomagul sau cu bâta, 
răscumpărarea va fi foarte mare: o sută de cămile, dintre care patruzeci să 
fie gestante." 

"O, popor Quraiş! Fireşte, Allah a alungat de la voi toată mândria erei 
preislamice şi tot orgoliul pentru strămoşii voştri, deoarece toţi oamenii se 
trag din Adam, iar Adam a fost făcut din lut." 

Apoi, el le-a recitat versetul: 

"O, voi oamenii Noi v-am creat pe voi dintr-un bărbat şi o muiere şi 
v-am făcut pe voi popoare şi triburi, pentru ca să vă cunoaşteţi. Cel mai 
cinstit dintre voi la Allah este cel mai evlavios dintre voi. Allah este 
Atoateştiutor şi Bineştiutor!" [49:13] 

Apoi, a adăugat: "O, popor Quraiş! Ce credeţi că am să fac cu voi?" 
Ei au răspuns: "O, nobil frate şi fiu al unui frate nobil! Nu aşteptăm altceva 
de la tine, decât bunătate." Auzind aceasta, el a zis: "Vă vorbesc aşa cum 
le-a vorbit profetul Iosif fraţilor săi: "Astăzi nu am nimic să vă reproşez. 
Plecaţi, sunteţi liberi!" 

"...„Astăzi nu mai este nici o dojana împotriva voastră!..." [12:92] 

Cât despre păzirea Al-Ka'ba şi aprovizionarea cu apă a pelerinilor, 
Profetul - Allah să-1 binecuvânteze şi să-1 miluiască! - a poruncit ca aceste 
responsabilităţi să rămână în grija lui 'Uthman bin Talha, iar cheia să 
rămână la el şi la descendenţii lui, pe veci. 

Când s-a apropiat vremea de rugăciune, Bilal a urcat pe Al-Ka'ba şi a 
făcut chemarea la rugăciune. Abu Sufian bin Hârb, 'Itab bin Usaid şi 
Al-Harith bin Hişam şedeau în curte. 'Itab bin Usaid a comentat despre 
urcarea lui Bilal pe Al-Ka'ba şi chemarea la rugăciune, spunând că Allah 

1-a onorat pe tatăl său, Usaid, ferindu-1 să asculte asemenea cuvinte. Tare s- 
ar fi supărat dacă, trăind până atunci, ar fi văzut ce se întâmplase. Al- 

Harith a spus: "Pe Allah, dacă voi şti sigur că acesta este Adevărul, îl voi 
urma." în acelaşi timp, Abu Sufian a spus: "Eu mă abţin, pentru că, dacă 
vorbesc, el o să ştie totul." Profetul - Allah să-1 binecuvânteze şi să-1 
miluiască! - s-a apropiat şi, însoţit de divina reveleţie, le-a spus că auzise 
despre ce vorbeau. Al-Harith şi 'Itab, copleşiţi de uimire, au mărturisit 
imediat islamul şi Solia lui Muhammed, adăugând: "Jurăm pe Allah, că n-a 
fost nimeni cu noi care să te informeze." 

Chiar din ziua aceea, Profetul - Allah să-1 binecuvânteze şi să-1 
miluiască! - a intrat în casa lui 'Umm Hani', unde s-a spălat şi a făcut 
pentru Allah trei rugăciuni de mulţumire lui Allah pentru această victorie. 
'Umm Hani adăpostise în casa ei două rude din Mekka, iar Profetul - Allah 
să-1 binecuvânteze şi să-1 miluiască! - a sprijinit-o. 

Uciderea a nouă criminali chiar sub cortinele din Al-Ka'ba a fost 
declarată faptă legală. Oricum, doar patru dintre ei au fost ucişi, iar ceilalţi 
au fost iertaţi din diferite motive. Dintre cei care au fost omorâţi, îl putem 
menţiona pe 'Abdul 'Uzza bin Khatal care, devenit musulman, fusese ulterior 
împuternicit să colecteze taxa de milostenie, însoţit de un "ajutor". Mai 
aveau cu ei şi un sclav. într-o izbucnire de furie, 'Abdullah 1-a omorât în 
urma unei dispute fără importanţă pe sclavul "ajutorului" şi apoi s-a alăturat 
arabilor păgâni, ca apostat. Nu s-a căit niciodată pentru această crimă 
atroce, ba a şi plătit două cântăreţe şi le-a aţâţat să cânte satire la adresa 
Profetului. 

Celălalt om care a fost omorât era Miqias bin Sababa. Acesta era 
musulman. Un "ajutor" 1-a omorât din greşeală pe fratele său, Hişam. 
Profetul - Allah să-1 binecuvânteze şi să-1 miluiască! - a aranjat să-i fie 
plătită răscumpărarea şi el a acceptat. Totuşi, natura lui răzbunătoare n-a 
fost satisfăcută, aşa că 1-a ucis pe "ajutor" şi a plecat la Mekka apostat. în 
mod asemănător, au fost trimişi la moarte Huuairit şi o cântăreaţă. 

Pe de altă parte, se făcea orice pentru ca oamenii să fie iertaţi. 
'Ikrima bin Abu Jahl, care atacase detaşamentul lui Khalid când acesta îşi 
făcea intrarea în Mekka, a fost iertat. Au fost de asemenea iertaţi cu 
generozitate, Uahşi, ucigaşul lui Hamza, unchiul Profetului, precum şi Hind, 
care îi mestecase ficatul lui Hamza. Acelaşi tratament generos i-a fost 
aplicat şi lui Habar care o atacase pe fiica Profetului cu o suliţă, în timp ce 

ea călătorea de la Mekka spre Medina, astfel, încât în cele din urmă, ea a 
murit din cauza rănilor. 

De asemenea, exprimând mărinimia specifică Profetului - Allah să-1 
binecuvânteze şi să-1 miluiască!, două căpetenii quraişe au fost iertate de 
îndată ce au îmbrăţişat islamul. Aceştia erau Safuan bin Omaiia şi Fudala 
bin 'Umair. Ultimul încercase să-1 asasineze pe Profet, în timp ce acesta 
făcea ocolul Sfântului Sanctuar. Toleranţa de neegalat a Profetului - Allah 
să-1 binecuvânteze şi să-1 miluiască!, impulsionată de misiunea lui şi de 
mila pentru toţi oamenii, a transformat un ipocrit convins într-un credincios 
devotat. 

în a doua zi a marii cuceriri, Profetul - Allah să-1 binecuvânteze şi 
să-1 miluiască! - s-a ridicat şi s-a adresat oamenilor cu privire la problemele 
legate de statutul sfânt al oraşului Mekka. După ce a adus laudă lui Allah, 
el a declarat că Mekka era pământ sfânt şi va rămâne astfel până în Ziua 
Judecăţii de Apoi. Nici un fel de vărsare de sânge nu era permisă în acest 
teritoriu. Dacă o persoană îşi lua libertatea de a lupta în Mekka din motive 
derivate din evenimentele ce au caracterizat cucerirea, aceea trebuia să-şi 
aducă aminte că acesta fusese un drept acordat temporar Profetului şi care 
nu le era dat celorlalţi. 

Ibn 'Abbas a relatat: "Profetul a spus: "Allah a făcut din Mekka un 
sanctuar, ea a fost deci un sanctuar înainte de mine şi aşa va rămâne şi 
după mine. într-o zi, mi s-a îngăduit să lupt aici pentru câteva ore. Nu este 
permisă smulgerea arbuştilor, doborârea arborilor ori vânarea animalelor de 
aici şi nici culegerea lucrurilor căzute, decât de către o persoană care va 
anunţa în public ceea ce a găsit." Al-'Abbas a zis: "O, Mesager al lui Allah! 
Aşa să fie, cu excepţia ierbii de lămâi care este folosită de aurari şi în 
casele noastre." Profetul - Allah să-1 binecuvânteze şi să-1 miluiască! - a 
spus atunci: "în afară de iarba de lămâi." 

în această conjunctură, cei din tribul Khuza'a au ucis, ca să se 
răzbune, un om din tribul Laith. Profetul s-a indignat şi a poruncit tribului 
Khuza'a să înceteze cu aceste practici preislamice. Mai mult, a oferit 
familiei celui care era ucis dreptul de a alege între două variante: 
răscumpărare sau pedeapsa cu moartea a ucigaşului. 

După ce şi-a încheiat cuvântarea, Profetul - Allah să-1 binecuvânteze 
şi să-1 miluiască! - a călărit spre o colină mică, Safa, nu departe de 
Al-Ka'ba. întorcându-şi faţa spre Casa Sfântă, în mijlocul unei mulţimi 

cuprinse de admiraţie şi devotament, el şi-a ridicat mâinile, implorându-L pe 
Allah. Cetăţenii din Medina care se adunaseră în jurul lui se temeau că 
acum, când Allah îl făcuse victorios asupra oraşului său natal, el ar putea 
alege să rămână aici. El a insistat ca ei să-i explice de ce se temeau, iar 
aceştia au vorbit fără ocolişuri. Le-a risipit imediat temerile şi i-a asigurat 
că, aşa cum a trăit în mijlocul lor, va muri în mijlocul lor. 

La scurt timp după marea cucerire, mekkanii şi-au dat seama că 
singura cale spre succes era drumul islamului. Ei s-au resemnat faţă de 
noile realităţi şi s-au adunat să depună jurământul de fidelitate faţă de 
Profet - Allah să-1 binecuvânteze şi să-1 miluiască! Au venit întâi bărbaţii, 
jurând supunere deplină, iar apoi au venit femeile, pentru a urma exemplul 
bărbaţilor. Mesagerul lui Allah - Allah să-1 binecuvânteze şi să-1 miluiască! - 
primea legământul de fidelitate, iar alături de el se afla 'Omar bin 
Al-Khattab, care vorbea cu ei în numele său. în şirul de femei se afla şi 
Hind bint 'Utba, soţia lui Abu Sufian, deghizată astfel ca Profetul - Allah 
să-1 binecuvânteze şi să-1 miluiască! - să nu o recunoască şi să-i ceară 
socoteală pentru că mestecase ficatul unchiului său, Hamza. 

Profetul - Allah să-1 binecuvânteze şi să-1 miluiască! - le-a acceptat 
supunerea, cu condiţia de a nu asocia pe nimeni lui Allah şi ei au consimţit 
imediat. El a mai precizat că trebuiau să renunţe şi la practica hoţiei. 
Auzind asta, Hind s-a plâns că soţul ei, Abu Sufian, era zgârcit, dar soţul ei 
a intervenit, dăruindu-i toate bunurile sale lumeşti. Profetul - Allah să-1 
binecuvânteze şi să-1 miluiască! - a râs şi a recunoscut-o pe femeie. Ea 1-a 
implorat să o ierte şi să-i şteargă toate păcatele de dinainte. Au mai fost 
adăugate şi alte condiţii, precum: interzicerea adulterului, a infanticidului şi 
a minciunii. La toate aceste porunci Hind a răspuns pozitiv, jurând că nu ar 
fi venit să facă un legământ de supunere dacă în inima ei ar fi existat fie şi 
cea mai mică boabă de răzvrătire faţă de el. Când a ajuns acasă, ea şi-a 
spart idolul, recunoscând că zeii de piatră au dezamăgit-o. 

Mesagerul lui Allah - Allah să-1 binecuvânteze şi să-1 miluiască! - 
a rămas în Mekka timp de 19 zile. în acest timp el a explicat care era 
calea spre islam, călăuzindu-i pe oameni pe Calea cea Dreaptă. I-a ordonat 
lui Abu Usaid Al-Khuza'i să restaureze stâlpii Sfântului Sanctuar şi a trimis 
misiuni în toate cartierele, invitându-i pe locuitori să adopte islamul şi să 
distrugă imaginile cioplite care zăceau încă în împrejurimile Mekkăi şi a pus 
să-i sfărâme pe toţi, inoculând în minţile credincioşilor următoarele: "Oricine 

crede în Allah şi în Viaţa Veşnică să sfărâme idolii care se întâmplă să fie în 
casa lui." 

La puţin timp după cucerire, Profetul - Allah să-1 binecuvânteze şi 
să-1 miluiască! - a început să detaşeze plutoane şi să organizeze expediţii 
cu scopul de a elimina şi ultimele rămăşiţe ale practicilor preislamice. El 1- 
a trimis pe Khalid bin Al-Ualid, în Ramadan, 8 d.H., la Nakhla, unde se afla 
o zeiţă, pe nume Al-'Uzza, venerată de triburile Quraiş şi Kinana. Ea se afla 
în grija celor din neamul Şaiban. Khalid, în fruntea a treizeci de călăreţi, a 
ajuns în acel loc şi a distrus-o. La întoarcere, Profetul - Allah să-1 
binecuvânteze şi să-1 miluiască! - 1-a întrebat dacă văzuse ceva deosebit 
acolo, însă Khalid a răspuns negativ. Atunci, Profetul i-a spus că în mod 
sigur idolul nu fusese distrus şi că trebuia să meargă din nou acolo pentru 
a-şi duce sarcina la îndeplinire. El s-a întors şi acolo a văzut o negresă 
dezbrăcată şi cu părul smuls. Khalid a despicat-o în două cu sabia. Când 
s-a întors acasă, a relatat Profetului - Allah să-1 binecuvânteze şi să-1 
miluiască! - întâmplarea, iar acesta a confirmat că sarcina fusese împlinită. 

Mai târziu, în aceeaşi lună, 'Amr bin Al-'As a fost trimis într-o 
expediţie să distrugă alt idol, numit Suua', venerat de Hudhail. Acest loc se 
afla la o distanţă de 3 km de Mekka. La întrebarea pusă de paznic, 'Amr a 
răspuns că Profetul - Allah să-1 binecuvânteze şi să-1 miluiască! - 
îi poruncise să doboare idolul. Omul 1-a avertizat pe 'Amr că nu va fi în 
stare să facă acest lucru. 'Amr a fost surprins să afle că mai existau încă 
oameni care trăiau în păcat. S-a apropiat de idol şi 1-a distrus, apoi a spart 
caseta de lângă el. Negăsind însă nimic, omul din faţa sa a îmbrăţişat de 
îndată islamul. 

în aceeaşi lună, Sa'd bin Zaid Al-Aşhali a fost trimis la Al-Maşallal cu 
scopul de a distruge idolul Mânat, venerat de triburile Al-Aus şi Al-Khazraj. 
A apărut şi aici o negresă despuiată şi cu părul încâlcit, urlând şi 
bătându-se cu pumnii în piept. Sa'd a omorât-o cât ai clipi, a distrus idolul 
şi a spart caseta, după care s-a întors acasă. 

Khalid bin Al-Ualid, în fruntea a 350 de călăreţi aleşi dintre "ajutoare", 
emigranţi şi neamul Salim, a fost trimis încă o dată, în acelaşi an 8 d.H. la 
aşezarea beduinilor din neamul Khuzaima, pentru a-i invita să intre în 
rândurile islamului. El a fost instruit să-şi conducă misiunea într-un spirit 
de pace şi bună înţelegere. Acolo, oamenii nu erau hotărâţi ce cale să 
urmeze şi Khalid a poruncit oamenilor lui să-i omoare şi să-i ia pe ceilalţi 

prizonieri. Avea de gând să-i omoare şi pe prizonieri, dar câţiva dintre 
însoţitori au fost împotriva planului său. Vestea vărsării de sânge a ajuns la 
urechea Profetului - Allah să-1 binecuvânteze şi să-1 miluiască! El a fost 
profund îndurerat şi a ridicat mâinile spre cer, murmurând de două ori 
cuvintele: "O, Allah! Nu sunt vinovat de fapta lui Khalid".' 11 Apoi 1-a trimis 
pe 'Aii să facă orice era posibil pentru triburile care fuseseră nedreptăţite. 
După o cercetare atentă, 'Aii a plătit răscumpărare tuturor celor care au 
suferit pierderi, iar partea rămasă a fost împărţită între membrii tribului, 
pentru a le fi alinată suferinţa. Din cauza comportamentului său, Khalid s-a 
certat cu 'Abdur Rahman bin 'Auf. Când a auzit, Profetul - Allah să-1 
binecuvânteze şi să-1 miluiască! - s-a înfuriat şi i-a poruncit lui Khalid să 
înceteze acea dispută, adăugând că însoţitorii lui (referindu-se la 'Abdur 
Rahman bin 'Auf) aveau o poziţie prea înaltă pentru a fi implicaţi în 
asemenea certuri. 

Aceasta este povestea cuceririi Mekkăi şi a bătăliei decisive care a 
lichidat păgânismul odată pentru totdeauna. Celelalte triburi din Peninsula 
Arabă aşteptau şi urmăreau cu interes rezultatul final al luptei dintre 
musulmani şi idolatri, convinşi deja că Sfântul Sanctuar va cădea doar în 
mâinile părţii îndreptăţite. Aceasta era o convingere adânc înrădăcinată în 
minţile lor încă de pe vremea când "armata elefanţilor", condusă de Abraha 
Al-Aşram, venise dinspre Yemen cu intenţia de a distruge Casa Sfântă, cu 
50 de ani în urmă. 

Tratatul de pace de la Al-Hudaibiia a pregătit terenul pentru această 
măreaţă victorie în care oamenii au crezut cu putere şi despre care au 
vorbit îndelung. Musulmanii din Mekka care se temuseră să-şi declare 
Credinţa în public au început să iasă la iveală şi să lucreze cu sârg pentru 
acest nou mod de viaţă. 

Foarte mulţi oamenii au început să se convertească la islam şi 
armata musulmană, care la prima invazie număra doar 3.000 de soldaţi, a 
ajuns acum la 10.000. De fapt, această schimbare radicală a dat 
posibilitatea oamenilor să perceapă mai clar şi în ansamblu lucrurile şi 
lumea din jurul lor. Din acest moment, musulmanii aveau să conducă toate 
afacerile religioase şi politice ale întregii Arabii. Ei monopolizaseră 
supremaţia religioasă şi puterea pământească. 

După tratatul de la Hudaibiia, întreaga situaţie s-a schimbat în 
favoarea mişcării islamice. Arabii deşertului au început să sosească în 

valuri pentru a aduce un omagiu deplin Mesagerului lui Allah - Allah să-1 
binecuvânteze şi să-1 miluiască! Ei au îmbrăţişat noua credinţă şi apoi au 
răspândit-o şi în alte zone. 



ETAPA A IHA 

A treia şi ultima etapă din viaţa lui Muhammed - Allah să-1 
binecuvânteze şi să-1 miluiască! - întruchipează rezultatele fructuoase ale 
chemării pe care a făcut-o la islam, consecinţele unei perioade îndelungate 
de luptă pe calea lui Allah (Jihad), de dificultate, trudă, necazuri, precum şi 
de numeroase conflicte şi bătălii sângeroase, care au durat mai bine de 
douăzeci de ani. 

Cucerirea Mekkăi este considerată cea mai mare izbândă a 
musulmanilor pe parcursul acelor ani deoarece a afectat cursul 
evenimentelor şi, în consecinţă, a schimbat întreaga viaţă a arabilor. 
A existat o diferenţă pregnantă între perioada de dinainte şi cea de după 
cucerire. Supunerea quraişilor este considerată a fi o eliminare deplină a 
păgânismului din Peninisula Arabică. 

Această perioadă poate fi divizată în două etape principale: 

1. etapa militară 

2. îmbrăţişarea islamului. 

Fiind atât de apropiate şi practic inseparabile, cele două faze ale 
acestei etape se interferează într-un asemenea mod, încât un eveniment al 
uneia dintre faze poate apărea în timpul desfăşurării celeilalte. 

INVAZIA HUNAIN 

Cucerirea Mekkăi a apărut ca urmare a unei lovituri neaşteptate şi i-a 
uimit atât pe arabi, cât şi pe celelate triburi care au realizat că erau 
condamnate şi trebuiau să accepte noua situaţie ca pe un fapt împlinit. 
Câteva dintre triburile aprige, puternice şi orgolioase nu s-au supus şi au 
ales să opună rezistenţă. în fruntea acestora erau clanurile Hauazin şi 
Thaqif, Nasr, Jaşm şi Sa'd bin Bakr, precum şi oamenii din neamul Hilal 
- toţi din Qais 'Ailan. 

Ei au considerat că sunt prea puternici pentru a accepta sau pentru a 
se preda în faţa unei asemenea victorii. Astfel ei s-au întâlnit cu Malik bin 
'Auf An-Nasri şi s-au hotărât să continue lupta împotriva musulmanilor. 

Marşul duşmanilor si instalarea taberei lor la Autas 

9 9 9 

Conducătorul lor, Malik bin 'Auf, a hotărât să pornească marşul şi să 
lupte cu musulmanii, determinându-i pe concetăţenii lui să-şi ia cu ei la 
Autas averile, femeile şi copiii. Autas este o vale pe teritoriul Hauazin, 
foarte aproape de Hunain. Spre deosebire de Hunain, aceasta se 
învecinează cu Zi-Al-Majaz, care se află la circa 16 km depărtare de Mekka, 
în direcţia 'Arafat.' 1 ' 

Războinicul experimentat nedreptăţeşte judecata 
căpeteniei 

De îndată ce au poposit la Autas, oamenii s-au strâns în jurul lui 
Malik. Bătrânul şi înţeleptul Duraid bin As-Simma, care era un războinic 
bine cunoscut şi care se afla printre cei adunaţi în jurul lui Malik, a 
întrebat: "în ce vale ne aflăm?" Aceştia au răspuns: "în Autas." "Ce cale 
bună este pentru cai! Nu este nici o culme ascuţită, nici o câmpie cu 
pământ moale. Dar de ce aud răget de cămile, de măgari, plâns de copii şi 



[1] Fath Al-Bari, 8/27,42. 

behăit de oaie?", a întrebat Duraid. Ei au spus: "Malik bin 'Auf i-a făcut pe 
oameni să-şi aducă averile, femeile şi copiii cu ei." Atunci el 1-a chemat pe 
Malik şi 1-a întrebat cum de procedase astfel. Malik a spus că scopul lui 
era ca fiecare să aibă în jurul său familia şi averea şi astfel să lupte aprig 
pentru a-i apăra. "Jur pe Allah, că nu eşti altceva decât un biet păstor", a 
răspuns Duraid. "Crezi tu că există ceva care să poată sta în calea celui 
învins sau să-1 oprească să nu fugă? Dacă vei câştiga lupta, nu beneficiezi 
de altceva decât de un om cu o sabie şi o suliţă, însă dacă pierzi vei aduce 
dizgraţia asupra oamenilor tăi şi a averilor lor." Apoi şi-a reluat discuţia, 
minunându-se de unele clanuri şi de conducătorii lor. "O, Malik, faptul că 
aduci oameni nobili din Hauazin pe câmpul de bătălie, nu-ţi va aduce nici 
un câştig. Du-i acolo unde se află în siguranţă. Pune-i apoi pe tineri să-şi 
încalece caii şi să lupte. Dacă învingi, cei cu care ai trăit te vor urma, iar 
dacă eşti învins va fi o bătălie pierdută, dar rudele tale, oamenii şi averile 
lor nu vor fi pierdute." 

Malik, conducătorul lor, a refuzat însă această sugestie. El a spus: 
"Pe Allah, nu voi face un asemenea lucru. Cred că eşti senil. Hauazin 
trebuie să mă asculte, altfel mă voi străpunge cu acest paloş." El a respins 
orice contribuţie a lui Duraid. Oamenii lui au spus: "Ne supunem ţie.", dar 
Duraid a zis: "Astăzi este o zi pe care nu am pierdut-o, dar cu siguranţă nu 
sunt tentat să mă fac părtaş la ea." 

Iscoadele pe care Malik le trimisese deja să spioneze forţele 
musulmane s-au întors cu mădularele tăiate: "Vai vouă! Ce s-a întâmplat cu 
voi?", a spus Malik. Ei au răspuns: "Am văzut oameni distinşi călare pe caii 
lor, iar ceea ce vezi nu s-ar fi întâmplat dacă am fi fost strâns uniţi." 

Mesagerul lui Allah - Allah să-1 binecuvânteze şi să-1 miluiască! - 
a fost informat de marşul duşmanului, aşa că 1-a trimis pe Al-Aslami cu 
poruncă să se amestece cu oamenii, să rămână cu ei pentru a le afla 
mişcările şi să-1 informeze când se întoarce acasă. Al-Aslami şi-a dus la 
îndeplinire misiunea. 

Mesagerul lui Allah părăseşte Mekka şi merge la Hunain 

Pe 6 Şauual, Mesagerul lui Allah - Allah să-1 binecuvânteze şi să-1 
miluiască! - a părăsit Mekka, însoţit de douăsprezece mii de musulmani. 

Dintre aceştia, zece mii participaseră la cucerirea Mekkăi, iar celelalte două 
mii erau din Mekka şi îmbrăţişaseră de curând islamul. Acel marş a avut 
loc în a şasea zi de după cucerirea Mekkăi. Profetul a împrumutat de la 
Safuan bin Omaiia o sută de armuri şi echipamentul lor. L-a numit pe 'Itab 
bin Usaid guvernator peste Mekka. în cursul serii, un călăreţ a venit la 
Mesagerul lui Allah - Allah să-1 binecuvânteze şi să-1 miluiască! - şi i-a 
spus: "Am urcat pe cutare şi cutare munţi şi am dat peste Hauazin, cu 
cămilele, vitele şi oile lor. Toţi cei din tribul Hauazin erau adunaţi acolo." 
Mesagerul lui Allah - Allah să-1 binecuvânteze şi să-1 miluiască! - a zâmbit 
atunci şi i-a zis: "Cu voia lui Allah, toţi vor cădea pradă musulmanilor." în 
noaptea aceea, Anas bin Abu Murthid Al-Ghanaui s-a oferit să stea de 
pază. 111 

în drum spre Hunain ei au văzut o plantă verde, uriaşă, numită 
Zat-Anuat ("cea cu agăţători") din cauză că arabii obişnuiau să-şi atârne 
armele de ea, să taie animalele sub ea şi să se ţină de ea. Câţiva dintre 
membrii armatei l-au rugat pe Mesagerul lui Allah - Allah să-1 binecuvânteze 
şi să-1 miluiască! - să le dea o plantă cu agăţători, asemănătoare cu cea pe 
care o aveau. "Allah este Cel Mai Puternic dintre toţi!" El a zis: "Jur pe Cel 
în Mâna Căruia se află sufletul lui Muhammed că voi tocmai aţi spus ceea 
ce oamenii i-au spus lui Moise. Ei au zis: "Să ne faci un zeu ca acela pe 
care-1 aveau ei." Fireşte că sunteţi nişte oameni ignoranţi. Acestea sunt 
"Sunna" (comportamente preferabile, conform Tradiţiei Profetului), dar voi 
veţi urma şi vă veţi supune modului de viaţă al celor de dinaintea voastră".' 2 ' 
Văzând cât de numeroasă era armata, unii dintre ei au spus: "Nu 
vom fi învinşi." Mesagerului lui Allah - Allah să-1 binecuvânteze şi să-1 
miluiască! - nu a fost prea încântat de afirmaţia lor. 

Armata islamică este surprinsă de arcaşi şi atacatori 

într-o noapte de miercuri, pe 10 Şauual, armata musulmană a intrat în 
Hunain. Malik bin 'Auf, care intrase mai înainte în vale pe timp de noapte, a 
poruncit armatei sale să se ascundă în adâncul văii, să-i pândească pe 
musulmani la drumuri şi să arunce cu săgeţi în aceştia ori de câte ori îi 
vedeau, provocându-i la luptă corp la corp. 



[1] Abu Da'ud. 
[2] At-Tirmidhi 

La ivirea zorilor, Mesagerul lui Allah - Allah să-1 binecuvânteze şi să-1 
miluiască! - a început să-şi mobilizeze armata şi să împartă funcţiile şi 
steagurile oamenilor. Chiar înainte de a se crăpa de ziuă, musulmanii s-au 
îndreptat spre Valea Hunain pe întuneric. Ei au început să coboare fără 
să-şi dea seama de prezenţa duşmanului care-i pândea dinăuntrul văii. Un 
atac aprig a început asupra musulmanilor chiar în momentul în care-şi 
instalau tabăra, fiind nevoiţi să se retragă în dezordine şi confuzie. 

A fost o înfrângere zdrobitoare. Abu Sufian bin Hârb, care îmbrăţişase 
de curând islamul, a spus că retragerea lor nu va înceta până când nu vor 
ajunge la Marea Roşie, iar Jabla sau Kilda bin Al-Junaid a comentat asupra 
acestui lucru astfel: "Desigur, astăzi nu s-a produs nici o minune." 

Mesagerul lui Allah - Allah să-1 binecuvânteze şi să-1 miluiască! - 
s-a întors spre dreapta şi a spus: "Veniţi, oameni! Eu sunt Mesagerul lui 
Allah. Eu sunt Muhammed, fiul lui Abdullah." Lângă el au rămas doar câţiva 
emigranţi şi nişte rude de-ale lui. Vitejia fără seamăn a Profetului a ieşit 
atunci la lumină. în faţa necredincioşilor, el încerca din răsputeri să-şi 
înfrâneze calul, în timp ce rostea cu glas tare: "Adevăr vă spun, eu sunt 
Profetul! Eu sunt fiul lui Abdul Muttalib!" 

Totuşi, Abu Sufian, care ţinea atunci frâul calului Profetului, şi 
Al-'Abbas, care-i ţinea scara, se munceau din greu să-1 facă să stea pe loc. 
Mesagerul lui Allah - Allah să-1 binecuvânteze şi să-1 miluiască! - 
a descălecat şi 1-a rugat pe Domnul său să-i dea ajutor: 

"O, Allah, trimite-mi Ajutorul Tău!" 

întoarcerea musulmanilor pe câmpul de luptă şi 
dârzenia luptei 

Mesagerul lui Allah - Allah să-1 binecuvânteze şi să-1 miluiască! - 
a poruncit unchiului său Al-'Abbas, care avea o voce puternică, să-i strige 
pe adepţi. Al-'Abbas a strigat cât de tare a putut: "Unde sunt lăncierii?" "Pe 
Allah", a spus Al-'Abbas, "La auzul vocii mele care-i rechema, ei s-au 
întors pe câmpul de luptă la fel cum o bovină se îndreaptă de îndată spre 
viţelul ei, când îi aude mugetul." "Suntem la dispoziţia ta. Iată-ne!", au spus 
ei.' 11 Atunci să-i fi văzut cum încercau să-şi oprească pe rând cămilele şi să 



[1] Sahih Muslim, 2/100. 

se întoarcă la luptă. Cel care nu-şi putea forţa cămila să se întoarcă îşi lua 
armura, o arunca în jurul gâtului şi descăleca în grabă de pe cămilă, cu 
arma în mână. Apoi alerga spre locul de unde se auzeau glasurile, lăsând 
animalul să se mişte în voia lui. Vocile se auzeau din ce în ce mai tare, 
până când în jurul Profetului s-au adunat o sută de oameni care au reluat 
lupta. Următorii care au fost strigaţi au fost "ajutoarele". "O, popor de 
"ajutoare"! Popor de "ajutoare"!" 

Ultimul grup care a fost strigat a fost neamul Al-Harith bin Al-Khazraj. 
Detaşamentele musulmane au pătruns succesiv pe câmpul de luptă, la fel 
cum îl părăsiseră. Ambele tabere au dovedit un curaj demn de laudă şi au 
luptat aprig. Privind lupta, Mesagerul lui Allah - Allah să-1 binecuvânteze şi 
să-1 miluiască! - era atât de nerăbdător şi furios, încât a spus: "Acum lupta 
a devenit nemiloasă." Luând o mână de nisip, el le-a aruncat-o în faţă 
spunând: "Feţele voastre să se umple de ruşine." 

Ochii le erau plini de praf şi duşmanul a început să se retragă într-o 
zăpăceală deplină. 

întoarcerea norocului şi înfrângerea deplină a 
duşmanului 

9 

La numai câteva ore după ce Profetul le-a aruncat nisip în faţă, 
duşmanii au suferit o înfrângere zdrobitoare. Numai din tribul Thaqif au fost 
ucişi cam şaptezeci de oameni. Musulmanii s-au ales cu multe cămile bune 
de călărie, arme şi vite. 

în Coran, Allah - Slăvit fie Numele Său - a menţionat despre această 
schimbare neaşteptată: 

"... în ziua de la Hunayn, când aţi fost mândri de numărul vostru 
mare, însă el nu v-a fost de folos întru nimic. Şi îngust ui s-a părut vouă 
pământul, măcar că el era întins. Apoi aţi întors spatele, fugind. 

Apoi, Allah a pogorât liniştea Sa asupra Trimisului Său şi asupra 
dreptcredincioşilor şi a trimis oşteni pe care nu i-aţi văzut şi i-a pedepsit pe 
cei care nu credeau. Aceasta este răsplata necredincioşilor!" [9:25,26]. 

Duşmanul este hăituit 

9 

După înfrângerea lor, câteva trupe inamice s-au îndreptat spre Ta'if, 



372 



Biografia nobilului profet 



iar altele spre Nakhla şi Autas. Un grup de musulmani conduşi de Abu 
'Amir Al-'Aş'ari a fost trimis să hăituiască duşmanul. Au avut loc câteva 
conflicte, în timpul cărora Abu 'Amir a fost omorât. Ei au fost înfrânţi. 

Un alt grup de călăreţi i-a urmărit pe idolatrii care apucaseră pe 
drumul spre Nakhla şi s-a întâlnit cu Duraid bin As-Simma, care a fost ucis 
de Rabi'a bin Rafi'. După ce a adunat prada, Profetul - Allah să-1 
binecuvânteze şi să-1 miluiască! - a plecat la Ta'if pentru a înfrunta mulţimea 
de idolatri învinşi. Prada a constat în şase mii de prizonieri, douăzeci şi 
patru de mii de cămile, peste patruzeci de mii de oi şi patru mii de uncii de 
argint. Mesagerul lui Allah - Allah să-1 binecuvânteze şi să-1 miluiască! - a 
dat ordin ca prada să fie strânsă la Al-J'irana şi i-a poruncit lui Mas'ud bin 
'Amr Al-Ghifari să aibă grijă de ea. Numai după ce a încheiat pe deplin 
campania Ta'if, una dintre prizoniere, Aş-Şaima, fiica lui Al-Harith 
As-Sa'diia, sora de lapte a Mesagerului, a fost adusă la Mesagerul lui Allah 
- Allah să-1 binecuvânteze şi să-1 miluiască! - şi i-a fost prezentată. 
Recunoscând-o după un semn anume, el n-a omorât-o şi şi-a întins 
veşmântul pe jos pentru ea şi a aşezat-o pe el. Profetul - Allah să-1 
binecuvânteze şi să-1 miluiască! - s-a arătat milostiv şi a eliberat-o, 
lăsând-o să se întoarcă la poporul ei. 

Campania Ta'if 

Campania Ta'if a fost de fapt o continuare a invaziei Hunain, deoarece 
majoritatea trupelor, împreună cu comandantul lor general, Malik bin 'Auf 
An-Nasari, s-au refugiat şi s-au baricadat acolo. Un batalion de avangardă 
de o mie de oameni, condus de Khalid bin Al-Ualid, s-a îndreptat spre Ta'if. 
După aceea, Profetul a plecat spre Ta'if, trecând prin Nakhla Al-Yamaniia, 
Qarn Al-Manazil şi Laiia. în Laiia se afla un castel care aparţinea lui Malik 
bin 'Auf şi Mesagerul lui Allah - Allah să-1 binecuvânteze şi să-1 miluiască! - 
a dat ordin să fie distrus. Şi-a reluat apoi marşul până ce a ajuns la Ta'if. 
Acolo a descălecat, s-a instalat în apropierea castelului şi a început un 
asediu împotriva celor ce se aflau înăuntru. 

Nu se ştie cu exactitate cât a durat asediul, dar se estimează totuşi 
că durata sa ar fi cuprinsă între zece şi douăzeci de zile.' 1 ' 

De îndată ce musulmanii au început asediul asupra castelului, 



[1] Sahih Muslim, povestit de Anas, Fath Al-Bari, 8/45. 

oamenii dinăuntru au început să tragă cu săgeţi în ei. Săgeţile erau atât de 
dese, încât arătau ca un roi de lăcuste în zbor. Numeroşi musulmani au fost 
răniţi şi doisprezece dintre ei au fost ucişi. 

Pentru a se îndepărta de roiul de săgeţi care veneau asupra lor, 
musulmanii au fost nevoiţi să găsească un loc mai înalt şi acesta a fost, 
după actuala denumire, Moscheea Al-Ta'if. Profetul - Allah să-1 
binecuvânteze şi să-1 miluiască! - a instalat o balistă şi a bombardat 
castelul. în cele din urmă, în peretele castelului s-a creat o breşă, prin care 
o mulţime de musulmani au reuşit, adăpostiţi după un car de lemn, să 
pătrundă în castel, cu scopul de a-i da foc. Duşmanii însă au vărsat metal 
topit peste ei. Musulmanii au fost astfel nevoiţi să iasă din car, intrând din 
nou în bătaia săgeţilor şi unii dintre ei fiind astfel ucişi. 

Pentru a-i obliga pe inamici să se predea, Profetul - Allah să-1 
binecuvânteze şi să-1 miluiască! - a trecut la altă tactică de război, şi 
anume tăierea şi arderea recoltei duşmanului. El a poruncit ca viţa de vie 
să fie tăiată şi apoi arsă. Când au văzut ce se întâmplă, ei l-au implorat pe 
Profet - Allah să-1 binecuvânteze şi să-1 miluiască! - să se oprească şi să 
aibă milă de ei, de dragul lui Allah şi în virtutea legăturilor de rudenie. 
Profetul a acceptat. Când purtătorul de cuvânt al Mesagerului lui Allah i-a 
chemat pe oameni, spunând: "Oricine coboară şi iese afară din castel este 
liber", au ieşit douăzeci şi trei de oameni.' 1 ' Unul dintre ei a fost Abu 
Bakra. El a coborât de-a lungul unui zid cu ajutorul unui fel de scripete, 
care în mod normal este folosit pentru a scoate apa din fântână. Modul în 
care a coborât 1-a determinat pe Profet să-1 numească "Abu Bakra", adică 
"omul cu roata". Mesagerul lui Allah - Allah să-1 binecuvânteze şi să-1 
miluiască! - i-a eliberat pe toţi şi, pe fiecare în parte, 1-a încredinţat unui 
musulman pentru a avea grijă de nevoile lui de trai. 

Văzând că asediul durează prea mult şi castelul este rezistent la tot 
felul de încercări, deoarece inamicii stocaseră deja provizii care să le 
ajungă mai bine de un an, în timp ce musulmanii sufereau de rănile lăsate 
de săgeţi sau de metalul topit care fusese aruncat asupra lor, Profetul s-a 
sfătuit cu Naufal bin Mu'auiia Ad-Daili. El a spus: "Ei sunt ca o vulpe ce se 
ascunde în vizuina ei. Dacă te ţii de ea, o vei prinde, dar, dacă te depărtezi 
de ea, nici un rău nu te va ajunge." Mesagerul lui Allah - Allah să-1 
binecuvânteze şi să-1 miluiască! - a hotărât să oprească asediul şi să plece. 



[1] Sahih Al-Bukhari, 2/620. 

'Omar bin Al-Khattab, care primise poruncă de la Profet să anunţe oamenii, 
le-a spus: "Cu voia lui Allah, părăsim castelul şi mâine ne întoarcem 
acasă." Musulmanilor le era foarte greu să se retragă înainte de a cuceri 
castelul, astfel că au început să se plângă, spunând: "Să plecăm în vreme 
ce porţile castelului au rămas închise?" El a răspuns: "Atunci, de dimineaţă 
puteţi relua lupta." 

In dimineaţa următoare au început să lupte, dar mulţi dintre ei au fost 
răniţi, aşa că atunci când el a repetat: "Cu voia lui Allah, părăsim castelul 
şi mâine ne întoarcem acasă", ei s-au bucurat şi s-au supus ordinului, 
pregătindu-se de plecare, ceea ce 1-a făcut pe Mesager - Allah să-1 binecu- 
vânteze şi să-1 miluiască! - să râdă. 

De îndată ce au încălecat şi au început să se mişte, Mesagerul 
- Allah să-1 binecuvânteze şi să-1 miluiască! - le-a spus: "Spuneţi după 
mine! Iată că ne întoarcem, ne căim, ne prosternăm în faţa lui Allah şi 
Domnului nostru îi aducem Laudă." 

Când Mesagerul lui Allah a fost rugat să-1 invoce pe Allah împotriva 
tribului Thaqif, el a zis: "O, Allah, călăuzeşte-i pe cei din tribul Thaqif şi 
fă-i să ni se alăture nouă, ca musulmani." 

împărţirea prăzilor la Al-Ji'rana 

La întoarcere, după ce au renunţat la asediul de la Ta'if, Mesagerul 
lui Allah - Allah să-1 binecuvânteze şi să-1 miluiască! - a rămas la Al-Ji'rana 
mai mult de zece nopţi, înainte să înceapă împărţirea prăzii. Această 
întârziere a avut loc din pricină că Profetul a sperat că ar putea să 
sosească o delegaţie Hauazin, să-şi exprime părerea de rău şi prin urmare 
să-şi revendice pierderile. Văzând că nu a venit nici unul dintre ei, el a 
început să împartă prada, pentru a-i linişti pe şefii de trib şi personalităţile 
din Mekka. Primii care şi-au luat partea, fiind şi cea mai consistentă, au 
fost cei care îmbrăţişaseră de curând islamul. 

Abu Sufian bin Hârb a primit o sută de cămile şi patruzeci de uncii de 
argint şi totuşi a spus: "Dar partea fiului meu, Yazid?", şi atunci i s-a dat 
aceeaşi cantitate şi pentru fiul lui. Văzând asta, el a mai exclamat: "Şi 
partea lui Mu'auiia, cel de-al doilea fiu al meu?", aşa că Profetul - Allah 
să-1 binecuvânteze si să-1 miluiască! - i-a dat lui Mu'auiia tot atât cât le-a 



[1] Aş-Şifa, 1/86, Cartea scrisă de Qadi Liz. 

dat tatălui şi fratelui său. Hakim bin Hizam a primit o sută de cămile, plus 
alte o sută, pe care le-a cerut. Safuan bin Omaiia a primit trei sute de 
cămile, câte o sută de cămile o dată, după cum este menţionat în "Şifa".' 1 ' 
Profetul - Allah să-1 binecuvânteze şi să-1 miluiască! - i-a dat lui Al-Harith 
bin Harith bin Kilda o sută de cămile. Unora le-a dat 50, iar altora 40 de 
cămile. 

Până la urmă, printre oameni s-a răspândit zvonul că Muhammed este 
generos şi nu-i este frică de sărăcie. Aceasta i-a făcut pe beduini să se 
adune în jurul lui, sperând să primească şi ei ceva bunuri. Erau atât de 
mulţi, încât l-au obligat pe Profet - Allah să-1 binecuvânteze şi să-1 
miluiască! - să se refugieze după un copac şi i-au luat chiar şi veşmântul 
de pe el. 

El a spus: "O, oameni buni! Daţi-mi înapoi veşmântul! Jur pe Cel în 
Mâna Căruia se află sufletul lui Muhammed, că, dacă aveam tot atâtea 
cămile cât mulţimea arborilor Tihamei, le împărţeam între voi. Ştiţi foarte 
bine că nu sunt nici meschin, nici laş, nici mincinos." Ducându-se lângă 
cămila sa, el a smuls un fir de păr din cocoaşa ei, 1-a ţinut între două 
degete, 1-a ridicat şi a spus: "O oameni, jur pe Allah că nu primesc decât o 
cincime din prada voastră şi chiar şi această cincime se duce înapoi la 
voi." 

De îndată ce a făcut împărţeala pentru noii convertiţi, Mesagerul lui 
Allah - Allah să-1 binecuvânteze şi să-1 miluiască! - i-a poruncit lui Zaid bin 
Thabit să aducă prada şi să-i cheme pe oameni. Apoi a rânduit părţile 
oamenilor. Partea unui pedestraş era de patru cămile şi patruzeci de oi, în 
timp ce un călăreţ avea de luat douăsprezece cămile şi o sută douăzeci de 
oi. Această distribuire a prăzii a avut la bază o politică înţeleaptă. în 
această lume există o mulţime de oameni care recunosc adevărul doar 
când acesta le trece prin stomac, dar nu devin conştienţi de el când le 
trece prin creier. 

"Ajutoarele" sunt furioase pe Mesagerul lui Allah 

La început puţini erau cei care înţelegeau modul în care Profetul 
împărţea prăzile. Din această pricină, nemulţumiţii au început să-şi exprime 
neajunsurile. Printre cei afectaţi de acest mod de a împărţi prada se aflau şi 
"ajutoarele". Ei au fost lipsiţi de darurile ce proveneau de la Hunain, deşi ei 

fuseseră chemaţi în timpurile grele de la Hunain şi fuseseră primii care s-au 
grăbit să lupte alături de Mesagerul lui Allah - Allah să-1 binecuvânteze şi 
să-1 miluiască! - şi au rezistat până când înfrâgerea s-a transformat în 
victorie. însă acum, ei stăteau şi-i priveau pe cei care se ghiftuiau cu prada 
primită, în timp ce ei nu primeau nimic. 

Ibn Ishaq a relatat: "Când Mesagerul lui Allah - Allah să-1 
binecuvânteze şi să-1 miluiască! - a dat quraişilor şi triburilor arabe acele 
daruri fără să aloce "ajutoarelor" absolut nimic, un grup de "ajutoare" s-a 
simţit jignit într-o asemenea măsură, încât a început să răspândească 
anumite zvonuri la adresa Profetului, iar unul dintre ei chiar a spus: "Pe 
Allah, Mesagerul lui Allah a fost vorbit de rău de către concetăţenii săi!" 
Toate aceste zvonuri au continuat să se răspândească, până ce Sa'd bin 
'Ubada s-a întâlnit cu Mesagerul lui Allah, care, 1-a rândul lui, a trebuit ca 
după un timp să-şi înfrunte oamenii." 

Sa'd bin 'Ubada a spus: "O, Mesager al lui Allah, acest grup de 
"ajutoare" este furios pe tine din cauza împărţirii prăzii pe care ai 
câştigat-o. Ai alocat părţi din ea concetăţenilor tăi şi ai înaintat o mulţime 
de daruri triburilor arabe. Acest grup însă nu a obţinut nimic." Profetul 
- Allah să-1 binecuvânteze şi să-1 miluiască! - 1-a întrebat pe Sa'd: "Sa'd, ce 
crezi tu despre toate astea?" Sa'd a răspuns: "O, Mesager al lui Allah! Ştii 
foarte bine că şi eu sunt membru al acestui grup." "Caută-ţi oamenii şi adu-i 
la mine în acest loc", a spus Profetul - Allah să-1 binecuvânteze şi să-1 
miluiască! 

Aşa că Sa'd a ieşit şi i-a chemat. Au sosit câţiva emigranţi. Pe unii 
el i-a lăsat să intre, iar pe alţii, nu. Când s-au adunat cu toţii, el 1-a 
informat pe Profet, spunând: "Acest grup de "ajutoare" tocmai a sosit să te 
întâlnească, după cum ai poruncit." De îndată ce Mesagerul lui Allah - Allah 
să-1 binecuvânteze şi să-1 miluiască! - s-a înfăţişat lor, el a mulţumit şi L-a 
lăudat pe Allah, apoi le-a spus: "Mi s-a spus că sunteţi supăraţi pe mine. 
Nu sunt eu acela care a venit la voi când rătăceaţi şi Allah v-a călăuzit? 
Eraţi săraci şi Allah v-a îmbogăţit. Eraţi duşmani şi Allah v-a făcut să vă 
iubiţi." Ei au răspuns: "Da, Allah şi Mesagerul Său sunt mai buni şi mai 
milostivi." Atunci, el a zis: "Ce vă împiedică să răspundeţi Mesagerului lui 
Allah, o, trib de "ajutoare"?" Ei au întrebat: "Care ar trebui să fie răspunsul, 
O, Mesager al lui Allah, când toată mila şi bunăvoinţa aparţin Domnului şi 
Mesagerului Său?" 

Profetul - Allah să-1 binecuvânteze şi să-1 miluiască! - a zis din nou: 
"Dar, pe Allah, aţi fi putut răspunde spunând adevărul, căci eu însumi aş fi 
mărturisit adevărul." "Ai venit la noi defăimat şi respins, iar noi te-am 
acceptat. Ai venit la noi neajutorat şi noi ţi-am dat ajutor. Erai un fugar şi 
noi te-am adăpostit. Erai sărac şi noi te-am alinat". "Voi, "ajutoarele", vă 
simţiţi neliniştiţi pentru lucrurile lumeşti, în vreme ce eu am căutat să-i 
îndrum pe aceşti oameni spre Credinţa în care voi v-aţi statornicit deja? Nu 
sunteţi mulţumiţi, o, "ajutoare", că oamenii pleacă având oi şi cămile, în 
vreme ce voi vă îndreptaţi spre locuinţele voastre cu Mesagerul lui Allah? Pe 
Cel în Mâna Căruia se află viaţa mea, dacă nu ar fi avut loc nici o emigrare, 
acum aş fi fost unul dintre "ajutoare". Dacă oamenii ar merge printr-o vale 
şi o trecătoare şi "ajutoarele" ar merge printr-o altă vale şi o altă 
trecătoare, eu aş alege valea şi trecătoarea "ajutoarelor". O, Allah! Ai milă 
de "ajutoare", de copiii lor şi de copiii copiilor lor." Auzind aceste cuvinte, 
toţi au plâns până ce lacrimile le-au udat bărbiile şi au spus: "Suntem 
foarte mulţumiţi că Profetul este de partea noastră." 

Apoi Profetul - Allah să-1 binecuvânteze şi să-1 miluiască! - a părăsit 
adunarea şi oamenii s-au împrăştiat şi ei.' 1 ' 

Sosirea delegaţiei Hauazin 

Delegaţia Hauazin a ajuns la musulmani chiar după distribuirea 
prăzilor. Erau paisprezece oameni conduşi de Zuhair bin Sard. Unchiul de 
lapte al Mesagerului era unul dintre ei. Ei l-au rugat să le dea înapoi 
bunurile şi prăzile lor. Au rostit cuvinte atât de emoţionante, încât Mesagerul 
lui Allah - Allah să-1 binecuvânteze şi să-1 miluiască! - le-a spus: "Cu 
siguranţă vedeţi cine se află cu mine. Pentru mine, cuvântarea cea mai de 
preţ este cea adevărată. Ce este mai scump pentru voi: averea sau femeile 
şi copiii voştri?" Ei au răspuns: "Nimic pe lumea asta nu se compară cu 
legătura de sânge." "Atunci când voi face rugăciunea de amiază, să vă 
ridicaţi şi să spuneţi: "Noi mijlocim cu Mesagerul lui Allah pentru a-i susţine 
pe credincioşi şi mijlocim cu credincioşii pentru a-1 susţine pe Mesagerul lui 
Allah să-i elibereze pe prizonierii noştri căzuţi în mâinile lor." Aşa că atunci 
când Mesagerul Lui Allah - Allah să-1 binecuvânteze şi să-1 miluiască! - a 
făcut rugăciunea de amiază, ei s-au ridicat şi au spus ce au fost învăţaţi să 



[1] Ibn Hişam, 2/499,500 şi astfel este menţionat de Al-Bukhari, 2/620,621. 

spună. Atunci, Mesagerul - Allah să-1 binecuvânteze şi să-1 miluiască! - a 
spus: "De acum înainte, ceea ce-mi aparţine mie şi copiilor lui Abdul 
Muttalib puteţi considera că vă aparţine şi vouă. Şi voi cere concetăţenilor 
mei să vă dea înapoi părţile lor." Când au auzit acest lucru, emigranţii şi 
"ajutoarele" au spus: "Ceea ce este al nostru, de azi înainte aparţine 
Mesagerului lui Allah.", dar Al-Aqra' bin Habis a spus: "Nu vom dărui 
nimănui ce este al meu şi al neamului Tamim." La fel a făcut şi 'Uiaina bin 
Hisn, care a spus: "Cât despre mine şi neamul Fazara, eu spun nu." 
Al-'Abbas bin Mirdas a refuzat şi a zis: "Nu!", atât pentru neamul Salim, cât 
şi pentru el însuşi. Totuşi, oamenii lui au spus altfel: "Prăzile care ne revin 
nouă le vom oferi Mesagerului lui Allah." "Mi-aţi subestimat poziţia", a 
izbucnit Said Al-'Abbas bin Mirdas. Atunci Mesagerul lui Allah - Allah să-1 
binecuvânteze şi să-1 miluiască! - a spus: "Aceşti oameni au venit la voi ca 
musulmani. Pentru aceasta zăbovisem cu distribuirea prăzii. Şi apoi, le-am 
oferit o alegere cinstită, dar ei au refuzat să primească altceva decât 
femeile şi copiii lor. Din această cauză, oricine alege să dea înapoi de 
bunăvoie pe câţiva dintre ai săi, poate să o facă. Cel ce alege însă să 
păstreze ceea ce este al său, să dea totuşi înapoi şi va fi răsplătit, de 
şase ori mai mult, din prima pradă pe care Allah ne-o va dărui." Oamenii au 
spus atunci: "îi oferim pe toţi cu plăcere, de dragul Mesagerului lui Allah." 
Mesagerul lui Allah - Allah să-1 binecuvânteze şi să-1 miluiască! - a zis: "Dar 
în felul acesta nu putem afla cine este mulţumit şi cine nu. Aşa că 
întorceţi-vă şi noi vom aştepta ca şefii voştri să ne transmită ce hotărâre aţi 
luat." 

Toţi au dat înapoi femeile şi copiii. Singurul care a refuzat să se 
supună dorinţei Mesagerului a fost 'Uiaina bin Hisn. El a refuzat la început 
să lase o bătrână de-a lor să se întoarcă, dar, mai târziu, a lăsat-o să se 
ducă. Mesagerul lui Allah - Allah să-1 binecuvânteze şi să-1 miluiască! - 
i-a dăruit fiecărui prizonier câte un veşmânt. 

Micul pelerinaj (Al-Umra) la Mekka şi plecarea spre 
Medina 

După ce a terminat cu împărţirea prăzilor la Al-Ji'rana, Profetul a 
părăsit locul îmbrăcat în veşmânt de Al-Umra şi a pornit către Mekka, 
pentru a face pelerinaj. Mesagerul lui Allah - Allah să-1 binecuvânteze şi 

să-1 miluiască! - s-a întors apoi la Medina, după ce 1-a numit guvernator la 
Mekka pe 'Itab bin Usaid. Sosirea lui la Medina a avut loc în ultimele zile 
din luna Zul-qi'de, în anul 8 d.H. 

Referitor la aceasta, Muhammed Al-Ghazali a spus: "Ce diferenţă 
mare este între perioada de victorie a lui Muhammed, la care Allah a 
adăugat o cucerire de necontestat, şi acea perioadă din trecut, când, în 
urmă cu opt ani, Muhammed a revenit în oraşul lui. 

Când a venit pentru prima oară la Medina, el era hăituit şi căutat, 
căuta un adăpost care să-i ofere siguranţă. Era un străin singur care căuta 
tovărăşie şi alinare. Locuitorii din Medina l-au întâmpinat, i-au oferit 
adăpost, l-au ajutat şi au îmbrăţişat lumina islamului, care-i fusese trimisă 
lui. De dragul lui, lor nu le-a păsat de duşmănia altor popoare. Iată-1 că 
intră din nou în Medina, după ce s-au scurs opt ani de la acea primă vizită. 
Medina, oraşul care-1 primeşte din nou, acum când Mekka se află în mâinile 
şi la discreţia lui. Mekka este cea care a renunţat la mândria şi tradiţiile 
perioadei preislamice. Acum se făleşte din nou şi este puternică în islam. 
Mesagerul lui Allah a iertat toate păcatele şi greşelile poporului său." 

"...Cei care au frică şi au răbdare... Allah nu pierde răsplata celor 
binefăcători!" [12:90] [1] 

Plutoane şi misiuni după cucerire 

La întoarcerea din această călătorie lungă şi plină de succes, 
Mesagerul lui Allah - Allah să-1 binecuvânteze şi să-1 miluiască! - a rămas în 
Medina, unde a primit delegaţi, a trimis agenţi şi a numit misionari ai 
islamului pretutindeni. Cei care aveau încă inimile pline de prejudecată 
împotriva islamului şi erau prea mândri pentru a îmbrăţişa religia lui Allah au 
fost înăbuşiţi definitiv în nesupunerea lor faţă de situaţia predominantă atunci 
în Arabia. 

Prezentăm în continuare un rezumat al acestei perioade. Am 
menţionat deja că sosirea Mesagerului la Medina, a avut loc în ultimele zile 
ale anului 8 d.H. Chiar de la începutul lunii Muharram, anul 9 d.H., 
Mesagerul lui Allah - Allah să-1 binecuvânteze şi să-1 miluiască! - a trimis 



[1] Fiqh As-Sirah, 2/303; Zad Al-Ma'ad, 2/160-201; Ibn Hişam, 2/389-501; Sahih 
Bukhari: Capitole Fath Ghazuah, Hunain, Autas şi At-Ta'ij, 2/612-622; Fath Al-Bari, 
8/3-58. 

triburilor misionari, conform listei de mai jos: 

l.'Uiaina bin Hisn la neamul Tamim. 

2.Yazid bin Husain la triburile Aslam şi Ghifar. 

3.'Abbad bin Bişr Al-Aşhali la triburile Sulaim şi Muzaina. 

4.Rafi' bin Mukaith la Juhaina 

5.'Amr bin Al-'As la tribul Fazara 

6.Ad-Duhhak bin Sufian la tribul Kilab 

7.Başir bin Sufian la tribul Ka'b 

8.1bn Al-Lutabiia Al-Azdi la tribul Zubian 

9.A1-Muhajir bin Abu Omaiia la Sana'a (Al-Asuad Al-'Ansi) 

lO.Ziiad bin Labid la Hadramout 

11. 'Udai bin Hatim la Tai' şi la neamul Asad 

12.Malik bin Nuuaira la tribul Hanzala 

13.Az-Zabraqan bin Badr la tribul Sa'd ( o parte din el) 

14.Qais bin 'Asim la tribul Sa'd (o parte din el) 

15.Al-'Ala' bin Al-Hadrami la Al-Bahrain 

16. 'Aii bin Abu Talib la Najran (pentru a aduna Sadaqa şi Jizia) 

Câţiva dintre aceşti misionari au fost trimişi în Muharram, 9 d.H., iar 
alţii au fost trimişi mai târziu, până ce triburile pentru care au fost desemnaţi 
s-au convertit complet la islam. O asemenea mişcare demonstrează clar 
succesul uriaş de care s-a bucurat Chemarea islamică după tratatul de 
pace de la Al-Hudaibiia. Oricum, oamenii au început să îmbăţişeze islamul 
în număr foarte mare, la scurtă vreme după cucerirea Mekkăi. 

Plutoanele 

Aşa cum credincioşii au fost trimişi la unele triburi, la fel de necesară 
a fost şi detaşarea unor plutoane către toate regiunile Arabiei, pentru a 
asigura o mai bună siguranţă şi linişte în acele zone. 

Prezentăm o listă a acelor plutoane: 

1. Plutonul lui 'Uiaina bin Hisn Al-Fazari, trimis în Al-Muharram, anul 
9 d.H., la neamul Tamim. Era alcătuit din cincizeci de călăreţi, fără nici un 
emigrant sau "ajutor". 

Această expediţie a fost trimisă deoarece neamul Tamim îndemnase 

deja alte triburi să nu plătească tribut (Al-Jizia), convigându-i în cele din 
urmă să nu mai plătească. Astfel, 'Uiaina bin Hisn a pornit să lupte cu ei. 
Tot drumul, el a mărşăluit pe timp de noapte, iar ziua se ascundea. A 
continuat aşa, luându-i prin surprindere şi atacându-i în deşert. Ei au fugit 
înapoi pentru a-şi salva vieţile. Atunci au fost prinşi unsprezece bărbaţi, 
douăzeci de femei şi treizeci de copii. El i-a adus la Medina unde au fost 
găzduiţi în locuinţa Ramlei bint Al-Harith. Zece dintre conducătorii lor au 
venit la uşa Profetului şi au strigat: "O, Muhammed, ieşi afară şi dă ochii cu 
noi." Când el a ieşit, ei l-au reţinut şi au început să vorbească. 

El a discutat cu ei o vreme, apoi i-a lăsat şi a plecat să conducă 
rugăciunea de amiază. După rugăciune s-a aşezat în curtea moscheei. Ei 
şi-au declarat dorinţa de a se lăuda, motiv pentru care l-au prezentat pe 
oratorul lor, 'Utarid bin Hajib, care a ţinut o cuvântare. Mesagerul lui Allah 
- Allah să-1 binecuvânteze şi să-1 miluiască! - i-a cerut lui Thabit bin Qais 
bin Şammas - un orator musulman - să răspundă. Şi el aşa a făcut. în 
schimb, ei l-au adus în faţă pe Az-Zabraqan bin Badr, poetul lor, care a 
recitat nişte versuri pompoase. Hassan bin Thabit, poetul islamului, a dat 
replica cu promtitudine. Când discuţiile şi recitările s-au încheiat, Al-Aqra' 
bin Habis a spus: "Oratorul lor este mai elocvent decât al nostru şi poetul 
lor este mai instruit decât al nostru şi, de asemenea, elanul şi exprimarea 
lor le depăşesc pe ale noastre." Până la urmă, ei şi-au anunţat aderarea la 
islam. în consecinţă, Mesagerul lui Allah - Allah să-1 binecuvânteze şi să-1 
miluiască! - le-a recunoscut islamizarea, i-a răsplătit cu generozitate şi le-a 
înapoiat femeile şi copiii. 

2. Un pluton condus de Qutba bin 'Amir a fost detaşat într-un loc 
numit Khath'am, în Tabala, o bucată de pământ nu departe de Turba. 
Aceasta se întâmpla în Safar, 9 d.H. însoţit de douăzeci de oameni şi doar 
zece cămile, pe care le călăreau cu rândul, Qutba i-a atacat şi a luptat 
atât de aprig, încât în ambele tabere au existat numeroşi răniţi şi alţi câţiva 
au fost ucişi. Musulmanii au adus cu ei la Medina prizonieri, cămile şi oi. 

3. Misiunea lui Dahhak bin Sufian Al-Kilabi la neamul Kilab, în Rabi 
'Al-Auual, anul 9 d.H. Această misiune a fost trimisă la cei din neamul 
Kilab pentru a-i chema să îmbrăţişeze islamul. Ei au refuzat şi au început 
să lupte împotriva musulmanilor, dar au fost învinşi şi un om de-al lor a fost 
omorât. 

4. Expediţia de trei sute de oameni condusă de 'Alqama bin Mujazziz 

Al-Mudlaji pe ţărmurile Jedda, în Rabi 'Al-Akhir. Această expediţie a fost 
trimisă să lupte împotriva unor oameni din Abisinia (Etiopia), care s-au 
adunat în apropierea ţărmurilor Jedda şi au condus acţiuni de piraterie 
împotriva mekkanilor. Astfel, el a trecut marea, până ce a ajuns pe o insulă, 
însă în clipa în care piraţii au aflat de sosirea musulmanilor, au luat-o la 
fugă. m 

5. Plutonul lui 'Aii bin Abu Talib avea misiunea de a-1 distruge pe 
Al-Qullus, un idol ce aparţinea tribului Tai'. Acest lucru se întâmpla în Rabi 
'Al-Auual, anul 9 d.H. Mesagerul lui Allah - Allah să-1 binecuvânteze şi să-1 
miluiască! - 1-a trimis pe 'Aii cu o sută cincizeci de oameni. O sută dintre 
ei călăreau pe cămile, iar ceilalţi aveau cai. Steagul lor era negru cu 
flamura albă. 

în zori, ei au atacat Mahallat Hatim, au dărâmat idolul şi au luat o 
mulţime de prăzi, cămile şi oi, în vreme ce 'Udai a fugit la Aş-Şam. Una 
dintre prizoniere era sora lui 'Udai bin Hatim. în cufărul idolului, musulmanii 
au găsit trei săbii şi trei armuri. Pe drum ei şi-au împărţit prăzile şi au pus 
la o parte lucrurile cele mai bune pentru Mesagerul lui Allah - Allah să-1 
binecuvânteze şi să-1 miluiască!, dar n-au făcut împărţeala prizonierilor. 

La sosirea în Medina, sora lui 'Udai bin Hatim 1-a implorat pe 
Mesagerul lui Allah - Allah să-1 binecuvânteze şi să-1 miluiască! - să aibă 
milă de ea şi a zis: "Fratele meu lipseşte şi tatăl meu este mort, iar eu 
sunt prea bătrână pentru a mai fi utilă. Ai milă de mine şi Allah va fi 
generos cu tine." El a spus: "Cine-i fratele tău?" Ea a răspuns: "Este 'Udai 
bin Hatim." "Nu este cel care a fugit de Allah şi de Mesagerul Său?", a 
întrebat Profetul - Allah să-1 binecuvânteze şi să-1 miluiască!, după care s-a 
depărtat de ea. A doua zi, ea i-a spus acelaşi lucru, dar a primit acelaşi 
răspuns ca în ziua precedentă. în ziua următoare ea s-a rugat din nou de el 
şi, de astă dată, el s-a milostivit de ea. Omul care se afla lângă Profet 
- Allah să-1 binecuvânteze şi să-1 miluiască! - şi pe care ea îl confundase 
cu Aii, i-a spus: "Cere de la el un animal pe care să-1 călăreşti.", şi el i-a 
împlinit dorinţa. 

Ea s-a întors la Aş-Şam, unde 1-a întâlnit pe fratele ei şi i-a spus: 
"Mesagerul lui Allah a făcut pentru mine un lucru atât de nobil, pe care 
tatăl tău nu l-ar fi făcut niciodată. De aceea, vrând-nevrând, cu frică sau 
fără frică, ar trebui să mergi şi să-1 vezi." 



[1] Fath Al-Bari, 8/59. 

Udai a venit să-1 întâlnească pe Profet - Allah să-1 binecuvânteze şi să- 
1 miluiască! - cu toate că nu se afla sub protecţia nimănui şi nici măcar nu 
fusese recomandat printr-o scrisoare. Mesagerul lui Allah - Allah să-1 
binecuvânteze şi să-1 miluiască! - 1-a luat cu el acasă. De îndată ce s-a 
aşezat înaintea lui, Mesagerul a mulţumit lui Allah şi L-a slăvit, apoi a spus: 
"Ce te face să fugi? O faci doar ca să nu mărturiseşti că nu există alt zeu în 
afară de Allah?" "Nu!", a răspuns el, apoi au mai discutat o vreme. 
Mesagerul lui Allah a repetat: "Fireşte că fugi ca să nu asculţi Adevărul: 
"Allah este Cel Mai Puternic." Cunoşti pe cineva mai puternic decât Allah?" 
"Nu!", a zis el. "Eu sunt musulman şi cred într-un Dumnezeu Unic, Allah.", 
a răspuns Profetul. în final, 'Udai a mărturisit islamul cu o înfăţişare 
luminată, iar Profetul - Allah să-1 binecuvânteze şi să-1 miluiască! - i-a aranjat 
să stea cu unul dintre "ajutoare". Din acel moment, el a început să-1 viziteze 
pe Profet - Allah să-1 binecuvânteze şi să-1 miluiască! - atât dimineaţa, cât şi 
seara.' 11 

Ibn Ishaq a relatat că Profetul - Allah să-1 binecuvânteze şi să-1 
miluiască! - l-a făcut să se aşeze dinaintea sa în casa lui şi l-a întrebat: 
"O, 'Udai, nu ai fost pierdut în necredinţă?" 'Udai a răspuns: "Ba da." 
Mesagerul lui Allah - Allah să-1 binecuvânteze şi să-1 miluiască! - i-a zis: "în 
religia ta este păcat să faci un asemenea lucru şi nu ar trebui să-ţi îngădui 
să faci aşa ceva." Udai a răspuns: "Da. Pe Allah, asta-i adevărat. Astfel 
mi-am dat seama că el era un Profet inspirat de Allah şi trimis oamenilor. El 
ştie ceea ce este neştiut."' 2 ' 

într-o altă relatare, Profetul - Allah să-1 binecuvânteze şi să-1 
miluiască! - a spus: '"Udai, îmbrăţişează islamul şi te vei afla în siguranţă." 
"Dar eu sunt un om religios", a spus 'Udai. "Eu îţi cunosc religia mai bine 
decât tine", a spus Profetul. "îmi cunoşti religia mai bine decât mine?", 
a întrebat 'Udai. Profetul a răspuns: "Da.", apoi a adăugat: "Nu eşti pierdut 
în necredinţă din pricină că-ţi însuşeşti un sfert din câştigurile poporului 
tău?" "Da", a spus 'Udai. "în religia ta nu este legal să faci un astfel de 
lucru", a zis Profetul şi 'Udai a adăugat: "N-a fost nevoie ca el să mai 
spună o dată, căci eu am consimţit imediat."' 3 ' 

Al-Bukhari relatează că 'Udai a zis: "în timp ce noi ne aflăm cu 



[1] Zad Al-Ma'ad, 2/205. 

[2] Ibn Hişam, 2/581. 

[3] Musnad Imam Ahmad. 

[4] Oraş situat între Najaf şi Kufa (Irak). 

Profetul, la el a venit un om şi a început să se plângă de sărăcie. Apoi a 
intrat alt om şi s-a jeluit de jaf la drumul mare. Mesagerul lui Allah a spus 
atunci: "O, 'Udai, ai fost vreodată la Al-Hira?' 4 ' Dacă ai fi sortit să ai viaţă 
lungă, ai putea să vezi o femeie călare pe cămilă, călătorind de la Hira şi 
făcând ocolul la Al-Ka'ba, fără să aibă frică de nimeni în afară de Allah. 
Dacă ar fi să trăieşti destul, ai putea deschide comorile lui Kisra. Dacă ai 
avea viaţă lungă, ai putea vedea un om oferind o mână plină de aur sau 
argint, dar pe nimeni care vrea să primească." La sfârşitul acestei relatări, 
'Udai a povestit: "Am văzut o femeie călare pe o cămilă, călătorind de la 
Hira şi făcând ocolul Al-Ka'ba fără a se teme de nimeni în afară de Allah şi 
am fost unul dintre cei ce au deschis comorile lui Chosroes (Kisra). Şi 
astfel promisiunile Profetului - Allah să-1 binecuvânteze şi să-1 miluiască! - 
s-au adeverit."' 1 ' 

Invadarea Tabuk-ului în luna Regeb, anul 9 d.H. 

Invadarea şi cucerirea Mekkăi a fost considerată o piatră de hotar 
între adevăr şi minciună. în urma acesteia, arabii nu se mai îndoiau de 
adevărul spuselor lui Muhammed. Astfel vedem că lucrurile au evoluat 
contrar aşteptărilor păgânilor. Oamenii au început să adere în masă la 
islam, religia lui Allah. Aceasta apare clar în capitolul "Delegaţiile" al 
acestei cărţi. Aceasta se poate deduce şi datorită numărului imens de 
oameni care a participat la pelerinajul de adio. Toate problemele interne au 
luat sfârşit. într-un final, musulmanii s-au simţit uşuraţi şi au început să 
prezinte învăţăturile Legilor lui Allah şi să intensifice Chemarea la islam. 

Motivele fundamentale 

Puterea bizantină, care la vremea aceea era considerată cea mai 
mare forţă militară de pe pământ, a arătat o opoziţie nejustificată faţă de 
musulmani. După cum am mai menţionat, opoziţia lor a început prin 
uciderea ambasadorului Mesagerului lui Allah - Allah să-1 binecuvânteze şi 
să-1 miluiască!, Al-Harith bin 'Umair Al-Azdi, de către Şarhabil bin 'Amr 
Al-Ghassani. Ambasadorul purta atunci un mesaj de la Profet - Allah să-1 
binecuvânteze şi să-1 miluiască! - pentru conducătorul Busrei. Am mai 



[1] Sahih Al-Bukhari; Mişkat Al-Masabih, 2/524. 

afirmat că Profetul a detaşat o brigadă sub conducerea lui Zaid bin Haritha, 
care a dus o luptă aprigă împotriva bizantinilor, la Mu'ta. Deşi musulmanii 
nu şi-au putut lua revanşa asupra înfumuraţilor tirani, confruntarea în sine a 
făcut o impresie puternică asupra arabilor din întreaga Arabie. 

Caesar nu a putut ignora marele avantaj pe care bătălia de la Mu'ta 
1-a adus musulmanilor şi nici nu a putut rămâne indiferent la speranţa 
triburilor arabe de a-şi dobândi independenţa şi la dorinţa lor de a se elibera 
de sub dominaţia sa, după cum nu a putut ignora nici alianţa lor cu 
musulmanii. El şi-a dat seama de pericolul progresiv care-i ameninţa 
graniţele, mai ales frontiera de la Aş-Şam, care se învecina cu teritoriile 
arabe. Astfel, el a ajuns la concluzia că distrugerea puterii musulmane era 
o necesitate de maximă urgenţă. Această hotărâre, după părerea lui, 
trebuia pusă în aplicare înainte ca musulmanii să devină prea puternici 
pentru a mai putea fi cuceriţi sau pentru a crea necazuri şi nelinişti în 
teritoriile arabe învecinate. 

Pentru a realiza aceste cerinţe, Caesar a adunat o armată uriaşă de 
bizantini şi triburi ghassanide pentru a lansa o ofensivă sângeroasă decisivă 
împotiva musulmanilor. 

Informaţii generale referitoare la pregătirile bizantine şi 
ghassanide de război 

De îndată ce vestea despre pregătirile bizantinilor pentru o invazie 
hotărâtoare a musulmanilor a ajuns la Medina, între aceştia s-a răspândit 
frica. Ei au început să-şi închipuie şi la cel mai mic zgomot pe care-1 
auzeau că erau invadaţi de bizantini. Acest lucru ar putea fi ilustrat de 
ceea ce i s-a întâmplat într-o zi lui 'Omar bin Al-Khattab. 

Timp de o lună, în anul 9 d.H., Profetul - Allah să-1 binecuvânteze şi 
să-1 miluiască! - şi-a părăsit soţiile şi s-a izolat într-un loc retras. La 
început, însoţitorii Mesagerului lui Allah au fost uimiţi şi nu şi-au putut 
explica motivul unui astfel de comportament. Ei au crezut că Profetul 
- Allah să-1 binecuvânteze şi să-1 miluiască! - a divorţat de ele şi din cauza 
asta era amărât, tulburat şi supărat. 'Omar a relatat: "Aveam un prieten 
"ajutor" care mă ţinea adeseori la curent cu ce se întâmpla dacă nu eram 
prezent şi eu în schimb îi povesteam ce se întâmpla pe timpul absenţei lui. 
Amândoi trăiam în partea superioară a Medinei. Pe rând, fiecare dintre noi îl 

vizita pe Profet în acea perioadă tensionată. Apoi, într-o zi l-am auzit pe 
prietenul meu cum bătea la uşă şi striga: "Deschide! Deschide!" Eu l-am 
întrebat mirat: "Ce se întâmplă? Au venit ghassanizii?", însă el mi-a 
răspuns: "Nu, este ceva mai serios decât asta. Mesagerul lui Allah - Allah 
să-1 binecuvânteze şi să-1 miluiască! - şi-a părăsit nevestele."' 1 ' 

într-o altă versiune, 'Omar a spus: "Am vorbit despre pregătirile 
ghassanizilor de a ne invada. Când a fost rândul lui să-mi dea veştile, el a 
coborât în oraş şi s-a întors spre seară. A bătut în uşa mea cu putere şi a 
zis: "Doarme, oare?" Eu m-am înspăimântat, dar am ieşit să-1 întâmpin. 
"S-a întâmplat ceva grav!", a exclamat el. "Au năvălit ghassanizii?", am 
întrebat eu. El a răspuns: "Nu. Este altceva mai grav. Mesagerul lui Allah a 
divorţat de nevestele lui."' 2 ' 

Această stare de nelinişte pronunţată exprimă clar gravitatea situaţiei 
pe care musulmanii începuseră să o trăiască, gravitate care a fost 
confirmată în mare parte şi de comportamentul ipocriţilor, când veştile 
despre pregătirile bizantinilor s-au răspândit în Medina. Faptul că Mesagerul 
lui Allah - Allah să-1 binecuvânteze şi să-1 miluiască! - a câştigat toate 
bătăliile în care a luptat şi nu se lăsase înfricoşat de nici o putere de pe 
pământ, precum şi faptul că a dovedit întotdeauna că putea depăşi toate 
obstacolele ce-i stăteau în cale nu i-a împiedicat pe ipocriţi, care în fundul 
inimilor lor nutreau lucruri păcătoase, să spună că o nenorocire se va abate 
asupra musulmanilor şi a islamului. 

Ei puseseră gând rău atât musulmanilor, cât şi noii religii islamice. 
Sperând din tot sufletul că această nouă credinţă va fi înlăturată au 
construit o moschee, Moscheea Răului, Masjid-ed-Dirar, un cuib al intrigilor 
şi al conspiraţiilor. Ei l-au rugat pe Profet - Allah să-1 binecuvânteze şi să-1 
miluiască! - să vină să sfinţească locul, rugându-se el însuşi în ea. Cum în 
acel moment el se afla pe punctul de a pleca spre Tabuk, a cerut 
îngăduinţa să amâne cererea lor până la întoarcerea sa. între timp, a aflat 



[1] Sahih Al-Bukhari, 2/730. 
[2] Sahih Al-Bukhari, 1/334. 

printr-o revelaţie divină că nu era o moschee pentru devoţiune şi rugăciune, 
ci un loc de întâlnire al făţarnicilor. De aceea, la întoarcere, Profetul 

- Allah să-1 binecuvânteze şi să-1 miluiască! - a trimis o brigadă să dărâme 
noua structură. 

Informaţii specifice legate de pregătirile de război ale 
bizantinilor şi ghassanizilor 

Veştile rele despre pericolul ce ameninţa vieţile musulmanilor le-au 
fost aduse de nabetanii care transportau ulei de la Aş-Şam la Medina. Ei 
au adus veşti despre o armată care număra peste patruzeci de mii de 
luptători, în afară de triburile Lukham, Judham şi altele care erau aliate cu 
bizantinii. Ei au spus că avangarda armatei ajunsese deja la Al-Balqa'. 
Astfel se prezenta grava situaţie care-i pândea pe musulmani. Situaţia 
generală era agravată şi mai mult de alţi factori potrivnici, cum ar fi 
temperatura prea ridicată, condiţiile grele de viaţă, sărăcia, lipsa de cămile 
şi cai, deficitul de apă. Mai era şi sezonul de cules recolta, aşa că 
oamenii doreau să-şi vadă de treburile lor şi de drumul rău şi accidentat pe 
care-1 aveau de parcurs, în caz că hotărau să înfrunte pericolul iminent. 
Mesagerul lui Allah - Allah să-1 binecuvânteze şi să-1 miluiască! - s-a gândit 
la toate detaliile acestei situaţii, mai mult decât toţi ceilalţi. El s-a gândit că 
în cazul în care zăbovea sau întâmpina lucrurile cu pasivitate ar fi dat 
posibilitatea bizantinilor să pătrundă în provinciile controlate de islam sau să 
ajungă chiar până la Medina şi, date fiind circumstanţele, acest lucru ar 
lăsa o impresie groaznică în ceea ce priveşte islamul, ca să nu mai vorbim 
despre credibilitatea militară a musulmanilor. 

Credinţele şi tradiţiile preislamice, care la vremea aceea se stingeau 
datorită loviturii puternice pe care o suferiseră deja la Hunain, ar fi putut 
renaşte iarăşi într-un asemenea mediu. Ipocriţii conspirau împotriva 
musulmanilor ca să-i poată înjunghia pe la spate, în vreme ce bizantinii îi 
atacau pe faţă. Dacă un asemenea lucru ieşea la lumină şi ei reuşeau în 
încercările lor mişeleşti, eforturile Profetului şi ale însoţitorilor lui de a 
răspândi islamul erau zadarnice şi avantajele lor, care erau rezultatul unor 
lupte şi invazii succesive şi constante, deveneau nule. Mesagerul lui Allah 

- Allah să-1 binecuvânteze şi să-1 miluiască! - şi-a dat seama de toate 
aceste lucruri. Astfel, în ciuda tuturor greutăţilor şi a secetei de care 

sufereau musulmanii, Profetul - Allah să-1 binecuvânteze şi să-1 miluiască! - 
era hotărât ca aceştia să-i atace pe bizantini şi să dea bătălia decisivă la 
propriile graniţe. Nu voia să zăbovească deloc, pentru a putea împiedica 
orice încercare a bizantinilor de a se apropia de pământul islamului. 

După ce Mesagerul lui Allah - Allah să-1 binecuvânteze şi să-1 
miluiască! - a luat decizia finală, el a poruncit tovarăşilor lui să se 
pregătească de război şi a trimis după mekkani şi alte triburi arabe, 
cerându-le ajutorul. 

Contrar obiceiului său de a-şi ascunde adevărata intenţie de invazie, 
declarând o ţintă falsă, de această dată el a anunţat deschis dorinţa de a-i 
înfrunta pe bizantini şi de a se angaja cu ei în luptă. A explicat situaţia 
oamenilor săi pentru ca ei să se pregătească şi i-a îndemnat să lupte pe 
calea lui Allah. Cu această ocazie, Allah a trimis o parte din "Capitolul 
Tauba", îndemnându-i la curaj şi hotărâre. 

Pe de altă parte, Mesagerul lui Allah - Allah să-1 binecuvânteze şi 
să-1 miluiască! - i-a rugat să facă milostenii şi să-şi cheltuiască averile în 
numele lui Allah. De îndată ce musulmanii au auzit glasul Mesagerului lui 
Allah chemându-i să lupte cu bizantinii, au alergat în mare grabă şi au 
început de îndată să se pregătească de război. în Medina au început să 
sosească triburi şi clanuri din toate părţile. Marea lor majoritate a răspuns 
pozitiv chemării sale. Doar cei slabi de înger au ales să rămână de-o parte, 
adică numai trei oameni. Până şi cei săraci şi nevoiaşi care nu aveau 
animale de călărie au venit la Mesagerul lui Allah - Allah să-1 binecuvânteze 
şi să-1 miluiască! - să ceară unul pentru a putea lua parte la luptă împotriva 
bizantinilor. El a zis: 

"..."Nu găsesc pe ce să vă port!" şi care s-au întors cu ochii plini de 
lacrimi, de mâhnire că ei nu găsesc ce să dea". [9:92] 

Musulmanii se întreceau în a dărui bani şi a face milostenii pentru a 
susţine această invazie. 'Osman, de exemplu, care pregătise deja două 
sute de cămile înşăuate pentru călătoria la Aş-Şam, le-a dăruit pe toate, 
împreună cu două sute de uncii de aur, ca milostenie. A mai adus o mie de 
dinari şi i-a înmânat Profetului - Allah să-1 binecuvânteze şi să-1 miluiască!, 
iar acesta i-a dat mai departe şi a zis: "De acum înainte nici un rău nu se 
va mai lipi de 'Osman, indiferent ce va face."' 1 ' Osman a tot dat până ce a 
ajuns cu milostenia la nouă sute de cămile şi o sută de cai, în afară de 



[1] Jami At-Tirmidhi, 2/211 (Virtuţile lui Osman). 

banii pe care-i plătise. 

Abdur Rahman a plătit două sute de uncii de argint, iar Abu Bakr a 
dat toţi banii pe care-i avea şi nu a lăsat nimic pentru familia sa. Doar 
Allah şi Mesagerul Său îl protejeau. 'Omar a renunţat la jumătate din averea 
sa. Şi Al-'Abbas a dăruit o mulţime de bani. Talha Sa'd bin 'Ubada şi 
Muhammed bin Maslama au contribuit de asemenea cu bani pentru reuşita 
invaziei. 'Asim bin 'Udai a oferit curmale cât nouăzeci de poveri de cămilă. 
Oamenii s-au întrecut să ofere din multul sau puţinul pe care-1 aveau. Unul 
dintre ei a oferit singura jumătate de baniţă pe care o avea (sau o baniţă 
întreagă) de curmale. Femeile au participat la această "competiţie", oferind 
din lucrurile pe care le aveau: brăţări, cercei şi inele. Nimeni nu s-a dat în 
lături de la cheltuieli, cu excepţia ipocriţilor: 

"Pe aceia care îi ponegresc pe dreptcredincioşii, care de bună voie 
fac milostenii dar nu află [pentru a oferi] decât [rodul] trudei lor,..." [9:79] 

Armata musulmană pleacă la Tabuk 

După ce a terminat dotarea armatei, Mesagerul lui Allah - Allah să-1 
binecuvânteze şi să-1 miluiască! - a ordonat ca Muhammed bin Maslama 
Al-Ansar să fie numit conducător peste Medina. într-o altă versiune se 
spune că a fost numit Siba' bin Arftah. El i-a încredinţat lui 'Aii bin Abu 
Talib siguranţa familiei sale şi i-a poruncit să rămână cu ei. Această 
mişcare i-a făcut pe ipocriţi să-1 desconsidere pe 'Aii, astfel că el i s-a 
alăturat Mesagerului lui Allah - Allah să-1 binecuvânteze şi să-1 miluiască! 

Profetul însă 1-a determinat pe 'Aii să se întoarcă din nou la Medina, 
după ce i-a spus: "Nu te-ai mulţumi să fii aşa cum Aaron (Harun) a fost 
pentru Moise." După care a adăugat: "Dar după mine nu va mai fi nici un 
Profet." 

într-o zi de joi, Mesagerul lui Allah - Allah să-1 binecuvânteze şi să-1 
miluiască! - a pornit către nord, spre Tabuk. Spre deosebire de trecut, când 
armata musulmană număra câteva sute de luptători, acum aceasta avea 
30.000 de soldaţi. Musulmanii nu mai mărşăluiseră niciodată într-o formaţie 
atât de mare. 

în ciuda tuturor contribuţiilor materiale şi a animalelor de călărie, 
armata nu era echipată în întregime. Lipsa proviziilor şi a animalelor era 
atât de serioasă, încât o cămilă era călărită pe rând de optsprezece 

oameni, iar soldaţii erau uneori nevoiţi să mănânce frunzele copacilor, de li 
se umflau buzele. Alţi câţiva au trebuit să taie cămilele atât de preţioase 
pentru a putea să bea apa din stomacul lor. Din această cauză, armata a 
fost numită "armata sărăciei". 

în drum spre Tabuk, armata islamică a trecut pe lângă Al-Hijr, locul 
de unde izvora Thamudul, care-şi săpase albia în rocile uriaşe ale văii. 
Aceasta este astăzi Valea Al-Qura. Pe aceste pământuri a trăit neamul 
Thamud care a fost blestemat şi pedepsit de Allah. Ei au băut din acea 
apă, dar mai târziu Mesagerul lui Allah - Allah să-1 binecuvânteze şi să-1 
miluiască! - le-a spus să nu bea şi nici să nu facă ritualul spălării cu ea. El 
le-a cerut să hrănească doar cămilele din fiertura pe care o făcuseră, însă 
ei nu aveau voie nici măcar să guste din ea, sfătuindu-i să bea numai din 
puţul de unde se adăpa cămila profetului Salih. 

Ibn 'Omar a relatat: "Când au trecut pe lângă Al-Hijr, Profetul - Allah 
să-1 binecuvânteze şi să-1 miluiască! - a zis: "Nu intraţi în casele celor care 
au rătăcit, căci ce li s-a întâmplat lor o să vă ajungă şi pe voi, dar, dacă 
trebuie să faceţi acest lucru, atunci să-1 faceţi plângând de nenorocirea care 
s-a abătut asupra lor." Apoi şi-a ridicat capul şi a grăbit paşii până când a 
ieşit din valea respectivă."' 11 

Deoarece sufereau din cauza secetei, soldaţii au început să se plângă 
Profetului - Allah să-1 binecuvânteze şi să-1 miluiască, aşa că el 1-a 
implorat pe Allah, care a trimis un nor de ploaie. A plouat şi toţi oamenii au 
băut şi şi-au potolit setea. 

Când au ajuns aproape de Tabuk, Profetul a spus: "Cu voia lui Allah, 
mâine veţi ajunge la izvorul Tabuk. Nu veţi da de el înainte de a se lumina 
de ziuă. Prin urmare, oricine ajunge mai întâi să nu se atingă de apă, ci să 
aştepte până ajung eu." Mu'ad a spus: "Când am ajuns la izvor, ţâşnea 
puţină apă de acolo. Am descoperit că doi oameni ajunseseră deja înaintea 
noastră." Mesagerul lui Allah - Allah să-1 binecuvânteze şi să-1 miluiască! - 
i-a întrebat: "V-aţi atins de apă?" Ei au răspuns: "Da." El a rostit ceea ce 
Allah 1-a inspirat să rostească, apoi a luat puţină apă din acel izvor, un 
firicel de apă care se colectase într-un loc, s-a spălat pe faţă şi pe mâini, 
după care a vărsat-o înapoi. De îndată, din izvor a început să ţâşnească 
apă din belşug şi oamenii au băut. Profetul a spus: "Mu'ad, dacă ai fi sortit 



[1] Sahih Al-Bukhari, 2/634. 
[2] Sahih Muslim, 2/246. 

să ai o viaţă lungă, ai vedea câmpurile de aici pline de verdeaţă."' 2 ' 

în drumul către Tabuk ori de îndată ce au ajuns la Tabuk, Mesagerul 
lui Allah - Allah să-1 binecuvânteze şi să-1 miluiască! - a spus: "La noapte 
va sufla un vânt puternic, aşa că nici unul dintre voi să nu se ridice în 
picioare, iar cine are cămilă, să o priponească." Mai târziu, când vântul s-a 
dezlănţuit, unul dintre oameni s-a ridicat în picioare şi vântul 1-a purtat până 
la Munţii Tai.' 1 ' 

Pe toată durata călătoriei, Mesagerul lui Allah - Allah să-1 
binecuvânteze şi să-1 miluiască! - a făcut în acelaşi timp rugăciunea de 
amiază şi cea de după-amiază. La fel a făcut şi rugăciunile de apus şi de 
seară. 

Armata musulmană la Tabuk 

Armata musulmană a ajuns la Tabuk şi a început să se pregătească 
să-i înfrunte pe duşmani. Acolo, Mesagerul lui Allah - Allah să-1 
binecuvânteze şi să-1 miluiască! - a ţinut o cuvântare elocventă, 
îndrumându-i pe musulmani să nu caute bunăstarea acestei lumi, ci pe a 
celei ce va urma. El i-a prevenit, i-a îmbărbătat şi le-a dat sfaturi bune. Prin 
aceasta, i-a încurajat pe cei cu moralul doborât şi a acoperit golul lăsat de 
lipsurile de care sufereau: provizii, hrană şi altele. 

Când au aflat de venirea musulmanilor, bizantinii şi aliaţii lor s-au 
înfricoşat atât de tare, încât nici unul dintre ei nu a îndrăznit să iasă la 
luptă. Dimpotrivă, s-au risipit pe pământurile lor. Aceasta a adus prestigiu 
forţelor musulmane, a căror reputaţie şi fală militară ajunseseră până în 
mijlocul pământurilor îndepărtate ale Peninsulei Arabe. Avantajele politice 
serioase pe care forţele musulmane le-au obţinut au fost cu mult mai bune 
decât cele pe care le-ar fi putut obţine dacă aceste două armate s-ar fi 
angajat într-o confruntare militară. 

Căpetenia tribului Aila, Yahna bin Rauba, a venit la Mesagerul lui 
Allah - Allah să-1 binecuvânteze şi să-1 miluiască!, a făcut pace cu el şi i-a 
plătit tributul. De asemenea, i-au plătit tribut şi cei din triburile Jarba' şi 
Adruh. Mesagerul lui Allah - Allah să-1 binecuvânteze şi să-1 miluiască! - 
le-a dat celor două triburi, cât şi lui Yahna câte o scrisoare de garanţie în 
care scria: 



[1] Ibidem. Sahih Muslim, 2/246. 

"în Numele lui Allah, Cel Milostiv, îndurător! Aceasta este o garanţie 
de protecţie de la Allah şi de la Muhammed, Profetul, Mesagerul lui Allah, 
către Yahna bin Rauba şi tribul Aila. Corăbiile şi caravanele lor de pe uscat 
şi de pe mare vor fi apărate de Allah şi de profetul Muhammed, de el şi de 
oricine este cu el din poporul Aş-Şam, precum şi dintre cei de pe mare. 
Acela ce încalcă acest tratat nu va fi salvat de averea sa, iar ea va fi 
răsplată îndreptăţită celui ce o va lua. De asemenea, va fi ilegal ca oamenii 
să fie împiedicaţi să folosească apa izvoarelor din care s-au alimentat până 
acum sau de la orice călătorie pe care ei doresc să o facă fie pe mare, fie 
pe uscat." 

Mesagerul lui Allah - Allah să-1 binecuvânteze şi să-1 miluiască! - 1-a 
trimis pe Khalid bin Al-Ualid în fruntea a patru sute de călăreţi la 'Ukaidir 
Dumat Al-Jandal şi i-a spus: "îl vei vedea la vânătoare de vaci sălbatice." 
Şi când era o noapte cu lună, Khalid 1-a putut vedea pe Ukaidir cum a ieşit 
să le vâneze, aşa că 1-a prins, deşi era însoţit de oamenii lui şi 1-a adus 
înapoi la Mesagerul lui Allah - Allah să-1 binecuvânteze şi să-1 miluiască!, 
care i-a cruţat viaţa şi a făcut pace cu el, forţându-1 să plătescă două mii de 
cămile, opt sute de capete de vite, patru sute de armuri şi patru sute de 
suliţe. El 1-a obligat să-şi recunoască îndatorirea de a plăti tribut şi 1-a 
însărcinat să-1 adune şi de la triburile Dumat, Tabuk, Aila şi Taima'. 

Triburile care erau aliate cu bizantinilor au devenit conştiente că 
dependenţa de foştii lor stăpâni luase sfârşit. De aceea, au trecut de partea 
musulmanilor. Astfel, statul islamic şi-a extins frontierele într-o asemenea 
măsură încât a atins graniţele bizantinii şi ale aliaţilor lor. Putem deci 
observa că rolul aliaţilor bizantinilor se încheiase. 

întoarcerea la Medina 

Armata musulmană s-a întors învingătoare de la Tabuk şi fără pierderi, 
Allah scutindu-i de nenorocirile luptei. 

La întoarcere, pe un drum de munte, doisprezece ipocriţi au atentat 
la viaţa Profetului când acesta trecea pe acolo, însoţit doar de Ammar care 
ţinea frâiele cămilei sale şi de Huzaifa bin Al-Iaman, care o mâna, în vreme 
ce ceilalţi oameni ajunseseră deja în vale. 

Ipocriţii au profitat de această ocazie ca să-1 omoare pe Profet. Cum 
Mesagerul lui Allah şi cei doi însoţitori ai săi mergeau de-a lungul drumului, 

au auzit glasuri ce veneau din spate. Atunci ei s-au întors şi au văzut oameni 
cu feţele acoperite. Huzaifa, care fusese trimis de Profet să vadă ce se 
întâmplă, i-a văzut şi le-a izbit animalele cu un cârlig pe care-1 avea în 
mână, iar Allah a răspândit frica în inimile lor. Ei au fugit şi s-au dus la ai 
lor. Mesagerul lui Allah - Allah să-1 binecuvânteze şi să-1 miluiască! - i-a 

spus lui Huzaifa numele tuturor ipocriţilor, de aceea el fiind numit 
"confidentul Profetului". în legătură cu această întâmplare, Allah spune: 

"... Ei au uneltit ceea ce nu au izbutit..." [9:74] 

Când a văzut că Medina se ivea la orizont, Profetul - Allah să-1 
binecuvânteze şi să-1 miluiască! - a zis: "Aceasta este o vedere plăcută 
ochiului. Iată Muntele Uhud pe care noi îl iubim şi care ne iubeşte pe noi." 
Mediniţii au aflat de sosirea lor şi au ieşit să întâmpine armata. Femeile, 
tinerii, copiii şi pruncii au ieşit până în afara oraşului pentru a le sărbători 
întoarcerea acasă, cântând din toată inima: 

"Luna plină strălucea deasupra noastră, 

Printre potecile muntelui Al-Uada' 

Aducem mulţumiri celui care-L imploră pe Allah..." 

Marşul Mesagerului lui Allah - Allah să-1 binecuvânteze şi să-1 
miluiască! - la Tabuk a avut loc în luna Regeb, iar întoarcerea, în luna 
Ramadan. Prin urmare, această invazie a durat cincizeci de zile, dintre care 
douăzeci au fost petrecute la Tabuk, iar celelalte pe drum dus-întors. 
Invazia Tabuk a fost ultima pe care Profetul - Allah să-1 binecuvânteze şi 
să-1 miluiască! - a făcut-o. 

Oamenii care au rămas în urmă 

Având în vedere caracteristicile ei, această invazie a constituit un 
proces extrem de serios prin care Allah a vrut doar să-i încerce pe 
adevăraţii credincioşi şi să-i separe de ceilalţi. Aceasta este Voia constantă 
a lui Allah, în asemenea circumstanţe. în acest sens, El spune: 

"Allah nu-i va lăsa pe credincioşi în starea în care voi sunteţi decât 
numai până ce-1 va despărţi pe cel rău de cel bun..." [3:179] 

Aceia care au rămas de-o parte şi nu au participat la această invazie 
erau ipocriţii. Oricând era informat de rămânerea în urmă a vreunui om, 
Mesagerul lui Allah - Allah să-1 binecuvânteze şi să-1 miluiască! - spunea: 
"Lăsaţi-1 în pace! Dacă Allah ştie că el este bun, El îl va face să vă 

urmeze, dar, dacă nu este aşa, Allah ne va scăpa de el." 

Nimeni nu a rămas în urmă, cu excepţia celor care au fost împiedicaţi 
din motive serioase ori datorită ipocriţilor care au minţit în faţa lui Allah şi a 
Mesagerului Său. 

Unii dintre acei ipocriţi s-au tras de-o parte aducând scuze minci- 
noase. Alţii au zăbovit, dar n-au cerut imediat îngăduinţă. Ei erau dintre 
aceia cărora Allah le-a încercat credinţa, dar mai târziu El s-a întors către ei 
cu milă, acceptându-le căinţa. 

De îndată ce Mesagerul lui Allah - Allah să-1 binecuvânteze şi să-1 
miluiască! - a intrat în Medina, el a făcut două Raka'h, apoi s-a aşezat 
să-şi întâmpine poporul. Ipocriţii, în număr de peste optzeci,' 11 au venit, au 
invocat diverse scuze şi au început să jure. Profetul le-a ascultat motivaţiile 
şi 1-a implorat pe Allah să-i ierte, dar a încredinţat judecăţii lui Allah 
gândurile şi credinţa lor. 

Trei drept-credincioşi - Ka'b bin Malik, Murară bin Ar-Rabi' şi Hilal bin 
Omaiia - au ales să spună adevărul. Mesagerul lui Allah - Allah să-1 
binecuvânteze şi să-1 miluiască! - le-a interzis însoţitorilor lui să comunice 
cu ei. 

Astfel, ei au fost boicotaţi şi excluşi din viaţa comunităţii. Toată lumea 
le-a întors spatele şi ei au simţit din plin acest lucru, fiind jenaţi şi ruşinaţi. 
Greutăţile pe care le-au trăit şi care au durat peste patruzeci de zile au 
culminat cu următoarea poruncă: fiecare trebuia să-şi părăsească nevasta. 
După cincizeci de zile de boicot, Allah şi-a întors faţa către ei şi a 
dezvăluit aceasta în Coran: 

"Şi [a primit El căinţa] şi de la cei trei care au fost lăsaţi în urmă, 
până ce pământul le-a fost lor prea strâmt, cu toate că el era întins, iar 
sufletele lor au devenit şi ele prea strâmte şi atunci au ştiut ei că nu este 
adăpost de Allah decât numai la El. Apoi a primit căinţa lor, pentru ca ei să 
se poată întoarce [la El], căci Allah este Primitor al căinţei şi îndurător" 
[9:118]. 

Iertarea lui Allah a fost un prilej de mare bucurie atât pentru 
musulmani, cât şi pentru cei trei în cauză. A fost cea mai fericită zi din 
viaţa lor. Vestea bună i-a bucurat şi le-a umplut inima de fericire. Cât despre 
cei care nu au participat din cauza bolilor sau dintr-un alt motiv serios, 
Allah Preaînaltul a spus: 



[1] Fath Al-Bari, 8/119. 

"Şi nu este nici un păcat pentru cei slabi, nici pentru bolnavi şi 
nici pentru aceia care nu au din ce să cheltuiască [pe calea lui Allah], 
dacă ei sunt cu credinţă faţă de Allah şi de Trimisul Său..." [9:91] 

Când s-a apropiat de Medina, Mesagerul lui Allah - Allah să-1 
binecuvânteze şi să-1 miluiască! - a zis: "în Medina există anumiţi oameni 
care, deşi au fost lăsaţi în urmă datorită unor motive serioase, au fost tot 
timpul cu voi. Zăbavnici aşa cum sunt, ei v-au însoţit tot timpul în drumurile 
voastre de pe munţi şi văi." "Vrei să spui că au făcut asta şi totuşi se aflau 
în Medina?", s-au minunat ei. "Da, deşi erau în Medina, ei sunt cu voi", 
a spus Profetul. 

Importanţa invaziei Tabuk 

Această invazie a avut un mare efect în ceea ce priveşte extinderea 
şi confirmarea influenţei şi dominaţiei musulmanilor în Peninsula Arabă. 
A fost limpede pentru toată lumea că nici o putere în afară de cea islamică 
nu putea rezista printre arabi. Restul de necredincioşi şi ipocriţi conspirau 
constant împotriva musulmanilor şi se bazau întotdeauna pe forţele bizantine 
când aveau nevoie de sprijin sau ajutor. Aceşti oameni şi-au pierdut 
speranţele şi dorinţele de a-şi mai recăpăta fosta influenţă. Realizând că nu 
aveau nici o ieşire din această situaţie şi că erau nevoiţi să se supună în 
faţa acestui fapt împlinit, ei au renunţat la încercările lor. 

Din acest moment, ipocriţii n-au mai fost trataţi cu blândeţe de către 
musulmani. Allah nu numai că le-a poruncit musulmanilor să-i trateze cu 
stricteţe, dar le-a şi interzis să primească darurile lor sau să implore pentru 
ei iertarea lui Allah sau să le viziteze mormintele. Allah a poruncit 
musulmanilor să demoleze moscheea pe care aceştia o foloseau ca 
ascunzătoare şi loc pentru comploturile şi conspiraţiile pe care le 
pregăteau. Au fost trimise nişte versete coranice care-i dădeau în vileag, 
astfel că toată lumea din Medina ajunsese să-şi dea seama cum stau 
lucrurile de fapt. 

Marele impact pe care 1-a generat această invazie ar putea fi perceput 
şi prin numărul mare de delegaţii care au venit succesiv să-1 întâlnească pe 



[1] Ibn Hişam, 2/515-537; Zad Al- Ma'ad, 3/2-13; Sahih Al-Bukhari, 2/633, 635- 
637, 1/252, 414; Fath Al-Bari, 8/110-126; Muhtasar Sirat Ar-Rasul, p. 391-407. 

Mesagerul lui Allah - Allah să-1 binecuvânteze şi să-1 miluiască! Fireşte, 
delegaţiile veneau să-1 întâlnească la sfârşitul fiecărei invazii, mai ales după 
cucerirea Mekkăi.' 11 Evenimentul de la Tabuk a fost, cu siguranţă, cel mai 
de seamă. 

Versetele Coranice povestesc despre această invazie 

Au fost revelete numeroase versete din "Capitolul Tauba" referitoare la 
evenimentul de la Tabuk. Câteva versete au fost revelate înainte de marş, iar 
altele după plecarea spre Tabuk în timpul bătăliei. Câteva alte versete au 
fost revelate la sosirea Profetului în Medina. Toate aceste versete s-au 
referit la întâmplările care au caracterizat această invazie: circumstanţele 
iminente ale bătăliei, descoperirea ipocriţilor, prerogativele şi rolul special al 
luptelor pentru cauza lui Allah, acceptarea căinţei drept-credincioşilor care 
au zăbovit şi a celor care au rămas în urmă, etc. 

Câteva dintre evenimentele importante ale acelui an 

în timpul anului 9 d.H. au avut loc numeroase evenimente de mare 
semnificaţie. Acestea sunt: 

1. Acuzaţia de infidelitate' 11 dintre 'Uuaimir Al'Ajlani şi soţia lui, după 
întoarcerea Mesagerului lui Allah de la Tabuk. 

2. Lovirea cu pietre a unei femei, pe nume Ghamidiia, care a 
mărturisit că a comis un adulter. Ea a fost bătută cu pietre, dar numai după 
ce şi-a înţărcat pruncul. 

3. Negus Aşama, regele Abisinei (Etiopiei), a murit şi Profetul - Allah 
să-1 binecuvânteze şi să-1 miluiască! - a făcut rugăciunea de deces cu toate 
că el nu era în Medina. 

4. Moartea lui Umm Kulthum, fiica Profetului. Profetul - Allah să-1 
binecuvânteze şi să-1 miluiască! - a fost extrem de întristat de moartea ei. 
"Dacă aş avea o a treia fiică, ţi-aş da-o de soţie", i-a spus el lui 'Uthman. 

5. Moartea lui 'Abdullah bin Abu Salul, şeful ipocriţilor, după 
întoarcerea Profetului de la Tabuk. Mesagerul lui Allah - Allah să-1 



[1] în cazul acuzaţiilor de infidelitate care nu prezintă dovezi, atât soţul, cât şi 
soţia, jură pe Allah că sunt nevinovaţi şi nu au fost infideli. Soţul invocă blestemele lui 
Allah asupra capului său, dacă minte şi soţia invocă mânia lui Allah asupra ei, în 
cazul în care ea este cea care minte. 

binecuvânteze şi să-1 miluiască! - a implorat iertarea lui Allah pentru el. De 
asemenea, s-a rugat pentru el, chiar dacă 'Omar a dezaprobat acest lucru 
şi a încercat să-1 împiedice s-o facă. Mai târziu a fost revelet versetul 
coranic care atesta justeţea punctului de vedere al lui 'Omar. 



ABU BAKR PLEACĂ IN PELERINAJ 

în luna Zul-qi'de sau Zul-Hijje, anul 9 d.H., Mesagerul lui Allah - Allah 
să-1 binecuvânteze şi să-1 miluiască! - 1-a trimis pe Abu Bakr - Allah să fie 
mulţumit de el! - să-i conducă pe musulmani în îndeplinirea ritualurilor de 
pelerinaj. 

La scurtă vreme după plecarea musulmanilor, o revelaţie a venit din 
partea lui Allah: pasajele de deschidere ale "Capitolului Tauba", în care 
Allah "se dezleagă" de acele triburi idolatre care n-au arătat respect pentru 
tratatele pe care le încheiaseră cu Profetul. Comunicarea acestei veşti 
făcea parte din tradiţiile arabe de a face publică orice modificare legată de 
refuzarea contactelor de sânge şi avere. 

'Aii bin Abu Talib a fost numit să facă această declaraţie, recitând 
noile versete din "Capitolul Tauba". El 1-a ajuns din urmă pe Abu Bakr la 
Al-'Arj sau la Dajnan. Abu Bakr a întrebat dacă Profetul - Allah să-1 
binecuvânteze şi să-1 miluiască! - îl numise la conducere sau fusese trimis 
doar să aducă versetele. "Am fost trimis să recit versetele", a răspuns 'Aii. 
Cei doi tovarăşi au pornit apoi pentru împlinirea pelerinajului. Spre 
închiderea ritualurilor, în ziua sacrificiului ritual, 'Aii s-a ridicat la Al-Jamra 
(un loc unde se aruncă pietricele) şi i-a dat citire cu glas tare în faţa 
mulţimii îngrămădite în jurul lui, declarând că se anulează tratatul cu 
idolatri, şi li se dă un răgaz de patru luni pentru a-şi reconsidera poziţia. 

Tratatul rămânea valabil până la data expirării sale pentru idolatrii 
care nu încălcaseră drepturile musulmanilor şi nu sprijiniseră pe nimeni 
împotriva lor. 

Abu Bakr a trimis apoi câţiva musulmani să declare public că după 
anul acela nici un necredincios nu va face pelerinajul şi nu se va îngădui 



[1] Sahih Al-Bukhari, 1/220,415, 2/626,671; Zad Al Ma'ad, 3/25,26; Ibn Hişam, 
2/543-546. 

nimănui să facă ocolul Casei Sfinte, dezbrăcat. 

Acea proclamaţie interzicea de fapt toate aspectele păgânismului în 
întreaga Arabie şi afirma fără nici o urmă de îndoială că practicile 
preislamice nu mai erau permise.' 11 



O PRIVIRE IN ANSAMBLU ASUPRA INVAZIILOR 

Acest rezumat al invaziilor Profetului, al misiunilor şi al batalioanelor 
pe care el le-a format şi detaşat ne va furniza tuturor o impresie clară şi 
adevărată a Profetului - Allah să-1 binecuvânteze şi să-1 miluiască!, reieşind 
că el era cel mai drept, cel mai grav şi cel mai vigilent. Nu era un bărbat de 
geniu în această privinţă, dar era învăţătorul şi cel mai mare dintre toţi 
mesagerii în ceea ce priveşte Solia şi Mesajul Ceresc. în afară de aceasta, 
toate bătăliile în care a luptat au fost exemplare în ceea ce priveşte 
adaptarea la cerinţele de stricteţe, curaj şi bune preparative ce caracterizau 
termenii şi condiţiile de război. Nici una dintre bătăliile în care a luptat el 
nu a fost pierdută ca un rezultat al lipsei de înţelepciune sau a vreunei 
greşeli tehnice în mobilizarea armatei sau a locaţiei într-o poziţie strategică 
greşită. Dacă a pierdut vreuna dintre bătălii, aceasta nu s-a datorat faptului 
că nu a ştiut să aleagă cel mai bun şi mai potrivit câmp de luptă, nici că ar 
fi făcut o alegere eronată a căpeteniilor luptei, fiindcă el s-a dovedit a fi un 
conducător special care se deosebeşte de toţi ceilalţi care au trăit şi au 
rămas cunoscuţi în lumea noastră. 

în ceea ce priveşte evenimentele de la Uhud şi Hunain, au existat 
consecinţe ale slăbiciunii unor elemente militare la Hunain şi neascultare a 
ordinelor la Uhud. Faptul că nu au ascultat de glasul înţelepciunii şi nu au 
respectat planul de bătaie a avut un rol pasiv în cursul celor două invazii. 

Geniul său s-a manifestat clar în aceste două bătălii în care 
musulmanii au fost învinşi, fiindcă el i-a înfruntat pe duşmani cu vitejie şi a 
reuşit prin înţelepciunea sa să zădărnicească scopul acestora, aşa cum a 
fost şi cazul la Uhud. De asemenea, a reuşit să transforme înfrângerea 
musulmanilor de la Hunain într-o victorie, nesuportând gândul că o evoluţie 
eronată a operaţiilor militare lasă de obicei o impresie foarte proastă asupra 
liderilor militari şi îi obligă să fugă pentru a-şi salva viaţa. 

Până acum, am analizat aspectele simple ale conducerii militare a 

invaziilor. Pe de altă parte însă, prin aceste invazii el a reuşit să impună 
securitatea, să instaleze pacea, să risipească disensiunile şi să distrugă 
puterea militară a duşmanilor, prin lupta neîncetată dintre islam şi 
păgânism. 

Profetul avea de asemenea o intuiţie profundă şi putea face imediat 
diferenţa între credincioşi şi ipocriţi. Grupul de conducători care a luptat şi 
i-a învins pe persani şi bizantini pe câmpul de bătălie de la Aş-Şam şi Irak 
a excelat în strategie de război şi conducerea procedurilor de luptă. Acei 
conducători care au urmat după Muhammed - Allah să-1 binecuvânteze şi 
să-1 miluiască! - au reuşit să-i alunge pe duşmanii islamului din ţările şi de 
pe pământurile lor, din grădinile, apele şi fermele lor. [I-au fugărit din 
locuinţele lor, din grădinile, apele şi fermele lor.] Acei lideri musulmani erau 
tot oamenii lui Muhammed - Allah să-1 binecuvânteze şi să-1 miluiască! 
Ei erau pătrunşi de spiritul islamic şi se aflau sub influenţa acestuia. 

Ca urmare a acestor bătălii, Mesagerul lui Allah - Allah să-1 
binecuvânteze şi să-1 miluiască! - a putut să asigure tuturor musulmanilor 
locuinţe, pământuri şi posibilităţi de muncă. El a luat chiar numeroase 
măsuri legate de problemele refugiaţilor care nu aveau nici case, nici avere. 
El a dotat armata cu arme, cai şi cu un buget de înarmare. A realizat toate 
aceste lucruri fără să facă nici cea mai mică nedreptate. 

Profetul - Allah să-1 binecuvânteze şi să-1 miluiască! - a modificat 
standardele şi scopul războaielor preislamice. Războaiele lor nu erau 
orientate decât spre jaf, crimă, tiranie şi agresiune. Erau războaie ce aveau 
ca ţel oprimarea celor slabi, dărâmarea caselor şi a construcţiilor lor. Pentru 
ei, războiul era un mijloc care le permitea să violeze sau să dezgolească 
femeile, să practice cruzimi asupra celor slabi, a copiilor şi pruncilor şi să 
răspândească pe pământ corupţia. Războaiele islamice diferă însă în mod 
esenţial de cele preislamice. Un război în islam este un Jihad. Putem 
spune deci că este o luptă nobilă şi sfântă, urmând calea lui Allah, pentru 
edificarea unei societăţi musulmane care caută eliberarea omului de 
oprimare, tiranie şi agresiune. Este o societate de care oricine ar trebui să 
fie mândru în orice moment şi în orice loc. Consideraţiile şi tradiţiile 
perioadei preislamice au fost bulversate complet de islam. Ele erau atât de 
dure împotriva celor slabi, încât aceştia au trebuit să-1 implore pe Allah 
să-i întărească şi să-i ajute să scape de acel mediu, spunând: 

"Doamne! Scoate-ne pe noi din cetatea asta cu neam nelegiut şi 

dă-ne nouă din partea Ta un ocrotitor şi dă-ne nouă din partea Ta un 
ajutor." Coran [4:75] 

Războiul de corupţie, crimă şi jaf care predomina până acum se 
transformase într-unui sfânt, Jihad. Una dintre cele mai importante ţinte ale 
Jihad-ului este să elibereze omul de agresiunea, asuprirea şi tirania 
oamenilor puterii. în islam, Jihad-ul este o luptă pentru curăţirea pământului 
lui Allah de minciună, înşelătorie, fapte păcătoase şi agresiune. Este un 
război sfânt care are scopul de a instaura securitatea, pacea, mila şi 
compasiunea, precum şi respectarea drepturilor şi mărinimia. Mesagerul lui 
Allah - Allah să-1 binecuvânteze şi să-1 miluiască! - a emis reguli stricte 
legate de război şi a poruncit căpeteniilor şi soldaţilor săi să le respecte. Nu 
le era permis să încalce aceste reguli, indiferent de împrejurări. în versiunea 
sa, Sulaiman bin Buraida a relatat că tatăl său îi spusese că, întotdeauna 
când Mesagerul lui Allah - Allah să-1 binecuvânteze şi să-1 miluiască! - 
numea căpetenia unei armate sau a unui batalion, el îl sfătuia să se teamă 
de Allah Cel Mare şi Atotputernic când avea de-a face cu apropiaţii lui şi să 
fie bun cu toţi musulmanii. 

Apoi, Profetul - Allah să-1 binecuvânteze şi să-1 miluiască! - îi spunea: 

"Lupta pe care o conduci să fie în Numele lui Allah şi de dragul Său. 
Luptă împotriva celor care nu cred în Allah. Invadează, dar nu exagera. Să 
nu înşeli, să nu mutilezi niciodată corpul unui mort şi să nu ucizi pruncii." 

Mesagerul lui Allah - Allah să-1 binecuvânteze şi să-1 miluiască! - 
a cerut oamenilor să facă înlesniri şi le-a interzis să-i forţeze sau să-i 
constrângă pe ceilalţi. "Faceţi pace", a spus el, "şi să nu vă abateţi de la 
Calea cea Dreaptă. " [11 Dacă se întâmplă să ajungi pe câmpul de luptă în 
timpul nopţii, nu-i ataca niciodată pe duşmani până nu se luminează de 
ziuă. 

El a interzis categoric torturarea cu foc a oamenilor ori uciderea 
femeilor şi a copiilor şi nu a permis nici măcar ca aceştia să fie bătuţi. De 
asemenea, a interzis furtul şi jaful şi a mers până acolo încât a spus că 
bunurile câştigate prin furt se află sub aceeaşi interdicţie ca arderea unui 
cadavru. Distrugerea culturilor şi tăierea arborilor au fost şi ele interzise, 
fiind permise doar dacă acest lucru era strict necesar. 

"Să nu ucideţi un rănit, nici să nu-1 hăituiţi pe cel fugar sau să ucideţi 
un prizonier." 



[1] Sahih Muslim, 2/82,83. 

El a decretat că ambasadorii nu pot fi omorâţi. A mai subliniat şi 
faptul că nu pot fi omorâţi cei care fac legăminte sau convenţii, spunând 
chiar: "Cel care va ucide pe cineva care se află sub jurământ într-o 



[1] Zad Al-Ma'ad, 2/64-68; pentru detalii despre Jihad în Islam vezi, p. 261-262. 

convenţie nu va ajunge în Paradis şi nici nu va simţi mirosul acestuia, ce se 
simte încă de la o distanţă de patruzeci de ani." 

Mai existau şi alte reguli nobile care au purificat războaiele de mizeria 
preislamică şi le-au transformat în războaie sfinte.' 11 



OAMENII ADERA IN MASA LA RELIGIA LUI ALLAH 

Invazia şi cucerirea Mekkăi a fost, aşa cum am menţionat anterior, o 
bătălie decisivă care a distrus definitiv păgânismul. în urma acestei bătălii, 
arabii au putut distinge adevărul de minciună şi astfel ei s-au grăbit să 
îmbrăţişeze islamul. 'Amr bin Salama a spus: "Ne aflam în apropierea unei 
ape pe lângă care treceau mulţi oameni, iar pe aceia care erau călare pe 
cămile noi îi întrebam: "Ce se întâmplă cu lumea? Cum este acest om 
[Profetul]?" Ei spuneau: "El pretinde că Allah i-a arătat cutare şi cutare 
lucru." Eu memoram aceste cuvinte ca şi cum erau ieşite din pieptul meu. 
Arabii atribuiau islamizarea lor cuceririi. Ei spuneau: "Lăsaţi-1 în pace să-şi 
înfrunte neamul. Dacă este într-adevăr un Profet îi va învinge.", şi astfel, 
atunci când cucerirea a avut loc, oamenii s-au grăbit să adere la islam. 
Tatăl meu a fost primul din neamul meu care a aderat la islam. Când a 
ajuns la ai săi, el a zis: "Pe Allah, tocmai acum am fost la Profet şi el a 
zis: "Să faci cutare rugăciune la cutare timp şi cutare şi cutare rugăciuni la 
timpul acela şi acela. Când se apropie timpul de rugăciune, unul dintre voi 
să strige chemarea la rugăciune şi să-1 numiţi pe cel mai învăţat în Coran 
dintre voi să fie Imamul vostru (conducătorul rugăciunii)".' 1 ' Această tradiţie 
profetică ilustrează efectul puternic pe care 1-a avut cucerirea Mekkăi în 
cursul evenimentelor, în ceea ce priveşte consolidarea islamului, precum şi 
a poziţiei arabilor şi a convertirilor la islam. 

O dovadă clară a acestei influenţe poate fi dedusă din numărul mare 
de delegaţi ce au sosit în Medina în anii 9 şi 10 d.H. Dintre cei care s-au 
grăbit să îmbrăţişeze religia lui Allah, unii s-au alăturat armatei de zece mii 
de luptători şi au participat la cucerirea Mekkăi, astfel că la invazia de la 
Tabuk armata ajunsese la treizeci de mii de soldaţi. Această creştere a 
armatei islamice a avut loc la mai puţin de un an de la cucerirea Mekkăi. 
O sută sau o sută patruzeci de mii de pelerini musulmani au participat la 
pelerinajul de adio (Hajjatul-Uada'). Un număr foarte mare de musulmani 



[1] Sahih Al-Bukhari, 2/615,616. 

venise la Chemarea Profetului - Allah să-1 binecuvânteze şi să-1 miluiască!, 
la rugăciune, iar vocile lor vibrau atât de puternic, încât pământul se zguduia 
când ei rosteau: "Labbaik (Doamne, am răspuns Chemării Tale) şi aducem 
Laude si mulţumiri lui Allah." 



DELEGAŢIILE 

Oamenii de ştiinţă au menţionat un număr de peste şaptezeci de 
delegaţii. Nu este uşor să cercetezi un asemenea număr de delegaţii şi, în 
afară de asta, expunerea lor în detaliu nu ne este de prea mare folos. De 
aceea, voi face doar o expunere a lucrurilor cu semnificaţie istorică. 
Oricum, cititorul trebuie să ţină cont că, în afară de majoritatea triburilor 
care au sosit în Medina după cucerire, erau delegaţii şi înainte de cucerire. 

1. Delegaţia 'Abdul Qais. Acest trib a avut două delegaţii. Prima a 
venit în anul 5 d.H. sau chiar mai înainte. Munqid bin Haiian, un membru al 
acestui trib, făcea negustorie în Medina. Astfel, de îndată ce a aflat despre 
islam, adică, după emigrare, el a îmbrăţişat islamul şi a dus oamenilor săi 
un mesaj de la Profet - Allah să-1 binecuvânteze şi să-1 miluiască! Aceştia 
au devenit într-un final musulmani. Treisprezece sau paisprezece dintre ei 
au venit să-1 vadă pe Profet - Allah să-1 binecuvânteze şi să-1 miluiască! - 
într-una din lunile sfinte, cerând sfatul Profetului în privinţa Credinţei şi a 
băuturilor. Mesagerul - Allah să-1 binecuvânteze şi să-1 miluiască! - a spus 
şefului lor, Al-Aşaj Al-Usri: "Ai două calităţi care plac lui Allah: spirit de 
deliberare şi clemenţă." 

A doua lor venire a avut loc în anul delegaţiilor. Erau patruzeci de 
oameni. Al-Jarud bin Al-'Ala' Al-'Abdi, care era creştin, dar a devenit un 
drept-credincios musulman, făcea şi el parte din grup.' 1 ' 

2. Delegaţia Daus. Sosirea acestui trib a avut loc la începutul anului 
7 d.H., când Mesagerul lui Allah - Allah să-1 binecuvânteze şi să-1 
miluiască! - se afla la Khaibar. At-Tufail bin 'Amr Ad-Dausi, despre care am 
vorbit deja şi am explicat cum a devenit musulman în timp ce Mesagerul lui 
Allah - Allah să-1 binecuvânteze şi să-1 miluiască! - se afla la Mekka, s-a 
întors acasă la ai săi, unde a început să-i cheme pe oameni la islam, dar ei 
au tot amânat, până când, disperat din cauza lor, el s-a întors la Mesager 



[1] Explicaţia lui Sahih Muslim de An-Nawawi, 1/33; Fath Al-Bari, 8/85,86. 

- Allah să-1 binecuvânteze şi să-1 miluiască! - şi 1-a rugat să-1 invoce pe Allah 
împotriva tribului Daus. Mesagerul lui Allah - Allah să-1 binecuvânteze şi să-1 
miluiască! - însă, 1-a implorat pe Allah să călăuzescă tribul Daus, care mai 
târziu a îmbrăţişat islamul. Astfel, At-Tufail a sosit la Medina, însoţit de 
şaptezeci de familii din poporul său, la începutul anului 7 d.H., când 
Mesagerul lui Allah - Allah să-1 binecuvânteze şi să-1 miluiască! - se afla la 
Khaibar. At-Tufail 1-a urmat acolo. 

3. Solul lui Farua neamul 'Amr Al-Judhami. Farua era un 
conducător arab din armata bizantină. El locuia la Mu'an în vecinătatea 
pământurilor Aş-Şam. Acesta, văzând curajul şi hotărârea musulmanilor, a 
devenit musulman. Bătălia de la Mu'ta, care a avut loc în anul 8 d.H., i-a 
stârnit admiraţia. Printr-un sol al său, el a trimis în dar Mesagerului lui Allah 

- Allah să-1 binecuvânteze şi să-1 miluiască! - un asin alb, pentru a-1 informa 
despre convertirea sa la islam. Când bizantinii au aflat că a aderat la islam, 
l-au trimis la închisoare, după ce mai înainte îi oferiseră şansa de a alege 
între două variante: a se lepăda de islam sau a fi pedepsit cu moartea. 
Fiindcă a refuzat să se lepede, ei l-au răstignit şi i-au tăiat capul la fântâna 
'Afra' din Palestina.' 1 ' 

4. Delegaţia Suda'. Această delegaţie a sosit după plecarea 
Mesagerului lui Allah - Allah să-1 binecuvânteze şi să-1 miluiască! - de la 
Al-Ji'rana, în anul 8 d.H. Aceasta s-a întâmplat din cauză că Mesagerul lui 
Allah - Allah să-1 binecuvânteze şi să-1 miluiască! - trimisese deja o misiune 
alcătuită din patru sute de musulmani, unde se afla Suda' (o fântână cu apă 
dulce) în Yemen. Misiunea se stabilise acolo, la gura unui canal. Ziiad bin 
Al-Harith As-Suda'i a aflat de şederea lor, a venit la Mesagerul lui Allah 

- Allah să-1 binecuvânteze şi să-1 miluiască! - şi i-a zis: "Am venit la tine ca 
trimis al poporului meu, aşa că spune armatei tale să se întoarcă şi eu 
garantez pentru ai mei." Armata a fost trimisă înapoi. în schimb, As-Suda'i 
a mers la ai săi şi i-a îndemnat să vină şi să-1 întâlnească pe Mesagerul lui 
Allah - Allah să-1 binecuvânteze şi să-1 miluiască! Până la urmă, au venit 
cinsprezece dintre ei şi au făcut legământ cu el, ca adevăraţi musulmani. 
La rândul lor, când s-au întors acasă i-au îndemnat pe ceilalţi să devină 
musulmani. în acest mod s-a răspândit islamul în mijlocul lor. Mai tîrziu, o 
sută de oameni l-au însoţit pe Mesagerul lui Allah - Allah să-1 binecuvânteze 
şi să-1 miluiască! - în pelerinajul de adio (Hajjatul-Uada') 



[1] Zad Al-Ma'ad, 3/45; Taghunul Qur'an, 2/169. 

5. Venirea lui Ka'b bin Zuhair bin Abu Sulma. Ka'b, care făcea 
parte dintr-o familie de poeţi, a fost considerat unul dintre cei mai sensibili 
poeţi arabi. Pe vremea când nu era musulman, el obişnuia să-1 satirizeze pe 
Profet - Allah să-1 binecuvânteze şi să-1 miluiască! în anul 8 d.H., când 
Profetul - Allah să-1 binecuvânteze şi să-1 miluiască! - se întorsese deja din 
invazia At-Ta'if, Bujair bin Zuhair a scris fratelui său Ka'b o scrisoare prin 
care-1 atenţiona şi-1 sfătuia: "Mesagerul lui Allah a ucis câţiva oameni în 
Mekka care îl satirizau şi îl batjocoreau, iar ceilalţi poeţi care au 
supravieţuit, au fugit în toate părţile pentru a-şi salva viaţa. Aşa că dacă vrei 
să-ţi salvezi pielea, grăbeşte-te la Mesagerul lui Allah. El nu-i ucide 
niciodată pe cei ce se întorc la el cu căinţă. Dacă nu vrei să faci cum îţi 
spun eu, depinde de tine prin ce mijloace vei reuşi să-ţi păzeşti pielea." 

Cei doi fraţi au corespondat mult timp, până ce Ka'b a început să se 
simtă de parcă pământul s-ar fi îngustat pentru el. A plecat la Medina şi a 
stat ca oaspete în casa unui om din tribul Juhaina. Ei au făcut împreună 
rugăciunea de dimineaţă, dar când se pregătea de plecare omul i-a sugerat 
să meargă la Mesagerul lui Allah - Allah să-1 binecuvânteze şi să-1 
miluiască! El a mers, s-a aşezat lângă el şi i-a ţinut mâna în mâna sa. 
Mesagerul lui Allah - Allah să-1 binecuvânteze şi să-1 miluiască! - nu-1 mai 
văzuse pe Ka'b înainte şi de aceea nu 1-a recunoscut. Atunci, Ka'b a spus: 
"O, Mesager al lui Allah! Ka'b bin Zuhair a venit la tine ca un musulman 
spăşit. Va fi el în siguranţă şi iertat dacă ţi-1 aduc aici?" Mesagerul lui Allah 
- Allah să-1 binecuvânteze şi să-1 miluiască! - a zis: "Da." "Eu sunt Ka'b bin 
Zuhair!", a răspuns el. Când a auzit asta, unul dintre "ajutoare" s-a ridicat în 
picioare şi a cerut îngăduinţa Profetului să-i taie capul. "Lasă-1 în pace!", a 
spus Profetul - Allah să-1 binecuvânteze şi să-1 miluiască! "A venit ca un 
musulman care se căieşte de atitudinea lui din trecut." Ka'b a recitat atunci 
poemul său binecunoscut "Su'ad a apărut...", în care îi aducea laude 
Profetului - Allah să-1 binecuvânteze şi să-1 miluiască!, îi mulţumea şi îşi 
cerea iertare pentru greşelile pe care le făcuse. El a recunoscut misiunea 
lui Muhammed. în acest poem se adresa atât emigranţilor, cât şi 
"ajutoarelor", dar în mod diferit. El îi lăuda pe emigranţi, dar critica 
"ajutoarele", fiindcă unul dintre ei ceruse permisiunea Profetului de a-1 ucide. 
Mai târziu, Ka'b a încercat să compenseze acest lucru, lăudându-i şi pe 
"ajutoare", într-un alt poem. 

6. Delegaţia 'Uzară. Această delegaţie era formată din doisprezece 

oameni şi a ajuns la Medina în luna Safar, anul 9 d.H. Ei au rămas acolo 
timp de trei zile. Printre ei se afla şi Hamza bin An-Nu'man. Când au fost 
întrebaţi cine erau, ei au zis: "Noi suntem din neamul 'Uzară, fraţii de lapte 
ai lui Qusai, din partea mamei lui. Noi suntem cei care l-au sprijinit pe 
Qusai şi i-am alungat pe Khuza'a şi pe cei din neamul Bakr din sânul 
Mekkăi. Avem familii şi rude." Atunci Mesagerul lui Allah - Allah să-1 
binecuvânteze şi să-1 miluiască! - i-a primit cu bunăvoinţă şi le-a spus cum 
va fi cucerit Aş-Şam-ul. Pe de altă parte le-a interzis să consulte ghicitorii şi 
să mănânce animalele pe care le măcelăreau. Până la urmă, ei au devenit 
musulmani şi au rămas acolo timp de mai multe zile, după care au plecat 
acasă. 

7. Delagaţia Bali. Au ajuns în Rabi' Al-Auual, anul 9 d.H. Au aderat 
la islam şi au rămas în Medina timp de trei zile. Şeful lor, Abu Ad-Dabib, 
1-a întrebat dacă ospitalitatea era răsplătită de Allah. Mesagerul lui Allah 
- Allah să-1 binecuvânteze şi să-1 miluiască! - a spus: "Da, şi aşa este cu 
orice milostenie pe care o faci pentru bogaţi sau săraci, adică pomană." 

De asemenea, el a întrebat care este timpul aferent ospitalităţii. 
Profetul a răspuns că sunt necesare minim trei zile. "Ce se întâmplă cu 
oaia rătăcită?" Profetul a zis: "Este a ta ori a fratelui tău, dacă nu, o 
primeşte lupul." El a întrebat şi despre cămila rătăcită. "Nu este treaba ta. 
Las-o în pace! Stăpânul ei va încerca să o găsească." 

8. Delegaţia Thaqif. Au ajuns în Ramadan, anul 9 d.H., după 
întoarcerea Profetului - Allah să-1 binecuvânteze şi să-1 miluiască! - de la 
Tabuk. Cât despre cum au devenit aceştia musulmani s-ar putea deduce din 
ceea ce urmează. Şeful lor, 'Uruah bin Mas'ud Ath-Thaqafi, a venit să-1 vadă 
pe Mesagerul lui Allah - Allah să-1 binecuvânteze şi să-1 miluiască!, după 
întoarcerea acestuia de la At-Ta'if, în Zul-qi'de, anul 8 d.H. 'Uruah a devenit 
musulman. El a crezut că dacă va povesti oamenilor lui şi îi va chema să 
îmbrăţişeze islamul, aceştia îl vor asculta, fiindcă fusese întotdeauna un şef 
ascultat. Ei îl iubeau chiar mai mult decât pe primul lor născut. Cu toate 
acestea, atunci când i-a chemat la islam, ei au tras în el cu săgeţi din 
toate părţile şi l-au omorât. Când şi-au dat seama că nu erau în stare să 
lupte cu vecinii lor arabi, care făcuseră legământ cu Profetul - Allah să-1 
binecuvânteze şi să-1 miluiască! - şi se convertiseră la islam, ei au hotărât 
să trimită un om la Mesagerul lui Allah - Allah să-1 binecuvânteze şi să-1 
miluiască! Au ajuns la concluzia că trimisul potrivit era 'Abd Yalail bin 'Amr. 

'Abd a refuzat să facă acest lucru de teamă că ar putea fi ucis aşa cum 
procedaseră şi cu 'Urua. "Nu voi face un asemenea lucru dacă nu voi fi 
însoţit şi de alţi oameni" a spus 'Abd. Atunci, ei au trimis doi oameni dintre 
aliaţii lor şi alţi trei din neamul Malik. între cei şase se afla şi 'Uthman bin 
Abu Al-'As Ath-Thaqafi, care era cel mai tânăr dintre ei. 

Când au intrat în audienţă la Profet - Allah să-1 binecuvânteze şi să-1 
miluiască! - au văzut că într-un colţ al moscheei era ridicat un cort, de 
unde puteau să asculte Coranul şi să-i vadă pe oameni la rugăciune. în 
timpul şederii lor au venit de multe ori la Profet - Allah să-1 binecuvânteze şi 
să-1 miluiască!, care i-a chemat să îmbrăţişeze islamul, până când şeful lor 
i-a cerut Mesagerului lui Allah - Allah să-1 binecuvânteze şi să-1 miluiască! - 
să încheie cu tribul Thaqif un tratat de pace, prin care să le permită să 
comită adulter, să bea vin şi să practice din nou camătă. Ei au cerut de 
asemenea să nu le distrugă idolul tiran "Al-Lat" şi să nu-i oblige să facă 
rugăciuni. în final, au insistat să nu fie forţaţi să-şi distrugă idolii. Dar 
Mesagerul lui Allah - Allah să-1 binecuvânteze şi să-1 miluiască! - le-a 
refuzat toate pretenţiile. Ei s-au retras la o parte să se sfătuiască. Dându-şi 
seama că nu mai aveau nici o altă alternativă, ei au cedat şi au îmbrăţişat 
islamul. Singura condiţie asupra căreia au insistat a fost ca Mesagerul lui 
Allah - Allah să-1 binecuvânteze şi să-1 miluiască! - să fie acela care să se 
ocupe de demolarea lui Al-Lat, iar tribul Thaqif să nu aibă nimic de-a face 
cu acest lucru. Mesagerul lui Allah - Allah să-1 binecuvânteze şi să-1 
miluiască! - a acceptat şi a făcut legământ cu ei. 

Uthaman bin Abu Al-As era cel mai atent şi mai interesat de a studia 
jurisprudenţa şi de a învăţa Coranul, iar Mesagerul lui Allah - Allah să-1 
binecuvânteze şi să-1 miluiască! - 1-a numit conducător peste poporul său. 

în fiecare dimineaţă, delegaţia mergea să-1 vadă pe Mesagerul lui Allah 
- Allah să-1 binecuvânteze şi să-1 miluiască! Pe 'Uthman bin Abu Al-'As, 
fiindcă era cel mai tânăr, îl lăsau să aibă grijă de cămile şi de lucrurile lor. 
La prânz, când ceilalţi se întorceau să doarmă, 'Uthman mergea la 
Mesagerul lui Allah - Allah să-1 binecuvânteze şi să-1 miluiască!, pentru a 
învăţa Coranul şi a întreba despre probleme religioase. Dacă se întâmpla ca 
Profetul - Allah să-1 binecuvânteze şi să-1 miluiască! - să doarmă, atunci 
mergea la Abu Bakr în acelaşi scop. Cu trecerea timpului el s-a dovedit a fi 
o sursă de binecuvântare pentru poporul său. Fiindcă la vremea apostaziei 
(Ar-Riddah), când tribul Thaqif era hotărât să renunţe la islam, el s-a 

adresat lor astfel: "O popor Thaqif, aţi fost ultimii care aţi îmbrăţişat 
această credinţă, nu fiţi primii care renunţă la ea." Auzindu-1, şi-au dat 
seama că ar comite o greşeală dacă ar renunţa la islam şi s-au agăţat cu 
putere de islam. 

Grupul de delegaţi s-a întors acasă, dar a hotărât că ar fi mai bine să 
ascundă pentru o vreme adevărul. Ei le-au spus oamenilor să se aştepte la 
luptă în orice moment. S-au prefăcut supăraţi şi deprimaţi. Au pretins că 
Mesagerul lui Allah - Allah să-1 binecuvânteze şi să-1 miluiască! - le-a cerut 
să îmbrăţişeze islamul şi să renunţe la adulter, vin, practicarea cametei şi 
la alte lucruri, altfel va lupta împotriva lor. Cuprinşi de aroganţă şi zel faţă de 
tradiţiile preislamice, Thaqif au rămas zile întregi hotărâţi să iasă la luptă. 
Apoi, Allah a răspândit spaima şi descurajarea în inimile lor, în aşa măsură 
că ei au renunţat la luptă şi s-au gândit ca delegaţia să se întoarcă la el şi 
să anunţe acordul lor. Doar în acel moment, grupul de delegaţi le-a dezvăluit 
adevărul şi le-a relatat discuţia paşnică avută cu Profetul. Tribul Thaqif a 
aderat la islam. 

Mesagerul lui Allah - Allah să-1 binecuvânteze şi să-1 miluiască! - 
a trimis câţiva oameni, sub comanda lui Khalid Al-Ualid, să dărâme idolul 
Lat. Al-Mughira bin Şu'ba s-a ridicat în picioare, a luat sapa şi târnăcopul 
şi a spus: "Pe Allah, vă voi face să râdeţi de Thaqif." El a izbit cu uneltele 
şi s-a prefăcut că se prăbuşeşte în timp ce alerga. Cei din tribul Thaqif 
s-au cutremurat când au văzut asta şi au zis: "Allah să-1 înfricoşeze pe 
Al-Mughira. Zeiţa 1-a ucis." Când a auzit asta, Al-Mughira a sărit în picioare 
şi a spus: "Allah să aibă milă de voi. Idolul Al-Lat nu este altceva decât o 
grămadă de pământ şi pietre." Apoi a izbit uşa şi a spart-o. S-a căţărat pe 
cel mai înalt zid şi la fel au făcut şi ceilalţi. Au dărâmat idolul Al-Lat, până 
l-au făcut una cu pământul. Apoi au săpat la temelia sa şi au scos afară 
bijuteriile şi veşmintele ce se aflau acolo, spre marea uimire a tribului 
Thaqif. Khalid bin Al-Ualid şi grupul său s-au întors la Mesagerul lui Allah 
- Allah să-1 binecuvânteze şi să-1 miluiască! - cu bijuteriile şi veşmintele de 
la Al-Lat. Profetul - Allah să-1 binecuvânteze şi să-1 miluiască! - le-a împărţit 
şi i-a mulţumit lui Allah pentru că 1-a ajutat la consolidarea religiei sale.' 11 

9. Mesajul de la regii Yemenului. După reîntoarcerea de la Tabuk, 
Mesagerului lui Allah - Allah să-1 binecuvânteze şi să-1 miluiască! - 



[1] Zad Al-Ma'ad, 3/26-28; Ibn Hişam, 3/537-542. 

i-a parvenit un mesaj de la regii din Himiar, Al-Harith bin 'Abd Kilal, Na'am 
bin Abd Kilal, Nu'man bin Qil Zi Ra'in, Hamdan şi Mu'afir. Trimisul lor era 
Malik bin Murra Ar-Rahaui. Ei l-au trimis pentru a-1 informa pe Profet - Allah 
să-1 binecuvânteze şi să-1 miluiască! - că voiau să îmbrăţişeze islamul şi să 
renunţe la politeism. Ca răspuns la mesajul lor, Mesagerul lui Allah - Allah 
să-1 binecuvânteze şi să-1 miluiască! - le-a explicat îndatoririle, obligaţiile şi 
drepturile lor în islam şi, în legătură cu cei care nu vor accepta islamul şi 
le-a oferit legământul lui Allah şi legământul Mesagerului Său, dacă 
dovedeau că plătesc tributul care era încă în întârziere. El i-a trimis la ei pe 
câţiva dintre însoţitorii lui, sub comanda lui Mu'ad bin Jabal - Allah să fie 
mulţumit de el! 

10. Delegaţia Hamdan. Această delegaţie a sosit în anul 9 d.H., 
după întoarcerea Mesagerului de la Tabuk. Mesagerul lui Allah - Allah să-1 
binecuvânteze şi să-1 miluiască! - a făcut cu ei un legământ prin care le 
garanta îndeplinirea tuturor cererilor lor. L-a trimis pe Malik bin An-Namt ca 
şef al lor şi l-a numit reprezentant al celor care îmbrăţişaseră islamul. 
Khalid bin Al-Ualid a fost numit pentru ei toţi, cu scopul de a-i chema la 
islam. Timp de şase luni a făcut lucrul acesta, dar nimeni nu a răspuns la 
chemarea lui. Mai târziu, a fost trimis acolo Aii bin Abu Talib, în timp ce 
Khalid a primit poruncă să se întoarcă acasă. La sosirea sa la Hamdan, Aii 
le-a comunicat un mesaj de la Mesagerul lui Allah - Allah să-1 
binecuvânteze şi să-1 miluiască! - şi i-a chemat la islam. Ei au răspuns 
chemării şi au devenit musulmani. Aii i-a scris Mesagerului lui Allah - Allah 
să-1 binecuvânteze şi să-1 miluiască! - şi l-a informat asupra bunului mers al 
lucrurilor. După ce a citit scrisoarea, Mesagerul lui Allah - Allah să-1 
binecuvânteze şi să-1 miluiască! - s-a prosternat, apoi şi-a ridicat capul şi a 
zis: "Pacea să fie cu Hamdan! Pacea să fie cu Hamdan!" 

11. Delegaţia neamului Fazara. După întoarcerea Mesagerului de la 
Tabuk, o delegaţie a neamului Fazara a venit să-1 vadă. Aceasta s-a 
întâmplat în anul 9 d.H. Grupul de delegaţi era alcătuit din peste zece 
oameni. Ei au venit pentru a mărturisi islamul şi pentru a se văita de seceta 
din regiunea lor. Mesagerul lui Allah - Allah să-1 binecuvânteze şi să-1 
miluiască! - a urcat la amvon şi a ridicat mâinile implorându-1 pe Allah să le 
trimită ploaie, astfel: "O, Allah, îngăduie să cadă ploaia şi să ude 



[1] Zad Al-Ma'ad, 3/48. 

pământurile amorţite. O, Allah, trimite ploaia care să salveze, să învioreze şi 
să facă iarba să crească, şi, mai devreme, nu mai târziu, să acopere întreg 
pământul. Să fie o ploaie a milei şi nu una de tortură şi pedeapsă. Acea 
ploaie să nu distrugă şi să nu inunde. O, Allah, trimite-ne apă şi ajută-ne să 
ieşim victorioşi în lupta cu duşmanul"' 1 ' 

12. Delegaţia Najran. Najran era o regiune întinsă, aflată la o 
distanţă de şapte poşte la sud de Mekka, către Yemen. Cuprindea şaptezeci 
şi trei de sate. Un călăreţ iute avea nevoie de o zi întreagă ca să ajungă 
acolo.' 1 ' Forţele militare ale regiunii erau alcătuite dintr-o sută de mii de 
luptători, iar ei erau creştini. 

Sosirea lor a avut loc în anul 9 d.H., iar delegaţia cuprindea şaizeci 
de oameni. Douăzeci şi patru dintre ei proveneau din familii nobile. Trei 
dintre cei douăzeci şi patru au fost concomitent căpetenii ale Najran-ului. 
Primul a fost prinţul 'Abdul Masih, zis "Al-'Aqib", care se ocupa de afaceri 
guvernamentale. Al doilea era Al-Aiham sau Şarhabil, zis "As-Saiiid" 
(Stăpânul), şi se ocupa de problemele politice şi de educaţie. Abu Haritsa 
bin 'Alqama era al treilea. El era episcop şi în sarcina lui se aflau 
călăuzirea spirituală şi toate problemele religioase. 

Când a sosit în Medina, grupul de delegaţi s-a întâlnit cu Profetul 
- Allah să-1 binecuvânteze şi să-1 miluiască! Ei au schimbat opinii cu el, 
dar, când el i-a chemat la islam şi le-a recitat din Coran, ei au refuzat. 
L-au întrebat care era părerea lui despre Isus - Pacea să fie cu el!, însă el 
nu le-a răspuns imediat şi abia după o zi întreagă i-a fost revelat următorul 
verset din Coran: 

Înaintea lui Allah, Isus este asemenea lui Adam, pe care El 1-a făcut 
din lut şi apoi i-a zis lui "Fii" şi el a fost. 

Adevărul vine de la Domnul tău şi nu va fi dintre aceia care se 
îndoiesc! 

Acelora care se ceartă cu tine [o, Muhammed], în privinţa lui [Isus], 
după ştiinţa pe care ai primit-o, spune-le: "Veniţi, să-i chemăm pe fiii noştri 
şi pe fiii voştri, pe muierile noastre şi pe muierile voastre, pe noi înşine şi 
pe voi înşivă, apoi să ne rugăm şi să chemăm blestemul lui Allah asupra 
celor ce mint!". [3:59-61] 

Când s-a luminat de ziuă, Mesagerul lui Allah - Allah să-1 bine- 



[1] Fath Al-Bari, 8/94. 

cuvânteze şi să-1 miluiască! - le-a recitat versetul care-i fusese revelat, 
explicându-le cum este văzut Isus în Coran. El i-a lăsat o zi întreagă să se 
sfătuiască şi să se mai gândească. A doua zi dimineaţa, deoarece ei încă 
refuzau să admită Cuvintele lui Allah despre Isus sau să îmbrăţişeze 
islamul, Profetul a sugerat să se facă Al-Mubahala, adică fiecare grupare 
să-L implore pe Allah să trimită Blestemul Său asupra celui care nu spunea 
adevărul. După ce a sugerat aceasta, Profetul - Allah să-1 binecuvânteze şi 
să-1 miluiască! - a ieşit în faţă, înfăşurându-i pe nepoţii lui, Al-Hasan şi 
Al-Husain, cu veşmântul său, în vreme ce fiica lui, Fatima, îi urma în spate. 
Văzând că Profetul - Allah să-1 binecuvânteze şi să-1 miluiască! - nu glumea 
şi se pregătea să-i înfrunte cu fermitate, ei s-au retras şi au început să se 
consulte. Al-'Aqib şi As-Saiiid (Stăpânul) discutau: "Nu vom implora, fiindcă, 
jur pe Allah, dacă el este într-adevăr un Profet şi schimbă blesteme cu noi, 
nu vom mai prospera niciodată. Prin urmare, nu vom supravieţui nici noi, nici 
urmaşii noştrii, nici animalele noastre." Până la urmă s-au hotărât să se 
întoarcă la judecata Mesagerului lui Allah asupra cauzei lor. Ei au venit la 
el şi au zis: "îţi dăm ceea ce ai cerut." Atunci Mesagerul lui Allah - Allah 
să-1 binecuvânteze şi să-1 miluiască! - a recunoscut acel acord şi le-a 
poruncit să plătească tributul (Al-Jizia) şi a făcut pace cu ei, în schimbul a 
două mii de veşminte, o mie urmând a fi livrate în luna Regeb, iar celelalte 
în luna Safar. Pentru fiecare veşmânt ei aveau să plătească o uncie de aur. 
în schimb, primeau legământul lui Allah şi al Mesagerului Său. El a făcut 
cu ei o convenţie prin care le îngăduia să-şi practice liber obiceiurile 
religioase. Ei au cerut Profetului - Allah să-1 binecuvânteze şi să-1 
miluiască! - să numească un om de încredere care să primească banii la 
care se înţeleseseră în schimbul protecţiei şi el le-a trimis un om, pe Abu 
'Ubaida bin Al-Jarra. 

Când islamul a început să se răspândească în Najran, fireşte, ei n-au 
mai fost nevoiţi să plătească tributul pe care de obicei îl plăteau doar cei 
care nu erau musulmani. în orice caz, se spune că, îndată ce au ajuns la 
Najran, Al-Aqib şi As-Saiiid au aderat la islam. Se mai spune că Profetul 
- Allah să-1 binecuvânteze şi să-1 miluiască! - 1-a trimis la ei şi pe 'Aii 
pentru colectarea daniei şi a tributului de la musulmani.' 11 

13. Delegaţia neamului Hanifa. Aceasta a sosit în Medina, în anul 



[1] Fath Al-Bari, 8/94,95; Zad Al-Ma'ad, 3/38-40. 
[2] Fath Al-Bari, 8/87. 

9 d.H. Erau 17 la număr şi între ei se afla şi Musailima' 2 ' bin Thumama bin 
Kabir bin Habeds bin Al-Harith, "învăţătorul Mincinoşilor", din neamul Hanifa. 
Grupul de delegaţi a fost găzduit în casa unui "ajutor". Ei au venit la Profet 
- Allah să-1 binecuvânteze şi să-1 miluiască! - şi şi-au declarat religia 
islamică. în ceea ce-1 priveşte pe Musailima "Mincinosul", nu se ştie cu 
exactitate când a aderat la islam. Există mai multe versiuni referitoare la 
acest lucru, dar toate arată limpede că Musailima se manifesta prin 
lăudăroşenie şi înfumurare şi avea speranţa că va deveni conducătorul 
tuturor musulmanilor. 

La început, Profetul - Allah să-1 binecuvânteze şi să-1 miluiască! - 
a încercat să se înţeleagă cu el, 1-a tratat cu amabilitate şi milostenie, dar 
nu a ajuns la nici un rezultat. Mesagerul lui Allah a simţit răutatea din 
sufletul lui şi a recunoscut că el era unul dintre cei trei ticăloşi pe care-i 
văzuse în vis. 

Profetul visase deja că îi fuseseră dăruite comorile pământului. Mâna 
lui a pipăit două brăţări de aur care l-au neliniştit şi l-au îngrijorat foarte 
mult. El a fost învăţat de inspiraţie să sufle peste ele ca să le alunge, a 
făcut aşa şi ele au dispărut. Brăţările au fost interpretate a fi doi mincinoşi 
care se vor ivi după moartea lui Muhammed - Allah să-1 binecuvânteze şi 
să-1 miluiască! Prin urmare, când Musailima s-a manifestat în felul acela şi 
a arătat dezaprobare, Profetul şi-a dat seama că el ar putea fi unul dintre 
cei doi mincinoşi. Oricum, Musailima a spus: "Dacă Muhammed m-ar numi 
succesorul lui, aş deveni musulman." Mai târziu, Mesagerul lui Allah - Allah 
să-1 binecuvânteze şi să-1 miluiască! - a venit la el, ţinând o bucată de 
frunză de palmier în mână şi era însoţit de oratorul său, Thabit bin Qais bin 
Şammas. El se afla cu câţiva prieteni. Profetul a vorbit cu el, dar Musailima 
i-a spus: "Dacă accepţi să transferi totul pe numele meu, după moartea ta, 
nu-ţi voi sta în cale." Mesagerul lui Allah - Allah să-1 binecuvânteze şi să-1 
miluiască! - a răspuns: "Nici dacă mi-ai cere să-ţi dau bucata asta de 
frunză de palmier, nu ţi-aş da-o. Eşti blestemat. Chiar dacă te-ai căi şi ai 
înceta să faci lucrurile pe care le faci, Allah a hotărât ca tu să fii o victimă. 
Pe Allah, jur că te văd acum exact în starea care mi-a fost dezvăluită. 
Iată-1 pe Thabit! De la el vei auzi care este răspunsul meu." Apoi s-a 
îndepărtat.' 1 ' 

Până la urmă, prezicerile Profetului despre Musailima s-au adeverit. 
Când Musailima s-a întors la Yamama, s-a tot gândit cum să facă să devină 



[1] Sahih Al-Bukhari, 2/627,628; Fath Al-Bari, 8/87-93. 

asociatul Profetului - Allah să-1 binecuvânteze şi să-1 miluiască! A ajuns cu 
visul şi gândul până acolo încât a pretins că el însuşi era un Profet. Pentru 
a-şi confirma profeţia, a început să rostească propoziţii rimate. El spunea 
că nu era păcat să bei vin sau să comiţi adulter. Totuşi, mărturisea că 
Mesagerul lui Allah - Allah să-1 binecuvânteze şi să-1 miluiască! - era un 
Profet adevărat. Oamenii lui care erau fascinaţi de ceea ce le îngăduia el să 
facă l-au urmat şi au încheiat înţelegeri cu el. El a devenit atât de cunoscut 
printre ai săi, încât l-au numit "binefăcătorul din Yamama". Musailima i-a 
scris următoarele Mesagerului lui Allah - Allah să-1 binecuvânteze şi să-1 
miluiască!: "Am aceeaşi poziţie ca a ta, astfel că eu voi avea o jumătate, 
iar quraişii vor avea cealaltă jumătate din afacerile oamenilor." Mesagerul lui 
Allah a scris o scrisoare în care spunea: 

"...al lui Allah este pământul şi El îl dă moştenire cui voieşte dintre 
robii Săi. Iar sfârşitul [fericit] este al celor care au frică." [7:128]' 1 ' 

Ibn Mas'ud relateză: "Când cei doi trimişi ai lui Musailima - Ibn 
An-Nauaha şi Ibn Athal - au venit la Mesagerul lui Allah - Allah să-1 
binecuvânteze şi să-1 miluiască!, el i-a întrebat: "Mărturisiţi că eu sunt 
Mesagerul lui Allah?" Răspunsul lor a fost: "Mărturisim că Musailima este 
Mesagerul lui Allah." Profetul a spus: "Eu cred în Allah şi în Mesagerul Său 
şi dacă m-aş fi gândit vreodată să ucid un sol, v-aş fi ucis pe amândoi."' 2 ' 

Anul 10 d.H. este cel în care Musailima a început să pretindă că 
este profet. El a fost însă ucis de către Uahşi, ucigaşul lui Hamza, în 
războiul Yamama din timpul lui Abu Bakr As-Siddiq, în luna Rabi' Al-Auual, 
anul 12 d.H. 

A doua persoană care a pretins a fi profet a fost Al-Asuad Al-'Ansi, 
care se afla în Yemen. El a fost ucis de Fairuz. Capul lui a fost tăiat cu o 
zi şi o noapte înainte de moartea Profetului. Astfel, când au venit delegaţii, 
el le-a dat vestea pe care o aflase prin revelaţie divină. Ştirea morţii lui i-a 
parvenit din Yemen lui Abu Bakr' 3 ' 

14. Delegaţia din neamul 'Amir bin Sa'sa'a. în grupul de delegaţi 
se aflau 'Amir bin At-Tufail - duşmanul lui Allah, Arbad bin Qais - fratele 
din partea mamei al lui Labid, Khalid bin Ja'far şi Jabbar bin Aslam. Toţi 
erau căpetenii satanice ale poporului lor. 'Amir şi Arbad au plănuit să-1 
omoare pe Profet. Când grupul de delegaţi a ajuns, 'Amir a început să-1 ţină 



[1] Zad Al-Ma'ad, 3/31,32. 
[2] Mişkat At-Masabih, 2/347. 
[3] Fath Al-Bari, 8/93. 

de vorbă pe Profet - Allah să-1 binecuvânteze şi să-1 miluiască!, în vreme ce 
Arbad s-a întors într-o parte, încercând să-şi scoată sabia din teacă. 
A reuşit să o scoată parţial, dar Allah i-a înţepenit mâna şi el nu a mai fost 
în stare să o tragă afară din teacă până la capăt. Atunci, Profetul - Allah 
să-1 binecuvânteze şi să-1 miluiască! - 1-a invocat pe Allah împotriva lor, iar 
Allah 1-a apărat pe Mesagerul Său. Apoi, când s-au întors spre casă, Allah 
i-a trăznit pe Arbad şi pe cămila lui şi ei au ars. 'Amir s-a adăpostit în casa 
unei femei care era din neamul Salul şi a căzut la pat din cauza inflamării 
unor ganglioni. Până la urmă a murit, în vremea ce spunea: "Ce am ajuns? 
Am o umflătură cât o cămilă. Şi iată că mor în casa unei femei din neamul 
Salul." 

în "Sahih Al-Bukhari" se relatează că 'Amir a venit la Profet - Allah 
să-1 binecuvânteze şi să-1 miluiască! - şi i-a zis: "îţi ofer posibilitatea să 
alegi între trei variante: tu îi vei conduce pe beduini, iar eu pe cei din sate; 
eu voi fi moştenitorul tău; voi veni peste poporul tău cu două mii de cămile: 
o mie de femele şi cealaltă mie de masculi." 

Mai târziu, el a fost lovit de boală, în casa unei femei. Şi atunci a 
spus: "Cum! Am o umflătură asemenea unei cămile şi iată-mă în casa unei 
femei din neamul cutare şi cutare. Aduceţi-mi calul meu!" El a încălecat, 
dar a murit în şa. 

15. Delegaţia Tujib. A venit la Medina, aducând cu ei surplusul 
milosteniilor (Sadaqat) adunate de poporul lor, adică tot ce le mai rămăsese 
după ce împărţiseră milostenii săracilor. Erau treisprezece oameni. Au pus 
întrebări despre Coran şi Sunna (Tradiţia Profetului) ca să poată învăţa din 
ele. Au cerut anumite lucruri de la Profet - Allah să-1 binecuvânteze şi să-1 
miluiască!, iar el a făcut jurăminte faţă de ei. Nu au mai rămas mult şi 
atunci când Mesagerul lui Allah - Allah să-1 binecuvânteze şi să-1 miluiască! 
- Ie-a recunoscut cererile şi le-a îngăduit să plece, ei au trimis la el un 
băiat, pe care-1 lăsaseră cu bunurile lor. Tânărul i-a spus Profetului - Allah 
să-1 binecuvânteze şi să-1 miluiască!: "Jur pe Allah, că mi-am părăsit 
căminul (să vin la Medina) cu gândul ca tu să-1 implori pe Allah Cel 
Atotputernic să mă ierte şi să aibă milă de mine şi să facă din inima mea 
un izvor de bucurie şi mulţumire." Mesagerul lui Allah - Allah să-1 
binecuvânteze şi să-1 miluiască! - 1-a implorat pe Allah să-i dăruiască tot ce 
a cerut. 

De atunci încolo, el a devenit omul cel mai fericit. în "Ar-Riddah" 
(Timpul Apostaziei), el a rezistat ca musulman şi a atras atenţia poporului 
său, reamintind de Allah şi a continuat să le propovăduiască până ce s-au 
întărit şi au revenit la Credinţă. Grupul de delegaţi 1-a întâlnit din nou pe 
Profet - Allah să-1 binecuvânteze şi să-1 miluiască! - la "Pelerinajul de adio", 
în anul 10 d.H. 

16. Delegaţia Tai'. Unul din grupul acela de delegaţi care s-a întâlnit 
cu Profetul - Allah să-1 binecuvânteze şi să-1 miluiască! - a fost Zaid 
Al-Khair. Ei au stat de vorbă cu Profetul, care i-a îndemnat să îmbrăţişeze 
islamul. Ei au acceptat şi au devenit buni musulmani. Despre Zaid, 
Mesagerul lui Allah - Allah să-1 binecuvânteze şi să-1 miluiască! - a spus: 
"Arabii nu s-au priceput niciodată să cântărească oamenii. Niciodată nu am 
auzit de la ei adevărul despre virtuţiile unui om. Când văd omul că este 
preocupat, îmi dau seama că l-au supraestimat, mai puţin pe Zaid Al-Khair, 
pe care, de cum l-am întâlnit, am ştiut că l-au subapreciat." Apoi 1-a numit 
"Zaid Al-Khair" ("Zaid generosul"). 

Delegaţiile au venit în Medina, rând pe rând, în anii 9 şi 10 d.H. 
Biografii au notat câteva dintre delegaţiile din Yemen. Printre acestea erau 
tribul Azd, neamul Sa'd Hadhim din Quda'a, neamul 'Amir bin Qais, neamul 
Asad, Bahra', Khaulan, Muharib, neamul Al-Harith bin Ka'b, Ghamid, neamul 
Al-Muntafiq, Salaman, neamul 'Abs, Muzaina, Murad, Zabid, Kinda, Zi 
Murra, Ghassan, neamul 'Aiş şi Nakh' care a fost şi cel din urmă grup de 
delegaţi. Delegaţia Nakh' era compusă din două sute de oameni şi a sosit 
la mijlocul lunii Muharram, în anul 11 d.H. Majoritatea acestor grupuri de 
delegaţi au sosit în anii 9 şi 10 d.H., iar unii dintre ei şi-au amânat venirea 
până în anul 11 d.H. 

Succesiunea acestor delegaţii a indicat nivelul înalt pe care 1-a atins 
Chemarea islamică şi, totodată, influenţa şi dominaţia acesteia în zone 
întregi din Arabia. Arabii priveau Medina cu atâta consideraţie şi respect, 
încât nu au putut face altfel, decât să se predea şi să i se supună. Medina 
devenise cartierul general al întregii Arabii, fiind, deci, imposibil de ignorat. 
Nu putem spune că toţi beduinii erau cuprinşi sau încântaţi de această 
religie. Printre arabi, existau o mulţime de beduini cu inima de piatră care 
deveniseră musulmani doar pentru că şeful lor făcuse astfel. Sufletele lor 
nu erau încă sfinţite. Tendinţa de cotropire era adânc înrădăcinată în firea 
lor si învăţăturile islamului nu se cristalizaseră încă bine în sufletul lor. 

Referitor la unii dintre ei, Coranul spune: 

"Beduinii sunt mult mai împietriţi în necredinţa şi în făţărnicia lor şi 
mai îndrituiţi să nu cunoască preceptele pe care Allah le-a revelat 
Trimisului Său. Iar Allah este Atoateştiutor şi înţelept. 

Printre beduini sunt unii care iau ceea ce cheltuiesc [ca milostenie 
sau pentru război] ca o datorie apăsătoare şi pândesc să se abată asupra 
voastră nenorocirile. Nenorocirea să cadă asupra lor! Allah este Cel care 
Aude Totul şi Atoateştiutor". [9:97,98] 

Pe alţii, Coranul i-a lăudat, spunând: 

"Dar printre beduini sunt şi alţii care cred în Allah şi în Ziua de Apoi 
şi iau ceea ce cheltuiesc drept [mijloc pentru] apropiere de Allah şi [de 



[1] Muhadarat Tarih Al-Umah Al-Islamiiah, 1/144; Sahih Al-Bukhari, 2/13, 2/626- 
630; Ibn Hişam, 2/501-503, 510-514, 560-561; Zad Al Ma'ad, 3/26-60; Fath Al-Bari, 8/ 
83-103; Rahmat-al-lil'alamin, 1/184-217. 

obţinere a] rugăciunilor Trimisului. Acesta este într-adevăr [un mijloc de] 
apropiere [de Allah] pentru ei, iar Allah îi va primi sub îndurarea Lui, căci 
Allah este Iertător şi îndurător". [9:99] 

Aceia dintre ei care au fost prezenţi la Mekka, Medina şi Thaqif, 
precum şi în multe alte regiuni din Yemen şi Bahrain erau diferiţi, fiindcă 
islamul era bine înrădăcinat în inimile lor. Câţiva dintre ei au fost oameni de 
seamă, prieteni adevăraţi şi învăţători ai musulmanilor.' 11 



SUCCESUL SI IMPACTUL CHEMĂRII 

> 

înainte de a merge mai departe şi de a medita la ultimele zile ale 
vieţii Mesagerului lui Allah, ar trebui să aruncăm o privire rapidă la munca 
uriaşă pe care a depus-o şi care 1-a caracterizat. Tocmai această trăsătură 
1-a făcut să-i depăşească pe toţi ceilalţi profeţi şi mesageri şi i-a conferit 
atâta măreţie încât Allah 1-a ridicat în fruntea celor dintâi şi a celor de pe 
urmă. El a fost chemat : 

"O, tu, cel învăluit [în straiele tale]! 

Scoală-te noaptea [pentru Rugăciune], afară de puţin [timp]" [73:1,2] 

Şi căruia i s-a spus: 

"O, tu cel acoperit! 

Ridică-te şi îndeamnă!" [74:1,2] 

Aşa că el s-a ridicat şi a rămas astfel mai bine de douăzeci de ani, 
timp în care şi-a asumat responsabilitatea de a purta pe umeri povara 
marilor speranţe, pentru binele întregii omeniri, al Credinţei şi al luptei 
pentru cauza lui Allah (Jihad). 

Mesagerul lui Allah - Allah să-1 binecuvânteze şi să-1 miluiască! - 
a preluat povara muncii şi a luptelor pe calea lui Allah, în numele omenirii 
care pe atunci era înecată în iluziile perioadei preislamice şi în adorarea 
idolilor ei. încărcat de greutăţi pământeşti, el a iniţiat o altă bătălie, într-un 
alt domeniu, sau, mai degrabă, bătălii succesive împotriva duşmanilor 
Chemării lui Allah şi a celor care complotau împotriva islamului. A fost o 
luptă cu cei care complotau împotriva credincioşilor şi a celor care cultivau 
cu atâta grijă credinţa, care era precum o plantă cu rădăcina firavă, care 
mai apoi s-a dezvoltat, şi-a înfipt rădăcinile în pământ, şi-a întins ramurile 

spre cer, răsărind astfel şi pe alte pământuri. Nici n-au sfârşit bine luptele 
în Peninsula Arabă şi bizantinii au început pregătirile pentru a distruge 
această naţiune de la graniţele nordice. 

Prima bătălie, cea a sufletului, nu era încă terminată. A fost de fapt o 
luptă continuă împotriva poftelor lui Satan, care se credea conducătorul ei, 
şi nu a pierdut nici o clipă fără să îşi exercite activitatea în adâncul 
conştinţei omului. Pe de altă parte, Muhammed - Allah să-1 binecuvânteze 
şi să-1 miluiască! - supraveghea chemarea la religia lui Allah şi lupta asiduu 
pe toate câmpurile în ciuda împrejurărilor dificile şi a faptului că lumea 
complota împotriva lui. El şi-a continuat misiunea cu eficienţă, înconjurat de 
credincioşi care căutau pacea, printr-o strădanie neîncetată şi o mare 
răbdare. 

Mai bine de douăzeci de ani, Mesagerul lui Allah - Allah să-1 
binecuvânteze şi să-1 miluiască! - şi-a concentrat atenţia doar spre aceste 
lupte, lăsând la o parte toate celelalte activităţi care ar fi putut să-1 ţină 
departe de ţelul său nobil. A continuat să lupte până când credinţa islamică 
s-a impus pe o scară atât de largă, încât a uimit o mulţime de oameni. 

în cele din urmă, Chemarea islamică s-a răspândit în toată Arabia şi 
a îndepărtat toate rămăşiţele preislamice de la orizontul peninsulei. Minţile 
bolnave s-au însănătoşit prin islam. Ei nu numai că s-au eliberat de 
idolatrie, ci au şi distrus idolii. Oamenii au început să strige: "Nu există alt 
zeu în afară de Allah!" Chemările la rugăciune se auzeau de cinci ori pe zi, 
propagându-se în spaţiu şi spărgând tăcerea deşertului mort, reînsufleţind 
astfel viaţa, prin noua credinţă. Cei care recitau şi învăţau pe de rost 
Coranul au pornit spre nord şi sud, recitând versete şi transmiţând mai 
departe poruncile lui Allah. 

Triburile destrămate s-au reunit şi oamenii mergeau de la unii la alţii 
să îl slăvească pe Allah. Nu mai existau nici asupritori şi nici asupriţi, nici 
stăpâni şi nici sclavi şi nici oameni datori altora. Toţi oamenii erau slujitorii 
lui Allah. Erau fraţi iubiţi care ascultau de poruncile lui Allah, căci numai 
datorită Lui se eliberaseră de mândrie şi spirit de lăudăroşenie: "Un arab nu 
este mai bun decât unul care nu este arab, după cum nici unul care nu 
este arab nu este mai bun decât un arab şi un om cu pielea roşie nu este 
mai bun decât unul cu pielea neagră, decât prin credinţă. Oamenii vin toţi 
din Adam şi Adam a fost creat din ţărână." 

Mulţumită chemării islamice, unitatea lumii arabe a devenit o realitate 

şi aşa a fost cazul şi cu unitatea umanităţii şi justiţia socială, în ceea ce 
priveşte problemele lor pământeşti şi cereşti. Cursul evenimentelor se 
schimbase, trăsăturile suprafeţei pământului şi linia întortochiată a istoriei 
se neteziseră şi cugetul se îndreptase. 

Spiritul şi conştiinţa coruptă a oamenilor, valorile şi măsurile 
distorsionate din perioada preislamică copleşiseră pe atunci întreaga lume. 
Predominau sclavia, nedreptatea, luxul, extravaganţa, adulterul, deprimarea, 
necredinţa, abaterea de la calea cea dreaptă şi întunericul. Toate acestea 
erau fapte împlinite, în ciuda existenţei religiilor cereşti. învăţăturile acestora 
slăbiseră şi îşi pierduseră influenţa asupra sufletelor oamenilor, devenind 
doar ritualuri şi tradiţii fără viaţă. 

Când această Chemare şi-a împlinit rolul în viaţa omului, spiritul 
omenesc s-a eliberat de superstiţii, iluzii, sclavie, corupţie şi slăvirea 
omului de către om. Islamul a curăţat societatea omenească de mizerie, 
descompunere, nedreptate şi tiranie. Diferenţele sociale au fost anulate, iar 
dictatura clerului sau guvernatorilor a dispărut. Islamul a pregătit o lume 



[1] Madha Khasira Al-Alam bin Inhitalil-Muslimun, p.14. 

construită pe fundaţii curate şi solide. Adevărul, credinţa, demnitatea, 
dezvoltarea şi îmbunătăţirea mijloacelor de trai, precum şi apărarea 
drepturilor omului sunt trăsături care au stat la baza construirii statului 
islamic.' 1 ' 

Datorită acestor schimbări, Arabia a avut parte de o revigorare 
binecuvântată şi inegalabilă. Niciodată în istoria acestui pământ nu s-a 
înregistrat atâta credinţă, pioşenie şi strălucire ca în acele zile deosebite. 



PELERINAJUL DE ADIO 

Odată cu îndeplinirea misiunii lui, adică a răspândirii islamului şi a 
construirii unei noi societăţi pe principiul: "Nu există alt zeu în afară de 
Allah", în inima Profetului s-a auzit o nouă chemare, care-i spunea că 
şederea lui pe acest pământ se apropia de sfârşit. Aceasta a reieşit clar 
din discuţia lui cu Mu'ad pe care el îl trimise în Yemen, în anul 10 d.H. 
"O, Mu'ad! S-ar putea să nu mă mai vezi după scurgerea acestui an. S-ar 
putea să treci chiar pe lângă această moschee a mea şi pe lângă 
mormântul meu." La auzul acestor vorbe, Mu'ad a plâns de teamă că se va 
despărţi de Mesagerul lui Allah - Allah să-1 binecuvânteze şi să-1 miluiască! 

Allah a fost atât de generos încât a îngăduit Profetului - Allah să-1 
binecuvânteze şi să-1 miluiască! - să vadă roadele Chemării sale, de dragul 
căreia suferise tot felul de necazuri mai bine de douăzeci de ani. Acei ani 
se scurseseră activ. Profetul îşi petrecea ultimele zile, întâlnindu-se la 
periferia Mekkăi cu membrii triburilor şi reprezentanţii lor care se sfătuiau cu 
el şi învăţau regulile şi legislaţia islamică de la acesta. în schimb, el insista 
asupra mărturiei lor că le conferise încredere, le comunicase Mesajul şi îi 
sfătuise pe oameni. 

Mesagerul lui Allah - Allah să-1 binecuvânteze şi să-1 miluiască! - şi-a 
anunţat intenţia de a porni într-o călătorie binecuvântată de pelerinaj. La 
Medina, toţi căutau călăuzirea şi îndrumarea Mesagerului lui Allah - Allah 
să-1 binecuvânteze şi să-1 miluiască! - în pelerinaj.' 1 ' în ultima sâmbătă a 
lunii Zul-qi'de, Profetul - Allah să-1 binecuvânteze şi să-1 miluiască! - a 



[1] Sahih Muslim, 2/394. 
[2] Fath Al-Bari, 8/104 
[3] Unitate de rugăciune. 
[4] Sahih Al-Bukhari, 1/207 

început pregătirile de plecare. |2 ' Şi-a pieptănat părul, s-a parfumat, şi-a pus 
veşmintele, şi-a înşeuat cămila şi în cursul după-amiezii a pornit. A sosit la 
Zul-Hulaifa înainte de rugăciunea de după-amiază. El a făcut două Raka'h' 31 
şi şi-a petrecut noaptea acolo. Dimineaţa a spus tovarăşilor săi: "Un 
vestitor, trimis de Domnul meu, a venit la mine în noaptea asta şi mi-a 
spus: "Roagă-te în această vale binecuvântată şi spune: "Vreau să fac 
Umra în cadrul pelerinajului."' 41 

înainte de rugăciunea de prânz, el s-a îmbăiat pentru Ihram (stare de 
consacrare rituală) şi 'A'işa i-a parfumat cu mâna ei atât trupul, cât şi 
capul cu o plantă numită Zarira şi un parfum ce conţinea mosc. Stratul gros 
şi lipicios de parfum se putea vedea printre şuviţele de păr şi în barbă, dar 
el nu 1-a şters. Şi-a înfăşurat şalele şi şi-a pus veşmântul. A făcut apoi 
rugăciunea de prânz scurtată, numai două Raka'. Şi-a mărturisit intenţia de 
a face pelerinaj asociat cu 'Umra, la locul său de rugăciune, apoi a 
încălecat pe cămila sa, 'Al Qasua', mărturisind: "Nu există alt zeu în afară 
de Allah.", iar când a pornit spre deşert, el a slăvit Numele lui Allah. 

Profetul şi-a continuat călătoria până când a ajuns în apropiere de 
Mekka. A petrecut noaptea la Zi Tuua şi a intrat în Mekka după ce a făcut 
rugăciunea de dimineaţă. A făcut baie în dimineaţa de duminică, în data de 
patru Zul-Hijje, anul 10 d.H. A petrecut pe drum opt zile, care însemnau un 
timp mediu de călătorie. De îndată ce a intrat în Moscheea Al-Haram, el a 
înconjurat Al-Ka'ba de şapte ori şi a făcut drumul (Sa'i) între As-Safa şi 
Al-Marua tot de şapte ori. Nu terminase încă Ihram-ul (starea de consacrare 
rituală), fiindcă asociase (Qiran, 'Umra şi Al-Hajj). El a luat apoi animalele 
de sacrificiu pentru a le sacrifica şi şi-a aşezat tabăra pe o înălţime din 
Mekka, Al-Hajun. în ceea ce priveşte ocolul făcut de şapte ori în jurul Al- 
Ka'ba, el 1-a făcut doar pe acela de pelerinaj (Al-Hajj). 

Aceia dintre însoţitorii lui care nu aveau cu ei animale de sacrificiu au 
primit poruncă să facă Ihram în 'Umra, să înconjure Al-Ka'ba şi să facă 
plimbarea rituală între As-Safa şi Al-Marua. După aceea, se puteau elibera 
de Ihram. Totuşi, ei au şovăit să facă tot ce li se spusese. De aceea, 
Mesagerul lui Allah - Allah să-1 binecuvânteze şi să-1 miluiască! - a spus: 
"Dacă aş fi ştiut dinainte ce am aflat după aceea, nu aş fi adus animalele 
de sacrificiu şi dacă nu aveam aceste animale aş fi întrerupt Ihram-ul." Când 
au auzit aceste cuvinte, tovarăşii săi s-au supus poruncilor sale. 

în a opta zi de Zul-Hijje, adică Ziua de Taruiia, el a plecat spre Mina, 

unde a făcut rugăciunile de prânz, de după-amiază, de apus, de seară şi de 
dimineaţă, în total, cinci rugăciuni. Apoi a rămas acolo până ce a răsărit 
soarele şi, după aceea, a mers mai departe, până a ajuns la 'Arafa, unde 
se afla un cort ridicat pentru el, la Namira. El a şezut în cort până după 
miezul nopţii, apoi a poruncit să i se pregătească şi cămila sa, 'Al-Qasua'. 
Au înşeuat-o şi au pregătit-o şi atunci el a coborât în vale unde îl aşteptau 
o sută douăzeci şi patru de mii de oameni care s-au adunat în jurul lui. 
Atunci, s-a ridicat în picioare şi a ţinut următoarea cuvântare: 

"O, oameni, ascultaţi vorbele mele. Nu ştiu dacă mă voi mai întâlni 
vreodată în locul acesta după scurgerea acestui an.' 11 Este mare păcat să 
vărsaţi sângele semenilor voştri sau să capturaţi averile semenilor voştri pe 
cale necinstită. Aceste lucruri constituie un mare păcat, sunt interzise şi 
nu trebuie încălcate, fiind sfinte, aşa cum este şi această zi, din această 
lună, petrecute în acest oraş sfânt, Mekka. 

Aveţi grijă! Toate obiceiurile păgâne şi ignoranţa se află acum sub 
picioarele mele. Este interzisă răzbunarea prin sânge a Zilelor Ignoranţei 
(perioada preislamică). 

Prima cerere de sânge pe care o anulez este aceea a lui Ibn Rabi'a 
bin Haris care a fost crescut în tribul lui Sa'd şi pe care Hudhail 1-a ucis. 
Este interzisă camătă şi încep prin anularea dobânzii pe care 'Abbas bin 
'Abdul Muttalib trebuie să o primească. Adevărat, ea este anulată în 
întregime. 

O, oameni! Aveţi frică de Allah în ceea ce priveşte femeile. Cu 
adevărat, voi le-aţi luat prin grija lui Allah şi vi le-aţi făcut legiuite prin 
Cuvintele lui Allah! Ele au obligaţia să-şi onoreze drepturile conjugale şi să 
nu facă lucruri necuviincioase, dar, dacă totuşi fac, atunci aveţi dreptul să le 
pedepsiţi, dar nu cu severitate. Voi însă aveţi obligaţia de a le asigura 
condiţii bune de trai - adică hrană şi îmbrăcăminte corespunzătoare. 

Cu adevărat, v-am lăsat vouă Cartea lui Allah şi tradiţiile Mesagerului 
Său. Dacă le veţi respecta, n-o să vă rătăciţi niciodată.' 2 ' 

O, oameni, eu nu voi fi urmat de nici un Profet şi voi nu veţi fi urmaţi 
de nici un popor. Vă sfătuiesc aşadar să-1 slăviţi pe Domnul vostru, să 
faceţi cele cinci rugăciuni, să postiţi în luna Ramadan şi să daţi cu 



[1] Ibn Hişam, 2/603 
[2] Sahih Muslim, 1/397. 
[3] Rahmat-al-lil'alamin, 1/263 
[4] Sahih Muslim, 1/397. 

bunăvoinţă dania din avutul vostru. Să faceţi pelerinajul la Casa Sfântă a 
Domnului vostru şi să-i ascultaţi pe conducătorii voştri şi atunci veţi primi 
drept răsplată intrarea în Paradisul Domnului vostru."' 3 ' 

Apoi a întrebat: "Şi dacă aţi fi întrebaţi despre mine, ce aţi 
răspunde?" Ei au zis: "Mărturisim că tu ai transmis mesajul şi ţi-ai împlinit 
Misiunea." 

Atunci el şi-a ridicat degetul arătător spre cer şi apoi 1-a îndreptat în 
jos către oameni, spunând: "O, Allah! Fii martor."' 4 ' A repetat acest lucru de 
trei ori. 

Cel care a repetat la 'Arafat cu glas tare afirmaţiile Profetului - Allah 
să-1 binecuvânteze şi să-1 miluiască! - a fost Rabi'a bin Omaiia bin 
Khalaf.' 1 ' 

De îndată ce Profetul - Allah să-1 binecuvânteze şi să-1 miluiască! - 
şi-a încheiat cuvântarea, i-a fost revelat următorul verset din Coran: 

"...In ziua aceasta am desăvârşit religia voastră şi am împlinit harul 
Meu asupra voastră şi am încuviinţat Islamul ca religie pentru voi!..." [5:3] 

Când a auzit acest verset, 'Omar a plâns. "Ce te face să plângi?", a 
fost întrebat. El a răspuns: "Nimic nu urmează perfecţiunii, ci numai 
imperfecţiunea. "' 2 ' 

Bilal a chemat la rugăciune după cuvântare şi apoi a făcut a doua 
chemare. Profetul - Allah să-1 binecuvânteze şi să-1 miluiască! - a făcut 
separat rugăciunea de prânz şi cea de după-amiază, fără alte rugăciuni între 
ele. După aceea, a încălecat pe cămilă, s-a apropiat de locul de veghe, şi-a 
îndreptat faţa spre Al-Qibla şi a rămas în picioare până la apusul soarelui, 
când culoarea aurie a cerului s-a schimbat puţin şi soarele a apus. Profetul 
- Allah să-1 binecuvânteze şi să-1 miluiască! - 1-a luat pe Osama cu el pe 
cămila sa şi au mers mai departe la Muzdalifa, unde au făcut rugăciunile 
de apus şi de seară. Apoi s-a întins până la vremea rugăciunii de 
dimineaţă. El a făcut o chemare şi pe cea de-a doua a făcut-o aproape de 
ivirea zorilor, după care a încălecat pe Al-Qasua' şi s-a îndreptat către 
Al-Maş'ar Al-Haram. S-a întors cu faţa spre Al-Qibla şi a început să se 
roage: "Allah este Cel Mai Puternic. Nu există alt dumnezeu în afară de 
Allah." A rămas acolo până s-a luminat de ziuă şi înainte ca soarele să urce 
pe cer, şi-a croit drum spre Mina. A mers puţin şi apoi a apucat pe calea 



[1] Ibn Hişam, 2/605. 

[2] Rahmat-al-lil'alamin, 1/265. 

ce ducea la marele Jamra unde s-a oprit şi a aruncat şapte pietre spre el, 
spunând de fiecare dată: "Allah este Cel Mai Puternic!" Erau pietricele 
aruncate din fundul văii. Apoi a pornit spre locul de sacrificiu, unde a 
sacrificat cu mâinile lui şaizeci şi trei de cămile şi i-a cerut lui 'Aii să le 
sacrifice pe celelalte treizeci şi şapte, în total o sută. El 1-a lăsat pe Aii să 
participe alături de el la sacrificarea animalelor. S-a dat poruncă să fie fiartă 
câte o bucăţică de carne de la fiecare animal sacrificat, din care au mâncat 
amândoi şi au băut supa. După aceasta, Mesagerul lui Allah - Allah să-1 
binecuvânteze şi să-1 miluiască! - s-a urcat pe cămilă şi s-a întors la Casa 
Sfântă din Mekka, unde a făcut rugăciunea de prânz şi acolo a dat peste fiii 
lui 'Abdul Muttalib, care aduceau oamenilor apă de băut de la fântâna 
Zamzam. "Scoateţi apă, fii ai lui Abdul Muttalib. Aş scoate şi eu cu voi 
dacă nu mi-ar fi teamă că oameni îşi vor aroga această onoare după mine." 
Ei i-au oferit o căldare cu apă şi el a băut pe săturate. [11 

în a zecea zi a lunii Zul-Hijje, în ziua Sacrificiului, Profetul - Allah 
să-1 binecuvânteze şi să-1 miluiască! - a ţinut o altă cuvântare. Aceasta se 
întâmpla la orele dimineţii, iar el era călare pe un cal cenuşiu. Aii a 
comunicat cuvintele sale oamenilor care stăteau în picioare sau şedeau.' 2 ' 
El a repetat câteva dintre afirmaţiile pe care le făcuse cu o zi înainte. 

Cei doi şeici, Bukhari şi Muslim, l-au citat pe Abu Bakra, care a zis: 
"Profetul - Allah să-1 binecuvânteze şi să-1 miluiască! - a ţinut o cuvântare în 
ziua sacrificării şi a spus: "Timpul de acum se aseamănă celui în care 
Allah a creat cerurile şi pământul. Un an are douăsprezece luni dintre care 
patru sunt luni sfinte (Hurum)."' 3 ' 

"în ce lună suntem acum?", a întrebat el. Noi am spus: "Allah şi 
Mesagerul Său ştiu cel mai bine." El a tăcut o vreme şi noi am crezut că o 
va numi într-un mod diferit. "Nu este Zul-Hijje?", a întrebat el mirat. "Ba da! 
Este.", am zis noi. Apoi el a întrebat: "Cum se numeşte oraşul acesta?" Noi 
am răspuns: "Allah şi Mesagerul Său ştiu cel mai bine." El a tăcut din nou 
o vreme şi noi am crezut că îi va pune alt nume. "Nu este "Al-Balda" 
[Mekka]?", a întrebat el. "Ba da, aşa este.", am răspuns noi. Atunci el a 
întrebat iarăşi: "în ce zi suntem astăzi?" Noi am răspuns: "Allah şi 



[1] Sahih Muslim, 1/397-400. 
[2] Abu Da'ud, 1/270. 

[3] Hurum - patru luni sfinte din calendarul islamic: trei consecutive: 
Zul-qi'de, Zul-Hijje, Al-Muharram, şi luna Regeb. 

Mesagerul Său ştiu cel mai bine." El a rămas tăcut un timp şi a întrebat: 
"Nu este ziua sacrificiului (An-Nahr')?" "Ba da, aşa este.", am zis noi. După 
asta, el a spus: "Să nu vărsaţi sânge, să nu mâncaţi sau să luaţi (cu forţa) 
hrana altuia şi să nu vă pătaţi onoarea. Toate acestea sunt lucruri sacre. 
Este un păcat să le violaţi sfinţenia. Ele sunt la fel de sfinte ca această zi 
sfântă, din această lună sfântă, în acest oraş sfânt." 

"Veţi fi înviaţi (după moarte), îl veţi întâlni pe Domnul vostru şi veţi da 
socoteală pentru faptele voastre. Prin urmare, să nu vă rătăciţi de la calea 
cea dreaptă şi să vă ucideţi unul pe altul." "Nu am predat eu Mesajul 
[Domnului meu]?" Ei au răspuns: "Ba da, aşa ai făcut." El a zis: "O, Allah! 
Fii martor! îngăduie ca acela care este prezent să-1 transmită celui care 
lipseşte, fiindcă mulţi dintre cei care vor primi Mesajul îl vor preţui mai mult 
decât cei de aici din adunare.", a zis el.' 1 ' 

într-o altă versiune se povesteşte că Profetul - Allah să-1 
binecuvânteze şi să-1 miluiască! - a spus în acea cuvântare: "Cel care se 
află în nenorocire, cu siguranţă, se va întrista. Aşa că nici unul dintre voi să 
nu aducă nenorocirea peste capul copiilor sau al părinţilor lui. Satan însuşi 
şi-a pierdut pe deplin speranţa că va fi venerat în ţara voastră. însă, atunci 
când faceţi fapte rele, pe care le consideraţi mici, deveniţi supuşii lui. Satan 
va fi mulţumit de aceste fapte."' 2 ' 

Mesagerul lui Allah - Allah să-1 binecuvânteze şi să-1 miluiască! - şi-a 
petrecut zilele At-Taşriq (11,12 şi 13 din luna Zul-Hijje) în Mina, timp în care 
a făcut învăţăturile rituale ale pelerinajului, a făcut rugăciuni către Allah şi a 
şters toate urmele şi trăsăturile politeismului. 

în unele zile din At-Taşriq, el a mai ţinut câteva cuvântări. într-o 
versiune a lui Abu Da'ud, referitoare la Şira, fiica lui Nabhan, ea a zis: 
"Profetul a ţinut o cuvântare, zicând: "Nu este aceasta ziua de mijloc a 
Zilelor At-Taşriq."' 3 ' 

Discursul său din ziua aceea a fost asemănător cu cel din ziua 
An-Nahr şi a fost ţinut după revelarea "Capitolului An-Nasr". 

în a doua zi de An-Nafr (plecarea), pe 13 Zul-Hijje, Profetul - Allah 
să-1 binecuvânteze şi să-1 miluiască! - a pornit din Mina şi s-a oprit într-un 
loc înalt de pe versantul unui munte, la neamul Kinana din Al-Abtah. Şi-a 
peLiecuL acolo Lot restul zilei, dar şi noaptea şi a făcut rugăciunile de 

ULTIMELE EXPEDIŢII 

Mândria a determinat statul bizantin să refuze musulmanilor dreptul 
de a trăi. Aroganţa bizantinilor i-a făcut chiar să-i ucidă pe aceia dintre 
reprezentanţii lor care au îmbrăţişat islamul. Uciderea lui Farua bin 'Amr 
Al-Judhami, reprezentantul lor la Mu'an, a fost o dovadă a aroganţei lor. Din 
aceste motive, Mesagerul lui Allah - Allah să-1 binecuvânteze şi să-1 
miluiască! - a început să mobilizeze o armată uriaşă în luna Safar anul 11 
d.H., în fruntea căreia fusese numit Osama bin Zaid bin Haritha, cu porunca 
de a lăsa caii musulmanilor să calce în picioare pământurile ce se învecinau 
cu Al-Balqa' şi Ad-Darum din Palestina. Intenţia lui era de a-i teroriza pe 
bizantini şi de a insufla încrederea în inimile arabilor care se stabiliseră la 
graniţele cu aceştia. Celălalt scop era de a transmite mesajul tuturor celor 
de acolo, astfel încât nimeni să nu aibă curajul să spună că asuprirea 
bisericii poate scăpa nepedepsită şi că islamizarea este sinonimă cu frica 
şi vulnerabilitatea. Felul în care armata a fost condusă de Osama a fost 
criticat, deoarece acesta era prea tânăr, iar oamenii au avut reţineri în a lua 
parte la expediţia lui. 

Mesagerul lui Allah - Allah să-1 binecuvânteze şi să-1 miluiască! - s-a 
adresat oamenilor, astfel: "Nu-i de mirare că nu sunteţi de acord ca el să fie 
conducătorul vostru, din moment ce nu aţi fost de acord nici cu tatăl lui, 
care v-a condus. Dar, jur pe Allah, tatăl lui, care a fost unul dintre oamenii 
cei mai dragi mie, a fost un conducător foarte eficient şi acest fiu al lui este 
unul dintre oamenii cei mai dragi mie, după tatăl lui.' 1 ' 

Astfel, lumea a început să-1 simpatizeze pe Osama şi s-au alăturat 
armatei sale. Numărul de voluntari din armata sa a fost atât de mare, încât 
a trebuit să-şi facă tabără în afara Medinei. Vestea îngrijorătoare despre 
boala Profetului a făcut expediţia să zăbovească din nou, pentru că oamenii 
voiau să afle care era Voia lui Allah în legătură cu Profetul Său - Allah să-1 
binecuvânteze şi să-1 miluiască! 

A fost voinţa lui Allah ca expediţia lui Osama să fie prima organizată 
în timpul califatului lui Abu Bakr.' 2 ' 



[1] Sahih Al-Bukhari, 2/612. 

[2] Ibn Hişam, 2/560,606; Sahih Al-Bukhari, 2/612. 

CĂLĂTORIA SPRE ALLAH PREAINALTUL 

Semne de bun rămas 

Când Chemarea la islam s-a încheiat şi noua credinţă s-a instalat, 
Mesagerul lui Allah - Allah să-1 binecuvânteze şi să-1 miluiască! - a început 
să primească veşti care anunţau plecarea sa. Afirmaţiile şi faptele sale 
indicau vădit acest lucru: 

1. în luna Ramadan a anului 10 d.H., el s-a izolat timp de douăzeci 
de zile, spre deosebire de zece zile, cât stătea înainte. 

2. îngerul Gavriil a repetat Coranul de două ori împreună cu el. 

3. Cuvintele sale de la pelerinajul de adio: "Nu ştiu dacă vă voi mai 
vedea vreodată în acest loc, după sfârşitul acestui an." 

4. Revelaţia "Capitolului An-Nasr" în mijlocul zilelor At-Taşriq. Când 
i-a fost trimisă, el şi-a dat seama că se apropie despărţirea şi că acest 
capitol era un semn al morţii sale apropiate. 

5. în primele zile din luna Safar, anul 11 d.H., Profetul - Allah să-1 
binecuvânteze şi să-1 miluiască! - a plecat la Uhud şi a făcut o rugăciune de 
bun rămas pentru martiri. Era ca şi cum şi-ar fi luat adio de la cei morţi şi 
de la cei vii. A urcat apoi la amvon şi s-a adresat oamenilor, spunând: "Sunt 
menit să vă pregătesc calea şi să fiu martor pentru voi. Pe Allah, mă uit la 
"Fântână" acum. Am primit cheile de la comorile lumeşti. Pe Allah, nu mi-e 
frică pentru voi că veţi deveni politeişti după mine. Dar mă tem că vă veţi 
întrece pentru lucrurile lumeşti."' 1 ' 

în miez de noapte, el a mers la cimitirul Al-Baqi' şi 1-a implorat pe 
Allah să-i ierte pe martirii islamului. El a zis: "Pacea să fie cu voi, locuitori 
ai mormintelor! Fie ca zorii acestei dimineţi ce răsar deasupra voastră să vă 
uşureze mai mult decât pe cei vii. Necazurile se apropie de la ei, ca şi 
norii unei nopţi întunecoase - ultima ce o urmează pe cea dintâi. Ultima 
aduce mai multă nenorocire decât cea dintâi." El i-a alinat, spunând: "Noi 
vă vom urma." 



[1] Sahih Al-Bukhari, 2/585. 

Primele simptome ale bolii 

Luni, 29 Safar 11 d.H., el a luat parte la ritualurile funerare de la 
Al-Baqi'. La întoarcere, a început să-1 doară capul şi temperatura i-a 
crescut atât de mult, încât fiebinţeala se simţea chiar şi prin legătura 
care-i înfăşură capul. 

Deşi era bolnav, el i-a condus pe musulmani la răgăciune timp de încă 
unsprezece zile. In total, boala sa a durat treisprezece sau paisprezece 
zile. 

Ultima săptămână 

Când boala i s-a agravat, el şi-a întrebat soţiile: "Unde să stau 
mâine? Unde să stau?" Ele au înţeles ce voia el, aşa că i-au îngăduit să 
stea oriunde dorea. Profetul s-a mutat în camera 'A'işei şi a mers susţinut 
de Al-Fadl bin Al-Abbas şi 'Aii bin Abu Talib. Cu capul legat cum era, şi-a 
târât picioarele până ce a intrat în locuinţa ei. Acolo şi-a petrecut ultima 
săptămână din viaţa lui. 

în tot acest timp, 'A'işa i-a recitat "Al-Mu'auuizat" (Capitolele 113 şi 
114 din Coran) şi alte rugăciuni învăţate de la el. 

Cu cinci zile înaintea morţii 

9 

Miercuri, cu cinci zile înainte de a muri, temperatura Profetului a 
crescut foarte mult, semnalând înrăutăţirea bolii sale. El a leşinat din cauza 
durerilor mari pe care le avea. "Turnaţi peste mine şapte burdufuri de piele 
cu apă din fântâni diferite, ca să pot ieşi afară să mă întâlnesc cu oamenii 
şi să le vorbesc." Atunci, ei l-au aşezat într-un bazin folosit în mod obişnuit 
pentru spălat şi au turnat apă peste el, până când a zis: "Destul. Destul." 

Mai apoi, s-a simţit destul de bine pentru a intra în Moschee. S-a 
aşezat la amvon şi a ţinut o cuvântare oamenilor care s-au adunat în jurul 
lui: "Allah i-a blestemat pe evrei şi pe creştini fiindcă au făcut din 
mormintele Profeţilor lor locuri de închinare."' 1 ' Apoi a zis: "Să nu faceţi din 



[1] Sahih Al-Bukhari, 1/62; Muatta' Imam Malik, p.360. 

mormântul meu un idol la care să vă închinaţi".' 1 ' Atunci, s-a pus la 
dispoziţia lor şi i-a invitat să-i plătească pentru orice rău pe care ar fi putut 
să li— 1 facă vreodată, zicând: "Celui pe care l-am biciuit vreodată îi ofer 
spatele meu pentru a se putea răzbuna. Celui căruia i-am pătat vreodată 
onoarea, hulindu-1, îi ofer onoarea mea pentru a se putea răzbuna." 

Apoi, a coborât şi a făcut rugăciunea de amiază. După aceasta, s-a 
întors din nou la amvon şi s-a aşezat. Şi-a reluat prima cuvântare, despre 
duşmănie şi multe alte lucruri. 

Un om a spus: "îmi datorezi trei dirhami." Profetul - Allah să-1 
binecuvânteze şi să-1 miluiască! - a zis: "Fadl, plăteşte-i banii.", apoi a 
continuat: "Vă poruncesc să fiţi buni cu "ajutoarele". Ei sunt familia mea şi 
la ei am găsit adăpost. Ei s-au achitat cu adevărat de responsabilitatea 
care a căzut pe umerii lor şi tot ce aveţi voi de făcut pentru ei este să fiţi 
pe deplin conştienţi şi să apreciaţi binele pe care l-au făcut şi să ignoraţi 
greşelile lor." 

într-o altă versiune, se spune: "Numărul credincioşilor va spori, dar 
numărul "ajutoarelor" va descreşte într-o asemenea măsură, încât vor fi 
printre oameni precum sarea în bucate. Aşa că, acela dintre voi care ocupă 
o funcţie înaltă şi are destulă putere să facă oamenilor bine sau rău, să 
recunoască pe deplin şi să aprecieze bunăvoinţa pe care au arătat-o aceşti 
binefăcători şi să le treacă cu vederea greşelile."' 2 ' 

Apoi a zis: "Allah Preaputernicul a oferit slujitorului Său posibilitatea 
de a alege între toate averile lumeşti şi răsplata Lumii de Apoi. El a ales-o 
pe ultima." 

Abu Sa'id Al-Khudri a spus: "Când a auzit asta, Abu Bakr a plâns şi 
a zis: "Renunţăm la mamele şi la taţii noştri de dragul tău." Noi ne-am mirat 
de ce a spus Abu Bakr. Oamenii au spus: "Ia te uită la bătrânul acesta! 
Mesagerul lui Allah - Allah să-1 binecuvânteze şi să-1 miluiască! - povesteşte 
despre un slujitor al lui Allah care a primit dreptul de a alege între cele mai 
mari averi din lumea asta şi generozitatea lui Allah în Viaţa de Apoi, dar el 
spune: "Renunţăm la taţii şi la mamele noastre de dragul tău!" Doar mai 
târziu şi-au dat seama ce voia să spună. Mesagerul lui Allah era slujitorul 
menit să aleagă. Am realizat totodată că Abu Bakr era cel mai învăţat 



[1] Muatta' Imam Malik, p.65. 
[2] Sahih Al-Bukhari, 1/536. 

dintre noi."' 1 ' 

Atunci, Mesagerul lui Allah - Allah să-1 binecuvânteze şi să-1 
miluiască! - a spus: "Omul alături de care mă simt cel mai în siguranţă 
este Abu Bakr. Dacă ar trebui să leg prietenie cu altcineva în afară de 
Allah, Abu Bakr ar fi prietenul meu de suflet. Pentru el simt afecţiune şi 
frăţie întru islam. Toate uşile se vor închide în Moschee, în afară de cea a 
lui Abu Bakr." '21 

Cu patru zile înaintea morţii 

Joi, cu patru zile înainte de moartea sa, Mesagerul lui Allah - Allah 
să-1 binecuvânteze şi să-1 miluiască!, deşi suferea dureri cumplite, le-a spus 
oamenilor: "Veniţi aici. O să vă pun să scrieţi ceva, astfel ca niciodată să 
nu cădeţi în greşeală." Auzind acest lucru, 'Omar bin Al-Khattab a zis: 
"Profetul lui Allah suferă dureri puternice şi voi aveţi Coranul. Cartea lui Allah 
este suficientă pentru noi." Totuşi, alţii au vrut ca scrierea să fie făcută. 
Când Muhammed - Allah să-1 binecuvânteze şi să-1 miluiască! - i-a auzit că 
se ceartă pentru acest lucru, le-a poruncit să plece şi să-1 lase în pace.' 3 ' 

în ziua aceea, el le-a recomandat trei lucruri: 

1). în Arabia să nu trăiască decât musulmanii 

2). Delegaţiile să fie bine primite şi onorate în maniera în care el 
însuşi obişnuia să o facă. 

3). în ceea ce priveşte cea de-a treia recomandare, naratorul a spus 
că a uitat despre ce era vorba. S-ar putea să fi fost credinţa faţă de Cartea 
Sfântă şi faţă de "Sunna". E posibil să fi fost realizarea şi mobilizarea 
armatei lui Osama sau practicarea rugăciunilor şi grija faţă de sclavi. 

în ciuda chinurilor pe care le îndura din cauza bolii şi a durerilor, 
Profetul - Allah să-1 binecuvânteze şi să-1 miluiască! - a condus toate 
rugăciunile până în acea zi de joi - cu patru zile înainte de a muri. în ziua 
respectivă a condus rugăciunea de apus şi a recitat: 

"Pe cele trimise în rafale" [77: l]' 4 ' 

înspre seară, el s-a simţit atât de rău încât nu şi-a mai putut stăpâni 



[1] Mişkat Al-Masabih, 2/546. 

[2] Sahih Al-Bukhari, 1/22,429,449, 2/638; Mişkat Al-Masabih, 2/548. 

[3] Sahih Al-Bukhari, 2/637. 

[4] Mişkat Al-Masabih, 1/102. 

durerea şi nici n-a mai putut să iasă pentru a merge la Moschee. 'A'işa a 
spus: "Profetul a întrebat: "Au făcut oamenii rugăciunea?" "Nu, n-au făcut-o. 
Te aşteaptă pe tine." Atunci, el a spus: "Pune nişte apă în vasul de spălat." 
Am făcut ce a poruncit, el s-a spălat şi a vrut să se ridice, dar a leşinat. 
Când şi-a revenit, a întrebat din nou: "S-au rugat oamenii?" Apoi lucrurile 
s-au repetat iarăşi şi iarăşi, a doua şi a treia oară, din momentul în care 
se spăla până la cel când leşina în urma încercărilor de a se ridica în 
picioare. De aceea, 1-a trimis pe Abu Bakr să conducă el rugăciunea. Apoi 
Abu Bakr a fost cel care a condus rugăciunea în acele zile.' 1 ' Au fost 17 
rugăciuni cât a mai trăit Muhammed." 

'A'işa a vorbit de trei-patru ori cu Profetul - Allah să-1 binecuvânteze 
şi să-1 miluiască! - să-1 retragă pe Abu Bakr de la conducerea rugăciunilor 
pentru ca oamenii să nu-şi piardă speranţa în el, dar el a refuzat şi a zis: 
"Voi [femeile] sunteţi ca femeile care au încercat să-1 atragă pe Iosif în 
păcat. Transmiteţi cererea mea lui Abu Bakr, să conducă rugăciunea." 

La o zi sau două înaintea morţii 

9 

Sâmbătă sau duminică, Profetul - Allah să-1 binecuvânteze şi să-1 
miluiască! - s-a simţit destul de bine pentru a face rugăciunea, aşa că a 
ieşit sprijinit de doi oameni pentru a face rugăciunea de prânz. Abu Bakr, 
care atunci conducea rugăciunea, s-a retras când 1-a văzut venind, dar 
Profetul - Allah să-1 binecuvânteze şi să-1 miluiască! - i-a făcut semn să 
rămână unde se află şi a zis: "Aşezaţi-mă lângă el." Ei l-au aşezat în 
stânga lui Abu Bakr. Profetul - Allah să-1 binecuvânteze şi să-1 miluiască! - 
a condus rugăciunea şi Abu Bakr 1-a urmat, înălţându-şi vocea la fiecare 
"Allahu Akbar" (Allah este Mai Mare) pe care-1 spunea Profetul - Allah să-1 
binecuvânteze şi să-1 miluiască!, pentru ca lumea să audă clar.' 2 ' 

Cu o zi înaintea morţii sale 

9 

Duminică, la o zi înainte de a muri, Profetul - Allah să-1 
binecuvânteze şi să-1 miluiască! - şi-a eliberat sclavii, a plătit ca milostenie 
cei şapte dinari pe care îi datora şi a dăruit armele sale musulmanilor. Când 
s-a lăsat noaptea, 'A'işa a trebuit să împrumute nişte ulei de la vecina ei 



[1] Sahih Al-Bukhari, 1/99. 
[2] Sahih Al-Bukhari, 1/98,99. 

ca să-şi aprindă candela. 

Până şi armura lui a fost dată drept garanţie pentru treizeci de Sa' 
(unitate de măsură cubică) de orz. 

Ultima zi în viată 

9 

într-una din povestirile sale, Anas bin Malik a spus: "Luni, în vreme 
ce musulmanii îşi făceau rugăciunea de dimineaţă, fiind conduşi de Abu 
Bakr, au fost surprinşi să-1 vadă pe Mesagerul lui Allah - Allah să-1 
binecuvânteze şi să-1 miluiască! - ridicând perdeaua de la camera unde 
locuia 'A'işa. El i-a privit în timp ce se rugau, aliniaţi după cuviinţă şi a 
zâmbit bucuros. Când 1-a văzut, Abu Bakr s-a retras şi a mers să se 
alăture şirurilor de credincioşi, pentru a-i face loc să conducă rugăciunea, 
căci el a crezut că Profetul - Allah să-1 binecuvânteze şi să-1 miluiască! - 
voia să meargă şi să se roage." Anas a zis: "Musulmanii care se rugau erau 
atât de încântaţi, încât aproape erau extaziaţi în rugăciunea lor. Mesagerul 
lui Allah - Allah să-1 binecuvânteze şi să-1 miluiască! - le-a făcut semn să-şi 
continue rugăciunea, a intrat în cameră şi a lăsat perdeaua."' 1 ' 

Mesagerul lui Allah - Allah să-1 binecuvânteze şi să-1 miluiască! - nu a 
mai apucat următoarea rugăciune. 

Când s-a luminat, Profetul - Allah să-1 binecuvânteze şi să-1 
miluiască! - a chemat-o pe Fatima şi i-a spus în şoaptă ceva care a făcut-o 
să plângă. Apoi i-a şoptit altceva care a făcut-o să râdă. După moartea 
Profetului, 'A'işa a întrebat-o ce era cu plânsul şi cu râsul acela, iar Fatima 
a răspuns: "Prima dată mi-a dezvăluit că va muri din cauza acestei boli şi 
eu am plâns. Apoi mi-a spus că eu voi fi prima din familia lui care-1 va 
urma, şi-am râs."' 2 ' 

El a dat Fatimei fericita ştire conform căreia ea va deveni stăpâna 
tuturor femeilor din lume.' 3 ' 

Fatima a fost martoră la durerile puternice de care suferea tatăl ei şi a 
zis: "Ce dureri cumplite are tatăl meu!" La aceste cuvinte, Profetul - Allah 
să-1 binecuvânteze şi să-1 miluiască! - a remarcat: "Până la sfârşitul acestei 
zile, el nu va mai avea nici o durere."' 4 ' 



[1] Ibidem, 2/640. 
[2] Sahih Al-Bukhari, 2/638. 
[3] Rahmat-al-lil'alamin, 1/282. 
[4] Sahih Al-Bukhari, 2/641. 



433 



Biografia nobilului profet 



Pe urmă, a cerut să fie aduşi la el Al-Hasan şi Al-Husain. I-a sărutat 
şi i-a sfătuit să fie bine îngrijiţi. A cerut apoi să-şi vadă soţiile care au şi 
venit. El le-a dat sfaturi şi le-a spus să nu uite de Allah. Durerea a devenit 
atât de puternică încât urma de otravă pe care o primise la Khaibar a ieşit 
la lumină. Gustul ei era atât de rău, încât el i-a zis 'A'işei: 

"Simt încă efectul dureros al mâncării pe care am gustat-o la Khaibar. 
Simt că moartea se apropie."' 11 El a poruncit oamenilor: "Rugăciunea! 
Rugăciunea şi tot ce aveţi sub stăpânire." A repetat acest lucru de mai 
multe ori.' 21 

Profetul îşi trage ultima suflare 

Când chinurile morţii au început, 'A'işa 1-a sprijinit de pieptul ei. Ea 
spune: "Allah a fost atât de generos cu mine că Mesagerul lui Allah a murit 
în casa mea. El a murit sprijinit de pieptul şi de gâtul meu şi Allah a 
amestecat saliva lui cu a mea la moartea lui." 'Abdur Rahman - fiul lui Abu 
Bakr - a intrat, ţinând în mână o rădăcină a unei plante de deşert (Miswak) 
folosită pentru curăţatul dinţilor, în timp ce Mesagerul lui Allah - Allah să-1 
binecuvânteze şi să-1 miluiască! - era sprijinit de pieptul meu. Am observat 
că el se uită la Miswak, aşa că l-am întrebat, căci ştiam că o voia: "Ai vrea 
să o iau eu pentru tine?" El a încuviinţat din cap. Am luat-o şi i-am dat-o. 
Dar era prea tare, aşa că l-am întrebat: "Să o înmoi pentru tine?" şi el a 
încuviinţat, aşa că am înmuiat-o în gura mea şi el a trecut-o peste dinţi 
săi." 

într-o altă versiune, se spune: "El şi-a curăţat dinţii cât de bine a 
putut." 

La îndemâna lui se afla un vas (Rakua) cu apă. Şi-a înmuiat mâna în 
vasul cu apă şi s-a şters pe faţă, spunând: "Nu este alt zeu în afară de 
Allah. Moartea este plină de chinuri."' 31 

De îndată ce a terminat curăţatul dinţilor, el şi-a ridicat mâna sau 
degetul arătător, a privit spre tavan şi şi-a mişcat buzele. 'A'işa s-a aplecat 
să-1 asculte şi 1-a auzit, spunând: "împreună cu cei asupra cărora ai 
pogorât mila Ta, cu profeţii şi cei devotaţi (As-Siddiqin), martirii şi făcătorii 
de bine, O Allah, iartă-mă şi ai milă de mine şi fă-mi parte de tovărăşia 



[1] Ibidem, 2/637. 

[2] Ibidem, 2/637 

[3] Sahih Al-Bukhari, 2/640. 



434 



Biografia nobilului profet 



Celui de Sus."' 1 ' Apoi, 1-a intervale scurte de timp, murmura aceste cuvinte: 
"O, Allah, fă-mi parte de tovărăşia Celui de Sus. La Allah ne întoarcem şi 
către El alergăm după ajutor şi ultim adăpost." Acest lucru se întâmpla 
după răsăritul soarelui, în ziua de luni, 12 Rabi' Al-Auual, anul 11 d,H., 
(632 e.n.). Când a murit, Profetul avea 63 de ani şi patru zile. 

Adepţii sunt mâhniţi de moartea Profetului 

Vestea pierderii imense s-a răspândit curând în toată Medina şi o 
durere puternică a cuprins toate colţurile şi orizonturile oraşului. 

Anas a spus: "N-am mai trăit niciodată o zi mai fericită sau mai 
strălucitoare decât ziua în care Profetul - Allah să-1 binecuvânteze şi să-1 
miluiască! - a venit la noi şi niciodată n-am trăit o zi mai groaznică sau 
mai întunecată decât ziua în care a murit Mesagerul lui Allah- Allah să-1 
binecuvânteze şi să-1 miluiască!"' 2 ' 

Când el a murit, Fatima a zis: "O, Tată, căruia Domnul i-a răspuns 
rugăciunilor! O, Tată, al cărui cămin este Paradisul! O, Tată, a cărui moarte 
a anunţat-o îngerul Gavriil!"' 3 ' 

Atitudinea lui 'Omar 

'Omar a fost atât de afectat încât aproape că şi-a pierdut cunoştinţa, 
s-a ridicat înaintea oamenilor şi li s-a adresat: "Câţiva dintre ipocriţi pretind 
că Mesagerul lui Allah - Allah să-1 binecuvânteze şi să-1 miluiască! - 
a murit. Mesagerul lui Allah - Allah să-1 binecuvânteze şi să-1 miluiască! - 
nu a murit, ci a plecat la Domnul Său, la fel ca Moise bin Imran, care a 
fost plecat timp de 40 de nopţi, dar până la urmă s-a întors, deşi ei 
susţineau că murise. Pe Allah, Mesagerul lui Allah - Allah să-1 
binecuvânteze şi să-1 miluiască! - se va întoarce şi va tăia mâinile şi 
picioarele celor care pretind că a murit."' 4 ' 



[1] Ibidem, 2/638-641. 
[2] Mişkat Al-Masabih, 2/547. 
[3] Sahih Al-Bukhari, 2/641. 
[4] Ibn Hişam, 2/655. 

Atitudinea lui Abu Bakr 

Abu Bakr a plecat din casa lui de la As-Sunh şi a venit la Moschee 
călare pe un cal. La Moschee, el a descălecat şi a intrat. Nu a vorbit cu 
nimeni şi nu s-a oprit până ce nu a intrat în camera 'A'işei, îndreptându-se 
direct spre locul unde se afla Mesagerul lui Allah - Allah să-1 binecuvânteze 
şi să-1 miluiască! Profetul - Allah să-1 binecuvânteze şi să-1 miluiască! - era 
acoperit cu o pelerină albastră. El i-a descoperit faţa, s-a aplecat, 1-a 
sărutat şi a plâns. Apoi a spus: "Renunţ la mama şi la tatăl meu de dragul 
tău. Cu adevărat, Allah nu te va lăsa să mori de două ori. Tocmai ai trecut 
de moartea pe care Allah a poruncit-o." 

Pe urmă, a ieşit şi 1-a găsit pe 'Omar vorbind oamenilor. El a zis: 
'"Omar, aşează-te!" 'Omar a refuzat să se supună. Oamenii l-au lăsat pe 
'Omar şi au venit către Abu Bakr, care a început o cuvântare, spunând: "O, 
voi, cei care-1 veneraţi pe Muhammed, el este mort acum.", apoi a spus: 
"O, voi, cei care-1 veneraţi pe Allah, El este Atotputernic şi este de-a 
pururea Viu şi nu ne va părăsi niciodată. 

Allah spune: 

"Şi Muhammed nu este decât un trimis - şi au mai fost înainte de el 
şi alţi trimişi. Dacă el ar muri sau ar fi ucis, v-aţi întoarce voi pe călcâiele 
voastre? Cel care s-ar întoarce pe călcâiele lui nu i-ar aduce lui Allah nici 
o stricăciune. Şi Allah îi va răsplăti pe cei mulţumitori." [3:144]" 

Ibn 'Abbas a spus: "Pe Allah, suna ca şi când oamenii n-ar fi auzit 
niciodată un astfel de verset coranic, până ce nu 1-a recitat Abu Bakr ca 
aducere aminte. Astfel, oamenii au început să-1 recite şi ei, toţi, până la 
ultimul." 

Ibn Al-Musaiiab a povestit că 'Omar a zis: "Pe, Allah, în clipa când 
l-am auzit pe Abu Bakr rostind acel verset, am căzut la pământ, ca şi cum 
picioarele n-ar mai fi avut putere să mă ţină. Doar atunci am realizat că 
Muhammed - Allah să-1 binecuvânteze şi să-1 miluiască! - într-adevăr 
murise." 

Pregătirea de adio a cinstitului său trup 

Discuţiile referitoare la succesorul lui Muhammed au izbucnit chiar 
înainte ca trupul Mesagerului lui Allah - Allah să-1 binecuvânteze şi să-1 
miluiască! - să fie pregătit pentru îngropăciune. între "ajutoare" şi emigranţi 
au avut loc neînţelegeri, dialoguri şi discuţii în porticul neamului Sa'ida, 
recunoscându-1 până la urmă pe Abu Bakr drept calif. Ei şi-au petrecut 
acolo întreaga zi de luni, până noaptea târziu. Oamenii erau atât de prinşi 
în disputele lor, încât noaptea aproape că trecuse, se apropiau de zorii zilei 
de marţi, şi totuşi trupul său binecuvântat zăcea încă pe pat, acoperit cu un 
veşmânt albăstrui. Era încuiat în cameră. 

Marţi, trupul Profetului a fost spălat cu hainele pe el. L-au spălat 
Al-Abbas, 'Aii, Al-Fadl şi Qathm, cei doi fii ai lui Al-Abbas, la fel ca 
Şaqran, sclavul eliberat al Mesagerului, Osama bin Zaid şi Aus bin Khauli. 
Al-Abbas, Al-Fadl şi Qathm i-au rotit corpul, în vreme ce Osama şi Şaqran 
turnau apa. 'Aii 1-a spălat şi Aus 1-a sprijinit de pieptul său. 

Ei l-au înfăşurat într-un giulgiu alcătuit din trei bucăţi de pânză albă 
de Sahuli, din bumbac, ce nu avea nici mâneci, 11 ' nici ceva care să-i 
acopere capul. 

Când era vremea să-1 îngroape, s-a ivit o oarecare discuţie în legătură 
cu locul în care să fie înmormântat, dar Abu Bakr a zis: "L-am auzit pe 
Mesagerul lui Allah spunând: "La moartea sa, un Profet este îngropat în 
locul unde închide ochii, aşa că Abu Talha a ridicat patul în care murise, a 
săpat dedesubt şi a scos pământul pentru a face mormântul." 

Oamenii au intrat în cameră câte zece odată. Ei s-au rugat pentru 
Profet - Allah să-1 binecuvânteze şi să-1 miluiască! Primii care s-au rugat 
pentru el au fost oamenii din clanul său, apoi emigranţii şi pe urmă 
"ajutoarele". Femeile s-au rugat pentru el după bărbaţi. Copiii s-au rugat la 
urmă. 

în acest fel a decurs toată ziua de marţi şi noaptea de miercuri, 
terminându-se în dimineaţa zilei de joi. 'A'işa a spus: "Noi n-am ştiut că 
Profetul - Allah să-1 binecuvânteze şi să-1 miluiască! - era îngropat decât 
când am auzit zgomotul sapelor care săpau pământul în mijlocul nopţii."' 21 



[1] Sahih Al-Bukhari, 1/169; Sahih Muslim, 1/306. 

[2] Mukhtasar Sirat Ar-Rasul, p.471; Ibn Hişam, 2/649-665; Talqih Fuhum Ahli 
Al-Athar, p.38,39; Rahmat-al-lil'alamin, 2/277-286. 

FAMILIA PROFETULUI 

1. Khadija bint Khuuailid. în Mekka, înainte de migrare, familia 
Profetului - Allah să-1 binecuvânteze şi să-1 miluiască! - era compusă din 
soţia lui, Khadija bint Khuuailid, şi el. Când s-au căsătorit, el avea douăzeci 
şi cinci de ani, iar ea patruzeci. Ea a fost prima femeie cu care s-a 
căsătorit. A fost singura soţie pe care a avut-o până la moartea ei. El a 
avut cu ea fii şi fiice, dar nici unul dintre fii nu a supravieţuit. Fiicele lor 
erau Zeinab, Ruqaiia, Umm Kulthum şi Fatima. 

Zeinab s-a măritat cu vărul ei matern, Abu Al-'As bin Al-Rabi', şi acest 
lucru s-a întâmplat înainte de migrare. Ruqaiia şi Umm Kulthum s-au 
căsătorit, pe rând, cu 'Uthman bin 'Affan. El s-a căsătorit cu una după 
moartea surorii ei. Fatima s-a căsătorit cu 'Aii bin Abu Talib în perioada 
dintre bătălia de la Badr şi cea de la Uhud. Fiii şi fiicele pe care Fatima şi 
'Aii le-au avut au fost: Al-Hasan, Al-Husein, Zeinab şi Umm Kulthum. 

Se ştie foarte bine că Profetului - Allah să-1 binecuvânteze şi să-1 
miluiască! - i-a fost acordat, printr-un verset coranic, dreptul de a avea mai 
multe neveste din diverse motive. Nevestele pe care le-a avut au fost în 
număr de treisprezece. Nouă dintre ele i-au supravieţuit, în timp ce două au 
murit în timpul vieţii lui, şi anume: Khadija şi Zeinab bint Khuzaima ("Mama 
săracilor" - "Umm Al-Masakin"), iar cu celelalte două el nu şi-a consumat 
căsătoria. 

2. Sauda Bint Zam'a. El s-a căsătorit cu ea în Şauual, anul zece 
al Profeţiei, la câteva zile după moartea Khadijei. înainte de aceasta ea a 
fost măritată cu un văr patern de-al ei, As-Sakran bin 'Amr, mort şi el 
înaintea căsătoriei acesteia cu Profetul. 

3. 'A'işa Bint Abu Bakr. S-a însurat cu ea în al unsprezecelea an 
al Profeţiei, la un an după căsătoria lui cu Sauda şi cu doi ani şi cinci luni 
înainte de migrare. Când s-a însurat cu ea, 'A'işa avea şase ani. Oricum, el 
nu şi-a consumat căsătoria cu ea până în Şauual, la şapte luni după 
emigrarea la Medina, când ea avea nouă ani. A'işa a fost singura fecioră cu 
care s-a căsătorit şi cea mai dragă fiinţă dintre toate pentru el. De 
asemenea, a fost şi cea mai instruită femeie în jurisprudenţă. 

4. Hafsa Bint 'Omar bin Al-Khattab. Fostul ei sot era Khunais 

bin Huzafa As-Sahmi în perioada dintre bătăliile Badr şi Uhud. Mesagerul lui 
Allah s-a însurat cu ea în anul 3 d.H. 

5. Zeinab Bint Khuzaima. Era din neamul Hilal bin 'Amir bin 
Sa'sa'a. Era poreclită "Umm Al-Masakin" datorită bunătăţii şi grijii faţă de 
săraci. A fost soţia lui 'Abdullah bin Jahş, care a fost martirizat la Uhud şi 
s-a măritat cu Profetul în anul 4 d.H., dar a murit la două-trei luni după 
căsătoria cu Mesagerul lui Allah. 

6. Umm Salama Hind Bint Abu Omaiia. Ea fusese soţia lui Abu 
Salama, care a murit în Jumada Al-Akhir, în anul 4 d.H. Mesagerul lui Allah 
s-a însurat cu ea în luna Şauual a aceluiaşi an. 

7. Zeinab bint Jahş bin Riiab. Era din neamul Asad bin 
Khuzaima şi era verişoara Profetului. Era soţia lui Zaid bin Haritsa, care pe 
atunci era considerat fiul adoptiv al Profetului. Oricum, Zaid a divorţat de ea, 
iar Allah a trimis nişte versete coranice în această privinţă: 

"...Apoi, când Zaid a întrerupt orice legătură cu ea, Noi Ţi-am dat-o ţie 
să-ţi fie soaţă,..." (33:37) 

în legătură cu ea, Allah a trimis nişte versete din "Capitolul 
Al-Ahzab", care discutau în amănunt problema adoptării copiilor, însă vom 
detalia mai târziu această problemă. Mesagerul lui Allah s-a însurat cu ea 
în Zul-qi'de, în anul 5 d.H. 

8. Juuairiia Bint Al-Harith. Al-Harith era căpetenia neamului 
Al-Mustaliq din tribul Khuza'a. Juuairiia era printre prizonierii pe care i-au 
luat musulmanii de la neamul Mustaliq. Ea a fost dată lui Thabit bin Qais 
bin Şammas. El a făcut cu ea un legământ să o elibereze la un moment 
dat. Mesagerul lui Allah - Allah să-1 binecuvânteze şi să-1 miluiască! - 
a realizat legământul şi s-a însurat cu ea în Şa'ban, anul 6 d.H. 

9. Umm Habiba Ramla. Este fiica lui Abu Sufian. A fost căsătorită 
cu 'Ubaidulla şi a migrat cu el în Abisinia (Etiopia). Când 'Ubaidulla a 
renunţat la islam şi a devenit creştin, ea s-a menţinut în religia ei şi a 
refuzat să se convertească. 'Ubaidulla a murit în Abisinia. Mesagerul lui 
Allah - Allah să-1 binecuvânteze şi să-1 miluiască! - 1-a trimis pe 'Amr bin 
Omaiia Ad-Damiri cu o scrisoare la regele Negus, cerându-i mâna lui Umm 
Habiba. Aceasta se întâmpla în luna Muharram, în anul 7 d.H. Negus a 
consimţit şi a trimis-o Profetului - Allah să-1 binecuvânteze şi să-1 
miluiască!, însoţită de Şarhabil bin Hasna. 

10. Safiia Bint Huiai bin Akhtab. Din neamul lui Israel, ea s-a 

numărat printre cei prinşi şi ţinuţi ca sclavi în bătălia de la Khaibar. 
Mesagerul lui Allah - Allah să-1 binecuvânteze şi să-1 miluiască! - a luat-o 
pentru el însuşi. A eliberat-o şi s-a însurat cu ea după acea victorie, în anul 
7 d.H. 

11. Maimuna Bint Al-Harith. Fiica lui Al-Harith şi sora lui Umm 
Al-Fadl Lubaba bint Al-Harith. Profetul - Allah să-1 binecuvânteze şi să-1 
miluiască! - s-a căsătorit cu ea după micul pelerinaj de recuperare. 
Aceasta se întâmpla în Zul-qi'de, anul 7 d.H. 

Acestea sunt cele unsprezece femei cu care s-a căsătorit Mesagerul 
lui Allah - Allah să-1 binecuvânteze şi să-1 miluiască! - şi cu care şi-a 
consumat căsătoria. Cele două soţii cu care nu şi-a consumat căsătoria au 
fost: una din neamul Kilab şi cealaltă din neamul Kindah, care se numea 
Al-Jauniia. 

în afară de acestea, el a avut două roabe. Prima era Măria, copta 
(o egipteană creştină), un dar de la Al-Muqauqis, regele Egiptului. Ea a dat 
naştere fiului lui Ibrahim, care a murit, copil fiind, în Medina, pe 28 sau 29 
Şauual, în anul 10 d.H., adică 27 ianuarie 632 e.n.. A doua a fost Raihana 
bint Zaid An-Nadriia sau Quraziia, o prizonieră din neamul Quraiza. Unii 
spun că ea era una dintre soţiile lui. Totuşi, Ibn Al-Qaiiim acordă mai mult 
credit primei versiuni. Abu 'Ubaida a amintit de încă două roabe, Jamila, o 
prizonieră, şi cealaltă, o sclavă dăruită lui de către Zeinab bint Jahş.' 11 

Oricine meditează la viaţa Mesagerului lui Allah - Allah să-1 
binecuvânteze şi să-1 miluiască! - îşi dă seama că Profetul, petrecându-şi 
primii treizeci de ani alături de Khadija şi apoi de Sauda, nu s-ar fi putut 
căsători după vârsta de patruzeci de ani cu un număr aşa de mare de femei 
doar pentru a-şi satisface o simplă dorinţă carnală, ci a fost motivat de un 
ţel mult mai nobil. 

Tendinţa Mesagerului lui Allah - Allah să-1 binecuvânteze şi să-1 
miluiască! - de a stabili o legătură prin căsătorie atât cu Abu Bakr, cât şi 
cu 'Omar, prin căsătoria lui cu 'A'işa şi Hafsa, precum şi prin căsătoria fiicei 
sale, Fatima, cu 'Aii bin Abu Talib şi a celorlalte două fiice ale lui, Ruqaiia 
şi Umm Kulthum cu 'Uthman, arată limpede că ţinta lui era întărirea 
legăturii dintre cei patru oameni ale căror sacrificii şi realizări importante 
pentru cauza islamului sunt bine cunoscute. 

în afară de aceasta, există o tradiţie a arabilor de a onora legăturile 



[1] Zad Al-Ma'ad, 1/29. 

prin alianţă. Pentru ei, un ginere sau o noră era un mijloc prin care îşi 
puteau consolida relaţia cu diferite frăţii. Ostilitatea şi luptele împotriva 
alianţelor şi a rudelor ar fi adus ruşinea, dizgraţia şi umilinţa asupra lor. 

Căsătorindu-se cu "mamele credincioşilor", Profetul - Allah să-1 
binecuvânteze şi să-1 miluiască! - a dorit să distrugă sau să anihileze 
duşmănia triburilor arabe faţă de islam şi să stingă ura lor internă. Umm 
Salama era din neamul Makhzum, clanul lui Abu Jahl şi Khalid bin Al-Ualid. 
Căsătoria ei cu Mesagerul lui Allah - Allah să-1 binecuvânteze şi să-1 
miluiască! - a avut rezultate pozitive. Atitudinea intenţionat şovăitoare a lui 
Khalid la Uhud, de exemplu, s-a datorat căsătoriei Mesagerului cu Umm 
Salama. Khalid a mers chiar mai departe şi în scurt timp a devenit de 
bunăvoie un musulman supus. 

După căsătoria Mesagerului lui Allah cu Umm Habiba, Abu Sufian, 
tatăl ei, nu a mai avut cu el nici un fel de divergenţă. De asemenea, 
căsătoria lui cu Juuairiia şi Safiia le-a determinat pe cele două triburi să 
înceteze orice fel de provocare, agresiune sau ostilitate împotriva islamului. 
Juuairiia a fost una dintre cele mai mari surse de binecuvântare pentru 
poporul ei. Cu ocazia căsătoriei ei cu Profetul - Allah să-1 binecuvânteze şi 
să-1 miluiască!, tovarăşii lui au eliberat din sclavie o sută de familii din 
neamul ei. Ei au spus: "Este pentru înrudirea lor cu Mesagerul lui Allah." 
Nu mai este nevoie să spunem ce impresie deosebită a făcut această 
favoare în sufletul tuturor. Unul dintre cele mai importante motive este 
porunca lui Allah către Profetul Său - Allah să-1 binecuvânteze şi să-1 
miluiască! - de a educa şi purifica sufletele oamenilor care nu ştiau nimic 
despre maniere, educaţie şi cultură. El a trebuit să-i înveţe să accepte 
necesităţile civilizaţiei şi să contribuie la întărirea şi înălţarea unei noi 
societăţi islamice. 

O regulă de bază a societăţii musulmane este interzicerea 
amestecării bărbaţilor şi femeilor. Asigurarea unei educaţii directe pentru 
femei, deşi foarte necesară, este un lucru imposibil în lumina acestei norme 
islamice. Din această pricină, Profetul - Allah să-1 binecuvânteze şi să-1 
miluiască! - a trebuit să aleagă câteva femei de vârste şi cu înclinaţii 
diferite şi să le instruiască sistematic pentru a educa beduinele, orăşenele, 
bătrânele şi tinerele şi pentru a le pune astfel la dispoziţie instrumentele 
necesare pentru propagarea adevăratei credinţe. "Mamele credincioşilor" 
(soţiile Profetului - Allah să-1 binecuvânteze şi să-1 miluiască!) se aflau 

într-o poziţie atât de avantajoasă, încât îi puteau informa pe oameni (bărbaţi 
şi femei) despre starea şi problemele Profetului - Allah să-1 binecuvânteze 
şi să-1 miluiască! Fiind educate în regulile şi învăţăturile islamului, soţiile 
lui, mai ales cele care i-au supravieţuit, au jucat un rol foarte important în 
transmiterea tradiţiilor profetice către musulmani. 'A'işa, de pildă, a relatat 
foarte multe dintre faptele şi declaraţiile Profetului. 

Căsătoria lui cu verişoara sa paternă, Zeinab bint Jahş, a fost un caz 
aparte care avea ca scop eradicarea unei tradiţii preislamice adânc 
înrădăcinate - adoptarea copiilor. în perioada preislamică, arabii priveau o 
persoană adoptată exact ca pe un copil adevărat, cu aceleaşi drepturi şi 
îndatoriri. Această tradiţie preislamică fusese atât de adânc înrădăcinată în 
inimile lor, încât nu era deloc uşor de îndepărtat. Aceasta ataca de fapt 
principiile de bază ale islamului, mai ales cele care privesc căsătoria, 
divorţul, moştenirea şi alte câteva aspecte, aducând numeroase stricăciuni 
şi daune. în mod firesc, islamul luptă împotriva acestor fapte şi încearcă să 
le îndepărteze din societatea islamică. Pentru eradicarea acestei tradiţii, 
Allah Preaînaltul a poruncit Mesagerului Său - Allah să-1 binecuvânteze şi 
să-1 miluiască! - să se însoare cu verişoara sa, Zeinab bint Jahş, care 
fusese soţia lui Zaid. Ea avea divergenţe cu Zaid şi acesta intenţiona să 
divorţeze de ea. Acest lucru se întâmpla pe vremea când Confederaţiile 
(Al-Ahzab) pregăteau o alianţă mişelească împotriva Mesagerului lui Allah 
- Allah să-1 binecuvânteze şi să-1 miluiască! - şi împotriva musulmanilor. 

Mesagerul lui Allah - Allah să-1 binecuvânteze şi să-1 miluiască! - 
se temea că ipocriţii, idolatrii şi evreii vor face propagandă pe seama asta şi 
vor încerca să-i influenţeze pe unii musulmani slabi de înger. Din cauza 
aceasta, 1-a îndemnat pe Zaid să nu divorţeze de ea, pentru a nu fi implicat 
în acel proces. 

Fără îndoială, această ezitare şi parţialitate erau străine de caracterul 
Profetului - Allah să-1 binecuvânteze şi să-1 miluiască! - şi nu se potriveau 
cu capacitatea de decizie şi voinţa cu care fusese trimis. Allah Preaînaltul 
1-a mustrat pentru aceasta şi a spus: 

"Şi i-ai spus aceluia asupra căruia Allah Şi-a trimis harul Său, cum şi 
tu ai trimis harul tău asupra lui: „Păstreaz-o pentru tine pe soaţa ta şi fii cu 
frică de Allah!". Tu ai ţinut ascuns în sufletul tău ceea ce Allah a voit să 
descopere. Tu te-ai temut de oameni, măcar că Allah este mai vrednic să 
te temi de El..." [33:37] 



442 



Biografia nobilului profet 



în final, Zaid a divorţat de Zeinab şi Mesagerul lui Allah - Allah să-1 
binecuvânteze şi să-1 miluiască! - s-a căsătorit cu ea, în perioada în care îi 
asedia pe cei din neamul Quraiza. Aceasta s-a întâmplat după ce ea şi-a 
încheiat perioada de timp în care o văduvă sau o femeie divorţată nu se 
poate recăsători (Idda). Allah poruncise deja şi nu i-a mai oferit altă 
posibilitate. Allah însuşi începuse deja procedura de căsătorie, spunând: 

"...Apoi, când Zaid a întrerupt orice legătură cu ea, Noi Ţi-am dat-o ţie 
să-ţi fie soaţă, pentru ca dreptcredincioşii să nu mai aibă reţinere în privinţa 
soţiilor fiilor lor adoptivi, dacă aceştia întrerup orice legături cu ele..." 
[33:37] 

Acest lucru s-a întâmplat pentru a anula tradiţia adoptării copiilor, 
după ce El o făcuse prin Cuvintele: 

"Chemaţi-i după părinţii lor, căci astfel este mai cu dreptate faţă de 
Allah..." [33:5] 

"Muhammed nu este tată nici unuia dintre bărbaţii voştri, ci el este 
Trimisul lui Allah şi încheietorul profeţilor,..." [33:40] 

Multe tradiţii adânc înrădăcinate nu pot fi distruse şi nici măcar 
corectate numai prin vorbe goale. Ele trebuie să fie asociate cu fapta celui 
care transmite Mesajul. 

Acest aspect poate fi înţeles şi în lumina faptelor musulmanilor la 
micul pelerinaj de la Al-Hudaibiia, când 'Uura bin Mas'ud Al-Thaqafi a văzut 
anumiţi musulmani alergând după apa cu care el făcuse spălarea rituală, 
aproape certându-se pentru ea. Au mai fost şi alţii care s-au întrecut să 
facă jurământ de moarte şi alţii care au jurat să nu fugă de pe câmpul de 
luptă. Printre aceşti oameni s-au numărat şi câţiva tovarăşi eminenţi ai 
Mesagerului, cum ar fi 'Omar şi Abu Bakr, care, deşi şi-au dedicat întreaga 
viaţă Profetului - Allah să-1 binecuvânteze şi să-1 miluiască! - şi credinţei 
islamice, au refuzat să îndeplinească ordinele Profetului legate de 
sacrificarea animalelor după ratificarea Tratatului de la Al-Hudaibiia, lucru 
care 1-a tulburat şi neliniştit pe Muhammed - Allah să-1 binecuvânteze şi 
să-1 miluiască! Oricum, când Umm Salama - Allah să fie mulţumit de ea! - 
1-a sfătuit să preia iniţiativa şi să-şi sacrifice animalele, adepţii lui s-au 
grăbit să-i urmeze exemplul. Aceasta este o dovadă clară ce sprijină zicala: 
"Fapta grăieşte mai bine decât vorba", în procesul de exterminare a unei 
tradiţii bine împământenite. 

Ipocriţii au provocat o mulţime de suspiciuni şi au făcut o propagandă 

falsă împotriva acelei căsătorii. Faptele şi discuţiile lor legate de acea 
căsătorie au avut efecte negative asupra musulmanilor a căror credinţă era 
încă labilă, mai ales că Zeinab era a cincea soţie şi Nobilul Coran limitase 
numărul lor doar la patru. Conform tradiţiei preislamice, Zaid era fiul lui şi 
astfel căsătoria tatălui cu soţia divorţată a fiului său era un păcat odios în 
ochii arabilor. 

"Capitolul Al-Ahzab" din Coran a fost revelat pentru a lumina pe 
deplin cele două aspecte, după cum urmează: islamul nu recunoaşte 
adoptarea copiilor şi Profetul - Allah să-1 binecuvânteze şi să-1 miluiască!, 
spre deosebire de ceilalţi musulmani, are [de la Allah] mai multă libertate 
în ceea ce priveşte numărul de soţii pe care le poate avea, în vederea 
atingerii unor scopuri nobile. 

în orice caz, Mesagerul lui Allah - Allah să-1 binecuvânteze şi să-1 
miluiască! - şi-a tratat soţiile cu nobleţe. Ele au avut parte de tot ce ţine de 
onoare, satisfacţie, răbdare, modestie şi servicii (adică, realizarea muncilor 
gospodăreşti şi a datoriilor casnice). Deşi viaţa casnică a Mesagerului 

- Allah să-1 binecuvânteze şi să-1 miluiască! - era dură şi insuportabilă, nici 
una dintre nevestele lui nu s-a plâns. Anas a spus despre viaţa Profetului: 
"După ştiinţa mea, Mesagerul lui Allah nu a gustat în viaţa lui o lipie şi nici 
n-a văzut vreodată cu ochii lui un berbec fript."' 11 

'A'işa a spus: "Au trecut peste două luni, în timpul cărora am văzut 
trei semiluni (adică trei începuturi de lună calendaristică, după calendarul 
islamic) şi totuşi în casele Mesagerului lui Allah nu s-a aprins nici un foc 
(n.t. nu au gătit mâncare). "Şi cu ce vă hrăneaţi?", a întrebat 'Urua. Ea a 
spus: "Doar cu apă şi curmale."' 21 Multe lucruri au fost dezvăluite despre 
viaţa aspră a Profetului - Allah să-1 binecuvânteze şi să-1 miluiască! 

în ciuda acestor greutăţi, lipsuri şi neajunsuri din casa Profetului 

- Allah să-1 binecuvânteze şi să-1 miluiască!, nici una dintre nevestele lui nu 
a murmurat vreun cuvânt de nemulţumire ce i-ar putea fi reproşat, cu o 
singură excepţie şi aceasta indusă de înclinaţii omeneşti instinctive. 
Oricum, nu a avut mare importanţă şi, în consecinţă, nu a necesitat 
decretarea unei reguli legislative. Allah le-a dat posibilitatea să aleagă între 
două lucruri, după cum reiese limpede din următoarele versete: 

"O, Profetule! Spune soţiilor tale: „De voiţi voi această viaţă şi 



[1] Sahih Al-Bukhari, 2/585. 
[2] Ibidem. 

podoabele ei, atunci veniţi, căci eu vă voi da vouă mijloacele cele necesare 
şi vă voi da vouă dezlegare [prin divorţ], după cuviinţă. 

Iar de li voiţi voi pe Allah şi pe Trimisul Său şi Casa cea de Apoi, 
atunci Allah a pregătit pentru cele binefăcătoare dintre voi răsplată mare!" 
[33:28,29] 

Ele au fost atât de nobile şi cinstite, încât toate au preferat să aleagă 
locuinţa din Viaţa de Apoi în defavoarea "vieţii lumeşti şi a strălucirii ei". 

Deşi erau multe la număr, în casa lor nu au apărut certurile care se 
iscă de obicei între soţii. De foarte puţine ori s-au certat, dar acesta este 
un lucru normal. Allah le-a mustrat pentru asta şi atunci ele au încetat cu 
asemenea lucruri. Incidentul este menţionat în "Capitolul At-Tahrim": 

"O, Profetule! De ce îţi opreşti tu ceea ce Allah ţi-a îngăduit,.. ." 
[66:1-5] 

După părerea mea, nu este cazul să discutăm cu privire la poligamie, 
din moment ce suntem familiarizaţi cu europenii şi practicile lor indecente, 
cu suferinţele, răutăţile, tristeţile şi necazurile lor, cu crimele oribile pe care 
le comit, cu procesele şi dezastrele în care sunt implicaţi şi care rezultă 
direct din dispreţul lor faţă de principiul poligamiei. Toate acestea reprezintă 
un bun argument pentru a justifica temeinicia poligamiei. Imaginea 
deformată a vieţii în Europa, cu practicile ei nesănătoase, ar putea cu 
adevărat justifica existenţa şi practicarea poligamiei. în acest sens, există 
semne divine pentru toţi oamenii înzestraţi cu o gândire lucidă. 

însuşirile şi deprinderile profetului 

Caracterul Profetului - Allah să-1 binecuvânteze şi să-1 miluiască! - 
a îmbinat perfecţiunea creaţiei cu cea a manierelor. 

Această impresie asupra oamenilor se poate deduce din lumina care 
le-a copleşit inimile şi i-a umplut de respect. Demnitatea, credinţa şi stima 
oamenilor faţă de Mesagerul lui Allah - Allah să-1 binecuvânteze şi să-1 
miluiască! - au fost fără egal. Nici un alt om din întreaga lume nu a fost 
atât de onorat şi iubit. Cei care l-au cunoscut bine au fost fascinaţi şi 
încântaţi de el. Erau gata să-şi dea viaţa pentru ca nici măcar un fir de păr 
din capul lui să nu se clintească. 

Prezentăm în continuare un scurt rezumat al versiunilor legate de 
frumuseţea şi măreţia lui, admiţând, însă, că este peste puterile noastre să 
le cuprindem pe toate. 



446 



Biografia nobilului profet 



FRUMUSEŢEA TRASATURILOR SALE 

> 

în timpul călătoriei de migrare spre Medina, profetul Muhammed 
- Allah să-1 binecuvânteze şi să-1 miluiască! - a trecut pe lângă cortul lui 
Umm Ma'bad Al'Khuza'iia. Aceasta i 1-a descris astfel soţului ei: 

"El avea o strălucire inocentă, o constituţie puternică şi maniere fine. 
Nu avea abdomenul îngroşat, iar capul îi era acoperit de o coroană de păr. 
Avea ochi negri atrăgători şi sprâncene îmbinate, frumos arcuite. Părul şi-1 
purta lung şi era lucios şi negru, uşor ondulat. Vocea avea un timbru 
poruncitor. Avea capul mare, bine făcut şi gâtul suplu. Expresia feţei era 
gânditoare şi contemplativă, senină şi sublimă, în acelaşi timp. De la 
depărtare, era un străin fascinat, dar, de îndată ce te obişnuiai cu el, 
această fascinaţie se transforma în ataşament şi respect. Expresia lui era 
foarte plăcută şi distinctă. Vorbea concis şi fără cuvinte de prisos, precum 
alunecă un şir de mătănii. Statura nu-i era nici prea înaltă, nici prea 
scundă, ci mijlocie şi era strălucitor şi proaspăt. întotdeauna era înconjurat 
de tovarăşii lui. Oricând rostea ceva, ei îl ascultau cu atenţie mărită şi 
oricând dădea vreun ordin, ei se întreceau în a-1 împlini. Era un adevărat 
stăpân şi comandant. Afirmaţiile lui erau marcate de adevăr şi sinceritate şi 
lipsite de ipocrizie şi minciună."' 11 'Aii bin Abu Talib 1-a descris astfel: 
"Mesagerul lui Allah - Allah să-1 binecuvânteze şi să-1 miluiască! - nu era 
nici exagerat de înalt, nici foarte scund. Printre prietenii lui, era de înălţime 
mijlocie. Părul lui nu era nici creţ, nici ondulat, ci cumva între acestea. Nu 
era prea cârlionţat, dar nici drept. Era o combinaţie între cârlionţi şi drept. 
Faţa lui nu era nici buhăită, nici cărnoasă, ci de formă rotundă. Avea ochi 
mari şi negri, cu gene lungi. Mădularele şi încheieturile umerilor erau 
puternice. Avea o coamă micuţă de păr care cobora dinspre piept până la 
buric, dar restul corpului era aproape lipsit de păr. Avea palme mari şi oase 
puternice. Când mergea, îşi ridica picioarele de la pământ de parcă ar fi 
călcat într-o baltă mâloasă. Când se întorcea, o făcea cu tot trupul. 
Pecetea Profeţiei o avea între umeri. El este Pecetea Profeţilor, cel mai 
generos şi curajos dintre toţi. 

Vorba lui era demnă de toată încrederea. Era foarte preocupat şi 
atent în ceea ce priveşte încrederea oamenilor, precum şi foarte grijuliu în a 



[1] Zad Al-Ma'ad, 2/45. 

da fiecăruia dreptul lui în întregime. Profetul - Allah să-1 binecuvânteze şi 
să-1 miluiască! - era cel mai blând şi mai maleabil tovarăş. Vederea lui îţi 
inspira pe neaşteptate teamă şi veneraţie, iar cel care ajungea să îl 
cunoască nu avea cum să nu-1 respecte. Cel care îl descrie, spune: "N-am 
mai întâlnit o astfel de persoană, nici înaintea lui, nici după el".' 11 

Jabir bin Samura a relatat că Mesagerul lui Allah - Allah să-1 binecu- 
vânteze şi să-1 miluiască! - avea o faţă lată cu ochi mari, iar călcâiele îi 
erau uscăţive.' 2 ' 

Abu At-Tufail a spus: "Avea faţa albă şi era chipeş. Nu era nici gras, 
nici slab, nici înalt şi nici scund." 

Anas bin Malik a zis: "Avea braţe puternice şi culoarea pielii era 
rozalie. Nu era nici alb, nici tuciuriu, ci mai degrabă palid. Pe cap şi în 
barbă avea mai mult de douăzeci de fire de păr alb." |3 ' 

Abu Juhaifa a zis: "Am observat o tentă albă a pielii sale chiar sub 
buza inferioară." Ala Bara' a menţionat: "El era de înălţime mijlocie, cu 
umerii largi, iar părul îi ajungea până la lobii urechilor. L-am văzut îmbrăcat 
într-un veşmânt roşu şi vă asigur că n-am văzut niciodată pe cineva mai 
frumos. La început, obişnuia să-şi lase părul liber, aşa cum făceau oamenii 
Cărţii, dar mai apoi a început să-şi facă o cărare" ' 4| 

Al-Bara a mai spus: "Avea cea mai frumoasă faţă şi cel mai nobil 
caracter." Când a fost întrebat: "Faţa Mesagerului era ascuţită la fel ca 
sabia?", el a răspuns: "Nu, era rotundă precum luna". într-o altă versiune el 
a zis: "Faţa lui era rotundă". 

Ar-Rabi' bint Muauuid a spus: "Dacă-1 vedeai, era ca şi cum ai fi 
simţit soarele strălucind." Jabir bin Samura spunea: "L-am văzut într-o 
noapte cu lună plină. M-am uitat la el. Era îmbrăcat într-un veşmânt roşu. 
L-am comparat cu luna şi am desoperit că, pentru mine, era mai arătos 
decât ea." |5 ' 

Abu Huraira spunea: "N-am văzut pe nimeni sau nimic mai plăcut 
decât Mesagerul lui Allah - Allah să-1 binecuvânteze şi să-1 miluiască! Era 
ca şi cum faţa îi era luminată de soare. N-am văzut niciodată pe cineva care 



[1] Ibn Hişaim, 1/401; Jami' At-Tirmidhi, 4/303. 

[2] Sahih Al-Muslim, 2/258. 

[3] Sahih Al-Bukhari, 1/502. 

[4] Ibidem, 1/503. 

[5] Mişkat Al-Masabih, 2/518. 

să păşească mai iute decât Mesagerul lui Allah - Allah să-1 binecuvânteze 
şi să-1 miluiască! Era ca şi cum pământul s-ar fi pliat ca să scurteze 
distanţa pentru el, fiindcă noi ne dădeam sufletul pe drum, în vreme ce el 
se afla în largul lui." [1 ' 

Ka'b bin Malik a spus: "Când era mulţumit, faţa îi strălucea atât de 
tare, încât aveai impresia că era un colţ de lună." Odată, când se afla la 
A'işa, s-a mâniat atât de tare, încât trăsăturile feţei au început să-i 
lucească. Eu am recitat un poem scris de Abu Kabur Al-Huzali:' 2 ' "Dacă te 
uiţi la trăsăturile feţei sale vei vedea că lucesc precum fulgerul care 
prevesteşte furtuna".' 31 

Ori de câte ori îl vedea, Abu Bakr spunea: "El este un credincios ales 
de Allah care ne cheamă la iertare. Străluceşte ca lumina lunii pline când 
iese din întunericul norilor." |4 ' 

'Omar obişnuia să recite versuri de Zuhair, care-1 descriau pe Harman 
bin Sinan: "Dacă nu erai o fiinţă omenească, ai fi fost o lună strălucitoare 
într-o noapte luminată." Apoi adăuga: "Astfel era Mesagerul lui Allah."' 5 ' 

Când era furios, faţa i se înroşea atât de tare, încât ai fi crezut că 
era "o piele cu puncte roşii şi seminţe de rodie pe amândoi obrajii". ' 6| 

Jabir bin Samura a spus: "Avea picioare fine, delicate şi ele se 
potriveau cu restul trupului. Râsul său era mai mult un zâmbet. Când îl 
priveai îţi venea să spui: "Are ochii negri.", deşi nu era aşa. |7 ' 

Ibn Al-Abbas a zis: "între cei doi dinţi din faţă avea strungăreaţă şi 
atunci când vorbea lumina trecea printre ei. Gâtul era curat şi argintiu, ca 
al unei păpuşi. Pleoapele ochilor aveau gene lungi şi barba îi era deasă. 
Fruntea sa era largă şi sprâncenele erau ca o bucată de metal lipită de o 
suliţă, dar nu erau încruntate. Avea nasul în vânt, uşor arcuit şi cu nări 
înguste. Obrajii săi erau netezi, dar avea o coamă micuţă de păr ce cobora 
de la gât până spre buric. In afară de câteva fire de păr pe braţe şi pe 
umeri, corpul său era aproape lipsit de păr. Pieptul lui era larg şi plat. Avea 
antebraţele lungi şi palme puternice. Picioarele erau drepte şi zvelte, la fel 



[1] Ibidem, 2/518. 

[2] Sahih Al-Bukhari, 1/502. 

[3] Rahmat-al-lil'alamin, 2/72. 

[4] Khulasa As-Siiar, p.20. 

[5] Ibidem. 

[6] Mişkat Al-Masabih, 2/22. 

[7] Jami At-Tirmidhi, 4/306. 

erau şi celelalte mădulare. Scobiturile tălpilor erau bine arcuite. Când se 
depărta, iute dispărea din vedere, dar umbla liniştit atunci când nu se 
grăbea. Felul în care umbla se asemăna cu al unui om care se apleacă 
înainte şi este tot timpul gata să cadă." |1] 

Abu Juhaita a spus: "N-am atins niciodată o mătase mai fină şi mai 
plăcută la atingere decât palma Profetului şi nici n-am mirosit vreodată un 
parfum mai plăcut mirositor decât al lui." |2 ' 

într-o altă versiune se spune: "N-am simţit niciodată vreun miros care 
să fie mai plăcut decât al lui, nici cel de mosc, nici cel de ambră cenuşie." 

Jabir bin Samura, care pe atunci era un copilaş, a spus: "Când mi-a 
şters obrazul, am simţit că mâna lui era rece şi parfumată de parcă ar fi 
fost scoasă dintr-o parfumerie." ' 31 

Şi Anas a zis: "Transpiraţia lui seamănă cu perlele. "Umm Sulaim a 
confirmat: "Sudoarea lui mirosea mai plăcut decât cel mai bun parfum." 

Jabir a spus: "Oricine urmează un drum pe care a călcat Mesagerul lui 
Allah va simţi mirosul lui şi poate fi sigur că Mesagerul lui Allah a trecut 
deja pe acolo." între umeri purta Pecetea Profeţiei, care era de mărimea 
unui ou de porumbel şi avea în partea stângă nişte pete, precum 
aluniţele. |4 ' 

Măreţia si nobleţea sufletului 

9 9 9 

Profetul - Allah să-1 binecuvânteze şi să-1 miluiască! - era renumit 
pentru admirabila fluenţă şi expresivitate cu care se exprima în limba arabă. 
Vorba sa era directă, neprefăcută şi fără ocolişuri. Era foarte priceput la 
arabă şi familiar cu dialectele şi accentele fiecărui trib. Vorbea cu gazdele 
lui folosind propriul lor accent şi dialect. Stăpânea bine orice dialect şi era 
foarte elocvent atât în vorbirea beduină, cât şi în cea de la oraş. Aşadar, 
poseda forţa şi capacitatea de convingere a limbajului beduin, cât şi 
claritatea şi splendidul stil metaforic al limbajului de la oraş. Mai mult decât 
orice avea sprijinul lui Allah, prin versetele revelate ale Coranului. 

Curajul, răbdarea şi puterea de a ierta erau talente, atribute şi calităţi 



[1] Khulasa As-Siiar, p. 19,20. 
[2] Sahih Al-Bukhari, 1/503. 
[3] Sahih Muslim, 2/256. 
[4] Ibidem, 2/259. 

pe care însuşi Allah le revărsase asupra lui. Până şi înţelepţii au lipsurile 
lor, dar Mesagerul lui Allah - Allah să-1 binecuvânteze şi să-1 miluiască!, 
spre deosebire de ceilalţi, cu cât era mai mare insolenţa cu care era tratat 
de ignoranţi, cu atât devenea mai nobil. 

'A'işa a spus: "Mesagerul lui Allah - Allah să-1 binecuvânteze şi să-1 
miluiască!, ori de câte ori are posibilitatea de a alege între două lucruri, îl 
alege întotdeauna pe cel mai uşor şi mai convenabil. Dar, dacă se convinge 
că acel lucru este păcătos, se va îndepărta cât mai mult posibil de el. Nu 
s-a răzbunat niciodată, dar, dacă dreptul sfânt al lui Allah este încălcat, 
atunci o face numai de dragul lui Allah, şi nu pentru el însuşi. Este ultimul 
care se înfurie şi primul care se declară mulţumit. Ospitalitatea şi 
generozitatea sa sunt fără seamăn. Darurile şi înzestrările sale evidenţiază 
un om care nu se teme de sărăcie."' 11 

Ibn 'Abbas a zis: "Profetul - Allah să-1 binecuvânteze şi să-1 
miluiască! - era foarte generos. Generozitatea sa ajungea pe culmile cele 
mai înalte, mai ales în Ramadan, în vremea când îngerul Gavriil venea să-1 
vadă. Acesta îl vizita în fiecare noapte în Ramadan şi repeta cu el Coranul. 
Cu adevărat, Mesagerul lui Allah - Allah să-1 binecuvânteze şi să-1 
miluiască! - este mai generos la daruri şi milostenii decât vântul care aduce 
ploaia." 

Jabir spunea: "Profetul nu refuza niciodată să dea ce i se cerea." ' 21 

Curajul, sprijinul şi puterea lui sunt de evidenţiat. El a trăit vremuri 
grele şi totuşi a rezistat. Nu doar o dată, oameni curajoşi şi îndrăzneţi au 
fugit, lăsându-1 singur, însă el a rămas netulburat să-i înfrunte pe duşmani 
şi nu le-a întors spatele celor care aveau nevoie de el. în afară de Profet, 
toţi vitejii trebuie să fi fugit de pe câmpul de luptă la un moment dat. 'Aii a 
spus: "întotdeauna când lupta devenea mai aprigă şi ochii luptătorilor se 
întorceau spre Profet - Allah să-1 binecuvânteze şi să-1 miluiască! - după 
sprijin, el era cel mai aproape de duşman."' 31 

Anas a spus: "într-o noapte, locuitorii din Medina au fost alarmaţi. Au 
ieşit în grabă şi s-au îndreptat spre locul de unde venea zgomotul, dar 
Profetul o luase deja înaintea lor. Era călare pe calul lui Abu Talha care nu 
era înşeuat şi o sabie îi atârna în jurul gâtului. El le-a spus: "Nu era nimic 
de care să vă temeţi."' 41 



[1] Sahih Al-Bukhari, 1/503. 

[2] Ibidem, 1/503. 

[3] Aş-Şifa, 1/89. 

[3] Sahih Al-Bukhari, 1/407, Sahih Muslim, 2/252. 

El era cel mai modest şi primul care-şi pleca ochii. Abu Sa'id 
Al-Khudri a spus: "Este mai timid decât o fecioară în iatacul ei. Când 
urăşte un lucru, se citeşte pe faţa lui."' 1 ' El nu priveşte pe nimeni în faţă. 
Totdeauna îşi pleacă ochii. Se uită mai mult în jos, spre pământ, decât spre 
cer. El este ascultat cu bunăvoie şi modestie de toată lumea. Nu-i place să 
cheme pe nume o persoană despre care a auzit veşti rele şi pe care a 
urât-o. în loc de asta, spune: "De ce procedează astfel anumiţi oameni?", 
pentru ca persoana în cauză să înţeleagă, iar ceilalţi să nu ştie cine a 
greşit." 

Lui i se potriveşte foarte bine versul lui Al-Farazdaq: "El îşi pleacă 
ochii cu modestie, dar ochii celorlalţi privesc în jos datorită seriozităţii sale 
şi nu vorbesc cu el decât când el zâmbeşte." 

Profetul - Allah să-1 binecuvânteze şi să-1 miluiască! - este cel mai 
drept, mai sincer în vorbire şi cel mai cinstit dintre toţi. Cei care au 
discutat cu el, până şi duşmanii lui, recunosc nobilele sale calităţi. Chiar şi 
înainte de Profeţie, el era poreclit "Al-Amin" ("Cel demn de încredere"). 

încă din perioada preislamică, ei se întorceau spre el pentru judecată 
şi sfat. în versiunea lui At-Tirmizi se relatează că 'Aii a spus că Abu Jahl îi 
povestise că el i-a spus Mesagerului lui Allah: "Nu spunem că eşti 
mincinos, dar nu avem încredere în ceea ce ai adus." [2 ' 

în Cartea Sa, Allah Preaînaltul a spus despre ei: 

"...ei nu te socotesc pe tine mincinos, ci nelegiuiţii tăgăduiesc 
versetele lui Allah." [6:33] 

Când Heraclius 1-a întrebat pe Abu Sufian: "L-aţi acuzat vreodată de 
minciună înainte de misiunea Profeţiei?" Abu Sufian a răspuns: "Nu." 

El era modest şi nu avea nici un pic de aroganţă sau înfumurare. 
A interzis oamenilor să se ridice în prezenţa lui, aşa cum fac în mod 
obişnuit alţi oameni în faţa regilor lor. 

Unul dintre obiceiurile lui era să-i viziteze pe cei săraci şi nevoiaşi şi 
să se intereseze de ei. Dacă un sclav îl invita, el accepta invitaţia. Stătea 
întotdeauna cu prietenii lui, ca şi cum ar fi fost o persoană obişnuită, unul 
dintre ei. 'A'işa spunea că el îşi repara încălţările, îşi cosea sau cârpea 
veşmintele şi făcea ceea ce fac oamenii obişnuiţi în casa lor. La urma 
urmei, era un om normal, obişnuit, la fel ca toţi ceilalţi. îsi verifica 



[1] Sahih Al-Bukhari, 1/504. 
[2] Mişkat Al-Masahib, 2/521. 

îmbrăcămintea să nu aibă insecte pe ea. Mulsul oilor şi căutarea hranei se 
regăseau printre ocupaţiile sale şi hărnicia era una dintre calităţile lui. Era 
foarte credincios legămintelor sale obişnuite.' 11 Una dintre calităţile sale 
era să stabilească legături trainice şi bune cu rudele sale. El era cel mai 
milostiv, blând şi prietenos dintre toţi oamenii. Felul său de viaţă era foarte 
simplu. Proastele maniere şi indecenţa erau două trăsături complet străine 
lui, om decent, care nu jignea pe nimeni. Nu era tipul de om care să înjure 
sau să facă zarvă pe străzi. Respingea o jignire sau greşeală prin iertare 
sau trecea cu vederea acel lucru. Nimeni nu avea îngăduinţa să meargă în 
spatele lui, chiar dacă acest lucru era pentru protecţia lui. Nu se simţea 
superior faţă de ceilalţi, nici măcar faţă de sclavii lui (bărbaţi sau femei), în 
ceea ce priveşte hrana şi îmbrăcămintea. 

Oricine îl slujea era slujit de el. Nu a pronunţat niciodată faţă de 
slujitorul său vreun cuvânt de nemulţumire şi nici nu 1-a condamnat vreodată 
pe slujitorul lui pentru că a făcut un lucru sau fiindcă 1-a lăsat nefăcut. 
Dragostea faţă de săraci şi nevoiaşi şi participarea la înmormântările lor 
erau lucruri obişnuite pentru Profet - Allah să-1 binecuvânteze şi să-1 
miluiască! Nu-şi bătea niciodată joc de un sărac pentru sărăcia lui. Odată, 
călătorea cu tovarăşii lui şi când a venit timpul să se pregătescă hrana, 
le-a cerut să taie o oaie. Cineva a spus: "O tai eu!", altul a zis: "Eu o 
jupoi.", iar al treilea: "Eu o gătesc." Şi Mesagerul lui Allah - Allah să-1 
binecuvânteze şi să-1 miluiască! - a spus: "Eu culeg lemne pentru foc." Ei 
au zis: "Nu. Vom face noi şi asta în locul tău." Atunci, Profetul - Allah să-1 
binecuvânteze şi să-1 miluiască! - a zis: "Ştiu că o puteţi face voi în locul 
meu, dar nu-mi place să fiu privilegiat faţă de ceilalţi." Şi a mers să culeagă 
lemne pentru foc.' 21 

Hind bin Abu Halah 1-a descris astfel: "Mesagerul lui Allah era în 
permanenţă trist şi îngândurat. Nu avea odihnă. Vorbea doar când era 
necesar. Rămânea tăcut mult timp şi când vorbea folosea tot maxilarul şi nu 
doar colţul gurii. Vorbirea lui era cuprinzătoare şi hotărâtă. Nu era nici 
excesivă, nici fără sens. El slăvea întotdeauna îmbelşugarea venită de la 
Allah, chiar dacă aceasta nu îi era suficientă. Dacă nu-i plăcea mâncarea 
cuiva, nici nu lăuda, nici nu critica. 

Era întotdeauna temperat şi nu se înfuria, decât atunci când era 



[1] Ibidem, 2/520. 

[2] Khulasa As-Siiar, p.22 

necesar. Nu se mânia şi nu se răzbuna niciodată pentru dreptul lui. Numai 
pentru religia şi dreptul sfânt al lui Allah părea întotdeauna supărat. 

Când arăta spre un lucru, o făcea cu palma întreagă şi apoi o 
întorcea pentru a arăta mirare. Dacă era supărat, îşi întorcea într-o parte 
atât trupul, cât şi chipul. Când era mulţumit, îşi pleca ochii. Râsul lui era 
mai mult un zâmbet. Doar atunci i se vedeau dinţii ca nişte pietricele. Nu 
vorbea niciodată decât dacă era ceva foarte important pentru el. El întărea 
legătura de frăţie între însoţitorii lui şi astfel îi apropia unii de alţii, nu îi 
despărţea şi nici nu semăna duşmănie între ei. Cei care erau respectaţi de 
poporul lor erau respectaţi şi de el şi erau numiţi căpetenii peste oamenii 
lor. îşi vizita prietenii şi se interesa de problemele oamenilor. întărea ce era 
drept şi critica greşeala, încercând să o elimine. Era moderat în toate 
lucrurile. Era egal cu ceilalţi şi nu căuta favoruri. Nu acţiona cu nepăsare, 
decât dacă ceilalţi deveneau nepăsători. Fiecare situaţie era mânuită cum 
se cuvenea. 

Dreptatea era ţinta lui, de aceea nu era niciodată indiferent faţă de ea. 
Oamenii care şedeau lângă el erau cei mai buni din poporul lor şi, pentru 
el, cei mai buni dintre toţi erau cei care ofereau sfaturi de bun simţ. Pentru 
el, cei mai buni erau cei care puteau oferi cea mai mare consolare, 
cooperare şi sprijin. Să amintească de Allah era lucrul cel mai important 
pentru el şi îl făcea oricând se aşeza sau se ridica. Nu avea un loc dinainte 
stabilit pe care să se aşeze. Putea să stea la capătul grupului, aşezat 
lângă ultimul om din acel loc. El poruncea oamenilor să facă la fel. Cu 
participanţii la adunările sociale se purta la fel, astfel încât cel căruia i se 
adresa să creadă că el era singurul spre care se îndrepta atenţia sa. Cel 
care şedea lângă el sau îl întrerupea pentru a-i cere ajutorul într-o anumită 
problemă personală era primul care începea discuţia şi tot el o încheia. 
Profetul - Allah să-1 binecuvânteze şi să-1 miluiască! - îl asculta cu răbdare 
până termina de vorbit. Nu refuza niciodată cererea cuiva, dar, dacă nu 
putea să i-o împlinească, îi spunea vorbe de consolare şi mulţumire. 

Mărinimia, vederea sa largă şi spiritul de toleranţă îi cuprindea pe toţi 
oamenii şi îl îndreptăţeau să fie privit ca un tată al tuturor. în ceea ce 
priveşte dreptatea, toţi erau aproape egali. Nici unul nu era mai bun decât 
altul, decât după criteriul supunerii faţă de Allah. Cel mai bun prieten era, 
după el, cel care se temea cel mai mult de Allah. Adunarea lui era o 
întâlnire a clementei, timidităţii, răbdării si cinstei. Nu se ridicau vocile în 

certuri şi divergenţe. Lucrurile sfinte nu erau niciodată încălcate. Teama faţă 
de Allah şi închinarea era modalitatea lor de a-şi arăta mila şi 
compasiunea. Aveau respect pentru cei bătrâni şi milă faţă de cei tineri. îi 
ajuta pe nevoiaşi şi îi ospăta pe străini. 

Mesagerul lui Allah - Allah să-1 binecuvânteze şi să-1 miluiască! - 
era întotdeauna vesel, simplu, cu o fire plăcută şi răbdătoare. Nu era 
nepoliticos sau brutal, nici zgomotos sau indecent. Trecea cu vederea ceea 
ce nu dorea, totuşi nu dispera din cauza acestuia. De trei lucruri se ferea: 
de ipocrizie, excesivitate şi de lucrurile care nu-1 priveau. Oamenii nu se 
temeau de el, fiindcă se vedea de departe că era un om bun: niciodată nu 
reproşa nimănui nimic, nu desconsidera pe nimeni şi nici nu căuta defectele 
sau neajunsurile altora. Vorbea doar despre lucruri a căror răsplată era de 
provenienţă divină. Când începea să vorbească, oamenii îl ascultau cu 
atenţie, aplecându-şi capetele. Ei vorbeau doar atunci când tăcea el. Nu se 
certau cine să vorbească primul. Cel care vorbea era ascultat de toţi ceilalţi, 
până ce termina ce avea de spus. Apoi discuţia lor se referea la problema 
prezentată de primul vorbitor. Mesagerul lui Allah - Allah să-1 binecuvânteze 
şi să-1 miluiască! - râdea de ceea ce-i amuza şi pe ei şi admira ceea ce 
admirau şi ei. Arăta întotdeauna răbdare faţă de asprimea unui străin în 
vorbire. 

Profetul - Allah să-1 binecuvânteze şi să-1 miluiască! - spunea: "Când 
vedeţi că o persoană caută un obiect, ajutaţi-o să-şi împlinească nevoia. Şi 
nu cereţi niciodată răsplată decât de la Cel ce răsplăteşte, adică de la 
Allah. "IU 

Kharija bin Zaid a spus : "Profetul - Allah să-1 binecuvânteze şi să-1 
miluiască! - era cel mai respectat dintre oamenii cu care stătea. Adeseori 
era tăcut şi vorbea rar, doar dacă era necesar. Se îndepărta de cei care 
vorbeau grosolan şi nepoloticos. Râsul său era mai degrabă un zâmbet. 
Vorbirea lui hotărâtă nu era nici excesivă, nici incompletă. Din stimă şi 
respect, urmând exemplul Profetului lor - Allah să-1 binecuvânteze şi să-1 
miluiască!, râsul tovarăşilor săi, în prezenţa sa era, de asemenea, un 
zâmbet." |2 ' 

în ansamblu, Profetul - Allah să-1 binecuvânteze şi să-1 miluiască! - 
era înzestrat cu unele calităţi fără egal. Nu este de mirare că aşa era, 



[1] Aş Şifa, 1/126. 
[2] Aş Şifa, 1/107. 

deoarece fusese crescut, educat şi învăţat (Coranul) de către Allah, fiind 
chiar lăudat de către Acesta în versetul: 

"Şi tu ai o fire minunată!" [68:4] 

Acestea erau atributele şi calităţile de care se bucura Profetul - Allah 
să-1 binecuvânteze şi să-1 miluiască! - şi care i-au făcut pe oameni să se 
apropie de el şi să-1 iubească din străfundul sufletelor. Aceste trăsături l-au 
făcut atât de popular încât reţinerea şi duşmănia arătate de poporul său 
s-au diminuat şi ei au început să îmbrăţişeze islamul în masă. 

Această descriere este de fapt o scurtă recapitulare a trăsăturilor lui 
Muhammed - Allah să-1 binecuvânteze şi să-1 miluiască! Am încercat până 
aici să prezentăm o imagine cât mai clară, care să evidenţieze calităţile 
desăvârşite ale Profetului - Allah să-1 binecuvânteze şi să-1 miluiască! 
Nimeni nu poate pretinde că posedă cunoştinţe depline sau că stăpâneşte 
marile atribute ale celui mai mare Om din acest univers. Nimeni nu ar putea 
face vreodată o descriere potrivită a acestui om, care era perfecţiunea 
întruchipată. El era un om care căuta în permanenţă lumina lui Allah, într-o 
asemenea măsură, încât era întrutotul pătruns de învăţătura coranică. 

O, Allah! Coboară pacea Ta asupra lui Muhammed şi asupra 
neamului lui Muhammed, aşa cum ai coborât pacea Ta asupra lui 
Avraam şi a neamului lui Avraam, că a Ta este toată Slava, 
Gloriosule! 

O, Allah! Binecuvântează-1 pe Muhammed şi neamul lui 
Muhammed, aşa cum l-ai binecuvântat pe Avraam şi neamul lui 
Avraam, că a Ta este toată Slava, Gloriosule! 

